
Blausiai apšviestame rūsyje tvyrojo sunkūs dūmai. 
Nuošaliame kamputyje trenkė mažas ansambliukas, garsumu kom- 
pensuodamas virtuoziškumo stoką. Denisondai braunantis pro tirš- 
tai apsėstus stalus, Robertas kilstelėjo galvą. Kai ji priėjo ir at- 
sistojo šalia, jis liko sėdėti, nekreipdamas dėmesio, įbedęs akis 
į savo aperityvą. 

— Bobi? 

Jis nė nepakėlė galvos. 

— Eime, jau metas namo. 

— Tu jau baigei? 

— Taip. 

Jis pasižiūrėjo į laikrodį. 

— Dar tik antra valanda. 

— Nėra darbo. 

Pirmą sykį jis žvilgtelėjo į ją ir linktelėjo į apgultus stalus: 

— Užtat čia pluša išsijuosę. 

— Lauke gatvės tuščios. 

Per stalą jis siekė jos mažo išeiginio rankinuko ir, atidaręs jį, 
išpylė priešais save jo turinį. Lūpų dažai, pudrinė su veidrodėliu, 
keli suglamžyti banknotai — štai ir viskas, kas gulėjo prieš jį. 
Robertas surinko ir suskaičiavo banknotus. 

— Tik šeši tūkstančiai frankų? 

— Sakiau, kad nėra darbo. 

Jis piktai numetė ant stalo banknotus. 

— Daugiau sukišau čia sėdėdamas ir tavęs laukdamas. 

— Atleisk. 

Jis vėl surinko banknotus ir susigrūdo į kišenę, o likusius 
daiktus pastūmė jai. 

— Aš dar neketinu eiti. * 

Denisonda minutėlę jį stebėjo, paskui susikrovė daiktus į 
rankinuką. 

— Ar galiu prisėsti? — paklausė ji kone nužemintai.— Aš pa- 
vargau. 

Jis nepažvelgė į ją. 

— Ne, sėsk kur nors kitur. 

Kiek padvejojusi, jinai apsisuko ir prasibrovė pro stalus prie 
baro. Kai atsisėdo ant aukštos taburetės, barmenas pastatė prieš 
ią aperityvą. 


— Jis vėl prastai nusiteikęs. 

Jinai linktelėjo. 

— Kiurkso šitaip visą vakarą, su niekuo nešneka. 

Denisonda tylėjo. 

— Nesuprantu, ko tu su juo tąsais,— tarė barmenas, pasi- 
lenkdamas prie pat jos ausies. — Tokia mergina kaip tu privalo 
turėti vyrą, kuris ją vertintų — eitų kartu ir padėtų darbuotis, 
ieškotų klientų, o ne sėdėtų čia ir lauktų, kad viską darytum pati. 

— Jis džentelmenas. 

— Džentelmenas! — prunkštelėjo. barmenas. — Jeigu tokie 
džentelmenai, tai geriau jau senamadiškas alfonsas, — jis ženg- 
telėjo palei prekystalį aptarnauti kliento. Baigęs sugrįžo atgal ir 
pasilenkė per barą: 

— Tu save alini. Mesk jį, ir aš užrodysiu kokį geresnį. Tikrai 
geresnį, nebereikės tau per šaltį zulinti šaligatvių. 

Ji nusijuokė. 

— Aš nenoriu eiti į viešnamį. Mėgstu dirbti viena. 

— Ne į viešnamį. Bosas man ką tik pritarė. Liepė, kad su- 
rasčiau kelias šaunias merginas, ir aš pagalvojau apie tave. De- 
nisonda, tariau sau, labai tinka tokiai vietai kaip ši. Aukšta kla- 
sė. 

Nespėjus jai atsakyti, jis vėl pasitraukė į šalį paduoti lanky- 
tojui gėrimo. Kaip tik tuo metu orkestrėlis baigė groti, ir visa 
trijulė atėjo prie baro. Negras būgnininkas atsistojo greta jos ir, 
išsitraukęs iš sutrinto pakelio cigaretę, įsikišo burnon. 

— Sveika, Denisonda. 

— Sveikas, Žan Klodai. 

Jis atsišliejo nugara į barą, kad vienu metu matytų ir ją, ir 
salę. 

— Bobis visą vakarą nepratarė nė žodžio. 

— Nebuvo jokių nemalonumų? — sunerimo ji. 

Žan Klodas papurtė galvą. 

— Ne, mes jau pripratom prie Bobio. Visi iš tolo jo lenkiasi. 

— (Gerai,— jinai žvilgtelėjo per petį. Robertas tebesėdėjo, įbe- 
dęs akis į stikliuką. — Verčiau jau būtų ėjęs namo. Jam skauda. 

— Iš kur tu žinai? 

— Aš jaučiu. Šį vakarą, vos išėjusi iš namų, iškart pajutau. 
Negalėjau dirbti, taip jis man rūpėjo. Todėl anksti parėjau. 

— Įklimpai su juo, tiesa? 

Jinai pažiūrėjo į Žan Klodą: 

— Jis vienas, jam reikia žmogaus. 

— Girdėjau, jam nebūtina būti vienam. 

— Ką tu girdėjai? 

— Vakar vakare tasai žmogus vėl čia šmižinėjo. Na tas, kuris 
teiravosi apie Bobį. 

— Ar Robertas su juo kalbėjo? 

— Ne, kaip paprastai, pavarė šalin. Po to Bobis išėjo ir su- 
grįžo prieš pat tau ateinant. Iš to, ką tas žmogus sakė, atrodo, 
kad jo tėtušis nori, jog jis grįžtų namo. 

Denisonda nieko neatsakė. 

— Tas vaikinas — tikras kvailys, — pastebėjo Žan Klodas.—- 
Jam nebūtina švaistyti gyvenimą tokiose lindynėse kaip ši. 

— Karas su žmonėmis iškrečia keisčiausius pokštus. 

— Ir aš kariavau, O likau toks, koks buvau. 

Savo kiek įkypomis akimis Denisonda paskersavo į jį: 

— Tau pasisekė. 

Prie jų priėjo barmenas. 

— Galiu pasiūlyt tau tikrą siais šnibžtelėjo jis.— Štai 
tenai, baro gale. 

Denisonda iš lėto pasisuko. Mažas žmogėnas, beveik nekren- 
tantis į akis, vilkintis pilka eilute, spoksojo į ją. Pažiūrėjusi į 
barmeną, jinai pakratė galvą. 

— Ne, dėkui. Bobis nemėgsta, kad rinkčiausi ką nors šičia. 

— Nebūk kvaila. Jis palauks tavęs gatvėje. Bobis nesužinos. 
Penki tūkstančiai frankų. 

— Ne, dėkui. 

Jai už nugaros atsiliepė Žan Klodas: 

— Tai žmogus, apie kurį kalbėjau, tasai, su kuriuo Bobis ne- 
norėjo šnekėtis. Jis, Matyt, ką tik atėjo. 

Denisonda vėl žvilgtelėjo išilgai baro. Staiga ji apsisprendė: 

— D'accord'— tarė barmenui. Greitai čiupo nuo baro ranki- 
nuką ir metė per petį žvilgsnį į Robertą. Šis vis dar sėdėjo, 
įsmeigęs akis į stikliuką. Atsikėlusi nuo taburetės, ji išėjo lau- 
kan. 

Nakties šaltis ją šiek tiek nupurtė, tad stipriau susisupo į ap- 
siaustą. Nuėjusi prie kampo, sustojo viename tarpduryje. Netru- 
kus pasirodė vyriškis ir nužingsniavo prie kampo. 

— Aš čia, — šnibžtelėjo ji iš tarpdurio. 

Pasisukęs vyriškis priėjo prie jos. 

— Panele, — tarė jis mandagiai. 

— Barmenas sakė — penki tūkstančiai frankų. 

Be žodžių jis kyštelėjo ranką kišenėn ir ištraukė kelis bank- 
notus. Paėmusi ji įsidėjo juos į rankinuką. 

— Pas jus ar pas mane? 

— Pas jus. 

— Sekit iš paskos. Čia tuoj už kampo. 

Energingai žengtelėjusi pro jį, Denisonda užsuko už kampo. 
Nužingsniavusi pusę gatvės, įėjo į daugiabutį namą. Kol ji ra- 
kino buto duris, abu koridoriuje tylėjo. 


! Sutinku (pranc.). 


— Miegamasis štai čia, — tarė ji, įėjusi pirma. Nubloškusi pal- 
tą ant kėdės, uždarė duris ir ėmė vilktis suknelę, bet pastebėjo, 
kad jis stovi nejudėdamas. Ji paleido suknelę, ir toji nuslydo že- 
myn palei šlaunis. 

— Kam skubėti? — paklausė jis.— Sumokėjau penkis kartus 
brangiau. Pirma pakalbėkime. 

Truktelėjusi pečiais, Denisonda atsisėdo ant lovos krašto. 

— Gerai, jei jūs taip norite. 

Jis nusivilko švarką ir, prisėdęs ant kėdės kraštelio priešais 
ją, išsiėmė cigarečių pakelį. 

— Ar galiu užrūkyti? 

Ji vėl patraukė pečiais. 

Užsirūkęs jis tarė: 

— Jo tėvas nori, kad jis grįžtų namo. 

— O kuo aš dėta? — atšovė ji — Kalbėkite su Robertu. 

— Jis nenori klausytis. 

Jinai iškalbingai skėstelėjo rankas. 

— Aš jo nelaikau kaip kokio kalinio. Robertas gali bet kada 
išeiti, kai tik panorės. 

— Jo tėvas duotų jums milijoną frankų, jei pasistengtumėte, 
kad jis sugrįžtų namo. 

— Jo tėvui nereikia nieko man duoti. Jei Robertas nori, gali 
sau keliauti. 

— Galėtum būti apsukresnė. Milijonas frankų nemaži pinigai. 
Nebereiktų tau Žitaip gyventi. Galėtum daryti, ką panorėtum. 

— Ir dabar aš darau, ką noriu. Robertas nesaisto manęs tvir- 
čiau negu aš jį. — Jinai atsistojo.— Praneškit jo tėvui, jeigu jis 
nori, kad Robertas grįžtų, tegul pats atvažiuoja ir pasišneka su 
juo, — tai vienintelis kelias. 

— Jo tėvas išdidus, nedarys to. 

— Barono reikalas, Robertas: jo sūnus. Aš nieko negaliu pa- 
daryti. 

Valandėlę jis sėdėjo tylomis ir rūkė cigaretę. 

— Baroną turėti už priešą pavojinga. 

— Baronas — išmintingas žmogus ir supranta, kad Robertas 

Vyriškis neatsiliepė. 

— Na, dar ką pasakysit? — paklausė, norėdama padėti tašką. 

— Taip, — tarė jis atsistodamas,— penki tūkstančiai frankų 
pernelyg didelė suma vien už pokalbį, — ir ėmė vilktis marški- 
nius. 


Robertas tebesėdėjo už stalo, kai ji sugrįžo į barą. Priėjusi 
jinai be žodžių numetė jam ant stalo banknotus. Nė nepažvelgęs 
į ją, Jis paėmė pinigus įr susikimšo į kišenę, po to atsikėlė: 

— Na, eime namo. 

Tylomis jinai nusekė jį per barą į gatvę. Apsukę kampą, juo- 
du užkopė laiptais į savo butą. Denisonda užsklendė duris, o jis 
nuėjo į Miegamąjį. Po kelių sekundžių sugrįžęs, ūmai kirto ranka 
jai per veidą. Apdujusi ji krito atbula ant kėdės. 

Jo veidas buvo perkreiptas pykčio. 

— Kiek sykių tau sakiau, kad baigusi darbą pakeistum pa- 
klodes? 


Aštrus it peilio dūris skausmas nusmelkė jį visą, ir 
Robertas per miegus tyliai suvaitojo. Lyg pro miglas pajuto jo 
skruostą glostančią ranką. 

— Denisonda,— sušnabždėjo jis ir vėl nugrimzdo į neramią 
tamsą. Ausyse tebeskambėjo riksmai, drebinantys drėgnus ak- 
meninius koridorius, sunkių kareiviškų batų bildesys į cementi- 
nes grindis anapus kameros durų. 

Jis vėl suvaitojo per miegus ir staiga atsisėdo. Ištiesė ranką: 
lovoje gulėjo vienas. 

— Denisonda! — suriko jis, pagautas nesuvaldomos panikos.— 
Denisonda! 

Miegamojo durys prasivėrė. 

— Aš čia, Robertai,— jinai padavė stiklinę. — Atsigerk. 

Su dėkingumu jis paėmė stiklinę ir siurbtelėjo šilto skysčio, 
saldaus ir raminančio. 

— Pamaniau, kad tu išėjai, — tarė kimiu balsu. 

— Juk žinai, kad to nepadaryčiau.— ji paėmė tuščią stikli- 
nę. — Pasistenk užmigti. 

Jis atsigulė, ranka įsitvėręs jos pirštų. Narkotikas ėmė drums- 
ti jo žvilgsnį. 

— Nežinau, ką be tavęs veikčiau. 

Palaukusi, kol jis užmigo, jinai perėjo į kitą kambarį. Kava 
ant viryklės jau buvo užkaitusi ir, nusinešusi puodelį ant stalo, 
Denisonda atsisėdo. Tingiai pažiūrėjo į laikrodį: beveik vidudie- 
nis. Prisitraukusi telefoną, surinko numerį. Atsiliepė merginos 
balsas. 

— Ivetė? 

— Oui. 

— Tu apsirengusi? 

— Taip. 

— Aš sutariau pasimatymą, bet negaliu nueiti. 

— Kiek? 


— Du tūkstančiai penki šimtai frankų. 

— Neapsimoka,— greitai pasakė Ivetė. — Pusę atiduosiu tau, 
man beveik nieko neliks. 

— Gali neduoti pusės. Užteks ir penkių šimtų frankų. 

— D'GccOrd. Kur pasimatymas ir kaip jį pažinsiu? 

Padėjusi telefono ragelį, Denisonda valandėlę žiūrėjo į jį. Per 
daug šitokių atvejų. Pastaruoju metu jinai prarado pernelyg daug 
klientų, bet ką padarysi? Negalima palikti Roberto, kai jis serga. 

Gurkšnodama kavą, ji užsidegė cigaretę. Vyrai tokie kvaili. 
Net su kekšėmis jie mėgsta kažką vaizduoti, o kai ji nenueidavo 
į pasimatymą, klientas paprastai būdavo prarastas. Per tuos dve- 
jis metus, kai gyveno su Robertu, prarado jų aiškiai per daug. 
Daugelis jos nuolatinių klientų pasitraukė, o juk aiškų, kad kiek- 
vienos merginos verslo pamatas -— pakartotiniai susitikimai. 

Pastaruosius kelis mėnesius, norėdama uždirbti abiejų pragy- 
venimui, jinai vėl leidosi į gatves tarsi žalia naujokė. Du kartus 
ją jau nutvėrė faraonai, bet, laimė, pasisekė išsisukti. Susimąs- 
čiusi ji žvelgė į miegamojo duris. 

Netrukus ką nors reikės daryti, bet ką — pati nežinojo. Tai 
suvokė tik vyras, Miegantis už tų durų. Tik jis galėjo rasti at- 
sakymą. Netgi dabar ji nežinojo, kas nutiko tą dieną, kai prieš 
dvejis Metus jis atslinko prie jos durų. 

Karas beveik prieš metus buvo pasibaigęs, ir ryšys tarp juod- 
viejų kurį laiką nutrūko. Jo tėvas sugrįžo iš Amerikos, Robertas 
pradėjo dirbti banke. Tą vieną kartą, kai atėjo su ja pasimatyti, 
jis tik nusivedė ją atsigerti arbatos. Nieko daugiau. 

Ji tada pažiūrėjo į jo sulysusį. susitraukusį veidą anapus sta- 
lo. 

— Ar tave tebekankina skausmas? 

— Šiek tiek. Bet daktarai tvirtina, kad, laikui bėgant, liausis 
skaudėję. 

Kaip laikosi tavo sesuo? Ar viskas gerai? Girdėjau, kad ji 
ištekėjo už to pietų amerikiečio. 
Dakso? Taip, jiedu Jungtinėse Valstijose. 

Jos atmintyje iškilo tamsus energingas veidas. 

—— Tikiuosi, ji laiminga. 

Jis pervėrė ją žvilgsniu. 

-— Kodėl taip sakai? 

— Nežinau. 

— Man ir mano seseriai karas apvertė daug ką. Nežinau, ar 
mes kada nors galėsime būti laimingi. 

-—- Jūs būsite laimingi. Laikui bėgant, karas nutols praeitin. 
Apsidairyk aplink, žmonės jau ima jį pamiršti. Tu taip pat pa- 
mirši. 

Robertas apžvelgė perpildytą arbatinę. Staiga jis suspaudė l1ū- 
pas ir, švystelėjęs ant stalo banknotą, pašoko. 


10 


— Eime iš čia. 

Jinai nusekė paskui jį į gatvę. Jis tarė jai: 

—- Aš palydėsiu tave namo. 

— Nenoriu, kad suktum iš kelio. Matyti, esi labai užsiėmęs. 

Jis su kartėliu perkreipė lūpas. 

— Taip, mano tėvas susirado paklusniausią pasiuntinuką, koks 
tik yra pasaulyje — mane. 

— Tikriausiai jis kažką tau yra numatęs. 

-— Gal ir taip, bet jis slepia. — Jis paėmė ją už parankės. -—— 
Eime. 

—— Tu pyksti. Gal aš kalta? 

— Ne, ne tu. Tikrai. 

Kai priėjo jos namus, jinai paklausė: 

— Užeisi? 

Jis papurtė galvą. 

— Ačiū už arbatą — padėkojo ji bemaž manieringai. — Buvo 
labai malonu. 

— Denisonda? — jis sulaikė jos ranką. 

Jinai pažvelgė jam į akis. Jas temdė liūdesys. 

— Ką, Robertai? 

— Ar nenorėtum ko nors? Ką dėl tavęs galėčiau padaryti? 

Jinai nusijuokė, purtydama galvą. 

—- Nieko, dėkui. Turiu viską, ko man reikia. Verčiuosi pui- 
kiai. 

— Tu —taip. 

— Robertai, kas nutiko4 Kas? 

-— Nieko,-- io balse pasigirdo kKartėiis, jis paleido jos ran- 
ką. -—- Matyt, su manimi kažkas ne taip. Aš verčiuosi anaiptol ne 
gerai. 

Prieš užkopdama į savo butuką, nulydėjo jį akimis. kol Ro- 
bertas dingo už kampo. Kaip ti: tada jinai suprato, kad jis su- 
grįš. Kada ir kodėl — šito gerai nežinojo. Bet jis pareis pas ją. 
Tr jai pasidarė kažkodė! liūdna, nes suvokė, kad tasai būsimasis 
sugrįžimas jiems abiems neišeis į gera. 


Vėliau, tą pačią popietę, Robertas sėdėjo už rašomojo stalo ir 
studijavo išdėliotus ant jo dokumentus. Jo dėmesį patraukė ant- 
raštė pirmojo lapo viršuje: 

DER KUPPEN FARBEN GESELLSCHAFT ! 

Apačioje gulėjo dar penkiasdešimt puslapių, o kiekviename 
iš jų smulkūs aprašymai ir sąmatos daugybės įvairių kompanijų, 
įėjusių į stambiausio Vokietijos industrinio komplekso sudėtį. Ka- 
ro metu tos kompanijos buvo svarbiausias taikinys sąjungininkų 


Kupeno dažų kompanija (vok.). 

bombonešiams. Dabar tik popiergaliai, išdraikyti ant jo rašomojo 
stalo. 

Juos prieš kelias dienas atnešė tėvo asmeninė sekretorė. Vir- 
šuje buvo prisegtas trumpas raštelis, primargintas tėvo ranka: 
„Išstudijuok juos ir ateik pas mane penktadienio rytą.“ 

Atvertęs aplanką, jis nustebo, kodėl tėvas domisi Kupeno 
kompanijomis. Prieš savaitę laikraščiuose buvo skaitęs, kad są- 
jungininkai sudarė komisiją, kuri turi ištirti šios firmos būklę 1r 
numatyti viso komplekso likvidavimo planą. Jų nuomone, Ku- 
penas, kaip ir Krupas, turėjo pernelyg didelį karinį potencialą. 

Jam į galvą šovė mintis, kad jo tėvas toje komisijoje atsto- 
vauja Prancūzijai. Jis šyptelėjo: jei taip, darbuotis būtų malonu 
prie tokio projekto. Jį nuo mažens lydėjo neapykanta šitam var- 
dui, nes šiaip ar taip jis siejosi su kiekviena naikinimo ma- 
šina, pagaminta Vokietijoje. Lėktuvai, povandeniniai laivai, Ku- 
peno Fau-4 bombos, sėjusios griuvėsius Anglijoje, net Kupeno 
šautuvai priklausė standartinei nacių armijos ginkluotei. Vienas 
džiaugsmas būtų likviduoti tokią kompaniją. 

Ant rašomojo stalo suskambo telefonas. Jis pakėlė ragelį. Kal- 
bėjo tėvo sekretorė. 

— Baronas norėtų jus pamatyti. 

— Aš tuoj. 

Kai Robertas įėjo į kabinetą, tėvas pakėlė galvą ir parodė į 
kėdę. 

— Perskaitei tuos dokumentus? 

— Taip, tėvė, 

—- Ar žinoi, kad praeitą menesį baronas fon. Kupenas buvo 
nuteistas penkeriems metams, kaip karinis nusikaltėlis? 

Robertas linktelėjo. 

— O kad praėjusią savaiię sudaryta komisija visoms jo kom- 
panijoms paleisti“ 

— Pats laikas! — pratrūko Robertas. — Tai reikėjo padaryti 
po pirmojo pasaulinio karo. Tuomet jie nebūtų pradėję antrojo. 

Baronas taikiai pažiūrėjo į jį. 

— Kaip manai, ar tam daviau peržiūrėti dokumentus? 

— O kam dar? Tikriausiai komisija paprašė tavo, kaip eks- 
perto, nuomonės. 

Tėvas minutėlę tylėjo. 

— Arba tu visiškas idiotas, ar naivus kvaišelis; nežinau, kas 
blogiau. 

Robertas sutriko. 

— Nesuprantu. 

— Tikiuosi, tu perskaitei akcijų pasiskirstymo analizę? 

Robertas linktelėjo. 

— Turbūt pastebėjai, kad be Kupenų šeimos daugiausia ak- 

cijų priklauso „Ciuricho Internacionaliniam Kreditui“ iš Šveica- 
rijos? 

— Taip, jie turi trisdešimt procentų,— netikėtai jo galvoje 
it raketa švystelėjo mintis: — „C. I. K."! 

— Tai tiesa, — sausai atsake jo tėvas. -- „C. I. K.“ — „Ciuri- 
cho Internacionalinis Kreditas“, mūsų bankas Šveicarijoje. 

— Absurdas. Vadinasi, mums priklauso trisdešimt procentų 
„Kuppen Farben"? 

— Kaip tik taip, — ramiai atsakė tėvas. — Štai todėl mes ne- 
galime leisti, kad ją likviduotų. 

— Vadinasi, mes kariavome patys prieš save? Ir iš to pelnė- 
mės? 

— Sakiau, kad nebūtum idiotas. Mes nesipelnėme iš karo. 
Mūsų dalį Hitleris konfiskavo. 

— O kas verčia tave manyti, kad mes ją atgausime? 


— Baronas fon Kupenas — džentelmenas. Turiu jo raštą, kad 
jis nepripažįsta nacių potvarkių ir laikysis savo įsipareigojimų. 

— Suprantama,— tarė Robertas ūmai sarkastišku balsu. — Ką 
jis praras? Jo septyniasdešimt procentų, kuriuos galime išgelbėti, 
kur kas, velniai rautų, vertesni už tą šimtą procentų, kurie nu- 
eitų vėjais, jeigu komisija likviduotų kompaniją. 

— Kalbi kaip vaikas. 

— Nejaugi? — Robertas pašoko. — Tu turbūt pamiršai, kad tie 
patys žmonės buvo pasiruošę Mus nušluoti nuo žemės paviršiaus. 
Jie buvo uždarę tavo dukterį kalėjime, prievartavo ir mušė. Tai 
tie patys galvažudžiai, kurie kankino mane, kad išduočiau savo 
tautiečius. Nejau pamiršai, tėve? 

Tėvo akys žvelgė įdėmiai. 

— Aš nepamiršau. Bet ką tai turi bendra? Karas baigėsi. 

— Taip manai, tėve? — Robertas piktai nusiplėšė švarką ir, at- 
raitojęs iki alkūnės marškinių rankovę, persilenkė per tėvo ra- 
šomąjį stalą. — Argi karas baigėsi, tėve? Pažvelk į mano ranką 
ir pasakyk, ar tu vis dar taip galvoji? 

Baronas pažiūrėjo į Roberto ranką 

— Nesuprantu. 

— Tad leisk man paaiškinti. Matai šituos nežymius įdūrimus? 
Tai adatų žymės, už jas gali padėkoti savo draugams nacistams. 
Kitaip jie neįstengė išpešti informacijos, todėl pavertė mane nar- 
komanu. Kasdien leido man heroiną. O vieną rytą liovėsi. Ar ži- 
nai, ką tai reiškia, tėve? Tai ką, karas man baigėsi? 

— Robertai,— barono balsas virpėjo. -— Aš nežinojau. Rasime 
daktarų, išgydysime. 

Robertas ūmai palūžo, 


— Aš mėginau, tėti. Beviltiška. lr taip kenčiu užtektinai skaus- 
mo, daugiau nebeištverčiau: 

— Tau reikia išvykti ir pailsėti. Rasime būdų, kaip tau padėti. 
Sugalvosiu ką nors dėl ,Kuppen Farben" 

— Palik juos ramybėje, tėti, mat juos galai! Tegul likviduoja 
tą kompaniją! 

Tėvas pažvelgė į jį. 

— Negaliu. Ką pasakys mūsų pusbroliai Anglijoje ir Ameri- 
koje? Aš atsakingas už juos visus. 

— Paaiškink jiems, ką mes jaučiame. Esu tikras, kad jie 
mums pritars. 

Tėvas tylėjo. 

Iš Jėto Robertas nusmaukė marškinių rankovę ir, stvėręs švar- 
ką, nuėjo prie durų. 

— Atleisk, tėve. 

Baronas pažvelgė į jį: 

— Kur tu eini? 

— Aš išvykstu, — pareiškė Robertas. — Tu juk taip patarei, ar 
ne? 


Denisonda pakilo nuo stalo ir nuėjo atidaryti durų, 

į kurias kažkas pasibeldė. 

— Monsieur Ie būron! ! 

Baronas de Koinas neryžtingai į ją pažiūrėjo: 

— Ar mano sūnus čia? 

Jinai linktelėjo. 

— Bet jis Miega, mesjė. 

— Ak,— baronas sutrikęs stoviniavo prie durų. 

— Atleiskite, aš, matyt, pamiršau, kaip dera elgtis. Gal užei- 
site? 

— Dėkui, — baronas įžengė vidun. 

Uždariusi duris, jinai stebėjo jį. Baronas susenęs, veidas su- 
lysęs, išvagotas raukšlių, plaukai išretėję ir pražilę. 

— Jūs Manęs neprisimenate, mesjė? 

Baronas papurtė galvą. 

— Kartą esame susitikę, prieš karą. Pas madam Blanšetę. 

— O, taip. 

Tačiau pažvelgusi jinai suprato, kad jis neprisimena. 

— Jūs tuomet turėjote būti visai vaikutis. 


! Ponas baronas! (pranc.) 


Jinai nusišypsojo. 

— Leiskite jus pavaišinti kava. O aš nueisiu pažiūrėti, gal 
Robertas jau prabudęs. 

Kai ji pastatė priešais jį puodelį su kava, jis tarė: 

— Jeigu jis miega, nežadinkit. Aš galiu palaukti. 

— Oui, monsieur. 

Robertas buvo pabudęs, sėdėjo ant lovos krašto. 

— Kas ten? — paklausė įtariai. — Sakiau, kad neskirtum jokių 
pasimatymų, kol aš neišėjęs. 

— Ten tavo tėvas. 

Minutėlę jis tylėjo, įsmeigęs į ją akis. 

— Pasakyk jam, kad eitų po perkūnais, nenoriu jo matyti. 

Jinai nepajudėjo. 

— Girdėjai?! — šūktelėjo, ūmai supykęs. 

Ji vis tiek nepajudėjo. 

Jis žvelgė į ją su įniršiu, galop gavo nusileisti. 

— Na, gerai, — Robertas nukėlė koją nuo lovos. — Aš tuoj 
ateisiu. Padėk man apsirengti. 


Likęs vienas, baronas išsiėmė iš pailgo plono auksinio portsi- 
garo cigaretę ir užsirūkė. Pamažu gurkšnodamas kavą, dairėsi po 
skurdžiai apstatytą butuką. Viskas ne taip, kaip turėtų būti. Ši- 
taip nuo karo pradžios. Visi senieji standartai tarytum išnyko. 

Kai buvo jaunas ir pradėjo dirbti savo tėvo kontoroje, jis ne- 
pyko, kad turės sugaišti ilgus metus, kaupdamas patirtį, kuri 
vėliau pelnytų vyresniųjų pasitikėjimą. Šių dienų jaunimas per- 
nelyg skuba. Pastebėdavo tai beveik kiekviename banko skyriuje. 
Patyrė, vaikštinėdamas po kontoras. Jaunikliai su nepasitikėjimu 
žvelgdavo į vyresniuosius, — tai buvo matyti plika akimi. Saky- 
tum, jie žinotų atsakymus net neužklausti. 

Ne kartą jis sutikdavo jų skeptišką iššaukiantį žvilgsnį, kai 
ką nors įsakydavo. Tarsi klaustų: „Kodėl jums atrodo, kad esate 
teisus?" „Kodėl įsivaizduojate, jog tiek daug išmanote?“ Seniai 
jau derėjo jam tai pripažinti. Taip atrodė ir jo paties vaikų vei- 
dai, kai, prasidėjus karui, jis ragino juos išvykti į Ameriką, o 
šie nusprendė pasilikti, lyg kokie gatvių bedarbiai, kuriems nėra 
ką rinktis. Jie visai nenutuokė savo padėties visuomenėje, nesu- 
prato, kad jų padėtis iškelia juos viršum) šio karinio konflikto 
vulgarybės. 

Tai buvo malaise de sOciėtė. Libertė, egalitė, fraternitė.! Net 
revoliucionieriai pripažįsta jų pačių bendruomenės skirtumus ir 
suvokia, kad tokie šūkiai turi būti taikomi priklausomai nuo uži- 
mamos pakopos. 


! Visuomenės liga. Laisvė, lygybė, brolybė (pranc.). 


Pro ploną sieną iš miegamojo pasigirdo balsai, ir jis nervingai 
sumaigė cigaretę. Tabako trupiniai išbyrėjo jam į delną, ir jis 
apsidairė peleninės. Bemaž vogčiomis baronas užspaudė cigaretę 
į lėkštutę po kavos puodeliu ir atsistojęs priėjo prie lango. Siau- 
ra gatvelė greta Pigalio aikštės atrodė dar labiau nutriušusi negu 
naktį. Elektros reklamos virš naktinių klubų, patamsyje tokios 
ryškios ir spalvingos, nūnai atrodė dulsvos ir aprūkusios. Gatvių 
latakai buvo užversti praeitos nakties šiukšlių. 

Jam žiūrint, iš tarpdurio kitoje gatvės pusėje pasirodė kaž- 
kokia moteris su vyriškiu. Moteris nusišypsojo ir, atsidariusi pi- 
niginę, padavė jam kelis banknotus. Pabučiavusi jį į skruostą, 
jinai jokių abejonių nekeliančiu žingsniu nusiūbavo gatve Piga- 
lio aikštės link. 

Baronui staiga pasidarė gėda. Tasai žmogus galėjo būti jo sū- 
nus. Robertas ne ką geresnis. Kas jį apsėdo, kad taip žemai puo- 
lė? Jeigu jį išeiti paskatino išdidumas, kaip jis tada dera prie to 
purvo, kuriame dabar gyvena? Jis prisiminė, kaip apie tai suži- 
nojo. 

Telefonu jam paskambino madam Blanšetė. 

— Jūsų sūnus, mesjė, susidėjo su viena Mano merginų. 

Baronas nusijuokė. 

— Ak, tas karštakraujis jaunuolis! Nesirūpinkite, madam, at- 
lyginsiu jums už jos sugaištą laiką. 

— Ne, mesjė. Jūs nesuprantate. Jinai išvyko su juo. Juodų 
nusisamdė butą šalia Pigalio aikštės. Ji ėmė verstis savarankiš- 
kai. 

Jis vis dar nesuprato. 

— Bet kuo čia dėtas Robertas? 

Madam Blanšetė neatsakė. 

Staiga baronas supyko. 

— Kvaiša toji mergina! Negi nesupranta, kad iš manęs ne- 
gaus nė vieno su. 

— Ji tai žino, mesjė. 

— Tad kodėl prasideda su juo? — paklausė išsigandęs. 

— Manau, kad jinai įsimylėjusi. 

— Kekšės neįsimyli, — šiurkščiai atsakė jis. 

Madam Blanšetės balsas subtiliai pasikeitė. 

— Jinai moteris, Mesjė, o moterys — myli. 

Telefonas nutilo; jis piktai padėjo ragelį. Darbų buvo tiek 
daug, jog tas pokalbis jam kaipmat išgaravo iš galvos. Berniukas 
sugrįš, Mąstė jis, tik reikia palaukti, kol Robertas supras, kad iš 
jo pagalbos nesulauks. 

Tačiau bėgo savaitės, o iš Roberto nebuvo jokios žinios. Ga 
lop vieną dieną jo sekretorė įėjo į kabinetą su keista veido iš 
raiška. 

—- Vienas ponas iš policijos nori jus matyti. Inspektorius Le- 
bokas. 

— Ko jam reikia? 

— Sakosi, kad asmenišku reikalu. 

Baronas kiek pagalvojo. 

— Tegul užeina. 

Detektyvas buvo neaukštas, pilka eilute, elgėsi kone patai- 
kūniškai. 

— Norėjote mane matyti? — atšiauriai paklausė baronas. 

Žinojo, kaip reikia elgtis su tais įžūliais visuomenės tarnais. 

— Oui, monsįeur,— inspektorius Lebokas kalbėjo bemaž at- 
siprašinėdamas. — Praeitą naktį reido metu mes sučiupome ke- 
lias merginas su jų draugužiais. Vienas jų pareiškė esąs jūsų 
sūnus. Štai šitas, — jis padavė baronui nuotrauką. 

Baronas pažiūrėjo į negailestingą policijos fotografiją, pada- 
rytą iš priekio. Robertas žvelgė į jį atšiauriomis, iššūkio kupino- 
mis akimis. Veidas sulysęs ir surukęs — tokia buvo pirmoji ba- 
rono mintis. Jis, Matyt, nepakankamai valgo. Baronas pasisuko į 
policininką. 

— Tai jūsų sūnus? 

— Taip, — baronas dar kartą užmetė žvilgsnį į nuotrauką. — 
Kuo jis kaltinimas? 

Policininkas atrodė sutrikęs. 

— Tuo, kad naudojasi pajamomis iš prostitucijos. 

Baronas minutėlę tylėjo, netikėtai jis pasijuto labai senas. 

— Kas jam bus? 

— Sės į kalėjimą, suprantama, jeigu nesumokės baudos. Jis 
sakosi neturįs pinigų. 

— Ar jis atsiuntė jus pas mane? 

Detektyvas papurtė galvą. 

— Ne, mesjė. Jūsų neminėjo. Aš tik atėjau patikrinti tapa- 
tybės,— jis atsistojo ir paėmė nuo rašomojo stalo fotografiją. 

— Dėkui jums už pagalbą, mesjė. 

Baronas pažvelgė į jį: 

— Kiek tos baudos? Aš sumokėsiu. 

Policininkas papurtė galvą: 

— Man uždrausta kištis į šituos reikalus, mesjė. — Jis stebėjo 
baroną. — Tačiau mano brolis — privatus detektyvas, kartu ir ad- 
vokatas, be to, labai taktiškas.. Esu tikras, kad jis galėtų sutvar- 
kyti tą reikalą, ir niekas neiškiltų viešumon. 

— Jeigu teiktumėtės paprašyti, kad jis Man paskambintų, bū- 
čiau labai dėkingas. : 

— Teks užmokėti ir už tą merginą. Jie kaltinami drauge. 

— Suprantu. 

Tą pačią popietę į barono kontorą atėjo policininko brolis, 
mažne gryna inspektoriaus kopija. Jie gana greitai viską sude- 


17 


rino. Detektyvas pažadėjo, kad daugiau nemalonumų Robertas ir 
toji mergina neturėsią. Šiaip ar taip, jo brolis šioje apygardoje 
vadovauja kovos su visuomenės ydomis skyriui. 

Tai buvo maždaug prieš dvejis metus. Ir visą tą laiką maža- 
sis privatus detektyvas kas savaitę aplankydavo barono kontorą 
su Iaportu apie Robertą ir pasišalindavo su pilna banknotų kišene. 
Prieš tris savaites baronas sužinojo, kad Robertas susirgo ir buvo 
nuvežtas į clinigue public.' Bet kol jis spėjo įsikišti, Robertas 
savo noru paliko ligoninę. Kai ant barono stalo atsirado medici- 
ninė ataskaita, pasidarė aišku, kad Robertas iš lėto, tačiau neiš- 
vengiamai, save alina. Baronas ryžosi veikti. 

Ir štai atsiveria Miegamojo durys. Baronui suspaudė po krū- 
tine, tačiau jis prisivertė pakelti galvą. Robertas tylėdamas sto- 
vėjo ant slenksčio. 

Baronui kone užgniaužė kvapą iš gailesčio. Tai buvo Rober- 
tas ir kartu ne jisai. Neatpažįstamai sulysęs, vaiskia blyškia oda 
aptemptais skruostikauliais, tamsiom įdubusiom akim — negi čia 
jo sūnus? 

—— Robertai! 

Šis nepajudėjo nuo slenksčio. Jo balsas buvo svetimas, gru- 
bus, ne toks, kokį tėvas prisiminė. 

— Ar tau nepranešė? Aš jiems sakiau, kad nenoriu tavęs ma- 
tyti. 

— Bet aš norėjau. 

— Kodėl? — paklausė Robertas su kartėliu. — Ar dar yra na- 
cių, kuriuos turėčiau išgelbėti? 

— Robertai, noriu, kad grįžtum namo. 

Robertas nusišypsojo. Nors tariama jo šypsena veikiau panė- 
šėjo į grimasą: 

—- Aš namie. 

— Turėjau galvoje... — baronas jautėsi bejėgis. — Tu sergi, 
Robertai, tau reikia globos. Numirsi, jei taip toliau gyvensi. 

— Tai mano gyvenimas,— atkirto Robertas beveik nerūpes- 
tingai. — Pagaliau nesvarbu, aš turėjau numirti per karą. 

Baronas supyko. 

— Bet nenumirei! O šitaip save žudyti — beprasmiška. Vaikiš- 
ka. Ar šitaip Manai Mane nubausiąs? Įsivaizduoji kaip mažas vai- 
kas, kad raudosiu ant tavo kapo? 

Robertas buvo beišsižiojąs atsakyti, tačiau baronas neleido: 

— Aš raudosiu, bet ne tavęs, o savo sūnaus, tokio, koks jis 
galėjo būti. Kai šitiek darbų pasaulyje, kai šitiek dalykų, kuriais 
tu tiki, kai šitiek dar galėtum nuveikti, jeigu tik norėtum, tu 
ketini paleisti vėjais savo gyvenimą? Tu esi išlepęs vaikas, pas- 
kelbęs bado streiką dėl to, kad tėtušis nėra linkęs tau pataikau- 


Viešą klinika (pranc.). 


Lo 


ti. — Jis atlaikė Roberto žvilgsnį. — Tu gali nepritarti tam, ką aš 
darau, tačiau aš darau tai, kuo tikiu. Kai kas nors susiklosto ne 
taip, kaip norėjau, aš dirbu, o ne slapstausi. — Baronas nuėjo prie 
durų ir atidarė jas. — Man rūpėjo mano sūnus, — tarė jis šaltai, — 
tačiau dabar matau: aš neturiu sūnaus. Mano sūnus nebūtų toksai 
bailys! 

Jis buvo beuždarąs duris. 

—- Tėti! 

Šis atsisuko. 

— Uždaryk duris, — tarė Robertas. — Norėčiau kai ką padaryti. 

Baronas atsirėmė į durų staktą, jausdamas kojose keistą silp- 
numą, ir tylėdamas pažiūrėjo į Robertą. 

— Norėčiau išvažiuoti į Izraelį, tėti. Manau, ten rasčiau tiks- 
lą, galėčiau jaustis naudingas. 

Baronas tylomis linktelėjo. 

— Bet pirma norėčiau kai ką padaryti. — Robertas pasisuko 
į merginą. — Denisonda, ar tekėtum už manęs? 

Minutėlę mergina stebėjo jį įdėmiu žvilgsniu, paskui nesvy- 
ruodama aiškiu balsu atsakė: 

— Ne. 

Ir tada baronas nusišypsojo: jo sūnus vėl namie. 

— Nesąmonė,— tarė jis, pajutęs vėl grįžtant jėgas. — Ji ište- 
kės už taves, sūnau. 

Daksas išbrido iš bangų mūšos ir nuėjo per pliaža 
persirengimo kabinos link. Smėlis po jo basomis kojomis jau bu- 
vo įšilęs, ir karšta Floridos saulė atsispindėjo vandens lašeliuose, 
kurie apkibo jo kūną. Jis pažvelgė į tolį, ten, kur už baseino bal- 
tavo didžiulė Hedlių žiemos rezidencija. 

Tą ankstyvą rytmetį niekas dar nesirodė. Jis pakėlė nuo stalo 
šalia kabinos savo laikrodį: devinta valanda. Daksas patenkintas 
atsiduso —- prieš akis bemaž dvi valandos vienumos. Hedlių na- 
muose niekas anksčiau vienuoliktos valandos neišlenda laukan. 
Jis įėjo į kabiną pasiimti rankšluosčio. 

Ant slenksčio stabtelėjo, kad akys priprastų prie blausios švie- 
sos, po to pastebėjo ją, gulinčią ant kušetės. Iš pradžių matė tik 
blyškiai gelsvus plaukus, bet staiga jinai atsisėdo, ir jis išvydo, 
Kad yra absoliučiai nuoga. 

— Maniau, kad tu niekad neišlįsi iš vandens, Daksai. 

Jis nutraukė nuo kabyklos rankšluostį ir numetė jai. 

— Sju Ene, tu pakvaišai! 

Ši nė nebandė pasiimti rankšluosčio, ir tas nuslydo ant grindų 
šalia kušetės. 

— Visi dar mieoa. 

Jis nutraukė nio kabyklos dar vieną rankšluostį ir apsisukęs 
išėjo laukan. Pasiklojęs rankšluostį ant smėlio, krito kniūpsčias, 
rankas pasikišo po veiči. Po minutėlės smėlis šalia sušiugždėjo, 
jis atsimerkė ir atsigręžė į ją. 

Buvo užsivilkusi altą maudymosi kostiumėlį, kuris labai men- 
kai slėpė sultingas jos formas. 

— Kas tau yraė— paklausė ji apmaudžiai. — Tik nepaistyk 
man visokių šūdniekių apie Karoliną. Aš viską žinau. Visas Niu- 
jorkas šneka apie tave ir Medę Šneider. 

Užuot atsakęs, jis ištiesė ranką ir, sugriebęs už kulkšnies, par- 
vertė ją į smėlį. 

— Ką čia sumanei? — pyktelėjo ji ir pamatė tamsiame jo vei- 
de žybtelint baltus dantis. — Ak, Daksai! 

Vis dar šypsodamasis, jis pasislinko toliau nuo jos. 

— Neišsiduodama pažvelk į vilą, štai ten, į didžiuosius ant- 
rojo aukšto langus palei pat kampą. 

Jinai persivertė ant pilvo ir gulėjo taip valandėlę, įsikniau- 
busi veidu į smėlį, paskui nerūpestingai kilstelėjo galvą: už lango 
kažkas blykstelėjo. Dar aukščiau pakėlusi galvą, jinai pažvelgė 
į Daksą: 

— Tai Džeimso Hedlio kambarys. Jis stebi mus. 

Daksas nusišypsojo. 

— Net su žiūronais,— atsigulęs ant nugaros, jis įrėmė akis į 
dangų. — Taigi matai, kad ne mes vieni atsikėlę. 

— Senas ožys, — jinai sukikeno. — Štai kaip jis save sužadina. 
— Ne tik. Paprasčiausiai mėgsta žinoti, kas vyksta aplinkui. 
— Nesistebiu, kad visi tie vaikinai tokie gašlūs. Jie paveldėję 
iš savo senio. 

Stodamasis Daksas nusijuokė. 

— Karšta. Eisiu į vandenį atvėsti. 

Vos išniręs iš nedidelės bangos, išvydo skrendančią į jį Sju 
Enę. Nuo smūgio griuvo avkštielninkas į bangas. Iškilo spjau- 
dydamasis, bet ji ilgais dailiais grybšniais jau plaukė tolyn. Šoko 
vytis. - 

— Pati pasiūlei kietą Žaidimą, — šūktelėjo jis, sugriebdarzas 
ją viena ranka. 


P 


ta 


Be žodžių jinai įkvėpė oro ir nugrimzdo po vandeniu; jis juto 
išsprūstant ją iš rankų ir leidosi pavymui, tačiau vis dar po van- 
deniu ši prisigretino prie jo. Jos rankos įsikibo jam į glaudes, 
trūktelėjo, ir štai vienas jds delnas jau viduje, jau gniaužia. 

Tiesiai prieš jį iš vandens išniro jos galva: 

— Pasiduodi? 


20 


Strėnas užplūdo karštis. Atsigrežęs per petį pastebėjo lange 
šviesos blyksnį. Hedlis vis dar juos stebi. Na, ir velniop, pagal- 
vojo, dar neišrasti tokie žiūronai, kuriais Matytum po vandeniu. 
Jis atsisuko į Sju Enę: 

— Kortegvietis niekados nepasiduoda! 

— Ne? — jinai spūstelėjo stipriau. 

Jis nusijuokė, sustandėdamas tarp jos pirštų, ir po vandeniu 
susirado šilkinių maudymosi kelnaičių siūlę. Staigiu judesiu perp- 
lėšė ploną medžiagą ir kyštelėjo du pirštus vidun. 

Išvydęs jos netikėtą nustebimą, Daksas nusijuokė. Jinai ėmė 
raitytis, bandydama išsivaduoti, tačiau jis laikė ją be didesnio 
vargo. Paskui jo kojos susirado dugną, ir ji nebegalėjo pajudėti. 

— Geriausiu atveju lygiosios. 

— Paleisk,-- prašė ji, atšlydama nuo jo. — Senis žiūri! 

— Tegul žiūri, vis tiek nemato, kas po vandeniu. 

Staiga ji išgeibo, prigludo prie jo. 

— O, Viešpatie! O, Viešpatie! — įsikabino į jį it pašėlusi.— 
Įstumk jį į Mane! — suriko siausdama. -— Įeik vidun! 

Tvirčiau atsirėmęs kojomis dugnan, jis susmigo į ją, jausda- 
mas, kaip jos kūno karštis atitveria jį nuo vandens. 

— Ištiesk rankas ir atsilošk kuo toliau, — paliepė jis kimiu bal- 
su. — Šitaip net neatrodys, kad mūsų kūnai liečiasi. 

Atmetusi rankas, jinai atsigulė ant vandens, apsivijusi kojo- 
mis jo šlaunis, ir tarytum plūduriavo. 

— O, viešpatie,— suvaitojo iš malonumo, ekstazės pagauta. 
Umai jos akys smigte įsmigo į jį. 

— Negaliu išlaikyti, Daksai! Negaliu! 

— Išlaikysi, — atsakė jis nucžmiai, be gailesčio suleisdamas 
pirštus į jos sėdynę. Jinai sucypė. Įsikarščiavęs panardino jos 
galvą po vandeniu. Išnėrė spjaudydamasi ir kosėdama, ir tučtuo- 
jau, pasiekusi malonumo viršūnę, išglebo JAS 98 rankų. 

Po minutėlės nusišypsojo: > 

— Man reikėjo šito, — ji sunkiai Šišaiės=> šeriai taip nebu- 
vo. — Jinai dirstelėjo per jo petį į vilą. — Paleisk, jis vis dar 
žiūri. 

Daksas papurtė galvą, nepaleisdamas sėdynės. 

Jinai netikėdama pakėlė akis: 

— Tu vis dar kietas! — sušuko su didžiausia nuostaba ir už- 
vertė galvą, pusbalsiu suinkšdama, kai jis tučtuojau vėl susmigo 
vidun: — O, Viešpatie! Viešpatie! 


Tačiau žiūrėjo ne tik Hedlis. Juodviem brendant iš vandens 
į krantą, Karolina nusisuko nuo lango. Kažkas tarp jų įvyko, jo- 
kios abejonės, nors ji ir nematė, kas ir kaip. Pakankamai pažino- 
jo Sju Enę, kad tai suprastų vien iš jos eisenos. 

Karolina žengė kambario prieblandon ir atsigulė į lovą. Nors 
buvo karšta, jinai drebėjo, todėl užsitraukė antklodę. ,,Kas man 
daros, — Mąstė jinai,-- aš net nepavydžiu" 

Jinai išgirdo tylų šlepsėjimą, paskui durų girgžtelėjimą. Užsi- 
merkė ir apsimetė mieganti. Daksui priėjus prie lovos, atsimerkė, 
lyg ką tik prabudusi. 

Jis pažiūrėjo į ją: 

— Labas rytas. 

Ji prisivertė nutaisyti mieguistą šypsnį: 

— Kuri valanda? 

— Kelios minutės po dešimtos. — Jis su rūpesčiu nužvelgė 
ją. — Kaip tu jautiesi? 

— Puikiai, buvau truputį nuvargusi,-- jinai atsisėdo. — Koks 
oras? 

— Puikus. Maudžiausi, vanduo malonus ir šiltas,-— apsisukęs 
nuėjo prie komodos ir nusimovė glaudes. — Ak, tiesa, — pridūrė 
jis, tarytum prisiminęs.--- Pliaže sutikau Sju Enę. 

Jinai pažvelgė į baltą juostą jam apie šlaunis ir sėdynę: nie- 
kaip negalėjo suprasti, kaip jis taip pajuosta; nepažinojo nė vie- 
no, kurį saulė taip imtų. Nusisegęs nuo riešo laikrodį, jis grįžo 
prie lovos. 

—- Mudu tikriausiai važiuosime į Holivudą. Mane pakvietė 
Speidelis, nori, kad žaisčiau su jais polo. 

Nuo jo sklido stiprus vyriškas kvapas. Ji užsimerkė, kad ne- 
matytų jo šitaip stovinčio ties ja. Kažkas tarp jo ir Sju Enės nu- 
tiko, dabar jinai neabejojo. 

Ar ir Žizelė bus ten? 

Jis patraukė pečiais. 

— Gal. Ji pradeda filmuotis. 

Džo. Speidelis buvo vienos didelės kino studijos galva, taip 
pat prodiuseris ir, jo paties mManymu,--- puikus polo žaidėjas. 
Buvo subūręs komandą, kuri jam pataikavo, ir mėgo kviestis gar- 
sius žaidėjus. Daksas jam buvo be galo geidžiamas laimikis, 
svarbesnis net už Oskarus, išrikiuotus jo kabinete ant židinio. 

Atsimerkusi jinai pažiūrėjo į jį: stovėjo bejausmiu veidu. Šiek 
tiek suirzusi, jinai tarė: 

— Užsivilkturmn ką nors. Juk žinai, kad nemėgstu, kai šitaip 
vaikštinėji. 

Einu nusiprausti po dušu,— jis pasuko vonios kambario 
link ir nuo slenksčio atsigręžė: — Tai kaip, ar važiuosime? 

Ar tau taip svarbu? — jam neatsakius, pridūrė: — Na, ge- 
rai, galime ir nuvažiuoti. 

Vonios kambario durys užsivėrė, ir po akimirkos ji išgirdo 
vandens šnaresį. Pasivertusi išlipo iš lovos ir nuėjo prie komodos. 
Pakėlė jo glaudes ir tuoj pat supykusi numetė. 

Jinai stabtelėjo prie lango. Sju Enė gulėjo ant smėlio it katė, 
besimėgaujanti saule. Karolina pasitraukė į kambario gilumą ir 
krito ant lovos. „„(Gyvulys,— pagalvojo, — štai kas jis. Galėtų po- 
ruotis su bet kuo. Prakeiktas gyvulys.“ 


Iš pradžių Karolinai taip neatrodė. Tada ji jautė vien 
dėkingumą ir jo prieglobsčio ramybę. Net Paryžiuje tas ilgas sa- 
vaites, kai juodu laukė, kol vokiečiai išduos jai išvykimo vizą, 
gyvendama konsulate, ji jautėsi saugi. Galop viza atėjo. Vokie- 
čiams teko ją paleisti, nes jie nedrįso gadinti santykių su Kor- 
tegva, tikėdamiesi iš jos gauti mėsos. 

Išklerusiu senu traukiniu juodu išvažiavo į Lisaboną ir ėmė 
laukti laivo iš Kortegvos, kuris nuplukdytų juos kiton Atlanto 
pusėn. Net ir tada jinai jautėsi palyginti saugi; priaugo šiek tiek 
svorio, naktiniai košmarai, kankinę ją per miegus, pamažu lio- 
vėsi — ko] nepamatė to žmogaus restorane, kur juodu pietavo. 

Daksas sulaikė šakutę, neprinešęs iki burnos, — jinai staiga iš- 
blyško. 

— Kas atsitiko? 

— Tasai žmogus! — sušnibždėjo jinai kimiu balsu. — Jis atėjo 
manęs suimti! 

— Nesąmonė! — griežtai pasakė Daksas. — Niekas negali ta- 
vęs suimti. 

— Jis gali, — spyrėsi jinai, jausdama, kaip baimės šleikštulys 
gniaužia skrandį. — Jis atėjo manęs. Žino, kad gali priversti ma- 
ne daryti viską, ką panorės! 

Daksas atsigręžė pažiūrėti. Vyriškis vilkėjo paprasta pilka ei- 
lite ir net nežvilgčiojo jų pusėn. Sėdėjo palenkęs šviesią, ežiuku 
kirptą galvą ties lėkšte, mėsingomis lūpomis srėbdamas pilnus 
šaukštus sriubos. 

— Nuvesk mane į viršų! — jos balsas privertė jį vėl atsisuk- 
ti. — Prašau tavęs, Daksai! 

Jis tučtuojau atsistojo, pajutęs, kad ją apima isterija. 

— Eime,— tarė, stvėręs ją už parankės. 

Kai ėjo pro vokietį, juto, kaip jinai dreba. Perėję holą, juodu 
užkopė į savo kambarį. Vos tik durys užsivėrė, jinai apsipylė aša- 
romis. 

Jis prisitraukė ją prie savęs. 

— Nebijok,— sušnibždėjo, — aš neleisiu tavęs skriausti. 

— Jis vertė mane daryti siaubingus dalykus, — kūkčiojo ji- 
nai. — Ir visą laiką juokėsi, nes žinojo, kad aš darysiu. 

— Negalvok. apie tai, — ramino jis ir tvirtesniu balsu pridū- 
rė: — Pažadu tau, jis niekados nebedrums tavo rimties. 

Tačiau, kad ji nusiramintų, pažado neužteko. Teko sugirdyti 
trejetą tablečių, daktaro prirašytų nuo nemigos. Galop jinai už- 
migo, o jis stovėjo šalia. ir stebėjo, kaip ji miega. Nuo įsikalbėtos 
karštinės jos veidas smarkiai paraudo ir blizgėjo, išmuštas pra- 
kaito. Jis švelniai ją apklostė ir tylomis išėjo, užrakinęs duris. 

Rytą jinai prabudo apsunkusia nuo vaistų galva. Išlipusi iš 
lovos, užsivilko chalatą ir nuėjo į gretimą kambarį. Daksas sėdėjc 
už stalo prie kavos puodelio ir rūkė vieną savo plonųjų juodų 
cigarų. Jai įėjus, jis pakėlė galvą. 

— Išgerk kavos. 

Jinai atsisėdo, užmetė akį į laikraštį, gulintį prie jos lėkštės. 
Iš pirmojo puslapio tiesiai į ją žvelgė ano vokiečio nuotrauka, 
O virš jos — stambi antraštė: 

O ALEMAO ASSASSINADO! ! 

Karolina pažiūrėjo į Daksą: 

— Jis negyvas? 

— Taip, — atsakė jis pro dūmų šydą. — Juk pažadėjau, kad jis 
niekada nebedrums tau ramybės. 

Ji turėjo nusiraminti, tačiau tasai dalykiškas tonas, kuriuo šie 
žodžiai buvo ištarti, atskleidė jį naujoje šviesoje. Ir tai, kad ir 
kaip keista, dar labiau baugino. Užteko žodžio, kad laukinis, tū- 
nantis po glotiniu civilizuoto žmogaus kiautu, vėl griebtųsi smurto. 

Košmarai atsinaujino, ir tik po daugelio savaičių, jau pakeliui 
į Niujorką, palengva ėmė nykti. O viršų pradėjo imti kitas jaus- 
mas: tarp jų nusistovėjo nuoširdumas, savotiška meilės atmaina. 
Ne tokia, kokią jinai įsivaizdavo vieną gražią dieną patirsianti, 
kol dar vokiečiai nebuvo uždarę jos į kalėjimą. Veikiau panaši 
į jausmą, kurį ji jautė savo broliui Robertui: į pasitikėjimą ir su- 
pratimą, kad bus globojama ir gaubiama rūpesčio. Panašiai ji 
žiūrėjo ir į tėvą: kol jis sergsti, niekas jos nenuskriaus. 


Baronas atėjo į uostą jų pasitikti. Atvyko ir Kortegvos kon- 
sulas drauge su reporteriais. Per triukšmą ir sumaištį galop jinai 
liko viena su tėvu jo automobilyje, lekiančiame Park Aveniu cent- 
ro link. Daksas su konsulu važiavo kitu automobiliu. Pasimaišė 
kažkoks reikalas, ir Jis gavo vykti tiesiai į konsulatą, tačiau pa- 
žadėjo per pietus prie jų prisijungti. 

Atsilošęs sėdynėje, baronas susimąsčiusiu žvilgsniu apžiūrinė- 
jo ją. 

— Ko tu taip žiūri, tėti 

Netikėtai jo akyse sublizgėjo ašaros. 

— Mano mergyte, vaikuti mano. 


Nužudytas vokietis (portug.). 

Ir tada kažkodėl ji irgi pravirko. Gal dėl to, kaip jis šitaip pa- 
sakė, 0 gal suvokusi, kad niekados nebebus jo mergytė. 

— Kaip Robertas? Neturime jokios žinios iš jo, — baronas iš- 
sitraukė nosinę. — Bijau, kad vokiečiai nebūtų jo sučiupę. 

— Ne, Robertas saugus. 

Jis metė žvilgsnį į ją. 

— Tikrai? Kur jis? 

Jinai papurtė galvą. 

— Nežinau, tėti. Bet Daksas sako, kad jis saugus: 

Jo veidu šmėstelėjo keistas šešėlis, — akimirką jai pasirodė, 
kad priešiškumas, — tačiau kaipmat pradingo, jo balsas vėl skam- 
bėjo lygiai ir ramiai. 

— Iš kur jis žino? 

— Jeigu Daksas sako, vadinasi, žino, — atsakė bemaž su vai- 
kišku patiklumu. 

Trumpai barono atmintyje iškilo tasai vaizdas, kai jis pirmą 
kartą pamatė Daksą — berniuką, bemaž užmigusį tėvui ant rankų 
madam Blanšetės svetainėje. Tarytum jau tada būtų žinojęs, kaip 
painiai persipins jų keliai. 

— Kaip tavo vyras? — paklausė jis. — Ar myli jį? 

Karolina nustebusi žybtelėjo akimis, tarytum pirmą sykį apie 
tai galvotų: 

— Žinoma. 

Baronas minutėlę tylėjo, paskui ramiai pastebėjo: 

— Jis toksai stiprus, o tu... 

— Jis kartu ir labai švelnus, Pūpd. Ir labai. šupratingas. 

— Bet tu tokia gležna. Norėjau pasakyti... 

— Viskas gerai, Papd. Daksas supranta. Ne amžinai būsiu to- 
kia. Dabar, kai aš vėl su tavimi, greit atgausiu jėgas. Pamatysi. 
Galbūt netrukus atsiras anūkų, su- kuriais galėsi žaisti... 

— Ne! — barono balse suskambo kone kančia. — Neturi būti 
vaikų! 

— Papd! 

— Nejau nesupranti? — paklausė jis šiurkščiai. — Jie gali būti 
juodi! Neturi būti vaikų. 


Daksui įėjus į kambarį, ji buvo ką tik prabudus iš miego. 

— Turbūt įvyko klaida,— tarė jis. — Mano kambarys kitoje 
holo pusėje. 

Jinai vengė jo žvilgsnio. 

— Tėčiui atrodė, kad taip geriau. Kol aš vėl atsigausiu. 

— Ar ir tu taip nori? 

— Nežinau, aš... 

Jis nelaukė sakinio pabaigos. 

— Viena naktis neturi reikšmės,—- pasakė jis piktai. — Bet kai 
aš grįšiu, turės. Fikiuosi, iki to laiko tu žinosi, ko nori,— jis pa- 
suko durų link. 

— Daksai,— sušuko jam pavymui, staiga apimta baimės. — 
Kur tu eini? 

Stabtelėjęs jis atsisuko: ' 

— Konsulate man pranešė, kad rytoj privalau išvykti į tėvy- 
nę, o iš ten — vėl į Europą. 

— Bet mudu tik atvažiavome. Tu negali išvykti! 

— Ne? — jis ironiškai nusišypsojo. — Ar ir tavo tėvas taip 
sako? 

Durys užsivėrė, jinai sėdėjo, įrėmusi žvilgsnį į jas. Pamažu jos 
akys priplūdo ašarų. Šitaip neteisinga. Viskas neteisinga. O, jei- 
gu jos jausmai būtų tokie patys kaip prieš karą! 


Vėliau, kai tą naktį ji atėjo į jo kambarį, jis sėdėjo, apsisiau- 
tęs Chalatu, prie nedidelio rašomojo stalo. Priešais jį gulėjo iš- 
draikyti popieriaus lakštai. Jis žvilgtelėjo į ją, paskui į laikrodį. 

— Jau beveik devynios. Turėtum miegoti. 

— Neima miegas, — ji delsė ant slenksčio. — Ar galiu įeiti? 

Jis linktelėjo. Ji žengė prie lovos. 

— Ką tu veiki“ 

— Skaitau pranešimus. Buvau apleidęs savo darbą. 

Akimirką ji nustebo. Kažkodėl niekados nesiedavo jo su dar- 
bu, bent su šitokiu nuobodžiu, vienodu. Pasijuto kvailokai — ne- 
reikėjo kišti nosies. 

— Aš nežinojau, — bemaž atsiprašė ji, — turbūt labai trukdau. 

Jis siekė cigaretės. 

— Nieko. Man laikas padaryti pertrauką. 

Jinai pažvelgė į jį: 

— Ar tau būtina grįžti Europon? 

Jis šyptelėjo: 

— Vykstu tenai, kur prezidentas siunčia. Toks mano gyveni- 
mas. 

— Betgi karas, pavojai... 

— Mano šalis neutrali. Aš taip pat neutralus. 

— Ar ilgai? Anksčiau ar vėliau Jungtinės Valstijos įsijungs 
į karą, o iš paskos — ir visa Pietų Amerika, tarp jų ir tavo šalis. 

— Jei taip įvyktų, grįšiu čionai. 

— Jeigu nNačCiai išleis, norėjai pasakyti. — tarė ji Niūriai. 

— Tokius dalykus tvarko tarptautinė teisė. 

— Nekalbėk taip, lyg aš būčiau vaikas! Žinau nacių požiūrį 
į tarptautinę teisę. 

— Toks mano darbas. Negaliu rinktis. 

— (Gali jo atsisakyti. 


— "Ką tada veikčiau? — Jis nusijuokė. 

— Mano tėvas mielai priimtų tave į banką. 

— Ne, dėkui. Bijau, kad iš manęs išeitų ne koks bankininkas. 
Ne toks Mano charakteris. 

—- Galėtum užsiimti kuo nors kitu. 

— Žinoma,— jis vėl nusišypsojo. — Bet polo žaidėjai prote- 
sionalai ne kažką uždirba. 

— Vėl laikai mane vaiku, — pasakė ji kaprizingai. — Aš jau 
ne kūdikis. 

— Žinau. 

Pasijuto raustanti nuo jo žvilgsnio. Nuleido akis į grindis. 

— Iš manes ne kokia žmona, tiesa? 

— Tu daug iškentėjai. Reikia laiko, kad atsigautum. 

Jinai vis dar nežiūrėjo į jį. 

— Noriu būti tau gera žmona. Esu be galo dėkinga už viską, 
ką padarei dėl manęs. 

Jis užgesino Cigaretę ir atsistojo. 

— Nedėkok. Vedžiau tave todėl, kad norėjau. 

— Bet nebuvai manęs įsimylėjęs,-— ji veikiau pareiškė negu 
paklausė. — Juk turėjai merginą, Žizelę. 

— Aš vyras, — tarė jis paprastai. — Vyrams visados pasitaiko 
merginų. 

Jinai ne šiaip sau mergina,-- spyrėsi Karolina, — tu buvai 
ją įsimylėjęs. Net aš tai mačiau. 

— Nair kas? O vedžiau tave. 

— Kodėl tu mane vedeiė Gal todėl, kad nebuvo kito kelio 
išvaduoti mane iš nacių? 

Jis neatsakė. 

— Ar norėtum skirtisė 

Žiūrėdamas į ją, jis papurtė galvą. 

— Ne. O tu? 

— Ne. Gal duotum cigaretę? 

Be žodžių jis atidarė portsigarą ir, paėmus jai cigaretę, prikišo 
ugnį. 

— Aš norėjau už tavęs ištekėti, — tarė ji. — Jau prieš karą 
buvau nusprendusi, bet... 

— Bet kasė 

— Kalėjimas,— ji pajuto, kad į akis plūsta ašaros, ir stengėsi 
jas sutramdyti. — Tu nežinai, kaip aš jaučiausi. Man atrodė, kad 
aš nešvari po to, ką jie su manimi darė. Kartais net nežinau, ar 
kada nors vėl būsiu švari. 

Dabar ji raudojo, neįstengdama susitvardyti. Ištiesęs ranką, jis 
prisitraukė ją prie savęs. 

— Liaukis,— tarė jis švelniai. — Liaukis save smerkusi. Žinau, 
ką baimė priverčia padaryti. Sykį, kai aš buvau dar vaikas, ga- 
vau suvaryti kulką į širdį savo seneliui, kad išlikčiau gyvas. 

Jinai pažvelgė jam į veidą ir pastebėjo raukšlės, kurių anks- 


čiau nebuvo mačiusi, — skausmo ir sielvarto raukšles. Sugriebusi - 


pabučiavo jo ranką. 

— Atleisk, — sukuždėjo ji. — Aš kvaiša, galvoju tik apie save. 

Jo Žvilgsnyje švietė švelnumas ir užuojauta. 

— Na, laikas tau miegoti. 

Jinai sulaikė jo ranką. 

— Aš noriu praleisti naktį su tavimi. 

Jis žvilgtelėjo klausiamai. 

— Negaliu tau uždrausti išvykti, tačiau atėjo laikas tapti tavo 
žmona, užuot buvus tik mergina, kurią vedei. 

Ir jinai pamėgino. Iš tikrųjų pamėgino. Tačiau tą akimirką, 
kai jis ruošėsi eiti vidun, ją apėmė panika. Jos mintis stelbė ka- 
lėjimas ir ilgi landūs instrumentai, kuriais buvo kankinama. 

Ji klaikiai suspigo ir išsiveržė iš jo glėbio. Įsikniaubusi į pa- 
galvę, Karolina pravirko. Netrukus užmigo, o rytą, kai atsikėlė, 
Daksas jau buvo išvykęs. 


Kažkaip tie žodžiai Karolinai įstrigo. ,,Aš vyras. Vy- 
rams visados pasitaiko merginų“ Per karą ir po karo daug kas 
pasikeitė, o šitai — ne. Visos tos istorijos pasiekdavo ją. 

Visokiausiais kanalais, iš įvairiausių vietų. Kur tik jis pasi- 
sukdavo, visur aplink jį maišydavosi merginų. 

Kartą, jau baigiantis karui, po ypač nemalonaus spaudos iš- 
garsinto skandalo į jos kambarį įžengė tėvas, piktai mosikuoda- 
mas laikraščiu. 

— Kaip tu žiūri į tai? 

Karolina, paėmusi iš jo laikraštį, žvilgtelėjo į rėkte rėkiančią 
antraštę per visą pirmąjį Niujorko bulvarinio leidinio puslapį: 
TARPTAUTINIS PLEVĖSA-DIPLOMATAS — IŠTUOKOS 
KALTININKAS 

Romoje, kur gyveno saugomas diplomatinio neliečiamumo, 
"Daksas buvo apkaltintas meilės romanu su vieno italų grafo žmo- 
na. Karolina grąžino tėvui laikraštį. 

— Daksas bus patenkintas,— pastebėjo ji sausai. — Jie nors 
parašė „diplomatas“. 

Tėvas išpūtė akis. 

— Tik tiek? 

— O ką dar sakyti? 

— Jis stato tave į kvailą padėtį. Ir mane. Visą mūsų giminę. 
Pasaulis iš mūsų juokiasi. 

—- Jis vyras. Kai vyras toli nuo namų, tik mulkiai gali tikėtis, 
kad jis nesipainios su moterimis. 

— Jis ne vyras, — piktai atrėmė tėvas, — jis gyvulys! 

— Papa, ko tu taip jaudiniesi, jeigu aš nesijaudinu? Juk jis 
mano vyras. 

— Ar tau malonu išgarsėtiė 

-— Ne, ne aš sugalvoju laikraščių antraštes. Ką man daryti? 

— Išsiskirk su juo. 

— Ne. 

Jis mMinutėlę įdėmiai žvelgė į ją. 

— Nesuprantu tavęs. 

— Tas tiesa, Papa, tu manęs nesupranti. Ir nesupranti Dakso. 

— O tu, matyt, supranti? 

— Šiek tiek, — atsakė Karolina susimąsčiusi. — Jeigu apskri- 
tai moteris gali suprasti vyrą, už kurio yra ištekėjusi. Galbūt Dak- 
sas gyvulys, kaip tu sakai. Paspaudi reikiamą mygtuką, ir jis 
reaguoja — esų mačiusi. Į neapykantą ar pavojų — smurtu; į užuo- 
jautą — švelnumu ir nuoširdumu; į moterį... — ji neryžtingai nu- 
tilo, paskui bemaž atsiprašančiu tonu pridūrė, — galiu tik spėti, 
nes niekados jam nebuvau moteris. Į moterį jis reaguoja kaip 
vyras. 

Tėvas minutėlę tylėjo. 

— Vadinasi, neketini nieko daryti? 

-—- Taip. Todėl kad Daksas, supranti, žinojo apie viską ir vis 
tiek mane vedė. Tai buvo vienintelė galimybė padėti man, ir 
vien dėl šito aš niekados nereikalausiu ištuokos. Jeigu jis pats 
norės, aš neprieštarausiu. Bet kol jis užsinorės, laikysiuos mud- 
viejų susitarimo. 

Tačiau, laikui bėgant, laikytis darėsi vis sunkiau ir sunkiau. 
Dakso sugrįžimas padėties nepalengvino. Vienas dalykas girdėti 
kažką vykstant už trijų tūkstančių mylių, kitas — gyventi šalia 
ir nuolatos tai stebėti. Kasdieninę neištikimybę. Karolina būtų tu- 
rėjusi pranokti pati save, kad nejaustų apmaudo. 

Pavyzdžiui, kad ir tasai paskutinysis nuotykis Niujorke su 
Mede Šneider. Toji kvaišelė nuėjo taip toli, jog paliko savo vyrą 
ir išsinuomojo kambarį viešbutyje, visiems pažįstamiems taukš- 
dama, kad juodu su Daksu ketina susituokti. Kažkokiu būdu apie 
tai suuodė laikraščiai, ir vienas reporteris, atlėkęs pas juos į na- 
mus, užtiko Daksą su Karolina vestibiulyje, apsikrovusius baga- 
žu ir besiruošiančius išvykti į Palm Byčą. 

Reporteris aiškiai sutriko. Galiausiai atsikrenkštęs jis uždavė 
savo klausimus. Prieš atsakydamas, Daksas laisvai nusišypsojo ir 
pažvelgė į Karoliną. 

— Bijau, kad jūs blogai informuotas. Mudu su misis Šneider 
tik geri draugai, štai ir viskas. — Jis mostelėjo ranka į bagažą. — 


—- 

Kaip matote, mudu su žmona išvykstame į Palm Byčą pas savo 
bičiulius. 

Reporteris atstojo, ir juodu nuskubėjo laiptais žemyn į auto- 
mobilį. Pakeliui į aerouostą Daksas pasakė: 

— Man nesmagu, kad tave taip trikdo. 

— Neatsiprašinėk. Aš jau pripratau. 

Daksas nieko neatsakė, mąsliu žvilgsniu stebėdamas ją. Buvo 
beveik pasiekę aerouostą, kai jis prisiminė laišką, kurį turėjo ki- 
šenėje. 

— Atėjo šį rytą. Atleisk, užmiršau tau jį atiduoti. 

Tylomis jinai paėmė laišką. Jis buvo nuo tėvo, perskaičiusi 
ji pirmą sykį sužinojo apie brolio vedybas. 

— Robertas vedė! 

— Žinau. 

Ji pažvelgė į Daksą nustebusi. 

— Iš kur? Kodėl nieko nesakei? 

-— (Gavau žinią diplomatiniu teletaipu iš Paryžiaus. Pamaniau, 
kad tau bus maloniau pačiai tai išgirsti iš Roberto ar savo tėvo. 
— Kas toji mergina? Regis, tas vardas man nieko nesako. 

— Denisonda. Robertui ji bus puiki žmona. 

— Tu ją pažįstiė 

Daksas linktelėjo. 

— Veikė kartu su juo pogrindyje. Jinai išgelbėjo jam gy- 
vybę. 

— Ak, vadinasi, tai toji pati, su kuria jis gyveno? 

Minutėlę jis stebėjo ją. Matyt, žinojo tiesą. 

— Taip, toji pati. 

Staiga jos akys prisipildė ašarų, ir jinai nusisuko. Vargšas 
Papa, pamanė, kiek maža jis tesulaukė iš abiejų savo vaikų. 


Karolinai nusileidus žemyn į terasą, už stalo liko tik Džeim- 
sas Hedlis. Atsistojęs jis pristūmė jai kėdę. 

— Labas rytas, brangioji. 

— BonjOur, mesjė Hedli,— jinai nusišypsojo.— Ar aš nevė- 
luojuė 

— Ne, brangioji. Tiesiog kiti pernelyg ankstyvi,— jis kilste- 
lėjo ranką, ir pasirodė tarnas. 

— Prašom tik kavos. 

Hedlis pažiūrėjo į ją. 

— Argi tai pusryčiai jaunai moteriai4 Turėtumėte daugiau 
valgyti. 

Jinai- papurtė galvą. 

— Ne, dėkui. Iš ryto aš mažai valgau. Musų, prancūzų, pus- 
ryčiai ne tokie stiprūs kaip amerikiečių. 

— Na, nors duonos su sviestu? 

Jinai nusijuokė. 

— Primenate mano tėvą. Jis nuolat įkalbinėjo, kad aš daugiau 
valgyčiau. 

— Tai todėl, kad mudu jumis rūpinamės. 

Karolina žvilgtelėjo į jį. Nejaugi jo žodžiai reiškia kažką dau- 
giau nei mandagumą? Jis atlaikė jos žvilgsnį, ir staiga pasijuto 
raustanti. 

— Prašom tik kavos. 

Hedlis linktelėjo, ir tarnas pranyko. Kol jis sugrįžo nešinas 
kava, abu tylėjo. Karolina, siurbtelėjusi iš savo puodelio, pažvel- 
gė pliažo link. 

— Kur visi kiti? 

— Išplaukė jachta,— Hedlis tyliai susijuokė, jo balsas vėl keis- 
tai nuskambėjo. — Jie tarsi vaikai, vis ieško kokio nors užsiėmi- 
mo. Nenusėdi vietoje. 

— Ak. — Ji kiek patylėjo. — Šiandien puiki diena buriavimui. 

— Taip, tikrai, bet aš nusprendžiau pasinaudoti proga ir pagu- 
lėti pliaže. Labai retai pasitaiko proga pabūti vienam. 

Karolina nusišypsojo. 

— () aš ketinau vykti į Palm Byčą apsipirkti. 

Tarytum netyčia jis uždėjo savo plaštaką ant josios ir švelniai 
patapšnojo. 

— Tai galite padaryt bet kada. Kodėl ir jums nepasinaudojus 
ramia dienelė pliaže? 

Jinai nuleido žvilgsnį. Įdegusi jo ranka atrodė stipri ir jaunat- 
viška. Pakėlusi akis, Karolina vėl pajuto karštį skruostuose, tačiau 
nebandė atitraukti rankos. 

— Manote, aš jums netrukdysiu? 


Išėjusi iš kabinos, pajuto jo vertinantį žvilgsnį. 

— Jūs daili. 

Vėl pasijuto raustanti. 

— Tiesą sakant — ne, ne tokia, kaip jūsiškės merginos Ame- 
rikoje. Jos išties dailios. Aukštos, ilgakojės. Aš per žema. 

— Mėgstu neaukštas moteris, — tarė jis. — Šalia žemos moters 
Vyras visados jaučiasi aukštesnis. 

Pasiėmusi tūbelę losjono nuo saulės, ji pradėjo teptis. 

— Aš labai lengvai įdegu. 

— (O mano oda tarsi vėžio. Niekad neįdegu, tik paraudonuo- 
ju. 

— Man irgi būtų smagiau, suradus kokį pavėsį. 

— Kabinoje yra skėtis, — pasisiūlė jis. — Aš atnešiu. 

Karolina sekė, kaip jis atsistoja ir įeina į persirengimo kabi- 
ną. Žinojo, kad jam netoli šešiasdešimties, tačiau iš jo judesių 

to nebuvo matyti. Atrodė kur kas jaunesnis,. nors buvo beveik 
vienmetis su jos tėvu. 

Kaipmat jis sugrįžo ir įbedė šalia jos į smėlį skėčio kotą. 
Išskleidęs jį, pats klestelėjo greta. 

— Šitaip geriau? 

— Kur kas geriau,— jinai nusišypsojo ir ištiesė delne losjoną 
nuo saulės. — Ar galiu paprašyti dar vienos paslaugos? Ištepkit 
man nugarą, — aš jos nepasiekiu. 

Jo pirštai buvo švelnūs, ir Karolina akimirką užsimerkė. Todėl 
klausimas, kurį jis uždavė, jos visai nenustebino. 

— Jūs mylite jį? 

Karolina iškart atsimerkė. Minutėlę nesumojo, ką atsakyti. 

— Ką? -— paklausė kone kvailai. 

— Dakisą,— atsakė jis šiurkštokai, — savo vyrą. 

Palūkėjusi ji užsipuolė jį: 

— Jūs norėjote likti su manimi, štai kodėl neišplaukėte su 
kitais. 

— Žinoma, — atšovė jis nedvejodamas, — tačiau jūs neatsakėte 
į mano klausimą. 

— Į šį klausima man neprivalu atsakyti. 

Hedlis vėl uždėjo savo delną ant josios. 

— Tokio atsakymo pakanka. — Jis įžūliai pažiūrėjo jai į akis.— 
Kiek dar galvojate šitaip gyventi? 

Karolina pažvelgė į savo ranką. 

— Kol viskas bus baigta, — sukuždėjo. 

— Seniai viskas baigta. Tik nei vienas iš jūsų nėra subren- 
dęs, kad tą pripažintų. 

— Tai ne jo kaltė,-—- greitai pasakė Karolina. — Aš pati kal- 
ta. Su manimi kažkas ne taip. 

— Su jumis viskas gerai. 

— Ne, kažkas ne taip. Per karą naciai kažką man padarė, 
tenai viduje. Aš nebe moteris. 

Hedlis paėmė ją už smakro. 

— Pažiūrėkite į mane. 

Iš lėto ji pakėlė galvą. Jo veidas atrodė ramus, bemaž bejaus- 
mis. 

— Norite pasakyti, kad nesate moteris jam. Tai nereiškia, 
kad negalite būti moteris kitam vyrui. 

Ji pravirko. Ašaros tyliai riedėjo per skruostus. 

— Aš mėginau būti jam moterimi. Iš tikrųjų mėginau. Bet ne- 
galėjau, — jinai nusuko veidą. -—- Bijau, kad nebūsiu jokiam vyrui. 

Hedlis vėl atgręžė jos veidą į save. Ašaros liovėsi tekėjusios. 
Kažkodėl pasijuto maža mergyte, kurios mintis ir pojūčius jis 
matytų kiaurai, ir jinai negalėtų nieko nuo jo nuslėpti. 

— Ar jums būtina toji kvaila kelionė į Holivudą drauge su 
juo? — paklausė jis kone atsainiai, 

Jautėsi taip, lyg ją kažkas būtų vertęs išvirkščią. 

— Aš... aš pažadėjau. 

— Ar jums būtina? — jis pakartojo. 

— Ko iš manes norite? 

— Rytoj aš grįžtu į Šiaurę. Noriu su jumis tenai susitikti. 

Karolina giliai atsikvėpė. 

— Jei trokštate patirti su manimi nuotykį, bijau, kad nusivil- 
site. 

Jis tylėjo. 

— () jei prašote tapti jūsų meiluže,— pridūrė jinai,— tai 
nieko neišeis. Niekados nemokėjau regzti meilės romanų. 

— Prieš prašydamas šito, pirma turiu įrodyti, jog esate mo- 
teris. 

Jis palenkė jos veidą prie savęs, ir jinai pajuto jo lūpų švel- 
numą. Iš vidaus ją užplūdo šiluma, kokios seniai nebuvo patyru- 
si. Kai Hedlis paleido, atrodė sutrikusi. 

—- Aš nežinau. 

Tačiau ji žinojo. Tą patį vakarą Daksui pareiškė grįžtanti į 
Niujorką, o Vakarų pakrantėn jam teksią keliauti vienam. 


— Man pakanka laivų, — kategoriškai pareiškė Abi- 
džanas. — Jeigu manai, kad verta, pirk. Ir mokėk už jų saugo- 
jimą dokuose. Nūnai biznis gana menkas. 

Marselis tyrė žvilgsniu savo uošvį. O senis karingai stebeilijo 
1 J] 

— Aš tikriausiai taip ir padarysiu. 

— Daryk, tik pasakyk man viena — kas tau atstos pinigus? 

Marselis nieko neatsakė. 

— Ką gi, pas mane neik jų prašyti. Man pakanka ano tavo 
pusgalviškų idėjų pavyzdžio. Ne kam kitam, o man teko tave iš- 
pirkti po tos cukraus aferos. 

Marselis pakilo. Krūtinėje virė. 

— Jūs nieko nepraradote,— pasakė jis sarkastiškai. Tas tie- 
sa — nė vienas nieko neprarado. Galiausiai jie abu užkalė ne- 
Mažai pinigų. 

— Bet kiek tai užtruko? — paklausė senis. — Aš ir taip turiu 
ką su pinigais veikti, užuot investavęs juos į beverčius laivus, 
kurie nežinia kada galėtų būtį kam nors panaudoti. 

— Puiku, bet neužmirškite, kad pirmiausia aš buvau atėjęs 
pas jus! 

— Prisiminsiu,— atsakė Abidžanas šyptelėjęs. — Jeigu neprieš- 

tarauji, duosiu mažytį patarimą — kodėl tau nepaprašius savo 
partnerio Hedlio? Jis galėtų tave finansuoti iš to pelno, kurį tavo 
dėka gavo iš palankių laivybos sutarčių su Kortegva. Labai ne- 
sijaudinčiau, jei per tave prarastų šiek tiek pinigų. 

Prieš savo valią Marselis nusišypsojo. Įsiplieskusi tarp HRedlio 
ir senio nesantaika buvo visiems gerai žinoma. Hedlis — svarbiau- 
sias Amoso varžovas. Nors pastarajam pavyko susitarti su grai- 
kais dėl atlyginimo už pervežimus, Hedlis to nepaisė. Kartas nuo 
karto jis numušdavo kainas. 

Abidžanas pastebėjo Marselio šypsnį, ir iškart jo nuotaika 
pasikeitė. Atsistojęs jis apėjo rašomąjį stalą. 

— Kalbu su tavimi kaip tėvas. Kam tau tų pinigųė Turi jų 
pakankamai. Turi žmoną tris gražius vaikučius. Vieną kurią 
dieną aš Mirsiu,— ir viskas bus tavo, — jis plačiu mostu apvedė 
kabinetą. 

Taip, pamanė Marselis su ironija, viskas bus mano, bet pri- 
klausys Anai ir jos seserims. Net mano vaikams, tik ne man. Jis 
prisivertė, kad balsas skambėtų nuoširdžiai, nors iš tikrųjų ne- 
jautė jokios simpatijos. 

— Žinau, tėve. Bet ir jūs kadaise buvote jaunas. Galite ,nu- 
manyti, ką aš jaučiu. 

— Suprantų,— uošvis draugiškai uždėjo ranką jam ant pe- 
ties. — Bet tu dar jaunas. Neskubėk. Turi laiko. 

Palikęs uošvį, Marselis nužingsniavo koridoriumi į savo ka- 
„binetą. Jam įėjus, sekretorė pakėlė galvą. 

— Kol jūsų nebuvo, skambino misteris Reinėjus. Turiu Da- 
laso komutatoriaus numerį. 

— Paskambinkite jam,— Marselis nestabtelėjęs nuėjo į savo 
kabinetą. Atsisėdęs už rašomojo stalo, susimąstęs įsistebeilijo į 
popierius. Po kurio laiko pakėlęs vieną lapą, ėmė atidžiai stu- 
dijuoti. ,,„Vyriausybiniai perviršiai' — vadinosi mimeograiu ant 
prasto popieriaus atspausdintas tekstas, kuriame papunkčiui buvo 
išvardyti vyriausybės numatomi išparduoti objektai. Lakšto vi- 
duryję viena eilutė buvo apvesta mėlynu pieštuku: ,„20 antros 
klasės vidutinių prekybinių tanklaivių . 

Atidėjęs tą lapą į šalį, paėmė kitą. Daugmaž tas pats, net ant- 
raštė ta pati. Skyrėsi tiktai rajonas, kuriame turėjo įvykti išpar- 
davimas. Šį sykį mėlynu ratuku buvo apvesta eilutė su penkiais 
tanklaiviais. Greitai supašęs lapus, sudėjo į tvarkingą krūvelę — 
iš viso buvo parduodama šimtas trisdešimt tanklaivių. 

Tai jau trečia tokia pasiūla, kaip nurodė žvaigždutė, žyminti 
kiekvieną iš šitų puriktų. Jeigu tanklaiviai šį sykį nebus parduoti, 
keliaus į metalo laužą. Vyriausybei ir taip jau gana tokių senų 
griuvenų. , 


34 


Marselis piktai uždėjo ranką ant pranešimų krūvos. Jo uošvis 
kvailys. Graikai taip pat. Juos domina tik sausakrūviai laivai, 
tanklaivių esą jiems pakanka. Dabar, kai karas pasibaigė, girdi, 
nebebūsią paklausos naftai, o jei ir atsirastų, jie visados galėsią 
papildyti savo flotiles. Mat dabar nestinga kur kas pelningesni 
pervežimų. 

Suskambo telefonas, ir Marselis atsiliepė. 

— Kampionas klauso. 

— Kelas Reinėjus,— tęsiama teksasietiška tarmė slėpė kalbė- 
tojo susijaudinimą. — Jūs pasirodėte teisus. Man pavyko gauti 
geologinių paieškų duomenis. Venesuelos pakrantės šelfe yra naf- 
tos ir, galimas daiktas, jos klodai tęsiasi į pietus palei visą že- 
myną. 

— Ir ties Kortegva? 

— Tenai didžiausia tikimybė. 

— O kaip dėl to kito reikalo? 

— Jie suinteresuoti, — atsakė Reinėjus,— bet nenori apie tai 
šnekėti, kol nebus tikri, kad jūs garantuojate transportavimą. 
Abidžanas ir graikai jiems aiškina, kad tai pernelyg brangiai kai- 
nuotų. 

— Suprantu, — Marselis giliai atsiduso. Jausmas toks, lyg jis 
vėl stovėtų Makao lošimo namų parteryje ir sektų, kaip atver- 
čiamos kortos. Jos buvo verčiamos po vieną iš lėto, ir niekados 
nežinodavai — gal po laimingos ateis ta, kuri tave pražudys. Ta- 
čiau tai ir žavėjo, pavojai traukė jį it magnetas, kuriam atsispirti 
neįmanoma. 

Galbūt jo uošvis teisus. Galbūt pinigų jam nereikia. Bet savęs 
jis negalėjo sutramdyti — kaip negalėjo nustoti kvėpavęs. 

— Grįžkite ir pasakykite jiems, kad transportavimą aš garan- 
tuoju. 

— Bet jie.nori žinoti, kaip jūs tai padarysite. 

— Poryt, kai atvažiuosiu, atsivešiu turim“ laivų sąrašą, — ir 
jis padėjo telefono ragelį. 

Kiek palūkėjęs, Marselis paspaudė skambutį, iškviesdamas se- 
kretorę. Kai ši įėjo, padavė jai šūsnį popierių. 

— Sujunkite mane su karinių perviršių agentais kiekviename 
iš tų rajonų. “ 

— Gerai, misteri Kampionai. 

— Palūkėkite, Prieš tai dar sujunkite mane su Kcrtegvos kon- 
sulatu. Noriu kalbėtis su misteriu Ksenosu. 

Sekretorė išėjo, ir po minutėlės ant jo stalo vėl sučirškė tc- 
lefonas. 

— Miisterio Ksenoso Niujorke nėra. Jie nežino, kur jis. 

Marselis akimirką pagalvojo: Daksas vis tiek kur nors netoli; 
praėjusią naktį jis matė Karoliną „El Maroko“ restorane su kom- 

panija, kurioje buvo ir Džeimsas Hedlis. Norėjo prieiti ir šnek- 
telti su ja, bet kažkas pamaišė. 

— Gerai. Užsiimkite tuo sąrašu. Pamėginsiu jį surasti kitu te- 
lefonu. 

Prisitraukęs antrąjį telefoną, jis surinko Dakso numerį de Koi- 
nų miesto rezidencijoje. Netrukus atsiliepė tarnas. 

— Ar misteris Ksenosas namie? 

— Ne, sere. 

— O madam Ksenos“? 

— Madam Ksenos vakar vakare išvyko į Bostoną, sere. 

— Ar misteris Ksenosas išvyko drauge? 

— Ne, sere. Jisai Holivude. Misis Ksenos galima skambinti į 
Bostoną, „Rico“ viešbutį. 

Lemputė, spingsinti kitame telefono aparate, bylojo, kad sek- 
retorė tebėra užsiėmusi pirmuoju iškvietimu, todėl pats paskam- 
bino į „Rico“ viešbutį Bostone. 

— Prašom misis Ksenos. 

— Kas prašo? — atsiliepė vyriškas balsas. 

— Misteris Kampionas. 

Marselis išgirdo padedant telefono ragelį. Iš toli jį pasiekė 
silpni dviejų Žmonių — vyro ir moters — balsai. 

— Allė, Marselis? — iš balso atrodė, kad Karolina kažko iš- 
sigandus. 

Marselis prašneko prancūziškai. 

— Man nemalonu jus trukdyti, bet būtinai turiu susisiekti su 
Daksu. Gal galite man pasakyti, kur jis? 

—-.Jis Beverli Hilse, mesjė Speidelio rezidencijoje, Marseli. 
Ar kas nors negero? — jinai vis dar kalbėjo su įtampa. 

— Paprasčiausi reikalai. Bet man būtina su juo pakalbėti. 

Juodu apsikeitė dar keliais mandagumo žodžiais, ir jis padėjo 
ragelį. Tik po kokių dešimties minučių, įpusėjus pirmajam tele- 
foniniui pokalbiui su Filadelfijos karinių perviršių agentūra, jam 
toptelėjo galvon netikėta mintis. Akimirką jis pasijuto toks su- 
krėstas, jog pametė pokalbio giją. Ano žmogaus balsas — dėl jo 
apsirikti neįmanoma. Niekas kitas nekalba tokia specifine, pas- 
palvinta airišku akcentu, bostonietiška tarme. Jokios abejonės — 
tai Džeimsas Hedlis! 

Pokalbiui pasibaigus, Marselis buvo suderėjęs dėl pirmųjų 
penkių laivų. Liepęs sekretorei kelias minutes palūkėti, jis pas- 
kambino privačiam detektyvui, kuris kažkada jam buvo atlikęs 
keletą asmeniško pobūdžio pavedimų. To paties vakaro šeštą 
valandą jis jau žinojo visą istoriją. 

Juodu išties žiopli, net nepasistengė sumėtyti pėdų. Hedlis ją 
apgyvendino kambaryje, kurį jo kontora nuomavo kompanijai, 

Bet Marselis praturtėjo ne vien šia istorija — dabar jam pri- 
klausė šimtas trisdešimt antros klasės prekybinių tanklaivių, kurių 
kiekvienas vidutiniškai kainavo šimtą tūkstančių dolerių, o tai 
reiškė; kad iki rytojaus vakaro jis privalėjo padengti mažų ma- 
žiausia pusę pirkinio kainos, Maždaug šešis su puse milijono do- 
lerių: | 

Marselis lūkuriavo Džeimso Hedlio jo kontoroje Bostone. Įėjęs 
tasai nevaidino nustebusio. 

— Aš jūsų lyg laukiau. 

Kažkuo šis žmogus Marselį žavėjo, jam staiga paaiškėjo kuo: 
Hedlis savo siela-buvo lošėjas, kaip ir jis pats. 

— Iš tikrųjų? Kodėl? 

— Vakar vakare misis Ksenos sugrįžo į Niujorką. 

— Norėjote pasakyti — šį rytą, — atrėmė Marselis, nepasiduo- 
damas apgaulei; nebūtų jis prancūzas — žinojo, kaip rezgami mei- 
lės romanai: vakaro.niekados neatsisakoma. 

Hedlis atsisėdo už rašomojo stalo. Jo įdegusiame veide prasi- 
švietė keistas blyškumas. 

— Jinai tebėra viešbutyje. 

— Tai jūsų reikalas,-- ramiai pasakė Marselis. — Aš atėjau 
aptarti savojo. 

Kai Marselis išėjo pro aerouosto vartus, Kelas Rei- 
nėjus jau laukė. Prisiartinęs liesasis teksasietis ištiesė ranką: 

— Sveiki atvykę į Dalasą, misteri Kampionai, 

— Malonu vėl jus matyti, misteri Reinėjau,— nusišypsojo Mar- 
selis, spausdamas ranką. — Atleiskite, kad taip vėlai, bet ką pa- 
darysi, užtrukau su kitu reikalu Bostone. 

-- Niekis, misteri Kampionai. Viskas jau sutvarkyta. Kai tik 
atsiimsite savo bagažą, vyksime į rančą. Misteris Horganas at- 
siuntė Mums savo asmeninį lėktuvą. 

— Maniau, kad šnekėsime čionai, Dalase,— nustebo Marse- 
lis. —- Esu susitaręs su vienu savo draugu, kad atskristų iš Los 
„Andžėlo pasimatyti su manimi. 

— Tai ne pioblema, misteri Kampionai. Misteris Horganas 
yra sakęs, kad bet kuris jūsų draugas bus laukiamas rančoje. Pa- 
prasčiausiai mes vėl pasiųsime lėktuvą, kad jį atskraidintų. Kada 
Jis atvyksta? 

— Apie vidurnaktį, — Marselis pasižiūrėjo į laikrodį. — Maž- 
daug už poros valandų, gal mums palaukti? 


— Kaip pageidaujate, misteri Kampionai. Tokiu atveju eime į 
barą. 

Vyresnysis kelneris nusilenkė. 

— Labas vakaras, misteri Reinėjau,— jis nuvedė juos prie 
mažo staliuko. — Kaip visada? 

— Taip, — atsakė Reinėjus ir pažvelgė į Marselį. 

— Pastis,— pasakė jis negalvodamas ir pastebėjo jų sutriku- 
sius žvilgsnius. — „„Perno“ su vandeniu. 

Kai kelneris atnešė gėrimus, Marselis žvilgtelėjo į teksasietį: 

— Na, pasakokite smulkiau, kas padaryta. 

Reinėjus skanaudamas siurbtelėjo savojo viskio. 

— Misteriui Horganui atrodė, kad susitikimą geriausia sureng- 
ti savaitgalį jo rančoje. Jis jau pakvietė kitas suinteresuotąsias 
šalis. Dalasas vis dar gana mažas miestas, ir gandai čia lengvai 
sklinda. 

Marselis, šypsojosi. Vienas iš pirmųjų jo išmoktų dalykų buva 
tas, kad nėra paslapčių, kurias galėtum išsaugoti, jei kam nors 
labai rūpi jas sužinoti. Vis dėlto toksai atsargumas nepakenks. 
Kuo mažiau žmonių žinos, tuo geriau. Gurkštelėjęs aperityvo, jis 
atsilošė į kėdės atkaltę. Malonu ištiesti kojas po ilgų lėktuve 
praleistų valandų. Jis apsidairė po salę. 

— Ar yra čia telefonasė Norėčiau paskambinti į namus. 

— Už durų yra visa eilė kabinų. 

Kai jis prisiskambino, Ana sunerimo. 

— Ką tu veiki Dalase? Maniau, kad esi Bostone. 

— Pasitaikė ypatinga proga. Nespėjau tau paskambinti prieš 
sėsdamas į lėktuvą..-- Nėgalėjo Anai išsiduoti, ką yra sumanęs, 
jinai bemat praneštų Amosui. 

— Kaip vaikai? 

— Dvynukės laikosi puikiai, bet mažasis Amosas, man regis, 
atguls su sloga. 

— Ar pakvietei daktarą? 

— Kam? Juk tai tik sloga. 

Marselis palingavo galvą. Kad ir turtingas, jos tėvas dukters 
neišlepino: Ana buvo tokia pat šykšti sau ir artimiesiems kaip ir 
Amosas. 

— Jeigu turį temperatūros, pakviesk daktarą. 

— Jis neturi temperatūros, — niūriai pareiškė Ana, — aš nelei- 
džiu jo prie mergaičių. 

— Gerai. — Marselis nesugalvojo, ką dar pasakius. — Kaip 
aras? 

— Lyja. Kada parvažiuosi? 

— Savaitės vidury. 

— Kur tavęs ieškoti, jei tėčiui prireiktų? 

Marselis patylėjo. 

— Aš nuolat judėsiu. Pasakyk Amosui, kad pats jam paskam- 
binsiu,— jis kiek padvejojo. — Ir tau taip pat. 

Susimąstęs Marselis sugrįžo į barą. Jis nė kick neabejojo, kad, 
vos padėjusi ragelį, Ana paskambins Amosui. Gerai, kad Marse- 
lis neužsibus Dalase. Senis ne taip greit suuos, ką jisai čia vei- 
kia, o tada Amosui bus per vėlu ką nors pamaišyti. 


— Aure kairėje ranča, — tarė pilotas. — Aerodromas maždaug 
už pusantros mylios. 

Marselis pažvelgė pro langą. Naktis buvo tamsi ir ne kažką 
galėjai matyt. Vis dėlto spingsėjo keletas žiburių, ir jis įžvelgė 
neryškius kažkokio pastato kontūrus. Trūktelėjęs, jis patikrino 
saugos diržą — suveržtas buvo pakankamai. Žvilgtelėjo į Riebu- 
jį Katiną, įsitaisiusį gretimoje sėdynėje. Šis miegojo, atrėmęs 
galvą į atlošą. Priekyje sėdėjo Daksas su Žizelė d'Arsi. Šioje še- 
šiavietėje ,,„Bonanzoje“ Reinėjus buvo užėmęs krėslą šalia piloto. 

Kalbant telefonu, reikėjo sakyti aiškiau. Tuomet Daksas ne- 
būtų atsitempęs tos aktorės. Bet jis neišdrįso —- ką gali žinoti, 
kiek Speidelio namuose papildomų telefono atšakų. O gal šitaip 
ir geriau. Žizelei mirgant akiraty, mažai kas atspės tikrąjį šio 
vizito tikslą. Viskas atrodys panašiau į savaitgalio pobūvį, 

Pilotas paspaudė mygtuką prietaisų pulte, Tučtuojau apačioje 
aerodrome užsiplieskė šviesos. 

— Radijo signalas, — lakoniškai paaiškino pilotas,-- uždega 
šviesas nutūpiant. Žmogui nereikia kiaurą naktį budėti acrodro- 
me, -— Ištiesęs ranką, jis ėmė spausti žemyn stabdžių svertus. 

— Ar jūsų diržai užsegioti, suveržti? 

Ratams palietus žemę, Marselis pajuto lengvą lėktuvo kreste- 
lėjimą, o po akimirkos jie jau dailiai riedėjo angaro link. Pilo- 
tas įvairavo lėktuvą vidun ir tik tada išjungė motorą. Stojusioje 
tyloje jo balsas nuskambėjo itin garsiai: 

-— Netrukus atvažiuos mašina ir nuveš jus į rančą. Tikiuosi, 
bičiuliai, kad likote patenkinti skridimu. 

Kol jie išsirangė iš lėktuvo, daugiavietis autofurgonas jau 
laukė. Vairuotojas, lieknas vyrukas kaubojiškais drabužiais, iš- 
lipęs pasveikino juos: 

-— Sveiki atvykę į Horgano rančą, bičiuliai, — šūktelėjo jis 
Maloniai, — prašom į mašiną, ten galite atsigaivinti, o aš tuo tar- 
pu sunešiu jūsų daiktus! 

Marselis paskutinis įkopė į automobilį. Už vairuotojo sėdynės 
buvo įrengtas visai šaunus nedidelis baras. Jam įlipus, Reinėjus 
jau pilstė gėrimus. 

-- Tokio automobilio nesu Mačiusi net Holivude,-—- pastebėjo 
Žizelė. 

— Manau, kad nepamatysite ir niekur kitur, — šyptelėjo Rei- 

nėjus. — „Kadilako“ firma jį pagamino specialiai misteriui Hor- 
ganui. 

Žizelė, pažvelgusi į Marselį, nusišypsojo: 

— Tie amerikiečiai, — tarė ji prancūziškai, — nuolat mane ste- 
bina. 

Marselis irgi šyptelėjo, išraiškingai truktelėdamas pečiais. Pa- 
našiai jautėsi ir jis. 


Išeidamas iš vonios kambario, Marselis išgirdo tylų beldimą į 
duris. 

— Kas ten? 

— Daksas. 

Jam atidarius duris, įžengė į miegamąjį. 

— Pagalvojau, kad mums derėtų pasišnekėti. Koks čia pas- 
laptingas ir svarbus reikalas, jog turėjau atvykti? 

Marselis, išsitraukęs cigarečių pakelį, pratiesė Daksui, tačiau 
šis papurtė galvą ir išsiėmė ploną cigarą. Marselis prikišo degtu- 
ką, paskui užsidegė pats. Kiek palūkėjęs, nuėjo prie durų ir, pra- 
vėręs jas, iškišo galvą. Koridorius buvo tuščias. 

Jis pritildė balsą iki šnabždesio. 

— Pakrančių nafta. 

Daksas atrodė sutrikęs. 

— Kas? 

-- Jūroje, — paaiškino Marselis — Meksikos įlankoje, prie Te- 
ksaso ir Luizianos pakrantės, vandenyno dugne, rasta naftos. 

— Kas čia su mumis bendra? 

— Idėja kilo Horganui, tačiau kiti jį atstūmė. Jis supykęs nu- 
siuntė geologų grupę prie Venesuelos. Ir štai geologai sugrįžo, 
aptikę, jų nuomone, dar gausesnę gyslą. 

— Laikraščiuose nesu nieko skaitęs. Kaip jūs apie tai suži- 
nojote? 

-- Iš vieno savo krovininio laivo kapitono. Jis tenai sukinė- 
josi, dairydamasis krovinio, ir šie pasisiūlė jį užfrachtuoti. Sume- 
lė pasirodė nebloga, todėl jis sutiko. Jie elgėsi apdairiai, tačiau 
tasai kapitonas ne kvailys ir iškart sumetė, kuo visa tai kvėpia. 
Vos tik jis man pranešė, pasiunčiau ten Kelą Reinėjų. Jam pa- 
kako dviejų dienų tam patvirtinti. Štai kodėl mes čia. 

— Bet kodėl aš? 

Marselis pažiūrėjo į jį. 

— Nejaugi nesuprantate? Naftos gysla tęsiasi tikriausiai pa- 
lei visą pakrantę. Vienintelė Pietų Amerikos šalis, kuri nėra su- 
dariusi gamtos išteklių eksploatavimo sutarties su naftos kom- 
panijomis, yra Kortegva. 

Daksas spoksojo į savo Cigarą. 

— Štai kaip. Jūs siekiate koncesijos gamtos ištekliams eksplo- 
atuoti? 

— Kam man ji reikalinga? — paklausė Marselis. — Aš naftos 
biznyje nędalyvauju. Tai Horgano ir jo bendrininkų reikalas. Aš 
tik noriu tą naitą transportuoti, ir ne vien iš to rajono, o iš visų 
Horgano gręžinių, išmėtytų po pasaulį. Man regis, jiems tai apsi- 
mokėtų, jei įgytų teisę eksploatuoti Kortegvos telkinius. 

— El Presidente ne kvailas. Jis žinos, kiek ta teisė verta. 

— Jis sudarytų su Horganu tokią pačią sutartį, kaip ir su bet 
kuo kitu. Bet jeigu paklausytų manęs, atsirastų dar vienas pri- 
valumas: mūsų laivybos linija priklausytų tik Kortegvai, be jokių 
pašalinių partnerių — be Hedlio, Abidžano, de Koinų, graikų. Bū- 
tume tiktai mes trys. 

Daksas seniai buvo išaugęs iš iliuzijų amžiaus. Šitas pasaulis 
labai skyrėsi nuo to, apie kokį svajojo jo tėvas. Ir net nepaisant 
visų tų vagysčių, liaudžiai galop nubyrėdavo kur kas daugiau 
negu anksčiau. Tačiau tasai sumanymas turėjo vienintelę spragą. 

— Kur gausime laivus? 

Marselis nusišypsojo. 

— Vakar sudariau sandėrį su Amerikos karinių perviršių val- 
dyba dėl šimto trisdešimties nurašomų tanklaivių. 

Išsiėmęs iš burnos cigarą, Daksas lėtai išpūtė dūmus. Galėjo 
įsivaizduoti, kiek tas kaštavo. 

— O ką su jais veiksite, jeigu nepavyks susitarti? 

Prieš atsakydamas, Marselis išsiėmė naują cigaretę ir vėl už- 
sirūkė. Paskui, rankos mostu užgesinęs degtuką, niūriai pažvelgė 
į Daksą: 

— Nusižudysiu,— tarė ramių balsu. — Jei nepavyks susitarti, 
nepajėgsiu už juos užmokėti. 

Buvo jau po septintos valandos ryto, kai Daksas nu- 
sileido žemyn, apsivilkęs senais marškiniais ir išblukusiais ,„Le- 
vi's“ firmos džinsais. Per tuščią valgomąjį jis nuėjo į virtuvę. Nė 
vienas svečių dar nebuvo nusileidęs į apačią. 

Pasirodžius jam ant slenksčio, Riėbusis Katinas pakėlė galvą. 

— Užeik,— pakvietė jis, kažką žiaumodamas,— šita tai bent 
gamina valgį! 

— Vėliau, — pasakė Daksas. — Manau, kad prieš pusryčius ga- 
lėtume išbandyti porą garsiųjų jų arklių. 

Riebusis Katinas paskubom susikimšo į burną paskutinį kąsnį 
ir atsistojo, rakinėdamasis krapštuku dantis. 

— Estą muy bien, Mi) gracias ',— nusišypsojo virėjai. 

„— De nada, 

Riebusis Katinas-priėjo prie Dakso. 

— Kurią valandą priešpiečiai? — paklausė jis nuo slenksčio. — 
Taip skanu, jog nenoriu pavėluoti. 

-— Dvyliktą. 

-- Bueno. — Riebusis Katinas patenkintas atsiraugėjo. -- Atei- 
sių. 

Pro virtuvės duris juodu pateko į skaisčios rytmečio saulės 
nutviekstą kiemą. Prisimerkęs Riebusis Katinas užvertė galvą į 
giedrą žydrą dangų. į 

— Šiandien bus karšta. 

Daksas neatsakė ir, nieko nelaukęs, pro virtuvę pasuko -arkli- 
džių link. Trys ūkio darbininkai aptvare bandė pabalnoti jauną 
baikščią kumelę. Abudu nuėjo prie tvoros ir atsirėmė į ją. Kas 
kartą, kai vienas darbininkų pamėgindavo prisiartinti, kumelė pa- 
sisukdavo priglausdama ausis ir šiepdama dantis. 

-— Aikštinga kumelaitė, ką4 — maloniai šūktelėjo Riebusis Ka- 
tinas. 

Vyrai žvilgtelėjo vienas į kitą, paskui į juodu ir nepratarė 
nė žodžio. Vienas vėl žengtelėjo prie kumelaitės, bet toji nusi- 
gręžė. 

— Kodėl neuždengiate jai akių? 

Darbininkai vėl dėbtelėjo į juodu, pabrėžtinai nieko neatsa- 
kydami. | 

— Gal galėtume prajodinėti porą arklių? — šūktelėjo Daksas. 

Šį sykį visi trys, metę savo užsiėmimą, sužiuro į Daksą, ilgai 
spoksojo į jo nuskalbtus marškinius ir išblukusius džinsus, kol 
vienas gana niekinamu tonu teikėsi burbtelėti: 

— Misteris Horganas neleidžia kažkokiems tarnams, susmirdė- 
liams meksikiečiams, jodinėti savo arkliais. 

Riebusis Katinas užmetė žvilgsnį į Daksą, tačiau šio veidas 
nėmaž neišsidavė, tiktai akys ūmai patamsėjo ir sublykčiojo. 

—. Net ir šita? 

Trys vyrai susižvalgė ir piktdžiugiškai išsišiepė. Tasai, kuris 
ką tik burbtelėjo, pasisuko į Daksą: 

— Jei pabalnosi, gali sau joti. 

— Dėkui, — tarė mandagiai Daksas ir, atsirėmęs abiem ran- 
komis į viršutinę kartį, peršoko per tvorą. 

Riebusis Katinas pamėgino pralįsti pro apačią, tačiau bergž- 
džiai. — buvo' per storas. Kai atsitiesė, išvydo juos „pašaipiai išsi- 


' Buvo labai skanu. Tūkstantis ačiū (isp.). 

viepusius. Supykęs ryžosi lipti per viršų — pastatė koją ant 'apa- 
tinės karties, bet toji lūžo, neatlaikiusi svorio. 

“ Jis stovėjo ir spoksojo į lūžusią kartį, o anie juoko papliūpom 
drebino orą. Kai pagaliau pakėlė galvą, jo veidan buvo 
grįžusi Maloni šypsena. 

— Turbūt verčiau eit pro vartus, tiesa? — atvėręs vartus, jis 
įžengė į aptvarą. -— Jūsiškės tvoros ne vyrų svoriui. Turbūt su- 
kaltos vaikams? 

— Ne tokiems vyrams kaip tu, meksikieti, — tarė jauniausias. 

— Aš ne meksikietis, s€A0r,— oriai atsakė Riebusis Katinas. — 
Esu iš Kortegvos. 2 

— Tas pats galas, — tarė darbininkas, laikantis balną. — Visos 
jos vienodos, pašvinkėlių šalys. 

Riebusis Katinas pasisuko į jį, riebalų raukšlėse pasislėpusios 
akys ėmė pavojingai blyksėti. Daksas sutrukdė jam) atsakyti. 

— Paimk balną, Riebusis Katine. 

Tyiėdamas Riebusis Katinas paėmė balną, o Daksas apėjo ku- 
melei iš priekio. Vyriškis, padavęs balną, pakėlė lasą ir ėmė ne- 
rūpestingai jį sukti. Daksas nutvėrė kumelę už pavadžio. 

— Vyručiai, pasitraukite prie tvoros,-— paprašė jis maloniai, — 
jinai jūsų baidosi. 

Be žodžių vyrai atsitraukė prie tvoros. Daksas tyliai sušnibž- 
dėjo arkliui į ausį ispaniškai. 

— Tu gražiausia iš visų kumelaičių. 

Arkliai, kaip ir moterys, visi vienodi. Mėgsta, kai jiems mei- 
likaujame. Jis šnibždėjo ir šnibždėjo švelnius žodžius, liaupsino 
kaip įmanydamas, kol galop ši leidosi priglaudžiama prie krūti- 
nės, tą akimirką jo petys uždengė jai akis. Jis linktelėjo Riebia- 
jam Katinui. 

Akimoju balnas atsidūrė vietoje su stipriai susegta pavarža. 

Nespėjus kumelei atsitokėti, Daksas jau sėdėjo raitas, keliais ir 
blauzdomis tvirtai spausdamas jai šonus. Gal sekundę kumelė 
stovėjo sustingusi, kol suprato, kad jis raitas ant jos. Tada pa- 
šoko piestu ir nusileido ant stačių kojų. 
Daksas atlaikė smūgį, įsispyręs į balnakilpes, ir sykiu švelniai 
ją ramino. Jinai pasileido aplink aptvarą, strykčiojo ir mMuistėsi, 
bet niekaip neįstengė nusviesti žmogaus nuo nugaros. Pribėgusi 
kitą aptvaro galą, blaškydamasi it išmesta ant kranto žuvis, pa- 
suko atgal. Pusiaukelėje ūmai sustojo pavargusi, kilsuojančiais 
šonais. 

Daksas vis glostė jai kaklą ir kuždėjo į ausį. Po kelių sekun- 
džių įtempė pavadį ir leidosi joti atgal. Prie tvoros, šalia darbi- 
ninkų, apgręžė ją aplinkui, pasturgaliu į juos, ir mikliai nušoko 
nuo balno. 

-— Dabar jums nereikės jos bijoti. 

Jie įbedė į jį akis. Daksas tebeglosiė kumelei kaklą. 

— Tu vadini mus bailiaisė — griežtai paklausė vyriškis, vis 
dar sukęs rankoje lasą. 

Daksas su panieka dirstelėjo į jį, paskui, nieko neatsakęs, nu- 
sisuko į arklį. Po akimirkos lasas nukrito jam ant pečių, grubiai 
tystelėdamas jį nuo arklio. Daksas kluptelėjo atbulas, kone par- 
virto, bet atgavo pusiausvyrą ir apsisuko. 

Vyriškis, laikantis kitą laso galą, šypsojosi: 

— Tu pavadinai mane ir mano draugus bailiais, smirdžiau. 

Akies kampučiu Daksas pastebėjo slenkantį jų link Riebųjį 
Katiną ir galvos mostu jį sustabdė. Darbininkas palaikė tą mostą 
išgąsčio ženklu ir truktelėjo virvę. Daksas suklupo ant kelių, 
veidu į žemę, ir kaip tik tuo metu iš už namo pasirodė Marselis 
su Horganu bei keliais kitais vyriškiais. 

Išvydęs, kas dedasi, Marselis iškart sureagavo, prisimindamas 
žvėriškumus Ventimiljoje. ' 

— Patarčiau perspėti savo žmones, misteri Horganai. Jiems 
liūdnai Baigsis. 

Horganas patenkintas sukikeno. Tai buvo stambus vyriškis, 
ir toks teksasietiškas jumoras tiko jo skoniui. 

— Mano vaikinai nėra apkiautę. Jie juokauja. Mėgsta paiš- 
dykauti su baltarankiais. 

Marselis pažvelgė į namų šeimininką, kuris šypsodamasis ste- 
bėjo aptvarą, ir patraukė pečiais su prancūzams būdingu abejin- 
gumu. 

Riebusis Katinas stovėjo atsirėmęs į tvorą, o darbininkai pri- 
siartino prie pat Dakso. Vyriškis su lasu pažvelgė žemyn ir stai- 
giai timptelėjo virvę. Jo pašaipiai išsiviepęs veidas sustingo iš 
nuostabos, nes virvė netikėtai išsprūdo jam iš rankų, ir tučtuojau 
persikreipė iš skausmo — plaštakos briauna Daksas suskaldė jam 
kelį. Šiam dar nespėjus nugriūti ant žemės, Daksas pašokęs dūrė 
tiesia ranka antrajam vyrui į krūtinės ląstą. 

Horganas ir kiti stovėjo už kokių dvidešimties žingsnių, ta- 
čiau aiškiai išgirdo trakštelint lūžtančius šonkaulius. Vyriškis su- 
kniubo. Daksas buvo pradėjęs tiestis, kai trečiasis darbininkas 
šoko prie jo iš užpakalio. Bet tiek ir tespėjo — Riebusis Katinas 
jau smaugė jį virve, ką tik gulėjusia ant Žemės, purtė jį it ter- 
jeras žiurkę. 

— Riebusis Katine! — šaižiai riktelėjo Daksas. 

Storulis pašnairavo į jį. 

— Basta! | 

Riebusis Katinas linktelėjo ir paleido darbininką. Tasai sus- 
muko ant kelių, gaudydamas kvapą, vis dar pritvinkusiu ir kone 
purpuriniu veidu, trindamas pirštais sau kaklą. Kiti du žvelgė 
verksmingomis, siaubo pilnomis akimis. 

— Mano šalyje, seAOres,— tarė Riebusis Katinas paniekos ku- 
pinu balsu,— net vaikai sugeba geriau apsiginti. Jūs nė dienos 
neišgyventumėte džiunglėse. 

Daksas pasisuko į kumelę, vis dar stovinčią kilsuojančiais 

"šonais, virpančiomis kojomis, ir ramindamas paglostė jos kaklą. 

— Riebusis Katine, atnešk kumelei vandens, — ramiai tarė Dak- 
sas. — Ji, Matyt, labai ištroškusi. 

Riebusis Katinas apsisuko. Apvalainas jo veidas nekrustelėjo, 
kai jis pamatė Horganą kartu su kitais skubantį aptvaro vidun. 

-— Buenos dias, SefoOres,-— tarė jis mandagiai. 


Mazxselis įėjo į kambarį, pasikišęs po pažastimi šūsnį popierių. 

— Na, misteri Kampionai,— tarė Horganas, uždarydamas pas- 
kui Marselį duris, — jeigu jūs pasiruošęs, galima pradėti. 

Marselis linktelėjo ir apsižvalgė. Be jo kambaryje dar buvo 
penki vyriškiai. Daksas, Kelas Reinėjus, Horganas su dviem savo 
bendrininkais, Devisu ir Lendingu — gerai žinomais naftininkais. 
Jų veidai buvo ramūs, pasitikėjo savo padėtimi ir laukė, kad Mar- 
solis įrodytų, ko vertas jisai. Marselis giliai atsikvėpė. 

— Kalbėsiu atvirai, džentelmenai. Suprantu, kad jums įdomu, 
kaip aš sužinojau apie jūsų paieškas, jūs tikriausiai įtarinėjate, 
kad iš jūsų organizacijos nuteka informacija. Leiskite jus nu- 
raminti. Iš tikrųjų viskas kur kas paprasčiau. Taip jau atsitiko, 
kad laivas, kurį Pietų Amerikoje nusisamdėte, priklauso man. 

Horganas žvilgtelėjo į savo bendrininkus. 

— Po šimts! Ar niekam nedingtelėjo į galvą patikrinti? 

Marselis nusišypsojo. 

— Vis tiek nebūtumėte nieko pešę: laivas užregistruotas ka- 
pitono vardu. Sužinojęs apie jūsų paieškas, kitą dieną susisiekiau 
su Misteriu Reinėjumi. Tuo pat metu paprašiau savo juriskonsul- 
tų, kad Vašingtono geologinių paieškų institute išsiaiškintų, ku- 
rios Pietų Amerikos šalys yra sudariusios sutartis dėl pakrančių 
gamtos išteklių eksploatavimo. Po kelių dienų sužinojau, kad be- 
veik visos sugraibstytos didžiųjų kompanijų. O tos, kurios liko, 
kontroliuojamos tokių žmonių, kaip Hantas, Ričardsonas, Getis 
ir Merčisonas. Taip pat išsiaiškinau, kad šie asmenys veikia sa- 
Varankiškai ir nepriklauso jūsų sindikatui. 

Marselis minutėlę nutilo, kad užsidegtų cigaretę. 

— Juriskonsultai mane informavo, kad vienintelė šalis, iki 
šiol nesudariusi pakrančių eksploatavimo sutarties, yra Kortegva. 
Misteris Reinėjus patvirtino, kad jūsų paieškos šiame sektoriuje 
rodo didelę naftos tikimybę. Manasis transporto skyrius atliko 
jūsų jūrinių pervežimų visame pasaulyje analizę. Ir tada aš pap- 
rašiau mMisterį Reinėjų supažindinti jus su mano pasiūlymu. — 
Marselis šyptelėjo. — Taigi, džentelmenai, dabar jūs žinote. Pas- 
lapčių nebėra. 

Horganas minutėlę tylėjo. 

— Dėkoju, misteri Kampionai. — Jis pažvelgė į savo bendri- 
ninkus. -—- Jeigu galima, kalbėsiu taip pat atvirai. Aš ne visai 
suprantu, kuo jūs čia dėtas. Kas mums užgins vesti derybas su 
Kortegva be jūsų pagalbos? 

Marselis metė žvilgsnį į Daksą, paskui vėl į Horganą. 

— Niekas. Vesti derybas gali bet kas. Bet vienas dalykas 
derėtis tomis sąlygomis, kurias siūlau aš, ir visai kitas — varžytis 
atviros konkufencijos būdu. 

— Ar turėtume suprasti, kad Mums atsieis pigiau, jei tarsimės 
su jumis? | 

Daksas pažiūrėjo į Marselį: 

— Į šį klausimą turbūt reikėtų atsakyti man. 

Marselis linktelėjo. 

Daksas pasisuko į Horganą. 

— Jūs sumokėtumėte lygiai tiek pat, gal net truputį daugiau, 
tačiau sutartis garantuota. 

Horganas nusišypsojo jam. 

— Tuomet aš nesuprantu, kokia čia nauda. Regis, judu su 
misteriu Kampionu pamiršote patį paprasčiausią faktą, kad tenai 
išvis gali nebūti naftos. Tokiu atveju mes ne tik prarandame 
savo kapitalą, bet ir prisidarome papildomų išlaidų dėl savo lai- 
vybos kontraktų pertvarkymo misterio Kampiono naudai. 

— Jums šiaip ar taip reikalingi laivai, misteri Horganai,— 
tarė Marselis. — O aš plukdysiu jūsų naftą keturiais procentais 
pigiau, negu numatyta pagal bet kurį dabartinį jūsų kontraktą. 

— Gal ir taip, — sutiko Horganas,— bet jeigu negalime susi- 
tarti pigiau, manau, kad mums naudingiau atvira konkurencija. 
Surizikuosime. 

Daksas užmetė žvilgsnį per stalą į Marselį. Šio veidas lyg ir 
nepasikeitė, tačiau pakankamai gerai jį pažinodamas, jis įžvelgė, 
kad šis nežymiai išblyško. Daksas ūmai atsistojo; pavargo slapu- 
kauti su tais turtingais egocentriškais žmonėmis. 

— Jums neteks rizikuoti, misteri Horganai, 

Teksasietis pažiūrėjo į jį. 

— Ką norite pasakyti, misteri Ksenosai? 

— Atviroje konkurencijoje jums nepavyks gauti kontrakto. 

Pašokęs Horganas įrėmė žvilgsnį į Daksą. 

— Ar aš turiu suprasti, sere, kad stosite mums skersai kelio? 

— Šito daryti man nereikės. — Daksas nusišypsojo, bet jo vei- 
das nebuvo linksmas, balsas pasidarė itin šaltas. — Mat, kai mes 
sugrįšime į savo kraštą, aš negalėsiu uždrausti savo bičiuliui kal- 
bėti. Negi jūs tikitės, kad mano šalis sudarys su jumis sutartį, 
jeigu Riebusis Katinas papasakos, kaip jūs stovėjote ir žiūrėjote, 
kai jūsų žmonės pravardžiavo mus smirdžiais ir bandė sumušti? 

— Bet jie tik juokavo, — užprotestavo Horganas. 

Daksas nužvelgė jį. 

— Nejaugi? 

Horganas vėl atsisėdo. Pažiūrėjo , savo bendrininkus, paskui 
į Daksą. Kiek palūkėjęs, jis tarė Marseliui: 

— (Gerai, misteri Kampionai, mes imamės šio sandėrio. 

„Marselis pažvelgė į Daksą. Šio akys spindėjo užslėpta šypse- 
nėle, ŪUmai Marselis suprato, kad visa tai blefas. Jis vėl Nudelbė 
žvilgsnį į stalą. Nenorėjo, kad kiti iš jo akių pastebėtų, kaip jam 
palengvėjo. 

— Dėkoju jums, džentelmenai. 

Šitaip gimė „Kampiono linijos“, kurios trumpiau nei per de- 
šimt metų turėjo tapti stambiausia pasaulyje privačia laivų floti- 
lė. 

— Vadinasi, tarp judviejų baigta? Ž 

Žizelė pažvelgė į Sergejų: 

— Oui,— jos akys pasidarė mąslios. — Keista po tiekos metų 
suvokti, kad daiktas, kuriuo mėgavaisi, priklauso nebe tam vyrui, 
kurį buvai pamilusi,— nervingai ji suskato ieškoti cigaretės. — 
Daksas pasikeitė. 

Pasilenkęs per stalą, Sergejus uždegė jai cigaretę, paskui, 
apsidairęs po salę, akimis parodė kelneriui, kad juodviem atneš- 
tų dar po stiklą išgerti. 

— Visi keičiasi. Niekas, nė vienas Žmogus neišlieka toks pats. 

-— Palikau jį Teksase, — kalbėjo toliau. Žizelė, tarsi jo nenu- 
girdusi. — Daugiau nebeištvėriau. Turėjau parvažiuoti naino į Pa- 
ryžių. Iki kaklo įsiėdė Amerika. Niekad tenai nebegrįšiu. 

— Net į Holivudą? 

— Net ir į jį. Čionai aš aktorė, o tenai įkūnijau tik seksą. 
Prancūzišką seksą. Kaip tose atvirutėse, kurias amerikiečiai par- 
siveža iš Pigalio aikštės. 

-— Ką Daksas sakė, kai tu išvykai? 

— Nieko, ką galėjo sakyti? — tiriamai žvelgė į jį tamsiomis 
raiškiomis akimis.— C'est Ja fin.! Bet aš jaučiau, kad jis visai 
neima į galvą. Galbūt tai ir skaudžiausia, kad jis neėmė to į galvą. 

Žizelė kiek nugėrė iš savo taurelės. 

— Bendravo tenai su visais tais siaubingais Žmonėmis. Jie 
snekėjo tik apie pinigus, naftą, laivus. Galėjau ten ir nebūti. Ir 


Tai pabaiga (prunc.). 

dar, vieną vakarą įeinu į kambarį, o Daksas net nepakelia į ma- 
ne galvos — kalbasi toliau su tais vyrais. Pažvelgiau į Daksą ir 
tarytum pirmą kartą jį išvydau. Išvydaų ir visus tuos vaikus, 
kuriuos mudu galėjome turėti, bet neturėjome, ir gyvenimą, kurį 
galėjome nugyventi, bet nenugyvenome. Umai panorau vaikų ir 
to gyvenimo, kurio mudu niekados neturėjome. 

Sergejus pamatė į jos akis tvinstančias ašaras. Nežiūrėdama į 
jį, kalbėjo labai tyliai: 

— Kadaise, pirmą gykį sutikusi Daksą, maniau, kad po ka- 
ro, kai baigsis ta maišalynė, mums kas nors išeis. Man atrodė, 
kad širdies gilumoje ir jis jautė tą patį. Tačiau tą vakarą supratau 
klydusi; kad visa, ko iš manęs norėjo, jis gavo ir visa, ką norėjo 
duoti, "man, jau atiduota. 

Žizelė kiek patylėjo. 

— Man dar ne vėlu, Sergejau, juk taip? Esu dar pakankamai 
jauna, kad mylėčiau, turėčiau vaikų, vyrą? 

Palydėjęs ją į taksi, Sergejus pažiūrėjo tolyn. Taksi sustoji- 
mo vieta buvo tuščia. Kiek padvejojęs, ryžosi eiti namo pėsčias. 
Iki namų tik penkiolika minučių kelio. 

Svilinantį rugpjūčio kaitra tvoskė į jį nuo šaligatvio. 

Paryžiaus mastais, gatvės buvo beveik tuščios. Kiekvienas bent 
šio to vertas prancūzas, nuo aukščiausio veikėjo iki menkiausio 
raštininkėlio, atostogavo — išvykęs į kalnus ar į pajūrį, arba pa- 
prasčiausiai sėdėjo namie, užsitraukęs nuo slegiančio karščio 
užuolaidas. Tą iškalbingai bylojo ir nedidukės iškabėlės ant dau- 
gelio krautuvių durų ar vitrinų: „Fermeture Annuelle.' ! 

Sergejus tingiai svarstė, ką jis čionai veikia, tačiau atsakymą, 
žinojo. Kaip visada — trūko pinigų. 

Bernšteinas, šveicaras bankininkas, išklojo dar aiškiau: 

— Jūsų galva ne bizniui, jaunikaiti, — pareiškė jis. — Tas pats 
atsitiktų, jei jūsų pajamos per metus siektų ne penkiasdešimt 
tūkstančių dolerių, o penkiasdešimt tūkstančių svarų. Vis tiek 
rastumėte būdą, kaip juos iššvaistyti. 

Tas pokalbis vyko prieš kelias savaites. Iš Sju Enės įmokų jis 
jau buvo prasiskolinęs už dvejis Metus į priekį. 

— Tad ką man daryti? 

Bankininko balsas tapo itin rūgštus: 

— Pirmiausia aš atsisakyčiau kai kurių kvailų jūsų investici- 
jų. Pavyzdžiui, kad ir coulurier  Įdėjęs pinigus į jo biznį, nuo- 
lat šelpiate jį papildomai dvidešimčia tūkstančių dolerių per me- 
tus vien tam, kad jis nesubankrutuotų! 

— Negali būti! — Sergejus buvo sukrėstas. 

— Kodėl gi ne? Negi jūs įsimylėjęs tą mažąjį pedalą? 


Kasmetinės atostogos (pranc.). 
Rūbų Modeliuotojas (pranc.). 

— Žinoma, ne. Tačiau jis labai talentingas. Kada: nors pra- 
simuš, pamatysite. Visa bėda, kad jis toli pralenkęs savo laikus. 

— Taip toli, jog judu subankrutuosite! 

— Jam tik reikia, kad kas paremtų. 

— Tą patį sakėte prieš metus, todėl :r įkalbėjote Žizelę d'Arsi 
siūdinti pas jį garderobą. Bet tai nepadėjo. 

— Aš norėčiau, kad paremtų kokia nors amerikietė. Juk ame- 
rikietės duoda toną madoms. Ką jos pripažįsta, tas eina, ką at- 
meta — tas nesulaukia pasisekimo. 

— Kodėl jums nepakalbėjus su savo buvusia žmona? — pa- 
klausė bankininkas. 

Sergejus pažvelgė į jį. Niekad nemanė, kad bankininkas tu- 
rėtų jumoro jausmą. Bet Rernšteinas, atrodo, kalbėjo visai rimtai. 

— Sju Enė diktuotų madas? Ne, reikia paieškoti kokios kitos, 
tokios, kurią amerikiečiai pripažįsta kaip madingumo viršūnę. 

— Atsikratykite šito biznio,— paragino bankininkas ryžtin- 
gai. — Tokios moters nerasite. O jei ir atrastumėte, ji bus susiri- 
šusi su Dioru, Balmeinu, Balenciaga, Šanel ar Mege Ruf. Šiaip 
ar taip, niekas su tokiu žmogumi, kaip jūsų draugužis, nesusidės. 
Negarbinga užsisakyti drabužius pas tokį siuvėją, kuris nieko 
nereiškia Madų pasaulyje. 

Susijaudinęs Sergejus pašoko: 

— Kunigaikštis Nikovičius! Štai kas padės. 

— Ką padės? 

— Amerikietės mėgsta titulus. Gal ir ne visoms įmanoma iš- 
tekėti už kunigaikščių, bet visos gali rengtis jo pasiūtais drabu- 
žiais. 

— Juokinga, — tarė Bernšteinas. 

— O gal ir ne. Tereikia pasiekti, kad mus pripažintų įžymios 
prancūzės. Tuomet ir amerikietės ateis pas mus. 

— Bet kaip jūs pritrauksite įžymias prancūzes? 

— Karolina de Koin — madam Ksenos,— pasakė Sergejus. — 
Karolina padarys tai dėl manęs. 

— Bet jinai Amerikoje. 

— Galima prikalbinti, kad grįžtų. 

— Bet kaip visą tą įgyvendinti? — paklausė bankininkas. — 
Šiandien liepa, visi madų demonstravimai seniai praėję. Niekas 
neatvažiuos. 

— Jei parvažiuos iš Amerikos Karolina, atvyks ir visos kitos, 
vien tik tam, kad. pamatytų, kas ją suviliojo. Mes surengsime 
savąjį demonstravimą rugsėjo pirmąją. lr išreklamuosime kaip 
vienintelę tikrąją rudeninę madų parodą. 

— Gal kas ir išeitų, — tarė Bernšteinas. — Bet iš kur imsite pi- 
nigų? 

-— Jūs duosite,-- nusišypsojo Sergejus. 


Užs. Nr SI 

— Ar išprotėjoteė Sakiau, kad esate ties bankroto riba! 

— Madam Bernštein jaustųsi itin nelaiminga, jeigu sužinotų, 
kad per jūsų šykštumą neteko pakvietimo į Paryžiaus kolekcijos 
premjerą. 

Bernšteinas pažiūrėjo į jį. Atšiaurios jo akys ėmė giedrėti 
nuo slepiamos šypsenos. 

— Jūs nenaudėlis, neturite sąžinės! 

Sergejus nusijuokė. 

-— Tai jau kita tema. 

Gerai, paskolinsių jums pinigų, bet su dviem sąlygomis. 

— Kokiomis? 

Bernšteinas atsilošė į kėdės atramą. 

— Viena, parodysite man Madam Ksenos sutikimą atvykti į 
Paryžių. Antra, liksite Paryžiaus maison de cOuture', kol baig- 
sis Madų demonstravimas, 

— Šutinku,-- pasakė Sergejus, siekdamas telefono. 

--- Ką jūs darote? — paklausė bankininkas nervingai. 

— Kaip kitaip galėčiau greičiau susisiekti su madam Ksenos, 
jeigu ne telefonu? Negi manote, kad duosiu jums laiko persiga|- 
voti? 


Pusiaukelėje Sergejus persigalvojo ir, užuot ėjęs namo, pasu- 
ko tiesiai į maiSon de cOuture. Priešais nedidelį pastatą sustojo 
ir įsispitrijo į varines plokštes abipus durų su įspaustu jo herbu. 
Durininkas paskubėjo jam atidaryti. 

— Jūsų šviesybe, — pagarbiai sumurmėjo. 

Sergejus piktai nužvelgė jį. 

— Varis per daug spindi, — "tarė jis, rodydamas į plokštes. — 
Patrinkite purvu, kad neatrodytų pernelyg naujos. 

Įėjęs Sergejus užbėgo didžiaisiais laiptais, vedančiais į pagrin- 
dinį saloną. Dailininkai ir dekoratoriai darbavosi net sušilę. Pa- 
talpose jo herbas puikavosi visuose kampuose. Per didįjį saloną 
nuėjo į esančią už jo dirbtuvę. 

Čia darbas virte virė. Šen ir ten puldinėjo jaunutės siuvėju- 
kės, nešinos rietimais medžiagų, nekantriai staipėsi manekenės, 
vienos su užsagstytomis suknelėmis, kitos — pusnuogės, nerūpes- 
tingai atstačiusios mažytes krūteles. Šiame šurmulyje skardeno iš 
kabineto sklindantis bemaž isteriškas Žan-Žako riksmas. 

Sergejus perėjo dirbtuvę ir stumtelėjęs atidarė duris. Ant ne- 
aukštos pakylos stovėjo kažkokia manekenė. Apie ją tūpčiojo 
dvi padėjėjos ir sukirpėjas. Žan-Žakas sėdėjo už rašomojo stalo 
su srūvančiomis per skruostus ašaromis. Išvydęs Sergejų, puolė 
jo pasitikti, grąžydamas rankas. 


Modelių namuose įpranc.). 

— Ką man daryti? — sukliko jis. — Visi tokie kvaili ir be jo- 
kio talento! Negali atlikti paprasčiausių darbų, kurių paprašau. — 
Jis dramatiškai susigriebė už galvos: — Aš vos išlaikau. Sakau 
jums! Vos išlaikaų. Tuojau visai išprotėsiu! 

Nutvėręs Sergejų už rankos, nusitempė prie manekenės. 

— Regardez"'! Žiūrėkite, ką padarė su mano kūriniu! Pražu- 
dė jį! 

—- Nusiraminkite, Žan-Žakai, — guodė jį Sergejus. — Paaiškin- 
kite man, ko jūs siekiate. Gal tuomet aš galėsiu padėti joms pa- 
(daryti tai, ko iš jų reikalaujate. 

Žan-Žakas atsistojo priešais manekenę. 

— Regūrdez. Visiškai naujas sumanymas kokteilių pobūviui. 
Aš matau daug trikampių, nukarusių nuo damos pečių it judrios 
konstrukcijos, kas teikia laisvumo kiekviename svarbiame taške: 
per krūtinę, šlaunis, kelius. 


Sergejus pažvelgė į manekenę. Suknelė buvo lygiai tokia, 
kokią nupasakojo Žan-Žakas, lygiai tokia pati, kaip piešinyje, 
kurį šis laikė rankoje. Bet jam buvo suprantama modeliuotojo 
neviltis. Pati suknelė neatitiko to tikslo, kurį Žakas buvo jai nu- 
matęs. Sergejus žvilgtelėjo į piešinį, paskui į manekenę,. 

Kabinete visi nutilo, laukdami jo žodžio. Po minutėlės Serge- 
jus linktelėjo ir pasisuko į modeliuotoją: 

— Žan-Žakai, jūs genijus! Puikiai suprantu, kas jus slegia. Ir, 
man regis, žinau, kas jums neduoda ramybės. 

— Žinote? — Žan-Žakas pasipūtė ir tuo pat metu nustebo. 

— Žinau,— atsakė Sergejus su pasitikėjimu. — Štai kas| — 
jis dramatiškai parodė į manekenės šlaunis.-- Čia, kur trikam- 
pis turėtų būti platus, kaip kad esate numatęs, jis atrodo nutysęs 
ir siauras, 

Žan-Žakas atrodė nuoširdžiai sutrikęs. 

--- Iš tikrųjų? 

Sergejus kategoriškai linktelėjo: 

— Jūsų žodis „laisvumas“ davė man atsakymą. Suknelė apa- 
čioje turi plaikstytis į šalis, kad dama judėdama savo pute 
justų vėjelį, sykiu nuolatos prisimindama esanti moteris. 

Žan-Žakas tylėjo, tyrinėdamas manekenę. Sergejus nelaukė 
jo atsakymo: 

— Skubu. į savo kabinetą, esu susitaręs. Dėkoju jums, kad 
leidote truputį pasišildyti jūsų genialumo spinduliuose. — Stab- 
telėjęs ant slenksčio, Sergejus pažiūrėjo į padėjėjas, po to —- į 
modeliuotoją.— Dabar aš įsitikinęs, kad jos sugebės padaryti 
tai, ko jūs norite. 


-— —— 


Žiūrėkite! (Pranc.) 


Jam pradingus tarpduryje, Žan-Žakas vos girdimai sumurmė- 
jo kažką apie tai, kad reikėsią ir toliau tartis sų jo šviesybe, Ir 
išbėgo iš kambario. Padėjėjos pasižiūrėjo viena į kitą: 

—- Ar tu supratai, ką pasakė jo šviesybė? 

Antroji papurtė galvą: 

— Ne. — Ji pasisuko į manekenę. — O tu supratai? 

— Kas, po velnių, gali suprasti tas jų kalbas? — atsakė ma- 
nekenė abejingu veidu, nulipdama nuo pakylos. — Jie visi trenk- 
ti. Tik skersvėjo tarpukojy man ir trūksta, o tada plaučių už- 
degimo vargu ar išvengčiau. 


11 


Irma Andersen, kresna moteris, įpusėjusi penkiasde- 
šimtuosius metus, šiek tiek kampuotu veidu, kurį dengė sunkūs 
akiniai juodais rėmais, ištiesė Sergejui ranką: 

— Jūsų šviesybe, kaip malonu, kad teikėtės ateiti! 

Sergejus pabučiavo jai ranką: 

— Kas galėtų atsispirti tokios pagarsėjusios šeimininkės kvie- 
timui? | 

Irma nusijuokė. Balsą turėjo netikėtai žemą, bet vis tiek gry- 
nai moterišką. 

— Sergejau, jūs apgavikas, — jinai vėl tyliai susijuokė. — Ge- 
rai dar, kad nepavadinote manęs gražia. — Įsidėjusi cigaretę į 
ilgą ploną kandiklį palaukė, kol jis uždegė degtuką. — Praėjo 
daug laiko, — tarė ji, išpūsdama dūmus pro nosį kaip vyras. 

— Nuo mano vestuvių. 

— Jūs prisimenate? 

Jis linktelėjo: 

— Jūs tuomet redagavote ,„Cosmo-World“ skiltį. 

— Nesitikėjau, kad jūs prisiminsite. — Irma padėjo kandiklį 
su Cigarete ant rašomojo stalo ir pakėlė popieriaus lapą. 

— Turbūt nustebote, kam jus pakviečiau? 

— Truputėlį, bet man įdomu. 

— Gavau telegramą iš Niujorko, iš savo laikraščio redakci- 
jos. Jie ten nugirdo, kad Karolina Ksenos su grupe savo draugų 
vyksta į jūsų naujojo salono atidarymą. Manęs paprašė, kad 
pasidomėčiau. 

— Ak, štai kas. 

— Labai stengiatės išlaikyti paslaptį, tiesa? — paklausė jinai. — 
Kodėl nepranešėte išsyk? į 

Taip ir yra, pamanė jis, signalas atėjo iš Valstijų. Jei jis 
b“tų paskambinęs, kaip ką tik ji pageidavo, ji būtų sužlugdžiusi 
demonstravimą. 

—- Nedrįsau,— atsakė jis su kruopščiai atseikėta kuklumo do- 
ze.— Esate pernelyg žymus asmuo, kad trukdyčiau be svarbesnės 
priežasties. 

— Visa, kas susiję su mada ir aukštuomenės sferomis, man 
svarbu, Sergejau. 

— Bet tai tik dar vienas cOulurier. 

— Sergejau, jūs turbūt idiotas! Juk ne kiekvieną dieną mai- 
sOn de cOuture atidaro kunigaikštis. 

Jis surizikavo šyptelti. 

— Jūs žinote, kad aš joks kunigaikštis. 

— Jūs — tikrai. nuoširdus! — Irma garsiai nusijuokė. — Žinau, 
ir jūs pats žinote. Bet mano tėvynainiams jūs kunigaikštis. Tas, 
kuris sykį buvo vedęs Sju Enę Deli, privalo juo būti. 

— Tai todėl, kad jie nepažįsta Sju Enės! 

— Sju Enė įsitaisė naują dailų vaikiną, meksikietį. Susirado 
jį Akapulke, nardydama nuo uolos į vandenyną. Jam berods 
tik septyniolika. 

Sergejus nusišypsojo: 

— Jai tinka, nors yra pakankamai jaunas. 

Irma Andersen vėl įsikišo į burną kandiklį su cigarete. 

— Jūs, be abejo, pakviesite mane į kolekcijos demonstravi- 
mą? 

Sergejus minutėlę dvejojo. 

— Mes neketinome kviesti spaudos. 

— Man nesvarbu, ką jūs ketinate daryti su kitais, bet aš 
ateisiu. 

Jis tylėjo. 

— Aš galiu jums gerokai padėti,-- pasakė ji. — Jūs tai žinote. 

Jis linktelėjo. 

— Dar šį rytą paskambinau ledi Korigan į Londoną. Prasita- 
riau, kad jus pažįstu. Jinai pareiškė nora patekti kartu su ma- 
nimi į demonstravimą. 

Sergejus triumfavo. Ledi Korigan buvo viena turtingiausių 
kapitalo paveldėtojų Didžiojoje Britanijoje. Be to, pastaruosius 
dvejis Metus jinai pakliūdavo į visus dešimties geriausiai apsi- 
rengusių asmenų sąrašus. 

— Turiu galvoje keletą kitų, kurias galėčiau sudominti, kad 
aplankytų jūsų saloną, — skubiai pridūrė Irma. — Jų pavardės 
padėtų jums pelnyti greitą pripažinimą. Aišku, jeigu. jūs galite 
parodyti ką nors vertinga, — suktai į jį pažiūrėjo. — Ar nebijote 
tokios kritiškos publikos? 

— Ne,— atsakė jis kiek dvejodamas. 


—- Na, tai kaip? 

Sergejus pažvelgė į ją ir staiga išskėtė rankas pasiduodamas. 

— Gerai, jūs pakviesta. Bet supraskite, tokiu atveju turėsiu 
pakviesti ir likusią spaudą. 

— Man nesvarbu, ką jūs pakviesite. Tik pasirūpinkite, kad 
aš sėdėčiau pirmoje eilėje su klientais, o ne gale su patarnau- 
tojais! 

— Be abejo,— atsakė Sergejus. — Šito nė nereikėjo prašyti. 

— Man kilo dar viena mintis. 

— Kokia? 

— Ar nenorėtumėte, kad po kolekcijos demonstravimo padė- 
čiau jums surengti pietus? Siaurame ratelyje. Ne daugiau pen- 
kiasdešimties ar šešiasdešimties rinktinių žmonių. 

— Puiki mintis, aš giliai sujaudintas. Tik yra vienas keblu- 
mas, jei galiu-kalbėti atvirai. . 

— Su manimi visados galite būti atviras. 

— Pinigai, — tarė jis. — Sukišau viską į šitą kolekciją. 

— Ką jūs čia šnekate? Aš juk pasitikrinau. Madų demonst- 
ravimą remia Bernšteino bankas Šveicarijoje. 

— Esu išleidęs iš Sju Enės gaunamus pinigus už trejis metus 
į priekį. Daugiau man neduos. 

"— Kvailiai! — karštai pasakė Irma, ūmai stojusi Sergejaus 
pusėn. — Šiaip ar taip, manau, kad surengti priėmimą reikia. 

— Bet iš kur imti pinigų? 

— Palikit šį reikalą man. Aš šitaip investuosiu į jus. Netikė- 
tai pradedu užuosti, kad jūs uždirbsite nemažą sumelę. 

— Viliuosi, kad jūs būsite teisi. Rytoj rytą aš jums įteiksiu, 
tarkime, penkis procentus savo akcijų. 

— Dešimt. 

— Dešimt procentų, — sutiko jis. 

Šį sykį Irma it vyras ištiesė jam per rašomąjį stalą ranką. Jis 
iškilmingai ją paspaudė. 

— Na, o dabar, —tarė ji, iš kandiklio išpurtydama, cigaretę 
į peleninę,— kol į šitą sumautą daiktą įsidėsiu naują, norėčiau 
sužinoti apie jūsų kolekciją. Ketinu tai aprašyti kito sekmadie- 
nio savo apybraižoje. 

Sergejus uždegė jai cigaretę ir palaukė, kol šį įsuko į rašo- 
mąją Mašinėlę popieriaus lapą. 

— Ką pageidautumėte išgirsti? 

— Pirmiausia, kaip jūs pradėjote domėtis moteriškais drabu- 
žiais 

Jis nusijuokė. 

— Visai paprasta. Kaip žinote, aš visados domėjausi moteri- 
mis. 

Irma nušijuokė. 


— Žinau tą, bet ar jums ne kančia, kad užuot nurenginėjęs, 
rengiate jasė — staiga ji liovėsi juoktis ir surimtėjo. — Juokinga, 
bet šeimyniniam laikraščiui netinka. Man reikia ko kito. Kas 
būtų gan prieštaringa, tačiau per daug toli nenuklystų. 

Sergejus kiek pagalvojo. 

— O kaip dėl naujo požiūriot Berods visi bijo jį kritikuoti. 

— Tas tiks, — susimąsčiusi ji linktelėjo. — Ką jūs galite pa- 
sakyti? 

— Naujas požiūris buvo sugalvotas tam; kad būtų galima 
paslėpti negražių žmonių trūkumus, o koks rezultatas? Visų mo- 
terų išvaizda pasidarė vienoda. Mano kolekcija visai ne tokia, 
ji pirmiausia pritaikyta gražiems žmonėms. Tiems... 

— Palaukite,— pertraukė jį Irma,— kaip tik! — Ūmai jos 
pirštai ėmė lakstyti rašomosios mašinėlės klavišais. 

Sergejus užsirūkęs palaukė, kol ji stabtelėjo ir' vėl atsisuko 
į jį. 

— Kas „kaip tik“? 

— „Gražūs žmonės“ Ieškojau panašaus pavadinimo visus me- 
tus, nuo tada, kai pradėjau redaguoti pastovią skiltį. Paklausykite. 
„Antraštę, kurią jūs matote šios sekmadieninės skilties viršuje — 
„Gražūs žmonės" — man pasiūlė be galo įdomi nauja asmenybė 
nūdieniame mados pasaulyje kunigaikštis Sergejus Nikovičius, 
kadaise Rusiją valdžiusios giminės atstovas. Kolekcijos autoriaus 
kunigaikščio Sergejaus vardas geriausiai apibūdina žmones, ku- 
riems ši kolekcija skirta. Žmones, stovinčius pirmose gretose — 
visuomenės, politikos, teatro, meno, diplomatijos prieangyje. ,„Gra- 
žūs žmonės“ tai — lyderiai. Slaptais kanalais, saistančiais juos 
nematomais ryšiais, jau sklinda gandai. Rugsėjo pirmąją iš viso 
pasaulio suplauks jie į Paryžių pasižiūrėti kunigaikščio Nikovi- 
čiaus kolekcijos. Iš Jungtinių Valstijų — Karolina Ksenos, kitaip 
Karolina de Koin, su grupe savo draugų; iš Londono — ledi Mar- 
gareta (Pegė) Korigan, viena geriausiai pasaulyje apsirengusių 
moterų; iš Pietų Amerikos, iš Europos, iš viso pasaulio renkasi 
gražūs žmonės.“ 

Irma pakėlė akis. 

— Na kaip pradžiai“ 

Sergejus nusišypsojo. 

— Kad tik mano kolekcija būtų tokia gera! 


Įtampa didžiuliu mazgu sutraukė jam paširdžius. Pro užuo- 
laidą Sergejus pažvelgė į didįjį saloną. Kėdės buvo sustatytos 
pusračiu, kad manekenės laisvai galėtų sukinėtis po salę. Kėdžių 
eilės siekė bemaž galinę sieną, ir visos buvo užsėstos: () už jų 
žmonės stovėjo. Nesutilpusieji spietėsi tarpdury ir koridoriuje. 


Irma.Andersen tesėjo žodį. Pirma eilė, kurioje ji sėdėjo, atrodė 
it karališkųjų įžymybių rinkinys, patekęs čia iš „L'Officiel“ ar 
„Vogue“ puslapių. Greta Irmos iš kairės sėdėjo Karolina, šalia 
jos -— Džeimsas Hedlis, buvęs Amerikos pasiuntinys Italijoje. Vie- 
tas Irmai iš dešinės buvo užėmę ledi Korigan su vyru. Pirma eilė 
atrodė tarytum /out vad ' lošimų stalas Monte Karle sezono metu. 

Kai Sergejus, pasitraukęs nuo užuolaidos, ėjo į dirbtuvę, jam 
'pavymui nuskambėjo styginio kvarteto garsai. Tokio triukšmo ir 
pragariškos sumaišties jam niekada čia neteko patirti. Jeigu an- 
kstesnis šurmulys prilygo suirutei, tad dabar kunkuliavo chao- 
sas. Atrodė, kad visi išsikraustė iš proto. 

Jam pavymui iš salono įpuolė Žan-Žakas. 

— Pasiruoškite, mergaitės! 

Tyla, įsiviešpatavusi kambaryje, Sergejaus klausai buvo slo- 
gesnė negu triukšmas. Jis išgirdo, kaip orkestras užgrojo pirmojo 
pasirodymo melodiją. Liesa Manekenė, peėrblyškusi po savo gri- 
mu, žengė į priekį ir, stabtelėjusi priešais juos, atliko lėtą piru- 
etą. 

— Gražu! Gražu! — netvėrė savyje Žan-Žakas, bučiuodamas 
manekenę į abu skruostus. Ši klausiamai pažvelgė į Sergejų. Pa- 
silenkęs jis taip pat pabučiavo ją. 

— Laikykis, ma petite 

Jinai nedrąsiai nusišypsojo ir išėjo iš dirbtuvės. Už nugaros 
Sergejus išgirdo aplodismentų bangą, sutikusią jos pasirodymą. 

— Kur Šarlis? — isteriškai paklausė Žan-Žakas. — Kur jis? Pa- 
žadėjo būti. Juk žino, kad be jo aš neatlaikysiu premjeros. 

Staiga Sergejus įsiuto. Šešios savaitės šitaip. Jam jau gana. 

— Jis viršuje, jūsų kabinete, barškina kažkokią merginą. 

Žan-Žakas įdėmiai į jį pažiūrėjo ir ūmai išblyško, delnu pri- 
sidengdamas kaktą. | 

— Aš alpstu, tuoj tuoj nugriūsiu! 

Jis susvirduliavo ir suglebo savo dviejų padėjėjų rankose. 
Kitą akimirką atskubėjo kažkoks jaunas vyriškis su stikline van- 
dėns. 

— Štai, atsigerk, branguti. 

Žan-Žakas gurkštelėjo vandens. Jo veidas atgavo spalvą. At- 
sistojęs jis pažvelgė į Sergejų: 

— Niekados šitaip nešnekėkite, neišauklėtas j2unuoli,— tarė 
jis priekaištingai. — Tai mane siaubingai sukrėtė! Juk žinote, kad 
mudu su Šarliu ištikimi vienas kitam. 

Jiems už nugaros muzika užgrojo naują įžanga, ir antroji ma- 
nekenė pajudėjo į priekį. 


' Lošimo „Bakara“ atmaina (pranc.). 
2 Mažyte (pranc.). 


— Jūs čia tvarkykitės, — staiga pasakė, Sergejus Žan-Žakui. — 
Einu į savo kabinetą ko nors išgerti. 

Sergejus uždarė paskui save duris. Tylomis išsiėmė iš spintutės 
butelį vodkos ir gerokai kliustelėjo į stiklinę. Atsisėdęs su bute- 
liu rankoje, įsistebeilijo į mažos mergytės nuotrauką ant rašomo- 
jo stalo. 

Kai ją fotografavo, Anastazija turėjo maždaug septyneris me- 
tukus, ir mėlyna suknutė su baltais apvadėliais dailiai tiko prie 
jos šviesiai geltonų plaukų ir žydrų akių. Jos kiek nepasitikinti, 
tačiau miela šypsena suteikė jam drąsos. Jis pakėlė stiklinę. 

— Melsk Dievo, kad kas nors iš to išeitų, mažule,— tarė. — 
Tėtukas baisiai pavargo, nuolatos kovodamas. 

Sergejui nurijus paskutinį gurkšnį, durys atsivėrė. Nustebęs 
jis pakėlė galvą. | 

— Taip ir maniau, kad tave čia rasiu, — tarė Žizelė. — Neva- 
lia parodos atidarymo vakarą murksoti vienam. 

Irma Andersen jautėsi savo stichijoje. Tiesą sakant, 
pobūvius jinai rengdavo todėl, kad juos mėgo. Irma mėgo viską, 
kas susiję su jais. Reginius, garsus, kvapus, šurmulį. Gražiai ap- 
sirengusius žmones, kurių gyvenimas toks egzotiškas, apie kokį 
ji net vaikystėje nesvajojo. Ekrone, Ohajo valstijoje, kur užaugo, 
galiniame mažutės skanėstų krautuvėlės kambaryje nieko pana- 
šaus nebuvo patyrusi. Tenkindavosi kepenine dešra už penkis 
centus, bulvių mišraine ir rugine duona. 

Nuo tų laikų Irma tiesiog negalėjo pakęsti kepeninės dešros 
ir bulvių Mišrainės, ir tų valgių jinai nė už ką nejįsileisdavo į 
savo meniu. Kepeninę dešrą pakeisdavo „Paūlė de fois gras“ !, 
o bulvių mMišrainę — susmulkinti avokadai, paruošti su nuostabiai 
skaniais majonezais. 

Patenkinta ji apsidairė. Pobūvis pavyko. O tam reikėjo tinka- 
Mai parinkti svečius — kalbėtojus ir klausytojus. Pirmųjų buvo 
maždaug šešiasdešimt penki procentai. Visada geriau turėti dau- 
giau kalbėtojų negu klausytojų. Tuomet klegesys kur kas links- 
mesnis. Ramus pobūvis — negyvas. Katastrofa. 

Irmai vaidenosi košmarai, kad jos surengtame pobūvyje nie- 
kas! nekalba. To užtekdavo, kad ji per naktį nesudėtų bluosto. 
Šitaip būdavo labai seniai, o dabar, žinoma, nebenutiktų. Po- 
būviai jai patiko dar ir dėl kitos priežasties. Žmonių sambūris — 


' Kepenėlių paštetas (pranc.). 


geriausias informacijos šaltinis. Per kelias šio vakaro minutes ji 
spėjo susirankioti pikantiškiausias paskalas. 

Kad ir tas gandas apie Karolinos Ksenos ir Džeimso Hedlio 
ryšius. Keistas, tačiau nepaprastas gardėsis. Pirmiausia į akis kren- 
ta jų amžiaus skirtumas. Hedlis galėtų būti jai tėvas. Be to, Ka- 
rolinos vyras garsėjo kaip vienas žymiausių meilužių ir plevėsų. 
Kaip ten Sju Enė Deli kartą išsitarė? 

„Kai esi su Daksu, tai lyg turėtum savyje kulkosvaidį. Ir vie- 
nas, ir kitas dirba be atvangos." 

Bet žmonės tuo ir nuostabūs. Niekados nežinai, ko iš tikrųjų 
jiems reikia. Matyt, Karolina troško ko kito. Sprendžiant iš to, 
kaip ji visą laiką žiūrėjo į Hedlį, jai, atrodo, visai nerūpėjo, 
jeigu kas apie tai sužinos. 

Irma nutarė paklausti Sergejaus, kas jam žinoma apie. tą rei- 
kalą. Šiaip ar taip, jis artimas Dakso bičiulis. Tikrai turi žinoti. 
Neketino panaudoti savo skilčiai. Nieku gyvu nedėtų tokios Ži- 
nutės į savąjį laikraštį. Šitie žmonės jos draugai. Niekados ne- 
padarytų nieko, kas juos įžeistų. Irma juos visus savotiškai mė- 
go. Kad ir kokie kaprizingi, amoralūs ir savanaudžiai jie būtų, 
žvelgė į juos su pagarba. Jie nėra patyrę, ką reiškia valgyti ke- 
pėninę dešrą ir bulvių mišrainę. Tai išties gražūs žmonės. Ir vien 
buvimas drauge su jais, leido jai jaustis gražia. 


Buvo bemaž vidurnaktis, kai juodu išėjo iš pobūvio, ir belū- 
kuriuojant, kol durininkas suieškos jų vairuotoją, Karolina tarė: 

— Džiaugiuosi už Sergejų. 

— Manai, kad čia jau sėkmė? — paklausė Džeimsas Hedlis 
įžvalgiai. — O gal tai tik parodos atidarymo iliuzija? 

— Jis susilaukė sėkmės. Kai kurie jo drabužiai puikūs, keli — 
nepaprasti. Rytoj gaus pasitelkti policiją, kad sutramdytų minias. 

— Negi jis toks talentingas? 

Karolina linktelėjo. 

—- Jei ir nepažinčiau jo asmeniškai, vis tiek mano gardero- 
bas be Sergejaus modelių būtų nepilnas. 

Automobilis privažiavo, ir durininkas atvėręs prilaikė jo du- 
reles. Hedlis įspraudė jam į delną penkių frankų banknotą, ir 
juodu sulipo vidun. Automobilis pajudėjo nuo šaligatvio. 

— Paprašyk vairuotoją, kad pametėtų mane ligi mano tėvo 
namų. 

Hedlis nustebo. Nukabinęs mikrofoną, davė nurodymus vai- 
1uotojui ir tik po to paklausė: 

— Ar ne geriau palaukti ryto? 

Karolina papurtė galvą: 

-— Pasakiau PaPd, kad atvažiuosiu po priėmimo, 

-— Kalbėjai su juo? 

— Šiandien po pietų. 

— Kaip jis laikosi? Labai gerbiu tavo tėvą. 

Karolina skvarbiai į jį pažvelgė. 

— Negaliu suprasti tėčio. Jis man tokia mįslė, kaip tau, tik- 
riausiai, tavo vaikai. 

— Ar jis pasakė, kodėl nori tave matyti? 

Vėl tas pats keistas žvilgsnis. 

. — Jis mano tėvas. Gyvenu čia beveik savaitę ir net nepas- 
kambinau. Todėl Pūpd pats man paskambino. 

— Betgi jis turėjo ką nors pasakyti. 

— Jam to nereikėjo. Numanau, ko jis nori. 

— Numanai? — vos paklausęs, Hedlis iškart pasigailėjo, už- 
davęs tą klausimą. 

Jinai įdėmiai pažvelgė jam į akis: 

— Jeigu tavo dukra regztų romaną su juo, ir tu norėtum su- 
žinoti to paties: ką ketinanti toliau daryti? 

Hedlis tylėjo, kurį laiką žvelgė pro langą, tačiau galop neiš- 
tvėręs pasidomėjo: 

— Ar žinai, ką jam atsakysi* 

Karolina linktelėjo. 

— Taip, žinau. 

Hedlis jautė, kad paklausta jinai pasakytų. Bet neklausė. Kaž- 
kas gilumoje jį sulaikė. 

Jis jau nujautė, ką ji yra nusprendusi, ir nenorėjo šito išgirsti. 

Todėl, kai automobilis sustojo prie barono namų, jis išlipęs 
pasiteiravo tik tiek: 

— Ar tau-atsiųsti automobilį? 

— Ne,— tarė ji, — pasimatysime rytoj per priešpiečius, — ir at- 
suko jam skruostą, kad palinkėtų labos nakties. — Bon SOir, mOn 
cher.! 

Kai jinai pabučiavo jį į skruostą Hedlis suprato, kad viskas 
baigta. Jautė, kad reiktų pasakyti kokį galantišką, nuoširdų žo- 
dį, bet neįstengė tokio surasti. Stebėdamas ją, šokuojančią laip- 
tukais link paradinių durų, pajuto didžiulę tuštumą. 


Baronas laukė jos bibliotekoje. Karolinai įėjus, jis atsistojo. 
Jo veidas atrodė išvargęs, o plaukai dar labiau pražilę. Išyydęs 
ją, maloniai šyptelėjo. 

— Paūpd,— sušuko ji, umai apsiašarodama, ir puolė jam į glė- 
bį. — Papa! 

— Karolina, i pelite, ma bėbė, — baronas apkabino ją, 
pirštais šluostydaMas ašaras jai nuo skruostų.— Neverk. Viskas 
susitvarkys. 


Labanakt, brangusis (prunc.). 
? Mano mažyte, mano kūdiki (pranc.). 

— Aš kvaila,-—- sukųždėjo jinai, prigludusi jam prie krūti- 
nės. — Tiek kartų klydau. 

— Nei tu klydai, nei buvai kvaila,-- tarė švelniai jai tėvas. — 
Vienintelė tavo kaltė, kad esi jauna ir, be to, moteris. Per tai 
visos tavo klaidos. 

Ji pažvelgė jam į akis: 

— Ką man dabar daryti? 

Jis atrėmė jos Žvilgsnį. 

— Pati žinai. Geriau sakyk, ar tie reikalai su Hedliu jau baigtiė 

Ji tylomis linktelėjo. 

— Tuomet tai ne problema. Sunkiau su Daksu? 

— Taip. 

Priėjęs prie bufeto, baronas pripylė jai mažą taurelę Chereso. 

— Išgerk. Pasijusi geriau. 

Vynas ją sušildė. Jis palaukė, kol ji išgers, ir tik tada pra- 
bilo: 

—- Kaip ketini elgtis su Daksu? 

— Išsiskirti: Visus tuos metus Dakso atžvilgiu buvau neteisi. 
Dabar tai suprantu. Aš verčiau jį laukti, apsimetinėdama, kad 
stengiuosi būti tuo, kuo nesu ir nebūsiu. Atėjo metas jam pasa- 
kyti, bet neišmanau kaip. 

Tėvo žvilgsnis buvo tvirtas. 

—- Paprasčiausiai pasakyk teisybę. Lygiai taip pat, kaip ką 
tik pasakei man. Manau, kad jis supras. 

— Ar jis pajėgst — paklausė ji.— Ar kas nors pajėgtų? Aš 
nuolat melavau net sau. 

— Man regis, Daksas jau supranta. 

Jo tonas privertė Karoliną suklusti. 

— Kodėl taip manai“ 

— Daksas visą šią savaitę buvo Paryžiuje. 

— Paryžiuje? — Karolina nustebo. — Aš nežinojau. Nepasiro- 
dė nei vienoje savo įprastų vietų. Net nepaskambino. 

Tėvas linktelėjo. 

— Štai iš to aš ir darau išvadą, kad Daksas supranta. Visą 
savaitę, neiškeldamas kojos, tūnojo konsulate. Šitaip elgtis galėjo 
tik dėl vienintelės priežasties. Nenori statyti tavęs į nepatogią 
padėtį, — priėjęs baronas paėmė jos ranką. — Štai dėl ko aš tave 
pasikviečiau. 

Karolina atrodė sutrikusi. 

— Rytoj anksti Daksas išvyksta į Kortegvą. Pagalvojau, kad 
prieš jam išvykstant judviem reiktų pasimatyti. Jis laukia sve- 
tainėje. + 

Karolinai jėjus, Daksas jau buvo atsistojęs. Jinai nuskubėjo 
tiesiai prie jo. Jis pasitiko ją šilta ir nuoširdžia šypsena. 

— Daksai, aš esu vaikas. Niekados nebuvau tau žmona. 

Jis paėmė už rankos. 

—- Sėskis. 

Jinai nugrimzdo į fotelį. 

— Nežinau, ką kalbėti. Aš apgailestauju. 

— Neatsiprašinėk. Nebuvau toks geras vyras, kad turėtumei 
atsiprašinėti. “ 

Karolina pažvelgė į jį: 

— Kas gi sakoma tokiais atvejais? 

Daksas išsitraukė iš kišenės nosinę ir, ištiesęs jai, lukterėjo, 
kol ji nusišluostys ašaras. 

— Sakykime taip: gyveno du draugai, kurie, aplinkybėms su- 
siklosčius, turėjo susituokti. Jie buvo tikri draugai, nes santuokai 
iširus, abu įsitikino, kad jų draugystė dėl to nesugriuvo. 

— Ar toks dalykas įmanomas? 

-- Jei taip yra, vadinasi, tai tiesa. 

Karolinai nuo širdies tarsi akmuo nusirito. Pirmą sykį ji nu- 
sišypsojo. 

— Tu keistas žmogus, Daksai. Tiek daug žmonių mano, kad 
tave pažįsta, tačiau apsirinka, mato tik tai, ką nori matyti. Net 
ir aš tokia buvau. Dabar suprantu, kad buvau kvaila kaip ir visi 
kiti. Aš temačiau tai, ką norėjau matyti. 

Daksas pažvelgė į ją. 

— O ką matai dabar? 

Pasilenkusi Karolina paėmė jo ranką. 

— Matau švelnų ir taurų žmogų, labai labai ištikimą draugą. 

Didžiulio lėktuvo ratai palietė žemę, ir Daksas pa- 

sisuko į Riebųjį Katiną, sėdintį greta: 

— Taigi, mes namie. 

Riebusis Katinas, pasilenkęs per jį, pažvelgė pro langą. Lėk- 
tuvas riedėjo naujojo aerouosto pastato link. 

— Nepatinka man šitaip. Maloniau parplaukti laivu. 

— Kodėl? 

— Laivas artėja prie didelės šalies, o iš oro matai, kokie mes 
maži. 

Daksas nusijuokė. 

— Mes ir esame nedidelė šalis. 

— Si, aš žinau, bet man taip neatrodo. Maloniau galvoti, kad 
mes dideli, reikšmingi. 

Lėktuvas sustojo, ir Daksas suskato segtis savo saugos diržą. 

— Mes tokie ir esame, bet tik sau patiems. 

Išlipus iš lėktuvo, karšta Kortėgvos saule tvilkyte nutvilkė 
jų akis. Lėktuvo laiptelių apačioje juos. pasitiko kažkoks kari- 
ninkas, šauniai atiduodamas pagarbą. 

— Sinjoras Ksenosas? 

S 

— Capitan Maroz, a sų servicio.! El Presidente prašė, kad 
tučtuojau jus palydėčiau pas jį. 

Gracias, Capitan, 

— Limuzinas jūsų laukia,-- pasakė kapitonas Marosas, ves- 
dlamasis juos pro aerouosto duris. — Jūsų bagažu jau pasirūpin- 
ta. 

Mostelėjęs ranka, Marosas pravedė juos pro muitinę, ir jie 
pateko į didelę laukiamąją salę. Jis pastebėjo Dakso akis nu- 
krypus į prašmatnius pagražinimus, dideles mozaikines freskas. 

— Gražu, tiesa? 

Daksas linktelėjo. 

— Labai įspūdinga. 

Kapitonas nusišypsojo. 

— El Presidente sako, jog grožybės skirtos turistams. Pirma- 
sis jų įspūdis priklauso nuo to, kaip atrodo aerouostas. 

Daksas žvelgė į ilgą laukiamąją salę. Žmonių buvo matyti 
vienas kitas, o ir tie patys dažniausiai uniformucti. 

— Kiek lėktuvų per dieną čia nusileidžia? 

Kapitonas Marosas, regis, suglumo, 

— Kol kas per savaitę tik du tarptautiniai reisai, vienas iš 
Jungtinių Valstijų, kitas —iš Meksikos. Lėktuvai stabteli čia 
pakeliui į pietus. Bet netrukus jų bus daugiau. Be to, e! Presi- 
dente planuoja įsteigti mūsų nuosavą liniją. Mūsų žmonės šiuo 
atžvilgiu kupini entuziazmo. 

Kodėl ne, pamanė Daksas, nuolatinė linija aprūpins juos 
darbu. Tuo metu jie pasiekė limuziną. Kapitonas Marosas atidarė 
dureles: Daksas įlipo į automobilį, iš paskos įsėdo ir kapitonas. 
Riebusis Katinas įsitaisė priekyje greta vairuotojo. 

Automobilis apsuko ratą ir išvažiavo į milžinišką, šešių eismo 
juostų autostradą. Virš jų galvų švietė gigantiškas kelio ženklas: 
BOULEVARD DEL PRESIDENTE. Daksas žvilgtelėjo į bendrake- 
leivį. 

— Kelias taip pat naujas, — pasakė kapitonas Marosas. — Ko-. 
kia nauda iš aerouosto, jei prie jo negali privažiuoti? 

— Kur jis veda? 

—- Į miestą, o toliau — į naujuosius €/ Presidente žiemos rū- 
mus kalnuose. — Kapitonas Marosas pažvelgė pro automobilio 
langą. — Jie labai įspūdingi. Jų statybai €/ Presidente pakvietė 
grupę inžinierių gringo. 


Kapitonas Marosas, jūsų paslaugoms (isp.). 


Sublerbęs signalu, didysis limuzinas staiga metėsi į šalį, ap- 
lenkdamas mulų traukiamą vežimą, pilną mėšlo. Daksas atsigrę- 
žęs pažiūtėjo atgal. Snūduriuojantis ant pasostės campesino net 
nepakėlė galvos. Daksui atsivėrė visas kelias iki pat aerouosto. 

Nebuvo matyti nė vieno automobilio. 

Už pečių pasigirdo kapitono balsas: 

— Tiesą sakant, cūmpesinos uždrausta važinėti šiuo keliu, 
tačiau tų bukagalvių neįmanoma priversti, kad laikytųsi atokiau. 

Daksas tylėdamas atsilošė į sėdynės atkaltę. Laukuose, pro 
kuriuos jie važiavo, automobiliui lekiant „pro šalį, kai kurie cūm- 
pesinOos pakeldavo galvą, bet dauguma paprasčiausiai nekreip- 
davo dėmesio. Staiga automobilis ėmė lėtinti greitį. Daksas pa- 
žiurėjo pro langą — jie artėjo prie miesto. 


— Labai gerai žinau, ką tie teksasiečiai galvoja, — pasakė el 
Presidente — Jiems atrodo, kad mes bukapročiai, kad mes vaikai, 
kuriuos galima vedžioti už nosies. — Atsistojęs jis apėjo rašo- 
mąjį stalą. — Su laiku jie įsitikins, kad yra kitaip. 

Kitapus didžiulio rašomojo stalo Daksas pažvelgė į e/ Presi- 
dente — atrodė beveik nepasikeitęs. Nebent tik plaukai dar tam- 
sesni. Daksui šmėstelėjo neaiškus įtarimas: juk e! Presidente plau- 
kai būdavo žilstelėję. Nejaugi senolis juos dažytų? 

— Jie kvaili, — kalbėjo e! Presidente,— mano, kad tenai yra 
naftos. Na, ką gi, tegul galvoja. Praeis penkeri ar septyneri me- 
tai, kol paaiškės kas kita. 

Daksas pažvelgė į jį su nuostaba: 

— O paieškos? 

— (Geologus taip pat galima papirkti. 

— Bet... 4 

— Ak, jie teisūs, — nusišypsojo e! Presidente,— šelfas tęsiasi 
palei mūsų pakrantę. Bet jis toliau kaip trys šimtai mylių nuo 
kranto ir kone dviejų mylių gylyje. Abejoju, ar net jų jankiškas 
sumanumas padės surasti praktišką būdą siurbti ją iš tokių gel- 
mių. — Jis pažvelgė į Daksą. — Bet per tuos penkeris metus jie 
čia paliks nemažai dolerių. Mūsų ekonomikai didelė paspirtis. Be 
to, amerikiečių turistai Išgirs apie mus. 

Jis priėjo prie lango ir pažiūrėjo laukan, paskui atsisukęs pa- 
sišaukė artyn Daksą: . 

— Štai ten — ant Įsimylėjėlių kalvos — gera vieta viešbučiui, 
ar ne? 

— Bet juk turistų dar nėra. 

E! Presidente nusišypsojo. 

— Bus. ,,Panamerikos avialinijos“ jau kreipėsi į Mane dėl šito 
sklypo. Jų nuomone, iš ten reginys magnifico, 

— Tr jie finansuos? 

E! Presidente linktelėjo. 

— Žinoma. 

— O kas jiems išnuomos žemės? 

Truktelėjęs pečiais, e! Prešidente sugrįžo prie rašomojo stalo. 

— Pirmiausia tą žemę reikia įsigyti, paskui galėsime jiems 
nuomoti. 

— Kam priklauso Žemė? 

El Presidente pažiūrėjo į Daksą ir nusišypsojo: 

— Amparai. 

Dakšas vėl nuėjo prie fotelio ir atsisėdo. 

— Jūsų ekscelencija apgalvojote viską. Nesuprantu, kam pa- 
sikvietėte mane. 

— Mūsų planuose tau tenka itin svarbus vaidmuo. Tu vie- 
nintelis žinomas už mūsų šalies ribų. Nuo šiol: vadovausi Turiz- 
mo planavimo komisijai. 

Daksas tylėjo. 

E] Prezidente pažvelgė į jį: 

— Žinau, ką tu galvoji, — kad aš nedoras, be jokių sentimentų 
senis. Gal tu teisus. Bet visa, ką aš darau, neša mums pinigus ir 
padeda kelti Kortegvos pragyvenimo lygį. 

Daksas atsistojo ir šyptelėjo, prisiminęs visus išmintingus vy- 
rus, kuriuos šis senas bandOlero apmovė: turtingus gobšius tek- 
sasiečius, Marselį. Bet, galų gale, koks: skirtumas? 

Juk teksasiečiams tai bus tik dar vienas. nepasiteisinęs telki- 
nys, kurio nuostolius kompensuos kiti naftos gręžiniai. O Marse- 
lis turės flotilę. Jo laivai plaukios su Kortegvos vėliava ir neš 
mokesčių įplaukas. Bet kuriuo atveju Kortegva ir e! Presidente 
iš viso to laimės. 

— Jūsų ekscelencija, jūs nuolat mane stebinate. 

E] Presidente nusišypsojo. 

— Dabar mums reikia pagalvoti, kaip suvilioti amerikiečių 
turistus, prasimanyti ką nors, kas juos įtikintų, jog Kortegva — 
patrauklus ir romantiškas kampelis. 

— Jungtinėse Valstijose yra kompanijų, puikiai tokius daly- 
kus. išmanančių. Tai reklamos firmos. Susisieksiuų su keliomis jų, 
pažiūrėsime, ką jos pasiūlys. 

— Puiki idėja. — El Presidente paspaudė ant rašomojo stalo 
mygtuką. Susitikimas baigėsi. — Kviečiu tave šį vakarą kartu 
pietauti. Tada pasišnekėsime išsamiau. 

Prieškambaryje jo laukė kapitonas Marosas. 

— Turiu jums dar vieną pakvietimą, jūsų ekscelencija,— tarė 
pagarbiai. 

— Kokį? 

— Nuo jos eksčelencijos, e] Presidente dukters. Jinai pagei- 
dauja, kad palaikytumėte jai kompaniją ir ateitumėte penktą 
valandą į jos apartamentus gerti arbatos. 

Daksas pasižiūrėjo į laikrodį: buvo truputis po trijų. Pats 
laikas pailsėti, nusiprausti po dušu ir persirengti. 

— Pasakykite jos ekscelencijai, kad su malonumu pasimatysiu 
su ja. 

Džeremis Hedlis iki galo nuspaudė akceleratorių, ir, 
gavęs naujos jėgos, didelis automobilis kaipmat peršoko kalvą. 
Akimirką jis tarytum kybojo ore, net kvapą užgniaužė,— visa 
Rivjera nuo Monte Karlo iki Antibo driekėsi apačioje, — paskui 
nėrė žemyn žydrų Viduržemio jūros vandenų link. | 

Mergina prisislinko arčiau, ir staiga jis pajuto jos ranką ant 
savo šlaunies. Akies kampučiu pažvairavo į ją — lūpos pusiau 
pravertos, bemaž kaip per patį seksualinio jaudulio įkarštį. 

— Oi jūs, amerikiečiai, ir tie jūsų automobiliai! — šūktelėjo 
jinai pro vėjo ir motoro gausmą. 

Jis šyptelėjo. Greitis visados paveikdavo, kad ir kokios išsi- 
lavinusios jos būtų, kad ir kaip iš aukšto žiūrėtų į viską, kas 
amerikietiška. Užteko jas pasisodinti greta savęs ant priekinės 
sėdynės. Nežinia, kas daugiau — greitis, jėgos pojūtis ar vyriškas 
odos kvapas — tačiau tai niekados neapvildavo. 

Jis vėl žvilgtelėjo į ją. Už artimiausio posūkio, netoli kelio, 
buvo viena tokia vietelė, mergina, be jokios abejonės, tam pasi- 
ruošusi. Užgriuvo ant jo kone anksčiau, nei jis suspėjo išjungti 
"motorą, pirštais kaip padūkusi ieškodama nesamų sagų. Džeremis 
truktelėjo žemyn užtrauktuką, jinai aiktelėjo, jo jaunatviškam 
gaivalui iššokus į laisvę. Ir tuoj pat savo karšta drėgna burna 
apglėbė jį. 

Saulė leidosi už Antibo, kai didysis automobilis vėl įsuko į 
kelią. Nulenkusi žemyn skydelį virš priekinio lango, prieš veid- 
rodėlį, pritvirtintą kitoje skydelio pusėje, ėmė taisytis makijažą. 
Baigdama dažytis lūpas, sugavo jo žvilgsnį. Atlenkė aukštyn sky- 
delį ir atsilošė sėdynėje. 

— Visai nebūtina, kad tu patikėtum, bet tai pirmas kartas, 
kai aš sulaužiau ištikimybę savo vyrui. 

Džeremis neatsakė, nes nežinojo, ką atsakyti. Jei ir pirmas 
kartas, tai, sprendžiant iš to, kaip jinai elgėsi, toli gražu ne pas- 
kutinis. 

— Netiki? 

Jis nusišypsojo: 

— Tikiu. | 

Stvėrusi cigaretę jam iš burnos, jinai užsitraukė, paskui grą- 
žino ir lėtai išpūtė dūmus. 

— Pati nesuprantu. Nežinau, kas mane apsėdo. 

Jis garsiai nusijuokė: 

— O aš žinau. 

Nenoromis ji šyptelėjo. 

— Nejuokauk, aš rimtai. 

— Aš nejuokauju. 

Ji žvilgtelėjo į laikrodį prietaisų skydely. 

— Kiek mes truksime tenai nuvažiuoti? 

— Nežinau,— patraukė jis pečiais. — Priklausys nuo to, kiek 
mus užlaikys muitinėje. Gal dvi valandas. 

— Dvi valandas? — išsigando ji. 

— Ar tai svarbu? Niekam net nešaus į galvą suabejoti, kur 
mes buvome. 

— Mano vyrui. Jam nepatiko mano sumanymas važiuoti vie- 
nai su tavimi. į 

— Juk kviečiau jį kartu. Bet jis pasirinko kelionę jachta drau- 
ge su kitais, 

— Nesvarbu,— tarė ji. -— Jis vis tiek norės sužinoti, kodėl 
taip ilgai užtrukome. 

— Pasakyk, kad mums pritrūko benzino. 

Jis įjungė radiją, ir automobilį užliejo kažkokios itališkos sto- 
ties muzika. Gal padės užbaigti šį pokalbį, sumojo jis, pašnaira- 
vęs į ją. | 

Sėdėjo atsirėmusi į atkaltę, pusiau užsimerkusi. Įdomu, apie 
ką ji galvoja. Keistos tos vokietės. O Marlena fon Kupen keis- 
tesnė už visas. 

Tačiau keisčiausias veikėjas šioje situacijoje ne ji, o josios 
vyras. Fricas fon Kupenas buvo antrasis senojo barono sūnus. 
Aukštas ir šviesiaplaukis, karo metais vokiečių karinių oro pa- 
jėgų pilotas, buvo pašautas ir demobilizuotas, po teisybei, vos 
prasidėjus karo veiksmams. Kai juodu pirmą kartą susitiko, Dže- 
remis neabejojo, kad fon Kupenas homoseksualas — kažkaip sa- 
votiškai lakstė po teniso kortą, pernelyg klasiškai. Lengvai įveikė 
Džeremį, o po to pakvietė į klubą išgerti. 

Ten jis ir susipažino su Marlena. Ji-sėdėjo terasoje už stalo 
ir kalbėjosi su kažkokia moterimi. 

— Mano žmona, misteris Hedlis,— supažindino juos fon Ku- 
penas. — Misteris Hedlis labai gerai žaidžia tenisą, Marlena. 

Džeremis nusišypsojo ir paspaudė jos ištiestą ranką. 

— Netiesa, nepakankamai gerai. Jūsų vyras lengvai mane 
įveikė. 


Marlena šypsojosi. 

— Tenisas — vienintelis dalykas, kuriam Fricas negaili jėgų. 

Jis sukluso. Nejaugi po šiais žodžiais kažkas slypi? Bet jinai 
bemat pristatė savo pašnekovą, o kiek vėliau kelneris atnešė gė- 
rimus. Iš pokalbio jis sužinojo, kad fon Kupenai stabtelėjo Itali- 
joje pakeliui į prancūzų Rivjerą, po kelių dienų ketino keliauti 
toliau. | 

Netrukus priėjo jo jaunesnysis brolis Tomis. Juos supažinidi- 
nęs, Džeremis užsakė jam gėrimo. 

— Kaip laivas? 

— Kapitonas sako, kad viskas paruošta. Rytoj rytą galime iš- 
plaukti į Antibą. 

— Tėtis bus patenkintas. Tu plauk jachta, o aš važiuosiu au- 
tomobiliu, 

— Ar tai ta naujoji jachta, kurią mačiau reide? — paklausė 
fon Kupenas. 

Džeremis linktelėjo. 

— Grožėjausi ją iš tolo. Jinai pulki. 

— Jūs gi vykstate į Rivjerą; ar nenorėtumėte prisijungti prie 
mano brolio per šią iškylą? Būtų proga ją apžiūrėti. 

— Labai norėčiau, bet... — fon Kupenas neryžtingai pažiūrėjo 
į Marleną. | 

— Deja, aš savo vyrą baisiai apvyliau. Laivai — jo antroji 
meilė, o mane tokiose kelionėse kankina jūros liga. 

— Galėčiau pavežėti jus automobiliu,-- pasislūlė jis. — Iki va- 
karo nuvažiuotume. 

Jinai papurtė galvą: 

— Ne, dėkui, misteri Hedli. Per daug jums vargo. 

Tačiau. netikėtai įsikišo fon Kupenas: 

— Manau, kad tai pyiki mintis, liebchen '. Norėčiau praleis- 
ti dieną ant vandens. — Jis -pasisuko į Džeremį. — Labai jums dė- 
kui, misteri Hedli. Su didžiausiu malonumu priimtumne jūsų pa- 
siūlymą. 

— Kažką rezgi su ta pana? 

Džeremis nusijuokė: 

— Susipažinau su ja prieš dešimt minučių. 

Tomis palingavo galvą: 

— Ir sekasi gi kai kuriems bernams. 

Džeremis meiliai sutaršė brolio plaukus. 

— Liaukis maivęsis, Tomi. Pastarąsias savaites Šveicarijoje 
ne taip jau prastai sekėsi ir tau. 
 — Tokios kaip šita neužtikau,— pasiskundė Tomis. — Kodėl 
tau visados turi atitekti pati grietinėlė/ 


'! Brangioji (vok.). 

— Imk ką tik gali, jaunesnysis broliuk,— pasakė Džeremis, 
staiga surimtėdamas. — Jaučiu, kad žaidimų metas netrukus baig- 
sis. 

— Ką nori pasakyti? 

— Šį savaitgalį turėtų sugrįžti Džimas su tėčiu. O tu juk 
žinai, ko jie skraidė į Bostoną. 

— Manai, Džimui bus leista išstatyti savo kandidatūrą į Kon- 
gresą? Ar tikrai? 

— Jei neleis, nebaisu. Tėtis savo pasieks kaip visada. 

— Na, velniai rautų, tai neturėtų mūsų slėgti. Iki rinkimų 
daugiau negu metai. 

— Tu save apgaudinėji ir pats tą supranti. Jeigu tėtis nu- 
sprendė, vadinasi, rinkimų kampanija jau prasidėjo. Ir mums vi- 
siems teks joje dalyvauti. Tėčio nuomone, bolotiruotis privalo ne 
vienas Džimas, o visa šeima. 


Jachta stovėjo prišvartuota prie privačios prieplaukos, o To- 
mis su fon Kupenu, juodviems privažiavus prie vilos, sėdėjo prie- 
butyje. 

— Maloniai pasivažinėjote? — šūktelėjo fon Kupenas, jiems 
lipant iš automobilio, 

— Puikiai, — atsakė Marlena,— tačiau mums pritrūko benzino. 

— Nelemtas mano neapdairumas,— pridūrė Džeremis. — Iš- 
vykdamas privalėjau prisipildyti. 

— Kartais pasitaiko, — nerūpestingai atsakė fon Kupenas atsis- 
todamas. — Turbūt pavargai, brangute. Eime, palydėsiu tave į mū- 
sų kambairį. 

— Būtų malonu. — Marlena atsigręžė į Džeremį. — Dėkui už 
pavėžinimą. 

— Labai prašom. 

Juodviem suėjus į namą, Tomis nusileido laipteliais ir įsėdo 
į automobilį greta brolio, su palengvėjimu atsidusdamas. Džere- 
mis įvairavo automobilį atbulą į stovėjimo aikštelę. 

— Žmogau, džiaugiuosi, kad pasirodei. Situacija buvo pradė- 
jusi darytis gana kebloka. 

Džeremis pažvelgė į jį: 

— Ką turi galvoje? 

— Fon Kupenui visai tai nepatiko. Bet aš vis dėlto jaučiu, 
kad kaip .tik šito jis ir tikėjosi, net, galimas daiktas, norėjo. 
Šlykštus reikalas. 

— Taip, — nutęsė Džeremis susimąstęs. Ko gero, jis neklydo. 
Santuoka, matyt, tik priedanga. Tai ne taip retai pasitaiko. Įva- 
ręs automobilį į aikštelę, jis išjungė motorą. — Velniai jo ne- 
matė, tai jo problema. — Staiga jis pyktelėjo ant savęs, kad įsivė- 
lė į kažką, ko nebuvo numatęs. — Eime, išgersime. 

Marlena nenusileido žemyn pietauti, ir, mandagiai tylėdami, jie 
valgė trise. Dar visa diena, kol suvažiuos visi kiti: jo seserys ir 
motina. — iš Paryžiaus, kur buvo nuvykusios apsipirkti; jo svai- 
nė, Džimo žmona ir -du jų vaikai — iš Niujorko; o Džimis su tė- 
vu — iš Bostono. Baigiant pietauti, Tomis pažvelgė per stalą į jį: 

— Ar šį vakarą tau reikalingas automobilis? 

Džeremis papurtė galvą. 

— Norėčiau nulėkti į Žuan-le-Pinsą ir pasidairyti, kas ten 
dedasi. 

— Pirmyn, aš anksti gulsiuos. 

Fon Kupenas kreipėsi į Tomį: 

— Jeigu sutiktumėte, norėčiau pavažiuoti drauge. 

— Man bus malonu. 

— Dėkoju. — Fon Kupenas atsistojo. — Aš tuoj sugrįšiu, tik 
pasakysiu Marlenai, kad ji manęs nelauktų. 

Jam išėjus iš kambario, juodu susižvalgė. 

— Ką tu pasakysi? — paklausė Tomis. — Mielai būčiau kirtęs 
lažybų, kad jis.nebepaliks jūsų vienų. 

— Mudu ne vieni, — Džeremis linktelėjo į tarnaitę ir liokajų, 
kurie triūsė, Nuvokdami stalą. 

— Tu supranti, ką turiu omenyje. 

— Dėl to nesuku galvos, einu gulti. 


Stipriai trindamasis kūną didžiule maudymosi paklode, Dže- 
remis išėjo iš vonios kambario. Apsivyniojęs juosmenį rankšluos- 
čiu, pasiėmė nuo tualetinio stalelio cigaretę ir užsirūkė, su pasi- 
tenkinimu žvelgdamas į savo atvaizdą veidrodyje. 

Kaip savo amžiui, yra išlaikęs visai gerą kondicCiją. Pilvas 
vis dar plokščias ir kietas, svoris toks pat, kaip 1941-aisiais, kai 
išėjo į armiją. Nuo to laiko praslinko aštuoneri metai, nors kar- 
tais atrodydavo, kad tai buvo vakar. Tada jis turėjo dvidešimt 
metų. 

— Užsirašyk į armiją dabar,— paragino tėvas. — Nepraeis nė 
metai, ir mes įsitrauksime į karą. Noriu, kad jūs, berniukai, bū- 
tumėte tam pasiruošę. 

Džimas įstojo į aviaciją, jis — į pėstininkus. 1942 metų kovo 
gale abu jau buvo užjūryje. Vėliau, tą patį kovo mėnesį, baimin- 
gai gūždamasis už uolos, jis žvilgtelėjo į dangų ir išvydo savo 
brolio eskadrilės ženklus ant posparnių lėktuvų, kurie kaip tik 
skrido viršum jo. Ūmai kažkaip tas maskuotei skirto Diepo reido 
beprasmiškumas nebeteko svarbos, vokiečių paspęsta žudanti kryž- 
minė. ugnis nebeatrodė tokia baisi. Ten aukštai brolis, jis apsau- 
gos. 

Iš šito reido Džeremis sugrįžo vyresniuoju leitenantu, paplū- 
dimyje prie Ancijaus tapo kapitonu, o Normandijos laukuose 

pelnė majoro laipsnį, sidabro žvaigždės ordiną ir purpurinę šir- 
dutę už sužeidimą. 

Tuo, tiesą sakant, jam karas ir baigėsi. Išėjęs iš ligoninės, jis 
buvo pervestas į generalinį štabą, ir dėl to nesiskundė. Jam pa- 
kako. O Džimas ir toliau iki pat karo pabaigos skraidė sunkiai- 
siais bombonešiais ir demobilizavosi, tapęs šauniu pulkininku. 

Po dviejų dienų, kaip iš anksto buvo susitarę, juodu susitiko 
čia, Antibo iškyšulio viloje, kuri daug metų priklausė jų tėvui 
ir kur jie buvo PEAISIoS ne vieną a vasarą. 
pasitikti. 

— Žiūrėkite, mesjė, — pasakė senukas išdidžiai, — mes išsaugo- 
jome ją nuo vokiečių. 

Juodu linktelėjo šypsodamiesi ir pritariamai kažką sumurmė- 
jo, nors žinojo, kad vokiečių šitas rajonas nedomino. Ir vis dėl- 
to liūdna buvo matyti tokią sodybos būklę — langai užkalinėti, 
baldai uždangstyti. 

Likę vieni, broliai nužvelgė vienas kitą. Džimas buvo vyresnis 
tik ketveriais metais, bet jau turėjo žilų plaukų ir gilių raukšlių 
veide. Karo draskomose padangėse praleistų tūkstanties valandų 
įtampa buvo palikusi savo ženklus. Džeremis, priešingai, atrodė 
beveik nepasikeitęs, karo nepaliestas. Galbūt tam labiau pasitar- 
navo užsitęsęs poilsis ligoninėje negu palyginti rami štabo tar- 
nyba. 

— Kaip tau dabar? — pasiteiravo Džimas apie žaizdą. 

— Tik įdrėskimas. Niekis. Kaip tų laikaisi? 

Džimas juokais iškėlė rankas boksininko poza. 

— Žiūrėk, vyre, jie manęs visai nepalietė, — tačiau jo balsas 
skambėjo nelinksmai. 

— Man regis, palietė. Tai man pasisekė. Tu neišsisukai taip 
lengvai. 

— Tau tikrai pasisekė, — sutiko Džimas, staiga apkartusiu to- 
nu. — Tu kovojai su kareiviais, kurie mėgino užmušti tave, o 
tu — juos. Jūs buvote lygūs. O kai aš mesdavau vieną iš tų sun- 
kiųjų bombų, niekados nežinodavau, ką ji užmuš. Būtum matęs 
Kelną po to, kai mes jį sudaužėme, Ir Berlyną. Tolydžio skristi 
ten būdavo vis lengviau — nebereikėjo žvalgytis, orientuodavo- 
mės pagal degėsių kvapą, tvyrantį per tris mylias nuo miesto. 

— Palauk, Džimai. Negi tau gaila vokiečių? 

Brolis įdėmiai į jį pažiūrėjo. 

— Po šimts, taip. Ne visi jie kareiviai, ne visi naciai. Kaip tau 
atrodo, kiek moterų ir vaikų aš užmušiau? Kareiviai jautėsi sau- 
giau. 


— Ne mes nustatėme šio karo taisykles,— pasakė Džeremis 
atšiauriai, — bet jie — Olandijoje, Lenkijoje, Prancūzijoje, Angli- 

joje. Jiems nerūpėjo, kur krenta jų bombos ir ką jos užmuša. Jiems 
dėl to nusišikt, o gyvuosius ketino sukišti į Dachau ir Osvencimą. 

— Ar todėl mes teisūs? 

— Ne, niekas karo nepateisins. Bet karui ištikus, pasirinkimo 
nelieka. Arba tu kovoji, arba tave užmuša. Ir mūsų laikais karo 
taisykles nustato agresorius. — Jis išsitraukė cigaretę. — Kiekvie- 
ną kartą, kai tau kils abejonė, pasivaikščiok po Koventrį. 

Džimas pažvelgė į jaunesnįjį brolį su stiprėjančia pagarba. 

— Gal tu ir teisus. Esu tik pavargęs. Tikriausiai man gerokai 
kliuvo. | 

— Visiems kliuvo, bet dabar baigta. Bent. jau mums, 

— Tikiuosi, — tarė Džimas nuvargusiu balsu. 

Senasis Fransua įkišo galvą į kambarį ir pranešė, kad pietūs 
paruošti. Buvo apsivilkęs savo sena liokajaus livrėja, rūpestingai 
išlyginta. Tylomis juodu nusekė paskui jį į valgomąjį. 

Kaip svarbiausią papuošalą Fransua iš kažkur buvo gavęs 
šviežių gėlių, o abiejuose stalo galuose degė žvakės. Žibėjo si- 
dabras, minkšta staltiesė akino baltumu. O Fransua žmona stovė- 
jo virtuvėlės. tarpdury spinduliuojančiomis už akinių stiklų mels- 
vomis akimis, 

-— Sveiki parvykę į namus, mesjė, 

T/s< remis nusijuokė ir apibėgęs stalą išbučiavo ją į abu skruos- 
US, 

— Merai. 

Sutrikusi ji pasitraukė į virtuvę, o juodu susėdo. Fransua vos 
spėjo išpilstyti vyną prie pirmojo patiekalo, kai lauke jie išgirdo 
privažiuojantį žvyruota alėja kažkokį automobilį. Akimirką nu- 
stebę žvelgė vienas į kitą, nes nieko nelaukė, Sykiu pašokę nuo 
stalo, jie nuėjo prie paradinių durų. 

Suspėjo laiku — išvydo savo tėvą lipantį iš seno „Sitroeno“ 
markės, taksi, kuris atvežė jį i stoties. Kai atsisukęs jis pamoja- 
vo, jie vos galėjo patikėti savo akimis. 

— Gerai žinojau, kur jus rasti, vaikinai,—— šūktelėjo laimin- 
gas, 

Paskui visi Iškart apsiašarojo, i pasipylė šimtai klausimų. Per 
pietus jie žvilgčiojo vienas į kitą ir į kitų šeimos narių nuotrau- 
kas, kurias atsivežė tėvas. Netrukus atrodė lyg karo nė nebuvę. 

Šiais metais pirmąkart po karo vila buvo visiškai apgyvendin- 
ta. Suremontuoti ją ilgai neužtruko, tačiau visokie rūpesčiai vis 
neleido jiems susirinkti į būrį. Džimas vedė — praslinkus mėne- 
siui po to, kai 1945-jų metų birželį sugrįžo namo -- ir dabar au- 
gino du vaikučius, abu berniukus. Vyresnysis Hedlis priėmė Dži- 
mą į savo kontorą ir žingsnis po žingsnio leido jam perimti visą 
Painaus biznio valdymą. 

Džimas buvo beveik jį perėmęs, kai Džeremis apgynė Har- 
varde diplomą. Gavo grįžti tenai vieneriems metams; tačiau ir 

baigęs universitetą, vis dar nebuvo tikras dėl savo ateitieš. Kaip 
paprastai, jo tėvas aiškiai žinojo, ko jam reikia. 

Sutikęs tapti karo reparacijų komisijos nariu, savo padėjėju 
pasiėmė Džeremį, ir šis per dvejis metus apėjo visų didesniųių 
Europos valstybių vyriausybines įstaigas. Aukštas, išvaizdus, drau- 
giško būdo, visur buvo mėgstamas. O tai, kad yra amerikietis 
ir, be to, labai turtingas, anaiptol jam nekenkė. 

Tiek savo tarnybine padėtimi, tiek ryšiais visuomenėje jis 
mėgavosi kaip išgalėdamas. Europietės labiau patyrusios už savo 
seseris Amerikoje, tačiau jei jis ir troško pernelyg susipainioti su 
kuria nors, tai tarnyba tam sukliudydavo — retai užtrukda- 
vo vienoje vietoje tiek ilgai, kad atsirastų panašių problemų. 

Baigiantis tarnybos laikui, jis grįžo į Jungtines Valstijas ir 
Vašingtone metus ruošė ataskaitą apie komisijos darbą. Balandžio 
mėnesį, atlikęs užduotį, Džeremis parvažiavo į Bostoną, gavęs 
pasiūlymą dirbti Valstybės departamente. 

Ir vėl jo tėvas kalbėjo konkrečiai: 

— Nesutik. Metus pailsėk. Važiuok į Europą ir linksminkis. 

— Man reikia nuspręsti, kaip gyvensiu toliau, tėti. 

— Nėra ko skubintis, kai ateis laikas, žinosi. Be to, metas ir 
Tomiui tenai pabuvoti. Kažkas turėtų padėti jam susiorientuoti. 
Jam stigo tokių galimybių kaip tau. 

Tėvo formuluotės Džeremiui sukėlė šypseną. Tomis ką tik 
baigė Harvardą ir, kadangi buvo tik dvidešimt dvejų metų, ne- 
turėjo progos dalyvauti kare. Tačiau, jeigu tai, ką pasakojo Dži- 
mas, tiesa, kitų progų Tomis beveik nepraleisdavo. Pusė Bostono 
motinų rakindavo savo dukras, šiam pasisukus hetoliese. 

Tam tikra prasme parodyti savo jaunajam broliui Europą, 
kurią buvo išvažinėjęs skersai išilgai, jam patiko. Lyg matytų 
save tokį, koks atrodė prieš karą. Vis dėlto jaunesnysis brolis 
buvo ne itin nuoširdus, ko nepasakytum apie jį patį ir Džimą. 
Šešerių metų skirtumas Tomį, sakytum, priskyrė visai. kitai kar- 
tai. Be abejo, dėl visko kaltas karas: naivumas ir nekaltumas pra- 
žuvo negrįžtamai. Buvo sukurta atominė bomba, per ją mirtis 
tapo kiekvieno šios žemės gyventojo nuolatiniu palydovu. 

Džeremis susimąstęs pasitraukė nuo veidrodžio ir, išsiėmęs iš 
lagamino pižamą, apsivilko. Nusišypsojo, pamanęs apie brolį, 
išėjusį su fon Kupenu ieškoti donžuaniškų nuotykių. Visi jie per- 
nelyg skuba. Pirmą sykį pajuto suvokęs, ką tėvas turėjo galvo- 
je, sakydamas, jog nėra ko skubėti. Jis dar jaunas — tik dvide- 
šimt aštuonerių. 

Išsitiesęs lovoje, užgesino šviesą. Gulėdamas ant šono, stebėjo 
judančius anapus užuolaida pridengto lango šešėlius. Akys jau 

„buvo pradėjusios merktis, kai staiga sumojo, jog vienas šešėlis 
kažkoks keistas — nejuda drauge su kitais. 

Valandėlę jį sekė, paskui šis ūmai pradingo. Pašokęs iš lovos, 
atlapojo stiklines duris į terasą. Tenai nieko nebuvo. Tiktai kitą 
rytą jis suprato, kad tai ne jo vaizduotės išdaiga. Mat per 
pusryčius sužinojo, jog fon Kupenai išvažiavo. 

Pusryčiaudamas ant stalo jis rado vokiečio raštelį, 
kuriame šis dėkojo už vaišingumą ir atsiprašė, kad teko taip 
anksti išvykti. Žvilgtelėjo į Fransua, atnešusį jam kavos. 

— Jie jau išvyko? 

— Oui. Iškviečiau jiems taksi septintą valandą. Išvažiavo į 
„Negresko“ viešbutį Nicoje. 

Užsigalvojęs Džeremis pakėlė prie lūpų kavos puodelį. Keis- 
ta. Po valandos jis būtų juos nuvežęs. 

— Kiaušinienės su kumpiu, mesjė? 

Džeremis linktelėjo. 

— Man taip pat,— pasakė Tomis, įžengdamas į valgomąjį. 
Klestelėjęs į kėdę, siekė kavos. 

— Ak, galva, mano galva! 

Džeremis nusišypsojo. 

— Matyt, gerai pasilinksminote vakar vakarą. Nesuprantu, 
kaip fon Kupenas pajėgė taip anksti išsiruošti. 

— Ak, jo nebuvo su manimi,-- tarė Tomis. — Ar jie jau iš- 
važiavo? 

Džeremis padavė jam raštelį. 

— Argi vakar vakare judu neišėjote drauge? 

— Taip, tačiau, vos išvažiavus pro vartus, jis persigalvojo. 
Pasisiūliau privežti jį prie namų, bet jis pasakė, kad nesivargin- 
čiau, nes po pietų Mėgstąs pasivaikččioti. Tad išleidau jį ir nu- 
Važiavau. 

— Negirdėjau jo sugrįžtant,— paskui Džeremis prisiminė. O 
vis dėlto? Šešėlis terasoje — ar tik ne fon Kupenas? 

— Ko tu? Gal kas negera? 

Jis papurtė galvą. Įdomu, ar Marlena numanė, kad jos vyras 
spendė jiems spąstus? Įėjo Fransua, nešinas pusryčiais, ir jis nu- 
vijo šią mintį iš galvos. Fon Kupenai išvykę, nėra ko apie juos 
begalvoti. Jam pasisekė. 

Iki pietų visai juos pamiršo. Kaip paprastai, motina su sese- 
Trimis atsivežė iš Paryžiaus svečių — Sergejų Nikovičių, kuris šie- 
met siuvo joms drabužius, ir Žizelę d'Arsi, aktorę. Ėjo kalbos, 
kad juodu žadą susituokti — draugavo jau keletą metų. Popiet 
atvyko Džimo žmona Andžela su vaikais. 

Namai ėmė pildytis žmonėmis, ir po kelių greitai prabėgusių 
valandų Džeremis buvo tikras, kad decibelinis triukšmas, sklin- 
dantis iš Antibų iškyšulio, visiems pranešė, jog susirinko Hedliai. 

Pietūs tą vakarą, kaip paprastai, pavirto šeimynine beprotybe. 
Jiems įpusėjus, prie jo pasilenkė Fransua: 

— Jus kviečia prie telefono, mesjė. 

Nuėjęs į studiją, jis nukėlė sudvejinto telefono ragelį. 

— Alio? 

— Džeremis? 

Nors klausė pašnibždomis, balsą jis iškart atpažino. 

— Taip, Marlena. | 

— Turiu su tavimi pasimatyti, — šnabždesys skambėjo primyg- 
tinai. — Jis ketina mane užmušti| 

— Nebūk juokinga. 

— Tikrai, — sužvogždė ji,— tu jo nepažįsti. Nežinai, ko iš jo 
galima tikėtis. Jis pamišėlis. Praeitą vakarą neatėjau į apačią pie- 
tauti todėl, kad jis mane sumušė iki mėlynių. Štai kodėl taip an- 
ksti šįryt išvykome. 

Jis patylėjo. 

— Nesuprantu. Juk jis neturėjo prie ko prikibti, nebent pati 
jam pasakei. 

— Nepasakiau. Bet jis tvirtina, kad muš mane tol, kol nepa- 
sakysiuų teisybės, 

— Kodėl jo nepalieki? 

— Negaliu. Išeidamas antrankiais prirakina mane prie lovos. 

— Antrankiais? — netikėjo jis. 

— Taip,— ji pravirko. — Visą laiką šitaip, nuo tada, kai su- 
situokėme, Kiekvieną kartą, kai išeina iš namų. 

— Tad kaip mudu pasimatysim? 

— Vienuoliktą jis eina į kazino. Nugirdau jį užsisakant vietą 
prie /out va stalo, Ateik vidurnaktį. Paprašysiu aukšto budinčio- 
jo, kad tave įleistų. 

— Bet... 2 

— Ateik! — tarė ji karštai: Girdžiu jo žingsnius, baigiam 
kalbėtis. | 

Telefono ragelis nutilo. Žvelgė į jį minutėlę, paskui padėjo į 
vietą. Nepatiko jam visa tai, tačiau josios baimė atrodė tikra. 

Kelios minutės po dvyliktos jis privažiavo prie „Negresko“ 
viešbučio. Išlipęs iš automobilio, neryžtingai pastoviniavo, paskui 
nužingsniavo porą kvartalų Anglų bulvaru iki „Casino de.la Mė- 
diteranėe". Nusipirko bilietą, suteikiantį teisę įeiti vidun, ir įžengė 
į kazino. 


Sezonas buvo dar tik prasidėjęs, bet prie ruletės stalų jau vieš- 
patavo spūstis. Jis praėjo pro stalus, už kurių buvo lošiama /ren- 

Ie-guaūrante !' įr chemin de fer Didelėje salėje, už aptvaro, sto- 
vėjo !0ut va — neribojamo bakara — stalas. 

Kaip paprastai, šiapus aptvaro Minia sulaikiusi žadą stebėjo 
lošėjus, statančius stambias sumas. Laikydamasis atokiau, jis pa- 
žiūrėjo per Žmonių galvas, — šiaip ar taip, jinai sakė teisybę. Fon 
Kupenas sėdėjo kortų dalytojui iš dešinės ir susikaupęs neati- 
traukė tviskančių akių nuo stalo. Jis nepakėlė galvos: net tada, 
kai dalytojas numetė prieš jį dvi kortas. 

Džeremis apsisuko ir, sugrįžęs į viešbutį, paskambino jai vi- 
daus telefonu. 

— 406 kambarys, — atsiliepė ji pašnibždomis. 

— Tuojau ateinu. 

Padėjęs telefono ragelį, nuėjo į liftą. Išlipęs ketvirtame aukšte, 
priėjo prie budinčiojo. Šis tylėdamas atsistojo ir nuvedė jį kori- 
duriumi. Prie 406 numerio jis išsiėmė raktą ir atrakino duris. 

— Merci. — Džeremis įspaudė jam į delną monetą. 

— Merci, monsieur,— padėkojo budintysis be jokio jausmo. 

Uždaręs „paskui save duris, prieš įžengdamas į svetainę, jis 
stabtelėjo. Paskui per visą kambarį nuėjo prie dar vienų durų ir 
pasibeldė. 

— Džeremisė — jos balsas iš už durų buvo duslus. 

— Taip. 

Džeremis pamėgino atidaryti duris, tačiau šios nepasidavė. 

— Jis pasiėmė raktą ir užrakino jas iš lauko. Gausi vėl kvies- 
tis budintį. 

— Kvailai atrodytų, — jis ėmė pykti. Fon Kupenas, matyt, tik- 
rai išprotėjęs. — Kur nors turėtų būti kitas raktas. 

Jis išties buvo — koridoriaus spintos duryse. Su prancūzams 
įprastu taupumu visų durų spynos buvo rakinamos vienu raktu. 
Po akimirkos jis stovėjo ant slenksčio ir išpūtęs akis žiūrėjo į 
ją. Marlena nemelavo. Antrankiu per čiurną jinai buvo tvirtai 
prirakinta prie lovos galo. 

Gulėdama ji žvelgė į jį, užsitraukusi iki pat smakro paklodę. 

— Aš atrodau baisiai, — tarė ji ir pravirko. 

— Liaukis,— griežtai ją subarė, eidamas prie lovos. — Aš ta- 
Ve iš čia išvaduosiu. 

Trūktelėjo antrankį. Buvo užrakintas kaip reikiant. 

— Teks ieškoti kokio nors įrankio. 

Jis vėl nuėjo į kitą kambarį. Mažame bare rado žnyples ledui. 

— Pasislink į kojūgalį, man reikia, kad grandinė būtų kuo 
laisvesnė, 

Prasikrapštė beveik valandą, kol galiausiai pasisekė nuspausti 
užrakto spyruokles, ir antrankis iškart atšoko. Išpūtė akis, išvy- 


„Trisdešimt-keturiasdešimt“ (Prang) 
„Geležinkelis“ (pranc.). 2 

dęs jos sąnarį. Oda buvo nutrinta iki kraujo. Pažvelgė į ją su 
pagarba — ji nė neaiktelėjo. 

— Ar gali atsistoti? 

— Pamėginsiu. — Marlena nuleido kojas nuo lovos ir, vis dar 
įsitvėrusi paklodę, siekė jo rankos. Kiek susverdėjusi, atsistojo. 

— Na, kaip? 

— Manau, išlaikysiu— ji mostelėjo į spintą. — Mano drabu- 
žiai tenai. 

Jis grįžo prie lovos, nešinas suknele ir paltu. Marlena stovėjo, 
prisilaikydama lovagalio. 

— Liemenėlė ir apatinukas viršutiniame stalčiuje. 

Kai atnešė, jinai pažvelgė į jį, kreivai šyptelėdama. 

— (Gausi man padėti. 

— Atsisėsk. Bus lengviau. 

Marlena susmuko ant lovos, laisviau atsikvėpdama. Paleido 
paklodę ir ištiesė ranką paimti liemenėlę. Apstulbes jis žvelgė į 
ją. Pilnos jos krūtys buvo išmargintos tamsių mėlynių, o per pil- 
vą ir skersai nugaros driekėsi bjaurūs raudoni rumbai. Jinai pa- 
matė jo nustebusį veidą. 

— Tu netikėjai. Ir niekas nepatikėtų. 

Ji pasivertė ant pilvo. Sukrėstas jis žvelgė į jos nuogą sėdy- 
nę. Per abu pusrutulius lygiais intervalais raudonavo kraujuojan- 
čios apvalios pūslikės. 

— Išdegino cigaru. 

—- Praeitą naktį? — paklausė jis netikėdamas. 

— Praeitą naktį. 

— Kokiu būdu? Mes nieko negirdėjome. 

— Jis užkimšo man burną. 

— Stokis,— paliepė jis šiurkščiai. — Išsivesiu tave iš Čia. — 
Staiga jį vėl pagavo visa karo meto neapykanta vokiečiams, jo 
vos nesupykino. 

Tik kai abu atsidūrė automobilyje, ir jis nesąmoningai pasuko 
vilos link, jinai prabilo: 

— Kur mes važiuojame? 

— Pas mane į namus. 

Ji be galo išsigando: 

— Ne, jokiu būdu. Ten jis pirmiausiai ieškos. 

— Kur kitur tave dėti? Tau reikia gydytojo priežiūros. 

— Kur nori, tik ne ten. 

— Negaliu tavęs vežti į kitą viešbutį, — pas jį tavo pasas. 

Jinai dirstelėjo į laikrodį prietaisų lentoje. Buvo beveik pusė 
trijų. 

— Kiek jis paprastai užtrunka kazino; 

— Sėdi iki pat pabaigos. ši 

— Geriausiu atveju turime dvi valandas. Ne itin daug laiko, 
kad nuspręstume, ką daryti. 

Kelias minutes vairavo tylėdamas, paskui staiga jam šovė 
mintis. Pats nesuprato, kaip ji jam dingtelėjo — gal buvo kur nors 
matęs, gal šįryt ,,Nice-Matin“ laikraštyje, kurį Fransua visada pa- 
dėdavo prie lėkštės. Šiaip ar taip, kažkur buvo skaitęs, kad Dak- 
sas vasarai išsinuomavo vilą Sen Tropeze. 

Jis prašvilpė Antibo sankryžą ir pasuko į kelią, vingiuojantį 
pakrante, karštligiškai trokšdamas rasti Daksą. Nesimatė su 
juo daugiau kaip metus, nuo tos dienos, kai buvo Palm Byče, prieš 
pat Daksui išsiskiriant su Karolina. 

Kur rasti Dakso vilą, jam paaiškino gendarmerje !. 
Reikėjo senu siauru keliuku važiuoti tolyn į pusiasalio galą, kur 
driekėsi Taiti pliažas. Jis vairavo automobilį atidžiai ir iš lėto. 
Pažvelgė į Marleną: ji tarytum miegojo, sėdėjo užsimerkusi. Vila 
stovėjo beveik pačioje pakrantėje. Išvydęs jos languosė tvies- 
kiančias šviesas, jis lengviau atsikvėpė. Nors nereikės nieko ža- 
dinti. 

Kai prisiartino prie paradinių durų, pro atvirus langus išgir- 
do prislopintą balsų gaudesį. Timptelėjo senamadišką skambutį, 
garsiai sužvangėjusį nakties tyloje. 

— Kur mes? — jinai. pašaukė jį iš automobilio. 

Jis atsisuko: 

-— Prie vieno bičiulio namų. 

Durys atsivėrė, pro jas iškišo galvą Riebusis Katinas. 

— (Juiėn es? * 

— Tai aš, Riebusis Katine,— jis žengtelėjo arčiau, kad šviesa 
kristų ant veido. — Ar misteris Ksenosas namie? 

Riebusis Katinas atpažino jį. 

— Sinjoras Hedlis. Įeikite. 

Iš vidaus pliūptelėjo juokas. Džeremis delsė, paskui pasitrau- 
kė į šalį, kad Riebusis Katinas galėtų matyti sėdinčią automo- 
bilyje merginą. 

— Gal paprašytumėte, kad misteris Ksenosas išeitų laukan? 

Riebusis Katinas žvilgtelėjo į automobilį, paskui vėl į Džere- 
Mį, suprantančiai linktelėjo: 


Žandarmerijoje (pranc.). "| 
Kas čia? (Isp.). 3 

— De seguro, sefior '— Pranyko viduje ir netrukus grįžo su 
Daksu, kyris, išvydęs jį, maloniai nusišypsojo: 

— Džėremi,— jis ištiesė ranką. — Kodėl neužeinate? 

Džeremis paspaudė jo ranką, 

—- Patekau į keblią situaciją. 

Dabar ir Daksas pastebėjo merginą automobilyje. Linksmai 
klistelėjo antakį, bet nė kiek nedvejojo: 

— Nuvarykite automobilį už vilos. Lauksime su Riebluoju Ka- 
tinu jūsų ten, 

Lengviau atsldusęs, Džeremis grįžo prie automobilio ir, įsėdęs 
vidun, užvedė motorą. 

— Kur mės važiuojame? — paklausė jinai sunerimusi. 

— Tik apvažiuosime vilą Iš kitos pusės,— jis nusišypsojo 
jai. — Nesirūpink, dabar viskas gerai. — Ir plrmą sykį šią naktį 
pats tuo patikėjo. 


Buvo penkta valanda ryto, kai Džeremis įsuko mažą raudoną 
„MG“ į vilos kiemą Antibo iškyšulyje. Linktelėjo patenkintas, 
Daksas išmano, ką daro: 

— Palmkite mano automobilį, — pasakė. — Jūsiškį pristatysiu 
apie vidurdienį. Policija šiąnakt gali jo ieškoti. 

Namai buvo tamsūs ir tylūs. Įdomu, kiek užtruks, ko! fon 
Kupenas prisistatys čia su gendūrmes, svarstė jis. Gal jis dar spės 
mažumėlę numigti. Jautėsi nusivaręs. Užkopė laiptais į savo kam- 
barį ir vos tik nusirengęs užmigo. 

Saulė tvieskė pro langus, kai Tomis jį papurtė. 

— Kelkis. 

Jis apsivertė aukštielninkas ir atsisėdo, trindamas akis. 

— Kuri valanda? : 

— Beveik vidurdienis,-- atsakė brolis— Tu vaidinai serą Ga- 
lachadą? * 

— Ką turi galvoje? — Džeremis jau visai išsibudino. 

— Ten apačioje fon Kupenas su dviemis gendūrmes. Jis tvir- 
tina, kad praėjusią naktį pagrobei jo žmoną. O tėtis kone plyšta 
iš pykčio! 

— Tėvas jau čia? 

— Pasirodė prieš pusvalandį. Abu jie atvyko bemaž vienu 
metu, 

Iš lovos -Džeremis nusvirduliavo į vonios kambarį ir, palindęs 
po dušu, atsuko šaltą vandenį. Ledinė čiurkšlė nukrėtė jį, jis ilgai 
su nirtuliu rankomis suko ratus, kol pajuto po visą kūną tvink- 
čiojant kraują. Tik tada užsuko vandenį. 

— Paduok man rankšluostį. 


! Žinoma, pone (isp.). : 
2 Kilnusis riteris iš anglų Iegendosiabie karalių Artūrą. 

Tomis numetė jam vieną. 

— Tu gana ramiai į tai reaguoji. 

— O ko tu tikėjaisi? — paklausė jis, energingai šluostydama- 
sis. 

— Nežinau. Tačiau aš, pagrobęs kieno nors žmoną, labiau jau- 
dinčiausi. 

— Gal tai ne aš. 

Tomis pažvelgė į jį: 

— Džiaugiuosi, kad ištarei „gal“. Tam tikra prasme tai pa- 
dės išsaugot! tarpusavio pasitikėjimą. 

Nespėjus dar kaip reikiant Džeremiu! nė kojos įkelti į kam- 
barį, fon Kupenas prišoko prie jo: 

— Ką padarėte su mano žmona? 

Džeremis šalta! jį nužvelgė: 

— Nesuprantu, aple ką kalbate. 

Tėvas stebėjo jį. 

— Fon Kupenas tvirtina, kad tu praėjusią naktį Išsiveže! Iš 
viešbučio jo žmoną. 

Jis pažiūrėjo į tėvą: 

— Ar jis matė mane su ja? 

Fon Kupenas piktai pasisuko į gendūrmes; | 

— Man nebūtina buvo jį »-matyti. Naktinis šveicorius matė 
ją įsėdant į „,Kadilaką“ su nuleidžiamu stogu. Tai tikrai jo auto- 
mobilis, tokių čia nedažnai pasitaiko. 

— Ar jis matė ir mane įsėdant į tą automobilį? 

— Nejau tai svarbu? Jis atpažino mano žmoną. Šito užtenka. 

Džeremis nusišypsojo. 

— Ne visai. Matote, praėjusią naktį aš ,,Kadilaku“ nevažinė- 
jau. 

Nustebę jie išvertė akis. Džeremis pažvelgė į policininkus. 

— Eime į lauką, aš jums įrodysiu. 

Tėvas prisigretino prie jo. 

— Tikiuosi, kad žinai, ką darai, — sušnibždėjo jis. 

Džeremis žvilgtelėjo į jį Jų šeimoje labiau už viską buvo 
vertinamas atvirumas, 

— Aš taip pat tikiuosi. 

Tėvas nieko neatsakė, bet Džeremis matė, kaip jis kietai su- 
spaudė lūpas. Senolis nebūtų itin laimingas, jei kaip tik šiuo metu 
šeimoje kiltų skandalas. Ypač kai Džimas įsitraukia į politinę 
veiklą. 

Jis sustojo priešais mažą raudoną ,MG“". 

— Štai automobilis, kuriuo aš važinėjau praėjusią naktį. 

Fon Kupenas išpūtė akis. 

— Tai apgaulė. — Jis apsidairė po stovėjimo aikštelę. Vienin- 
telis kitas čia stovintis automobilis buvo ,Sitroenas“.— Kur „Ka- 
dilakas"? 

Džeremis šaltai pažvelgė į jį, nieko neatsakydamas. 

Čia įsikišo vyresnysis policininkas: 

— Kurgi „,Kadilakas“, mesjė? 

— Nežinau,— Džeremis patraukė pečiais. 

— Nežinote, mesjė? — policininko balsas nuskambėjo ironiš- 
kai. 

— Nežinau. Praėjusį vakarą prie ,, Casino de la Mėditerranėe" 
sutikau vieną savo bičiulį. Šis pasakė, kad norėtų išbandyti ma- 
no „kadilaką“, tad mudu apsimainėme automobiliais. 

— Apsimainėte? — policininkas atrodė sutrikęs. 

— Na, apsikeitėme vienam vakarui. Paskutinį kartą mačiau 
jį važiuojant Anglų bulvaru. 

— Kada tas buvo, mesjė? 

Jis truktelėjo pečiais. 

— Tiksliai nepamenu. Pusę vienuoliktos ar vienuoliktą. 

— Tą žmogų turite gerai pažinoti, jei iškeitėte savo didįjį au- 
tomobilį į šitą. | 

— Aišku, negi mainysies automobiliais šu nepažįstamu. 

— Jis meluoja! — piktai riktelėjo fon Kupenas. — Argi nema- 
tote, kad nori laimėti laiko? 

Džeremio balsas sudrebėjo nuo paniekos: 

— Žinote, jūs nesveikas. Ar jums niekas nepatarė aplankyti 
psichiatrą? | 

Fon Kupenas išraudo ir grėsmingai žengtelėjo žingsnį į priekį. 
Policininkas nežymiai pasislinko arčiau jų. 

— Ar jūs negalėtumėte pasakyti pavardę to džentelmeno, ku- 
riam paskolinote automobilį? 

Per policininko petį Džeremis pamatė į alėją įsukantį ,,„Kadi- 
laką". 

— Kodėl gi ne,— tarė jis nerūpestingai. — Tiesą sakant, štai 
jis atvažiuoja. Mesjė Ksenosas. Gal esate apie jį girdėję? 

— Šį džentelmeną mes pažįstame, — sausai atsakė gendarme 
ir pasisuko į „Kadilaką“, sustojusį netoliese. 

Džeremis priėjo prie automobilio. 

— Na, kaip jis jums patinka, Daksai? 

— Gražuolis. Tik bijau, kad truputėlį per didelis čionykščiams 
keliams. 

Fon Kupenas siuto. 

— Tai suokalbis,-- šūktelėjo jis. — Nejaugi nematote, kad jie 
susimokę? 

Daksas atsisukęs nužvelgė jį. 

— Kas šitas Žmogus? 

-— Jo pavardė fon Kupenas,— atsakė Džeremis. — Jis mano, 
kad... 

— Fon Kupenas? — pertraukė jį Daksas. — Tai smarkiai pa- 


30 


lengvins mano uždavinį. Sugrąžinęs jums automobilį, ketinau jo 
ieškoti.-- Jis išlipo iš „,„Kadilako“ ir apėjo jį iš kitos pusės.— Tu- 
riu jums laišką nuo jūsų žmonos. 

— Matote? — fon Kupeno »5alsas pasidarė bemaž isteriškas. -- 
Ar aš nesakiau, kad tai suokalbis? 

— Suokalbis? — Daksas atrodė pralinksmėjęs. — Koks suokal- 
bis? 

— Fon Kupenas teigia, kad praėjusią naktį iš viešbučio, kur 
jie gyvena, pagrobiau jo žmoną. 

Daksas nusijuokė. 

— Man labai nemalonu, — atsiprašė jis,— aš nenorėjau įvelti 
jus į savo... ė... reikalus, — pasisukęs į gendarmes, greitai praš- 
neko prancūziškai. — Madam fon Kupen nebuvo pagrobta. Išėjo 
su, manimi laisvu noru. Pareiškė nutraukusi ryšius su savo vyru, 
jis jai pakyrėjęs, todėl norinti palikti jį. Užvažiavau jos paimti 
po to, kai man paskambino. 

— Jis meluoja! — šūktelėjo fon Kupenas. 

Daksas išsitraukė iš kišenės voką. 

— Patarčiau jums, prieš pareiškiant bet kokius kaltinimus, už 
kuriuos gali tekti atsakyti teisme kaip už šmeižtą, perskaityti šį 
savo žmonos laišką. 

Fon Kupenas atplėšė voką. Iš tos vietos, kur jis stovėjo, Dže- 
remiui pasirodė, kad voke buvo kažkokios nuotraukos ir lakštas 
popieriaus. 

Fon Kupenas išblyško. 

— Nesuprantu. Aš reikalauju pasimatymo su ja. Mums reikia 
pasikalbėti. 

— Jinai nenori jūsų matyti, — atsakė Daksas. — Prašo, kad 
tučtuojau grąžintumėte j:s pasą. 

— Bet aš privalau ją pamatyti,— spyrėsi fon Kupenas,— ji 
mano žmona. Jūs negalite uždrausti man pasimatyti su ja. 

Dakso tonas buvo šaltas. 

— Galiu, ir tai padarysiu. Jinai mano viloje, o aš, jūsų ži- 
niai, Kortegvos Respublikos ambasadorius, vykdantis Prancūzijoje 
diplomatinę misiją. Tai suteikia mano rezidencijai diplomatinę 
neliečiamybę. — Jis pasisuko į vyresnįjį gendarme. — Aš teisybę 
sakau, mesjė? 

Policininkas linktelėjo. 

— Jeigu tai diplomatinis klausimas, — pasakė jis, patenkintas 
kaip visi prancūzai, galintys išsisukti iš keblios padėties, — savai- 
me suprantama, jis ne mano kompetencijoje. 

Daksas vėl kreipėsi į fon Kupeną: 

— Be laiško, kurį jums įteikiau ir kurio nuorašus esu pasili- 
kęs, turiu ir jūsų žmonos pareiškimą, parašytą notaro. akivaizdo- 
je. Be to, turiu gydytojo liudijimą dėl jos sveikatos būklės. Ma- 

nau, kad nereikės jų pateikti teismui, kad šis priverstų jus grą- 
žinti jos pasą. Ar teks kelti ieškinį, kad jums būtų uždrausta ben- 
drauti su ja fiziškai? 

Fon Kupenas žvelgė į jį tylėdamas, paskui grįžtelėjo į Dže- 
remį: 

— Ką jai padarėte — paklausė jis karčiai. — Mudu puikiai 
sugyvenome, ko] nepasimaišėte jūs. 

— Jūs tikriausiai ligonis, jeigu jums taip atrodo. — Džere- 
mis atsuko jam nugarą Ir kreipėsi į tėvą: 

— Eime vidun, tėti. Noriu gerai papusryčiauti. 

Tylomis jie suėjo vidun, palikę fon Kupeną Ir policininkus 
kieme. Po kelių minučių išgirdo alėja nuvažiuojant automobilį. 
Motoro gausmui nutilus, Hedlis pažvelgė į Džeremį: 

— Tal tu Išsivežėi ją Iš viešbučio, tiesa? 

—- Talp, 

-- Kalp tau atėjo į galvą padaryti tokią -nelemtą kvailystę? 

Džeremis pažiūrėjo į Daksą: 

— Ten buvo nuotraukų, ar net 

Linktelėjęs Daksas ištraukė Iš kišenės kitą jų komplektą. Net 
nežvilgtelėjęs, Džeremis tylomis perdavė jas tėvui, Senasis žmo- 
gus išėmė jas iš voko ir išsprogino akis: 

— Viešpatie! 

— Tai dar ne viskas, tėti. Viešbutyje radau ją prirakintą už 
kojos prie lovos. Ne veltui tam kalės vaikui sakiau, kad jis ne- 
sveikas. 

Tėvas pažiūrėjo į juos abu: 

— Laimė, kad pasimaišė Daksas ir padėjo išsisukti. Bijau net 
pagalvoti, kokia košė būtų užvirusi, jeigu ne jis. 

— Manai, aš apie tai nepagalvojau? — paklausė Džeremis. — 
Negi tu iš tikrųjų tiki, kad man būtų buvę malonu sužlugdyti 
Džimo šansus patekti į Kongresą? 

— Džimo šansus? — tėvas įniršęs pervėrė jį žvilgsniu. — O aš 
maniau, kad tu šį tą supranti. 

— Ką suprantu? 

— Kodėl tada tau patariau atsisakyti bet kurios tau siūlomos 
tarnybos? Į Kongresą balotiruosis ne Džimas, o tu! 

Kai Denisonda, pasikabinusi ant v'ankos beveik tuš- 
Čią pirkinių krepšelį, įėjo į mažą butuką, Robertas skaitė laikraš- 
tį. Jinai stabtelėjo ant slenksčio. 
— Anksti grįžai. 

Nepakeldamas akių nuo laikraščio, jis toliau krutino lūpas, 
sunkiai versdamas iš hebrajų kalbos į prancūzų. Pagaliau baigė 
sakinį lr pažiūrėjo į ją. 

— Kontoroje nebuvo kas veikti. Gavau laisvą popietę,— už- 
dariusi duris, Denisonda nuėjo į virtuvę. Nuo slenksčio dar at- 
sisuko: 

— Atėjo naujas ,„France-Soir“ numeris. Padėjau ant staliuko 
prie tavo lovos. | 

-— Dėkui,-—- jis atsistojo, paskui nenorėdamas pasirodyti per- 
nelyg geidžiąs laikraščio, paklausė: — Kaip tau šiandien sekėsi? 

Jinal patraukė pečiais: 

— Kalp paprastai. Esu tikra, kad mėslninkas supranta pran- 
cūziškai, bet apsimeta, Privertė mane kalbėti hebrajiškai, o kai 
visi iki sotles Iš manęs prisijuokė, pasakė, kad mėsos neturįs, 

— Bet nuo šiandien įsigaliojo naujos maisto kortelės. 

— Tą patį aš pasakiau mėsininkui, Jis atšovė, kad jis tai ži- 
nąs, kaip Ir aš, tik kažkas užmiršo pasakyti jautukui. 

— Ko gaval? 

— Bulvių ir rieblos avienos, 

— Vėl pirkai juodojoje rinkoje? 

— Negl! šveisime vien virtas bulves? 

Kiek patylėjęs, Robertas atsakė su kartėliu: 

— Gal arabai ir nenorl, kad mes čia gyventume, tačiau jie iš 
mūsų lobsta. - | 

— Arabai ne vieninteliai, kurie nenori, kad mes Čia gyventu- 
me. 

— Dabar, kai anglai pasitraukė, viskas pasikeis. 

— Daug mėnesių tą girdžiu,— pavargusiu judesiu Denisonda 
nubraukė nuo veido plaukus. — Be to, ne apie anglus kalbėjau. 

Pažiūrėjo į ją, nieko neatsakydamas, paskui apsisuko ir nu- 
ėjo į miegamąjį, bet tučtuojau sugrįžo, nešinas laikraščiu. 

— Ar matei pirmajame puslapyje nuotrauką ir žinutę apie 
Daksą? 

— Ne,— priėjusi, jinai atsistojo greta. — Kas rašoma? 

Minutėlę jis skaitė, paskui nušvito šypsena: 

— Daksas nesikeičia. Regis, Nicoje iš viešbučio jis pagrobė 
kažkokio turtingo vokiečio žmoną. O kai vokietis atėjo jos at- 
siimti, Daksas pareiškė kad šiam neičdegs, nes jo vila saugoma 
diplomatinės neliečiamybės. 

— Ar rašo, kokia jos pavardė? 

Robertas papurtė galvą. 

Sugrįžusi prie kriauklės, ji pripildė puodą vandens. Po to pa- 
ėmė mažą šepetėlį ir ėmė šveisti bulves. 

— Kodėl jų neskuti? 

— Po lupena yra naudingų mineralinių medžiagų. Be to, jų 
tik penkios, ir visos smulkios. Tik tiek pavyko gauti. | 

— Ak,— jis atsisėdo ir vėl įniko į laikraštį. 

Abu tylėjo, kol jinai triūsė. Supjaustė bulves į .keturias dalis, 
avieną — smulkiais gabalėliais, paskui sudėjo viską į puodą sy- 
kiu su žalumynais, kurių turėjo susitaupiusi iš anksčiau. Išėmusi 
iš spintelės nedidelį svogūną, įmetė į puodą ir jį. Kiek. pastovė- 
jo, žvelgdama į puodo turinį, ir vėl atidarė spintelę. Likęs svo- 
gūnas taip pat nukeliavo paskui pirmąjį. Pridėjo druskos, pipirų 
ir uždengė puodą. Kad; ir ne didžiausias gardumynas, bet toks 
viralas geriau negu nieko., E 

— Ištisi du puslapiai skirti naujai coulure,' — pastebėjo Ro- 
bertas, nepakeldamas galvos. — Ar nenorėtum žvilgtelti? 

— Dėkui, — priėjusi ji paėmė ištiestą laikraščio dalį. Atsisėdo 
priešais jį ant kėdės ir žvilgtelėjo į pirmą puslapį. Per visą jo 
viršų tęsėsi ilga antraštė: 

LA PREMIERE PRESENTATION DE LA SAISON * 
Chanel, Balmain, Dior, Prince Sergei Nikovitch 

Puslapis mMirgėte mirgėjo naujų drabužių nuotraukomis. Go- 
džiai apžiūrinėjo manekenes, didingai žvelgiančias į ją iš nuot- 
raukų. Ji užsimerkė. Paryžius. Madų demonstravimo metas. 

Tai elektrino. Kad ir kas tu būtum, princesė ar mėsininko 
žmona, kalbų apie naujas madas neišvengsi. „L'Oficiel“ egzemp- 
lioriai keliauja iš rankų į rankas, moterys aikčioja dėl kiekvie- 
no naujesnio mados pokrypio, visos turi savo nuomonę apie tai, 
kuris stilius prigis, o kuris — ne. Nesvarbu, kad tu.naują sukne- 
lę perki kartą per dešimt metų, pareikšti savo nuomonę niekas 
neužgins. O kaimynės klausosi, tarytum tavo pavardė šmėžuotų 
pasaulio dešimties geriausiai apsirengusių žmonių sąračo viršuje. 

Paryžius šiuo metų laiku virpėdavo iš susijaudinimo. Pirkėjai 
suvažiuodavo iš viso pasaulio. Iš Šiaurės ir Pietų Amerikos, Vo- 
kietijos, Anglijos, Italijos, net iš Tolimųjų Rytų. Restoranai, te- 
atrai ir klubai sausakimši., 

Kaip seniai ji bebuvo tarp linksmų, besijuokiančių žmonių! 
Izraeliečiai be jokio jumoro jausmo, tikri paniurėliai. Bet jinai 
nesmerkė jų. Pasaulis rūstus, ir kurti naują naciją nėra lengva. 
Nelabai yra ir iš ko juoktis, bent jiems. O kai jie juokdavosi, 
jų juokas skambėdavo keistai, be džiaugsmo, lyg būtų išplėštas 
per jėgą. 

Denisonda pervertė puslapį — iš paties jo vidurio į ją žvelgė 
pažįstamas veidas. Pažinojo tą merginą, darbavosi kadaise kartu 
pas madam Blančetę. Jinai visados sakydavo, kad tapsianti ma- 
nekene. Galų gale jai pasisekė. 

Anksčiau ir Denisonda svajojo apie tai. Tada, kai pirmą kartą 
pateko Paryžiun. Tačiau hūute couture > namams ji netiko. Tu- 


Madai (pranc.). 
Pirmasis sezono madų pristatymas (pranc.). 
Prašmatnioji mada (pranc.). 

rėjo per didelę krūtinę; drabužiai ant jos tinkamai negulėjo. Ji 
beprotiškai badavo, net skruostai įkrito ir paakiai pajuodo, bet 
tai nepadėjo — hūute cOuture ji vis tiek liko per daug krūtinin- 
ga. Galop jai pasisekė gauti darbą apatinio trikotažo parduotu- 
vėje: Atlyginimas buvo nedidelis, dieną vykdavo du madų sean- 
sai, o dar vienas vakare. 


Tuo metu Denisonda buvo gana naivi. Pirkėjai paprastai bū- 
davo vyrai, bet ji visai neėmė į galvą, kad turi vaikštinėti po 
Krautuvę vien su liemenėle ir kelnaitėmis. Atsisegdama ir nusi- 
imdama, o paskui vėl užsidėdama liemenėlę, kad pademonstruotų 
jos konstrukciją, abejingai nukreipdavo akis į lubas. Ir jei at- 
sitiktinai kokio nors pirkėjo ranka, kaip tai neretai pasitaiky- 
davo, švelniai paliesdavo ir užsilaikydavo ant jos krūtų, ji susi- 
taikydavo su tuo, kaip su normaliu savo verslo pavojumi. 

Pagaliau vieną dieną, jai ištarnavus beveik savaitę, persiren- 
gimo kambaryje pasirodė šeimininkas. Sėdėdama ant kėdės prie- 
šais veidrodį, pakėlė į jį akis. Jos liemenėlė, paskutinė tą vaka- 
rą, kurią ką tik buvo nusiėmusi, gulėjo ant stalo. Nė nekruste- 
lėjo, mėgindama prisidengti. Šiaip ar taip, jis šeimininkas, ją ir 
kitas merginas yra matęs daugybę sykių. 

— Rytoj gausi pirmąją algą. 

Jinai patenkinta linktelėjo. 

— Jau praėjo savaitė. 

— Taip, savaitė. 

Jo balsas kėlė jai nerimą. 

— Jūs patenkintas mano darbu? 

— Daugmaž. Tačiau laikas skirtį daugiau dėmesio kitai savo 
darbo pusei. 

— Kitai darbo pusei? — paklausė ji sutrikusi. 

— Taip. Šį vakarą pas mus yra atsilankęs labai rimtas pir- 
kėjas, kuris pageidauja, kad tu eitum su juo. 

Denisonda jautėsi lyg papūga: 

— Eičiau su juo? 

— Supranti, ką turiu omenyje,— jia ūmai prašneko griežtai, 
paskui netikėtai vėl sušvelnėjo. — Žinok, ne už dyką. Gausi pa- 
pildomai šimtą frankų ir penkis procentus nuo pirkinio kainos. 

Denisonda išplėtė akis. Nesijautė itin sukrėsta ar net įsižei- 
dusi. Galų gale buvo prancūzė ir realiai žiūrėjo į gyvenimą. Sek- 
sas nebuvo jai naujiena, bet iki šiol visados rinkdavosi pati savo 
nuožiūra. Tačiau ji nustebo, kad, priimant į darbą, apie tai jai 
nieko nepasakyta. 

— O jeigu aš nenoriu su juo? 

— Tuomet rytoj nėra ko tau ateiti į darbą. Per didelė pra. 
banga laikyti merginą, kuri neatlieka savo pareigų. 

Minutėlę Denisonda sėdėjo labai rami, paskui čiupo nuo gre- 
timos kėdės savo pačios liemenėlę. 

— Ne, dėkui. Jeigu jau šitaip, verčiau tapsiu kokote. Bent 
uždirbsiu daugiau pinigų. 

— Bet tada tau teks turėti policijos kortelę, o juk žinai, ką 
tai reiškia. Niekados nebegausi padoraus darbo. Darbdaviai pir- 
miausia tai pasitikrina. 

Denisonda nieko neatsakė, tik paėmusi nuo kėdės sijoną, įšo- 
ko į jį. 

— Esi labai neprotinga. 

Jinai nusišypsojo ir siekė palaidinukės. 

— Norite pasakyti, kad buvau labai neprotinga. 

Po šito Denisondai nebekilo klausimo, kuo užsiimti. Turėjo su- 
manų protą ir judrų kūną. Netrukus užmezgė gerus santykius 
su madam Blanšete. Tiesą sakant, ją rekomendavo vienas polici- 
jos inspektorius, liepęs jai apsilankyti pas jį po to, kai išėjo iš 
kalėjimo, kur buvo ją įkišes. 

— Tu berods gera mergina, — tarė jis maloniai. — Surasiu tau 
tinkamus namus. Pavojinga jaunai merginai naktimis trainiotis 
po gatves. Ką gali žinoti, ką ten sutiksi, 

Svylančios mėsos kvapas iš svajonių sugrąžino ją tikrovėn. 
Krūptelėjusi ji pakėlė galvą. Robertas miegojo kėdėje, laikraštis 
laisvai kadaravo jo rankoje. Žvilgtelėjo į puodą ir pašokusi nuo 
kėdės pripuolė prie viryklės. Paskubom, nusidegindama pirštus, 
sugriebė jį ir sviedė į kriauklę. Tas apvirto, pridegusi mėsa ir 
bulvės išvirto lauk, 

Persigandusi įbedė akis į tą maišalynę. Ūmai nebeteko savit- 
vardos. 2 

— Merde!! — apimta nevilties, ji pravirko. 

— Kas atsitiko? — Robertas atsirado jai už nugaros ir pažvelgė 
į kriauklę. — Prisvilinai pietus, — apkaltino jis. 

Minutėlę jinai žvelgė į jį, jos skruostais srūvo ašaros, paskui 
įsiutusi išbėgo į miegamąjį. 

— Taip, — atsigręžusi per petį, dar šūktelėjo, — prisvilinau tuos 
suknistus pietus! 

Koja užtrenkė duris ir krito skersai lovos, pratrūkdama rau- 
doti. Durys vėl atsivėrė, ir Robertas, perėjęs kambarį, atsisėdo 
greta jos ant lovos. Pasilenkė ir padėjo ranką jai ant peties. 

Pašokusi puolė jam į glėbį, įsikniaubė veidu į jo krūtinę. 

— Ak, Robertai, aš noriu važiuoti namo. 

Jis sėdėjo tylus, rankomis vis stipriau glausdamas ją prie sa- 
vęs. 

— Nejaugi nematai? Šitas kraštas — ne mano kraštas, šitie 
žmonės — kitokie negu aš. Aš prancūzė, jaučiuosi čia svetima. 


" Sūdas! (Pranc.) 

Robertas nieko nekalbėjo. 

Jinai atsistūmė nuo jo. 

— Ir tu čia svetimas! Tu nesi pabėgėlis, tau neprivalu čia 
atvažiuoti. Tu taip pat prancūzas. Mūsų niekas nekvietė atvykti, 
mūsų čia nenori. Mes tik užimame kitų vietą. Jiems ji labiau 
reikalinga nei mums. Mes net valgome jų maistą. 

— Tu pavargai,— tarė Robertas švelniai. — Pailsėk, bus gc- 
riau. 

— Ne! Aš pasakiau tiesą, ir tu tą žinai. Jei būtum jiems rci- 
kalingas, duotų tau rimtesnį darbą, o ne raštininkėlio vietą ver- 
timų biure. Ar žinai, ko jiems reikia labiau už mus abu? Pinigų. 
Pinigų, kad galėtų statyti, įsigyti maisto, apsirengti. Tu Izraelio 
labui daugiau nuveiktum savo tėvo banke nei čia. 

Nustebęs jis žiūrėjo į ją. 

— Aš negaliu grįžti. 

— Kodėl? — paklausė ji. 

Jis neatsakė. 

— Todėl, kad tavo tėvas realistas ir supranta, jog tam, kad 
išsilaikytum, būtina daryti ir tai, kas nepatinka. 

— Ne todėl. 

Ji pervėrė jį įdėmiu žvilgsniu. 

— Dėl manęs? Todėl, kad aš nepritapčiau prie tavo pasaulio“ 

Robertas tylėjo. 

Jinai pažiūrėjo jam į akis: 

— Dėl šito gali nesirūpinti. Grįžk namo, ten tavo vieta. Mudu 
išsiskirsime. Tau neteks manęs gėdytis,-— jos akys vėl pasruvo 
ašaromis. — Prašau tavęs, Robertai. Nebegaliu daugiau ištverti. 
Noriu tėvynėn, 

Ji verkė, įkniaubusi veidą į jo krūtinę, ir netrukus išgirdo 
švelnų jo Murmėjimą: 

— Myliu tave, Denisonda. Nebeverk, mudu grįšime į tėvynę. 

Nepraslinkus nė šešiems mėnesiams, Paryžiuje, dc 
Koinų rezidencijoje, Denisonda stovėjo savo kambaryje priešais 
didžiulį trijų dalių veidrodį. Nužvelgė save kritiškai. Kelsta, 
kaip svarbu, katroje prekystalio pusėje tu stovi. Būdama mane- 
kene, nuolat girdėjo, kad jos krūtinė per didelė; o dabar, jau 
klientei, jai atkakliai tvirtinama, kad yra tiesiog sutverta jų mo- 
deliams. Ji šyptelėjo pati sau. į 


Modelių projektuotojas kunigaikščio Nikovičiaus siuvykloje 
kone pakvaišo. Dramatiškai plekštelėjo sau delnu per kaktą ir 
užsimerkė. 

— Jau įsivaizduoju. Paprasta tamsiai žalia siaura suknelė, an- 
kšta, glaudžiai prigludusi prie figūros. Kaklas aukštas, iki smak- 
ro, toliau drąsus šmaikštus dėcOlleiage, pusmėnulio formos, kad 
išryškintų nuostabias krūtis. Ir siaurėjanti apačia, įskelta bemaž 
iki kelių, d Ja Chinois. FOrmidable! '— Jis atsimerkė ir įbedė į ją 
žvilgsnį. — Kaip jums atrodo? 

— Nežinau, niekad nebandžiau žalios spalvos. 

Suknelė išėjo kaip tik tokia, kokią modeliuotojas ir įsi- 
vaizdavo, nors galutinį akcentą uždėjo Robertas: tai buvo pa- 
saulinio garso de Koinų smaragdas, penkiasdešimt penkių karatų 
brangakmenis, nuostabiai nušlifuotas, širdutės pavidalo, aptaisy- 
tas smulkiais briaunuotais deimančiukais, kabantis ant plonos pla- 
tininės grandinėlės. Smaragdas dabar spindėjo gelsvos it auksas 
odos fone jai tarp krūtų, per patį iškirptės vidurį. Atrodė, kad 
net rusvos su oranžiniu atspalviu jos akys atspindi sodrų bran- 
gakmenio žalumą. 

Staiga Denisondos nervai neišlaikė. Nusigręžusi nuo veidro- 
džio, pažvelgė į svainę, sėdinčią už jos ant nedidukės dvivietės 
sofutės. Jos klausą pasiekė silpni apačioje prasidėjusio pokylio 
garsai. 

— Nežinau, kas darosi. Bijau nulipti žemyn. 

Karolina nusišypsojo. 

— Be reikalo nervinies. Tavęs juk nesuės. 

Denisonda ramiai pažvelgė Karolinai į akis. 

— Tu nesupranti. Kai kurie tų vyriškių yra mane turėję. Ką 
pasakysiu, juos susitikusi? Arba jų žmonas? 

— Velniai jų nematė! — nuramino Karolina. — Galėčiau papa- 
sakoti tau tokių dalykų, palyginti su kuriais išrodytum nekalty- 
be. 

— Galbūt, bet juos darei ne už pinigus. 

Karolina priėjo prie jos. | 

— Pažiūrėk į veidrodį. Ar žinai, ką reiškia šitas smaragdas? 

Denisonda tylėdama papurtė galvą. 

— Šį smaragdą nešiojo mano motina,— pasakė Karolina, — ir 
mano senelė, o prieš ją — jos motina. Nė viena moteris, kuri ne- 
buvo ar neturėjo tapti baroniene de Koin, jo nenešiojo. Jei mano 
tėvas atidavė. jį Robertui, kad šis padovanotų tau, vadinasi, su 
tavo praeitimi baigta. Apačioje nėra nė vieno, kuris to nežinotų. 

Denisonda pajuto akyse tvinstančias ašaras. 

— Robertas man šito nesakė. 


' Kinišku stiliumi. Puiku! (Pranc.) 

— Ir nesakys. Jam tai savaime suprantamas dalykas, visiems 
kitiems taip pat. Pamatysi. 

— Aš tuoj pravirksiu. 

— Nereikia,— Karolina nusišypsojo ir paėmė savo svainę už 
parankės. — Eime žemyn, kol tdip neatsitiko — sugadintum savo 
makijažą. 


Pro svečius baronas prasibrovė iki Denisondos. 

— Ar galiu pakviest šiam šokiui, ma tille 'ę 

Linktelėjusi Denisonda atsiprašė kaimynų. Paėmęs ją už pa- 
rankės, nusivedė į nedidelę šokių aikštelę. Juodviem pasiro- 
džius, orkestras užgrojo lėtą valsą. 

Baronas nusišypsojo ir apkabino ją: 

— Matai? Esu gerai juos išsimiklinęs. Rodo pagarbą mano 
amžiui. 

Jinai nusijuokė. 

— Tuomet jie turėtų groti amerikietišką lindihopą. 

— Ne, dabar jau ne,— jis pažvelgė jai į akis. — Ar smagus 
pokylis? 

— Labai, jaučiuosi tarytum sapne. Niekados nemaniau, kad 
pasaulis gali šitaip atrodyti. — Jinai pabučiavo jį į skruostą. — 
Dėkui jums, mon pėre “, 

— Nedėkok, pati šitą pasiekei. Sugrąžinai man sūnų. — Jis 
kiek dvejojo. — Ar su Robertu viskas gerai? 

Ji atlaikė jo žvilgsnį. 

— Turite omenyje narkotikus? 

Jis linktelėjo. 

— Taip,— atsakė ji, — su jais baigta. Robertui buvo neleng- 
va. Ilgą laiką labai prastai jautėsi, bet dabar viskas baigta. 

— Džiaugiuosi. Tai dar vienas dalykas, už kurį turiu tau dė- 
koti. 

— Ne man, bet izraeliečiams. Jie labai griežti dėl tokių da- 
lykų. Privertė jį pasigydyti. 

Juodu atsidūrė netoli bibliotekos durų. 

— Užeikite, noriu kai ką tau padovanoti. 

Susidomėjusi Denisonda nusekė paskui jį pro duris. Židinyje 
liepsnojo ugnis. Atitraukęs rašomojo stalo stalčių, jis išėmė kaž- 
kokius popierius ir padavė jai. 

— Jie tavo. 

Denisonda pažiūrėjo į juos. Čia viskas buvo — policijos kor- 
telės, medicininiai pažymėjimai, areštų protokolai. Jinai pakėlė 
akis išsigandusi: 

— Kaip visa tai gavote? 


' Dukrele (pranc.) 
2 Mano tėve (pranc.). 

— Nupirkau,— tarė jis. — Dabar žinok, kad tavo vardas nėra 
figūravęs jokiuose valdiškuose popieriuose. 

— Bet kodėl? — paklausė ji. — Juk tai be galo brangiai kai- 
navo. 

Jis nieko neatsakė, tik paėmė iš jos rankų popierius ir, nuėjęs 
prie židinio, įmetė juos į ugnį. Jie skaisčiai užsiplieskė. 

— Norėjau, kad tu tai pamatytum savo akimis, — tarė jis, at- 
sisukęs į ją. — Anoji Denisonda išnyko amžinai. 

Jinai pažvelgė į židinį, paskui vėl į jį. 

— Ar tikrai? — paklausė. — Kas tada liko? Kas aš esu? 

— Mano marti,— atsakė jis. — Roberto žmona, kuria aš labai 
didžiuojuosi. 


Robertas per koridorių nuėjo į tėvo kabinetą. 

— Neverta tai daryti. 

Tėvas pakėlė galvą: 

— Kodėl taip manai? 

— Aš buvau ten, — karštai atsakė Robertas. — Negi tu pamir- 
šai, kad aš gyvenau toje šalyje? Kad ir koks tas projektas svar- 
bus, Izraelis nesukaups lėšų dykumos drėkinimo vamzdynui, Net 
ir per šimtą metų. Įrengę jį, niekados neatgautume savo pinigų. 

Tėvo veide šmėstelėjo keista išraiška, 

— Bet tu sutinki, kad toks projektas įmanomas? 

— Oui, 

-- Ir būtinas? 

— Be abejo, to neginčiju. Man kyla tik ekonominio pobūdžio 
klausimų. 

— Tvarkant banko reikalus, kartais apsimoka Investuoti Ir 
į tokius dalykus, kurie nežada greito pelno,-- pastebėjo baronas. — 
Tai viena iš pareigų, kurias uždeda turtas — užtikrinti, kad jis 
atneštų naudos visiems. 

Robertas su smalsumu pažiūrėjo į tėvą: 

-— Ar tal atspindi tavo pažiūrų permainą? 

Tėvas nusišypsojo. 

— Kaip kad tavo prieštaravimai — tavųjų. 

— Bet juk rizikuoti teks visai šeimai? — spyrėsi Robertas, — 
Ar ne tokį argumentą man pateikei, kai gelbėjai fon Kupeno įmo- 
nes? 

Baronas atsistojo. 

— Tai to peties dalyko dalis Jei tada nebūtume to 
padarę, būtų pasipelnęs kažkas kitas. Kaip tik. tie pinigai, ku- 
riuos sutaupėme, išgelbėję fon Kupeną, dabar leidžia mums ši- 
taip elgtis. 

Robertas minutėlę tylėjo, 

— Vadinasi, iš šito projekto tau nerūpi užsidirbti pinigų? 

— Šitaip aš nekalbėjau,— greitai atsakė tėvas. — Kaip banki- 
ninkui, man visada turi rūpėti pelnas. Bet pelnas šįkart ne vie- 
nintelis argumentas. 

— Bet tu sutiktum pasipelnyti, jeigu aš nurodyčiau, kaip tai 
padaryti. 

— Žinoma. — Baronas vėl atsisėdo. — Konkrečiau, ką turi gal- 
voje? 

— Kampiono-Izraelio laivybos kompaniją. Mes ketinome at- 
mesti jų prašymą laiduoti už jų kapitalą, nes Marselis itin gob- 
šus ir nori pasiglemžti visą pelną. 

— Tas tiesa, — pastebėjo baronas. — Mūsų gerasis bičiulis 
Marselis norėtų praryti viską, ką tik pamato. Maždaug per metus 
jis sugriebė į savo rankas kone tiek pat laivų, kiek; turėjo jo 
uošvis, ir kur kas daugiau, negu išneša bet kurio graiko kapita- 
las. Bet jo laivai vos ne visi užstatyti bankuose, todėl bijau, kad 
kiekvienas naujas jo pirkinys gali sugriauti visą rūmą. 

— Bet jeigu pelnai iš Izraelio laivybos linijos nebūtų inves- 
tuoti į kitas jo kompanijas, ar to neužtektų vamzdyno statybos 
reikalams? 

Tėvas atrodė susimąstęs. 

— Gal ir užteks, nors tikimybė nedidelė. 

— Jeigu mes sujungtume abu projektus į vieną ir paskolin- 
tume Izraeliui pinigų, tarkime, už pusę procento palūkanų, užuot 
reikalavę, kaip paprastai, penkių, šešių ar net septynių, ar tai 
padėtų jiems abiems išsilaikyti? 

— Manau, kad taip. 

Robertas nusišypsojo. 

Tėvas pažvelgė į jį: 

— O jeigu Marselis nesutiks? Galimas daiktas, kad neturės 
jokio pelno, jei bus privėrstas įnešti daugiau negu sieks jo dalis? 

—- Galime jo paklausti, — tarė Robertas. — Jeigu jis taip gei- 
džia laivų, tai sutiks. Ar kas nors kitas laiduotų už jį mieliau 
negu mes? 

Baronas pažvelgė į sūnų su nauja pagarba. Iš -esmės lai iš- 
mintingas sumanymas, ir jeigu pasisektų, Izraelis susilauktų ne- 
maža naudos, 

— Marselis Niujorke, — pasakė jis. — Gal galėtum nuvykti .pas 
jį ir pasišnekėti. 

— Gerai. Manau, kad Denisonda bus patenkinta. Nėra tenai 
buvusi. 

Baronas sekė akimis sūnų, kol šis išėjo iš kambario. Paskui iš- 
siblaškęs paėmė popieriaus lapą ir ėmė skaičiuoti, tačiau susi- 
kaupti nesisekė. Jau seno. Jaunesnis, kad ir prieš keleris metus, 
nebūtų pražiopsojes, tokios galimybės. Gal jau metas galvoti 
apie poilsį. | 

Ne tai, kad būtų pavargęs. Paprasčiausiai pernelyg ilgai tem- 
pia šią naštą. O gal dar ir per anksti pasitraukti, tvirtai nejsiti- 
kinus, kad kažkas sugebės jį užvaduoti, kaip jis pats — savo tėvą. 

Ilgas juodas limuzinas iš lėto pririedėjo prie vėlia- 
vomMis papuoštos tribūnos, ir, nespėjus jam dar kaip reikiant su- 
stoti, Minia pratrūko džiaugsmingais šūksniais. Uniformuotas vy- 
riškis, kapitonas, skubiai prišoko atidaryti durelių. Blykstelėjo iš 
po šilko kelis. Amparai išlipus iš automobilio, saulė skaisčiai su- 
tvisko auksiniuose jos plaukuose. 

Minia pašėlo: 

— La princesa! La princesa! 

Ampara akimirką stovėjo lyg ir susidrovėjusi, paskui plačiai 
nusišypsojo. Maža mergytė pribėgusi įspraudė jai į ranką puokš- 
tę. 

Ampara greitai pasilenkė ir pabučiavo mergytę, sušnibždėjusi 
vos krutančiomis lūpomis: „„Mi) gracias“ Bemat apspitę oficialūs 
asmenys nulydėjo ją į tribūną, kur jinai sustojo prieš visą ba- 
teriją mikrofonų, kantriai laukdama, kol fotografai liausis blyk- 
sėję aparatais ir nutils minios šūksmai. Kai pagaliau ji prabilo, 
jos balsas skambėjo tyliai, švelniai ir šiltai, tarytum ji kuždėtų 
kiekvienam iš jų atskirai. 

— Mano vaikai. Cūmpesinos. 

Žmonės vėl ėmė klykauti iš pasitenkinimo. Argi ji ne tokia 
pat, kaip ir jie? Argi jos tėvas nenusileido nuo kalnų, kad užim- 
tų šį aukštą postą? Ir argi ji nesirūpina valstiečiais ir darbinin- 
kais, paprastais žmonėmis? Jai rūpi, kad jų vaikams būtų mokyk- 
lų, sergantiems — ligoninių, nepajėgiems dirbti — kas valgyti, nu- 
senusiems — pagarba ir globa. 

Štai ir dabar jinai stovi priešakyje nuostabaus rūmo, balto ir 
spindinčio, kurį statant daugelis iš jų gavo darbą ir kuris, pra- 
dėjes veikti, taps pragyvenimo šaltiniu dar didesniam žmonių 
būriui. Dar daugiau, žemę, ant kurios stovi, šis naujas nuostabus 
viešbutis, ir už kurią ji galėjo imti nuomą, kad ir tūkstantį metų, 
jinai taip- pat atidavė jiems. Tačiau toji, kuri visa tai nuveikė, 
kuri šitiek jų labui padarė, vis dėlto dar nepakankamai pagerb- 
ta, nors viešbutis. ir pavadintas jos garbei „La princesa“. 

Ampara iškėlė ranką, ir sveikinimo šūksmai vėl nutilo. Net 
neprisimerkusi nuo skaisčios saulės, ji žvelgė žemyn į minią. Mi- 
krofonas sustiprino jos žemą kimų balsą. 

— Šia diena visi mes galime didžiuotis. Ja gali-didžiuotis visa 

Kortegva. Šiandien prasideda naujas mūsų mylimo krašto sukles- 
tėjimas. 

Šūksmai sugriaudėjo iš naujo, tačiau ji rankos mostu juos nu- 
traukė. 

— Stoviu prieš jus tik kaip simbolis — simbolis nuoširdaus 
nuolankumo ir didžio kuklumo, kuriuo yra apdovanotas mano 
tėvas. Gaila, bet darbai ir rūpesčiai liaudies labui neleidžia jam 
atsitraukti nuo reikalų net šią dieną. 

Šį sykį jinai netrukdė jiems stūgauti: 

-— El Presidente! E] Presidente! El Presidente! 

Balsams nutilus, kalbėjo toliau: 

— Rytoj šis viešbutis pradės veikti. Rytoj trys didžiuliai Jung- 
tinių Valstijų lėktuvai nusileis mūsų aerouoste, ir didžiulis laivas 
išmes inkarą mūsų uoste, visi jie bus pilni svečių iš šiaurės kraš- 
tų. Jie atvyksta pasigrožėti mūsų stebuklinga ir nuostabia šalimi. 
Pasakysime jiems „Bienvenido“ — sveiki atvykę. Turistai pra- 
turtino mūsų kaimynus — Kubą ir Panamą. Dabar jie gabena 
savo turtus pas mus, tad ir mes privalome pasidalinti savo *tur- 
tais su jais. Mūsų šventa pareiga pasirūpinti, kad jie liktų paten- 
kinti. Norime, kad jie išsivežtų į namus garsą apie mūsų mylimo 
krašto grožį ir jo žmonių gerumą. Turime jiems pasakyti, kad 
mūsų numylėta tėvynė Kortegva — šlovinga šalis, pasiryžusi užim- 
ti prideramą vietą pasaulio šalių bendrijoje. 

Minia vėl ėmė džiūgauti, pritarimo šūksniai ūžtelėjo iki jos. 
Jinai iškėlė ranką ir vėl nusišypsojo. 

— Tai bus rytoj — rytoj viešbutis bus atidarytas jiems. Bet 
šiandien jis skirtas mums. Šiandien mes visi — jūs visi — galime 
įeiti ir išvysti stebuklus, kurie atsirado tik todėl, kad mano tėvas 
niekada neabejojo ir visada tikėjo savo liaudimi. 

Jos balsas nuščiuvo, ir ji pasisuko į blizgančią juostą, nutiestą 
jai už nugaros skersai įėjimo į pastatą. Kažkas padavė žirklutes, 
kurios blykstelėjo prieš saulę iškeltos jos rankoje. Paskui ji stai- 
ga čiakštelėjo jomis, ir kaspinas plevendamas nukrito ant že- 
mės. Staugianti minia plūstelėjo vidun į viešbutį. Tarpduryje pa- 
sidarė spūstis, tačiau “dvi eilės kareivių įvedė tvarką ir netrukus 
žmonės slinko drausminga procesija. 

Stovėdamas tribūnoje, Daksas laukė, kol diduomenė ir oficia- 
lūs asmenys pareikš mandagią padėką, ir tik paskui priėjo prie 
Amparos. Ši stovėjo viena, neskaitant kareivių, asmens sargy- 
binių, kurie visados sukiodavosi netoliese. Susimąsčiusi žvelgė 
į plūstančią minią. 

— Labai gerai kalbėjai, — tarė jis ramiai, atsistojęs greta jos. 

Atsisuko mandagiai šyptelėdama, bet, pažinusi jį, iškart pasi- 
keitė — šypsena tapo šilta ir draugiška. 

— Daksas! Nežinojau, kad tu čia! 

Pasilenkęs jis pabučiavo jai ranką. 

— Atvykau vakar vakare. — Jis išsitiesė. — Buvai nuostabi. 

— Nieko stebėtina, aš įpratusi,. 

Jis žvilgtelėjo viešbučio pusėn. 

— Neini vidun? 

—- Su tais juodnugariais? — paklausė ji. — Nesu tiek kvaila, 
negaliu jų pakęsti. Gerai, kad pastatėme kareivius, kitaip jie iš- 
nešiotų tą namą dalimis. Nieko jie nesugeba vertinti. 

-— Tu nepasikeitusi, — pasakė jis, pažiūrėdamas į ją. — Nors 
esi atvira, 

— Kodėl turėčiau keistis? Ar tu keitiesi? 

Man regis, taip. Pasenau, tapau protingesnis. 

— Nė vienas žmogus nesikeičia, — pareiškė ji kategoriškai, — 
tik jiems patiems atrodo, kad keičiasi. Mudu tokie patys kaip 
tąsyk, kai ropštėmės nuo kalnų. 

— Kalbi su kartėliu. 

— Ne su kartėliu, tik realiai žiūriu į viską. Moterys blaives- 
nio proto už vyrus. Nauji aerouostai, nauji keliai ir nauji stati- 
niai nedaro mums įspūdžio, 

— Kas tau daro įspūdį? 

-— Tu, 

— Aš? — iš balso buvo matyti, kad jis nustebo. 

— Taip. Tu: ištrūkai. Išvykai iš čia. Tau Kortegva ne visas 
pasaulis. — Ji staiga susiraukė. — Noriu išgerti. Man net galvą 
įskaudo, markstantis prieš tą siaubingą saulę, 

— Viešbutyje veikia baras. 

— Ne, grįžkime su manimi į rūmus, Ten bus patogiau. — Ir 
neryžtingai pridūrė: — O gal esi numatęs ką nors įdomesnio? 

— Ne, Princesū,— jis nusišypsojo. — Nieko nesu nųmatęs. 

Automobilyje buvo tvanku, ir jis pasilenkė į priekį, ketinda- 
mas atidaryti langą. Jos ranka jį sulaikė: 

— Ne, kol: neprasibrausime pro minią. Aplink mus vis dar 
tyko vilkų. 

Susimąstęs Daksas atsitiesė. Gal ji ir teisi. Žmonės nesikeičia. 


Į kalbėtojų tribūną atsirėmusio liekno jaunuolio veidas neiš- 
davė minčių, užplūdusių jį, stebint didelį juodą limuziną, kuris 
skyrėsi kelią pro minią. 

„Galėjau juos nudėti,— galvojo jis,— dabar pat, kai ėjo pro 
šalį, o kareiviai buvo nusisukę. Galėjau juos nudėti — taip, kaip 
jie nudėjo mano tėvą. Be gailesčio, iš pasalų". 

Atsitiesęs kyštelėjo ranką sau už švarko — užčiuopė prie diržo 
revolverį ir pasijuto drąsiau. Kad neišsiduotų, paskubomis ištrau- 
kė ranką ir paslėpė ją kišenėn. Paskendęs mintyse, įsimaišė į 
minią, plūstančią viešbutin. 0 

„Bet kas man iš to, jei būčiau juos nudėjęs? Visiškai nieko, — 
mastė jis.— Kareiviai būtų mane užmušę ir visa, dėl ko sugrįžau, 
liktų nepadaryta. E! Presidente gyvuotų toliau. Ne tam vykau į 
užjūrius mokytis." 

Stabtelėjo ant slenksčio ir per petį atsigręžė į kalnus. „Ryt 
prasidės mano kelionė namo. Į mano tėvo kraštą, pas mano tėvo 
žmones. Jie išklausys, ką turiu jiems pasakyti. Supras, kad yra 
ne vieni, ir patikės manimi. Kai ateis ginklai, mano tėvo žudikai 
ilgai nebeklestės. Ir jie patirs, kad jų budelis — €/ Condor sūnus". 

" Įsigilinęs į savo mintis, jis nepastebėjo dviejų vyriškių, žen- 
gusių koja kojon jam iš paskos. O kai pastebėjo, buvo per vėlu. 
Sugriebė jį. 


— Tie comunistas! — e] Presidente nusispjovė ant marmuri- 
nių grindų. — Tai jie kalti dėl tų naujų neramumų kalnuose. .Jie 
siunčia į šalį ginklus, pinigus ir guerrilleros. Nėra nakties, kad 
bent vienas iš jų neprasmuktų pro mūsų sienas. 

— Jeigu anksčiau būtume išsprendę būndoleros problemą, da- 
bar nereikėtų rūpintis. 

— Daksai, tu kvailas! Negi manai, kad tai vienintelis ke- 
lias? Norėčiau, kad taip būtų. Deja, taip nėra. Šita liga išplito 
po pasaulį. Palietė ne tik mūsų šalį, bet ir Braziliją, Argentiną, 
Kubą. Azijoje — Vietnamą, Korėją... 

— Korėjoje jau beveik metus g.lioja paliaubos, — pastebėjo 
Daksas.— Tiek Jungtinės Valstijos, tiek Rusija atitraukė savo 
dalinius. 

— Neturėjau-progos laip gerai pažinti visą pasaulį kaip tu,— 
sarkastiškai atsakė e! Presidente. — Tačiau pakankamai išmanau 
valdžios dėsnius, jog suprasščiau, kad Korėjos paliaubos dar va- 
sarą baigsis. Kaip tau atrodo, ar ilgai šiaurės korėjiečiai sėdės ir 
leis savo pietų broliams turėti bei storėti savo slėniuose, kai pa- 
tys kalnuose dvesia iš bado? | 

Daksas neatsakė. 

— Šią popietę mano policija suėmė vieną jaunuolį, kuris su- 
grįžo į mūsų šalį, baigęs mokyklą Rusijoje. Stovėjo per metrą 
nuo Amparos, kai ši sakė kalbą. Už diržo turėjo užsikišęs revol- 
verį. Buvo pasiųstas jos nužudyti. 

— Tačiau neiššovė, — atsakė Daksas. — Kodė1? 

— Kas žino? Gal jį ištiko medžioklės karštinė, o gal pabi- 
jojo, kad bus užmuštas.pirma jos. Galėjo būti tūkstančiai priežas- 
čių. 

— Kas bus tam jaunuoliui? 

— Jis tardomas,— pasakė e/ Presidente. — Jeigu bendradar- 
biaus su mumis ir suteiks informaciją — gyvens. Jeigu ne.. 

Jis apsisuko ir nuėjo prie savo rašomojo stalo. 

— Po trijų savaičių vėl pateiksime - prašymą priimti mus į 
Jungtinių Tautų Organizaciją. Šį sykį jį patenkins. Didžiosios 
vakarų. valstybės nebegalės reikšti mums pretenzijų, kad karo 
metu mes likome neutralūs. Dabar visi esame atsidūrę prieš bend- 
rą priešą. 

— Bus nelengva. Rusija vis dėlto turi veto teisę. 

— Kilus karui Korėjoje, — kalbėjo €/ Presidente,— Rusija ne- 
išdrįs pasinaudoti veto teise, jai privalu skaitytis su pasaulią vie- 
šąja nuomone. Mes turime būti pasiruošę. Tu privalai padaryti 
taip, kad Jungtinėms Tautoms taptų aišku, jog mes pasiryžę per- 
duoti jų pajėgoms tris batalionus. — Paėmęs popieriaus lakštą, 
įteikė jį Daksui. — O čia tau paskyrimas į armijos pulkininkus. 

Daksas įsistebeilijo į popierių. 

— Kuriems galams? 

E] Presidente nusišypsojo. 

— Siunčiu Amparą į Jungtines Valstijas. Su — kaip tu tai 
vadini? — geros valios misija. Būsi už ją atsakingas. 

— Vis viena nesuprantu, kam tas paaukštinimas? 

Gudri šypsena išplito senyvo žmogaus veide. 

— Kad moteris atrodytų dar moteriškesnė ir trapcsnė, ge- 
riausia šalia jos pastatyti uniiormuotą vyrą. 

— Tau nesant, /a Princesa skambino du kartus, — 
pasakė Riebusis Katinas. — Pageidaują tuoj pat tave matyti. 

— Ar pasakė, koks reikalas? 

Riebusis Katinas patraukė pečiais. 

— Ne. Manau, įprasti dalykai. 

Išsinerdamas iš savo kariško kitelio, Daksas susiraukė. Visą 
kelionę šitaip. Ampara reikalavo nuolatinio dėmesio. Jis pradėjo 
rištis kaklaraištį. 

— Ar buvo atėjęs Londono „Times“ korespondentas? 

— Jis išėjo maždaug prieš valandą. Ampara paskambino vos 
jam išėjus. 

— Paskambink jai ir pasakyk, kad prisistatysim, kai tik nu- 
siprausiu po dušu,— Daksas nusitraukė marškinius ir pasuko į 
miegamąjį, pakeliui nusivilkdamas visa kita. 

Paleido karšto vandens čiurkšlę. Pamažu juto įtampos atoslūgį. 
Ne taip lengva buvo susišnekėti su kongresmenu iš Pietų valsti- 
jų, tokiu įtakingu užsienio reikalų komitete. Jei ne Džeremio 
Hedlio pagalba, galbūt apskritai tai būtų pasirodę neįmanoma. 

Bet Džeremis mokėjo prie jo prieiti — su savotišku, atviru 
nuoširdumu, paralyžiavusiu to sukto politiko galvoseną. Žingsnis 
po žingsnio jam pavyko suprantama forma perteikti, kad privi- 
legijos, kuriomis Kortegvoje nūnai naudojasi Teksaso naftos sin- 
dikatas, yra lengvai panaikinamos. Žinoma, jisai mano, kad šitaip 
neatsitiks, tačiau kas, tiesą sakant, gali žinoti. Kortegva vienin- 
telė Pietų Amerikos šalis, kuri niėko nereikalauja pagal Jungti- 
nių Valstijų pagalbos užsieniui programą. Ką yra pasiekę, vis- 
kas padaryta savomis rankomis, ir todėl jie labai savarankiški. 

Pietietis buvo ne kvailas. Suprato užuominą. Be to, jam pati- 
ko, kad Kortegva iš Jungtinių. Valstijų nieko neprašo. Labai ma- 
lonu, pasakė jis, matyti šalį, kuri linkusi išlikti savarankiška, sek- 
dama didžiosios amerikietiškos tradicijos dvasia. Daksas buvo įsi- 
tikinęs, kad kongresmeno smegeninėje knibždėjo milžiniškos sub- 
sidijos rinkimiriei kampanijai, kurias jau suteikė ar tik pažadėjo 
bičiuliai iš Teksaso naftos sindikato. Šiaip ar taip, susitikimas 
baigėsi visai patenkinamai. Kongresmenas primygtinai rekomen- 
duosiąs Valstybės departamentui, kad Jungtinės Valstijos parem- 
tų Kortegvos prašymą. 

Daksas buvo taip paniręs į savo mintis, jog net neišgirdo, kaip 
atsidarė vonios kambario durys. Nepajuto Amparą įėjus vidun, 
kol neišgirdo jos balso. 

— Ką tu veiki? — paklausė ji piktai. 

— Prausiuosi, — šūktelėjo. jis sarkastiškai pro matinio stiklo 
dušo dureles. — Kaip tau atrodo, ką aš, po šimts, veikiu? 

— Dienos vidury? 

— O'kas čia bloga? 

— Tu buvai su moterimi, — apkaltino ji,— su ta vokietaite. 

— Nebūk juokinga. 

— Pastebėjau per priešpiečius, kokiomis akimis jinai į tave 
žiūrėjo. | 

Supykęs jis užsuko vandenį. Nėra prasmės Amparai aiškinti, 
kad Marlena atlydėjo Džeremį Hedlį. 

— Gana tau elgtis kaip pavyduliaujančiąi cZAmpesino. Galima 
ir šiaip maudytis dieną, ne tik dėl paleistuvystės. Čia Jungtinės 
Valstijos — vandens visur pilna. 

Jis atstūmė stiklines dureles ir iškišo ranką, grabinėdamas 
rankšluosčio. Užčiuopęs vieną ant pakabos, apsivyniojo ir išlipo 
iš dušo. | | 

Ampara stebėjo jį nuo slenksčio. Tylėdamas pasiėmė antrą 
rankšluostį ir ėmė šluostytis. Žvilgtelėjęs į veidrodį, pamatė, kad 
pyktis Amparos akyse slūgsta. 

— Ar interviu pavyko gerai? 

— Manau, kad taip, bet verčiau tu būtum buvęs drauge. Ne- 
smagiai jaučiuosi su reporteriais, kai lieku viena. Jie atrodo to- 
kie... išmintingi. 

— Visi laikraštininkai taip atrodo. Man regis, tai vaidyba. 
Stengiasi, kad tu manytum, jog jie žino daugiau negu iš tikrųjų. 

— Ką tu veikei? 

— Buvau susitikęs su Amerikos kongresmenv. Žinojai apie 
tai. 

— Kaip pasisekė? 

— Gerai. 

Minutėlę ji tylėjo. 

— Norėčiau išgerti. 

Veidrodyje jis susidūrė su ja akimis. 

— Paprašyk Riebiojo Katino, sutaisys tau kokį tik nori gėri- 
mą. 

— Kokį mes gėrėme prieš priešpiečius? — paklausė ji.— Tas 
kokteilis man patiko. 

— Sausas martinis. 

— Labai geras. Tie gringos moka gaminti skanius gėrimus. 
Nemaukia gryno nesubrandinto romo. 

— Saugokis jų, jie labai stiprūs. Nejučia aptemdo protą ir 
atpalaiduoja liežuvį. 

— Per priešpiečius išgėriau tris, — pasakė ji. — Ir man nepa- 
kenkė. Tik smagiai jaučiausi. 

Apsisukusi Ampara išėjo pro duris. Daksas tylomis baigė šluos- 
tytis ir, užsivilkęs Chalatą, nuėjo per miegamąjį į savo viešbučio 
numerio svetainę. Ampara stovėjo prie lango, laikydama rankoje 
stiklą martinio, ir žvelgė žemyn į Park Aveniu. 

— Jų tiek daug,— tarė ji atsisukusi. 

Jis linktelėjo. 

— Vien tik šiame mieste gyvena triskart daugiau žmonių, 
negu Kortegvoje. k 

— Jie gyvena. ir dirba išvien. Nėra karo, nėra bandoleros kal- 
nuose. | : 

— Taip, mūsų galva,— ne, bet jie turi savų problemų. Jų 
nusikaltėliai socialiniai,-o ne politiniai. 

Ampara vėl nusisuko į langą. 

— Visi čia turi automobilius, net patys didžiausi vargšai. — 
Ji išlenkė iki dugno.— Net Meksika, kužią laikiau pasiturinčia 
šalimi, niekas prieš Valstijas. Tai labai turtingas kraštas. Dabar 
pradedu suprasti, ką mano tėvas turi galvoje, sakydamas, kad 
mums iki jo dar labai toli. : 

Daksas neatsakė. > 

Ji vėl atsisuko. 

— Ar galiu.išgerti dar vieną martinį? 

— Aš tavo palydovas, o ne auklė, — atsakė jis. 

Palaukęs, kol Riebusis'Katinas atnešė jai taurę, jis patarė: 

— Negerk per daug; šį vakarą mūsų dar laukia svarbūs pie- 
tūs. Padarytum ne kokį įspūdį, jei per patį jų vidurį užmigtum, 

— Neužmigsiu,— atsakė ji piktai. Jos veidas gerokai įraudo. 

— Ketinu pasidaryti nedidelę siestą. Patariu ir tau. Pietūs už- 
sitęs iki vėlos nakties. 

— Man nesinori miego. 

— Kaip išmanai. Jūsų šviesybė man atleis? 

— Nėra ko tau dėtis sarkastišku,— tarė ji, sekdama jam iš 
paskos pro miegamojo duris. 

Jis atsisėdo ant lovos krašto. 

— Aš ne sarkastiškas, o tik pavargęs. 

Jinai stebėjo, kaip jis išsitiesia lovoje. Vėl gurkštelėjo iš savo 
taurelės. 

— Tu šiandien buvai su ta vokietaite! 

Jis nusišypsojo: 

— Įspėjau, kad negertum. Tavo liežuvis jau paisto kvailystes. 

— Visai ne kvailystes! — stovėjo pasilenkusi ties lova, o jos 
veidas jau tvieskė kaip ugnis. — Aš tave pažįstu! Jeigu nebūtum 
buvęs su moterimi, neleistum man šitaip stovėti! 

Jis susidėjo rankas už galvos. 

— Kiek tu mane pažįsti? | 

— Nepamiršk, kad aš peržiūriu visus užsienietiškus laikraš- 
čius. Jie kitokie nei Kortegvoje — tiems uždrausta spausdinti ką 
nors bloga apie tave. Turėjai reikalų su daugybe moterų. 

— Na tai kas? 

Netikėtai Ampara pajuto plūstančias ašaras ir dar labiau už- 
pyko. 

— Argi aš ne moteris? — paklausė ji.— Ar su manimi kas nors 
ne taip? 

Jis garsiai nusikvatojo. 

— Tu net labai moteris. Su tavimi viskas gerai. Bet... 

— Bet ką? 

— Tavo tėvas patikėjo tave mano globai. Tai garbės klausi- 
mas. Kaip tau atrodo, ką jis jaustų, jeigu sužinotų, kad aš apvy- 
liau jo pasitikėjimą? 

— Tu nesišypsai, taip kalbėdamas? Tu rimtai? 

— Taip. 

Staiga ji pratrūko juoktis. 

— Tėvas teisus, tu geriausias diplomatas, kokį Kortegva yra 
turėjusi. 

— Ką nori tuo pasakyti? 

Jinai vėl nuleido žvilgsnį. 

— Po šimts, tu puikiai žinai. Kaip manai, kodėl mano tėvas 
išsiuntė mus drauge į šitą kelionę? Tik vildamasis, jog mudu 
susipainiosime. 

Daksas neatsakė. Pirmą sykį jis apie tai pagalvojo. Iš klastin- 
go senojo bandolero tik šito ir galima buvo laukti. Tiesūs keliai 
jam pernelyg paprasti. 

— Tarp mudviejų viskas baigta,— tarė Daksas. — Jis tai žino. 

Jinai įdėmiai į jį pažiūrėjo: | 

— Štai kur tikroji priežastis, tiesa? Tu niekados man neat- 
leidai už tai, kas įvyko. 

— Nebuvo už ką atleisti. 

— Ne aš tada sumaniau tave apgauti: tėvas to reikalavo. Aš 
norėjau tau pranešti. 

— Tai nesvarbu. 

— Svarbu,— spyrėsi ji, — dabar. Tada nebuvo svarbu. — Stai- 
ga ji ištuštino stiklą. — Visados buvai man tik tu. Tačiau tada 
buvau dar jauna, o tavęs šalia nematydavau. Todėl įsimylėjau 
žmogų, kuris priminė tave, o mano tėvas įsakė jį nužudyti. Tau 
išvykus, daugiau nieko nebuvo, nė vieno. Kai sužinojau apie 
tavo vedybas, verkiau visą naktį. 

— Neprivalai man viso šito pasakoti. 

— Privalau tau papasakoti, — atsakė ji kone šiurkščiai. — Kaip 
ilgai dar būsiu baudžiama? Kaip ilgai dar turėsiu kentėti dėl to, 
jog mėginau tave apgauti? 

Jis tylėjo. 

Jinai atsiklaupė ant kelių šalia lovos. Pastačiusi -tuščią kok- 
teilio taurę ant grindų, nutraukė nuo jo chalatą. Jis pajuto jos 
trumpučius karštus bučinius papilvėje, ant savo jautriosios kūniš- 
kos prigimties, ir jo lyties: organai priplūdo stiprybės. Jinai su- 
griebė jo kylančią varpą — aštriais dantimis brūžino, liežuviu dir- 
gino ją. 

Staiga jis panardino savo rankas jai į plaukus ir atgręžė veidu 
į save: 

— Ampara,— jo balsas buvo prikimęs, žvilgsnis skvarbus,— 
ar tai ne gringo gėrimas siaučia tavyje? 

Jinai pažiūrėjo į jį bemaž droviai. 

— Ne gėrimas, — atsakė tyliai — ir ne mano tėvas. -Elgiuosi 
šitaip savo noru. 

Tebelaikė ją stipriai -suėmęs, akimis klausdamas teisybės. 

— Prieš kelias minutes pasakei, kad tarp mūsų baigta,— su- 
kuždėjo ji, — tačiau klydai. Niekad nebuvo prasidėję. — Atitrau- 
kūsi jo ranką nuosavo skruosto, lūpomis įsisiurbė jam į delną. 
Baksas pajuto jų krustelėjimą: — Dabar tik prasideda. 

Marselis prisitraukė arčiau telefoną ir surinko nu- 
merį. Komercinio rajono kontoroje išsyk atsiliepė jo sekretorė. 
— Ar šį rytą numatyta kas nors svarbaus? — paklausė jis. 

— Ne, misteri Kampionai. Rytas laisvas. Kaip jūs buvote už- 
siminęs. 

— Gerai. Prieš priešpiečius. ketinu užsukti į:kontorą. 

— Jeigu iškiltų reikalas, ar galiu jūsų ieškoti mistetio Šek- 
terio kontoroje? 

— Ne, nenoriu, kad mane ten trukdytų. 

Padėjęs telefono ragelį, Marselis išėjo per šoninį veėstibiulį, 
kur jo laukė nuosavas automobilis su šoferiu. Minutėlę stabtelėjo 
ir, atsigręžęs į pilką akmeninį pastatą, apsalo nuo pasididžiavimo. 
Tai vienas naujausių namų Park Aveniu, tinkamų būti miesto re- 
zidencija. Be to, kampinis. 

Laimė, jis nebuvo toks didelis, kad tiktų kokiai nors ambasa- 
dai, kitaip jo kaina. būtų neįkandama. Ir vis dėlto šio namo erd- 
vės jam visiškai pakako. Trylika kambarių. Pardavimo agentas 
sumišęs nusijuokė: 

— Kai kam atrodo, kad tai nelaimingas skaičius. 

Marselis irgi nusijuokė, prisiminęs visus tuos lošėjus, kurie 
stačiai melsdavosi skaičiams. Jam pačiam visi skaičiai buvo vie- 
nodi. Namas geras, nepaisant laimingų ar nelaimingų skaičių. 

— Man tai neturi reikšmės. Nesu prietaringas. | 

Sandėris įvyko, ir jis įsikėlė gyventi, darbininkams net nebai- 
gus remonto. Marselis nekantravo išsikraustyti iš viešbučio, kur 
buvo apsistojęs, kai išėjo nuo žmonos. Nujautė, kad pernelyg daug 
jo asmeninio gyvenimo smulkmenų nutekės įki Anos ir jos tėvo. 
Viešbučio tarnautojai itin lengvai paperkami. 

Kas dar patiko, tai privatus įėjimas. Pro jį panorėjęs galėjo 
patekti tiesiai į savo apartamentus, aplenkdamas likusią namo da- 
lį. Tai ypač naudinga, kai nelabai pageidauji, kad tarnai žinotų, 
kada išeini ar pareini, arba kokie svečiai tavė lanko. 

Marselis nebrandino jokių asmeninių iliuzijų. Vien dėl 'to, kad 
jo pavardė nuolat mirgėjo laikraščiuose, jis nepasidarė patrauk- 
lesnis. Visa esmė piniguose. Stačiai nuostabu, koks patrauklus 
jis tapo per pinigus. 

Kai jis atvyko į savo advokato kontorą, Ana, jos tėvas ir jų 
juristai jau laukė. 

— Labas rytas, — pasisveikino jis maloniai. 

„Ana neatsakė, spoksojo paniurusi, nuo to ant viršutinės lūpos 
dar labiau patamsėjo šešėlis, kurio neįveikė net kruopšti ir bran- 
giai kainuojanti elektrolizė. Amosas Abidžanas, atsakydamas į 
pasveikinimą, kažką neaiškiai suniurnėjo. Du jų advokatai pas- 
paudė Marseliui ranką, ir šis atsisėdo. 

Klausiamai pažvelgė į savo advokatą. Šekteris atsikrenkštė. 

— Maniau, kad verčiau palaukti, kol ateisitė jūs. 

— Dėkui jums, — Marselis linktelėjo. 

— Na tai. pradėsime,— Šekteris pasisuko į kitus ir vėl atsi- 

krenkštė. Jam tai buvo įprasti dalykai. Turtuoliai ir jų skyrybos. 
Pinigai gerokai jas komplikuoja. Kad ir kiek jų būtų, dviem žmo- 
nėms jų vis negana. Vienas arba kitas visados mano, kad jam 
arba jai turi atitekti liūto dalis. 

— Normalia tvarka mėginčiau šalis sutaikyti, — kalbėjo jis 
sklandžiai, — tačiaų visi mes sutinkame, kad viskas pažengę tiek 
toli, jog .šito siekti nėra jokios prasmės. 

Luktelėjęs, jis kalbėjo toliau: 

— Taigi lieka išspręsti klausimą, kaip geriau pasiekti tokį 
šalių susitarimą, kad skyrybos turėtų kuo maženę neigiamą įtaką 
vaikams. Atsižvelgdamas į tai, mano klientas, kuris myli vaikus, 
yra pasirengęs sutikti su bet kuriuo protingu sprendimu, kokį 
mums pasisektų prieiti. Jis visiškai nepageidauja, kad vaikai būtų 
įtraukti į ilgus teisminius ginčus. 

— Jūsų klientas nieko ir negalėtų padaryti, idant įtrauktų 
vaikus,-— skubiai įsiterpė vienas antrosios pusės advokatų. — Ne- 
kyla jokio klausimo dėl to, kad misis Kampion pavyzdinga žmo- 
na ir Motina. 

Šekteris maloniai nusišypsojo. 

— Mes šito neginčijame. Tačiau teisme būtume priversti veik- 
ti kitaip, nepaisant mūsų jausmų. Supraskite tai. 

Amosas Abidžanas nebeišlaikė: 

— O kaip su pinigais, kuriuos jis man skolingas? 

— Kokie pinigai? Kiek žinau, mano klientas jums neskolin- 
gas. , 

— Pasinaudojęs mano pinigais, jis padėjo pagrindus savo biz- 
niui. Mudu dirbome išvien kaip dalininkai, todėl jis mane apvogė. 

— Tai netiesa, — greitai atsakė Marselis. — Puikiai žinote, kad 
mane atstūmėte, kai atėjau pas jus su nauju pasiūlymu. Jūs taip 
pat patarėte, kad pasieškočiau finansinės paramos kitur. Jūs ne- 
norėjote nė mažiausios to biznio dalies. 

— Džentelmenai. — Šekteris iškėlė rankas. — Prašom kalbėti 
ne iškart apie viską. Šiuo metu ne tai yra mūsų diskusijų tema. 

— Šitie dalykai neatskiriami,— piktai atšovė Abidžanas. — 
Jis pasinaudojo mano dukterimi. Pasinaudojo manimi. O dabar 
mano, kad gali ją pamesti, nes pasiekė, ko norėjęs. Mes nesusi- 
tarsime, kol šitas klausimas nebus sureguliuotas. 

— Kitaip tariant, misteri Abidžanai,— ramiai pasakė Šekte- 
ris, — jūsų dukters ir misterio Kampiono skyrybos priklauso nuo 
finansinio susitarimo su jumis? 

— Aš taip nesakiau! Esu suinteresuotas, kad mano duktė ir 
anūkai liktų pakankamai aprūpinti. Sau nereikalauju nieko. 

— Tad jūs neprieštarautumėte, jeigu susitarimas būtų pareng- 
tas išimtinai jų naudai? 

— Neprieštaraučiau,— atsakė Abidžanas pasipūtęs. 

— Mes taip pat, — paskubėjo tarstelėti Šekteris. — Na, kadangi 
sutarėme iš principo, galima pereiti prie konkrečių klausimų. Ar 
turite kokių pasiūlymų dėl to, ką vadintumėte teisingu susitari- 
mu? 

— Tai visai paprasta,— užbėgo už akių savo advokatams 
Abidžanas. — Penki milijonai dolerių iš karto ankstesniam įsis- 
kolinimui padengti, o po to — visos nuosavybės padalinimas ly- 
giomis dalimis. 

Marselis pašoko ant kojų. Reikalavimas jo nenustebino. Ta-- 
čiau buvo kvailas, ir Amosas privalėtų pats tai suprasti. Jis 
tiek pinigų neturi, o jei ir turėtų, su tokiu sandėriu niekados ne- 
sutiktų. Pažvelgė į savo uošvį. 

— Amosai,— tarė ramiai — jūs visiškai nusenote.— Jis pa- 
sisuko į Aną. — Patarčiau iki kito mūsų susitikimo pasirūpinti, 
kad tėvui būtų paskirtas globėjas. 

Ana atrėmė jo žvilgsnį. Nuo įtampos jai apie burną išryškėjo 
plonas baltas ruoželis. 

— Tai ne mano tėvas pakvaišo, 0 tu su savo pinigų ir val- 
džios troškimu. Kaip manai, ko nori visogd tos moterys, kurios 
sukasi apie tave? Nesi toks gražuolis. Ką tu stengiesi įrodyti? 

Marselis kreipėsi į savo advokatą: 

— Sakiau jums, kad susitikimas bus be naudos. Iškelsiu ieš- 
kinį Kortegvoje, kaip ir ketinau iš pradžių. 

— Jis nebus pripažintas,— greitai pasakė vienas jos advokatų. 

— Manau, kad bus,— atsakė ramiai Šekteris. — Mano klien- 
tas yra Kortegvos pilietis, o pagal jų įstatymus jo žmona ir vai- 
kai — taip pat. Mūsų įstatymai šiuo klausimu kalba aiškiai. Bet 
kokios skyrybos, jeigu jos galioja besiskiriančiųjų šalyje, galioja 
ir pas mus: 

— Misis Kampion yra Amerikos pilietė. 

— Pagal Kortegvos įstatymus — ne, — atrėmė Šekteris nesijau- 
dindamas. — Esu pasiruošęs diskutuoti su jumis dėl šito teisme, 
kai mano klientas gaus ištuoką. 

Abidžanas pažvelgė į savo advokatus. Šito jis mesikikėjo: Vers- 
damasis laivybos bizniu, pakankamai buvo susipažinęs su kitų 
šalių įstatymais, jog suvoktų, kad tatai yra įmanoma. 

— Norėčiau pasišnekėti su jumis atskirai. 

Šekteris atsistojo. 

— Nesivarginkite,— tarė jis. — Aš su savo klientu pereisiu į 
kitą kambarį. 

Durims užsidarius, Marselis pažvelgė į Šekterį. 

— Kaip jums atrodo? 

Šekteris pasitikinčiai linktelėjo. 

— Laikome juos saujoj. Viliuosi, kad toji informacija, kurią 
Man pateikėte apie Kortegvos įstatymus, yra teisinga. 

Marselis nusišypsojo. 

— Jeigu ji neteisinga, — tarė jis, — neabejoju, kad galėsiu pa- 
tvarkyti. taip, jog reikiamas įstatymas būtų, išleistas. Tatai ku; 
kas pigiau nei Amoso reikalavimai. 

— Važiuosiu pirktis vestuvinės suknelės į Paryžių — 
pareiškė Ampara,— o paskui mudu su Daksu išvyksime į didelį 
turnė po Europą. 

* — Niekur tu nevažiuosi, — ramiai atsakė e] Presidente, — "Lie- 
ki.čia. Tau suknelę pasiūs vietinės siuvėjos kaip kad ir, tavo mo- 
tinai. 

Priėjusi prie rašomojo stalo, Ampara įdėmiai pažvelgė į jį. 

— Kokia dar mano motinos suknelė? — paklausė su ironija. — 
Jūs nebuvote susituokę. 

— Nesvarbu, tavo motina niekad nevažiavo į Paryžių pirktis 
suknelės. 

— Kaip ji būtų galėjusi? — atšovė Ampara. — Tu bijojai iš- 
leisti ją net iš namų, kad nepaliktų tavęs. 

E] Presidente atsistojo. 

— Tu pasikviesi siuvėją ir liksi čia. Tau yra daug darbo. 

— Jau užtektinai dirbau. Dabar noriu pamatyti, kaip atrodo 
pasaulis. Nėra ko man čia tūnoti ir skęsti purve drauge su cūm- 
pęsinos. 

— Nepamiršk, kad už savo aukštą padėtį turi dėkoti kaip tik 
cūmpesinOs! — užriko senis. — Kas tave praminė „La princesa“? 
Jie. Kas tave iškėlė kaip pavyzdį Kortegvos moterims? Cadmpesi- 
nos. 

— Vadinasi, iki gyvenimo galo turiu jiems dėkoti? 

— Taip. Nepriklausai sau, priklausai liaudžiai. 

— Jau verčiau sėdėčiau kalėjime. — Staiga jai į galvą topte- 
lėjo nauja mintis. — Nori pasakyti, kad aš turiu likti čia, o mano 
vyras bastysis po visą pasaulį? 

E] Presidente linktelėjo. 

— Jis dirba savo darbą, tu — savo. 

Ampara pratrūko juoktis. 

— Tu turbūt nepilno proto. Žinai, koks jis vyras, — moterys 
prie jo lipte limpa. Niujorke, kai nuėjome į vieną pobūvį, suskai- 
čiavau, kad iš dvylikos ten dalyvavusių moterų, su vienuolika jis 
buvo pergulėjęs. 

E] Presidente staiga susidomėjo: 

— Jis pats tau.pasakė? 

— Žinoma, ne. Bėt aš ne kvaila. Iš to, kaip moteris elgiasi, 
galiu pasakyti, ar jinai yra gulėjusi su tuo ar kitu vyru. 

E] Presidente susimąstė. 

— Ota dvyliktoji — kaip ji atrodė? 

Ampara įsmeigė į jį akis. 

— Per sena, gerokai per sena. 

— Tu kvaila,— tarė jis.— Tavo santuoka pavyko. Žinai, kaip 
žmonės žiūri į Daksą. Dievina jį. Kaip ir tave. 

— Nieko iš to neišeis, — pasakė ji niūriai. — Nei jam, nei man. 
Mudu per daug panašūs. Abiems mums svarbiausia fiziniai pojū- 
čiai. 

— Nekalbėk šitaip! — užriko jis, vėl supykęs.— Nepamiršk, 
kad esi dama. 

Įnirtusi ji: pažiūrėjo į tėvą: 

— Kaip galiu ja būti, jei manyje sruvena tavo kraujas? Pasi- 
žiūrėk į save. Kiti tavo amžiaus vyrai džiaugtųsi, galėdami va- 
karais. sėdėti su Cigaru ir stiklu brendžio, o tu — ne, kas savaitę 
tau reikia naujos Moters. 

Irgi įniršęs, jis atrėmė jos žvilgsnį: 

— Vyrai kitokie. 

— Tu taip manai? — nusišaipė ji — Kas verčia tave manyti. 
kad aš ne tokia kaip mano motina? O tu žinai, kokia ji buvo. 

Jis staiga nutilo. Po minutėlės tarė 

— Būčiau ją vedęs, jei būtų likusi gyva. 

— Netikiu. Jeigu būtų gyva, jai sektųsi ne ką geriau nei ki- 
toms. Būtų tau nusibodusi, ir tu ją išvarytum. 

Jis kiek susimąstė. = 

— Aš persigalvojau. Judu susiti:uoksite šią savaitę, ir Daksas 
nevyks į Paryžių. Užtai pasiųsiu jį į Korėją su tais batalionais, 
kuriuos esu pažadėjęs Jungtinėms Tautoms. 

Ampara įsiutusi pašoko ant kojų. 

— Jį užmuš. Koks iš jo karys. 

— Jam niekas negrės,— atkirto e] Presidente.— Pulkininkų ne- 
užmuša, jie saugūs sėdi užnugario štabuose. Nors nereikės tau 
kankintis dėl jo. Ten nėra patrauklių moterų. 

— Jeigu būtų, mokės jas surasti — tarė Ampara rūškanai, ir, 
tuojau pat pastebėjo jo veido išraišką— Tau patiktų, jeigu jį 
užmuštų, tiesa? Jis tapo pernelyg populiarus. | 

— Kaip tu gali šitaip kalbėti? Daksas man lyg sūnus. 

— Geras iš tavęs tėvas, — pasakė su ironija.— Tau negana jį 
apvesdinti su manimi, ne — nuo to jis taps dar populiaresnis. Tad 
išsiunti, kad užmuštų. 


El Presidente nieko neatsakė į jos kaltinimus, lyg būtų nė nė: 
girdėjęs, tik žvilgtelėjo į laikrodį: 
— Na, metas puoštis. Ceremonija prasideda trečią valandą. 

— Mes dabar svarbi šalis. Liaudis turi pamatyti kaip Naciones 
Unidos ' mus vertina. 

— Taip. Generalinis sekretorius nelanko kiekvienos naujai 
priimtos šalies. 

— Atvyksta ne-generalinis sekretorius, o tik jo pavaduotojas. 

— Nesvarbu! — atšovė jis.— CampesinOs vis tiek nesupras. 

Ampara atsistojo. 

— Noriu išgerti, juntu burnoje purvą. 

— Dar per anksti gerti. Nėra nė vidurdienio. 

— Negersiu rohno,—atrėžė ji nerūpestingai, — pasivaišinsiu 
norleūmericūno gėrimu, kuris vadinasi martiniu. Niujorke jau pir- 
ma valanda. 

E] Presidente palydėjo ją akimis iki durų ir tik tada prašne- 
ko, jai dar nespėjus jų atidaryti: 

— Ampara? 

Jinai atsisuko: 

— Taip, tėve? į 

Jis patylėjo, žvelgdamas jai į akis. 

— Tikėk manimi. 

Ampara kilstelėjo galvą, neva susimąstė dėl tų jo žodžių, pas- 
kui atsiliepė, tačiau jos balse skambėjo kažkokia neviltis: 

— Kaipgi galiu, jei nedrįstu tikėti net pačia savimi? 

Kažkoks vyriškis sunkiai vilko kojas žmonių užtvindytomis 
gatvėmis, palaikis tamsus kostiumas laisvai karojo jam ant pe- 
čių. Jis slėpė veidą, slinko, akis įbedęs į žemę, nes jos po dauge- 
lio mėnesių, praleistų ankš::ie tamsioje kameroje, dar nebuvo 
įpratusios prie skaisčios saulės. Ėjo sunkiai krypuodamas it senis, 
nes sulaužyta koja buvo nelygiai atstatyta, dešinę ranką laikė 
kišenėje, kad r2simatytų siaubingai išsukinėtų, sulaužytų pirštų, 
pernelyg nemalonių ir jo paties žvilgsniui. 

Kažkoks praeivis atsitrenkė į jį, ir jis atsiprašė, pražiodamas 
bedantę burną. Sargybiniai buvo negailestingai išmušę dantis 
šautuvų buožėmis. Išvydęs praeivio nuostabą, skubiai nukreipė 
veidą į šalį. Slinkdamas be jokio tikslo, nejučiomis leidosi įtrau- 
kiamas į minios srautą ir nešamas tolyn. 

Buvo laisvas, nors vis dar negalėjo tuo patikėti. Viskas įvyko 
pernelyg staigiai, pernelyg netikėtai. 

Šį rytą atsivėrė sunkios plieninės kameros durys. Jis gulėjo 
ant nedidėlės skarmalų krūvos, atstojusios jam lovą, ir, baugš- 
Čiai žvelgdamas į sargybinį, instinktyviai stengėsi sumažėti, -At- 
budęs vangiai svarstė, ką dabar su juo darys. 

Ant grindų šalia jo nukrito mažas ryšulėlis. 

— Štai tavo drabužiai. Apsivilk. 


! Jungtinės Tautos (isp.). 

Jis nepajudėjo, klausdamas savęs, kokią klastą jie yra suma- 
nę. Sargybinis šiurkščiai jį paspyrė. 

— Girdėjai? Apsirenk! 

Iš lėto, keturpėsčias jis nuropojo prie ryšulio. Nepajėgė atrišti 
virvutės mazgų, nes dešinė: ranka buvo sužalota. Nusikeikęs sar- 
gybinis pasilenkė, švystelėjo jo peilis, ir špagato galai nukrito į 
šonus. 

Drebėdamas jis pakėlė kelnes ir ėmė jas apžiūrinėti. Buvo ne 
jo, — kai jį čionai atgabeno, vilkėjo nauju kostiumu. Šitos kelnės 
senos, išblukusios, purvinos ir suplyšusios. Jis pakėlė galvą į sar- 
gybinį. | 

— Paskubėk! Negaišiu čia visos dienos! 

Kaip galėdamas greičiau jis įlindo į drabužius. Pagaliau buvo 
apsirengęs. Sugriebęs už peties, "sargybinis pastūmėjo jį durų 
link: 

— Laukan! 

Vos nesuklupęs, išpuolė į koridorių ir sustojo, laukdamas, kol 
sargybinis užrakins kameros duris. Jiems žingsniuojant kamerų 
„korpusu, vargiai laikėsi ant kojų. 

Sąmoningai stengėsi nieko negalvoti, kol jie nepraėjo laiptų, 
vedančių į požeminius tardymo kambarius. Tiktai tada jis pa- 
bandė svarstyti, kur jie galėtų eiti. Šiaip ar taip, šį sykį nors 
nekankins. Kažkodėl tikimybė, kad galbūt yra vedamas į ėegzeku- 
Ciją, jo nebaugino. Verčiau mirtis nei kambariai laiptų apačioje. 

Kamerų korpuso gale jie praėjo pro plienines duris ir pasuko 
koridoriumi. Paskui sargybinį jis tylėdamas įžengė į kalėjimo vir- 
šininko kabinetą. 

Apkūnus vyresnysis seržantas pakėlė galvą: 

—- Ar šis paskutinis? 

— Si. 

— Bueno.— Šaltu ir abejingų veidu seržantas pažiūrėjo į jį, 
paskui į popieriaus lapą ant savo rašomojo stalo.— Tu kalinys 
numeris 10614, dar žinomas kaip Chosė Montesas? 

— Si, excelencia,— sumurmėjo jis. 

Vyresnysis seržantas pastūmėjo jam popierių. 

— Pasirašyk štai čia. 

„Pamėgino paimti plunksnakotį, bet dešiniosios rankos pirštai 
visai neklausė. Suglumęs pažvelgė į vyresnįjį seržantą. 

— Paimk į kairę ranką ir padėk ženklą. Tu tikriausiai ir taip 
nemoki rašyti. 

Chosė tylėdamas paėmė plunksnakotį ir brūkštelėjo apačioje 
lapo kryželį. Vyresnysis seržantas pakėlė popierių ir atidžiai per- 
skaitė. Linktelėjęs atsikrenkštė. Trumpa kalba skambėjo tarytum 
išmokta mintinai. 

— Sutinkamai su €e/ Presidente valia. ir jo maloningu gailes- 
tingumų, mūsų šalies priėmimo į Jungtinių Tautų Organizaciją 
dienos proga tau suteikiama amnestija už tavo politinius nusi- 
kaltimus. Tuo būdu esi paleidžiamas iš kalėjimo, pasirašęs raštiš- 
ką pasižadėjimą būti lojaliu valdžiai. Šiuo raštu tu iškilmingai 
prisieki, kad ateityje nesiimsi jokių veiksmų prieš valdžią, prie- 
šingu atveju tau grės mirties bausmė. 

Vyresnysis seržantas pažvelgė į sargybinį: 

— Palydėkite jį iki pirmųjų vartų. 

Stovėjo jis apdujęs, nieko nesuvokdamas, kol kitas: sargybi- 
nis jo nepastūmė. Jam ėmė aiškėti. Jis paleistas. 

— Gracias, excelenciū,— netikėtai ašaros užtemdė akis, ir mirk- 
sėdamas jis. bandė jas nuslopinti. —Gracias. 

Sargybinis vėl jį stumtelėjo, ir jis nusekė jam iš paskos ko- 
ridoriumi, paskui į erdvų kiemą. Ryški saulė nutvilkė akis. Tik 
tada prisiminė skrybėlę, kurią laikė rankoje, ir užsimąukšlino ją 
ant galvos, bryliais pridengdamas veidą. 

Perėję kiemą, jie sustojo: priešais didžiulius plieno vartus. 

— Šitas paskutinis, — šūktelėjo sargybinis kažkokiam vyriš- 
kiui į bokštą. 

— Pagaliau. Ne taip lengva atidarinėti ir vėl uždarinėti tuos 
sušiktus vartus. 

Pamažu smarkiai girgždėdami, vartai pakilo aukštyn. Chosė 
stovėjo ir žiūrėjo, tačiau net vartams visai atsidarius, jis nepa- 
sijudino. 

Sargybinis vėl jį stumtelėjo: 

— Vaya! 

Jis atsigręžė į sargybinį. Tasai nusijuokė: 

— Nenori mūsų palikti, patiko, — šūktelėjo jis vyriškiui į bo- 
kštą. 

Bokštė vyriškis nusijuokė. Sargybinis dar kartą pastūmė Cho- 
sė, bemaž išgrūsdamas jį pro vartus. 

— Vūya! Nelauksiu čia visą dieną. 

Stovėdamas anapus vartų angos, išpūtęs akis žiūrėjo, kaip di- 
džiulė plieno plokštė pamažu slenka žemyn. Galop ji atsirėmė į 
žemę, garsiai žvangtelėjo, bet jis vis tiek nesijudino. 

— Vayū! Vayd! — sušuko sargybinis, grūmodamas karabinu. 

Chosė ūmai apsisuko ir -šoko nerangiai bėgti. Klibinkščiavo 
kiek išgalėdamas, gremėzdiškai, kone dusdamas iš baimės, kad 
nesusilauktų kulkos į nugarą. Sargybiniai nusikvatojo jam pavy- 
mui. . 

Bėgo tol, kol nebegirdėjo jų juoko, kol dusulys drėkste drės- 
kė jam gerklę, kol jis visai išsikvėpė. Susmuko paunksmėje pą- 
lei kažkokio pastato pamatą, prisišliedamas prie vėsios akmens 

sienos. Negirdėjo nieko, tik išgąstingus savo širdies dūžius. Už- 
simerkė ir ilsėjosi. Pailsėjęs atsistojo ir leidosi eiti. 

„Mieste viešpatavo linksma fiestos nuotaika. Visur plazdėjo 
vėliavos — Kortegvos ir Jungtinių Tautų, viena šalia kitos. Ir kaš 
antrame lange buvo išstatytas e] Presidente portretas. Juose jis 
šypsojosi, spindėjo medaliais nukabinėta jo uniforma. Tačiau 
Chosė buvo viskam. abejingas, tik slinko drauge su minia. Ne- 
trukus visi atsidūrė pačiame miesto centre — didelėje aikštėje 
priešais'Pa]acio de] Presidente, 

Žmonės klykavo. Staiga jis gavo sustoti, nes nebebuvo vietos 
pastatyti kojai. Pakėlė akis ir ūmai pašiurpo, kaustomas šalčio. 
Paj:to gerkle kylant karčią neapykanios tulžį. Abu jie stovėjo 
balkone tiešiai prieš jį. | 

E] Presidente su blizgančiais prieš saulę medaliais ir kekšmer- 
gė jo duktė, kurios šviesūs plaukai neigė jos nacionalinę kilmę. 
Greta jos stovėjo kažkoks vyriškis, kurio jis nepažinojo, negras, 
bet sprendžiant iš drabužių — gringo. Jam prie šono šypsojosi 
klastingasis Amparos sužadėtinis, varžomaš savo naujosios pul; 
kininko uniformos. 

Reikėjo man juos užmušti, kai buvo pasitaikiusi proga, galvo- 
jo jis su kartėliu. Dabar, jei turėčiau ginklą... bet netgi dabar, 
kokia man iš jo būtų nauda? Ranka, kuri nesuima net plunksnė- 
kočio, nenulaikytų ir revolverio, o tuo labiau neįstengtų nutaikyti 
ir paspausti gaiduką. 

Apsisukęs jis ėmė spraustis pro minią atgal. Vis tiek kada 
nors jucs. užmuš. Išmoks naudotis kairiąja ranka — rašyti, šaudy- 
ti pistoletu. Bet pirmiausiai jis turi grįžti į kalnus, namo. Ten su- 
ras prieglobstį ir pailsės, atgaus jėgas. Ten suras draugų įr bend- 
raminčių. 

Ir tada jo protą persmelkė stingdanti nuovoka. 

Jie jau bus sužinoję apie jo išdavystę, kad jis klykte išklykė 
jų vardus, kai spaustuvai trupino jam pirštus. Stengėsi nulaikyti 
liežuvį, bet skausmas atplėšė burną. 

Stabtelėjęs jis atsirėmė į kažkokį namą, krečiamas drebulio, 
tačiau netrukus susitvardė. Jie nesužinos apie jo išdavystę. Jie 
visi greičiausiai nebegyvi. Jeigu bent vienas būtų gyvas, jo ne- 
būtų išleidę iš kalėjimo. 

Jis vėl pamažu pajudėjo, jausdamas palengvėjimą. Gal ir ge- 
riau, kad jie visi žuvę. Šitaip niekas nesužinos. Turės dar vieną 
šansą, ir šį sykį jam tikrai pasiseks: 

Penkta knyga 


MADOS 
ir 


POLITIKA 


= 


Daksui išėjus pro Amerikos vyriausiojo štabo Toki- 
juje būstinės. duris, du kareiviai energingai pareiškė pagarbą. Ne- 
rūpestingai jiems atsakęs, nusileido laiptais žemyn. Prasilenkė su 
vaikėzu, nešinhu naujausio „Stars and Stripes“ leidinio pluoštu. Jo 
antraštės rėkte rėkė apie dar vieną stambų susirėmimą Korėjoje. 
Koi Daksas nuo šaligatvio žvelgė skersai judrios gatvės į impe- 
ratoriaus rūmus, priėjo Riebusis Katinas. 

— Vykstame namo? — paklausė. 

Tebežiūrėdamas į rūmus, Daksas išsiblaškęs linktelėjo. 

— Vykstame namo. Jiems mes nebereikalingi. 

— Niekad nebuvome jiems reikalingi, iš pat pradžių. 

— El Prėšidente buvo pažadėjęs jiems batalioną. Galbūt, jei 
būtų tesėjęs.savo pažadą... 

— E] Presidente daug žada. Dabar karas Korėjoje beveik pa- 
sibaigęs. Naujasis Amerikos prezidentas pasirašys taikos sutartį, 
o mums nė „neteko dalyvauti kautynėse. 

Daksas atsisukęs pažiūrėjo į jį: 

— Ar tau dar nepakanka karų? 

Riebusis Katinas patraukė pečiais. 

— O ką kita vyrui veikti? Arba dulkinti mergas, arba kariau- 
ti. Vienas kitam nekliudo. 

Daksas vėl atsigręžęs pažiūrėjo į rūmus. 

— Įdomu,,. kaip jam ten viduje? Turbūt labiau panašu į kalėji- 
mą negu į rūmus. 

— Laimingas, kad paliko jį gyvą. Bet esu tikras, mąsto jis 
tik apie viena — gailisi nelaimėjęs karo.— Išsitraukęs iš kišenės 
pakelį, Riebusis Katinas ėmėsi sukti cigaretę.— O dabar jis vieš- 
pats tik savo gėlėms ir drugeliams. 

— Nagi, grįškime į viešbutį. Norių išsinerti iš šitos unifor- 
mos. Įgriso vaizduoti neegzistuojančios armijos kariškį. 

Armija vis dėlto buvo. Daksas tai patyrė savo vestuvių su 
Ampara dieną. Tačiau armija ne eksportui. 

Tą rytą kareiviai buvo išsirikiavę abipus gatvės prieš jo na- 
mus, taip pat prie gatvių, vedančių į katedrą, kur įvyko vestu- 
vinė ceremonija, ir kuriomis jie važiavo didžiuliu juodu šarvuotu 
limuzinu į e] Presidente rūmus, kur buvo surengtas priėmimas, 
netgi abipus naujosios autostrados pakeliui į aerouostą. Jie sau- 
gojo net pakilimo taką, kur laukė specialiai užsakytas amerikie- 

čių lėktuvas, turėjęs nuskraidinti Daksą ir Amparą povestuvinėn 
medaus mėnesio kelionėn. 

Lėktuvo pirmosios klasės sekcija buvo iš pagrindų pertvar- 
kyta į svetainę. Išdėstyta keletas patogių fotelių, prie pertvaros, 
skiriančios nuo kitų keleivių, prišlietos dvi lengvos kušetės, ga- 
lėjusios atstoti ir lovas. Be to, ten buvo kortų stalas, šalia fote- 
lių — staliukai kavai, o priekiniame gale — baras, įrengtas tuoj 
už virtuvėlės. Priešais jį, įš kitos pusės užuolaidos dengė nedidelę 
persirengimo patalpėlę net su tualetiniu staliuku ir kėde. Iš ten 
atskiros durys vedė į sanitarinį mazgą. 

Kai pasiekė penkiolikos tūkstančių pėdų aukštį, užrašas dėl 
saugos diržų užgeso, ir į jų saloną įėjo stiuardesė, vilkinti dailia 
mėlyna uniforma. 

— Meksiko mieste būsime maždaug po keturių valandų. Jeigu 
ko pageidausite, prašau man skambinti. 

— Gal jums būtų nesunku paprašyti, kad ateitų mano tarnai- 
tė? 

— Tuojau pat. 

Ampara pažiūrėjo į Daksą: 

— Turiu nusimesti šitųos drabužius. Tiesiog mirštu — nuo karš- 
čio jie prilipo prie manęs it klijai. 

Daksas linktelėjęs atsistojo. 

— Kol persirenginėsi, pareikšiu pagarbą kapitonui. 

Kai maždaug po pusvalandžio jis sugrįžo, salonas skendėjo 
prietemoje, — buvo užtrauktos užuolaidos. Blausioje šviesoje iš- 
vydo Amparą, gulinčią ant kušetės, susisupusią į šilkinį chalatą. 
Buvo užsimetkusi, greta kibirėlyje su ledu pūpsėjo pustuštis šam- 
pano butelis. 

Minutėlę Daksas stebėjo ją. Šilkas glaudžiai dengė jos kūną, 
ant kurio, matyt, daugiau nieko nebuvo. Ramiai nusivilko švarką 
ir numetė ant fotelio, paskiau nusitraukė kaklaraištį ir ėmė atsi- 
seginėti marškinius. 

— Buvau pradėjus nuogąstauti, kad niekad negrįši. Pagalvo- 
jau, kad, ko gero, teks skristi iki pat Meksiko vienai. 

Tuomet jis pastebėjo tarp kojų po chalatu lėtai krutant jos 
ranką. 

—- K4 tu darai? 

Ampara nusišypsojo, geidulingai tebejudėdama. 

— Pasiruošiu priimti tave. 

Jis piktai nustūmė žmonos ranką ir panardino į jos šakumą 
du savo tvirtus pirštus. 

— Ar dar neperpratai, kad užsinorėjęs pats paruošiu tave? 

Duslus skausmo aiktelėjimas ištrūko iš jos gerklės, kūnas siau- 
tulingai glustelėjo į priekį, tarytum koptų aukštyn. Daksas kita 
ranka prilaikė Amparą, kol ji vėl atsimerkė ir pažiūrėjo jam į 
akis. 

— Su manimi tu ne „la princesa“,— tarė jis šiurkščiai, — bet 
mano Žmona. 

— Taip, taip, — skubiai sutiko Ampara, tiesdama į jį rankas.— 
Tu mano vyras, o aš tavo vergė. Be tavęs aš niekas, net ne mo- 
teris. 

Labai ramus akimis tyrinėjo jos veidą. 

— Atmink tai. 

— Atminsiu! — sušuko ji šėldama.— Atminsiu! Duokš gi grei- 
čiau savąjį gaidį, nes tasai atstumas mane pribaigs! 


Meksikas. Majamis. Niujorkas. Roma. Londonas. Paryžius. Li- 
sabona. Paskiau vėl gimtinė. Pati viešiausia tais metais trijų mė- 
nesių povestuvinė kelionė. Kur tik nuvykdavo, reporteriai ir fo- 
tografai gulte apguldavo juos. Pasaulyje turbūt nebuvo laikraščio 
ar žurnalo, kuris nespausdintų didžiulių juodviejų nuotraukų. 

Iš Romos pasklido ta garsioji Amparos nuotrauka, kurioje ji 
atsiklaupusi bučiavo popiežiaus žiedą: iš po juodo nėrinių šydo 
slystantys šviesūs plaukai, aukštyn pakeltos akys, švelni popie- 
žiaus šypsena. 

Vėliau ,„Haslerio“ viešbučio numeryje Daksas paerzino ją: 

— Nežinojau, kad tu tokia religinga. 

— Aš nereliginga. 

Numetė prieš ją vakarinį laikraštį. Nuotrauka puikavosi pirma- 
me puslapyje. 

— Atrodo, lyg būtum pagauta ekstazės. 

— Ir buvau. 

— Ką? 

— Jis toks tyras, jog susijaudinau kaip niekad. 

Daksas stebeilijos į ją, linguodamas galvą: 

— Nesuprasi tų moterų. 

Priėjusi Ampara apkabino jo kaklą ir pabučiavo į skruostą. 

— Ir nebandyk, taip bus geriau. 

Atgręžęs žmonos veidą į save, Daksas pažvelgė jai į akis. 

— Tu nelabai pasikeitei nuo to laiko, kai dar buvai maža 
mergytė. 

Ampara šelmiškai pabučiavo jį į lūpas. 

*— Taip nuostabu. Norėčiau, kad mums niekad neteiktų grįžti 
namo. 

Bet tik Paryžiuje Ampara pajuto tikrąjį skonį. Visi kiti mies- 
tai kėlė nuostabą, tačiau iš esmės atrodė vyriški it vos toleran- 
tiški moterims. Gi Paryžius — moterų miestas. Netgi jo oras sunk- 
te persunktas moteriškais kvepalais, kurių net automobilių dvo- 
kas neįstengė nustelbti. Jo grakštumas, grožis, stilius, netgi gy- 
venimo tempas — moteriški. 


Ampara atrado Paryžių, o Paryžius — ją. Buvo kaip tik tokia 
moteris, kurios vieta šiame mieste — išdidi, nepalenkiama, val- 
dinga; plačiomis, nuostabos pilnomis jeune fille' akimis ir geidu- 
linga femme de monde“ burna. Kur pasisukdavo, visur tapdavo 
traukos centru. Per iškilmingus pietus. Teatre. Net seniausieji ir 
išdidžiausieji couluriers nerdavosi iš kailio, kad jai įtiktų. 

Nors sykį Daksas tenkinosi likęs šešėlyje, kol Ampara mėga- 
vosi visuotiniu dėmesiu. Kaip tik tada, per vieną priėmimą, už sa- 
vęs jis išgirdo pažįstamą balsą: 

— Ji labai graži. 

Jis šypsodamasis atsisuko. Į jį tiesė rankas Žizelė. Paėmęs jas, 
prancūzų papročiu pabučiavo aktorę į abu skruostus. 

— Ačiū. Ir pati dailiai atrodai. 

Žizelė palengva papurtė galvą. 

— Ne taip, kaip jinai; apie burną, akis jau įsirėžė raukšlelės. 

— Nesąmonė, tu graži kaip visada. 

— Nemeluok, Daksai,— nusišypsojo.— Aš profesionalė. Vei- 
das — tai mano amatas. 

— Tad tik tu ir matai tas raukšlės. Visas pasaulis turbūt aklas. 

Nusisukusi Žizelė vėl pažiūrėjo Amparos link. 

— Ar tu laimingas su ja, Daksai? Ar tokios tu visą laiką no- 
rėjai? 

— Esu laimingas. 

— Neatsakei į mano klausimą. 

Tylomis jis žiūrėjo į ją. 

— Na gerai,— tarė ji kiek palūkėjusi.— Neturėjau teisės šito 
klausti. 

Priėjo kelneris, ant padėklo nešdamas taures su šampanu. Pa- 
ėmęs dvi, Daksas padavė vieną jai ir pakėlė savąją: 

— Už tuos, kuriems mes brangūs. 

Greitai ištuštinusi, ji vėl pastatė taurę ant padėklo. 

— Turiu eiti. 

— Betgi tu ką tik atvykai. 

— Buvau pamiršusi,— tarė ji.— Esu susitarusi kitur.— Ji. apsi- 
gręžė, pasiruošusi išeiti, paskiau vėl staiga atsisuko į jį. Akyse 
spindėjo ašaros.— Prieš tau išvykstant, norėčiau dar kartą pa- 
simatyti. 

Daksas ketino atsakyti, bet jinai rankos mostu sulaikė: 

— Ne šitaip, o mano bute. Žinau, kad vakarais tau nelengva 
ištrūkti, bet aš gyvenu vis dar ten pat. Tu mokėdavai rasti kelią 
pas mane ir rytais. 

Ir nuėjo, palikus jį žiūrėti įdurmais. 


; Mergytės (pranc.). 
Ž Pasaulietiškos moters (pranc.). 

Kiek vėliau Ampara atsiskyrė nuo ją supusios grupelės žmo- 
nių ir priėjo prie jo: 

— Kas toji moteris, su kuria kalbėjai? 

-—'Žizelė d'Arsi, kino žvaigždė. 

— Tą žinau, — atsakė ji nekantriai. — Kas ji tau buvo? 

Daksas minutėlę žvelgė į ją, paskiau atsakė: 

— Per karą ji buvo mano meilužė. 

— Tu neketini su ja vėl pasimatyti, ką? 

Jis nusišypsojo: 

— Tiesą sakant, ne. Na, bet jeigu tu jau užsiminei, gal tai ir 
visai nebloga mintis. 

— Jeigu tai padarysi, užmMušiuų tave,— sušnibždėjo įįiižusi.— 
Jinai tave tebemyli. 

Daksas garsiai nusikvatojo. Tačiau kol jie išvyko iš Paryžiaus, 
aplankyti Žizelės jis vis dėlto nenuėjo. 

Juodviems sugrįžus į Kortegvą, po trijų dienų šiaurės korė- 
jiečiai peržerigė trisdešimt aštuntąją lygiagretę. 


Įniršusi Ampara įlėkė į tėvo kabinetą, prie durų at- 
sainiai stumtelėdama į šalis du kareivius, tarsi šie nė neegzistuo- 
tų. Trenkusi paskui save durimis, prisiartino per kambarį prie 
el Presidente rašomojo stalo. 

—-Tu išsiunti jį į Niujorką, — pareiškė piktai. 

E] Presidente patraukė pečiais. 

— Pirmiau nei keliaus į Korėją, turi nuvykti ten. Jau aiški- 
nau tau. 

— Vienas? 

Jis linktelėjo. 

— Aš tau sakiau, kad vieno jo neleisiu! 

— Jis turi atlikti savo užduotį. | 

— Tu žinai, kas atsitiks — ji ėmė šaukti — Aš tave įspėjau, 
kas jiš per vyras! | 

— Na ir kas? — abejingai paklausė tėvas.— Tai tavo rūpestis, 
ne mano, Ž 

—"* Vyksiu kartu su juo! 
„ Pirmą sykį po to, kai Ampara įžengė į kambarį, e! Presidente 
sureagavo. Pašokęs apibėgo rašomąjį stalą ir sustojo prie jos. 

—-Liksi čia ir darysi, kas tau priklauso! 

— Neliksiu! Nori pražudyti mano santuoką, kaip viską esi 
pražudęs Mano gyvenime! Jei jis rytoj išvyksta, aš vykstu drau- 
ge! 

Jis veikė greitai ir netikėtai. Viena ranka sugriebęs ją už pe- 
„ties, apsuko aplink, kita žaibiškai skėlė per veidą, parmušdamas 
ant grindų. Buvo besikelianti, tačiau jis pastatė sunkų batą jai 
ant krūtinės ir smaigalį įrėmė į kaklą. 

Jo tonas visai atšalo: 

— Klausyk tu, puta, darysi, kas liepiama. Dar taip žemai nesu 
puolęs, kad leisčiausi kažkokiai kvaišai mergiotei su kaistančiu 
tarpukoju griauti Mano planus. Nė truputėlio nesigailėsiu, jei 
likusį savo gyvenimą prasikankinsi kalėjime. 

— Tu neišdrįstum,— sukuždėjo ji, o balse suskambo baugš- 
čios gaidelės.— Aš tavo duktė. 

El Presidente nusišypsojo, blykstelėdamas baltais dantimis. 

— Nejaugi? Kas sakė? Aš.ir tik aš vienintelis. Visi Žino, kad 
tavo Motina buvo ne kas kita, tik puiū. Tereikia Man prasitarti, 
kad įvyko klaida, kad visus tuos metus buvau vedžiojamas už 
nosies. 

Ampara spoksojo į jį tylėdama. Kiek palūkėjęs, jis iš lėto 
nukėlė koją ir sugrįžo prie rašomojo stalo. Jinai atsikėlė, vis dar 
su įtūžiu tebežvelgdama į jį, paskiau apsisukusi nuėjo prie durų. 
Jo balsas ją sulaikė. 

— Ne šitokia,— pasakė jis ramiai.— Pirma nusiprausk veidą. 
Už durų žmonės. 

Netarusi nė žodžio, Ampara nuėjo į vonios kambarį ir po ke- 
lių minučių vėl pasirodė. Pažiūrėjęs į ją, €] Presidente linktelėjo. 
Ampara išblyškusi nenuleido nuo jo akių. 

— Man reikia išgerti. 

— Štai taip jau geriau,— pasisukęs su kėde, jis atidarė nedi- 
delį bufetuką ir išėmė butelį romo su taurele. Kliustelėjo jon ge- 
roką porciją ir padėjo butelį į vietą. Padavė jai taurelę. 

Vienu ypu išmaukusi, pastatė taurelę ant rašomojo stalo. 
Skruostai po truputėlį ėmė rausti. 

— O dabar eik,— tarė jis,— ir žiūrėk, kad atsisveikintum su 
savo vyru kaip su herojumi. Galbūt jis išvyksta ilgam.— 
Stebėjo ją nueinančią iki durų, ir vos tik jas atidarė, prabilo 
vėl: — Pasistenk, gal pavyktų pastoti. Turėtum kuo užsiimti, kol 
jis bus išvykęs. 

Pirmą kartą Amparos ]ūpose šmėstelėjo lengva šypsenėlė. 

— Tai vienintelis dalykas, kurio negaliu įvykdyti tau įsakius. 

— Ar tavo vyrui kas negera? 

Ampara Įėtai papurtė galvą: 

— Ne jam, o man Tasai kūdikis, kurio netekau — na, tas kū- 
dikis nuo Ortegos, kurį tu liepei nužudyti. Ką gi. Ortega atsiker- 
šijo, likau bergždžia, nevaisinga. Niekados nesulauksi anūkų, ku- 
rie žaistų tau ant kelių. 

Daksas sėdėjo prie Jungtinių Tautų sekretoriaus karinio pa- 
dėjėjo rašomojo stalo. Jiems už nugarų pro didelį langą jau pra- 
dėjo ryškėti vakarinės Niujorko šviesos. 

— Nežinau, pulkininke Ksenosai,— tarė padėjėjas iš lėto, dai- 
ningų norvegiškuų akcentu šiek tiek nuspalvindamas savotiškai 
pompastišką anglišką tartį— Iš karto labai sunku atsakyti. Nau- 
jausius ginklus amerikiečiai itin nenoriai patiki kam nors kitam. 

— Norite pasakyti, kad Makartūras nepasitiki savo sąjungi- 
ninkais? 

— Aš šito nepasakiau. 

— Nepasakėte,— sutiko Daksas,— bet šitaip pradeda atrody- 
ti — tarytum jis kariautų jam vienam svarbų karą. Netrukus ir 
Amerikos prezidentas ims taip manyti. 

Generolas tylėjo. 

— Jeigu būčiau paskirtas į štabą Tokijuje, galbūt galėčiau 
įrodyti jam ką kita? 

— Galbūt, — atsakė padėjėjas ir vėl nutilo. 

— Turiu aštuonis šimtus vyrų, — toliau dėstė Daksas,— visi jie 
gerai apmokyti džiunglių kovotojai. Netrukus jų skaičius padidės 
iki dviejų tūkstančių. Bet jei jie nei'manys naujų ginklų, iš jų 
nebus naudos. El Presidente pasiruošęs padėti Jungtinėms Tau- 
toms, tačiau nenori siųsti prastai apginkluotų žmonių. 

Pasisukęs padėjėjas pažiūrėjo pro langą. Greitai sutemo, Jis 
atsiduso: 

— Kitoje planetos pusėje žmonės kariauja mažą karą, kad ne- 
įvyktų didesnis. Įdomu, kiek dar patirsime mažų karų, kol su- 
lauksime taikos? 

Daksas neatsakė. 

Padėjėjas su savo kėde vėl pasisvko į jį. 

— Jūs minėjote aštuonis šimtus karių? 

Daksas linktelėjo. 

Padėjėjas kiek pagalvojo. 

— Gal bus ir galima ką padaryti, — dabar, kai jau buvo ap- 
sisprendęs, balsas pasidarė ryžtingesnis.— Net ir vienos mažytės 
Pietų Amerikos šalies pajėgos galėtų smarkiai psichologiškai pa- 
veikti.— Paskirsiu jus į savo štabą ir pasiųsiu Tokijun, kaip pa- 
geidavote. Tuo tarpu pamėginsiu ką nors padaryti, kad jūsų Žžmo- 
nės gautų naują ginkluotę. 

— Dėkoju jums, sere. 

— Jeigu turite įtakingų draugų Jungtinių Valstijų vyriausy- 
bėje, patarčiau pamėginti užsitikrinti jų pagalbą. 

— Suprantu,— Daksas nujautė, kad generolas gerai informuo- 
tas apie jo draugus.— Būtinai paprašysiu, kad jie padėtų. 

Generolas atsistojo. Susitikimas pasibaigė. 

— Be abejo, jums aišku, kad jeigu nesugebėsite įtikinti Ma- 
kartūro, daugiau aš nieko negalėsiu pagelbėti? 

Daksas taip pat atsistojo. 

— Aš suprantu ir tai. 

— Gerai,— padėjėjas linktelėjęs padavė ranką.— Liepsiu pa- 
rašyti įsakymą dėl jūsų paskyrimo. Iki savaitės pabaigos. jį gau- 
site. 


Daksas šypsojosi. 

— Tad sekasi neblogai? 

Marselio veidas apniuko. 

— Ne visada sekasi taip, kaip iš šalies žiūrint atrodo. Turiu 
priešų. 

Daksas pažvelgė į buvusį tėvo raštvedį. Galia ir turtas nesus- 
tiprino Marselio pasitikėjimo savimi. Jis atrodė dar nervingesnis 
ir labiau užsidaręs negu bet kada anksčiau. 

— Nėra ko norėti, kad toks žmogus kaip jūs neturėtų priešų. 

Marselis spoksojo tiesiog į jį. 

— Su tais, kuriuos žinau, galiu susitvarkyti. Tačiau jų esama 
ir šešėlyje. Mano sėkmės daug kas pavydi ir jaučia pagiežą. Esu 
įsitikinęs, kad daugelis man rezga pinkles. 

— Nesąmonė. 

— Tai „iesa,— Marselis nuleido balsą ir apsidairė po pilną 
žmonių ,„Ef Maroko“ valgomąją salę, paskiau konfidencialiai pa- 
linko į priekį.— Girdėjote apie mano nemalonumus su mobiliza- 
cine komisija? Nori paimti į armiją. Mane — pagrindinę figūrą 
jų gynybos programoje! Trijų vaikų tėvą! | 

— Kaip jie gali? — paklausė Daksas.— Jūs net ne Amerikos 
pilietis. 

— Esu nuolatos čia gyvenantis svetimšalis ir todėl galiu būti 
mobilizuojamas, bent jie taip tvirtina. Žinoma, turiu advokatų ir 
šiaip įtakingų žmonių, kurie tuo užsiima, bet jie, kvailiai, teigia, 
kad nieko neįmanoma padaryti. Galingi žmonės pasirengę manė 
praryti. 

— Ar jūs nors kiek nujaučiate, kas jie tokie? 

— Nesu tikras, tik spėju,— Marselis dabar kalbėjo pašnibž- 
domis.— Galbūt tai Horganas su savo grupe; jie niekad man ne- 
atleido už avantiūrą su Kortegvos nafta. Ypač sužinoję, kad tenai 
naftos nėra. 

— Betgi jūs vis dar išvien varote biznį. Juk jie tikrai near- 
dytų šių santykių. 

— Jiems reikia Mano laivų, — atsakė Marselis— o ne manęs, 
be to, yra kontraktas. 

— O gal tai buvęs jūsų uošvis? Tikriausiai jis nejaučia jums 
pernelyg didelio palankumo. 

Marselio veide pasirodė panieka. 

— Tik ne Abidžanas. Jis per daug godus. Turtą paveldės ma- 
no vaikai, o jie juk jo anūkai. Ne, Amosas nedarytų nieko, — jo 
balsas dar.labiau pritilo.— Aš nežinau, kas jie. Bet sužinosiu, ra- 
siu būdų. Tuomet jie pasigailės man drumstę ramybę. 

Daksas, išplėtęs akis, žvelgė į Marselį. Šio balsas skambėjo 
kažkaip ligotai, anksčiau jis to niekad nebuvo patyręs, veidas at- 
rodė bemaž kaip psichopato. Daksas prisivertė kalbėti ramiai, nors 
iš tikrųjų taip nesijautė. 

— Tai praeis, Marseli. Viskas susitvarkys, pamatysite. 

— Verčiau taip įvyktų, — atsakė Marselis.— Neketinu skęsti 
vienas. Daug kas nugrims į dugną kartu su manimi.—- Marselis 
pakėlė galvą ir staiga jo niūrų vefdą nušvietė šypsena. Jis suju- 
do stotis. 

Daksas taip pat pasikėlė. Prie jų staliuko kelneris lydėjo kaž- 
kokią aukštą tamsią teatrališkos išvaizdos moterį. Jai einant pro 
šalį, prie kitų štaliukų šnekos tarytum nuščiūdavo. 

Marselis pasilenkė ir priglaudė lūpas prie jos ištiestos rankos. 

— Tu, be abejo, pažįsti Daksą? 

— Be abejo. 

Pasukusi tamsias akis į Daksą, nusišypsojo ir ištiesė ranką. 
Daksas irgi ją pabučiavo. Jos pirštai buvo šalti it ledas. 

— Madam Farkaš. 

— Na, ir kaip pavyko spektaklis? 

Jiems sėdantis, Danja pažvelgė į Marselį ir pavargusi atsiduso: 

— Kaip paprastai, buvau nuostabi. Bet tasai tenoras! Nuėjusi 
nuo scenos, pasakiau Bingui — užteks. Arba jis, arba aš. 


Didelės salės viduryje stūgavo orkestras. Šokių aikštelėje kun- 
kuliavo spūstis, ir blausiai apšviestą patalpą gaubė lengvas dūmų 
ūkelis, kurio neįstengė pašalinti net oro kondicionierius. Daksas 
sėdėjo už staliuko vienas, traukdamas cigaretę ir stebėdamas, 
kaip Danja Farkaš šoka su Marseliu. 

Aukšta šviesiaplaukė, sekanti savo partnerį staliuko link, stai- 
ga stabtelėjo. 

— Daksas? 

Šis pakėlė galvą ir šypsodamasis atsistojo. 

— Sju Enė! 

— Tai tu, Daksai. Iš kur ištraukei tą uniformą? 

Jis vėl nusišypsojo. 

— Mane mobilizavo. 

— Tu vienas? 

Jis papurtė galvą: 

— Ne, su Marseliu Kampionu ir Danja Farkaš. 

Sju Enė nusekė akimis jo mostą ir atpažino juos šokių aikštę- 
lėje. 

— Tu vienas, — pareiškė kategoriškai. — Aš prisidėsiu prie jū- 
sų. 

— O tavo palydovas? 

— Niekis, gryna nuobodybė. Vienas iš tėčio patikimų advo- 
katų. Nebuvo nieko geresnio. 

Jai pamojus, palydovas sugrįžo prie jos. 

— Taip, mis Deli? 

— Sutikau seną bičiulį, — tarė ji valdingai.— Tikiuosi, jūs ne- 
pyksite, jei prisidėsiu prie jo? 

— Nė kiek,—atsakė jis greitai, net pernelyg greitai. — Tad 
palinkėsiu jums labos nakties, 

Daksas pasislinko, palikdamas jai vietos ant minkštasuolio. 
Vos tik prisėdo, kelneris pastatė taurę šampanui, o vynų pilsty- 
tojas tuoj pat ją pripildė. Sju Enė pritariamai pažiūrėjo į Daksą. 

— Nuostabiai atrodai su uniforma. Kaip šauniai parinktas vaid- 
muo. Stebiuosi, kad niekas nebuvo pagalvojęs apie tai anksčiau. 

Daksas nusijuokė. 

— E/ Presidente nusprendė, kad karo metu uniforma atrodo 
įspūdingiau. 

— Man jau padarė įspūdį. Kas tu — generolas ar kas nors 
panašaus? 

— Ne, tik menkas pulkininkas. Mūsų armijoje tėra vienas 
generolas — patsai e] Presidente. 

— Kaip tavo Žmona? Ji kartu su tavimi? 

— Ne, turi itin daug darbo tėvynėje. El Presidente, jos tėvui, 
atrodė, kad jai verčiau pasilikti. O kaip tavo naujasis vyras? 

Sju Enė patraukė pečiais. 

— Kvailas vaikėzas, prieš mėnesį mudu išsiskyrėme. Regis, 
man ne itin sekasi su vyrais. Kažin kodėl tu niekad nepanorai 
manęs vesti? 

Jis nusijuokė. 

— Niekad manęs nepaprašei. 

— Ar tai vienintelė priežastis? 

— Taip. Supranti, išduosiu paslaptį — aš nedrąsus. 

— O aš kvaila. Taip man ir reikia. Bet nekartosiu tos pačios 
klaidos antrą sykį. Kitą kartą paprašysiu. 

— Iš kur žinai, kad bus kitas kartas? 

— Pažįstu tave ir pažįstu moteris. Kol čia sėdžiu, glausdama 
savo koją -prie tavosios, mane jau beveik du kartus ištiko orgaz- 
mas. Jeigu tave žmona gali išleisti vieną, kad ir tėvui įsakius, 
kitas kartas tikrai bus. 

— Visiškai klysti, — pasakė jis šypsodamasis. 

— Ne, neklystu. Aš galiu laukti. Tu būsi mano kitas vyras.— 
Staiga ji klastingai išsišiepė.— Na, o dabar, kai viskas sutarta: 
ir mudu formaliai susižiedavome, eime, velniai rautų, kur nors iš 
čia pasidulkinti! 

Per Marselio galvą Danja matė Sju Enę prieinant prie staliu- 
ko ir prisėdant greta Dakso. Bemaž iškart ją apėmė antipatija, 
tačiau ne Daksui. Jis irgi jai nepatiko — tokių vyrų visad nemė- 
go: pasitikinčių savimi, seksualių ir mokančių apsieiti su mote- 
rimis. Vis dėlto didžiausią antipatiją ji jautė Sju Enei. 

Gelsvi plaukai, mėlynos akys, šviesi oda. Nerūpestingas gei- 
dulingumas ir savo vertės suvokimas. Tokių merginų visados pa- 
sitaikydavo mokyklose, kurias lankė, sferose, kurių siekė. Joms 
absoliučiai nereikėdavo nieko daryti, kad gautų tai, dėl ko ji 
turėjo taip įnirtingai kovoti. 

Danja buvo juodukė graikaitė, kalbanti su akcentu, aukšta, 
liesa, nepatraukli mergaitė keista veido spalva. O jos — tikros 
dievaitės, šviesiaplaukės lyderės, paskui kurias visad sekiojo 
berniukai. Ir tąsyk, vieną gražią dieną, kai turėjo dvylika metų, 
kažkas atsitiko. 

Jai jau buvo prasidėję kraujavimai, ir keistai skambantis bal- 
sas įgijo sodrumo. Išsiveržęs iš jos gerklės, gražiai ir didingai 
plaukė virš kitų klasės balsų. Mokytoja staiga nutraukė daina- 
vimą ir įsispoksojo nuo pakylos pro savo akinius su plieniniais 
rėmeliais į klasę. 

— Kuri? 

Danja tylėjo, nuogąstaudama, kad bus padariusi kažką nege- 
ra. 

— Kuri? — pakartojo mokytoja. 

Kelios mokinės atsisuko į Danją. Šiai nebuvo kaip slėptis, tad 
žingtelėjo į priekį. 

— Aš. 

Mokytoja spoksojo į ją netikėdama, stebėdamasi stebuklu, 
kuris nutiko su keista neišvaizdžia mergaite. 

— Po pamokų atsivesi savo motiną. 

Šitaip ir prasidėjo. Metai kovos. Studijų ir pasiaukojimo. Dan- 
ja suvokė niekados nebūsianti graži. Bet mankštinantis papilnėjo 
krūtys, ji perėmė kai ką iš dramatinių gelmių muzikos, kurią stu- 
dijavo. Pamažu tai ėmė atsispindėti jos veido kosmetikoje ir dra- 
bužiuose. Išmoko išryškinti savo geriausiąjį bruožą — akis, dide- 
les ir tamsias, pripratino plaukus, kad kristų per kaktą, paslėp- 
dami ūgį ir pridengdami skruostikaulius, pernelyg stambius ir iš- 
sišovusius. Blyškiu lūpų pieštuku paryškinta burna nebeatrodė to- 
kia plati. 

Pradžioje buvo daugybė vyrų, nes Danja žinojo, kad motina 
niekados nesugebėtų aprūpinti pinigais, būtinais užbaigti muzi- 
kinį pasiruošimą. Bet šitai jos labai nepaveikė. Tarytum iš tolo 
stebėdavo juos raitantis ir išsikraunant viršum savęs, po to pri- 
imdavo tą truputėlį, kurį gebėdavo jai pasiūlyti. Paskiau sekė 
trisdešimčia metų už ją vyresnis globėjas, tačiau tai neturėjo 

reikšmės. Sulaukęs penkiasdešimt penkerių, buvo pakankamai tur- 
tingas, ir galėjo suteikti visa, ko reikėjo jos karjerai. O svarbiau- 
sia — turėjo užtektinai gerų ryšių. Kai juodu susituokė, jai buvo 
dvidešimt metų. 

Danja atvirai jam davė suprasti, kad tarp jų neturėsią būti 
nieko, kas ją blaškytų ar trukdytų siekti karjeros. Apakintas jo- 
sios talento, jis nuolankiai: išsižadėjo tų kelerių jam“ likusių vy- 
rystės metų, tad per dešimtį santuokos metų juodu nė karto nebu- 
vo sugulę drauge lovon. 

Pasitaikydavę kitų vyrų, ir jis tą žinojo. Pavyzdžiui, tasai te- 
noras, išrūpinęs jai Karmen vaidmenį La Skaloje, ar žymus kom- 
pozitorius bei dirigentas, padėjęs patekti į Niujorko ,„Metropoli- 
teną". Šiuo metu Danja jau turėjo beveik trisdešimt-metų, ir vy- 
ras jai buvo visiškai nereikalingas, bet: šiam pakako ir to, kad 
dainininkė vadinasi jo pavarde ir jis gali mėgautis josios talento 
saulės skaisčiais spinduliais. 

Tačiau dabar jau Danjos. tas netenkino. Ji ėmė jausti pir- 
muosius neryškius savo balso silpimo požymius, ir staiga pers- 
melkė baimė, kad, jam pranykus, neliks nieko kito, kaip nugy- 
venti likusį gyvenimą aristokratiškoje prabangoje su seniu. 

Ir štai tada sutiko Marselį, Jame, jau turtingame bei galinga- 
me, Danja Matė savo pačios bruožų. Tuos pačius savanaudiškus 
godulius ir siekius. Nesvarbu, kad jisai vedęs ir turi vaikų — kaip 
artistė, jinai iškilusi aukščiau šių dalykų. Svarbu tai, kad jis, kaip 
ir visi kiti, lenkėsi jos talentui ir jos sceninę aistrą bei karštį ne- 
teisingai suprato kaip seksualinių potencijų išraišką. 

Pasitikėdama savimi, laukė. Kaip ir tikėjosi, Marselis gavo iš- 
tuoką. Bet vėliau kažkas pakrypo ne taip. Nepaprašė jos, kad 
išsiskirtų su vyru ir ištekėtų už jo. Atrodė visai patenkintas, ši- 
taip plaukdamas su ja pasroviui. Danja'nutuokė, kad jį kankina 
daugybė rūpesčių, ir netrukus susitaikė su atsargaus laukimo kas- 
dienybe. Kad su laiku susituoks, šituo ji neabejojo. Tuo tarpu nie- 
ko. neprarasianti, jei atsargai pasilaikysianti nuosavą vyrą. 

Per Marselio galvą pastebėjo Daksą kalbantis ir juokaujant su 
Sju Ene. Staiga Danjai pakyrėjo abejingas partnerio šokis. Pa- 
tapšnojo Marseliui per petį: 

— Eime sėstis. Aš pavargau. 

— Atleiskite,— atsiprašė Daksas,— man reikia eiti. Turiu an- 
ksti iš ryto suspėti į Bostono lėktuvą. 

— Tačiau dabar dar tik trečia valanda,— užprotestavo Mar- 
selis. 

— Žinau, bet per priešpiečius turiu dalykinį susitikimą su 
Džeimsu Hedliu. 

— Aš taip, pat pavargau, — staiga pareiškė Danja.— Diena la- 
bai prailgo. Marseli, eikime. 

Netikėtai Marselis užsispyrė. 

— Ne, noriu pasilikti. 

Danja įdėmiai dirstelėjo į jį ir iškart suprato, kad šis stengia- 
si parodyti savo valią. Na, lygiai tą patį gali ir ji. 

— Tad pasilik — metė atsistodama.— Pasauliui nebūtina visą 
naktį budėti vien todėl, kad tavęs neima miegas. 

— Man taip pat reikia eiti — pasakė Sju Enė. 

Marselis pažvelgė į jas — pradžioje į vieną, paskui į kitą. 
Staiga jo akys apsiblausė ir tapo neįžvelgiamos. 

— (Gerai,— netikėtai sutiko švelniu tonu,— paimkite mano |i- 
muziną. Tik pasakykite šoferiui, kad, jus nuvežęs, sugrįžtų. | 

Daksas įsitaisė tarp juodviejų ant užpakalinės didžiulio automo- 
bilio sėdynės. Atsigręžęs šoferis klausiamai pažiūrėjo. 

— Galite pirmiausiai pametėti mane,— pasiūlė Daksas.— Kon- 
sulatas arčiausiai. 

Šoferis linktelėjo, ir langelis tarp jo ir užpakalinės sėdynės 
pakilo į viršų. 

— Jūs neprieštarausite? — paklausė Daksas. 

Abi moterys papurtė galvas. 

Jis siekė cigaretės ir pajuto jų rankas. Danjos iš dešinės, Sju 
Enės iš kairės. Nusišypsojo pats sau patamsyje ir pakišo abi savo 
plaštakas joms po suknelėmis. Sju Enė jau buvo pašlapusi, bet 
Danja išliko sausa ir karšta — jos trikampio plaukučiai šiugždėjo 
po jo pirštais. Ir bemaž tuo pat metu juodviejų rankos susirado 
jo vyriškumą. Taip pat viena kitą. 

Pajuto sukylant ir savo paties syvus, kai, pasilenkusios prie- 
kin, jos pažiūrėjo į jį, paskiau viena į kitą. 

Garsiai nusijuokęs, Daksas iškėlė rankas, it vyskupas palies- 
damas jų.galvas: 

— Būkit palaiminti, mano vaikai. 

Džeimsas Hedlis atsilošė į kėdės atkaltę. 

— Jūs jau kalbėjotės su Džeremiu apie tai? 

Daksas linktelėjo. 

— Pažadėjo man padėti kiek sugebės. Taip pat užsiminė, kad 
jūs dar daugiau galėtumėte. Štai kodėl atvykau pas jus. 

Hedlis žvilgtelėjo pro langą į lietų, paskiau vėl į Daksą. 

— Galbūt ir galiu, — netikėtai palinko į priekį — Ar Džere- 
mis jums pasakė, kad meta politiką? 

— Ne,— Daksas nustebo.— Man jis nieko apie tai neminėjo. 

„— Ką. gi, tai tiesa — bent jau meta politiką, susijusią su rin- 

kimais. Jis verčiau norįs pakliūti į Valstybės Departamentą. Peš- 
tynės jo netraukia. 

— Tikriausiai tai ne vienintelė priežastis? 

Hedlis gailiai nusišypsojo. 

— Ne, Džeremis nusprendė vesti tą vokietaitę. Ir jis supran- 
ta, kad katalikiškame Bostone rinkėjai niekados nebalsuos už 
kongresmeną, kurio žmona svetimšalė, ir dar išsiskyrusi. 

Daksas nieko neatsakė. 

Kiek patylėjęs, Hedlis kalbėjo toliau: 

— Džeremis pažadėjo savo paramą Džekui Kenedžiui. Kenedis 
kandidatuos į senatą penkiasdešimt antraisiais, į viceprezidentus — 
penkiasdešimt šeštaisiais ir į prezidentus — šešiasdešimtaisiais. 
Džeremis užtikrino, kad rems jį iki galo. 

Daksą užplūdo gailestis senajam žmogui. Matyt, jam tai karti 
piliulė. Lygiai tokius pačius planus jis brandino dėl savo sūnaus. 
O dabar kažkas kitas juos perėmė. 

— Tad štai ką Džeremis turėjo omenyje, siūlydamas jūsų pa- 
galbą,— tarė jis tyliai. — Ar pažįstate Kenedžius? 

Hedlis linktelėjo. 

— Palm Byče jų vila netoli mūsų. Tai didelė šeima. 

Daksas šyptelėjo iš tokio apibūdinimo, nes ir Hedlių šeima 
buvo ne iš Mažųjų. 

-—+ Kaip manote, ar jie sutiktų padėti? 

— Galimas dalykas,— tarė Hedlis.— Neabejoju, kad Džeremis 
pasišnekės su Džeku, o aš pasižiūrėsiu, ką man pasiseks nuveik- 
ti su jo tėvu. Kiek suprantu, jie itin suinteresuoti aktyviau įtrauk- 
ti Pietų Amerikos šalis į Jungtinių Tautų veiklą.— Staiga jis pa- 
keitė temą: — Ar Niujorke matėtės su Marseliu? 

— Pietavau su juo praėjusį vakarą, — Daksas išsiėmė cigare- 
tę.— Atrodė labai susirūpinęs dėl savo mobilizacinio šaukimo, 

— Marselis kvailys. Ko jis tikisi, puikuodamasis prieš visus? 
Nieko nuostabaus, kad žmonės pradeda jo nemėgti. Patariau jam, 
kad kiek pritiltų, laikytųsi šiek tiek atokiau nuo naktinių klubų 
ir laikraščių. Bet jis neklauso. 

— Ką jam daryti? 

— „Patariau ramiai prisistatyti komisijai — šiaip ar taip, to- 
kio amžiaus jį paskirtų dirbti kontoroje. Po to, kai įregistruotų 
armijon, galima būtų pasirūpinti demobilizacija. Bet Marselis ne- 
nori šitaip; neklauso manęs. 

— Tad kas atsitiks? 

Virš rašomojo stalo Hedlis pažvelgė į jį: 

— Jeigu Marselis ir toliau taip spirsis — pražudys save. Su 
vienu dalyku šioje šalyje nepakovosi — su viešąja nuomone. Vi- 
suomenės akyse jis jau tapatinamas su išsisukinėtojais nuo ka- 
rinės prievolės. 

Daksas atsistojo. 

— Jūs turbūt labai užsiėmęs. Daugiau netrukdysiu. 

Hedlis nulydėjo jį akimis iki durų. 

— Daksai? 

Šis atsisuko: 

— Taip? 

— Jūs keistas žmogus, Daksai. Mudu daug šnekėjomės apie 
reikalus, bet nė vienu žodžiu neužsiminėte apie Karoliną. 

Daksas patraukė pečiais. 

— O ką reikėjo užsiminti? 

Hedlis tvirtai atlaikė jo žvilgsnį. 

— Žinote, aš savaip ją mylėjau. 

— Aš taip pat, — ramiai atsakė Daksas.— Irgi savaip. 

— Jinai ne jums buvo skirta, matyt, ir ne man. 

Daksas tylėjo. 

— (Gal matėtės su ja ar turėjote kokių žinių? 

Daksas papurtė galvą. 

— Ne, kiek girdėjau, ji tebegyvena Paryžiuje kartu su tėvu. 

— Aš irgi nesimačiau,— pasakė Hedlis su keista liūdesio gai- 
dele balse.— Ar man ne įper vėlu atsiprašyti už tai, ką esu pa- 
daręs? 

Prieš atsakydamas, Daksas minutėlę žvelgė į jį. 

— Jums nėra ko atsiprašinėti. Galbūt mes abu turėtume atsi- 
prašyti Karolinos. 

Džeimsas Hedlis minutėlę stebėjo užsidariusias duris. paskiau 
pakėlė telefono ragelį. Perspektyva, pagalvojo jis, viską lemia 
perspektyva — ir Džeremio sprendimą mesti politiką, ir Marselio 
kovą su mMobilizacine komisija, ir net Dakso požiūrį į Karoliną. 

Jo minčių tėkmę nutraukė sekretorės balsas: 

— Klausau, misteri Hedli? 

Kodėl jis pakėlė telefono ragelį? 

— Ak, taip,— tarė garsiai prįsimindamas,— sujunkite su Džo 
Kenedžiu. 


Grįžęs iš aerouosto į konsulatą, savo bute Daksas rado Sju 
Ene ir Danją. Nustebęs kilstelėjo antakius: 

— Ką judvi čia veikiate? 

— Atėjome išsivesti tave pietauti, — atsakė Sju Enė. 

— Tik ne mane,— per saloną Daksas nuėjo prie miegamojo 
durų.— Lieku šiąnakt namie ir. einu anksti gulti. Iš ryto išskren- 
du į Japoniją. 

Sju Enė nusišypsojo: 

— Tad ir mudvi liėkame, papietausime drauge su tavimi. Ne- 
jaugi manai, kad duosime tau praleisti paskutinę naktį prieš iš- 
vykstant į karą vienam? 

— Turiu dar daug darbo. Pasirašyti popierius ir panašiai. 

— Tu dirbk,— pasakė Sju Enė skubiai — Mudvi patogiau įsi- 
taisysime, ir aš užsakysiu iš restorano nuostabius pietus. 

Daksas nustebęs žiūrėjo į ją: | 

— Sakyk aiškiau, ką sumanė tavo nešvankusis protelis? 

— Nešvankybes, ką gi daugiau? — Sju Enės veidas kaipmat 
persimainė, juokais nuduodamas pasibaisėjimą.— Ar žinai, ką aš 
praėjusią naktį išsiaiškinau? 

— Ne. 

— Danjai dvidešimt septyneri metai. Yra gulėjusi daugiau 
kaip su tuzinu vyrų ir nė sykio nepatyrė orgazmo. Ar tai ne bai- 
su? 

— Nelygu kaip žiūrėsi, — Daksas nukreipė akis į Danją.— Ką 
ji pati apie tai mano? 

Nesutrikusiu veidu Danja atrėmė jo žvilgsnį. 

— Na, o aš laikau, kad baisu. Apie tai išgirdusi, „iškart sugal- 
vojau, ką reikia daryti. Sykį, nors. sykį jai būtinas tikras vyras. 

Vis tebežvelgdamas į Danją, Daksas paklausė: 

— Gal ji iškrypėlė? 

— Jokiu būdu. Esų mačiusi užtektinai lesbijiečių, kad atskir- 
čiau. 

Daksas vėl atsisuko į Sju Enę: 

— O kur tu ketini tuo metu būti? 

— Tiktai čia, branguti,— ji nusišaipė.— Nė už ką pasaulyje 
šito nepraleisčiau. Aš ne savanaudė, pakaks mums abiems. 


 — Ji nualpo,— tarė Daksas, pasiversdamas ant šono ir pasi- 
žiūrėdamas į Sju Enę. 

— Ir aš nualpčiau, jei būtų tekę dvidešimt septynerius me- 
tus laukti pirmojo orgazmo.— Jį nutaisė grimasą.— Tačiau nesu- 
prantu, kodėl jai taip ilgai užtruko. Barškinai ją daugiau kaip 
valandą. Vien žiūrėdama, tris kartus susijaudinau. Net ėmiau 
būgštauti, kad jos neišjudinsi. 

Ji paslinko ranką žemyn. Veidas staiga persimainė, jame su- 
spindo geismas. 

— Tu vis dar kietas! 

Netikėtai suskambo Dakso privatus telefonas. 

— Kas, po velnių, galėtų būti? — paklausė Sju Enė susierzi- 
nusi. 

Daksas siekė telefono ragelio. 

— Tuoj sužinosime. 

— Kas ten? — sušnabždėjo Sju Enė. 

Daksas pridengė mikrofoną delnu. 

— Marselis, — ir vėl atitraukė ranką.— Taip? 

-— Ar Danja su jumis? 

— Ne, 

— Ji su jumis! — šaukdamas nenusileido Marselis.— Visur 
jau patikrinau. Ji tikrai su jumis. Ką tik girdėjau ją šnabž- 
dant. 

Sju Enės akyse šmėstelėjo niekinantis žvilgsnis. Paėmė iš Dak- 
so telefono ragelį: 

— Marseli, čia Sju Enė. Nebūkit idiotas ir netrukdykite mums! 
Mudu lovoje. 

Ji ramiai padėjo telefono ragelį. 

— Tai turėtų jį sutramdyti, — tarė patenkinta ir pažiūrėjo į 
miegančią Danją.— Nesuprantu, ką ji rado tame mažame gob- 
šuolyje.— Ji vėl siektelėjo žemyn.— Tu mane stebini. Niekas ta- 
vęs neišblaško, ką? 

Daksas papurtė galvą. 

Ji atsirėmė į pagalves. 

— Žinai, dabar jau džiaugiuosi, kad mudu tarytum vieni. Ma- 
niau, kad buvimas trise itin audrins, bet netrukus ėmiau pavy- 
dėti. 

— Tai tu pati 'visa tai sugalvojai? — tarė jis slinkdamasis vir- 
šum jos. ' 

— Dar ne,— tarė ji, uždėjusi rankas jam ant pečių ir stum- 
telėdama žemyn.— Pačiulpk mane truputėlį. Juk žinai, kaip aš 
mėgstu, kai mane čiulpi. 

Korėjoje Dakso mirtis galbūt tykojo tūkstantį kartų, 
tačiau tik ne kautynėse. Arčiausias atstumas iki fronto linijų — 
Seulo karininkų klubas, kur kartą per savaitę visi susirinkdavo 
pasižiūrėti kino kronikos apie karo eigą, atgabentos iš Tokijaus 
lėktuvu. Penkiolika mėnesių jis išsėdėjo už specialiai jam paskirto 
rašomojo stalo generaliniame štabe ir buvo atsakingas už ryšius 
su Lotynų Amerikos karinėmis pajėgomis. Tačiau darbo turėjo 
mažai: jokios Lotvnų Amerikos karinės pajėgos neegzistavo. 

Iš pradžių jis ateidavo lygiai aštuntą valandą ryto ir prasėdė- 
davo visą dieną už rašomojo stalo, beprasmiškai tepliodamas 
savo geltoną bloknotą. Penktą valandą bloknotą tvarkingai pa- 
dėdavo atgal į savo rašomojo stalo stalčių ir užrakindavo. Po to 
eidavo į karininkų klubą išgerti ir pasiklausyti naujausių gandų. 
Septintą valandą vakaro pietaudavo ir dešimtą paprastai jau gu- 
lėdavo lovoje. 

Kartą per savaitę prisistatydavo štabo viršininko padėjėjui ir 
pasiteiraudavo, ar nėra kokių naujienų apie jo dalinių atvyki- 

mą, ir kiekvieną savaitę atsakymas būdavęs toks pats. Po kurio 
laiko jis liovėsi kasdieną ateidinėjęs prie savo rašomojo stalo. 
Visiškai. pakako ir karto per savaitę. O jei retkarčiais ir praleis- 
davo kokią savaitę, niekam, matyt, tai nerūpėjo. 

Jis išsikraustė iš karininkų kvartalo ir nusisamdė nedidelį na- 
melį netoli karininkų užmiesčio klubo. Kiekvieną rytą Ir popietę 
dabar galima buvo jį pamatyti golfo aikštelėje, kur per tris mė- 
nesius jis gerokai pramoko žaisti. 

Sykį, vieną popietę, išgyvenęs naujame name jau beveik pus- 
metį, netikėtai parėjo anksčiau. Iš už namo iki jo atskriejo kaž- 
kokie balsai, tad susidomėjęs nužingsniavo jų link. Riebusis Ka- 
tinas nuobodžiaujančiu veidu stovėjo apsuptas būrelio moterų, 
kurios visos vienu metu kažką tarškėjo. 

— Kas čia dedasi? 

Nuskambėjus Dakso balsui, Riebusis Katinas krūptelėjo, o mo- 
terys iškart nutilo ir ėmė slėptis jam už nugaros. 

Daksas pažvelgė į jas, paskiau į Riebųjį Katiną. 

— Ko jos nori? Ką jos čia veikia? 

Riebiojo Katino balsas suminkštėjo — kaip visados, jam įsivė-. 
lus į kokią istoriją ir nenorint, kad apie tai sužinotų Daksas. Jo 
"apvalus veidas atrodė nekaltas it angeliuko. 

— Nejaugi jų neatpažįsti, ekscelencija? 

— Ne, kas jos? 

— Mūsų tarnaitės. 

—- Mūsų tarnaitės? — Daksas atsisuko į jas. Kikendamos šios 
bandė pasislėpti viena už kitos. Atsigręžė į Riebųjį Katiną: 

— Visos? 

— Taip, ekscelencija. 

Daksas vėl pažvelgė į jas ir suskaičiavo. 

— Betgi jų aštuonios! 

Namuose tebuvo keturi kambariai: jo paties ir Riebiojo Kati- 
no miegamieji, svetainė, atstojusi valgomąjį, ir virtuvė. 

— Aštuonios, — pakartojo jis, vėl pasisukdamas į Riebųjį Ka- 
tiną.— Kur jos miega? 

— Čia, ekscelencija,— Riebusis Katinas nusivedė jį už kito 
kampo, o moterys nusekė iš paskos. 

Prie šoninės namo sienos buvo įrengta tarytum pašiūrė šiau- 
diniu stogu ir šonais, uždangstytais užuolaidomis iš senų džiuto 
maišų. Praskyręs užuolaidas, Daksas žvilgtelėjo vidun. Ant že- 
mės stovėjo septyni tvarkingai pakloti šiaudiniai gultai. Paleidęs 
džiutinę užuolaidą, Daksas atsitiesė, 

— Bet čia tik septyni gultai. 

Riebusis Katinas atrodė nelaimingas, 

— Joms tiek užtenka. 

Daksas įdėmiai pažiūrėjo į jį, Nė nepaklausęs, jau žinojo 
atsakymą. 

— Kur miega aštuntoji? 

Riebusis Katinas neatsakė, tik kiek paraudo. 

— Na? — paragino Daksas, įbedęs akis į Riebųjį Katiną, nė 
nemanydamas taip lengvai jį paleisti. 

— Supranti, ekscelencija, apie tai mes ir šnekėjomės, 

— Ne, nesuprantu. 

— Na,— Riebusis Katinas giliai atsiduso,— jos ginčijosi dėl 
to, kurios eilė šiąnakt miegoti viduje. 

— Su tavimi? — šaltai paklausė Daksas, 

— Taip, ekscelencija.— Riebusis Katinas trumpam nuleido gal- 
vą.— Supranti, trys iš jų jau nėščios. Kitos mano, kad tai netei- 
singa, jeigu ir jos nesusilauks savo eilės. 

— Matyt, man reikia išgerti, — tarė Daksas. Apsukęs namą 

"iš priekio, jis įėjo vidun. Nusiėmė kepurę ir susmuko į fotelį. 

Netrukus prie jo išdygo. Riebusis Katinas. 

— Puikus vėsus džinas ir tonizuojanti gaiva, ekscelencija,— 
tarė jis raminančiu tonu. Pastatė stikliuką grėta Dakso ir buvo 
bepasišalinąs į virtuvę. 

Dakso balsas jį sulaikė. 


— Išvyk jas! 

— Visas, ekscelencija? — Riebusis Katinas atrodė įžeistas, 
— Visas! 

— Gal galėčiau išsiųsti tik nėščiąsias? 

— Visas! 


— Ar negalėčiau pasilikti nors dviejų geriausiųjų? — derėjo- 
si Riebusis Katinas.— Nesveika vyrui gyventi vienam tokiame kli- 
mate. 

— Ne,— kategoriškai nukirto Daksas.— Žinok, mudu esame 
paskirti į svetimas karines pajėgas. Už tai, ką padatei, mus galė- 
tų teisti karo teismas ir sušaudyti. Niekas nepatikėtų, kad tu 
įsitaisei haremą po mano nosimi ir aš nieko apie tai nežinojau!— 
Pakėlęs taurelę, jis išgėrė.— Net pats negaliu tuo patikėti. 

Tik po septynių mėnesių, 1952 metais, kai Makartūrą atšaukė 
į Ameriką, Daksą iškvietė į naujojo štabo viršininko kabinetą. 
Palei Inčono slėnį spaudė šaltis, ir plečiantis naujam šiaurės ko- 
rėjiečių bei raudonųjų kinų puolimui, aukų skaičius didėjo. 

— Laisvai, pulkininke, manau, kad šį kartą turių jums gerų 
naujienų, — nusišypsojo naujojo štabo viršininko padėjėjas. 

— Taip, sere. 

— Vyriausiasis vadas pageidauja patvirtinimo, jog jūsų pa- 
jėgos, iki šiol laikytos rezerve, apmokytos naudotis nauja gink- 
luote. 

— Galiu tai patvirtinti, sere. Tik praeitą savaitę gavau tele- 
gramą iš savo prezidento. Per du tūkstančius mūsų kareivių yra 
apmokyti ir pasiruošę kovai. 

— Gerai. Aš informuosiu vyriausiąjį vadą, kad patvirtinote. 
Jis nedelsiant perduos oficialų jūsų dalinių iškvietimą. 

— Jums leidus, sere, norėčiau pasiųsti savo prezidentui di- 
plomatinę telegramą, įspėjančią apie tai. 

— Gerai, galite. Taip ir maniau, kad norėsite tą padaryti. Tai 
viską pagreitintų. Jūsų žmonės turi būti pasiruošę išplaukti, kai 
tik ateis įsakymas. 

Tačiau po dviejų dienų Daksas sugrįžo į štabą su telegrama 
nuo e! Presidente. Išblyškęs ir tylus įteikė ją padėjėjui: 


INFORMUOKITE VYRIAUSIĄJĮ VADĄ. NUOŠIRDŽIAI AP- 
GAILESTAUJU. PASIBAIGUS TARNYBOS LAIKUI, ŠIUO ME- 
TU MAŽIAU PENKIASDEŠIMTIES KARININKŲ IR KAREI- 
VIŲ, APMOKYTŲ NAUJAIS STANDARTINIAIS GINKLAIS. 
IMAMĖS SKUBIŲ ŽYGIŲ NAUJOKAMS APMOKYTI. KON- 
TINGENTUI PASIPILDŽIUS, JUMS PRANEŠIME. 

EL PRESIDENTE 


Padėjėjas pažiūrėjo į Daksą. 

— Atrodo, kad kažkas su jumis Žaidžia politinį žaidimą, pul- 
kininke. 

Daksas neatsakė. 

— Ar galiu tai parodyti vyriausiajam vadui? 

— Taip, sere. Ir ar leisite man paprašyti vyriausiąjį vadą ma- 
lonės? 

— Kokios? 

— Jaučiu, kad mano bereik'mė tarnyba čia baigiasi,— tarė 
Daksas sustingusiomis lūpomis.— Malonėkite perduoti mano pra- 
šymMą atleisti iš šių pareigų. 

Senasis padėjėjas minutėlę žvelgė į jį. 

— Manau, kad šitaip bus geriausia,— tarė jis susimąstęs.— 
Rytoj iš ryto gausite atleidimą.— Jis ištiesė ranką.— Man nema- 
lonu, pulkininke. 

— Man taip pat, — atsakė Daksas, paspausdamas jo ranką. 


Tai buvo karas be paslapčių, ir per kelias valandas naujiena 
pasklido po visą Seulą. Net Šiaurės Korėjos radijas pranešė; kad 
Kortegvos prezidentas atsisakė pasiųsti savo dalinius į šį įmpe- 
rialistinės agresijos karą. 

Daksas sėdėjo vienas už stalo karininkų klube prie pusiau nu- 
gertos taurelės. Užsirūkęs dar vieną cigaretę, rūškanas žvelgė į 
stalą. Retsykiais prieidavo koks draugas pareikšti užuojautos žo- 

džius, bet dažniausiai palikdavo jį ramybėje, nes nežinojo, ką 
kalbėti. 

Po kurio laiko vidun įžengė amerikiečių jūrų pėstininkų ma- 
joras, vos prieš kelias valandas sugrįžęs iš fronto. Jo uniforma 
dar buvo apsinešusi kovos lauko purvu, ir, priėjęs prie baro, už- 
sisakė išgerti taip garsiai, lyg vis dar stengtųsi perrėkti mūšio 
griaudesį. Kiti kariškiai būriavosi apie jį, trokšdami išgirsti pas- 
kutiniasias naujienas. 

— Žmogau, tai bent skerdynės! — jis skubiai išmaukė taure- 
lę ir vėl užsisakė.— Netekau beveik pusės savo vyrų. Tie pra- 
keikti siauraakiai vis plūdo ir plūdo. Visą gyvenimą nebuvau 
matęs tokios galybės geltonųjų šunsnukių. 

Majoras atsisuko, alkūnėmis atsiremdamas į barą, ir apsidai- 
rė. Pastebėjęs Daksą, žvelgė į jį minutėlę, paskiau nepritildęs 
balso paklausė, į nieką konkrečiau nesikreipdamas: 

— Ar tai tasai pulkininkas iš viščiukų šalies? 

Salėje staiga įsiviešpatavo tyla. Pakėlęs galvą, Daksas tvirtai 
atrėmė jūrų pėstininko žvilgsnį. Pakankamai buvo apsitrynęs, kad 
suprastų šį Žodžiu žaismą. Lėtai pasikėlė nuo stalo. Atskaičia- 
vęs pinigus, rūpestingai padėjo juos greta taurelės ir nuėjo prie 
majoro. 

— Pavydžiu jums kautynių, iš kurių sugrįžote. Galbūt tai duo- 
da teise jums šitaip kalbėti, majore,— pasakė jis ramiai, — tačiau 
nepavydžiu tamsumo, paskatinusio ištarti šituos Žodžius. 

Majoras bemaž išsyk nuleido akis, o Daksas apsisukęs išėjo 
iš klubo. Kita dieną jis jau buvo Tokijuje ir nepraslinkus nė mė- 
nesiui — pakeliui į Niujorką. Praėjo beveik dveji metai nuo tos 
dienos, kai e] Presidente jį išsiuntė vadovauti armijai, kuri nie- 
kados neegzistavo. 

Masliomis akimis Sergejus sėdėjo už rašomojo stalo, 
rankoje vartaliodamas auksinį peiliuką laiškams atidarinėti. Metė 
žvilgsnį į Irmą Andersen, paskiau į greta jos fotelyje sėdintį vy- 
riškį. 

— Nežinau,— tarė kiek patylėjęs — mums ir čia neblogai klo- 
jasi. Nenorėčiau paleisti nuo kalno savo vežimo, kaip sakote jūs, 
amerikiečiai. 

Irma, pajuokiamai prunkštelėjusi, praineko prancūziška grei- 
takalbe taip, kad sėdinčiam šalia amerikiečiui sunku būtų sekti 
pokalbį. 

— Jūs idiotas, Sergejau! Jūsų bendroji apyvarta per metus — 
dų šimtai tūkstančių, pačiam grynais lieka galbūt septyniolika 
tūkstančių. Manote, kad tiek pakanka? Lekou gi siūlo jums mili- 
jonus! 

— Bet čia mes žinome, ką galime nuveikti,— atrėmė Serge- 
jus.— Amerika — kitas dalykas. Išmintingesni ir apsukresni nei 
aš masinėje rinkoje yra netekę paskutiniųjų marškinių. Be to, 
ką gali žinoti, ar tai neatsilieps mūsų reikalams šičia? Jei mūsų 
klientai nuspręstų, kad pernelyg suprastėjome, nusileidome iki 
vidutinybės, prarastumėme viską. 

— Tačiau jūsų. modelių kopijos dabar pardavinėjamos viso- 
je Amerikoje, ir tai nė kiek nepakenkė. 

— Kopijos kas kita. Ne kiekviena moteris išgali nusipirkti 
originalą; už patentą mums neblogai moka. Tačiau tikrai visa tai 
prarastumėme, perėję prie serijinės pigių drabužių gamybos. 

— Kalbame ne vien apie sukneles,— įsiterpė Harvėjus Le- 
kou,— bet apie viską — apie visiškai naują Amerikos moterų 
gyvenimo stilių. Visa turės kunigaikščio Nikovičiaus pavardę: 
kosmetikos bei parfumerijos gaminiai, apatinis trikotažas, spor- 
tinė apranga, pradedant bikinukais ir baigiant slidinėjimo kos- 
tiumais. Net jų vyrai neliks pamiršti. Mes prekiaujame vyrų tu- 
aletiniais reikmenimis, taip pat kaklaraiščiais ir sportiniais marš- 
kinėliais. Nežinau, ar jūs gerai įsivaizduojate, ką visa tai reį- 
kštų. Kol parduosime bent vieną daiktą, teks investuoti per pen- 
kis milijonus dolerių. 

Sergejus vis dar svyravo. 

— Jeigu tai tokia puiki idėja, kodėl ja nesusigundė kiti mo- 
delių namai? 

— Todėl, kad į juos mes nesikreipėme,— nusišypsojo Harvė- 
jus Lekou.— Kreipėmės į jus. 

Mintyse Sergejus neabejojo, kad Lekou sako teisybę. ,,Amal- 
gamated Federal“ buvo didžiausias pasaulyje universalinių bei 
moteriškų drabužių parduotuvių susivienijimas, vien tik Jungti- 
nėse Valstijose turėjęs per tūkstantį realizavimo taškų nuo stam- 
biausių parduotuvių didmiesčiuose iki vidutinių geros kokybės 
gaminių krautuvėlių mažesnėse gyvenvietėse, 

— Jeigu galėjote turėti ką panorėję, tai kodėl išsirinkote 
manė? 

— Ar galiu kalbėti atvirai? 

— Drožkite,— paragino Irma Andersen.— Teisybė jo neužmuė,. 

Lekou vėl] kreipėsi į Sergejų: 

— Kartą nutarę imtis to, ką laikinai pavadinome „Paryžius 
jūsų namuose“, pradėjome dairytis modelių namų, kurie, mūsų 
nuomone, atitiktų šiuos reikalavimus. Senesniuosius, labiau įsi- 
tvirtinusius, iškart atmetėme, nes laikėme juos pernelyg susta- 

barėjusiais. Kurį laiką svarstėme, ar neprisivilioti ir neparemti 
kokio jų modeliuotojo. Bet kažin, ar tai realu. Žmonės žino Dio- 
IO, o ne modeliuotojo, pavardę. Dairėmės pavardės, kurią kiek- 
viena amerikietė sietų su paryžietiškąja couture. Štai kodėl pa- 
sirinkome jus. Gal ir keista, bet tai mano žmona užsiminė jūsų 
pavardę. Esu įpratęs pasikliauti jos nuomone, turi labai gerą nuo- 
jautą. Ji pastebėjo, kad nors jūsų modelių namai palyginti nauji, 
jau esate išsilaikęs daugiau kaip penkeris Metus, o mis Andersen 
skilties bei kitos spaudos dėka jus žino ne mažiau už daugelį 
senesniųjų modelių namu. Be to, žmona man pasakė, kad kartą 
buvo su jumis susitikusi ir padarėte jai sumanaus, gabaus jau- 
nuolio įspūdį. 

— Jūsų žmona? — Sergejus suraukė kaktą. 

Harvėjus Lekou nusišypsojo. 

— Jinai minėjo, kad jūs tikriausiai jos neprisiminsite. Tai 
buvo prieš karą, kai atostogavo Paryžiuje. Keliavo viena, aš dėl 
reikalų negalėjau išvykti drauge. Tuomet jūs dar studijavote ir 
labai jai padėjote, laisvu laiku pabūdamas gidu. 

— Atleiskite,— tarė Sergejus, — Man regis, jos neprisimenu. 

— Tai iš tikrųjų ne taip jau svarbu. Svarbiau geri ir gana 
sėkmingi modelių namai. Bet Paryžiuje jūs niekad neprasimuši- 
te į pirmąsias gretas. Amerikietėms visi kiti modelių namai yra 
tik pavadinimai, o jūs — asmenybė, žmogus, kurio nuotraukas 
yra mačiusios laikraščiuose ir žurnaluose, Žino apie jūsų santuo- 
ką su Sju Ene Deli iš išsamių mis Andersen reportažų. Jūs įkū- 
nijate joms žavesį, gyvenimo kerus, aukštuomenės sferas. Ne- 
abejojame, kad jums prisidėjus prie mūsų ir atvykus į Ameriką, 
per labai trumpą laiką imtume ten diktuoti madas. 

Harvėjus Lekou atsistojo. 

— Suprantu, kad visa tai užklupo jus netikėtai, Turbūt norė- 
tumėte apie tai pagalvoti. Rytoj išvykstu į Romą, tačiau šešta- 
dienį vėl sugrįšiu. Ar negalėtumėte tuomet paskambinti man į 
viešbutį ir duoti atsakymą? 

Lekou išėjus, kambaryje stojo tyla. 

— Ką jūs pasakysite? — galop Sergejus paklausė Irmos. 

— Jis teisus, — tarė ji nors sykį ramiu tonu,— čia jūs niekad 
neprasimuštumėte į pirmąsias gretas. Pats tai suprantate, juk no- 
rėjote nusamdyti kitus geriausius modeliuotojus, ir šie nesutiko. 

Sergejus linktelėjo. Jis seniai jautė, kad reikia kito modeliuo- 
tojo — Mažojo pederasto ugnelė jau buvo pradėjusi blėsti. 

— Ir vis dėlto tai pavojinga. Galiu visko netekti. 

— Keleriį sėkmės metai, ir tai jums nebeturės reikšmės. Pen- 
kiolika procentų, kuriuos jums siūlo,— tai dvidešimt kartų dau- 
giau nei verta šita jūsų įstaiga, Ir jie mielai sutinka, kad ją pa- 
silaikytumėte sau. 

Sergejus įdėmiai į ją pažiūrėjo. 

— Amerika?.. Tiek daug esu apie ją girdėjęs. Visad troškau 
ją pamatyti. Ir vis dėlto... bijau. 

Irma nusišypsojo. 

— Jums nėra ko rūpintis Amerikietės nesiskiria nuo kitų 
moterų. Turėtumėte jau tą žinoti. Visos įsimylėjusios tą daikčiu- 
ką, kurį vyrai nešiojasi kelnėse. 

Sergejus siekė čigaretės.- 

— Visad galiu pasikliauti jūsų atvirumų, Irma, kad pažvelg- 
čiau į save iš šalies. 

— Štai kodėl jūsų pavardė geriau žinoma, negu to pederasto 
projektuotojo, kurį laikote tenai apačioje. Neprameskite, vaiki- 
ne. 

Sergejus įstatė cigaretę į kandiklį ir užsirūkė. 

— Pasakykit man vieną dalyką, — ūmai tarė Irma. 

— Taip? 

— Ar tiesa, kad jūs i3 tikrųjų nėprisimenate Lekou žmonos? 

— Ne,— viršum rašomojo stalo Sergejus pažvelgė į ją švel- 
niomis ir kažkokiomis liūdnomis akimis.— Aš ją labai gerai pa- 
menų. 

— Taip ir maniau, — pastebėjo Irma patenkinta.— Jūs ne toks 
vyras, kad pamirštumėte bet kokią moterį. 


— Turėčiau džiūgauti, — tarė Sergejus, kai kelneris, pripylęs 
jų puodelius, pasišalino, — bet iš tikrųjų šitaip nėra. 

Žizelė nieko neatsakė, tik sėdėjo ir žvelgė į Sergejų didelėmis 
mėlyncmis akimis. 

— Man trisdešimt penkeri, ir pirmą sykį suradau savo vietą 
gyvenime. Nenoriu rizikuoti, kad jos neprarasčiau. Matyt, todėl, 
kad ji man tokia patogi. O gal jau senstu? 

Žizelė nusišypsojo. 

— Tu vis dar jaunas vyras. 

Sergejus rūškanai pažiūrėjo į ją. į 

— Jaučiuosi senas. Kartais, kai pagalvoju apie savo dukterį, — 
jai dabar beveik trylika,— prisimenu, kiek daug laiko nutekėjo. 

— Kaip Anastazija, jai gerai sekasi? 

— Geriau nei galima norėti. Tai dar viena problema — sunku 
būtų ją palikti, o vis dėlto bijausi imti su savimi į naują nepa- 
žįstamą vietą. Jai jau ir taip nelengva. O čia dar nauji veidai, 
nauja kalba — to jai būtų per daug. 

— Amerikoje yra dar geresnių mokyklų negu čia. 

Jis atsigėrė kavos. 

— Kalbi taip, tarytum privalėčiau važiuoti. Man atrodė, tu ne- 
mėgsti Amerikos. 


136 


— Profesiniu požiūriu Amerika man netiko. Bet tau galėtų 
būti visiškai naujas pasaulis. 

— Tu taip šneki, bet ar sugrįžtum ten atgal? 

— Kaip aktorė — ne. Tačiau tavimi. dėta, būdama jauna ir 
trokštanti užkariauti pasaulį, nedvejočiau. 

Sergejus valandėlę mąstė. 

— Ne, neįmanoma. Negaliu palikti Anastazijos vienos. 

— Važiuok,— paragino Žizelė— Metus pabandyk. Jei nepa- 
tiks, galėsi sugrįžti. Prižiūrėsiu tavo dukterį, kol būsi išvykęs. 


Juodviems pusryčiaujant viešbučio numeryje prie gaubto 
lango, atsiveriančio į Eliziejaus laukus, suskambo telefonas. At- 
sistojęs nuo stalo, Harvėjus Lekou nuėjo atsiliepti. 

— Alio? 

— Misteris Lekou? Čia kunigaikštis Nikovičius. 

— Taip? į 

— Anmąsčiau jūsų malonų pasiūlymą ir nutariau jį priimti. 

Lekou balse suskambo pasitenkinimas. 

— Puiku, Labai džiaugiuosi. Jūs nepasigailėsite. 

— Man irgi taip atrodo. 

— Jeigu pirmadienį iš ryto jūs laisvas, norėčiau užeiti. Gal- 
būt iškart paleistume ratukus suktis. | 

— Pasikliauju jūsų nuožiūra. 

Padėjęs telefono ragelį, Lekou sugrįžo prie stalo. 

— Na,—tarė jis patenkintas, — jis prisideda prie mūsų. 

— Džiaugiuosi, — nusišypsojo žmona. 

— Tik palauk, kol apie tai sužinos „Allied Stores“,— trium- 
fuodamas pasakė Harvėjus,— išgrius aukštielninki. 

* — Tikriausiai taip, Harvėjau. 

— Laimė, kad tu pagalvojai apie tą Nikovičių. Visi kiti tik 
nužvelgdavo mus iš aukšto, kai į juos kreipdavomės. Lyg mūsų 
pinigai jiems būtų per prasti. 

— Nesirūpink, Harvėjau. Jie dar pasigailės. 

— Tu, po šimts, teisi, jie iš tikrųjų pasigailės! Ypač kai pa- 
matys, ką mes esame suplanavę dėl Nikovičiaus. 

Jis atsisėdo ir vėl atsigėrė kavos, tačiau tuoj pat susuko vei- 
dą ir pastatė puodelį ant stalo. 

— Matyt, tie prancūzai niekad neišmoks žmoniškai- paruošti 
kavos! 

Ji nusijuokė. 

— Keista, tu jį prisimeni, o jis tavęs — ne. Kažin kodėl? 

— Visai nekeista, Harvėjau,— tarė ji švelniai, nukreipusi pro 
jį žvilgsnį į langą. — Aš jam tikriausiai buvau tik viena iš dau- 
gelio amerikiečių, kurioms jis tarnavo gidu. Tada jis buvo dar 
toks jaunas berniukas ir, be to, nedrąsus. 

— Aš tavęs niekad nebūčiau užmiršęs. 

Vėl atsuko į jį akis, akimirką suspindėjusias visu jos gyve- 
nimo grožiu. Pasilenkusi per stalą, prispaudė lūpas jam prie 
skruosto. 

— Todėl, kad tu — tai tu,— sukuždėjo,— ir todėl, kad aš tave 
myliu. 

Jiems pasiekus kreiserinį aukštį ir pilotui atitinka- 
mai pakeitus propelerio apsisukimų skaičių, galingas motorų 
gausmas specialiai užsakyto lėktuvo „„DC-7"“ pirmagalyje staiga 
pritilo. Nuvargusiu judesiu Sergejus atlaisvino sagtį, ir saugos 
diržas nukrito į šalį. Paspaudęs mygtuką, pasitaisė sėdynės at- 
kaltę, užsirūkė cigaretę ir pažvelgė pro langą. Apačioje, lėktu- 
vui pasukus-virš Meksikos įlankos Floridos pusiasalio link, sumir- 
gėjo ir pranyko Naujojo Orleano žiburiai. 

— Misteri Nikovičiau? — Normanas Beris, liesas, blyškaus 
veido vyriškis, atsakingas už ryšius su spauda, įsmuko sėdynėn 
greta jo, kaip paprastai su pluoštu popierių rankoje ir Kaip vi- 
sada nutaisęs susirūpinusią mMiną.— Pagalvojau, kad galėtumėte, 
nutaikęs progą, peržvelgti planus rytdienai, 

— Vėliau, Normanai, Dabar norėčiau pabandyti kiek pailsė- 
ti. — Sergejus pastebėjo Berio veidą apniūkstant.— Palikite tuos 
popierius. Peržiūrėjęs juos ir pasiruošęs pašauksiu jus. 

— Taip, sere.— Beris atsistojo ir, palikęs popierius ant sė- 
dynės, išėjo iš priekinio salono. Durims prasivėrus, iki Sergejaus 
atskriejo sujaudintas manekenių čiauškesys,. 

Sergejus tingiai nuleido akis. Mėlynu ir raudonu šriftu roto- 
printu buvo atspausdinta: ,KUNIGAIKŠČIO NIKOVIČIAUS KO- 
LEKCIJOS PRISTATYMAS. 1951 metų rugsėjo 19, Majamis, Flo- 
rida; sutikimas aerouoste 9 val. ryto; pasitinkančiųjų komitetas: 
meras; miesto tarybos nariai; didžiojo Majamio prekybos rūmų 
atstovas; Bartleto (,Amalgamated Federal“, Majamis) universali- 
nės parduotuvės atstovas; reporteriai: fotografai: kino kronikos 
ir televizijos personalas.“ 

Viskas buvo čia surašyta. — sugrafuota ir suplanuota, minutė 
į minutę, tarsi traukinių judėjimo tvarkaraštyje. Niekas neliko 
pamiršta. Ir taip per visą dieną iki pat vidurnakčio, kol lėktuvas 
pakils paskutiniajam reisui atgal į Niujorką. Sergejus apvertė 
popieriaus lapą ir pažvelgė išilgai praėjimo tarp sėdynių eilių. 

Irma Andersen jau miegojo pusiau pravira burna. Kiek nuste- 
bęs, Sergejus palingavo galva. Jis jaunesnis už ją, gerokai jau- 

nesnis, ir tai jaučiasi išsekęs. Iš kur kiekvieną dieną ji ima tiek 
energijos? Dešimt dienų šitaip, pradedant Niujorku. Toliau San 
Franciskas, Čikaga, Los Andželas, Dalasas, Naujasis Orleanas. 
Perskridimai naktimis. Kiekvieną dieną vis naujas didmiestis. 

Ir ne tik šita kelionė. Ištisi praėję metai buvo audringi. Da- 
bar, tiktai dabar jisai buvo bepradedąs suprasti Valstijų verslo 
galią ir paskatas, Nieko stebėtina, kad Amerikos verslininkai už- 
kariauja pasaulį ir miršta jauni. Jie net akimirkai dėl nieko ne- 
sustoja. 

Visa tai prasidėjo nepraėjus nė dviems mėnesiams po to, kai 
jis Paryžiuje susipažino su Lekou. Pradžia buvo gana nekalta, 
tarytum įmestas į vandenį akmenukas, nuo kurio ratilai plito vis 
toliau ir toliau. Tik viena juodo šrifto eilutė. Bet staiga ją atkarto- 
jo tūkstančių tūkstančiai skelbimų, įvairių ,„Amalgamated Fede- 
ral" parduotuvių išplatinti po visą šalį. 

Siūlomos suknelės, ar skrybėlės, ar batai, ar dar kas nors — 
visa iš kunigaikščio Nikovičiaus kolekcijos. 

Kunigaikščio Nikovičiaus kosmetika — karališko grožio veidas! 

Ir dažniausiai Visa tai reklamuojama kur kas anksčiau, negu 
konkreti prekė perduodama tikrajai gamybai. Tad Sergejus nuo- 
latos jautėsi tarsi dalyvautų žūtbūtinėse lenktynėse su laiku. 
Niujorke, septynioliktajame ,,„Amalgamated Federal“ pastato au- 
kšte, jo antstogio kabinetuose viskas vyko vienu metu. Ten vieš- 
patavo nuolatinis pragaras, prieš kurį net pati karščiausia diena 
Paryžiuje jam atrodė kaip atostogos. 

Šalia jo kabineto buvo trys konferencijų salės, ir kartais net 
jų nepakakdavo. Lakstydavo iš vienos į kitą. Viskas buvo su- 
skirstyta ir specializuota, tačiau tuo pat metu ir savotiškai koor- 
dinuota, kaip, matyt, sugeba tik amerikiečiai, Ir tarp visų kabi- 
netinių posėdžių dar nedavė ramybės spauda, reklama, niekad ne- 
leisdavę atsikvėpti. 

Jo pavardė tapo visos kompanijos simboliu. Buvo fotogra- 
fuojamas kiekvienoje svarbesnėje Brodvėjaus premjeroje, opero- 
je, kiekviename labdaros baliuje, visuose reikšmingesniuose pri- 
ėmimuose. Šituo rūpinosi Irma Andersen; be to, ji sutvarkydavo 
taip, kad jo pavardė bent du kartus per savaitę figūruotų visų 
svarbesniųjų laikraščių skiltyse. Nepraeidavo nė diena, kad kur 
nors Valstijose nepasirodytų bent vienas interviu su juo. Nepras- 
linkdavo nė savaitė, kad jo balso neišgirstų per radiją, arba jo 
paties nepamatytų per televiziją vienoje iš daugelio specialiai 
moterims skirtų laidų. 

Prieš kelis mėnesius sujaudintas Normanas Beris įpuolė į jo 
kabinetą, mosikuodamas „Reklamos Amžiaus“ egzemplioriumi,. 

— Mes laimėjome! Laimėjome! 

Sergejus kilstelėjo galvą nuo piešinių, paskleistų ant rašomo- 
jo-stalo. 

— Ką laimėjome? 

— „Reklamos Amžius“ teigia, kad jūs dabar labiausiai žinomas 
vyras amerikiečių reklamoje. Žinomesnis net už tą komandorą, 
kokia gi jo pavardė? 

— Kokį komandorą? — paklausė Sergejus sutrikęs. 

— Jūs žinote, — pasakė Normanas.— Komandorą Vaithedą. 

— Ak, jį,— Sergejus ironiškai kilstelėjo antakius ir linksmai 
pažvelgė į Berį: — Ar jums kartais neatrodo, kad mums trūksta 
garantuoto dalyko, kuris eitų? Gal į mūsų produkciją įtraukti 
degtinę „Kunigaikščio Nikovičiaus vodka". 

— Po šimts, šauniai sumanyta! Žinoma! — entuziastingai pri- 
tarė Normanas, tačiau, žvilgtelėjęs į Sergejų, užsikirto.— Jūs juo- 
kaujate! 

Sergejus teikėsi nusišypsoti. 

— Aš jaučiu įtampą, kokios anksčiau nebuvau patyręs. 

— Ir aš, — ramiai atsakė Sergejus. 

Premjera buvo numatyta spalio dešimtąją Niujorke. Kolekci- 
ja turėjo būti pristatyta lygiai taip pat, kaip Paryžiuje. Net ma- 
nekenės atskraidintos „Air France“ kompanijos laineriu. Paskiau 
visi veikiantieji asmenys bei atlikėjai turėjo sėsti į specialiai iš- 
nuomotą lėktuvą ir perskristi į kitą didmiestį, kur kolekcija vėl 
būtų pristatoma. Į dešimtį miestų per dešimt dienų. 

Lekou teisus. Sergejus pasilenkęs nuo gretimos sėdynės pakė- 
lė žurnalo „Moteriški drabužiai" egzempliorių. Iš jo žvelgė stambi 
juoda antraštė: 

NIKOVIČIUS! DVIDEŠIMT MILIJONŲ PER PIRMUOSIUS 
METUS! 

Pats Harvėjus Lekou atėjo jų pasitikti, kai kitą rytą didžiulis 
lėktuvas nusileido Niujorko aerouoste. Nespėjus dar niekam iš- 
lipti, jis jau įsmuko vidun. 

— Turėjau pasimatyti su jumis, kol neapniko reporteriai. 

— Reporteriai? — paklausė Sergejus.— Ko gi jie nori? Turnė 
baigėsi vakar. 

— Negi nesuprantate? — nusišypsojo Lekou.— Jie nori su ju- 
mis pasišnekėti. Esate sensacija. Pati stambiausia figūra, įsiveržusi 
į Amerikos madų pasaulį per pastaruosius šimtą metų. 

— Viešpatie! — Sergejus vėl susmuko į sėdynę.— Trokštu tik 
atsigulti į lovą ir išsimiegoti už tris dienas. 

— Mažai jums teks miegoti, vaikine. Turime laikytis ant ban- 
gos. Metas pradėti projektuoti modelius pavasario sezonui! 

Sergejus be žado išpūtė akis. 

— Ir, beje, — pridūrė Lekou,— ,,Amalgamated Federal“ direk- 
toriai bei administracinis personalas šį vakarą jūsų garbei rengia 

nedidelius. pietus restorane ,„21“, įvertindami šauniai nuveiktą 
darbą. Be to, visų Mūsų žmonos nekantraudamos trokšta susipa- 
žinti su jumis. 

Kaip vėliau paaiškėjo, dienos vos užteko. Sergejus tik su- 
spėjo persirengti smokingu ir nukakti į restoraną. Supažindinimų 
šurmuliui aprimus, akimirką liko vienas su Maira Lekou. 

Labai maža kas buvo joje pasikeitę, o mažiausiai — akys, vis 
tokios pat tamsiai mėlynos. 

—" Dėkui, kad mane prisiminėte,— pasakė Sergejus tyliai. 

Ji nusišypsojo lygiai taip pat. 

— Dėkui, kad manęs neprisiminėte,— šypsena dingo.— Tada 
norėjau pasijausti jauna. Ir laisva. 

Jis žvilgtelėjo į ją: 

— O dabar? 

— Dabar? — ji nukreipė per salę akis ton pusėn, kur stovėjo 
jos vyras, šnekučiuodamasis su svečiais. Žvilgsnis pasidarė šil- 
tas ir švelnus.— Dabar aš patenkinta. Laiminga, kad esu tokia, 
kokiai dera būti Mano amžiuje. 


Manekenė stovėjo nuobodžiaujančio žmogaus išraiš- 
ka, kuri paprastai būdinga jos amatui. Jai sukinėjantis, gėlėta 
šifono palaidinukė negražiai raukšlėjosi. 

— Pažiūrėkime kitą, be pamušalo,— tarė Sergejus. 

Vis tokiu pačiu veidu Manekenė atsisagstė ir nusimetė palai- 
dinukę. Mažos standžios merginos krūtys buvo liemenėlės kam- 
šalo išstumtos aukštyn. Nerūpestingai, mMašinaliu judesiu įsprau- 
dė jas atgal ir baigė užsiseginėti kitą palaidinukę. | 

Sergejus ėmė ją tyrinėti. Dabar palaidinukė gulė „gerai, krito 
lygiai, be negražių raukšlių, ir išryškino liemenį. Bet per ploną 
šifoną aiškiai persimatė liemenėlė, kuri ir kėlė didžiausią prob- 
lemą. 

Prancūzijoje tai neturėtų reikšmės. Prancūzės nesigėdijo per- 
šviečiamų palaidinukių, dėvėjo labai įvairias: nėriniuotas, sų pi- 
nikais, linksmų spalvų. Bet amerikietės kitokios — joms nepado- 
ru, jei liemenėlė persišviečia. Todėl virš jų vilkosi apatinukus; 
ant kurių šifono palaidinukės, kad ir kaip gerai pasiūtos, tinka- 
mai negulėjo. 

Pažvelgęs į mModeliuotoją, Sergejus papurtė galvą. 

— Bijau, kad mes to neišsprendėme. 

Modeliuotojas atleido manekenę ir atsisuko į Sergejų: 

— Ką daryti? Šios palaidinukės neatskiriamos nuo mūsų an- 
samblių, skirtų pavasario sezonui. 

— Kaltinkite ne save, — tarė Sergejus užjausdamas,— o amėrt- 
kietes. Nepaisant visiems žinomo fakto, kad moterys nešioja lie- 
menėles, jos nė už ką nesutinka atsisakyti savo iliuzijų. 

— Eisiu ir dar kartą pamėginsiu ką nors sugalvoti. 

— Pamėginkite,— atsakė Sergejus, — nors sunku ko tikėtis. Ne- 
bent... 

— Nebent ką? 

— Ar negalima būtų pasiūti liemenėlę iš tokio paties šifono 
kaip ir palaidinukė? 

— Tikrai ne, Medžiaga nepakankamai tvirta, kad laikytų. 

— O jeigu tik iš viršaus liemenėlę padengus šifonu? 

— Gal ir įmanoma, — modeliuotojo veidas ėmė giedrėti.— Ta- 
čiau reiktų labai kruopščiai parinkti medžiagos raštą. Jeigu gėlės 
bus per stambios, gali nieko nepavykti. 

— Pamėginkite. Jeigu pavyktų, tai būtų pavasario sezono 
sgensūss,— jis staiga nusišypsojo.— Beje, taip ir pavadintumėme: 
„Sensass'“. 

— „Sensass“? 

— Prancūzišku žargonu tai reiškia „Sensacija“. 

Modeliuotojas nusijuokė. 

— Labos nakties. 

— Labos nakties.— Sergejus prisitraukė telefoną— Ar nepa- 
prašytumėte, kad užeitų misteris Beris? 

Atsistojęs nuo rašomojo stalo, jis pasirąžė. Laikrodis ant jo 
susitikimų knygos viršelio rodė šešias. Priėjo prie lango ir pa- 
žvelgė laukan. Temo. Žiebėsi vis daugiau Niujorko šviesų. 

Normanui įėjus, jis atsisuko: 

— Norėjau patikslinti, kas šį vakarą man suplanuota? 

— Šį vakarą? 

— Taip, šį vakarą. 

— Maniau, kad jums jau pasakė — šį vakarą nieko nesupla- 
nuota. 

Grįžęs prie rašomojo stalo, Sergejus atsisėdo. 

— Norite pasakyti, kad aš laisvas, vakaras priklauso man? — 
paklausė Sergejus sarkastiškai. — Galiu net pergulėti su moterimi, 
jei panorėčiau? 

Normanas nepajuto sarkazmo. 

— Dievaži! O aš apie tai niekados nepagalvojau. 

— Apie ką nepagalvojote? 

— Apie panas,— atsakė Normanas.— Man susidarė toks įspū- 
dis, jog turite jų iki soties. 

Sergejus nusijuokė, 

— Iš kur? Ar paliekate man nors vieną laisvą minutę? 

— Tuojau pat ištaisysiu,— Normanas priėjo prie telefono, 

— Nesirūpinkite, aš vis tiek pernelyg pavargęs. Noriu pa- 
reiti į namus, išsimaudyti karštoje vonioje ir papietauti, Dešimtą 
valandą gulėsiu lovoje. 

— Tikrai? 

Sergejus linktelėjo. 

— Be jokios abejonės. 

Vėliau, jam išėjus pro administracinio pastato duris, iš juodai 
auksinio „„Rols Roiso“, kompanijos paskirto jo žinion, pasitikti iš- 
šoko šoferis, 

— Į namus, Džoni,— pasakė Sergejus, maloniai šypsodamasis.— 
Likusį vakarą jūs laisvas. 

— Gerai, bose, Man tikrai tai pravers. | 

Sergejus pažvelgė į gatvę. Mašinų srautas atrodė neįprastai 
intensyvus, šaligatviuose buvo spūstis. 

— Šį vakarą gatvėse nemaža žmonių. Kodėl, Džoni? 

— Taip dabar bus kas vakarą tris savaites, bose. Kalėdos. To- 
dėl ir apsidžiaugiau, gavęs laisvą vakarą. Galėsiu šį tą nupirkti 
vaikučiams ir savo senajai poniai. 

Sergejus susimąstęs atsilošė į sėdynės atkaltę. Trys savaitės 
iki Kalėdų. Beveik penkiolika mėnesių, kai jis palikęs Paryžių. 


Laikrodis rodė devynias keturiasdešimt penkias. Sergejus bu- 
vo užsisakęs pietus į namus ir, žiūrėdamas televizorių, dorojo li- 
kučius, kai melodingai nuaidėjo durų skambutis. 

— Įeikite,— šūktelėjo jis, manydamas, kad tai kelneris. 

Skambutis vėl suskambėjo, ir jis nuėjo prie durų. Atidaręs 
oriešais save koridoriuje išvydo aukštą dailią merginą. 

— Kunigaikštis Nikovičius? 

Sergejus linktelėjo, 

— Ar galiu įeiti? — nelaukdama atsakymo, žengė į saloną.— 
Aš Džekė Krouvel. Mane atsiuntė Normanas Beris ir sakė per- 
luoti jums štai šitą. 

Sergejus atplėšė nedidelį voką. Jame rado jos vizitinę korte- 
ę su skersai pabrėžtu vieninteliu žodžiu: ,,Smaginkitės". 

Jam pasidarė nepatogu. Pirmą sykį nuo vaikystės laikų paju- 
o, kad rausta. 

— Bijau, kad įvyko klaida. Matote, ką tik baigiau pietauti, — 
is pamojo į stalą. — Neketinau niekur eiti. 

— Tai nieko, — nusišypsojo mergina.— Aš irgi. 

Nusivilko ir nerūpestingai numetė audinių apsiaustą. Matyt, 
rerai orientavosi viešbutyje, nes nudrožė tiesiai į miegamąjį. 

Kol Sergejus priėjo prie durų, ji jau spėjo nusimesti suknelę 
r stovėjo šypsodamasi vien tik su liemenėle ir kelnaitėmis. Sie- 
tė sau už nugaros atsisegti liemenėlę. 

— Aš jus prašau, — tarė jis, — nereikia. 

Ji sutrikusi akimirką delsė. 

— Juk jūs ne pedis, taip? Tokius aš paprastai iškart atskiriu. 
kiriu. 

— Ne, ne pedis, tik pavargęs. Labai pavargęs. 

— Ak,— baigdama segtis liemenėlę, ji vėl nusišypsojo.— Tai 
niekis. Normanas mane įspėjo, kad jūs sunkiai dirbote. Nesirū- 
pinkite, jums nereiks nieko daryti. Tik atsigulsite aukštielninkas 
ir Mėgausitės. 

Sergejus išpūtęs akis žvelgė į jos krūtis. Iki šiol dar nebuvo 
suvokęs, kaip suamerikonėjo. Jos buvo standžios, pilnos, tvirtais 
speneliais — krūtys, įkūnijančios seksą. Bematant pajuto iš vidaus 
kylantį karštį. Lyg įelektrintas žengė į miegamąjį ir koja uždarė 
duris. 

Mergina pažvelgė jam į akis ir šyptelėjo. 

— Tiesiog keista, kaip greitai daugelis vyrų, pamatę mano pa- 
pyčius, pamiršta nuovargį. 


Rytą, gulėdamas lovoje, Sergejus stebėjo, kaip ji baigė dažy- 
tis lūpas. Pakilusi nuėjo į kitą kambarį ir grįžo su audinių apsiaus- 
tu ant pečių. Stabtelėjo prie lovos kojūgalio ir pažiūrėjo į jį. 

— Kaip jautiesi, gerai? 

Sergejus tingiai pasikišo rankas po galva. 

— Puikiai. 

— Jaustumeis dar puikiau, jei ne vienas dalykas. 

— Koks? 

— Jeigu nebūtum įsimylėjęs. 

— Įsimylėjęs? — Sergejus pratrūko juoktis, bet staiga liovė- 
si. — Kodėl taip manai? 

— Aš profesionalė, atskiriu, ar bernas tik paviršutiniškas, ar 
įsijaučia iki pat galo. Tu iki galo nejsijautei. 

— O kodėl turėčiau įsijausti? — atšovė jis pyktelėjęs.— Labiau 
už tave? 

Ji šaltai nužvelgė jį. 

— Turbūt ne,— ir nuėjo prie durų.— Ką gi, jeigu nebepasima- 
tysime, linksmų Kalėdų! 

— Linksmų Kalėdų, — atsakė Sergejus, bet ji jau buvo dingu- 
si. Girdėjo, kaip užsitrenkia paradinės durys. Labiau pykdamas 
ant savęs negu ant jos, trenkė kumščiu į pagalvę. 

Tik tiek ir betrūko, kad kekšė palinkėtų linksmų Kalėdų. 

Sergejaus akys nukrypo į telefoną. Žvelgė į jį valandėlę, pas- 
kiau ūmai surinko numerį. 

— Sujunkite mane su Harvėjumi Lekou Palm Byče, Floridoje. 

Nepraėjus nė minutei, jis išgirdo ragelyje Lekou balsą. 

— Harvėjau, man reikia atostogų. 

Iš balso buvo aišku, kad Lekou apstulbęs. 

— Dievaži, žmogau, dabar negalima. Tik pradedame sukirpi- 
nėti rūbus! 

— Jau penkiolika mėnesių kaip aš išvykęs iš namų,— piktai 
sušuko Sergejus.— Visą šį laiką nemačiau dukters ir neke- 
tinu praleisti Kalėdas jos nepamatęs! 

— Tai visai nesunku, — Harvėjaus balsas staiga atlėgo.— Ar 
ne metas suprasti, kad dabar jūdų namai Niujorke? Tegul ji at- 
skrenda čia. 


Reporteriai grūdosi prie Sergejaus, žybčiojo fotoblyksės. 

— Kunigaikšti Nikovičiaus, pažiūrėkite čia. 

Jis pasisuko, ir prieš pat nosį vėl tvykstelėjo dar viena blyk- 
sė. 

— Ar jūsų duktė nors kiek panaši į motiną? — paklausė vie- 
nas reporterių. 

Sergejus nusišypsojo. 

— Viliuosi,— atsakė jis lengvu tonu,— Sju Enė labai graži 
moteris. 

— Ar yra kokia nors ypatinga priežastis, dėl kurios mis d'Arsi 
atvyksta drauge su jūsų dukra? Ar tarp jūsų abiejų kas nors 
yra? 

— Ne, Žizelė tik nuo seno labai artima bičiulė. Mes nuspren- 
dėme, kad mergaitei nederėtų keliauti vienai. 

Garsiakalbiai pranešė, kad lėktuvas jau leidžiasi. 

— Ar mis Deli pasimatys su dukra, šiai būnant Niujorke? 

— Tikiuosi, — atsakė Sergejųs ir iškėlė rankas.— Prašau jus, 
džentelmenai, šiam kartui pakaks. Lėktuvas jau nusileido. Labai 
trokštu išvysti savo dukrą. 

Šį sykį Sergejus buvo dėkingas Normanui, kad tasai jam įš- 
rūpino specialų - Muitinės leidimą. Reporteriai prasiskyrė, ir jis, 
iškėlęs kortelę, įžengė pro vartus. Perėjęs ilgą it daržinė patalpą, 
pateko į atvykstančiųjų salę. 

Atrodė, užtruko valandą, nors iš tikrųjų pradėjo vos kelios 
minutės, kol jos pasirodė tarpduryje. Sergejus perkėlė didelį 
gauruotą mėškiną ir gėles į vieną ranką ir pamojavo. Žizelė pir- 
moji jį pamatė ir parodė Anastazijai. Mergaitė pakėlė galvą, 
nusišypsojo ir pasileido bėgti prie jo. Imigracijos pareigūnas buvo 
betiesiąs ranką ją sulaikyti, bet, pastebėjęs Sergejų, nusišypsojo 
ir praleido Anastaziją. 

Staiga praradus drąsą, ji sustojo per žingsnį nuo jo, lyg pa- 
mėgino šyptelti. Priklaupęs ant vieno kelio, Sergejus ištiesė jai 
meškiną. Auksinės spalvos šviesūs plaukai ir mėlynos akys išties 
buvo Sju Enės. Bet mergaitė turėjo ir kažkokio motinai nebūdin- 
go švelnumo. 

— BOnjour, Anastūsia. Joyeux Noėl, Bienvenue 4 New YOrk,! 

— Sveikas, tėti, — atsakė iš lėto Anastazija su vos vos paste- 
bimu akcentu.— Linksmų Kalėdų! 

Paėmusi meškiną, atsidūrė tėvo glėbyje. Kai bučiavo ir my- 
lavo ją be atvangos, Sergejaus akys sudrėko. 

— Tu kalbi angliškai? Kaip tu išmokai? Kas tave išmokė? 

Anastazija kalbėjo pamažu, rūpestingai tardama žodžius: 

— Tante' ak, teta Žizelė mane išmokė, 

Sergejus atsisuko pačiu laiku, ir spėjo pamatyti šiltą atsako- 
mąją Žizelės šypseną. Ūmai jis daug ką suprato. Kad toji kekšė 
buvo teisi ir kad jis klydęs. Iš lėto atsistojo. 

Be žodžių padavė jai gėles. Taip pat be žodžių Žizelė jas pa- 
ėmė ir atsidūrė jo glėbyje. Jam bučiuojant, jos lūpos virpėjo. 

— Tai lyg koks stebuklas, — sušnabždėjo jis. 

Žizelė nuleido ranką ir prisitraukė į bendrą glėbį mergaitę. 

— Tai joks stebuklas. Tik Anastazijai trūko motiniškos šilu- 
mos. 
Juodu susituokė Kalėdų rytą Palm Byče, Lekou namuose. 


— Marselis nelaimingas  kvailys,— pareiškė  Džeremis.— 
Įsivaizduoja esąs svarbesnis už vyriausybę. Blogiausia, kad 
jis visą šitą reikalą nutempė iki teismo. Bylą neišvengiamai tu- 
rėjo pralaimėti, 

Virš rašomojo stalo baronas pažvelgė į jį: 

— Nuteisė aštuoniolikai mėnesių? — savo gležnais pirštais pa- 
ėmė ploną cigarą.— Be abejo, jis turėjo teisę paduoti apeliaciją? 

— Apeliuoti iš karto nebuvo leista. Marselis; dėl to pakėlė 
tokį triukšmą, jog net teisėjas, iš pradžių linkęs paskelbti lyg- 
tinį nuosprendį, neturėjo kitos išeities ir leido jam įsigalioti. 

Baronas atidžiai žiūrinėjo cigarą. 

— Taip jau būna, kai per daug meluoji. Anksčiau ar vėliau 
tave pagauna. Ar jis turės teisę už gerą elgesį išeiti anksčiau? 

— Taip. Po šešių mėnesių jis galėtų išeiti, davęs garbės Žodį 
laikyti liežuvį už dantų ir tinkamai elgtis. 

Baronas neskubėdamas užsidegė cigarą. 

— Kaip jums atrodo, ar tai jam atsilieps? 

-— Jo verslui? — Džeremis truktelėjo pečiais.— Tam, ką jis jau 
turi — nelabai, kiek suprantu. Tačiau jeigu Marselis ką planuoja 
ateičiai, turės elgtis labai apdairiai. 


! Laba diena, Anastazija. Linksmų Kalėdų. Sveika atvykusi į Niujorką (pranc.). 
* Teta (pranc). 

—; Suprantu, — susimąstęs atsakė baronas, Mintyse jis jau nu- 
sprendė nebeatnaujinti Marseliui laidavimo dėl „,„Kampiono-Izra- 
elio laivybos linijos“. Tiesa, tai privers Marselį atsisakyti savo- 
sios. akcijų dalies, bet dabar laivybos kompanija pakankamai su- 
tvirtėjusi, ir izraeliečiai patys galės ją perimti. Remiant bankui. 


— Jūsų prezidentas, atšaukdamas Makartūrą, drąsiai pasielgė. 


— Kas jam beliko? Jeigu būtų nusileidęs Makartūrui, ko gero, 
turėtume dar vieną karą. 

— Kas dedasi tose kariškose makaulėse? — samprotavo baro- 
nas.— Imkite jūsiškį Makartūrą ir mūsų De Golį. Žinote, jie abu 
labai panašūs. Ir vienas, ir kitas laiko save dievais. Tik Makar- 
tūras, savaime suprantama,— jo protestantiškasis variantas, 


Džeremis nusijuokė. 

— Jūs, prancūzai, regis, nustūmėte De Golį šešėlin. Jo parti- 
ja, matyt, nebe tokia galinga. 

— Jo RPF partija — vienas juokas, dar keli metai, ir jos ne- 
bus. Bet tik ne De Golis. Jis nenugrims nežinion kaip jūsų sena- 
"sis kareiva. 

— O ką gi jis veiks? 

— Lauks,— atsakė baronas.— Matote, jis suvokia, kad mes, 
prancūzai, nesame taip pasišventę demokratijai kaip jūs, ameri- 
kiečiai. Prancūzijoje pernelyg daug politinių partijų — kai kas sa- 
ko, kad kiekvienam prancūzui po vieną — ir valdžią visados už- 
tikrina koalicija. O kadangi veik kas dieną formuojasi naujos 
koalicijos, tai iškils ir naujos vyriausybės. De Golis tai žino, taip 
pat supranta, kad valdymo perimamumo stoka neišvengiamai baig- 
sis katastrofa. Tad jis lauks ir, nutaikęs tinkamą momentą, vėl 
sugrįš. Ir tai reikš Ketvirtosios Respublikos galą. 

— Liaudis tikriausiai su tuo nesitaikstys? 

Baronas pamažu nusišypsojo. 

— Tai tipiška jums, amerikiečiams, klaida. Esate taip pasinė- 
rę į savivaldą, jog užmirštate kokie mes, prancūzai, iš tikrųjų 
esame. Vidutinis prancūzas kaip ir vidutinis europietis lenkiasi 
prieš galingą asmenybę. Nors mūsų revoliucija įvyko anksčiau 
už jūsiškę, bet mes vis dar aklai sekame paskui vadą, jeigu toks 
atsiranda. Napoleonas sugrįžo, tad gali sugrįžti ir De Golis. 

Džeremis nusijuokė. 

— Be abejo, jūs nemanote, kad jis trokšta pasidaryti kara- 
liumi? 

— Kas žino? — baronas truktelėjo pečiais.— Nebent pats De 
Golis, o jis su niekuo nesitaria, tik su savimi. Dėl vieno galima 
neabejoti: jei jis grįš, ateis valdyti, 0 ne administruoti — Ba- 
ronas susimąstė.— Ir ką gali. žinoti, gal jis pasirodys teisus. Ko 

gero, vienintelis kelias Prancūzijai atgauti savo didybę ir galią — 
prievarta. 

Džeremiui išėjus, baronas nuvargęs atsilošė kėdėje ir užsimer- 
kė. Dar metai, jis pagalvojo, ir Robertas bus pasįruošęs, galėsiu 
pasitraukti. Sunkiausia kalbėti tai, ką nori iš tavęs išgirsti, ir 
kartu tai, ką būtina pasakyti. Gal jis ir klysta, tačiau anksčiau 
viskas buvo kur kas paprasčiau. 

Pagalvojęs apie ką tik išėjusį jaunąjį vyriškį, šyptelėjo. Pa- 
tiko jam Džeremis — jo guvus protas, atvirumas, net savotiškas 
amerikietiškas idealizmas, kurį tasai išpažino. Štai už tokio jau- 
no žmogaus Karolinai derėtų ištekėti. Keista, kad ji įsimylėjo jo 
tėvą. O gal ir ne: tėvas ir sūnus daug kuo panašūs. 

Jis tingiai svarstė, ar Džeremis vis dar susitikinėja su ta vo- 
kietaite. Prieš kurį laiką sklido kalbos, kad juodu ketina susi- 
tuokti, bet jau praslinko daugiau kaip metai, ir kalbos liko tik 
kalbomis. Tikriausiai taip ir liks. 

Staiga jam šovė mintis, ir baronas net išsitiesė kėdėje. Kiek 
dvejodamas, palaikė ranką virš telefono, paskiau nukėlė ragelį. 
Galų gale — kodėl gi ne? Ne tokia jau beprotiika užmačia. Ne 
pirmas sykis, kad sūnus vestų moterį, ankstesnę savo tėvo mei- 
lužę. 

Ragelyje atsiliepė Denisonda. Baronas ramiai jos paprašė, kad 
šeštadienio vakarą surengtų pietų priėmimą ir būtinai pakviestų 
Džeremį Hedlį. 


Marlena niršo — Džeremis tai matė. Važiuojant juodviems at- 
gal į viešbutį, kartą kitą žvilgtelėjo į ją, bet ši vis buvo nusuku- 
si veidą. Tik sugrįžus jiems i numerį, ji pratrūko: 

— Velniop juos! — nusikeikė, piktai paleisdama per kambarį 
vakarinį rankinuką.— Nenoriu daugiau jų matyti, nė vieno! 

— Kas nutiko? Man atrodė, kad pietūs vyko labai maloniai. 

— Tuomet tu kvailesnis neį maniau! Nejaugi nematei, ką ba- 
ronas išdarinėjo? 

Džeremis išpūtė akis. 

— Ne,— pareiškė atkakliai. — Pasakyk. 

— Visą laiką stūmė ją tau į glėbį. Ištisą vakarą „Karolina tą, 
Karoliną aną“. Ar nematei? 

— Nepastebiu tokių dalykų. Tavo vaizduotė iškrypusi. 

— Anaiptol! Ir tu nematei, kaip jie elgėsi su manimi? Tary- 
tum aš neegzistuočiau. Tu sėdėjai už stalo priešais Karoliną, gre- 
ta barono. O mane nukišo į galą šalia dviejų menkystų! 

— Baik, Marlena,— sudraudė jis pailsusiu balsu— Esu per 
daug pavargęs ginčams. Be to, visa tai juokinga. Mudu su Karo- 
lina daugelį metų draugai. 

— Kas čia taip juokinga? Jeigu Karolina tiko tavo tėvui, tai 
kodėl baronas negali manyti, kad ji tiks ir tau? Visi žino, kad ji 
buvusi tavo tėvo meilužė! 

Džeremis staiga išblyško. 

— Tu verčiau liaukis, — tarė jis nuožmiai.— Ir taip jau per 
daug pasakei! 

Bet ji jau buvo pernelyg užsidegusi. 

— Nevaidink šventojo Hedlio. Pakankamai prabuvau greta 
jūsų. Žinau viską apie jūsų šeimą. Ne mažiau ir apie kitą, kurią 
tavo didis brolis Džimas išlaiko viename tykiame namelyje Bruk- 
line. Ir apie nebylaus kino žvaigždę, kurią tavo tėvas vis dar 
remia. Taip pat apie tavo jaunesnįjį broliuką Keviną, besipainio- 
jantį su dailiais berneliais Niujorke, ir kad tavo seserims nieko 
nereiškia savaitgaliui susimainyti savo vyrais... 

Marlenos balsas įstrigo gerklėje, nes, sugriebęs už pečių, jis 
su įniršiu ėmė ją purtyti: 

— Liaukis! Liaukis! Liaukis! 

Kai paleido, ji apsvaigusi susvirduliavo ir vos neparkrito. 
Kluptelėjusi susmuko į kėdę, žaižaruojančiomis akimis, besikil- 
nojančia krūtine. 

— Na dabar, manau, imsi Mane mušti kaip Fricas,— tarė ji 
sarkastiškai. 

Džeremis žvelgė į ją valandėlę, paskiau pamažu pakratė gal- 
vą. 

— Tu šito norėtum, taip? Tai patenkintų tavo vokiškąjį kaltės 
jausmą? 

Jos burna pagiežingai persikreipė: 

— Aš bent jau neatsiduodu iš pradžių tėvui, o paskiau sū- 
nui. Viską žinau apie tokias prancūzaites kaip ji. Kareiviai pa- 
sakojo, kaip užverstais sijonais lakstydavo paskui juos gatvėmis. 

Tarsi ledinė ramybė sukaustė Džeremį. 

— Ar tu ko nors nesupainiojai? Kai pirmą kartą išgirdau šią 
istoriją, vokietaitės lakstė paskui rusus, o vėliau — paskui ame- 
rikiečius. 

— Ar tu tikrai šitaip galvoji? Kad laksčiau paskui tave? 

— O kaip kitaip į tai žiūrėti? — jis šaltai nusišypsojo.— Prisi- 
mink, tai tu mane pašaukei. 


9 
Prezidento sekretorius pakilo iš už rašomojo stalo ir 
ištiesė ranką atlydėtam į jo kabinetą Džeremiui. 
— Visad malonu jus matyti, kongresmene,— nusišypsojo. 


Ranką spustelėjo tvirtai, bet trumpai. Džeremis nieko neužsi- 

minė dėl kongresmeno, nors sekretorius gerai žinojo, kad jis jau 
nepriklauso šiam garbingam valdžios organui. 

— Prašom į fotelį — maloniai tarė sekretorius vėl sėsdamas 
už stalo ir pastūmėdamas Džeremiui dėžę cigarų. 

— Ne, dėkui, — Džeremis išsitraukė cigaretę.— Aš įpratęs prie 
šitų. 

Sekretorius ėjo tiesiai prie reikalo. 

— Prezidentas perskaitė jūsų raštus labai susidomėjęs. Jo 
nuomone, daugelis punktų nušviesta gerai, ir jis pageidavo, kad 
pareikščiau jums padėką. 

Džeremis linktelėjo nieko neatsakydamas, nes iš jo ir nebuvo 
to laukiama. 

— Mes ilgai tarėmės dėl jūsų paskyrimo. Ir prezidentas pri- 
ėjo išvadą, kad tam dar ne visai tinkamas metas. 

— Taip? Senatorius Man davė suprasti, kad šis reikalas jau 
išspręstas. 

Sekretorius blandžiai šyptelėjo. 

— Bijau, kad senatorius neteisingai suprato. Kaip žinote, se- 
natorius gana jaunas ir kartais pernelyg pasiduoda entuziazmui. 

— Taip? — Džeremio balsas buvo bejausmis. Šis žmogus — 
kvailys. Senatorius gal ir jaunas, bet tik ne politikoje — ja per- 
sisunkęs nuo pat lopžio. Jam nepasitaiko neteisingai suprasti. 

— Šiemet — rinkimų metai,— dėstė sekretorius sklandžiai,— 
ir naujasis prezidentas, žinoma, lauks jūsų atsistatydinimo. Tad 
užuot visus kiršinę laikinu paskyrimu, nusprendėme kol kas ver- 
čiau nieko neskirti. 

— Prezidentas manė taip pat? 

Sekretorius kilstelėjo antakį. Nemėgo, kai juo abejojo, 

— Be abejo, — atsakė lediniu tonu. 


Senatorius jau jo laukė, ir Džeremį iškart įleido į kabinetą. 

— Na, kongresmene? 

Džeremis atrėmė jo žvilgsnį. 

— Na, senatoriau? 

— Džeremi, Mus apmovė. 

— Jūs jau žinote? 

— Iš pat ryto, — atsakė senatorius.— Tiesiai iš Baltųjų Rūmų. 
Senis pats man paskambino. 

— Tai kodėl manęs nesulaikėte? Kodėl man leidote ten nueiti? 

Senatorius nusišypsojo ir tuojau pat surimtėjęs paaiškino: 

— Norėjau, kad pats įsitikintumėte, jog ne aš netesėjau žo- 
džio. 

— Juk žinote, kad nebūčiau taip pagalvojęs. 

— Dėkui. 

— Stebiuosi, kas galėjo viską suknisti? 

— Aš nesistebiu,— atsakė senatorius, — nes žinau. Ne senis 
ir ne Valstybės departamentas. Tad lieka tik viena galimybė. 

— Norite pasakyti, kad mūsų bičiulis sekretorius? 

Senatorius linktelėjo. 

-- Betgi kodėl? Visad gana neblogai su juo sutardavau. 

— Spėju, kad jis paprasčiausiai nemėgsta harvardiečių,— se- 
natorius nusišypsojo.— Kaip žinote, tasai šmikis mokėsi. Jeile.— 
Sypsena dingo.— Aš apgailestauju, Džeremi. 

Džeremis truktelėjo pečiais. 

— Niekis. Pastangos buvo gražios. 

— Kokie dabar jūsų planai? 

— Nežinau. Dar rimtai apie tai negalvojau. 

— Vyksite į partijos suvažiavimą? 

— Žinoma. Nė už ką jo nepraleisiu. 

— Mes remsime Stivensoną. 

— Kaip manote, ar anie prisikalbins Eizenhauerį? 

— Nemanau, kad jiems tektų labai vargti, — atsakė senato- 
rius.— Mieliau iškeltų Taftą, bet svarbiausia, jie nori laimėti. To- 
dėl palaikys Eizenhauerį. 

— Aikas' juokais nugalės. 

— Aš irgi taip Manau, — atsakė senatorius susimąstęs.-— Iš da- 
lies tai blogai, nes žinau, kad Stivensonas būtų velniškai puikus 
prezidentas.— Mums bus reikalinga visokeriopa pagalba Kongre- 
se, kokią tik įmanysime gauti. Žinote, jums dar nė vėlu iškelti 
savo kandidatūrą. 

Džeremis papurtė galvą. 

— Dėkoju, ne. Tai ne mano žaidimas. Aš grynai mėgėjas, ver- 
čiau palieku šitai jums, profesionalams. 

— Jeigu respublikonai paims viršų, — tarė senatorius, — aš gal- 
būt labai ilgai nieko negalėsiu dėl jūsų padaryti. 

— Tai nesvarbu. Aš suprantu. 

Senatorius atsistojo. 

— Na, kai jūs ką nors nuspręsite, praneškite man. Gal suge- 
bėsiu daugiau padėti nei šiame reikale. 

Džeremis taip pat pakilo. 

— Būtinai jums pranešiu. Turiu netrukus ką nors sugalvoti, 
nes mano senis neduos ramybės. 

— Suprantu jus,— šyptelėjo senatorius.— Aš taip pat turiu tė- 
vą. 


Tiesą sakant, pasiūlymą Džeremiui bendradarbiauti laikrašty- 
je, kaip per priešpiečius restorane ,21“ jam paaiškino leidėjas, 
pirmiausiai paskatino senasis Hedilis. 


' Prezidento Eizenhauerio populiari pravardė, turbūt kilusi nuo jo vardo 
(Duaitas) skambesio. 

— Kažkurį vakarą pietavau su jūsų tėvu, ir kalba pakrypo 
apie prancūzų politiką. Savo nuomonei paremti jis atsinešė jūsų 
neseniai rašytų „laiškų aplanką. Vieną perskaičiau. Mane sudo- 
mino. Perskaičiau kitą, paskiau dar kitą. Galiausiai paprašiau jū- 
sų tėvą leisti juos parsinešti namo. Tą naktį nemiegojau iki tre- 
čios valandos — skaičiau. Iš pradžių pagalvojau, kokia išeitų 
nuostabi knyga. Žinote, jūs sugebate rašyti. Paskiau pamaniau: 
ne, jie vertingi todėl, kad įvykiai užrašyti švieži. Turint tokius 
sugebėjimus, vienintelis logiškas žingsnis — į laikraščio skiltį. Ar 
jus tai domintų? 

— Nežinau. Kiekvieną cieną? Atvirai šnekant, iš manęs joks 
rašytojas, jūs tai žinote. 

-— O kas jais būna? — užklausė leidėjas.— Vienu metu svar- 
biausia sąlyga tapti romanistų, matyt, buvo kareiviška praeitis. 
Dar anksčiau buvo labai populiarūs sunkvežimių vairuotojai. Kiek 
suprantu, viena, ko reikalaujama iš kasdieninės skilties Žurnalis- 
to — tai, kad jis rašytų įdomiai ir turėtų ką pasakyti. Na, o jūs. 
(lėstote paprastai ir aiškiai. 

Džeremis nusijuokė. 

— Jeigu pageidaujate paprastumo, tuomet sutikote kaip tik 
tokį. 

— Vadinasi, jūs pagalvosite apie tai? 

— Galbūt, jei tik žinočiau, po šimts, apie ką rašyti. 

— Dabar artėja partijų suvažiavimai. Kodėl] jums nenuvykus 
į juos abu ir neatsiuntus kelių skilčių? Ne spaudai, supraskite, o 
tik pabandymui, ir galbūt mums pavyks rasti tinkamą formą. 

Džeremis susidomėjo. 

— Pamėginsiu suregzti, bet greičiausiai tik įsitikinsime, koks 
esu netikęs šitokiam darbui. 

Bet jau iš pirmosios skilties paaiškėjo, kad jis klydo. Leidėjas 
kaip paklaikęs paskambino ir paprašė leisti ją Išspausdinti. Dže- 
remis nelabai noriai, nuogąstaudamas sutiko, ir suvažiavimo ati- 
darymo dieną skiltis pasirodė visoje Amerikoje. 

„Užsienio šalis“ — taip ji buvo pavadinta. 

„Visame pasaulyje užsienio šalys bemaž vienodos“, — teigė 
pirmoji pastraipa, — „Paprasti žmogeliai, kiek žinoma, mielai su- 
tinka amerikiečius ir juos net labai mėgsta. Tiktai politikieriai, 
viešbučių klerkai ir taksi vairuotojai, matyt, mūsų nekenčia. Či- 
kaga niekuo nesiskiria nuo bet kurios kitos užsienio šalies“. 

Nepraėjus nė metams, jo skiltis pasirodydavo tris kartus per 
savaitę daugiau kaip dviejuose šimtuose laikraščių. 


Paryžiuje per pusryčius baronas baigė skaityti tą pirmąją skil- 
tį europietiškajame „The New York Times" leidinyje ir stumte- 
lėjo per stalą laikraštį Karolinai. 

— Skaitei? 

Žvilgtelėjusi į laikraštį, Karolina linktelėjo. 

— Taip. Man atrodo, kad parašyta protingai. 

— Jis itin šviesaus proto jaunuolis. 

— Taip,— ji sutiko, — itin. 

— Labai keista,— tarė baronas, suraukdamas kaktą,— kad po 
anų pietų daugiau iš jo nebegavome jokios žinios. 

— Kitą rytą Denisondai atsiuntė didelę puokštę rožių su pa- 
dėkos rašteliu. 

— Norėjau paklausti, ar jis niekad tau nepaskambino, ar šiaip 
nedavė kokios žinios? 

— Ne.— Karolina slapčia pati sau šyptelėjo. Vargšas Papė. 
Visad kiaurai permatomas, nors įsivaizduoja esąs labai gudrus. 
Ji neatsispyrė pagundai jį paerzinti —O kodėl jis turėtų 
paskambinti? — paklausė nekaltai. 

Kažkieno ranka švelniai papurtė Amparos petį. 

— Perdėn, Princesa. Ten apačioje jūsų tėvas nori jus pama- 
tyti. 

Sėsdamasi lovoje, Ampara pajuto lyg smilkinius kas veržtų 
juosta. Burnoje tebetvyrojo šleikštus skonis. Užsimiegojusi pa- 
žvelgė į sunerimusią tarnaitę: 

— Mano tėvas? 

— Si,. Princesū,— tarnaitė pašnairavo į nuogą jauną vyriškį 
lovoje šalia jos.— Jo ekscelencija labai nekantrauja! 

Ampara palingavo galvą. Kažkas nutiko labai negera, jeigu 
tėvas ateina taip anksti rytą. Anksčiau niekad to nedarydavo. 

— Pasakyk jam, kad tuojau nusileisiu. 

— Si, Princesū,— atsakė tarnaitė ir išskubėjo iš kambario. 

Ampara pasigręžė į jaunuolį: 4 

— Lik čia. Kai jis išeis, tau pasakysiu. 

Jis tylomis linktelėjo, ji siekė savo negližė, numesto čia 
pat ant kėdės. Tačiau nespėjo jo paimti, kai vėl atsivėrė durys, 
ir vidun įžirgliojo e! Presidente. 

— Ekscelencija! — šūktelėjo išsigandęs jaunuolis ir iššokęs 
pasitempė, reikšdamas pagarbą. 

Vos neužkliudęs, e! Presidente prasmuko pro jį tarsi tasai nė 
neegzistuotų ir sustojo prie lovos šono, su įniršiu žvelgdamas į 
Amparą. 

— Turiu tučtuojau su tavimi pasišnekėti. 

Prisidėjusi negližė prie krūtų, pažiūrėjo pirma į tėvą, paskiau 
į jaunuolį. 

— Žorže, tu asile! Nėra nieko juokingiau, kaip nuogas karei- 
vis, mėginantis atiduoti pagarbą. Nešdinkis! 

Jaunuolis kaip paklaikęs susigriebė rūbus ir paspruko. Pas- 
kui jį užsivėrus durims, Ampara pažvelgė į tėvą: 

— Kas atsitiko? 

— Žinau, kad tau nelabai įdomu, ką veikia tavo vyras,— at- 
sakė e! Presidente sarkastiškai, — bet nors mane galėjai informuo- 
ti, kad jis šiandien parvyksta. 

— Šiandien? — netikėjo ji. 

— Taip, šiandien. 

Jos lūpos nelinksmai nusišypsojo. 

— Aš nežinojau. Matyt, tai vienintelis kartas, kai cenzoriai 
nusiuntė tau fotokopiją anksčiau, negu aš pamačiau originalą. 

El Presidente nuėjo prie lango ir pažvelgė laukan. 

— Jei nors vakar būčiau sužinojęs, gal man būtų pasisekę įį 
sulaikyti. 

— Kas iš to? — paklausė Ampara, išlipdama iš lovos.— Anks- 
Čiau ar vėliau jis sužinotų apie tavo darbelius. 

— Bet kodėl jam reikėjo atvykti kaip tik šiandien? 

Išsitraukęs iš po pažasties laikraštį, tėvas padavė jai. 

— „El Diario“ šiandien pirmame puslapyje spausdina veda- 
mąjį, reikalaujantį, kad už bailų savo įgaliojimų atsižadėjimą Ko- 
rėjoje jį teistų karo tribunolas. Teigiama, kad jis užtraukęs ne- 
šlovę visai Kortegvai. 

Ampara net neišskleidė laikraščio. | 

— Spėju, kad tu ir apie tai nežinojai? — paklausė ji sartkas- 
tiškai. | 

— Be abejo, žinojau, — atšovė jis piktai. — Tačiau nenumaniau, 
kad jis atsiras šiandien. Jeigu būčiau žinojęs, būčiau liepęs tai 
išspausdinti vėliau. 

— Kaltink savo žioplus šnipus, ne mane.— Ampara timptelėjo 
skambučio virvutę už lovos.— Noriu kavos. Atsigersi kartu su 
manimi? 

Jis linktelėjo. 

— Nuvažiuosiu į aerouostą jį pasitikti. Paaiškinsiu jam... 

— Nieko tu nepaaiškinsi. Tu su juo nepasimatysi! 

— Net nepasimatysiu? Betgi aš jo žmona. Ką žmonės pagal- 
vos, jei Manęs nebus, jam išlipant iš lėktuvo? 

— Tepasikaria, man visai nerūpi, ką jie pagalvos! — šūktelė- 
jo jis piktai.— Esi taip pat ir e! Presidente duktė. Negali turėti 
nieko bendra su žmogumi, kaltinamu išdavyste! 

— Ak, šit kaip pakrypo dalykai? 

E] Presidente neatsakė, 


154 


— Tu galop radai būdą juo nusikratyti — vapėjo ji tyliai — 
Galėjau tai numatyti. Nuo pat.mūsų medaus mėnesio, kai laikraš- 
čiai ėmė atvirai samprotauti, kad jis būsiąs tavo įpėdinis. 

E] Presidente įsistebeilijo į ją. 

— O tu jam buvai.labai ištikima? Vos tik išvyko, sukritai į 
lovą su pirmu po ranka pasitaikiusiu vyriškiu. 

Ampara nusišypsojo. 

— Niekad manęs nejtikinsi, kad aš ne tavo dukra. Mudu, 
tu ir aš, nuostabi pora, visiškai panašūs. 

Staiga e] Presidente atlyžo. Tarnaitė įžengė su kava ir vėl 
skubiai pasišalino. Priėjęs prie stalo, prisipylė puodelį ir pa- 
tenkintas siurbtelėjo, 

— Džiaugiuosi, kad daraisi kiek protingesnė. 

Ampara irgi įsipylė kavos ir atsisėdo ant kėdės. 

— Tu jo nenužudysi kaip kitų, — tarė ji ramiai.— Neleisiu šito. 

— Neleisi? — paklausė jis skeptiškai. — Kokiu gi būdu? 

Ampara vėl nusišypsojo. 

— Praėjus kelioms dienoms po to, kai Daksas išvyko, aš pa- 
rašiau ilgą ataskaitą. Ten išdėsčiau viską, kas man žinoma .apie 
tave — ką esi padaręs, ką išdavęs, kur paslėpęs prisivogtus pi- 
nigus, viską. Dabar šita ataskaita vieno banko seife Jung- 
tinėse Valstijose kartu su instrukcija, kad ji būtų išimta ir pas- 
kelbta, jeigu kas nutiktų Daksui ar man pačiai. 

— Netikiu. Viskas, ką parašai, neišeina iš mūsų šalies be ma- 
no žinios. 

Nusišypsojusi Ampara nugėrė kavos. 

— Ne? Tu tiek apie mane informuotas, jog tikriausiai žinai, 
kad Daksui išvykus po kelių dienų suguliau į lovą su vienu vy- 
riškiu. Ar kartaiš neprisimeni, kas jis? 

Tėvo veide atsispindėjo smalsumas, tačiau jis nieko neatsakė. 

— Meksikos ambasados atašė, išvykstantis į Jungtines Vals- 
tijas. Aš retsykiais tą ataskaitą papildydavau. Vyrams būdavo 
vienas malonumas padaryti mažytę paslaugą „la princesai“, kaip 
padėką už josios malones. 

El Presidente tebetylėjo. Po kurio laiko jis atsiduso. 

— Tad ką, tavo nuomone, su juo man daryti? 

Ampara pažvelgė į savo kavos puodelį — buvo tuščias, Pasi- 
lenkė į priekį, prisipilti dar, nepaisydama atsiknojančio negližė. 

— Išsiųsi,— tarė ji.— Užsienyje tau dar gali būti naudingas. 
Kai tik jis paliks mūsų šalį, išsiskirsiu. Tai parodys liaudžiai, kad 
jis prarado tavo malonę. 

— Ir pargabensi ataskaitą? 

Ampara papurtė galvą. 

— Ne. Ataskaita pasiliks ten, kur yra, kad būtų apdrausta 
mano ir jo gyvybė. 

Tėvas minutėlę tylėdamas žvelgė į ją, paskiau netikėtai ištie- 
sė virš stalo ranką ir, sugriebęs jos apnuogintą krūtį, sugnybo, 
panardindamas pirštus į jos kūną. 

Ji išbalo, kaktą išpylė prakaito lašeliai, tačiau akių išraiška 
nepasikeitė. 

Staiga jis ją paleido. Kai prašneko, jo veide atsispindėjo sa- 
votiška pagarba: 

—- Tu lygiai kaip motina,— pasakė.— Plaukai šviesūs, putė 
juoda. 


Daksui ir Riebiajam Katinui prisiartinus, trys kareiviai išsi- 
tempė. Leitenantas jų viduryje atidavė pagarbą. 

— Pulkininkas Ksenosas? 

Daksas linktelėjo. 

— Si. 

— E] Presidente prašė, kad tučtuojau jus palydėčiau pas jį. 
Štai šičia, prašom.— Užuot ėjęs pro vartus į muitinės patalpas, 
jis pasuko mažų šoninių durų link. Daksas su Riebiuoju Katinu 
žengė jam iš paskos, tačiau du kareiviai užstojo Riebiajam Kati- 
nui kelią. 

— Jūs liksite čia, — griežtai pasakė aukštesnysis. 

Daksas pastebėjo Riebiojo Katino ranką slenkant prie revol- 
verio dėklo. Gestu jį sulaikė. 

— Tai man nepatinka,— suniurnėjo šis. 

Daksas blankiai šyptelėjo. 

— Ko mums bijoti? — paklausė jis angliškai ir vėl persimetė 
į ispanų kalbą.— Mes gi savo krašte. Daryk, kaip tau sakoma. 
Palauksi manęs čia. 

Apsisukęs Daksas nusekė paskui leitenantą. Šis atidarė duris 
ir mandagiai pasitraukė į šalį, praleisdamas Daksą. Nuo karštos 
ryškios saulės Daksas sumirksėjo ir luktelėjo, kol leitenantas su- 
silygins su juo. 

— Štai čČia,— parodė leitenantas, nusivesdamas jį už pastato. 

Ten, paslėptas nuo eilinių žmonių žvilgsnių, stovėjo e] Presi- 
dente kulkų nepramušamas limuzinas. Leitenantas atidarė užpa- 
kalines dureles. m 

— Sėskis, Daksai,— pakvietė jį e! Presidente iš vidaus. 

Daksui įlipus, durelės tučtuojau užsitrenkė. Jis ėmė marksty- 
tis, nes buvo užtrauktos langų užuolaidos. Limuzine tvyrojo vėsa, 
ir tik po kelių sekundžių jis susigaudė, kad dirba ir motoras, ir 
oro kondicionierius. Daksas pažvelgė į e! Presidente. 

Nepaisant vėšinamo oro, el Presidente veidas blizgėjo nuo pra- 
kaito. 

— Kodėl nedavei žinios, kad atvyksti, vaikine? — paklausė jis: 
kone įsiteikiančiai.— Laimė, apie tavo atvykimą sužinojau iš 
-Amparos. 

Daksas pažvelgė tiesiai jam į akis. 

— Nemaniau, kad tai labai svarbu. Kur Ampara? 

El Presidente vengė jo žvilgsnio. 

— Ji nemokamoje ligoninėje atidaro naują kliniką. 

Pro stiklinę pertvarą ir leitenantas, ir šoferis abu juos stebėjo 
su paruoštais automatiniais pistoletais. 

— Nekreipk į juos dėmesio, — pasakė e] Presidente.— Jie mū- 
sų negirdi. 

Daksas nusišypsojo. 

— Man rūpėjo ne tai. 

E] Presidente taip pat šyptelėjo. 

— Visa kita —tik įprasta tvarka, Jie labai uoliai mane sau- 
go. Vaikine, parvykai namo baisiai netinkamu laiku. Tau jokiu 
būdu nereikėjo atsisakyti savo posto. 

— Man neliko kas daryti, kai jūs neatsiuntėte žadėtųjų dali- 
nių. 

— Tam buvo svarbių priežasčių, problemų, apie kurias tu 
nieko nežinai. 

— Betgi jūs buvote davęs žodį — atsakė Daksas,— ir aš taip 
pat. Pasinaudojau savo draugų įtaka. Maldavau ir įtikinėjau 
juos, kad atsiųstų jums naujų ginklų. Tikriausiai negalvojate, jog 
jie patikėjo jūsų melu apie pasibaigusį karių tarnybos laiką? 

— Koks skirtumas, Kuo jie patikėjo? -- atkirto el Presidente 
susierzinęs.— Kalnuose vėl kilo neramumų. Kareiviai buvo rei- 
kalingesni čia negu Korėjoje. 

— Nuo pat pradžios jūs melavote,— apkaltino jį Daksas.— 
Jūs nė nemanėte jų siųsti. Tik troškote įsigyti naujų ginklų. 

E] Presidente pabalo iš pykčio ir vos tramdė balsą: 

— Esų liepęs žmones sušaudyti ir už mažesnius įžeidimus! 

Daksas atsilošė sėdynėje ir įtemptai šyptelėjo: 

— Nesivaržykite. Bent mano draugai tuomet suprastų, kad su 
ta apgavyste neturėjau nieko bendra. 

E] Presidente valandėlę tylėjo. Susitvardęs vėl prašneko: 

— Aš linkęs užmiršti tavo įžeidimą, nes taip prasitarei pyk- 
čio įkarštyje. Tačiau atmink viena: mano pirmutinis ir vienintelis 
rūpestis — Kortegva. Visa kita pasaulyje tiek teturi reikšmės, 
kiek tai susiję su ja. Ar supratai? 

Dakso lūpas perkreipė kartėlis: 

— Labai gerai supratau. 

-— (Gal to ir neįvertinsi, bet, atvykdamas pasitikti, išgelbėjau 
tau gyvybę. 

Daksas tylėjo. 

— Laikraščiai reikalauja tavo galvos. Jie norėtų tave matyti 
pastatytą prieš karinį tribunolą ir sušaudytą už tai, kad atsisakei 
savo posto. 

Daksas pažiūrėjo į jį. 

— O jūs nebūtumėte suinteresuotas atskleisti jiems tiesą, taip? 

— Jeigu jie tik paklausytų,— atsakė e! Presidente.— Tačiau 
jau per vėlu. Jie nepaklausys. 

— Kodėl nesustabdėte jų iš pradžių? 

„— Tai įvyko pernelyg greitai, — nesutrikęs pareiškė e! Presi- 
dente.— Kol galėjau ką padaryti, jie jau buvo sukiršinę liaudį. 

Staiga Daksas pratrūko juoktis. 

— Nesistebiu, kad sugebėjote įtikinti mano tėvą. Jūs kont- 
roliuojate viską, kas spausdinama laikraščiuose, ir vis dėlto ra- 
miai sėdite ir laukiate, kad aš patikėčiau? 

E] Presidente sėdėjo pasipūtęs, tylėdamas. 

— Gerai, Jūs norite, kad išvykčiau tuo pačiu lėktuvu, kuriuo 
atskridau? | 

— Taip, užsienyje dar daug gali nuveikti mūsų labui. 

— Ne,— atkirto Daksas kategoriškai. — Gana mane išnaudojo- 
te, kaip esate išnaudojęs Ir mano tėvą. Pasieškokite sau kitą pa- 
siuntinuką. 

— Šitaip kalbi, nes jauti nuoskaudą. Bet tu kortegvie- 
tis. Ateis diena, kai pakeisi savo nuomonę. 

— Aš visad išliksiu kortegviečiu, bet savo nuomonės niekada 
nepakeisiu. 

El Presidente tylėjo. 

Daksas pažvelgė į jį. 

— Prieš išvykdamas, norėčiau pasimatyti su Ampara. 

— Ampara nenori tavęs matyti, — šaltai atsakė e! Presidente.— 
Ji paprašė tau perduoti, jog paduos pareiškimą dėl skyrybų. Jos 
nuomone, jai, kaip mano dukteriai, netinka toliau palaikyti san- 
tykius su tavimi, 

Daksas atitraukė užuolaidą ir pažvelgė pro automobilio lan- 
gą. Kalnai tolumoje mMirguliavo nuo karščio. Po minutėlės jis vėl 
pasigręžė į el Presidente: 

— Puiku,— tarė ramiai ir siekė durelių. — Aš pasiruošęs iš- 
vykti, 

— Minutėlę— e! Presidente pamojo šoferiui.— Durų užraktai 
valdomi vairuotojo. 

Leitenantas išlipo iš automobilio ir prišoko atidaryti dureles. 
Daksas buvo benueinąs, bet jį sustabdė e! Presidente balsas: 

— Vaya con Dios, mi hijo,! 

Daksas atsisuko. El Presidente buvo pasviręs prie at- 
virų automobilio durelių. Jo veidas atrodė kažkoks liūdnas. Abu 
vyrai ilgai žvelgė vienas į kitą — iškamuotas senis, daugybe rau- 
kšlių išmargintu veidu, ir pavargęs jaunas vyriškis, kurio išraiška 
bylojo apie prarastas iliuzijas. 


'! Sudie, mano sūnau (isp.). 

— Grūcias, ekscelencija,— atsakė rimtai Daksas— Vūya cOn 
Dios, 

E] Presidente paliepė užtrenkti dureles ir pasislėpė už užuo- 
laidų. Didysis automobilis pajudėjo per aerodromą kelio link, pa- 
likdamas paskui save debesį dulkių. Daksas lydėjo jį akimis, kol 
visai išnyko, ir tada pasuko į aerouostą. 


Didžiulis lėktuvas virš jūros pamažu pasviro į šoną ir vėl pa- 
suko žemyno link, Ženklui „Nerūkyti“ užgesus, Daksas siekė ci- 
garetes. Priėjo stiuardesė. 

— Sefi0r; Xenos? Laišką atnešęs pasiuntinys prašė įteikti jums, 
kai tik pakilsime. 

— Dėkui. 

Stiuardesė pasišalino, o Daksas, atplėšęs voką, įbedė akis į raš- 
telį: 


„Daksai, 
apgailestauju. Atleisk man. 


Ampara" 


Pamažu suplėšė raštelį į smulkius skutelius ir sugrūdo juos į 
peleninę. Užsirūkęs cigaretę, pažvelgė pro langą. Jie artėjo prie 
kalnų. Lėktuvas vis kilo, ir Daksas jautė, kaip lengvas spaudi- 
mas jį slegia prie sėdynės. Pažiūrėjo žemyn. 

Melsvi, dantyti, sniegu apkloti Kortegvos kalnai. Staiga jo 
akis aptemdė ašaros. Užsimerkė ir pavargęs atlošė į sėdynę galvą. 

Niekad daugiau jų nebematys. 

— Štai ten, — pasakė Sju Enė, nurodydama vietą, kur 
veidu į smėlį drybsojo Daksas. 

— Oui, mūdame,— išsišiepė berniukas, pliažo patarnautojas. 
Sju Enė tylėdama nusekė jam iš paskos pro ankstyvus saulės vo- 
nių entuziastus. Berniukas įgudusiais judesiais patiesė čiužinį ir 
užmetė ant jo rankšluostį. Išsiėmusi iš pliažinio krepšelio franką, 
Sju Enė padavė jam. Šis kilstelėjo pirštus prie kaktos ir pasišali- 
no, vis dar išsišiepęs dantis. 

Ji tylomis nusileido ant čiužinio ir išsitiesė aukštielninka. Sau- 
lė maloniai šildė odą. Tingiai sujudėjusi, kiek pasisuko šonu. 

Daksas, pramerkęs vieną akį, žvelgė į ją. 

— Sveika. 

— Sveikas, — atsakė Sju Enė. Išsiėmusi buteliuką saulės los- 
jono, ėmė teptis veidą. Baigusi ištiesė jam. 

— Ar neištrintum man nugaros? 

— Žinoma.— Daksas atsisėdo, o ji atgręžė jam nugarą. Lytėjo 
ją tvirtais pirštais. 

Sju Enė nukreipė žvilgsnį į vandens žydrynę. Jachtos šį rytą 
anksti buvo išplaukusios, o tuoj už virvių, žyminčių maudyklės 
ribą, nuriaumojo skuteris, tempdamas paskui save porelę vandens 
slidininkų. 

— Tave sunku pagauti. 

— Nejaugi,— atsakė Daksas.— Aš pliaže visą rytą. 

—- Perskaičiau laikraščiuose apie tavo skyrybas. Nusidangi- 
nau į Niujorką, bet tavęs neberadau.— Ji vis dar nežiūrėjo į 
jį — Man pasakė, kad tu Paryžiuje, tad nuskridau ten, bet buvai 
jau išdūmęs į Romą. Romoje sužinojau, kad išlėkei į Kanus. Nu- 
stebau radusi tave čia. Tiesą sakant, Maniau, kad sugrįši į Niu- 
jorką. 

Nugara jau buvo įtrinta. 

— Pakaks? 

— Pakaks. 

Atsigulusi ant pilvo, Sju Enė pažiūrėjo į jį. 

— Nuo ko tu bėgi? 

Susidūrus akims, šyptelėjo. 

— Nuo nieko nebėgu. Tiesiog neturiu ką veikti. 

— O tavo draugužė aktorė, — paklausė Sju Enė, apsidairyda- 
ma po pliažą.— Kur jinai? 

Daksas nusijuokė — tamsiame veide blykstelėjo balti dantys. 

— Didi? Jai per anksti — be pirmos niekad neatsikelia. 

— Ką tu joje matai? — paklausė Sju Enė.— Ji tokia prasta 
aktorė. | 

— Su ja smagu. 

— Nenorėčiau tikėti. Atrodo tokia minkšta ir putni. Geras 
stangrus vyriškas daiktas — ir ji subliukš. 

Daksas nusijuokė. 

— Išorė apgaulinga, neapsirik. Yra geresnė aktorė, neį tu ma- 
nai. Ji iš tikrųjų gana stipri. 

— Galbūt. Tačiau nepakankamai stipri tokiam vyrui kaip tu. 
Jinai tai ne aš. | 

Daksas atidžiai ją hužvelgė. 

— Tokios, kaip tu, nėra. 

— Geros ar prastos? 

— Abiejų drauge. 

Ją, Matyt, patenkino jo atsakymas. 

— Jos vyras Niujorke padavė pareiškimą dėl skyrybų, kaip 
pagrindinį kaltininką nurodydamas tave. Ar ketini ją vesti“ 

Jis papurtė galvą. 

— Ne. Mudu abu sutinkame, kad aš nepakankamai tam tur- 
tingas. 

Ji nusišypsojo. 

— Kalbama, kad jis užtikęs jus abu lovoje. Turėjo būti gana 
nepatogu. 

— Tiesą sakant, ne.— Prisiminęs jis lengvai šyptelėjo.— Vis- 
kas vyko visiškai kultūringai. 

Prisiminė tą naktį: šviesos miegamajame staiga užsiplieskė, ir 
tarpduryje išdygo jos vyras. Jis mMarkstėsi — tiek nuo šviesos, 
tiek ir nuo reginio, kurį išvydo, juodviems nuogiems pašokus |0- 
voje. 

— Ak, atleiskite. 

— Hijudžai! — sušuko ji.— Ką čia veiki? Laukiau tavęs tik ry- 
toj. 

Jos vyras pasižiūrėjo į laikrodį. 

— Jau ir yra rytoj. Parskridau iš vakarinės pakrantės vidur- 
nakčio reisu. 

— Prakeikti tvarkaraščiai! Niekaip jų neperprantu. 

Didi pažvelgė į Daksą, paskiau vėl į vyrą. 

— Beje, jūs nepažįstami. Hjudžai, tai Daksas. 

Nuo durų jos vyras tarytum ražydamasis linktelėjo. 

— Kaip laikotės? — mandagiai burbtelėjo. 

Daksas rimtai linktelėjo, nieko neatsakydamas. 

— Na, aš turbūt eisiu. 

Didi veidu šmėstelėjo rūpestis. 

— Bet „kur tu apsistosi, Hjudžai? Ką tu rasi tokiu nakties lai- 
ku? 

— Eisiu į savo klubą. 

Didi atsikvėpė. Sakytum, jai palengvėjo. 

— Bet tik žiūrėk, kad tau duotų kambarį su oro kondicionie- 
riumi. Čia Niujorke taip velniškai karšta. 

Pirmą sykį jos vyras atrodė pasibaisėjęs. 

— Tu gi žinai, kad aš nepakenčiuų oro kondicionieriaus! — jis 
nusigręžė į duris.— Na, labos nakties! 

— Hjudžai! — šūktelėjo ji. 

— Kas dar? 

— Aš tokia išsiblaškiusi, vos nepamiršau.— Didi pasisuko į 
Daksą.— Paduok man tą pagalvę. 

Daksas ištraukė iš po savęs pagalvę ir ištiesė jai. 

— Šitą? 

— Ne, kvailuti,— nekantriai atsakė Didi, — ne šitą. Tai tavo 
pagalvė. Tą, kuri greta tavęs, Hjudžo. 

Su nuostaba jis stebėjo ją įkišant ranką po užvalkalu. Kažko 
ten ieškojo ir pagaliau surado — mažą paketėlį, suvyniotą kaip 
dovaną. Užmiršusi savo nuogybę, iššoko iš lovos ir pribėgo prie 
vyro. 

— Dovana tavo gimtadieniui! 

Vyras paėmė paketėlį ir pažiūrėjo į jį. 

-— Ačiū. 

— Tikiuosi, tau patiks,— nusišypsojusi Didi pabučiavo jį į 
skruostą.— Su gimtadieniu, Hjudžai! 

— Ee... taip. 

Jis dar kiek pamindžikavo, vis žvelgdamas į ją, o kai galop 
prašneko, jo balsas skambėjo neapsakomai ramiai: 

— Verčiau eik į lovą, brangute. Gausi galą per tą nelemtą 
oro kondicionierių, gi šitaip pučia! 

— Ką tu veikei, grįžęs iš Korėjos? — paklausė Sju Enė, be ce- 
remonijų vėl jį perkeldama dabartin. 

— Nieko ypatingo, — atsakė jis nerūpestingai.— Tiesą sakant, 
mokiausi skraidyti. Ką tik gavau teises. 

— Ketini įsigyti lėktuvą? 

Daksas papurtė galvą. 

— Ne, Man patinka dvimotorė „Cesna“, tačiau ji ne mano ki- 
šenei.. 

— Aš tau ją nupirksiu, — staiga pareiškė Sju Enė. 

Daksas pažvelgė į ją. 

— Už ką gi? 

— Šiaip sau,— Sju Enė spragtelėjo pirštais.— Galiu sau tą 
leisti. 

— Nereikia, bet vis tiek dėkui. Toksai lėktuvas — kaip jach- 
“ta; išlaikyti jį brangiau nei nusipirkti. 

Sju Enė valandėlę tylėjo. 

— Ar turi kokių planų? 

— Tiesą sakant, ne. Vis dar pratinuosi prie minties, kad ne- 
turiu svarbesnio darbo. Kitą mėnesį esu pakviestas į safarį Ke- 
nijoje. 

— Vyksi? 

— Dar nenusprendžiau. 

— O kaip tavo draugužė? 

— Didi važiuoja į Paryžių, filmuosis kažkokiame filme, tad 
aš tikriausiai vyksiu į tą safarį. Perspektyva tūnoti per vasaros 
karščius Paryžiuje manęs nevilioja. 

Sju Enė užkaito iš pasitenkinimo. Jeigu Daksas šitaip galvoja, 
tai nėra ko rūpintis. Už jų pliaže kilo šioks toks subruzdimas, 
ir abu atsisuko pažiūrėti. ,,Karltono“ pliažo laiptukais leidosi Di- 
di, .o fotografai vienas per kitą skubėjo ją nufotografuoti. Buvo 
apsivilkusi plevenančia pastelinės spalvos raštuota vasarine suk- 

nute, tokios pat medžiagos didžiulė puošni skrybėlė ir skėtis sau- 
gojo jos veidą nuo saulės. Fotografai pagaliau prasiskyrė, ir ji 
per pliažą pasuko juodviejų link, aukštais kulniukais grimzdama 
į purų smėlį. 

Daksas atsistojo. 

— Didi, tai Sju Enė Deli. Sju Ene — Didi Lester. 

— Mis Deli, — pasakė aktorė su vos juntama piktavališka gai- 
dele,— esu daug apie jus girdėjusi. Džiaugiuosi jus sutikusi. 

Atsistodama Sju Enė nusišypsojo. 

— O aš apie jus tik dabar išgirdau— Ji pažvelgė į Daksą.— 
Na, tiesą sakant, jau turiu eiti. 

— Ak, nesivaržykite mManęs,— skubiai pasakė Didi.— Užtruk- 
siu tik minutėlę. Negaliu būti saulėje. Žinote, mano oda tokia 
švelni. Tik užsukau pažiūrėti, kaip laikosi Daksas. 

— Daksas laikosi puikiai, — saldžiai nusišypsojo Sju Enė.— 
Jūs mūsų nevaržote.— Ji pakėlė savo pliažinį krepšelį — Buvo 
malonu su jumis susipažinti, mis Lester. 

Didi irgi nusišypsojo. 

— Man taip pat malonu. 

— Tik būkite jam gerutė,— paprašė.— Šiaip ar taip, mudu ke- 
tiname susituokti. 

Ir apsisukusi Sju Enė paliko juos. 

Šeimininkė vis dar labai patraukli moteris, — manė. 
Džeremis,— įpusėjusi ketvirtąją dešimtį, bet išlaikiusi pėdsakus 
nuostabaus grožio, kuriuo, matyt, buvo apdovanota jaunystėje. 

— Eime į kokteilių pobūvį,— paragino jį Daksas.— Pas ma- 
dam Fonten visad vieši įdomių žmonių.— Ir Džeremis nuėjo, ka- 
dangi iki sutartų pietų vis tiek neturėjo ką veikti, 

Dakso teisybė, pas ją svečiavosi įdomių žmonių. Kaip tik tin- 
kamas mišinys politikų, diplomatų, rašytojų, menininkų, estrados 
artistų ir šiaip turtuolių. Tai buvo šmaikštus salonas, ir iš tvyro- 
jusios jame smagios nerūpestingos nuotaikos Džeremiui pasirodė, 
kad šeimininkė tokius pobūvėlius rengia jau senokai. 

— Tiesiog nuostabu, — pastebėjo kažkoks vyriškis jam iš kai- 
rės,— kaip jūs, amerikiečiai, renkate naują prezidentą: kol šis 
neperima valdymo, senasis tebeeina savo pareigas, vis dar vado- 
vaudamas ir net skirdamas žmones, išsilaikysiančius ilgiau negu 
jo paties administracija. 

Džeremis nusišypsojo. 

— Galbūt todėl, kad naujasis prezidentas po kelių mėnesių 
irgį turės tokias pačias galimybes.— Akies kampučiu jis paste- 
bėjo, „kaip tarnaitės pakviesta šeimininkė pakelia telefono ragelį. 

— Bet Eizenhaueris vyksta į Korėją užbaigti karo. Ar jis ne- 
pasisavina kai kurių šio posto teisių? 

— Nė kiek, — paaiškino Džeremis.— Matote, jis vis dar veikia 
kaip privatus asmuo. Negali imtis jokios veiklos, kol nepradės 
eiti prezidento pareigų. 

— Vis tiek neįstęngiu suprasti, — pastebėjo kitas.— Mano ša- 
lyje išrinktas Žmogus tampa prezidentu tą pačią dieną. Todėl nie- 
kad nebūna dviejų ptezidentų. 

„Jeigu jūsų šalyje Žmogus išrenkamas, tai išvis stebuklas“, — 
pamanė Džeremis, nors visai nesidomėjo šiomis kalbomis. Kur 
kas labiau jį domino šeimininkės pašnekesys. Nežinia, koks tai 
buvo pokalbis, bet jis moterį smarkiai paveikė. Ji suseno bemaž 
jo akyse. 

Pagaliau, giliai atsidusus, pasakė „„A demain“!' ir padėjo ra- 
gelį. Ilgai stovėjo tyli, lyg mėgindama susitvardyti, paskiau vėl 
pamažu prisidengė geros nuotaikos kauke. Paėmusi nuo nešamo 
pro šalį padėklo taurę šampano, nuėjo prie didžiulio išgaubto 
lango į sodą, sustojo ir tyliai įsistebeilijo laukan. 

Džeremiui parūpo, kas gi patraukė jos dėmesį. Nežymiai iš- 
tempus kaklą, jam pavyko pažvelgti į sodą. Kaip įprasta per 
tokius pobūvius, jame viauksėjo ir šokinėjo daug mažų šunyčių, 
paliktų ten savo šeimininkių. Kaip dažnai atsitinka, atsirado vie- 
nas gašlesnis už kitus pudeliukas, puldinėjantis visur kaip pa- 
trakęs, vis mėginantis užlipti tai ant vieno, tai ant kito šuns. Dže- 
remiui bestebint, jis susirado vieną kalę, kuri jo nenumetė, ir šuo 
beveik su akivaizdžiu pasitenkinimu ėmėsi darbo. 

Seimininkė taip pat atrodė lyg pakerėta. Tylomis tebestovėjo 
viena prie lango, aiškiai pamiršusi kambarį su svečiais. Kai pa- 
galiau prašneko, lūpos tarytum nejučia reiškė mintis, skirtas tik 
sau. 

— Tik pažiūrėkite į šitą kalytę, kokia ji laiminga su tuo kirs- 
tuku, šokinėjančiu jos viduje. Kaip išdidžiai dairosi į kitas ka- 
les — vienintelė turinti tokį kirstuką ir trokštanti, kad jai pa- 
vydėtų. O šuo — nevykęs kvaišelis! Įsivaizduoja, kad nuo jo 
viskas priklauso, kad pergalės džiaugsmas jo vieno. Per savo pai- 
kumą tariasi ją nugalėjęs, bet juk galiausiai triumfuos jinai! 

Džeremis pasisuko į Daksą, kuris atsistojo greta. 

— Girdite, ką ji šneka? 

— Tikriausiai ir kiti tai girdi. — Džeremis apsidairė po kam- 
barį. Išties svečiai girdėjo. Pamažu kiti pokalbiai ščiuvo, visi su- 
kluso, iš pradžių slapčiomis, nežiūrėdami vienas kitam į akis, pas- 
kiau atviriau. 

— Kodėl niekas jos nenutraukia? — pasibaisėjo Džeremis pa- 
šnabždomis. 

— Tegul sau šneka, jai palengvės. Daugelį metų buvo mesjė 
Baso, ministro, meilužė. Šiame salone iškoketuodavo jam visokių 
malonių, padėjo kilti karjeros laiptais. Dabar kalbama, kad šis 
susiradęs jaunesnę moterį ir nebeturįs jai laiko. 

Bet vis dėlto Daksas perėjo nutilusį saloną, prisiartino prie iš- 
gaubto lango ir tyliai atsistojo šalia jos. 

— Ką ši kalytė išmano, kaip elgtis su tuo baksnojančiu kirs- 
tuku ar su patinėliu, kuriam jis priklauso? Aš žinau, ką daryčiau. 
Glamonėčiau, bučiuočiau, laižyčiau, liaupsinčiau jį, kol šis išties 
išbrinktų nuo savo stiprybės ir galios, o tada padaryčiau jam vie- 
tos savo viduje ir išsunkčiau iki paskutinio lašo. 

Džeremis pamatė Daksą švelniai suimant ją už rankos. Si pa- 
sisuko į jį išgąsdintu veidu, tarytum pažadinta iš gilaus miego. 
Pamažu apsisuko ir apsižvalgė po tylų saloną. Po grimu atrodė 
nežymiai pablyškusi. 

— Jis neateis! — staiga tarė garsiai, skambiu balsu. 

Bemaž iš karto pokalbiai vėl atgijo, tarsi nė nebuvo nutrūkę. 
Tačiau pobūvis baigėsi, ir vienas paskui kitą svečiai ėmė skirsty- 
tis. Džeremis pasižiūrėjo į laikrodį. Jau beveik laikas pietauti 
kitur. Sugavo Dakso žvilgsnį: 

— Turiu bėgti. Pasimatysime iš ryto per pusryčius. 

— Dešimtą valandą pas mane, 

Iš mandagumo Džeremis paieškojo šeimininkės, tačiau šios 
niekur nebuvo matyti, tad išėjo neatsisveikinęs. 


Džereinis nusekė paskui Riebųjį Katiną į valgomąjį. Daksas 
laukė dar su Chalatu, veidas buvo sukritęs ir pavargęs. Rankoje 
laikė didelį stiklą pomidorų sulčių. Nusišypsojo Džeremiui. 

— Galbūt pats didžiausias amerikiečių išradimas — tai vaistai 
nuo pagirių: pomidorų sultys, citrina ir Vusteršyro padažas. 

— Dievaži! Atrodote kaip nuo kryžiaus nuimtas. Kur pralei- 
dote praėjusią naktį? 

— Niekur,— atsakė Daksas, siurbtelėdamas pomidorų sulčių ir 
susiraukdamas.— Kad jie dar sugalvotų kaip šitą šlamštą paska- 
ninti. 

— Man regis, jūs ketinote eiti į teatrą. 

— Persigalvojau,— atsakė Daksas.— Kai visi išėjo, pasilikau 
pas madam Fonten. 

Džeremis išpūtė akis. Staiga jis susiprotėjo. 

— Norite. pasakyti, kad ją dulkinote? — paklausė netikėdamas. 

— Šitoks poelgis labai padorus, — atsakė Daksas išsisukinėda- 
mas ir truktelėjo pečiais— Kažkam juk reikėjo sugrąžinti tai 
vargšei Moteriai pasitikėjimą savimi. 

Džeremis žvelgė į jį be žado. 

Daksas šypsojosi. 

-— Ir žinote, ji ne tokia jau prasta. Išmano, kaip ten ir kalbė- 
jo. Tasai Baso tikras idiotas.— Jis vėl siurbtelėjo pomidorų sul- 
čių.— Žinote man atrodo, retsykiais turėtume pamaloninti ir pa- 
gyvenusias moteris. Jos tai vertina, tiesiog paglosto mūsų savi- 
meilę. 

— O, brolau! — teištarė Džeremis, gurkštelėdamas pomidorų 
sulčių, kurias Riebusis Katinas buvo padėjęs prieš jį. 

— Nesutinkate su manimi? 

— Nesakau nieko,— tarė Džeremis.— Ir vis dėlto šito nesu- 
prantu. 

Daksas nusijuokė. 

— Jūs, amerikečiai, keisti žmonės, manote, kad kietas tik my- 
lėjimuisi. Tačiau juo galima išreikšti tiek daug kitokių dalykų. 

— Aš nesuprantu. Man būtų labai sunku... 

— Ką gi čia sunku suprasti? — pertraukė Daksas.— Tas daik- 
tas — tai mūsų pačių dalis, kaip rankos ar kojos. Neleidžiate joms 
daryti, ką užsigeidžia. O kodėl varpą turėtume laikyti nevaldoma? 

-— Pasiduodu,— uzeremis juokais iškėlė rankas.— Jūs arba per- 
nelyg civilizuotas, arba pernelyg primityvus. 

Daksas vienu ypu išmaukė sultis. 

— Pratęsiant šitą mintį, prancūziški pusryčiai su bandute ir 
kava Šį rytą man pernelyg civilizuoti. Ką pasakytumėte apie 
primityvią amerikietišką kiaušinienę su kumpiu? 

Džeremis nusijuokė. 

— Sitai aš suprantu. 

Vėliau, kai baigė valgyti ir sėdėjo prie kavos puodelio, Dže. 
remis žvilgtelėjo į draugą: 

— Jūs atrodote nenustygstantis, pasikeitęs, kažkoks nebe toks. 

Užsidegdamas ploną cigarą, Daksas metė į jį įdėmų žvilgsnį. 

— Kad Ir ką teigtų jūsų amerikietiški laikraščiai, plevėsos 
gyvenimas ne toks jau lengvas. 

— Tikiu tuo,— nusišaipė Džeremis su tariamu iškilmingumu. 
— Tenka net dulkinti mergšes, kurios nepatinka. 

Daksas nusijuokė. 

— Net ir tai. 

— O jei rimtai — ką jūs ketinate veikti? Nesate iš tokių vyrų, 
kurie sėdėtų sudėję rankas. 

— Nepabandęs ko nors, nežinai. 

— Marselis ką nors pasiūlytų, jeigu sutiktumėte prie jo prisi- 
dėti. Tai nukreiptų nuo jo piktą visuomenės akį ir leistų lais- 
viau veikti. Manau, kad juins abiems išeitų į naudą. 

— Ar Marselis jums taip pasakė? — Daksas gudriai pažvel- 
8€ 1 JL 

— Ne,— prisipažino Džemeris— Nemačiau jo nuo to laiko, 
kai išėjo iš kalėjimo. Labai mažai žmonių jį matė. Tūno užsidaręs 
tuose namuose Park Aveniu ir visus verčia ateidinėti pas jį, net 
merginas. 

— Kodėl pagalvojote apie Marselį? 

— Mano tėvas davė mintį. Jam atrodo, kad tai, ko gero, ne- 
bloga idėja. Jeigu norite, jis pašnekės su Marseliu. Jus tai su- 
domintų? 

Daksas papurtė galvą. 

— Atvirai sakant, ne. Neįsivaizduoju savęs verslininku. 

Pažvelgęs į Džemerį, Daksas nusišypsojo. 

— Pinigų man pakanka. Mano ambicijos ne tokios dide- 
lės, kad norėčiau įsigyti visą pasaulį. 

— Vis tiek jums nederėtų tinginiauti. Tuščiai save eikvoja- 
te. Jūs dar toks jaunas. 

Dakso akys tarytum apsiblausė. 

— Galbūt visa bėda, kad aš toks senas, — pasakė jis ramiai, — 
ir nebeišmanau, kaip kvailioti? 

Kelias sekundes tarp juodviejų įsiviešpatavo tyla, paskiau 
Džeremis staiga ją nutraukė: 

— Sju Enė visiems šneka, kad rengiasi už jūsų ištekėti. 

Daksas nieko neatsakė. 

— Ar ketinate ją vesti? 

Daksas lėtai išpūtė dūmus. Laikydamas cigarą prieš save, kri- 
tiškai jį žiūrinėjo. 

— Nežinau. Galbūt kada nors, kai man viskas nusibos. 

Ir pažvelgė į Džeremį. Šis pamanė, kad žmogaus akyse nie- 
kados nėra matęs tokio liūdesio. 

— Suprantate, mudu su Sju Ene daug kuo panašūs. Abu pra- 
radę iliuzijas. 

Pažvelgęs pro vartus, Marselis išvydo reporterius bei foto- 
grafus. Pasisuko į prižiūrėtoją, laukiantį jį išleisti. 
— Ar kitaip iš čia išeiti negalima? 


abejoju, ar jums tai patiktų. 

Marselis metė į jį žudantį žvilgsnį. Visi jie, uniformuoti, 
trenkti ir niekingai biurokratiški. Tikriausiai jaučiasi itin dide- 
liais viršininkais, galėdami įsakinėti tokiam žmogui kaip jis. Pri- 
žiūrėtojas atidarė vartus, ir jis išėjo į laisvę. 

Tučtuojau jį apniko reporteriai. Kol yrėsi pro juos link lau- 
kiančio palei šaligatvį limuzino, blyksės žybsėjo jam tiesiai į 
veidą. Judėti buvo beveik neįmanoma. 

— Kaip jaučiatės išėjęs į laisvę, misteri Kampionai? 

— Atrodote kiek pablogęs, misteri Kampionai. Kiek nume- 
tėte svorio? 

— Ar kalėjimo maistas jums netiko? 

— Kokie jūsų tolesni planai? 

— Ar jūs žinote, kad imigracijos organai pradėjo bylą dėl 
jūsų ištrėmimo iš Jungtinių Valstijų? 

— Ar ketinate palikti Ameriką? 

Skindamasis kelią automobilio link, Marselis niurzgėjo vis tą 
patį: 

— Jokių komentarų, jokių komentarų. 

Automobilis šovė nuo šaligatvio, ir Marselis pavargęs atsi- 
lošė, užmMerkdamas akis. Tik tuomet užuodė silpną muskusinį 
kvepalų aromatą. Iš lėto pasuko galvą ir atsimerkė. 

Greta sėdėjo Danja, spinduliuojanti didelėmis tamsiomis aki- 
mis. 

— Tu -sulysai, Marseli,— tarė švelniai. 

Jis atsakė ne iš karto. 

— Kodėl atėjai? — pagaliau paklausė kone šiurkščiai. — Ra- 
šiau gi, jog nenoriu, kad mane kas pasitiktų. 

— Aš maniau...— jos akys staiga priplūdo ašarų, ir ji nusi- 
suko. 

— Ką tu maneit — paklausė jis.— Kad kalėjime nuo susilai- 
kymo turėsiu tokį stačią, jog iškart pulsiu tau į glėbį? 

Danja neatsakė. 

— Man tavęs nereikia, man nieko nereikia. Jiems atsirūgs. Vi- 
sus juos sutvarkysiu — tuos, kurie įkišo mane į kalėjimą. Ateis 
dar mano eilė. 

— Niekas tavęs neįkišo į kalėjimą, Marseli.— atsakė Danja 
tyliai. — Tu pats dėl visko kaltas. Nenorėjai nieko klausyti. 

— Netiesa! — šūktelėjo jis.— Tai suokalbis. Jie visi prieš 
mane. 

Danjos akys jau buvo sausos, o veidas subtiliai pasikeitęs — 
įgavęs griežtumo, kurio pirmiau neturėjo. 

— Jie? Kas? 

— Abidžanas. Horganas. Kiti.— Marselio žvilgsnis tapo gud- 
rus.— Jie nemanė, kad, sėdėdamas kalėjime, galiu ką padaryti, 
tačiau apsiriko. — Jis pratrūko juoktis. — Tik palūkėk, kol jie 

sužinos, kad tai aš supirkinėjau jų akcijas atviroje rinkoje. Pa- 
lūkėk, kol sužinos, kad esu įsigijęs ,„Abidžano laivybos“ ir „Ka- 
ribtekso naftos“ kompanijų kontrolinius akcijų paketus. Tuomet 
nebeįsivaizduos esą tokie apsukrūs. Keturiomis atšliauš pas ma- 
ne. Ir žinai, ką aš padarysiu? 

Ji pažvelgė jam į akis ir papurtė galvą. 

— Nusipersiu jiems tiesiog į veidus, — jis nusijuokė.— Taip 
ir padarysiu — nusipersiu jiems tiesiog į veidus! 

Pirmą sykį Danja ėmė suvokti, koks iš tikrųjų Marselis ligo- 
nis. Luktelėjusi, iki jis nustos juoktis, prabilo: 

— Tu pavargęs, Marseli,— tarė ji švelniai, — visai nusibaigęs. 
Prieš ką nors darydamas, pasiimk atostogų. Gal plauk kokion 
turistinėn kelionėn. Ilgas poilsis atstatys tau jėgas. 

— Jie jau žino! Atsiuntė tave man sukliudyti! 

— Marseli! — ji buvo sukrėsta.— Aš nieko apie tai nežino- 
jau. Iki pat šio momento. 

— Netikiu tavimi. Tu išvien su jais visais. Visi jūs prieš 
mane! 

Danja žvelgė į jį plačiomis akimis, apstulbusi. 

— Dabar suprantu, kodėl tu įsitvėrusi savo kriošenos vyro. 
Visą laiką tik šnipinėji mane. Dėl jų! 

— Marseli, tai netiesa, — bemaž iš paskutiniųjų gynėsi Dan- 
ja.— Kaipgi galėjau šnipinėti, net nepažindama. 

— Tu meluoji, meluoji! — šūktelėjo jis ir pamojo per stiklą 
šoferiui, kad sustotų. 

Išsigandęs šoferis paspaudė si;bdžius ir pasuko automobilį 
prie šaligatvio — Danja kniubtelėjo į priekį, kone nuvirsdama ant 
grindų. Kol spėjo atsitiesti, Marselis jau buvo atstūmęs dureles. 

— Lauk! 

Akimirką žvelgė į jį, paskiau nusišypsojo. Jos balsas buvo 
pritvinkęs paniekos. 

— Tu, liguista žmogysta, varai mane lauk? Lauk iš ko — iš 
mano pačios automobilio? 

Marselis išsprogino akis, išblyško. Tylus prasispraudė ir pro 
atviras automobilio dureles žengė: laukan, tačiau skubėdamas 
užkliuvo kulnu, nėrė stačia galva pirmyn ir nusirito į gatvės 
nutekamąjį lataką. 

Nė nežvilgtelėjusi, Danja užtrenkė dureles. 

— Važiuokite. 

Šita nuotrauka, kuri užfiksavo Marselį išsikėtojusį Atlantos 
priemiesčio nutekamajame latake ir suglumusiu žvilgsniu pa- 
lydintį nuvažiuojantį limuziną, kitą dieną išstūmė iš daugumos 
laikraščių pirmųjų puslapių Korėjos karą. Ją padarė atkaklus 
fotoreporteris, sekęs Danjos automobilį. 

Kai Šekteris pagaliau pateko studijon, kuria Marselis lai- 
kinai naudojosi kaip savo darbo kabinetu, name darbavosi elekt- 
rikų brigada. 

— Ką tie Žmonės čia veikia? 


— Vedžioja laidus,— atsakė Marselis. — Liepiau įrengti sig- 
nalizacCiją prieš įsilaužėlius. 
— Kuriems galams? — paklausė juristas. — Juk gyvenate 


Park Aveniu, viename geriausiai policijos saugomų miesto ra- 
jonų. Kas gi galėtų įsilaužti? 

Marselio veidu šmėkštelėjo savotiška išraiška. 

— Kai sugrįžau namo, jau du kartus mėgino. 

— Ar pranešėte policijai? 

— Taip. Net paprašiau papildomos apsaugos, bet mane tik- 
tai išjuokė. Sakė skambinti, jei dar kas laužtųsi. Įtariu, kad jie 
papirkti. 

— Policija! — Šekteris nusijuokė. — Nekvailiokite. — Atsisė- 
dęs užsirūkė.— Jūsų reikalai jiems nerūpi. 

— Nepamirškite, kad sėdėjau kalėjime,— manieringai atsa- 
kė Marselis.— Tai savaime juos nuteikia prieš mane. 

Šekteris neatsakė. Buvo dalykų, apie kuriuos su Marseliu 
neįmanoma. protingai šnekėtis. 

— Na, ką gi, jeigu jums šitaip ramiau. 

— Žymiai ramiau,— pirmą sykį Marselis nusišypsojo.— Kai 
viską pabaigsiu, niekas be mano žinios neįžengs į namus. Ne- 
bent prasisunktų pro sienas osmoso būdu. 

Šekteris atidarė protfelį. 

— Atnešiau jums pasirašyti kai kuriuos popierius. 

— Kokius popierius? 

Šekteris paklojo ant stalo pirmąjį pluoštą. 

— Čia sutartis su „(General Mutual Trust“ pirkti jų turimas 
„Karibtekso“ akcijas už vienuolika su puse. 

— Aš jums sakiau už vienuolika, — įtariai tarė Marselis. 

— Jūs sakėte, kad galima derėtis net iki dvylikos.— Tai bu- 
vo vienas iš Marselio bruožų, kuris Šekteriui nepatiko — su- 
tarus dėl ko nors, jis po to visad ieškodavo priekabių. 

— Kiek tai mums duoda? 

— Dar 421000 pajaus. Apie devynis procentus. 

— Ar tai daugiau, negu turi Horganas su savo grupe? 

Šekteris linktelėjo. 

— Maždaug 42000 pajaus daugiau. Dabar jums priklauso 26,1, 
o jiems tik 25,3 procento. 

— , Gerai, — Marselis nusišypsojęs greitai pasirašė sutartis ir 
pastūmė popierius juristui.— Kas dar? 

— Kalbėjausi šį rytą su de Koinu Paryžiuje. Jie sakosi ne- 
galį atnaujinti garantijos. Striuka su pinigais. 

Marselis ūmai užraudo iš pykčio ir trenkė kumščiu į stalą. 

— Jie irgi prieš mane.— Jis įsistebeilijo į juristą.— Beveik 
ketinu nuvažiuoti pas juos, priversiu pakeisti sprendimą! 

— Jums negalima, pats tai žinote, — atsakė juristas,— kol imi- 
gracijos valdyba nebaigė bylos dėl jūsų ištrėmimo. 

— Jau verčiau būtų laikę mane kalėjime. 

Šekteris tylėjo. Pagalvojo apie geležines grotas, kuriomis pra- 
eitą savaitę Marselis uždengė visus namų langus. O dabar dar 
toji signalizacija prieš plėšikus. 

— Ar jūs nesikreipėte į Bostono bankus, kad jie perimtų 
garantiją? 

— Kreipiausi. Jie nesuinteresuoti. 

Marselis įsiutęs pervėrė jį žvilgsniu. 

— „Izraelio linijas“ įsteigiau aš. Vienintelis drįsau rizikuoti. 
De Koinai taip šito troško, jog siūlyte siūlijosi paskolinti pi- 
nigų. O dabar, suuodę kaip užsikalti daugiau kapitalo, tie Žyd- 
palaikiai mane išstumia. 

Šekteris tvirtai atrėmė jo žvilgsnį. 

— Nemanau, kad žydiškumas tam turi įtakos, — pareiškė jis 
ryžtingai.— De Koinai — bankininkai. Jie žino, kaip jūs išsiple- 
čiate, investuodamas į kitus savo reikalus. Negalima turėti visko 
iškart, pats suprantate. 

— Kodėl gi ne? — atšovė Marselis.— Kas tam turi didesnę 
teisę? 

Buvo jau vėlu, ir pobūvio svečiai pradėjo skirstytis. Daksas 
apsižvalgė. Liko tik jis su Marseliu ir dar kelios merginos. Su- 
gavo Marselio žvilgsnį. Marselis, palikęs blondinę, su kuria 
kalbėjosi, priėjo prie jo. 

— Viskas gerai? 

— Viskas puikuų,— atsakė Daksas,— bet jau vėlu. Esu paža- 
dėjęs rytoj anksti rytą plaukti jachta su Džekobsenu, Tad ver-. 
čiau eisiu, 

— Kodėl? — užklausė Marselis.— Dar anksti,-- laukia pati ge- 
riausia vakaro dalis. 

— Pati geriausia dalis? Betgi visi išsiskirstė. 

Marselis paslaptingai nusišypsojo. 

— Mergaitės dar čia. 

Daksas pažiūrėjo į jį, paskiau apžvelgė kambarį. Jame dar 
buvo pasilikusios penkios merginos, ir jis pastebėjo, kaip ret- 

karčiais viena jų svaido į, jį goslius žvilgsnius.— Joms visoms 
moku algas. 

— Dirba jūsų kontorojeė — Daksas negalėjo patikėti — jos 
atrodė, ne iš tokių. 

— Žinoma, ne, — Marselio balsas nuskambėjo triumfuo- 
jančiai.— Bet jos pas mane tarnauja. O dėl išlaidų — mokesčių 
įstatymai tokie griežti, jog pigiau atsieina mokėti algas ir pas- 
kiau iš jų išskaičiuoti. 

— Ak. 

— Žmogus sukiesi kaip išmanai,— pasakė Marselis,— iš visų 
pusių tyko pavojai. 

Daksas neatsakė. 

— Dabar, kai kiti išėjo,— mirktelėjo Marselis — mes galime 
eiti viršun, į Mano butą. Pažadu jums, nenuobodžiausite.— Jis at- 
sisuko į merginas.— Allons mes enfants.! 

Tylomis Daksas nusekė iš paskos laiptais į antrąjį aukštą, kur 
Marselis sustojo prie vienų durų. Išsiėmęs iš kišenės raktą, įki- 
šo į įpjovą. Po akimirkos iš viršaus pasigirdo tylus dūzgesys. 

— Vienintelis kelias į mano butą — liftu, — tarė jis.— Laip- 
tus liepiau nugriauti.— Jis atidarė duris.— Pirmiausia pasikelsi- 
me su dviem mergaitėm. Paskiau nusiųsime liftą žemyn, kad pa- 
imtų likusias. | 

— O tarnai? Kaip jie patenka į savo kambarius? 

— Užpakalinėje namo dalyje yra laiptai, bet įėjimą į mano 
aukštą liepiau užmūryti — Jie išlipo iš lifto, ir Marselis atsisu- 
kęs paspaudė sienoje mygtuką. 

— Kiekviename kambaryje įtaisyta po mygtuką. Niekas ne- 
pasikels man neatlaisvinus lifto. 

Netrukus likusios trys merginos išlipo iš lifto, ir Marselis 
visus nusivedė į erdvią svetainę. Čia stalas jau buvo padengtas 
užkandžiais: ikrais ir paštetu. Kibirėliuose šalo keletas butelių 
šampano, o kampe buvo įrengtas viskuo pripildytas baras. 

Merginos, matyt, žinojo, ko iš jų laukiama, tad pranyko pio 
duris priešingoje kambario pusėje. p 

— Tenai svečių kambarys,— pasakė Marselis.— Mano kam- 
barys kitame gale. Išgersime? 

— Man jau beveik užtenka. 

— Reikia, — paragino Marselis, keistai nusišypsodamas, ir pa- 
ėmė Daksą už parankės.— Eime. 

Po baru Marselis kažką spustelėjo. Panelis nusislinko, ati- 
dengdamas televizoriaus ekraną, kuris po akimirkos nušvito. Ja- 
me pasirodė svečių kambarys. Merginos sukinėjosi po jį, ir ne- 
trukus per garsiakalbį pasigirdo jų balsai. 

Viena vilkosi žemėn suknelę. 


' Pirmyn, vaikučiai (pranc.). 

— Kas per nuobodybė,— tarė pasibjaurėjusiu tonu. 

Marselis šypsojosi. 

— Naujausias išradimas — uždara televizijos sistema. Jos net 
nenujaučia, kad yra stebimos. Ketinu įrengti kiekviename kam- 
baryje. Taip galėsiu žinoti, kas dedasi namuose. 

Marselis, atrodė, stebėjo viską pamiršęs. Dauguma merginų 
jau buvo nusirengusios. Viena jų priėjo prie spintos ir atitraukė 
slankiojančias duris. 

— Na, mergaitės, ką šiąnakt? 

— Nežinau, — atsakė kita,— kuo praeitą kartą vilkėjome? 

— Baltą nekaltos nuotakos aprangą. 

— Tad kaip dėl tų elegantiškų juodų dalykėlių? Jie seniai 
nedėvėtiį. 

Dar viena prisiartino prie spintos. Nusisegė liemenėlę ir iš- 
laisvino gana stambokas krūtis. 

— Šitoji moka fantastiškų triukų,— Marselis kalbėjo pusiau 
pašnibždomis, tarsi jos galėtų išgirsti. — Laiko jūsų kiaušus sau 
tarp papų, kol trinasi snukeliu į tą daiktą ir pirštu mMasažuoja 
jums prostatą. Tačiau baisi melagė. Jinai nenumano, kad viską 
žinau apie jos draugelį, ateidinėjantį pas ją į butą. Kartais kyla 
noras ją išmesti, tačiau įos visos vienodos. Nei viena negalima 
pasitikėti. 

— Iš kur žinote, kad jinai turi draugelį? 

Marselis vėl nutaisė savo paslaptingąją šypseną. 

— Aš viską žinau. Jų telefoniniai pokalbiai užrašomi, net 
prie jų lovų spyruoklių liepiau įtaisyti slaptus mažyčius mikro- 
fonėlius.— Jis nusijuokė, vėl grįžtelėjo į ekraną.— Kad girdėtu- 
mėte kai kuriuos įrašus! 

Daksas dėbtelėjo į merginas, kurios jau buvo apsirengusios. 
Visos vienodai. Juodomis persišviečiančiomis nėriniuotomis lie. 
menėlėmis ir korsetukais su prisegtomis ilgomis juodomis tinkli- 
nėmis kojinėmis, kaip operetėje. Viena merginų pasisuko į te- 
levizijos kamera, ir ekranas staiga užgęso. Panelis automatiškai 
ėmė slinkti į vietą. 

— Po kilimu, prie pat durų, yra jungiklis. Vos tik kas eina 
iš kambario, jis automatiškai išjungia aparatūrą. 

Daksas pažvelgė į Marseli. 

— "Turbut dabar išgerčiau. 


Buvo beveik ketvirta ryto, kai Daksas pagaliau susiruošė ei- 
ti. Kol linkėjo visiems labos nakties, Marselis, įsitaisęs ant 
sofos tarp dviejų merginų, stebėjo jį it apuokas. Atrodė gerokai 
kauštelėjęs. Mat, kaip daugelis prancūzų jis nebuvo pratęs prie 
stiprių gėrimų, o visą naktį atkakliai maukė škotišką viskį. Var 
gais negalais atsistojo. 

— Palydėsiu žemyn. Noriu apie kai ką pasišnekėti. 

„Jiedu įėjo į liftą. Marselis šypsojosi. 

— Na, kaip jums tos mano mažytės tarnautojos? 

Daksas nusijuokė. 

— Sakyčiau, labai patyrusios. Tačiau turbūt labai brangios. 

— Už patirtį tenka: mokėti. Bet nesvarbu, galiu sau leisti. 

— Užeikime valandėlei pas mane į kabinetą,— tarė: Marse- 
lis, kai, palikę liftą, juodu nusileido laiptais. | 

Daksas nusekė paskui jį į biblioteką. Uždaręs duris, Marse- 
lis atsisėdo už rašomojo stalo. 

— Tikriausiai stebitės, kodėl norėjau jus pamatyti? 

Daksas neatsakė. | 

— Laikau, kad e/ Presidente labai neapgalvotai pasielgė su 
jumis. Kada nors jis pasigailės. 

Daksas neišsiduodamas truktelėjo pečiais. 

Marselis stebeilijos į jį. 

— Bet man ne tai rūpi. Jūs tikriausiai labai nuobodžiaujate? 

— Tiesą sakant, ne. Argi gali nuobodžiauti, kai turi tokių 
draugų, kaip jūs? 

Marselis patenkintas nusišypsojo, bet tuojau surimtėjo. 

— Vis dėlto, kiek galima krušti mergas? Anksčiau ar vėliau 
jums tikrai kils noras pagalvoti apie ką kita. 

— Nežinau, — atsakė Daksas,— bet, man atrodo, didesnę gy- 
venimo dalį aš ir galvojau apie kitką. O kas iš to? 

— Bet, be abejonės, jūs daug ką galėtumėte veikti. 

— Apie tai dar negalvojau. 

— Ar jūs niekada nesvarstėte galimybės užsiimti verslu? Ne- 
tiesiogiai esate užkalęs nemažai pinigų kitiems. Ar ne metas 
kiek užsidirbti ir sau pačiam? 

— Man neatrodo, kad jų stokočiau. 

— Esate labai panašus į savo tėvą, — tarė Marselis.— Jis taip 
pat niekados negalvodavo apie save, teikdavo pirmumą kitiems 
dalykams. Prisimenu, kai stojau jam tarnauti, iš pradžių tai mane 
trikdė. Nebuvau sutikęs tokio Žmogaus. 

— Ir nesutiksite. 

— Bet kaip tik todėl jis ir mirė neturtingas. 

— Galbūt, bet mirusiam turtai nebesvarbu. 

— Labai kilnu taip kalbėti, Daksai, bet pasaulis į šituos da- 
lykus žiūri kitaip. Svarbiausia — pinigai ir galia. 

— Tad man labai pasisekė — Daksas nusišypsojo.— Radau bū- 
dą, kaip apsieiti be jų abiejų. 

Marselis žvelgė į jį mMinutėlę. 

— Gaila, tikėjausi sudominti. Dviese mums neblogai sek- 
tųsi. Kaip žinote, nesų itin mėgstamas. Turiu priešų, kurie tiesiog 
neriasi iš kailio, kad tik man pakenktų. Jums pasirodžius, ga- 


174 


lėčiau pasitraukti į antrą planą, ir ilgainiui mane pamirštų. Jums 
labai apsimokėtų. 

Daksas žiūrėjo į jį, bet nieko neatsakė. 

— Jūs vienintelis žmogus, kuriam tai siūlau, — nuoširdžiai 
pridūrė Marselis.— Niekuo šiame pasaulyje taip nepasitikiu, kaip 
jumis. 

Daksas giliai: atsiduso. Keista, bet jis žinojo, kad Marselis 
sako teisybę. Nieko kito jis neturėjo. Uždara televizijos sistema, 
telefoninių pokalbių įrašai, mikrofonai po lovomis. Kiek ilgai 
truktų, kol Marselis panašiai apsidraustų ir nuo jo. Mat Daksas 
nė kiek neabejojo, kad galų gale tai įvyktų. Marselis jau buvo 
per toli nuėjęs, kad neprarastų pasitikėjimo bet kuo. Daksas lė- 
tai papurtė galvą. 

— Dėkui, Marseli, tačiau ne. Jeigų manyčiau, kad galiu būti 
jums išties naudingas, gal dar pasvarstyčiau. Bet aš gerai su- 
prantu — iš manęs joks biznierius; ilgainiui tapčiau tik našta, 
patikėkite manimi. Ir vis tiek man malonu, kad pasiūlėte. 

Marselis nudelbė akis į rašomąjį stalą, vengdamas Dakso 
žvilgsnio. 

— Visi prieš mane nusistatę. 

— Aš nenusistatęs. Kitaip kur kas lengviau būtų priimti jū- 
sų pasiūlymą. Iš vidaus padaryčiau daugiau žalos jūsų organi- 
zaCijai negu iš šalies. 

Marselis pažiūrėjo į Daksą, tarytum svarstydamas jo žodžius. 

— Tai tiesa, — staiga jis vėl džiugiai nusišypsojo.— Pažįstu 
jus, senas apgavike. Laikote užslėpęs lengvesnį būdą prasima- 
nyti pinigų. 

— Iš tikrųjų. 

— Esu girdėjęs kalbas apie jus ir Sju Enę,— supratingai ta- 
rė Marselis.— Tiesą sakant, nesmerkiu jūsų. Kur kas paprasčiau 
su pinigais susituokti negu jūos užsidirbti. 

Daksas šypsojosi. Marselio prielaida jo neužgavo. Jeigu Mar- 
seliui patinka šitaip galvoti, tegul. Jis atsistojo. 

— Aš išleisiu. 

Daksas palaukė, kol Marselis išjungė pavojaus signalizaciją 
ir atidarė paradines duris. Kaip paprastai tokią ankstyvą ryt- 
mečio valandą nesimatė nė vieno taksi. 

— Luktelėkite, paskambinsiu savo šoferiui, kad parvežtų jus 
namo. 

Daksas žvilgtelėjo į dangų — rytinėje Park Aveniu pusėje jis 
jau pilkėjo. 

— Čia netoli, paėjėsiu, grynas oras man pravers. 

Už kelių kvartalų nuo Penktosios Aveniu artėjo didelis juo- 
das automobilis. Marselis nervingai į jį pažiūrėjo. 

— Turbūt eisiu vidun. Man kiek vėsoka. 

— Labanakt, Marseli. 

— Labanakt, drauguži,— atsakė Marselis pro užsiveriančias 
duris.— Aplankykite mane, kai tik būsite mieste. Aš visados čia. 

Valandėlę Daksas žvelgė į užsitrenkusias duris. Išgirdo sprag- 
telint elektros jungiklį ir suprato, kad Marselis vėl įjungė sig- 
nalizaCiją prieš plėšikus. Apsisukęs nužingsniavo gatve. 

Jeigu tokia pinigų ir galios kaina, tai jam nereikia jų nė tru- 
putėlio. 

Šekteriui įėjus, Marselis sėdėjo už rašomojo stalo. 

— Na? 

Šekteris papurtė galvą. 

— Abidžanas pasiuntė jus velniop. Nenorėjo manęs klau- 
sytis. 

Marselis išblyško. 

— Tai viskas? 

— Iš tikrųjų ne. Pasakė dar kai ką. 

— Pavyzdžiui? 

— Nieko svarbaus. 

— Pasakykite man,— Marselio balsas buvo kategoriškas ir 
griežtas.— Noriu žinoti, ką pasakė Amosas. 

Juristas pasijuto nesmagiai. 

— Jis pareiškė, kad jūs ligonis ir nežinote, ką darote. Pa- 
sakė, kad jam priimtina jūsų kova dėl vadovavimo kompanijai. 
Jūsų ankstesnė šlovė — niekis palyginti su tuo, ką jis pasirengęs 
apie jus pagarsinti. Baigdamas jis pareiškė, kad jūsų nepalaikys 
nė vienas akcininkas. Jis taip pat pasakė, kad jeigu balsuodamas 
mėginsite remtis savo vaikų akcijomis kaip jų patikėtinis, jis 
pasiruošęs bylinėtis teisme, kad jus pripažintų neveiksniu. 

Marselio veidas bemaž visiškai pabalo, jis vos tramdė savo 
įniršį. 

— Tačiau jis nesitiki, kad mes galime iškelti ieškinį dėl ak- 
cijų paketo, ir teisme jis bus atsakovas? 

Juristas papurtė galvą. 

— Ne. Vargiai jis tikisi šito. 

Marselis blankiai šyptelėjo. 

— Tad mes taip ir padarysime. Turime pakankamai argu- 
mentų, kad priverstume teismą paskirti naują kompanijos per- 
ėmėją, galbūt net uždaryti jį į kalėjimą, kaip jis uždarė mane. 

— Bet kokia iš to nauda? Teismas niekad neperduos kompa- 
nijos jums. 

— Nesvarbu,— pasakė Marselis.— Svarbiausia, kad Amosas 
jos neteks. 

— Bet ar jūs pagalvojote apie savo vaikus? — paklausė juris- 
tas.— Kokias tai gali turėti pasekmes paveldėjimui?į Globos fon- 
dą daugiausia sudaro Abidžano akcijos. Jei bus paskirtas kitas 
kompanijos valdytojas, jos gali likti bevertės. Beje, ir jūsų ak- 
cijos, ko gero, nebus vertos popieriaus, ant kurio jos išspaus- 
dintos. | 

— Man nesvarbu! — šūktelėjo Marselis.— Sugebėsiu pasirū- 
pinti vaikais! Duokite jį į teismą! 

Nužvelgęs jį griežtu žvilgsniu, juristas papurtė galvą. 

— Ne, Marseli, šito nedarysiu. Daug kur ėjau su jumis iš- 
vien, bet tik ne dėl šito reikalo. Ką tuo pasieksite? Paprasčiau- 
siai viską sugriausite. 

— Sakote, kad šito nedarysite? Nedarysite? 

Pakilęs Marselis pasilenkė per stalą. Akimirką Šekteriui pasi- 
rodė, kad smogs, tačiau trūkte pratrūko rėkti: 

— Jūs mane pardavėte! Pardavėte jiems! 

Šekterio veidu šmėkštelėjo panieka. 

— Į tai net nesiruošiu jums atsakyti. 

— Tai paskutinis jūsų šansas! — sukliko Marselis.— Arba pa- 
duodate į teismą, arba pasisamdau kitą juristą! 

Šekteris atsistojo. 

— Tam turite teisę. 

Marselis apsuko stalą ir pribėgo prie jo, vis klykdamas: 

— Pasieksiu, kad iš jūsų atimtų advokato teises! Negalite pa- 
likti manęs bėdoje! Nevalia pereiti į kitą pusę vien todėl, kad 
jums pasiūlė daugiau užmokėti! 

— Niekas man nieko nesiūlė, — atrėmė Šekteris, atsigręždamas 
nuo durų, — nebuvo reikalo. Be to, kas galėtų patikėti, kad būsite 
toks trenktas ir viską susiversite ant savo galvos vien todėl, kad 
atsiskaitytumėtė su vienu žmogumi? 

Marselis įtūžęs rijo jį akimis. 

— Visi jūs, žydai, vienodi! Parsiduodate tam, kas daugiau mo- 
ka! 

Pirmą sykį nuo savo jaunystės Šekteris prarado savitvardą. Ir 
viešai, ir privačiai dėl tokių šmeižtų ne kartą jam buvo tekę ko- 
voti. Jis buvo stambus, daugiau nei šešių pėdų ūgio, tad sugriebė 
Marselį už atlapų. Akimirką atrodė, kad jį pakėlęs svies skersai 
kambario, bet susivaldė ir staiga paleido. 

Minutėlę abu žvelgė vienas į kitą. Pagraibęs už savęs, Šek- 
teris atidarė duris. 

— Ko taip spoksote? 

— Aš, matyt, buvau aklas, — lėtai atsakė juristas.— Dabar ti- 
kiu jūsų uošviu. Jūs pamišęs! 

Kitą rytą Marselis jam paskambino telefonu, tarytum tarp 
juodviejų nieko nebūtų įvykę. 

— Aš permąsčiau ir nusprendžiau, kad jūs teisus. Bylinėtis 
neverta. Abidžanas senas, amžinai negyvens. Jam mirus, galėsiu 
viską perimti. Šiaip ar taip, aš antras pagal stambumą akcijų sa- 
vininkas. 

— Norite pasakyti, kad nesikreipsite į teismą? 

— Žinoma, ne. 

— Bet vakar sakėte... 

— Tas buvo vakar, — greitai nutraukė jį Marselis.— Tikriau- 
siai neįsižeidėte dėl to, ką pasakiau vakar supykęs? Jūs aukš- 
čiau šito, Šekteri. Pats suprantate, kokia įtampa. 

Pokalbiui baigiantis, Šekteris vėl pasijuto besąs Marselio ju- 
ristu, tačiau grįžti į senas vėžes negalėjo. Jų santykiai pairo. 


Mažame kambarėlyje Šekteris juto kylant įtampą. Minutėlę jis 
nesiryžo pažiūrėti į stalą, užverstą vokais, įgaliojimais, tarškan- 
čiomis skaičiavimo mašinėlėmis, tad žvilgtelėjo pro langą į Dalaso 
komercinį centrą. 

Staiga triukšmas už jo nugaros nutilo, skaičiavimo mašinėlės 
liovėsi tarškėjusios, ir Šekteris suprato, kad viskas baigėsi. Pa- 
mažu sugrįžo į kambario gilumą. Nereikėjo nė suvestinės peržiū- 
rėti, kad paaiškėtų laimėtojas. Pakako mesti žvilgsnį į Horganą — 
stipriai įdegęs teksasiečio veidas buvo išblyškęs. 

„Karibtekso“ sekretorius drebančiu balsu pamažu perskaitė su- 
vestines. Balsas negalėjo nedrebėti — jo, kaip ir kitų žmonių, bu- 
vusių kambaryje, tarnyba baigėsi. Remiantis kompanijos bendro 
balsavimo nuostatais, viršų turėjo paimti arba viena, arba kita 
grupė, vidurio būti negalėjo. Už esamą vadovybę — 1100021, už 
opozicinę grupę — 1600422 balsai. 

Kol Šekteris apėjo aplink stalą, kambaryje viešpatavo tyla. 
Sekretorius pasislinko, padarydamas jam vietos. Šekteris pažvel- 
gė į jį, paskiau į kitus. 

— Dėkoju jums, džentelmenai. 

Sąskaitininkai ėmė surinkinėti balsavimo protokolus ir dėlioti 
juos į dėžutes. Šekteris metė žvilgsnį į juos. Geriausia, ką Mar- 
selis galėjo sugalvoti — kad teismas paskirtų specialią sąskaitinin- 
kų brigadą balsams skaičiuoti. Kompanijos sąskaitininkai nė už 
ką nebūtų leidę jiems laimėti. 

— Rytoj, devintą valandą ryto, šaukiamas specialus naujos 
direkcijos posėdis būsimai administracijai išrinkti. 

Atsistojęs nuo stalo, jis pasuko durų link. Marselis juk lau- 
kia skambučio. Tačiau Horgano balsas jį sulaikė: 

— Pasakykite savo draugužiui, tam mažajam šliužui, kad 

niekad čia nepasimaišytų. Priešingu atveju kas nors tikrai, velniai 
rautų, prifarširuos jį švinu. 
Rimtai linktelėjęs, Šekteris išėjo pro duris. 


Marselis buvo girtas. Laukdamas paskambinant iš Dalaso, be 
perstogės smarkiai gėrė. Dabar, kai viskas baigėsi, alkoholis po 
visą kūną tarytum ūžaute ūžavo. Jautėsi besipučiąs, lyg augtų, 
kol beveik galėjo pasiekti lubas. Priėjo prie sofos, ant kurios sė- 
dinti: didžiakrūtė blondinė stebėjo jį. Sustojo prieš ją svirduliuo- 
damas. 

— Ar žinai, kas aš? 

Sėdėjo tylėdama ir iš apačios žvelgė į jį. 

— Tu nežinai, — jis siekė paliktos ant stalo taurės ir vėl pa- 
kėlė ją prie lūpų. Šiek tiek gėrimo išsiliejo ant švarko, tačiau 
nekreipė dėmesio. Ištuštinęs sviedė ją per petį, ir ši sudužo į sie- 
ną. 

— Tu nežinai, — pakartojo jis — niekas nežino.— Jo balsas pri- 
tilo ir pasidarė konfidencialus.— Bet greitai sužinos, nes dabar 
niekas manęs nebesustabdys. Aš pats didžiausias žmogus, kokį jie 
kada yra matę. 

— Žmogau, tu visai nusitašęs. 

Marselis nekreipė dėmesio. Plėšė nuo savęs drabužius, nes stai- 
ga ėmė dusti juose — atrodė per ankšti, per maži. Galop jie nu- 
griuvo ant grindų. Jis pakilo, užsiropštė nuogas ant sofos ir at- 
sistojo, žvelgdamas į ją iš viršaus. 

— Ar aš ne didžiausias, kokį esi kada mačiusi? 

— Geriau lipk žemėn, nes užsimuši,— ji ištiesė ranką prilai- 
kyti. 

Marselis nubloškė jos ranką. 

— Atsakyk man į klausimą. 

Ji tylomis linktelėjo. 

Jo veidas pasidarė įtarus. 

— Toks pat didelis kaip Džo Karlas? 

Ji pabalo. 

— Tu... tu žinai apie Džo? 

Jis it paklaikęs pratrūko kvatotis. 

— Šliundra tu! — suklykė.— Viską žinau apie tave. Apie visus 
viską žinau. Galiu net pasakyti, ką kalbėjote lovoje praėjusią 
naktį. 

— Iš kur... iš kur tu žinai? 

— Žinau ir tiek.— Jis beprootiškai nusikvatojo.— Ir dar ži- 
nau kai ką, ko tu nežinai. 

Nušokęs nuo sofos, nubėgo prie mažos spintelės. Atidarė du- 
reles ir, išėmęs kelias nuotraukas, ėmė mojuoti jomis prieš jos 
veidą. 

— Tu manai, kad jis tave ves, Manai, kad taupo pinigus, ku- 
riuos jam duodi, kad galėtumėte abu pabėgti? Kvaiša! Ar nori 
sužinoti, kur visi tie pinigai nuėjo? Žiūrėk! 

Ji išpūtė akis į nuotraukas. Iš jų žvelgė vyriškis, viena ranka 
apsikabinęs gana malonios išvaizdos moterį, kitą ranką uždėjęs 
ant trijų besišypsančių vaikučių. 

— Tu nežinojai, kad jis vedęs, taip? Nė nenutuokei, kad už 
praeitą mėnesį duotus pinigus jis nupirko jiems turistinį automo- 
bilį? 

Jai staiga pasidarė bloga. 

— Man reikia eiti. 

Marselis skėlė jai per veidą ir mergina vėl nukrito ant sofos. 

— Aš tau dar neleidau eiti! 

Siektelėjęs abiem rankom žemyn, sugriebė jos suknelę. Me- 
džiaga drykstelėjo ir traškėdama prasiskyrė. Užkišęs rankas už 
liemenėlės, ištraukė viršun krūtis. Žvelgė į Marselį su vis didė- 
jančia baime, kai jis vėl atsistojo virš jos. Jis pamažu ėmė leistis 
jai ant krūtų ir atsisėdo priekiu į ją. 

Pažvelgęs į jos veidą, nusijuokė. 

— Na, dabar sakyk. Gerai įsižiūrėk šitą daiktą. Matai? Ar aš 
ne didžiausias vyras, kokį esi pažinusi? 

Nors jis ir smarkiai slėgė, tačiau ji šiaip taip linktelėjo. 

— Aš didžiausias pasaulyje! — jo akys pastėro.— Greitai turė- 
siu...— mėgino veblenti, bet staiga griuvo į priekį, ją sunkiai už- 
guldamas. 

Kelias sekundes gulėjo visiškai rami, bijodama net krustel- 
ti. Kiek palūkėjusi, šiek tiek pasisuko, bandydama iš po jo išsi- 
rangyti. Iš lėto, beveik švelniai, jis nuslydo ant grindų ir persi- 
vertė ant nugaros. Burna prasižiojo, ir kol ji žiūrėjo it pakerėta, 
jis stipriai užknarkė. 

Ji atsisėdo ant sofos. 

— Šunsnukis! 

Paskiau pastebėjo pasklidusias ant grindų nuotraukas, ir jos 
akys netikėtai priplūdo ašarų. 

— Visi jūs šunsnukiai! — pravirko, atbula plaštaka braukda- 
ma ašaras. 

Nuo baseino tolimajame terasinės pievelės gale at- 
skriejo laimingas vaikų juokas. Šilta Žydrosios Pakrantės saulė 
glebniai smigo į melsvus vandenis. Ne taip dar seniai, pamanė 
Robertas, juodu su Karolina dalijosi tuo pačiu baseinu su savo 
draugais ir pusbroliais. Ne taip dar seniai — prieš karą. 

— Tavo keistas veidas, Robertai. 

Jis prisivertė sugrįžti į dabartį. Nusišypsojo savo pussėserei 
anglei. 

— Mąsčiau apie tuos laikus, kai mudu su tavimi buvome jau- 
ni. 

Meivisė nutaisė grimasą. 

— Neprimink man, puikiai prisimenu, kaip tu mane e:- 
zindavai, kad esu tik oda ir kaulai. O dabar — pažvelk į mane. 

Robertas nusijuokė. Pagaliau tai buvo tiesa. Dabar Meivisės 
anaiptol nepavadintum oda ir kaulais, tajp pat ir josios sesers. 
Abi: išaugo jaukiomis jaunomis anglų matronomis. Tai penketas 
jų vaikų ir jo sūnus Anri kėlė triukšmą baseine. 

— Mes visi pasikeitėme. 

— Išskyrus Karoliną, — pastebėjo Enidė.— Nežinau kaip ji su- 
geba, tačiau atrodo jauna kaip visados. Jos figūra, kiek prisime- 
nu, tik dar labiau pagražėjo. 

— Ar jūs kalbatės pie mane? 

— Meivisė norėtų sužinoti tavo amžinos jaunystės paslaptį — 
pasakė Robertas. k 

Karolina nusijuokė. 

— Tai jokia paslaptis. Laikausi dietos. 

— O aš niekaip negaliu, — pasiskundė Meivisė.— Kartais vai- 
kai mane taip nervina, kad aš tik valgau ir valgau. 

Robertas pažiūrėjo į tėvą. Baronas buvo lieknas ir, ne- 
paisant karšto oro gerai nusiteikęs. Nors jau turėjo septynias- 
dešimt dvejis metus, tačiau atrodė gerokai jaunesnis, ypač iš akių. 
Jos tarsi neseno. Štai. ir dabar jam atidžiai klausantis sero Rober- 
to, buvo gyvos ir dėmesingos. 

Seras Robertas atrodė kiek sustambėjęs, tačiau jo veidas nie- 
kad neprarasdavo kiek gruoboniškos išraiškos, kuria Robertas taip 
nepasitikėdavo. Šis bruožas buvo dar labiau išryškėjęs. Jis tin- 
giai svarstė, kodėl visada nemėgo sero Roberto. 

Džonas, Meivisės vyras, aukštas šviesiaplaukis atletiško stoto 
anglas, pasiūlė, 

— Robertai, regis, puiki diena: buriavimui. Gal šiandien po 
pietų plaukiame su mumis? 

Robertas žvilgtelėjo į prieplauką, kur stovėjo išmetusi inkarą 
jų angliškoji jachta. 

— Plaukite be manęs, neturiu jūsiškės angliškos energijos.— 
Atsistojęs iš lėto pasirąžė.— Viena, kas tinka po tokių priešpie- 
-Čių, — tai gerai snūstelti. 

Jis nužingsniavo per terasą namų link. Tarpduryje susidūrė su 
Denisonda. 

— Kur eini? 


sw oweo 

— Viršun snūstelti. 

— Kodėl neprigulei saulėje? — paklausė ji. — Ir pamiegotum, 
ir veidas kiek parusvėtų. Kokia gi prasmė važiuoti Rivjeron? 
Lygiai taip pat galėjai likti banke, jeigu. visą laiką ketini leisti 
kambary. 

Robertas stovėjo atlaidžiai žvelgdamas į ją. 

— Baigei? 

— Taip. 

— Ką tu veiki? 

— Nešu tavo tėvui vaistus. Jeigu neprisiminčiau, jis niekados 
jų neišgertų. 

— Bien. Paskiau pasikelk viršun, ir aš tau parodysiu, kodėl 
visados geriau snūstelti viduje. 


Buvo jau po vidurnakčio, ir didelėje viloje viešpatavo tyla, 
kai Robertas nusileido į biblioteką išsirinkti ką nors paskaityti. 
Atidarė duris ir žengė prie lentynų, bet už jo suskambo tėvo 
balsas: 

— Tu nemiegi? 

Robertas atsigręžė — baronas buvo įsitaisęs viename iš giliųjų 
krėslų. 

— Nesimiega,— atsakė Robertas.— Matyt, per ilgai miegojau 
dieną. Bet kodėl tu ne lovoje? 

— Aš senas, — atsakė tėvas.— Seni mažai miega. 

Nusišypsojęs Robertas išsiėmė iš lentynos knygą. Tingiai sklai- 
dė lapus. 

— Mūsų giminaitis mano, kad mums metas sujungti savo ban- 
kus, — netikėtai pasakė baronas. 

Kobertas kilstelėjo galvą nuo knygos. 


— O kaip tau atrodo? 

— Prieš daugelį metų tai buvo mano senelio svajonė — vienas 
bankas, aprėpiantis visą Europą.— Baronas pažvelgė į Robertą.— 
Tuo metu atrodė ne tokia jau prasta idėja, o dabar galbūt dar 
geresnė. Amerikiečių bankai kasdien vis stambėja, net Morgano 
bankas svarsto, prie ko prisijungti. Amerikiečių bankai — pavo- 
jingiausi mūsų konkurentai. Jcigu sulietume savo kapitalus, ga- 
lėtume prieš juos atsilaikyti kiekviename sandėryje. 

— Man tai nepatinka, — staiga pareiškė Robertas. 

Baronas tarsi susidomėjo: 

— Ar yra kokia priežastis? 

— Iš tikrųjų ne. Tik iaučiu, kad susijungę prarastume sava- 
rankiškumą. Nebegalėtume veikti taip laisvai kaip dabar. 

— Nesu toks įsitikinęs, kad mums nebūtų naudinga. Be jo- 
kios abejonės, mūsų giminaičiui gerai sekėsi. Jo bankas dvigu- 
bai didesnis už mūsų. 

— Šitai ne vienintelis matas, — greitai pastebėjo Robertas.— 
Jiems nė karto neteko nutraukti operacijų dėl karo ar vyriausybės 
pasikeitimo. O mums kiek kartų yra tekę nuo Napoleono laikų? 
Ir kiekvieną sykį turėdavome viską iš pagrindų atstatyti. Serui 
Robertui teko laimė visą laiką turėti nepertraukiamą stabilią vy- 
riausybę. 

— Tokiu atveju susijungti naudinga. Karai ir vyriausybės ne- 
bedarytų mums įtakos — mūsų verslas būtų sukoncentruotas Lon- 
done. 

— Jeigu rūpinamės tik saugumu, kodėl mums neperkėlus savo 
būstinės į Niujorką? Ten būtume dar saugesni. 

Baronas gudriai pažiūrėjo į jį. 

— Kiek suprantu, tu nemėgsti mūsų giminaičio. 

Robertas minutėlę žvelgė į tėvą. 

— Nemėgstu. 

Tėvas nepaklausė jo — kodėl? 

— Dar vaikystėje seras Robertas buvo ambicingas berniukas. 

— Jeigu tik šitą jo bruožą jausčiau, nesirūpinčiau, 

Baronas sukluso. 

— Tu manai, jis norėtų kontroliuoti ir mūsų banką? 

— Kodėl gi ne? — atrėmė Robertas.— Pats pripažinai, kad jų 
bankas dvigubai didesnis už mūsiškį. Ar nenormalu, kad rykliai 
praryja sardines? 

— Galbūt. Bet ar tu nepamiršti, kad turiu sūnų, o seras Ro- 
bertas — tik dukteris. Vienu atžvilgiu abiejų bankų nuostatai pa- 
našūs. Tiktai sūnūs gali paveldėti banko valdymą. Mūsų senelis 
tuo pasirūpino. | 

— Tačiau dukterų sūnūs taip pat gali paveldėti, — pastebėjo 
Robertas.— Jau dabar trys iš penkių jo anūkų — sūnūs. 

— Sūnūs. Štai Rotšildų stiprybės paslaptis. Jie gimdydavo sū- 
nus. Mes ne tokie laimingi — vos po sūnų iš kiekvienos kartos. 
Seras Robertas ir aš buvome vieninteliai savo šeimose, tu — vie- 
nintelis mūsiškėje. Ir tu teturi vieną.— Jis staiga nusišypsojo Ro- 
bertui.— Ko gi tu lauki? Pasistenk! 

Robertas nusijuokė. 

— Darau viską, kas nuo manęs priklauso, Pūpd. 


Robertas įbedė akis į popieriaus lapą, paskiau į buhalterį. 

— Jūs nesuklydote? 

Buhalteris papurtė galvą. 

— Viskas patikrinta, mesjė. 

— Dėkoiu. 

Minutėlę Robertas sėdėjo mąstydamas. Jau daug mėnesių kaž- 
kas supirkinėjo visus banko vertybinius popierius, ir tik dabar 
jam pavyko išsiaiškinti, kieno tai darbas. Dabar jis sužinojo. Ga- 

lėjo anksčiau šitą įtarti. Galėjo susiprotėti, kad seras Robertas 
nebūtų atvykęs pas jo tėvą be slapto kozirio — pernelyg buvo 
patyręs, jog neapsidraustų nuo neigiamo atsakymo. Staiga viskas 
paaiškėjo — net ir tai, iš kur Kampionas gavo pinigų garantiniam 
pakvitavimui padengti. 

Jis atsistojo ir su popieriaus lapu nusileido žemyn į tėvo ka- 
binetą. Pasibeldė ir įėjo. 

— Ar tu apie tai žinojai? — paklausė, padėdamas popierių 
prieš baroną. 

Šis pažiūrėjo į lapą. 

— Šį tą spėjau, — prisipažino, — tačiau nebuvau tikras. 

— Tai kodėl jo nesulaikei? — paklausė Robertas.— Jis jau įsi- 
gijęs tiek vertybinių popierių, kad gali mus nušalinti nuo reikalų. 

Patraukęs pečiais, baronas atsilošė kėdėje. 

— Maniau, koks skirtumas, jeigu mes ir taip susijungiame? 

— Tu ketini leisti, kad jis beveik prievarta mus prisijungtų? 

— Ką kitą galiu padaryti? — tarė baronas.— Aš senas, pavar- 
gęs, nebeturiu jėgų dar vienai kovai su mūsų giminaičiu. 

Robertas piktai pažvelgė į tėvą. 

— Tu gal ir neturi, bet aš turiu! Neleisiu, kad iššvaistytum 
mano vaikų ateitį vien todėl, jog tavoji jau praėjusi. Rasiu būdą, 
kaip sutramdyti mūsų godųjį giminaitį! — piktas išlėkė iš kabi- 
neto, trenkęs durimis. 

Baronas mMinutėlę žvelgė pavymui, paskiau ėmė šypsotis. Jau 
seniai laukė šitos akimirkos — Roberto prisipažinimo, jog bankas 
jam rūpi ne mažiau negu tėvui, kad Robertas trokšta jį išlaikyti 
savo sūnui, kaip jis troško savajam. 

Dabar ramia sąžine jis gali padaryti tai, ko norėjo — pagaliau 
pasitraukti į poilsį. 

Robertas pamažu vertė didžiulės slaptos buhalterinės 
knygos puslapius, iki pagaliau rado, ko ieškojo. Ilgai sėdėjo, na- 
grinėdamas skaičius. Galbūt čia ir ras atsakymą. Visa priklausys 
nuo to, kiek iš tikrųjų seras Robertas pasirodys godus. 

Svarbiausia problema — kapitalas. Su privačiais bankais visad 
taip būna. Valstybės išlaikomi bankai turi daug būdų padidinti 
savo kapitalą: panorėję paprasčiausiai gali išleisti akcijas ir pra- 
plėsti savo išteklius. Bet De Koinų bankas buvo privatus. Be šei- 
mos narių, kitų akcininkų neturėjo. Ir taip būdavę visados. Pa- 
sikliaudavo tik savimi. 

Prieš daugelį metų jo tėvas išsprendė problemą, kaip padi- 
dinti banko finansinę galią, nesiskolinant pinigų ar neišskaidant 
nuosavybės teisės. Jis pradėjo pardavinėti trumpalaikes asigna- 
cijas su minimaliais atskaitymais. Banko reputacija buvo tokia, 
jog reakcija pasireiškė nedelsiant. Visuomenė nesvyruodama pir- 
ko asignacijas, vertindama jas geriau už kitas galimybes, nes 
jautė niekuo nerizikuojanti. 

Beveik per šimtą egzistavimo metų nepasitaikė, jog De Koinų 
bankas neįvykdytų savo įsipareigoijimų. Jau seniai tokios asigna- 
cijos turėjo stabilesnės vertės reputaciją už daugelį Europos va- 
liutų. Galbūt viena iš priežasčių buvo ta, kad jas visados deng- 
davo doleriais bet kurioje pasaulio šalyje. 

Baronas labai išmintingai permatė asignacijų kaupimo sistemą 
ir sukūrė jų dengimo programą. Dešimt procentų galiojančių asig- 
nacijų buvo skiriama keitimui naujomis arba grynais pinigais. Kad 
asignacijos tikrai būtų keičiamos, procentus mokėjo tik už galio- 
jančias — vėliau jos pelno neduodavo. 

Šitoks planas funkcionavo labai gerai, pakol maždaug prieš 
penkerius Metus dengimui ar keitimui į naujas buvo pateikta tik 
maža dalis asignacijų, kurių galiojimo laikas baigėsi. Automatiš- 
kai iš veikiančios kasos į rezervą buvo pervesta atitinkama suma 
pinigų. Kiekvienais metais ji vis didėjo, ir dabar rezerve gulėjo 
nenaudojami beveik dvylika milijonų dolerių. 

Robertas greitai paskaičiavo. Šitie rezerve laikomi pinigai ban- 
kui reiškė beveik trijų milijonų dolerių pelno netekimą, tu- 
rint omenyje skirtųmą tarp pajamų, kurias ši suma būtų galėjusi 
duoti, ir procentų, išmokamų už asignacijas. Tačiau buvo dar 
vienas kur kas svarbesnis aspektas. Tai ribojo banko galimybes 
imtis naujų spekuliacijų ir silpnino jo konkurencinį pajėgumą 
valiutinėje rinkoje. 

Robertas įdėmiai žvelgė į atverstą puslapį. Štai čia ir slypi 
atsakymas, jeigu tik tas pasisektų — Kortegvos investicijos, pa- 
čios pelningiausios, kokias tik bankas yra turėjęs. Tiesa, jie val- 
dė tik pusę jų, antroji pusė priklausė sero Roberto bankui Ang- 
lijoje, tačiau vien jų dalis siekė beveik devyniolika milijonų do- 
lerių, kurie atnešdavo kone penkis milijonus dolerių pelno per 
metus. 

Išsiblaškęs Robertas žaidė su pieštuku. Pelnas didžiulis, kad jo 
atsižadėtum. Atskaičius visas banko operacijų išlaidas, jis sudarė 
beveik du trečdalius visų bendrųjų banko pajamų. Tačiau mainai 
apsimokėtų, jeigu tai padėtų atgauti savo vertybinius popierius iš 
anglo giminaičio. Bet šitą reikalą būtina tvarkyti atsargiai. Seras 
Robertas turi užkibti ant jauko nė neįtardamas, kas laiko kitą 
meškerės galą. Robertas siekė telefono. 

— Ar negalėtumėte paieškoti misterio Ksenoso? — minu- 
tėlę klausęsis savo sekretorės, jis pridūrė.— Bet kokiame pasaulio 
kampe. Būtina su juo pakalbėti. 


Įėjęs į sero Roberto kabinetą, Daksas išvydo du jaunus vyriš- 
kius, sėdinčius iš abiejų rašomojo stalo galų. Serui Robertui iš- 
tiesus ranką, abu atsistojo. 

— Kaip gerai, kad jūs užsukote, Daksai. Seniai matėmės. 

Daksas šypsodamasis paspaudė jam ranką. 

— Taip, sere, iš tikrųjų. 

— Jūs dar nepažįstami su mano žentais, Viktoru Vedliu ir 
Džonu Stauntonu. 

— Prašau, sėskitės, — pakvietė seras Robertas, vėl nugrimzda- 
mas į krėslą.— Turbūt stebitės, kodėl panorau jus pamatyti? 

— Tiesą sakant, ne,— atsakė Daksas.— Šiek tiek nujaučiau.— 
Jis metė klausiamą žvilgsnį į abu jaunuosius vyriškius. 

— Galite kalbėti atvirai, — paskubėjo jį nuraminti seras Ro- 
bertas.— Jie abu dirba banke ir gerai susipažinę su mano rei- 
kalais. 

Linktelėjęs Daksas nusišypsojo. 

— Kiek suprantu, dėl Kortegvos investicijų? 

— Tikrai taip,— prisipažino seras Robertas, žvilgtelėdamas į 
žentus ir vėl į Daksą.— Sužinojome, kad esate pradėjęs derybas 
su barono banku dėl Kortegvos investicijų perėmimo. 

— Tai tiesa, — sutiko Daksas. 

— Nežinojau, kad jūs dar aktyviai tvarkote savo šalies rei- 
kalus. 

— Iš tikrųjų — ne,— atsakė Daksas.— Aš, tiesą sakant, vei- 
kiu ne kaip privatus asmuo ir ne Kortegvos įpareigotas. Atsto- 
vauju vienam sindikatui, kuris suinteresuotas jas įsigyti. — Jis sie- 
kė cigaretės, ir vienas iš jaunųjų vyriškių tuoj pat prišoko ją už- 
degti.— Po to, kas mane ištiko, supratau, nors galbūt ir per vė- 
lai, jog derėtų pasirūpinti pačiu savimi. 

Seras Robertas linktelėjo — šitokia šneka jam buvo supranta- 
ma. 

— Pasakysiu, jog po visko, ką esate nuveikęs, su jumis pasi- 
elgė gana niekšiškai. 

Daksas tylėjo. 

— Toji grupė, kuriai atstovaujate,— jie amerikiečiai, kiek su- 
prantu? 

Daksas nusišypsojo: 

— Šitiek galiu prisipažinti. 

— Jūs tikriausiai neturite teisės atskleisti mums, kas jie? 

Daksas papurtė galvą: 

— Negaliu šito atskleisti net jums, sere Robertai. 

— Jūs, be abejo, žinote, kad mums priklauso lygiai tokia pati 
dalis Kortegvos investicijų ir, kad reikės mūsų sutikimo, jeigu 
baronas. norės perleisti jūsų grupei savąją dalį? 

Daksas linktelėjo: 

— Robertas tai minėio, tačiau sakė, kad nesitikįs jokių sun- 
kumų. Paaiškino, kad visados pasikliauja jūsų bendradarbiavimu. 

Seras Robertas tylėjo. Matyt, baronui riesta, jeigu jis svarsto 
apie jų pardavimą. Kortegvos investicijos pačios pelningiausios, 
kokias tik abu bankai yra turėję. Jis taip pat suprato, jog neiš- 
drįs nepritarti, jeigu baronas jį paprašytų. Priešingu atveju ba- 
ronas niekados nesutiktų jungtis. 

Tam tikra prasme jis atsidūrė tarp kūjo ir priekalo. Jeigu pri- 
tartų sandėriui — pražūtų pelnas. Jeigu vis dėlto nesutiktų, tarp 
jo ir barono įsiliepsnotų atviras karas, ir susijungti nebūtų įma- 
noma. Nebent atsirastų kokia kita išeitis. 

Kita išeitis yra, dingtelėjo jam staiga. Tiesa, susijungimą tektų 
laikinai atidėti, bet tai menkniekis, palyginti su nauda, kurios 
susilauksiąs labai mažai papildomai investavęs. 

Jis pažvelgė į Daksą virš rašomojo stalo. Iš dalies viskas pri- 
klausys nuo to, ką šis turėjo omenyje sakydamas, jog jam derėtų 
pasirūpinti pačiu savimi. Seras Robertas akimirką dvejojo, prisi- 
minęs konfliktą tarp juodviejų prieš daugelį metų. Bet tik aki- 
mirką. Godulys pakišo jam koją — mat manė, kad visų Žmonių 
poelgius iš esmės nulemia pinigai. Jis suskato greitai kalbėti. 


Robertas vos galėjo patikėti triumfu ir iš džiaugsmo persimetė 
į amerikanizmus: 

— Tai sakai, jie užkibo? 

Daksas nusišypsojo. 

— Su visa meškere. 

Baronas sutrikęs žvelgė čia į vieną, čia į kitą. 

— Paaiškinkite man. 

Robertas pasigręžė į tėvą: 

— Kai mūsų gerbiamasis giminaitis sužinojo, kad Kortegvos 
investicijos gali iškeliauti kur nors kitur, nusprendė pats jas 
įsigyti. Pirmiausia papirko Daksą, pasiūlydamas jam dvigubai 
daugiau nei, jo nuomone, buvo pasiūlęs tasai prasimanytasis sin- 
dikatas. Paskiau sutiko su „sindikato“ pasiūlyta kaina — dvide- 
šimčia milijonų dolerių, — tik, užuot mokėjęs grynais, jis sulygo 
šią sumą padengti mūsų pačių vertybiniais popieriais. 

Baronas nusišypsojo. 

— Ir ką gi jūs padarėte? 

Robertas irgi nusišypsojo. 

— Ką galėjau daryti? Šiaip ar taip, savas kraujas — ne van- 
duo, tad gavau sutikti. Jo žentai ką tik sugrįžo į Londoną su pasi: 
rašytu susitarimu. 

Baronas pažvelgė į Daksą. 

— Jūs šauniai pasidarbavote.“ 

— Dėkui, — atsakė Daksas,— nors iš tikrųjų nieko nenuveikiau. 
Tik atlikau pasiuntinuko vaidmenį; visa tai — Roberto sumany- 
mas. Net varžausi priimti iš jūsų pinigus. 

— Nesivaržykite, jūs juos užsidirbote,— baronas pasisuko į 
sūnų.— Tu taip pat šauniai pasirodei. 

Robertas nusišypsojo. Tėvas labai retai kada girdavo. 

— Turiu šį tą tau, —jįs atidarė portfelį, kurį buvo atsinešęs 
į tėvo kabinetą, ir paskleidė ant rašomojo stalo prašmatniai at- 
spausdintus banko bilietus.— Šitų popierių vertė — dvidešimt mi- 
lijonų. 

Baronas žvelgė į juos minutėlę, paskiau,- atidaręs rašomojo 
stalo stalčių, ištraukė tik vieną popieriaus lakštą. Jo viršuje ran- 
ka užrašė datą ir pasisuko su šypsena į Robertą: 

— O aš turiu šį tą tau. 

Robertas pažvelgė į lapą. Po data buvo atspausdintas tekstas: 


„De Koino Bankas šiandien informuoja apie barono Anri Ra- 
faelio Silvestro de Koino atsistatydinimą iš banko prezidento 
pareigų ir jo sūnaus Roberto Raimundo Samuelio de Koino iš- 
rinkimą įpėdiniu. Kartu De Koino Bankas su pasididžiavimu 
konstatuoja, kad prezidento pareigos perėjo tiesiogiai iš tėvo 
sūnui kaip ketvirtosios kartų kaitos rezultatas“. 


Kai pažvelgė į-Robertą, senuko akyse spindėjo ašaros. 

— Karščiausiai trokštu, — tarė jis ramiai, — kad kada nors ga- 
lėtum perleisti savo sūnui. 

Robertas pasilenkė prie tėvo kėdės. Spausdamas lūpas pirma 
prie vieno, paskiau prie kito jo skruosto, pajuto senuko ašarų 
sūrumą. 

— Ačiū tau, tėve,— tarė jis nuolankiai.— Ir aš karščiausiai to 
paties. trokštu. 

Didi įėjo į miegamąjį su laikraščiu rankoje. 
— Ar skaitei šitą Irmos Andersen skiltį? 
Daksas persivertė, lovoje. 
— Tu juk žinai, kad jų neskaitau. 
Šito Didi niekaip negalėjo suprasti. Kaip aktorė, pati nuolat 
sekė laikraščius, ieškodama žinučių apie save. Bent iš trijų agen- 
tūrų prenumeravosi jų iškarpas, ir jai net į galvą nešautų nu- 

sileisti pusryčių be rytinių skilčių, kaip ir pasirodyti gatvėje iiėpa- 
sidažiusiai. 


„Reaktyviniai lėktuvai suteikė visuomenei daugiau laisvės. 
Išlaisvino iš nuobodybės. Jums nuobodu? Sėskite į reaktyvinį 
ir tuoj atsidursite bet kuriame pasaulio krašte — kur tik pa- 
norėsite. Galite apsilankyti Paryžiuje kur demonstruojama pas- 
kutinioji kunigaikščio Nikovičiaus kolekcija — drauge su 
Robertu de Koinu, naujuoju senojo De Koinų Banko vadovu, 
bei jo dailiąja žmona Denisonda ir žaviąja sesute Karolina. 
Galite priešpiečių kirsti rostbifą „Klaridžo“ restorane Londo- 
ne — ir prie gretimo staliuko, ko gero, išvysite hercogą Bekin- 
gemą, Džeremį Hedlį ir vieną ar kelis su vizitu čia atvykusius 
Amerikos kongresmenus. Šiais metais Londonas politikoje ma- 
dingas. Arba galite žingsniuoti Via Veneto gatve Romoje — 
trindamiesi alkūnėmis su Didi Lester ar su bet kuria kita iš 
jūsų mėgstamų kino žvaigždžių, plūstančių į šį miestą, kuris, 
daugelio nuomone, sparčiai vystosi kaip nauja pasaulinė kino 
pramonės sostinė. Arba galite gulinėti ant smėlio, gerdamas 
Rivjeros saulės spindulius, nė neįtardami, kad gražiai įdegęs 
"vyriškis greta jūsų — tai garsusis pietų amerikietis plevėsa 
Daksas Ksenosas, o gražuolė su mažučiu bikinuku šalia jo — 
Sju Enė Deli, tikriausiai pasaulyje pati turtingiausia paveldė- 
toja. 

Jūs irgi galite įsijungti į šią pasakišką reaktyvinių lėktuvų 
keleivių draugiją. Nereikia jums būti nei kino žvaigžde, nei 
vienu iš keturių šimtų pasaulio išrinktųjų, net ne diplomatu 
ar nerūpestingu plevėsa. Net nereikia būti turtingu. Pakanka 
nusipirkti bilietą. Reaktyviniai lėktuvai skraido dieną ir naktį." 


Didi padėjo laikraštį ir pažvelgė į Daksą: 

— Ką tu pasakysi? 

— Jeigu visa tai taip nuostabu, ko, po šimts, sėdime Niujor- 
ke? 

— Aš ne tą turiu galvoje. 

— Toji iškriošus lesbijietė, matyt, susirado naują klientą — 
aviakompanijas. 

— Tu tyčia apsimeti kvailu. 

— Kvailu? Palauk, duok man paskaityti. — Daksas paėme laik- 
raštį ir greitai permetė akimis.— Nesuprantu, ko tu skundiesi. 
Tavo pavardė parašyta teisingai. 

— Po šimts! Tu puikiai nutuoki, ką turiu galvoje: aš — Ro- 
moje, tu — Rivjeroje! 

— Kaip paprastai, abiem atvejais netiesa.— pastebėjo Daksas, 
linguodamas galva.— Mudu Niujorke. Labai prasta informacija. 

Didi ištraukė laikraštį ir juo pliaukštelėjo jam per galvą. 

— Su Sju Ene Deli — štai ką turėjau omenyje! Senoji ragana 
sąmoningai šitaip padarė. Norėjo įteigti, kad mudu ten buvome 
ne kartu. 

— Ką gi, juk taip ir buvo. 

— Tu prisipažįsti, kad buvai Rivjeroje su Sju Ene? 

— Žinoma. Negi tikėjaisi, kad per visus tuos prakeiktus 
karščius, kol tu filmuosiesi, tūnosiu Romoje? 

— Tu parvykai su ja į Niujorką; štai kodėl gavau atvažiuoti 
čia pas tave. 

Daksas truktelėjo pečiais. 

— Man vis tiek reikėjo vykti į Niujorką. 

Didi staiga atsisėdo. 

— Man tatai nepatinka. 

— Atsargiau, tu, regis, daraisi savininke, 

Didi pažvelgė į jį drumstu žvilgsniu. 

— Ko gero, imu tave įsimylėti. 

— Nereikia! Meilė šiais metais nemadinga — netgi tarp re- 
aktyvinių lėktuvų keleivių. 


Daksas nusekė paskui metrdotelį baro link. Kaip paprastai, 
„21“ buvo pilnas žmonių. Eidamas prie kampinio staliuko, jis man- 
dagiai linktelėjo keliems pažįstamiems. 

— Atleiskite, kad pavėlavau,— atsiprašė pakilusio su. juo pa- 
sisveikinti Džeremio Hedlio. 

— Niekis. Aš irgi ką tik atėjau. 

Abu susėdo, ir Daksas užsisakė ,„Kruvinosios Meri“. Kelneriui 
pasišalinus, pažvelgė vienas į kitą. 

— Na? 

Džeremis nusišypsojo. 

— Šiek tiek nustebau, kad pasirinkote „21“, o ne „Koloni“", 
kai pasiūliau jums susitikti per priešpiečius. 

Daksas nusijuokė. 

— Į „Koloni" einu tik su merginomis. 

— Aš lenkiuosi prieš garsenybę. 

— Garsenybę? 

— Nežinojote? Dabar taip jus vadina. 

Daksas nuoširdžiai sutriko. 

— Nesuprantu, kodėl? 

— Tikriausiai tai prasidėjo nuo laikraščių. Tapote žurnalisčių 
numylėtiniu. 

Daksas nusišaipė. 

— Ak, jos. Tai senikių gauja. Neturi apie ką rašyti. 

— Netiesa,— greitai atsakė Džeremis,— jos turi uoslę. Galėtų 
rašyti apie bet kurią įžymybę, tačiau pasirinko jus, nes jumyse 

mato naują gyvenimo stilių. Kažkaip visados sugebate atsirasti 
ten, kur reikia, su reikiamais žmonėmis, reikiamu laiku. Ar žino- 
te, kiek sykių per savaitę jūsų pavardė minima laikraščiuose? 

— Norite pasakyti, kad pasidariau madingas? 

— Dar daugiau, — nusišypsojo Džeremis.— Turint omeny laik- 
raščius ir milijonus skaitytojų, Eizenhaueris galėtų sau sėdėti To- 
pekoje, Kanzase, o ne Baltuosiuose Rūmuose. 

Kelneris atnešė Daksui užsakytąjį viskį. Šis paragavęs linkte- 
lėjo, ir kelneris pasišalino. 

— Bet eikime prie reikalo, dėl kurio pasiūliau susitikti. 

— Norite paimti interviu? 

Džeremis nusijuokė. 

— Ko gero, tai ne tokia jau prasta idėja. Padėtų man prisi- 
vilioti skaitytojų. 

— Jums ir taip gerai sekasi. 

— Galbūt.— Džeremis luktelėjo kol Daksas pastatė ant stalo 
taurelę.— Vien tarp mūsų šnekant,— jis pasilenkė į priekį, pas- 
laptingai pritildydamas balsą, — mano bičiulis senatorius ketina 
vesti, 

— Žinau, tą merginą iš Bek Bėjaus. Ji labai daili. 

Sutrikęs Džeremis išpūtė akis. 

— Iš kur žinote? Tai buvo laikoma paslaptyje. Nė žodelis ne- 
prasisunkė į laikraščius. 

— Kodėl taip stebitės? — paklausė Daksas.— Jeigu jau aš toks 
„madingas“, kaip pats teigėte, tai visiškai normalu, kad šį tą nu- 
girstu. 

Matydamas vis dar sutrikusį Džeremį, jis nusišypsojo. 

— Išties visai paprasta. Praeitą mėnesį plaukiojau Kapryje 
vandens slidėmis su viena mergina, kuri, kaip jūs, amerikiečiai, 
mėgstate vadinti, buvo jo „draugužė“. Turiu pripažinti, į tai žiūri 
gana filosofiškai. Matyt, ja gerai pasirūpinta. 

— O, brolau! Ko gero, jūs žinote ir kodėl mudu susitinkame? 

— Dar ne. 


— Jeigu jūs žinote tą merginą, kurią jis ketina vesti, tai, ma- 
tyt, žinote apie ją ir daugiau. Iš geros šeimos. Lavinosi geriau- 
siose mokyklose — čia, Amerikoje, ir užsienyje. Išties labai ma- 
loni mergina, tik kiek santūroka, užsidariusi ir šalta. Šiek tiek iš- 
didi — kaip pasakytų vidutinis amerikietis.— Jis nutilo. 

— Suprantu, — tarė Daksas susimąstęs.— Ne visiškai tokia, ko- 
kia turėtų būti žmona vyriškio, trokštančio tapti prezidentu. 

— Būtent taip, — sutiko Džeremis. 

— Ir vis tiek nesuprantu, kuo aš čia dėtas? 

— Tuojau prieisiu ir prie to. Kilo daug triukšmo dėl jos rūbų. 
Ji pati nori užsisakyti kraitį Paryžiuje, o jis nesutinka. Bijo, kad 

tai gali sukelti tam tikrą politinį atgarsį. Jūs suprantate, ką turiu 
omenyje? 

Daksas linktelėjo. Jis šį tą nutuokė apie Amerikos politinio 
gyvenimo vingius. Moteriškų drabužių gamintojų profsąjunga rei- 
kalavo nemažos pagarbos. 

— Senatorius paprašė manęs kaip bičiulio, kad padėčiau iš- 
bristi iš tos aklavietės,— varė toliau Džeremis,— ir aš prisiminiau 
kunigaikštį Nikovičių. Praeitais metais Paryžiuje ji kai ką iš jo 
pirko, tad man. pritarė. Senatorius taip pat liko patenkintas, ka- 
dangi kunigaikštis dabar yra Amerikoje. 

— Sergejus bus sužavėtas. 

— Aš irgi taip maniau, bet senatorius iškėlė dar vieną sąly- 
gą: jam atrodo, kad viskas būtų dar labiau priimtina, jeigu kuni- 
gaikštis, prieš paskelbiant apie tą užsakymą, panorėtų tapti Ame- 
rikos piliečiu. Taigi, nesusilauktume didesnės kritikos. 

— Tai ne problema. Esu įsitikinęs, jog jis mielai sutiks. 

— Ar nepakalbėtumėte mūsų vardu su Sergejumi? — paklau- 
sė Džeremis.— Aš pats negaliu, mano ryšiai su senatoriumi perne- 
lyg gerai žinomi. 

— Mielai. Tai visai paprasta. 

— Ir dar viena. 

— Taip? 

— Šitai gali būti kebliau. Mano jauniausias broliukas Kevinas 
šiais Metais baigia Harvardą. 

— Tas kūdikis? 

Džeremis nusijuokė: 

— Kūdikis? Pamatytumėte jį — šešių pėdų ir dviejų colių ūgio. 
Šiaip ar taip, jis ir senatoriaus brolis, besimokantis drauge, ketina 
šią vasarą Vykti Europon. Ir kiek juos abu pažįstu, išlipus 
jiems iš lėktuvo, nepraeis nė dvidešimt minučių, kai ims kilnotis 
stogai. 

— Tai visiškai sveika. 

— Jeigu kalbėtume tik apie Keviną, tai nieko baisaus, — su- 
tiko Džeremis,— bet senatoriaus brolis atkreips į save reporterių 
dėmesį. 

— Suprantu, — Daksas pažvelgė į Džeremį.— Jūsų bičiulis turi 
daug problemų. 

— Mudu su juo pažįstame savo jaunesniuosius brolius. 

— Ko iš manęs pageidaujate? 

— Kažin, ar neįmanoma ko nors padaryti, kad galėtume juos 
kontroliuoti. Bijau, kad neįsiveltų į kokią bėdą. 

— Tatai ne taip paprasta, — susimąstęs atsakė Daksas.— Jauni 
žmonės gana judrūs. | 

Minutėlę juodu sėdėjo tylėdami, paskiau Daksas vėl prašneko: 

— Jeigu mums pavyktų pasekti, kur jie eina ir su kuo 
susitikinėja, tuomet būtų lengviau. 

Džeremis nieko neatsakė. 

— (Galbūt taip ir padarysime, — Daksas pažvelgė į Džeremį.— 
Susisieksiu su viena sena bičiule. Ji pasirūpins, kad, vos išlipę iš 
lėktuvo, jie turėtų kuo užsiimti. 

— Bet kaip? 

Daksas nusišypsojo: 

— Jūs nepažįstate madam Blanšetės. Dabar ji jau pasitraukusi 
nuo reikalų, tačiau man padarys paslaugą. 

— Jie jokiu būdu neturi nutuokti, kad viskas iš anksto sure- 
žisuota.. Jeigu suuos — galas. 

— Jie net nepajus, kas juos partrenkė, — nusijuokė Daksas.— 
Viena, ką galiu pasakyti — ko gero, jie nenorės grįžti namo. Kur 
tik Europoje pasisuks, visur iki pat alkūnių susmigs į mergų "tar- 
pukojus. 

Daksui pusryčiaujant, pas jį į Romos viešbučio nu- 
merį atėjo Didi. 

— Kur tu praeitą naktį buvai? 

Tepdamasis ant bandutės sviestą, atsakė: 

— Buvau išėjęs. 

— Su Sju Ene,— ji numetė priešais jį ant stalo laikraštį.— Pir- 
majamė puslapyje tavo nuotrauka. 

Žvilgtelėjęs į laikraštį, Daksas vėl pakėlė į ją akis. 

— Tie pūppūrazzi!' niekad neišmoks fotografuoti, tiesa? 

— Tu man nesakei, kad Sju Enė yra čia. 

Daksas, atsikandęs bandelės, vėl gurkštelėjo kavos. 

— Nemaniau, kad ji tau taip rūpi. 

— Betgi praeitą vakarą Mudu ketinome draugė papietauti, — 
ji kone raudojo. 

— Visiškai teisingai. Laukiau čia tavęs iki dešimtos, paskiau 
paskambinau į studiją. Ten pasakė, kad užtruksi iki vidurnakčio, 
nes baigiate sukti filmą, tad pamaniau, jog būsi taip pavargusi, 
kad nenorėsi nieko kito, tik miego. 

Didi be žodžių spoksojo į jį. 

Daksas ramiai tepėsi sviestu dar vieną bandelę. 

— Na, būk gerutė, grįžk į savo kambarį ir dar numik. Juk 
žinai, kad per pusryčius nemėgstu ginčytis. 

— Mane pykina, tiesiog pakyrėjo — kur tik nepasisukame, 
visur atsiranda Sju Enė. 


Niekinama žurnalistų pravardė (il.). 

— Negaliu Sju Enei nurodinėti, ką turi veikti. Ji pati save 
išlaiko. 

Tau patinka, kad ji sekioja iš paskos. 

Daksas nusišypsojo. 

— Mano savimeilei tas nekenkia. 

-— O, kaip tavęs nekenčiu! 

— Man dingtelėjo mintis, — atsakė Daksas.— Iš tikrųjų ji se- 
kioja ne mane, o tave. Matyt, bus tave įsimylėjusi. 

Didi išties supyko. 

— Tu turi apsispręsti. Daugiau šito nepakęsiu! 

— Neversk manęs, — staiga Dakso tonas atšalo.— Nemėgstu, 
kai Mane verčia. 

—"— Nesuprantu, ką tu joje matai. Ji it gyvulys. 

— Būtent tai, — atrėmė jis vis dar šaltai.— Su Sju Ene išeini, 
pasijuoki, sukrenti į lovą — štai ir viskas. Jokių sušiktų tauškalų, 
jokių romansų ar šiaip niekų apie meilę — rytojus tavo, be paža- 
dų, be pretenzijų. Be to, jinai nereikalauja ploti kiekvieną sykį, 
kai nusiperdžia. 

— Tau atrodo, kad aš reikalauju? 

— Taip nesakiau. Tu manęs paklausei apie Sju Enę, aš tau pa- 
aiškinau.— Daksas vėl pasiėmė bandutę.— Dabar eik sau. Jau sa- 
kiau, kad nemėgstu per pusryčius ginčytis. 

— Egoisto išpera! — šūktelėjo Didi, užsimodama jam smogti. 

Instinktyviai kilstelėjęs ranką, kad prisidengtų nuo smūgio, jis 
pusiau sugniaužtu kumščiu netyčia užkliudė jai skruostą. Ji apstul- 
busi žengtelėjo atgal. 

— Tu mane mušei! — tarė sukrėsta ir apsisukusi puolė prie 
veidrodžio.—- Ir dar į akį.— Ji tyrinėjo veidą.— Jau po ja mė- 
lynuoja! 

Smalsaudamas Daksas atsistojo. Jam neatrodė, kad būtų taip 
stipriai ją užgavęs, be to, žinojo jos polinkį viską dramatizuoti. 

— Leisk, aš pažiūrėsiu. 

Didi atsisuko į jį. 

— Menkniekis,— nusijuokė jis.— Bet atrodo, turėsi po akimi 
mėlynę. Duokš, ką nors pridėsiu prie jos. 

— Nelįsk prie manęs, gyvuly! Vėl ketini mane mušti! 

— Liaukis, Didi. Filmuoti baigė vakar. Nevaidink. 

Apsisukusi pasileido prie durų. Jis suskubo nutverti ją už ran- 
kos, dar nespėjus jų atidaryti. Ji įrėmė liepsnojantį žvilgsnį. 

— Apsispręsk! Arba aš, arba ji! 

Daksas vis juokėsi, mėgindamas ją įtempti atgal į kambarį, 
bet Didi piktai išplėšė ranką. 

— Niekad manęs daugiau nemuši! — šūktelėjo, atlapodama 
duris. Iššoko į koridorių, ir čia žybtelėjo blyksė. 

Nuotrauka apkeliavo viso pasaulio laikraščius. 

Fotografijų pasirodė dar daugiau, kai ji kitą dieną Niujorke 
išlipo iš lėktuvo užsiklijavusi tvarsčiu akį. Pirmą sykį per savo 
gyvenimą Didi pagarsėjo taip, kaip visada troško. Tačiau tik po 
savaitės, kai vienas reporteris kyštelėjo panosėn laikraštį ir pa- 
klausė: ,,„Pakomentuosite, mis Lester?“, ji suprato, ką padariusi. 
„Ne“, — atsakė ir skubiai nusuko veidą, kad reporteris nematytų 
jos akis užplūdusių ašarų. 

Daksas ir Sju Enė tą rytą susituokė Škotijoje. 


— Kaip čia tamsu. 

— Tai mane raminančiai nuteikia. 

— Ir dvokia. Vėl rūkei tas prakeiktas cigaretes? 

Perėjęs kambarį, e! Presidente atitraukė užuolaidas ir atvėrė 
langą. Vidun plūstelėjo šilto gaivaus oro srovė. Kiek pastovėjo 
prie lango giliai alsuodamas ir vėl atsigręžė į ją: 

— Nesuprantu, kam jos tau. 

Ampara sėdėjo krėsle pusiau pasisukusi į langą. Pamažu už- 
spaudė į peleninę cigaretės nuorūką. 

— Man nuo jų lengviau,— tarė ji ramMiai.— Kartais man vis- 
kas atrodo nepakeliama. Kai negaliu pažvelgti į save pačią ar į 
kitus, jos sugrąžina man ramybę — viską tarytum sulėtina, ir tada 
aiškiau Matau, galiu skirti daiktus. 

— Juk tai narkotikai. Jos net blogiau už viskį. 

— Nei blogiau, nei geriau, — tarė ji.— Tai visai kas kita. 

Priėjęs sustojo prie jos krėslo, žvelgdamas į ją iš viršaus. 

— Aš sužinojau, iš kur siunčiami ginklai. 

Ampara nepakėlė galvos, jos balse nebuvo smalsumo: 

— Iš kur? 

— Tai toks amerikietis iš Monte Karlo. 

— Betgi aš Maniau, kad jie pagaminti komunistų. 

— Jie tokie ir yra,— atsakė e] Presidente— amerikietis tik 
agentas. Transportuoja juos ir pardavinėja visame pasaulyje. To- 
kių pat ginklų pasirodė Kuboje ir Santo Dominge. 

— Ak. 

— Reikia, kad jis liautųsi. 

— Kaip tu tai padarysi? — užklausė Ampara, iš tikrųjų beveik 
neįsijautusi.— Jo vietą užims kiti. 

— Susidorosime ir su kitais. Tuo tarpu laimėsime laiko, kad 
suskubtume pasiruošti. 

— Pasiruošti? — pirmą sykį Amparos veidas kiek pagyvėjo.— 
Kam pasiruošti — katastrofai? 

Tėvas neatsakė. 

Ampara tyliai susijuokė. 

—- Iš ko tu juokiesi? 

— Iš tavęs, — atsakė susimąsčiusi.— Kuba ir Santo Domingas. 
Batista, Truchiljas, o dabar tu. Ak jūs, vyrai, su savo svambalaišs, 

ginklais ir valdžia. Nejaugi nematai, kad jūsų laikas jau baigiasi? 
Kad jūs jau apmirę kaip dinozaurai? — Ampara pavargusi uUžsi- 
merkė.— Kodėl visi jūs taip stengiatės pergyventi jums skirtą lai- 
ką? Kodėl paprasčiausiai ramiai nepasitraukiate? 

— O kas užims mūsų vietą? 

Ampara neatsakė. Sėdėjo užsimerkusi. 

— Komunistai. Kas gali garantuoti, kad, jiems atėjus į val- 
džią, bus geriau? Niekas. Galbūt bus dar blogiau. 

Ampara prasimerkė, tačiau nežiūrėjo į jį. 

— Galbūt iki žmonės ims galvoti ir veikti patys, dar turi val- 
dyti komunistai -—— panašiai kaip naktis pasidaro tamsesnė prieš 
išauštant rytui. 

— Jeigu jie ateis, naktis, ko gero, niekada nesibaigs. 

Amparos akys staiga tarytum ėmė švytėti. 

— Net ir ašigaliuose, kur naktis, atrodo, tęsiasi amžinai, iš- 
aušta diena. Pasaulis daug ką pergyvena. Pergyvens ir komunis- 
tus — lygiai taip pat kaip tave. 

— Ketinu pasiųsti Daksą tartis su amerikiečiu, — netikėtai pa- 
reiškė jai tėvas. 

Pirmą kartą josios veidas išdavė tikrą smalsumą. 

— Kaip tai paaiškinsi Haucžiai, — paklausė ji, — po to, kas 
jau pasakyta? > 

— Liaudžiai;-— e! Presidente nusijuokė.— Visai paprastai. 
Liaudis manimi tiki. Pasirodysiu labai didžiadvasiškas. Už daugelį 
Dakso nuopelnų mūsų šaliai įsakysių atleisti jam tą vienintelę 
klaidą. 

— Ir tu manai, kad Daksas skubės vykdyti tavo prašymą? 

— Daksas — savo tėvo sūnus, — ramiai atrėmė tėvas,— ir tam 
tikra prasme mano, nuo tada, kai išsiunčiau jį į kalnus, pavedęs 
globoti Riebiajam Katinui. 

— O jeigu jis atsisakyst — Amparos balsas tarsi nutolo.— Nie- 
ko tuomet nepadarysi. Dabar jis tau nepasiekiamas. 

— Jis neatsisakys,— tvirtai atsakė e] Presidente.— Kaip jo 
tėvas neatsakė man, nors mano kareiviai nužudė jo žmoną ir 
dukterį. Dėl Kortegvos jo tėvas prisijungė prie manęs, dėl Korteg- 
vos sugrįš ir Daksas. 

— Tu tuo tikras? O gal per tuos dvejis metus, kai jo čia ne- 
buvo, susikūrė naują gyvenimą? 

— Vadinasi, tu žinai, kad jis vedė? 

— Taip, — pasakė Ampara, vėl siekdama cigaretės.— Išgirdau 
per ,,Amerikos balsą“. 

Akimirką 44 nužvelgęs, e! Presidente linktelėjo: 

— Esu tikras — vedybos Daksui neturi reikšmės. Buvo jis jau 
ir anksčiau vedęs. Moterys jam visos vienodos. 

— Kodėl teikeisi man visa tai pasakyti“ 

— Tu mano dukra, — nusišypsojo jis.— Ir kadangi esi buvusi 
jo ŽMona, pamaniau, kad tau pirmajai derėtų išgirsti, jog jis grįž- 
ta Mano mMalonėn. 

Kai atsigręžė nuo slenksčio, Ampara laikė prikišusi prie ciga- 
retės degtuką. Keistas slogus aromatas vėl ėmė skleistis po kam- 
barį. 

— O viešpatie! Liaukis! Tu mane skaudini! — Sju 
Enės balsas skambėjo gailiai, rankomis suskato daužyti jam Nnu- 
garą. Pagaliau nustūmė jį nuo savęs ir pasivertė ant šono, gau- 
dydama kvapą. Nusislinkus Daksui nuo jos, čiužinys kiek pasi- 
kėlė. 

Sju Enė išgirdo jį brūkštelint degtuką ir uždegant cigaretę. 
Dėkingai paėmusi ją, giliai užsitraukė. Skausmas strėnose atlėgo, 
išgirdo Daksą užsidegant kitą cigaretę. Pasukusi galvą, pažiūrėjo 
1 JI , 
Sėdėjo ant lovos krašto, lieknas, raumeningas tamsus jo 
kūnas beveik nejudėjo, kai Daksas stebėjo ją savo paslaptingo- 
mis akimis. 

— (Geriau? 

— Žymiai geriau, dėkui, — ji kilstelėjo galvą, pasiremdama 
ant sulenktos alkūnės.— Man niekad anksčiau šitaip nėra atsi- 
tike, Visai išdžiūvau. 

Kambario prieblandoje Daksas žybtelėjo baltais dantimis. 

— Galbūt niekad anksčiau nesi turėjusi medaus mėnesio,— 
pastebėjo jis su vos juntama jumoro gaidele. 

— Niekad nesu praleidusi lovoje keturių dienų neišeida- 
ma iš kambario — matyt, tai turi galvoje. 

— Jau skundiesi. Tad medaus mėnuo baigėsi. 

Atsikėlęs nuo lovos, Daksas nuėjo prie lango ir atitraukė nak- 
tines užuolaidas. Kambarį užliejo saulė, ir jis atidarė langą, leis- 
damas vidun įsiveržti šaltam škotiškam jūros orui. 

— Kokia šiandien graži diena! 

Sju Enė nėrė po antklodėmis. 

— Uždaryk langą, sušalsiu! 

Daksas uždarė langą ir atsigręžė į ją šypsodamasis. Matėsi tik 
jos akys ir šviesūs geltoni plaukai; visa kita dengė antklodė. 

— Kas tu per vyras“ 

Jis neatsakė. 

— Ar yra dar buvę tokių kaip tu? 

— Turėjo būti, — jis iš lėto nusišypsojo.— Adomas pradėjo la- 
bai seniai. 

— Netikiu. Atleisk, Daksai.— atsiprašė ji staiga. 

— Už ką? 

— "Kad atstūmiau tave. Nenorėjau, kad tu liautumeis, bet 
negalėjau ištverti. Labai skaudėjo. 

— Tai aš kaltas. Visai nepagalvojau. 

— Žinau,— sušnabždėjo ji tyliai.— Štai kodėl taip nuostabu. 
Tu negalvoji, tu tik veiki. 

Sju Enė stebėjo Daksą atsitraukiant nuo lango ir per kam- 
barį nueinant prie komodos. Pakėlęs nuo jos laikrodį, tylomis 
pasižiūrėjo į valandas. 

— Kiek laiko? 

Tamsios Dakso akys žybtelėjo. 

— Užmiršau jį prisukti. Kažin kodėl? 

Sju Enės veidą užliejo švelnumas, ištiesusi ranką, lengvai jį 
palytėjo. 

— Ar prisimeni Bostoną, kai ateidavau pas tave į kambarį/ 

Daksas linktelėjo. 

— Ar tu kada nors pagalvojai, kad mudu susituoksimc? 

Jis papurtė galvą. 

— Niekados. 

— O aš pagalvojau, — pasakė ji.— Kartą ar du. Buvo įdomu, 
Kaip jausčiausi tavo žmona. 

— Dabar tu žinai. 

— Taip,— Sju Enė stipriai įsisiurbė jam į lūpas.— Dabar ži- 
nau ir svarstau, kodėl veltui sugaišau šitiek metų. 

Ištiesęs ranką, Daksas švelniai paglostė jai plaukus. 

— Mes visi vienaip ar kitaip veltui gaištame metus. 

Sju Enė kiek pasuko galvą, kad jis galėtų matyti jos veidą. 

— Tu laimingas su manimi? 

— Taip, nes pirmą sykį per savo gyvenimą žinau, ko iš ma- 
nęs laukiama. | 

Pusiau pabučiavusi, pusiau įkandusi jam, staiga išslydo. 

— Ak taip? Na, tad. gali pailsėti, vaikine. Lendu po karštu 
dušu. 

Vos tik ėmė trykšti vanduo, jis sugriebė ją po dušu ir, pa- 
kėlęs savo glėbyje, prispaudė prie sienos. Muilas išsprūdo jai 
iš rankos. 

— Iš tikrųjų? — paklausė jis besijuokiančiomis akimis.— Tu 
dabar sušlapusi, tad kaip išsisuksi? 

Jis leido jai švelniai nuslysti palei sieną ant savęs. 

— Ak, dievaži! Atsargiau, paslysi ant muilo!-— ir pajuto jį 
savo viduje — užsimerkė, siautulingai prisispausdama visu kū- 
nu.— Šitaip! Šitaip! Šitaip! — aikčiojo krečiama ekstazės. 

Vėliau, juodviems vėl ramiai gulint lovoje ir rūkant, ji tarė: 

— Kitą mėnesį turbūt atidarysiu vilą Palm Byče. 

— Puiku. 

— Ten šiuo metų laikų labai miela. Niekados nemegau euro- 
pietiškų žiemų. 

Išlipęs iš lovos, Daksas nukulniavo per kambarį. 

— Kur eini? 

— Atsigerti. — nuėjo į gretimą kambarį ir grįžo su vandens 
stikline rankoje, 

Sju Enė minutėlę jį stebėjo. 

— Be to, galiu kirsti lažybų, kad mano šeima tiesiog miršta, 
trokšdama pamatyti, koks tu.— Ji nusijuokė.— Mano meilutės pu- 
sseserės, padorios pietietės, tiesiog išsikraustys iš proto. O dar pa- 
lauk, kai išvys tave su glaudėmis. Iškart apsiputos savo medvil- 
ninėse kelnaitėse. 

Dedant Daksui į šalį stiklinę su vandeniu, suskambo telefo- 
nas. 

— Kas tai galėtų būti? — susirūpino Sju Enė.— Ar tu davei 
kam nors mūsų numerį? 

— Tiktai Riebiajam Katinui,— atsakė jis.— Aš atsiliepsiu.— Jis 
pakėlė ragelį — Alio? 

— Riebusis Katinas, — paaiškino jis, pridengdamas mikrofoną 
delnu. 

Užsidegusi dar vieną cigaretę, Sju Enė klausėsi greitos ispanų 
kalbos, nė žodžio nesuprasdama. Tingiai ėmė svarstyti, kiek gi 
jis moka kalbų? Mintimis pradėjo lenkti pirštus: ispanų, anglų, 
prancūzų, italų, vokiečių. ŪUmai pajuto jam gilią pagarbą. Pati 
vidurinėje mokykloje vos ne vos sugebėjo perkąsti prancūzų 
kalbą. 

Padėjęs į vietą telefono ragelį, Daksas sugrįžo prie lovos. 

— Mūsų konsulatas Paryžiuje gavo man svarbų laišką nuo 
el Presidente. 

— Ar jie tau persiųs jį? 

Daksas papurtė galvą. 

— Jiems liepta perduoti jį man asmeniškai. Ar tu nieko 
prieš, jei nuvažiuotume jį atsiimti? 

— Žinoma. Ir taip ketinau pasidairyti sau naujų rūbų. Galų 
gale kaipgi atrodytų, jei grįžčiau į namus be kraičio? 

— Labai prastai. 

— Kada tu nori išvykti? 

— Jeigu paskubėtume, dar spėtume į lėktuvą, skrendantį vė- 
lyvuoju reisu iš Prestviko į Londoną. 

— Tad medaus mėnuo išties baigėsi. 

Daksas nusijuokė. 

Staiga jai toptelėjo mintis. 

— O gal dar ne. Sakoma, kad labai romantiška pakeliauti po 
Prancūziją automobiliu. Paryžiuje galėtume pasiimti ir laišką, 
ir tavąjį ,,„Ferarį“ 

Daksas papurtė galvą. 

— Bijau, kad ne. Džeremio Hedlio jatniausias broliukas Ke- 
vinas su savo bičiuliu neseniai pasiskolino jį kelionei į Italiją. 
Su jais dar keliauja pora merginų. 

Pradėjusi ropštis iš lovos, Sju Enė stabtelėjo. 

— Merginų? — perklausė apstulbusi.— Anekdotas. 

— Kas čia taip juokinga? Berniukai susitvarkys, nebijok. 

— Aš ir nebijau, tačiau tik ne tokie berniukai— Sju Enė 
pastebėjo jo keistą žvilgsnį — Nejaugi tu nežinojai? 

Daksas tyliai papurtė galvą. 

— Tas vaikinukas — patsai tikriausias pedis. 

Daksas akimis nulydėjo ją į vonios kambarį. Po minutėlės iš- 
girdo šnarant atsuktą dušą ir, pasiimdamas cigaretę, neryžtingai 
žvilgtelėjo į telefoną. Skambinti madam Blanšetei jau per vėlu. 
Jinai, matyt, palaikė jį didžiausiu mulkiu, kad jos neperspėjo. 

Galėjo Džeremis jam pasakyti — nenuostabu, kodėl jis taip 
rūpinosi, kad niekas neiškiltų viešumon. Giliai susimastęs, už- 
sitraukė cigaretę. Tikriausiai Sju Enė apsirinka, — staiga jam šo- 
vė į galvą. Tuodu Europoje jau visą vasarą, o madam Blanšetė 
nepranešė nė žodžio. Matyt, viskas gerai, nes ji rastų būdą duoti 
žinią. 

— Man labai gaila, bet nematau, kuo galėčiau padėti. 

Daksas pažvelgė į angeliškos išvaizdos mėlynakį žmogutį: 
atrodė labiau panašus į mažos krautuvėlės savininką, negu į 
žmogų, perėmusį sero Peterio Vorilovo reikalus, šiam. mirus. Po 
to užmetė žvilgsnį į du asmens sargybinius, tyliai, tačiau būd- 
riai rymančius prie sienos. Galop pasisukęs pažiūrėjo pro langą. 

Beris Beksteris buvo perėmęs viską. — ir senąjį Vorilovo na- 
mą aukštai ant kalvos su vaizdu į apačioje nusidriekusį Monaką, 
miestą, uostą, net jūrą. Jis vėl grįžtelėjo į amerikietį: 

— Ir man labai gaila, misteri Beksteri. Daug žmonių ir to- 
liau be reikalo žus. 

— Aš už tai neatsakau. Esu verslininkas ir vadovaujuosi prin- 
cipų „sumokėta — nupirkta“. Kas toliau daroma su mano pre- 
kėmis, man nerūpi. 

—- Informuosiu €/ Presidente apie mūsų derybas, — tarė Dak- 
sas ir atsistojo. 

Beksteris taip pat pakilo. 

— Jūs suprantate mano poziciją? Jeigu imsiu daryti savo 
klientų atranką, vadinasi, tapsiu šališkas. Negaliu sau to leisti. 

Daksas pasisuko išeiti, ir Beksteris, apėjęs rašomąjį stalą, nu- 
lydėjo jį iki durų. 

— Prašau informuoti jo ekscelenciją, kad turime visą komp- 
lektą ginkluotės riaušėms slopinti, labai tinkamą kovai su par- 
tizanais, Viskas aukščiausios rūšies. 

Daksas tylėdamas linktelėjo. Tarsi pagal nematomą signalą 
durys atsivėrė. Už jų stovėjo dar du asmens sargybiniai. Dak- 
sas atsigręžė į amerikietį: 

— Viso gero, misteri Beksteri,— tarė jis oficialiai, nepaduo- 
damas rankos. 

— Viso gero, misteri Ksenosai. Jeigu kuo nors kitu galėčiau 
būti naudingas, prašom nesivaržyti ir kreiptis. 

Durys užsidarė, ir Daksas susimąstęs nužingsniavo per erdvų 
vestibiulį paradinio įėjimo link. Matyt, nėra ko tikėtis, kad Beks-. 
teris su jais bendradarbiautų. Jam iš pat pradžių taip atrodė. Gink- 
lų siuntas reikia sustabdyti kokiu nors kitu būdu, galbūt dar prieš 
patenkant joms į šalį. Ir čia glūdi pagrindinė problema. Be abejo, 
jie neįvežami mažais laiveliais — pernelyg dideli jų kiekiai atga- 
benami. Matyt, bandoleros yra radę kažkokį kitą kelią. 

Daksui išėjus laukan, šoferis pagarbiai atidarė automobilio 
dureles. Jis žvilgtelėjo į dangų — nuo Italijos pusės išilgai pakran- 
tės slinko sunkūs juodi debesys. Prisimerkęs kritiškai juos tyri- 
nėjo. Šiąnakt turėtų smarkiai nulyti. Baigiantis rugsėjui, Rivje- 
roje dažnai šitaip būna. 

— Atgal į viešbutį, mesjė? — pasiteiravo šoferis. 

— Oui,— atsakė Daksas išsiblaškęs. 

Automobilis trumpam stabtelėjo, kol vartų sargas atidarinėjo 
geležinius vartus. Jam vėl pajudėjus, Daksas tingiai žvilgtelėjo 
per petį į baltas akmenines kolonas ir staiga įsitempė sėdynėje. 

Vorilovo herbas, iškaltas akmenyje, jam kai ką priminė. Kar- 
tą Sergejus užsiminė, kad, jam tarnaujant pas Vorilovą sekreto- 
riumi, Marselis tuo pat metu veikęs kaip senio agentas Makao ir 
taip: užsidirbęs pinigų japonų krovininiams laivanis nusipirkti. 

Pasimuistęs ant sėdynės, jis vėl žvilgtelėjo į baltąjį namą, stūk- 
santį ant kalvos. Marselis visada skųsdavosi, — mąstė jis,— kad jo 
laivai grįžta Kortegvon gerai nepakrauti. Galbūt rado būdą, kaip 
padidinti krovinį? Marseliui nebūtų sunku įvežti ginklų: uoste jo 
praktiškai niekas netikrino. Šiaip ar taip, tik jo transporto lini- 
jos laivams leidžiama įplaukti į Kortegvą, ir patsai e] Presiden- 
(e — stambiausias jos akcininkas. 


Baigiant juodviems pietauti, jau buvo netoli vidurnakčio, ir į 
kazino valgomojo langus nuo jūros pusės pliaupte pliaupė lietus. 

— Jaučiu, kad šiandien man seksis, — tarė Sju Enė. 

Daksas nusišypsojo. 

— Tavęs ten laukia. 

— Pala, nueisiu tik į tualetą ir tada būsiu pasirengusi nu- 
šluoti visą Monte Karlo banką. 

Sju Enei nueinant, Daksas kiek kilstelėjo nuo kėdės ir vėl at- 
sisėdo, pamojęs kelneriui, kad šis dar įpiltų kavos. Jau buvo 
bekeliąs puodelį prie lūpų, kai virš peties išgirdo metrdotelio bal- 
są. 

— Mesjė Ksenosas? 

Daksas pakėlė galvą: 

— Oui. 

— Jus prašo prie telefono. 

Daksas nusekė paskui jį per salę prie telefono kabinos. Ra- 
gelis gulėjo padėtas ant stalelio. Pakėlė jį. 

— Alio? 

Kitame laido gale atsiliepė amerikietiškas balsas — silpnokas, 
su metaliniu atspalviu. 

— Misteri Ksenosai, čia Beris Beksteris. 

— Taip, misteri Beksteri? — Daksas kalbėjo oficialiai. 

— Ar jums priklauso „Feraris“ su Paryžiaus registracijos nu- 
meriu? 

— Taip. 

Akimirką Beksteris delsė. 

—- Prie Grand Kornišo įvyko avarija. 

— Rimta? 

— (Gana rimta. Du žmonės žuvę. 

Daksą nukrėtė šaltis. 

— Ar žinote, kas jie? 

— Dar ne. Tik nugirdau apie tai per policijos radiją. 

— Kur? Man reiktų tuojau pat ten nuvykti. 

— Per tokį lietų nerasite. Po dešimties minučių atvažiuosiu ir 
jus paimsiu. 

Daksas lėtai padėjo telefono ragelį. Keisti žmonės tie ameri- 
kiečiai. Dėl biznio jie nė piršto nepajudins, kad padarytų jums 
paslaugą, tačiau visai kas kita, iškilus kokiam asmeniškam reika- 
lui. Sugrįžęs prie stalo jis greitai viską papasakojo Sju Enei. 

— Važiuosiu su tavimi, — tarė ji. 

— Ne, noriu kuo mažiau atkreipti dėmesio. Tu eik į kazino. 
Kai tik galėsiu, pasistengsiu greit grįžti. 

— Kažkodėl man neatrodo, kad seksis. 

— Daryk, kaip sakiau. Taip geriau, negu laukti viešbučio nu- 
meryje be perstogės spėliojant, kas nutiko. 

Didžiuliui „Rols Roisui“ slenkant į kalną link Grand Kornišo, 
Daksas pasisuko į Beksterį: 

— Nieko naujo? 

— Ne,— atsakė Beksteris.— Bet ir nebus nieko. Aš pranešiau 
chef de Police, kad mes jau važiuojame, ir jis atšaukė praneši- 
mus per radiją. 

Daksas pažvelgė į Beksterį. Viena neabejotina — šis nekvailas: 
savaime pasielgė taip, tarsi būtų žinojęs, ko iš jo Daksas norėtų. 
Limuzinas vis kilo į kalną. Galop, pasiekęs statųjį skardį, jis pa- 
suko Nicos link. Maždaug šešioliktame kilometre nuo Monte Kar- 
lo įsuko į mažą keliuką, vingiuojantį žemyn prie jūros. 

—- Tai trumpesnis kelias žemyn link Muajen Kornišo, — paaiš- 
kino Beksteris.-- Avarija įvyko tuoj už kito posūkio. 

Jiems pasisukus, priekinės šviesos išplėšė iš tamsos policijos 
mašinas. Didysis limuzinas pamažu sustojo. Vos atsivėrė durelės, 
tuoj pat prisistatė chef de police. 

Mesjė Beksterisė — užklausė jis pagarbiai. 

Beksteris mostelėjo į Daksą: 

— C'est Jui patron de la Ferrari, Monsieur Xenos.! 

Policijos šefas niūriai pažiūrėjo į Daksą. 

— Deja, jūsų automobilis visiškai sudaužytas, mesjė. 

-- Automobilis man nesvarbu, — numojo Daksas, lipdamas lau- 
kan į lietų. Keli policininkai prasiskyrė jį praleisti. ,,Feraris“ gu- 
lėjo apvirtęs ant šono, jo priekis buvo visai sumaltas į medį. 
Daksas lėtai apėjo aplink. Prie vairo kybojo lavonas su nukaru- 
siomis rankomis. Kažkuris policininkas pašvietė Daksui iš už nu- 
garos kišeniniu prožektoriumi. 

— II est mort“ 

Daksas pasilenkė. Jokios abejonės, tai Kevinas. Veidas jo buvo 
visiškai nesužalotas, styrojo plačiai atmerktos sustingusios akys. 
Priėjęs policijos šefas atsistojo šalia. 

— Nematyti jokio įdrėskimo,— nustebo Daksas.— Nuo ko gi 
jis Žuvo? 

— Regaūrdez *,— parodė policijos šefas. 

Vaikino kirkšnys po vairu skendo jau pradėjusio krešėti krau- 
jo klane. Daksas vėl pasisuko į policijos šefą: 

— Bet kokiu būdu? Vairas juk nesužalotas? 

— Jis mirtinai nukraujavo, — policijos šefo tonas buvo mono- 
toniškas ir bejausmis.— Eikite su manimi. 

Tylomis Daksas nusekė paskui jį į nedidelę laukymę, kiek ato- 
kiau nuo automobilio priekio. Ten ant žolės gulėjo dar vienas la- 
vonas, nosine pridengtu veidu, lietus merkė suplėšytą paltą ir suk- 

Štai „Ferario“ šeimininkas, ponas Ksenosas (pranc.). 
Jis miręs (pranc.). 


Pažiūrėkite (pranc.). 

nelę. Atsiklaupęs policininkas nudengė nosinę. Pasirodė tamsus, 
pritvinkęs kraujo, vyriškio veidas. 

— Tai ne mergina, — policininko balsas vis buvo bejausmis.— 
C'est un transvestit de Juan-les-Pins. — Matyt, reikia būti ne- 
pilno proto, kad mėgintum šitaip elgtis kelyje ir dar taip lyjant. 

Daksas ramiai sugrįžo paskui jį prie Beksterio automobilio, 
Tik užmetęs žvilgsnį į jo veidą, Beksteris nusisuko ir pasilenkė 
automobilio vidun. Išlindo su buteliu viskio ir stikliuku. 

— Atrodote taip, jog jums ne pro šalį išgerti. 

Daksas su dėkingumu išgėrė viskio, kuris, slinkdamas žemyn. 
nutvilkė jam gerklę. Giliai atsiduso. 

— Ačiū. Jau vien avarija — didžiulė tragedija. Labai būčiau 
dėkingas, jeigu nepasklistų kitų smulkmenų. 

Beksteris gudriai pažvelgė į jį. 

— Kvailystė stovėti čia po lietum. Kodėl mums nesusėdus į 
automobilį ir nepasišnekėjus? 

Policijos šefas prisėdo ant atlošiamosios sėdynės veidu į juos. 

— Nuotraukos jau padarytos, — pasakė jis.— Tokios taisyklės. 

— Suprantu, — pasakė Beksteris.— Tačiau gaila, niekas neap- 
sižiūrėjo, kad fotoaparatas sugedęs. 

— Žurnalistai teirausis, — atsakė policininkas,— o mano vyrai 
uždirba nedaug. 

— Žinoma,— paskubėjo Daksas,— mes atsilyginsime jiems už 
paramą. 

Kiek pagalvojęs, policininkas linktelėjo. 

— Bien, padarysime, kaip pageidaujate. Sutinku — tragedija, 
kaip jau sakėte, ir taip didžiulė, kam dar ją išpūsti. 

Staiga Daksas atsiminė senatoriaus brolį. 

— Iš Paryžiaus su jais išvažiavo dar vienas vaikinas ir mer- 
gina. 

— Automobilyje jie buvo tik du, mesjė. Mano vyrai apieškojo 
aplink. 

— Būtinai turiu surasti tą kitą vaikiną, — tarė Daksas.— Tik- 
riausiai jie kur nors apsistojo, kol tuodu vieni važinėjosi. 

— Mes juos surasime, mesjė,— policijos šefas išlipo iš limu- 
zino ir nuėjo prie savo tarnybinio automobilio. Kiek pakalbėjęs 
per radiją, po kelių minučių jis vėl sugrįžo pas juos. 

— Antibo gendūrmerie praneša, kad matė: tą automobilį prie 
mesjė Hedlio vilos. Šio vakaro dešimtą valandą jis išvažiavo. 
Jame sėdėjo tik du žmonės. 

Daksas pažvelgė į jį su nuostaba. Nors sykį buvo dėkingas 
prancūzų policijai už operatyvumą: mažai kas vyko, ko jie neži- 
notų. Jis pasisuko į Beksterį, šis linktelėjo: 

— Mielai jus ten nuvešiu. 


Tai transvestitas iš Žuan-le-Pinso (pranc.). 

— (Gerai. 

Daksas pasisuko į policininką: 

— Merci. Apsilankysiu pas jus, kai pasikalbėsiu su vaikino 
šeima Jungtinėse Valstijose. 

— Pareikškite nuo mūsų mesjė Hedliui kuo giliausią užuo- 
jautą. 

— Būtinai. Dėkoju. 

Didysis automobilis apsisuko ir ėmė iš lėto kilti keliu atgal, 
Grand Kornišo link. Nuo ten įsibėgėdamas pasuko Nicos pusėn. 

— Regis, lietus baigiasi. 

— Taip, — atsakė Daksas, pažvelgdamas pro automobilio lan- 
gą. Kai tik pasieks vilą, paskambins Sju Enei. Neverta jai laukti. 
Rytą Nicos aerouoste įsodins senatoriaus brolį į pirmąjį lėktuvą. 

— Baisi tragedija, — tarė Beksteris. 

— Taip. 

— Atleiskite, kad nėjau su jumis į avarijos vietą, — netikėtai 
atsiprašė Beksteris.— Man nesmagu, tačiau nepakeliu kraujo vaiz- 
do. 

— Paruošiau tau siurprizą,— pareiškė Sju Enė, Dak- 
sui atėjus į terasą pusryčiauti. 

— Dar vieną? — paklausė jis.— Liautumeis, turiu jau tiek bran- 
genybių, jog imu jaustis lyg gigolo, 

Sju Enė patenkinta nusijuokė — ji pirko ir pirko jam dovanas. 

— Šį Sykį ne brangenybės, o tai, ko visados troškai. 

Daksas atsisėdęs įsipylė į puodelį kavos. 

— Tiek to,— tarė jis juokais pasiduodamas,— kas šį sykį? 

— Nesakysiu. Paskubėk pusryčiauti. Šito dalyko turėsime 
važiuoti į miestą. 

Nukėlęs sunkaus sidabrinio servizo dubens dangtį, Daksas įsi- 
dėjo nemažą porciją omleto su kumpiu, ant kelių skrebučių sto- 
rai užsitepė sviesto ir įniko valgyti. 

Staiga užriaumojo skuterio motoras, ir jis pakėlė galvą. Tuo 
metu skuteris šovė į priekį, tempdamas paskui save merginą ant 
vandens slidžių. 

— Kas čia tokia energinga iš pat ryto? 

Sju Enė nusišypsojo. 

— Tai pusseserė Meri Džeinė stengiasi išblaškyti savo neviltį. 

— Neviltį? 

Sju Enė linktelėjo. 

— Jinai dėl tavęs kaista. 

— Tau atrodo, kad visos dėl manęs kaista,— atsakė jis, vėl 
prisikimšdamas pilną burną omleto. 

— O ar ne taip? — atrėmė Sju Enė.— Pažįstu Meri Džeinę. 
Nuo mažumės geisdavo to, ką turiu aš, — ji nusijuokė.— Sakiau, 
"kad išvarysi jas iš proto. 

— Šito aš nepastebėjau. 

— Bet aš pastebėjau. Net Naivuolė Semė negali atitraukti 
nuo tavęs akių. O pagalvotum, kad namie vyrų turi per akis. 

Daksas išsišiepė. Naivuolė Semė, praeityje kabareto šokėja, 
buvo ištekėjusi už gaivinančiųjų gėrimų pramonininko atžalos, 
kuriam priklausė valda kaimynystėje. Tasai dažniausiai slampinė- 
jo alkoholiniame ūke, nė nenutuokdamas, kad Semė prisisamdžiu- 
si pilną vilą savo draugužių, užimančių visas įmanomas parei- 
gas — nuo pliažo prižiūrėtojo iki vyresniojo liokajaus. Susitvar- 
kyta jos buvo išties apsukriai. 

Kaip Daksas suprato, Sju Enė ir Haris augo kartu, ir ji savo- 
tiškai jo gailėjosi, žvelgdama į visa tai anaiptol ne iš apsimesti- 
nos dorovės pozicijų — pernelyg sau buvo atvira, kad šitaip da- 
rytų. Paprasčiausiai jai nepatiko, jog Haris apgaudinėjamas taip 
nesivaržant ir apgalvotai. 

— Ji tik viena mane siutina,— netikėtai pareiškė Sju Enė. 

— Ką turi omenyje? 

— Kitas aš suprantu. Jos paprastos mergiotės, ir jeigu jas pa- 
barškintum, galbūt labai ir neužpykčiau. Tik pažiūrėk, kaip jos 
pačios kiša tau savo skyles. 

-— Tu labai kilni. 

— Apsirinki. Jos visos geidžia tavęs savo malonumui, o Nai- 
vuolė Semė visai kitokia — nori tavęs tik tam, kad galėtų pasi- 
girti, jog apmulkino mane, kaip nuolat mulkina Harį. 

Daksas į tai nieko neatsakė, tik vienu mauku ištuštino kavos 
puodelį. 

— Na, koks tas siurprizas? 


— Aš maniau, kad mudu važiuosime į miestą, — tarė jis vė- 
liau, kai automobilis pasuko į Vest Palm Byčo aerouostą. 

— Pirmiau man reikia čia stabtelėti. Eikš. 

Daksas nusekė paskui ją į mažą kontorėlę greta aerouosto 
pastato. 

— Ar jis dar čia? — pasiteiravo ji vyriškio, sėdėjusio už bar- 
jero. 

— Taip, misis Ksenos. Čia pat už angaro. Prašom paskui 
mane. 

Kartu su tuo vyriškiu jie apėjo aplink pastatą. Sustojęs jis pa- 
rodė: 

— Štai, — tarė su pasitenkinimo gaidele.— Jau užpildytas ku- 
ru — gali skristi tūkstantį keturis šimtus mylių. Ar ne gražuolis? 

Daksas išpūtė akis į grakštų dvimotorį lėktuvą, spindintį skais- 
čioje saulėje it išblizgintas sidabras, paskiau vėl atsisuko į Sju 
Enę. 

— Nustebai, branguti? 

Daksas vėl atsigręžė į lėktuvą — jam nė nereikėjo vaidinti 
nustebusio, toks iš tiesų buvo. 


Daksas drybsojo, veidą nusukęs į šoną ir pasidėjęs ant rankų, 
visu kūnu įsirausęs į šiltą smėlį. Mažutės baltos prancūziškos 
glaudės siaura juostele dengė jo tamsiai įdegusias strėnas. Sau- 
lės svilinamas gulėjo visiškai ramiai, net nekrustelėdamas. 

— Tu nemiegi? 

Daksas lėtai pasuko veidą. 

— A? 

— Pamaniau, gal norėsi atsigaivinti vėsiu gėrimu. 

Daksas kilstelėjo galvą. Laikydama abiejose rankose po aukštą 
taurę, ties juo stovėjo Sju Enės pusseserė Meri Džeinė. Persi- 
vertęs ant nugaros, jis atsisėdo. 

— Ačiū. Tu labai dėmesinga. 

Daksas paėmė taurę, 0 jinai klestelėjo šalia ant smėlio. Jis 
pasisuko į ją. 

— Būk sveika. 

Tą pačią akimirką pastebėjo, kad ji į kažką įsistebeilijusi, ir, 
sekdamas josios žvilgsniu, nuleido akis žemyn į save. Daksas nu- 
sijuokė.-Smėlio karštis buvo įkaitinęs jo strėnas. 

— Nesuprantu, kas čia taip juokinga, — suirzo Meri Džeinė.— 
Galėtum būti ir visai be nieko. Vis tiek viską matau. 

— Neapsimetinėk, sese. Žinai, žiūrėti nebūtina. 

— O dabar tu vulgarus. 

Bet Meri Džeinė vis tiek nenusuko akių. Kiek pasirangiusi ant 
smėlio, ji ėmė tiesti ranką artyn, tarsi magneto traukiama. 

Pasilenkęs į priekį, Daksas pakišo stiprų rudą delną jai po 
smakru ir truktelėjo veidą arčiau savęs. 

— Na, na, sese,— pajuokavo jis.— Gali žiūrėti, tačiau liesti 
jo nevalia. Nemanau, kad tai Sju Enei patiktų. 

Meri Džeinė piktai atitraukė ranką ir paraudusi pašoko ant 
kojų. 

— Dabar matau, kad tu tikrai gyvulys, kaip sako Sju 
Enė! — tarė iš aukšto ir išdidžiai nužingsniavo tolyn. 

Netrukus atėjo Sju Enė ir prisėdo šalia. 

— Ko Meri Džeinė taip verda? Tvirtina, kad tu lindai prie 
jos. 

— Ji taip sako? — Daksas nusijuokė.— Iš tikrųjų ji pyksta to- 
dėl, kad jai priėjus turėjau kietą ir neleidau prie jo prisiliesti. 

Sju Enė nusikvatojo. 

— Sakiau tau, kad išvarysi jas iš proto. Jeigu buvo kietas, 
kodėl manęs nepasišaukei? Stačiai gėda, kad jis liko be darbo. 

Daksas atsigulė ant nugaros. 

— Nevertėjo tavęs trukdyti, — tarė jis tingiai šypsodamasis.— 
Nebuvo pernelyg kietas. 


Pasviręs šonu grakštus sidabrinis lėktuvas pasuko ir nėrė že- 
myn į nusileidimo taką, atriedėdamas beveik iki pat tos vietos, 
kur laukė reporteris. Išlipęs iš kabinos, Daksas priėjo prie jo. 

— Daksas Ksenosas,— prisistatė jis, blykstelėdamas baltais 
dantimis įdegusiame veide. 

— Stilvelas iš „Harper's Bazar“, — atsakė reporteris. Abu pa- 
spaudė vienas kitam rankas.— Nežinojau, ar aerouoste stovės jū- 
sų automobilis. Jeigu jo nėra, galime išsikviesti taksi. 

Daksas nusišypsojo. 

— Paskambinau iš lėktuvo Sju Enei. Už aerouosto, prieplau- 
koje mūsų lauks kateris. 

Sju Enė pamojavo jiems iš vairininko kabinos. 

— Ar smagiai paskraidei? — šūktelėjo.— Nutariau atplaukti 
tavęs pasiimti pati. 

— Neblogai.— Daksas lengvai įšoko į kabiną ir ją pabučiavo. 

— Tai misteris Stilvelas. 

— Sveiki. Bare rasite vėsių gėrimų. 

Sju Enė išlipusi vikriai atkabino ir apvyniojo apie pilerį 
priekinį lyną, paskiau, nuėjusi į laivo galą, tą patį padarė su 
užpakaliniu lynu. 

— Sėskitės,— tarė, atsistojusi už vairo,— galime išplaukti.— 
Ji pasuko degimo raktelį, ir galingas motoras užkaukė. 

— Misteri Ksenosai,— šūktelėjo reporteris, perrėkdamas triu- 
kšmą, ar jūs kartais nesijaučiate kažkuo panašus į Pelenę, ište- 
kėjęs už turtingiausios pasaulio merginos? 

Daksas minutėlę spoksojo į jį, tarsi netikėdamas savo ausimis. 
Jo veidas staiga pasidarė rūstus ir, laivui pradėjus tolti nuo 
prieplaukos, jis priėjo prie reporterio: 

— Iš visų kvailų klausimų, kurie kada nors man buvo užduo- 
ti, — tarė jis piktai, — šitas pats kvailiausias! 

Ir pakėlęs išmetė per katerio bortą reporterį į vandenį. 

Šis taškydamasis ir rėkdamas šiaip taip išsikapstė iki priep- 
laukos ir, užsiropštęs ant jos, pagrūmojo jiems kumščiu. 

— Kodėl tu taip padarei? — paklausė Sju Enė. 

— Ar girdėjai šito sumauto kvailio klausimą? — šūktelėjo Dak- 
sas ir jį pakartojo. 

Sju Enė įbedė žvilgsnį į jo piktą veidą ir staiga nusikvatojo. 

— O aš vis svarsčiau, kada gi ateis tavo eilė. Šito jie klaus- 
davo visus Mano vyrus! 

— Ar neprieštarausi, jei šiandien pasiimsiu lėktuvą? 
Noriu nuvykti į Atlantą. 

Pasivertęs ant šono, Daksas žvilgtelėjo aukštyn. Sju Enė sto- 
vėjo greta lovos jau visai apsirengusi. 

— Prašau,— tarė jis mieguistai,— nori, kad tave nuskraidin- 
čiau? 

— Nebūtinai. Kokio velnio tau visą dieną ten slampinėti ma- 
nęs belaukiant? Paprašysiu Bilį Greidį. 

Bilį Greidį jie buvo nusamdę prižiūrėti lėktuvą ir kaip atsar- 
ginį pilotą. Anksčiau tarnavęs civilinių avialinijų pilotu, jis dėl 
amžiaus turėjo pasitraukti, tad mielai priėmė pasiūlymą. 

— Gerai, — tarė Daksas, sėsdamasis lovoje.— Ko šį kartą jie iš 
tavęs nori? 

— Nežinau, — atsakė Sju Enė miglotai.— Niekados nežinau, 
ko iš manęs norima. Tačiau jie nuolatos tvirtina, kad aš, kaip pa- 
grindinė akcininkė, privalau dalyvauti priimant svarbius spren- 
dimus. 

— Nelengva būti turtingam, — pajuokavo Daksas.— O kai kam 
atrodo, kad guli sau ir nieko neveiki. 

— Miegok toliau,— Sju Enė kiek stabtelėjo tarpduryje.— Pie- 
tums pasistengsiu sugrįžti. 

Durims paskui ją užsivėrus, Daksas siekė cigaretės. Ketvirtą 
kartą per tris savaites Sju Enė vyksta į Atlantą. Užsirūkęs jis 
atsilošė į pagalvę. 

Tas advokatas, kurį josios tėvas buvo nusamdęs globos sąly- 
goms nustatyti, pasirodė esąs toli gražu ne kvailas. Į jas buvo 
įtraukta raštiška išlyga, kad Sju Enė privalanti atvykti į kom- 
panijos būstinę Atlantoje kiekvieną sykį, kai bus iškviesta. 
Tik taip ji galėjo išsaugoti savo, kaip akcininkės, teises. Šitaip jos 
tėvas užsitikrino, kad ji nors dalį laiko praleistų Amerikoje. 

Užspaudęs nuorūką, Daksas atsikėlė ir nuėjo į vonios kamba- 
rį, kur pažvelgė į veidrodį. Susimąstęs pabraukė ranka per 
barzdos šerius — šiandien nėra reikalo skustis, vis tiek niekas jo 
nematys. Siekė maudymosi glaudžių. 

Kai išlipo iš vandens, terasoje jo laukė Riebusis Katinas. 

— Tie du el Presidente atsiųsti žmonės vėl čia. 

— Kodėl? — paklausė Daksas.— Aš jau jiems atsakiau. Tai, ką 
atlikau Monte Karle, tebuvo paslauga. 

Riebusis Katinas patraukė pečiais. 

— Jie sakė, kad turi būtinai su jumis pasimatyti. 

Daksas svyravo. 

— Gerai, pasakyk, kad juos priimsiu. Aš tik apsirengsiu. Nu- 
vesk juos į valgomąjį. 

Kiek vėliau jam įėjus į kambarį, du vyriškiai atsistojo ir ofi- 
Cialiai nusilenkė. | 

— Sinjore Ksenosai. 

— Sinjore Prietai, sinjore Hojosai, — Daksas savo ruožtu jiems 
nusilenkė ir kreipėsi ispaniškai.— Prašau sėstis. Atsigersite ka- 
vos4 

— Gracias, 

Juodu tylėdami atsisėdo, o Riebusis Katinas, pripylęs jų puo- 
delius, pasišalino. Daksas pastebėjo, kad durys tarnams liko šiek 
tiek praviros ir nusišypsojo. Riebusis Katinas vėl griebėsi senųjų 
triukų. 

— Kam turiu būti dėkingas už jūsų malonų vizitą? — pasitei- 
ravo jis mandagiai. 

Vyresnysis vyriškis žvilgtelėjo į savo bendrą ir vėl į Daksą. 

— El Presidente paprašė mudų su sinjoru Hojosu dar kartą 
ateiti čia ir pamėginti jus įtikinti, kad pakeistumėte savo nusis- 
tatymą. 

— Suprantu. Ar išaiškinote mano požiūrį el Presidente? 

— Mes padarėme tai,—- skubiai pasakė jaunesnysis; sinjoras 
Hojosas. 

— Taip,— tarė Prietas,— tačiau jo ekscelencija sako, kad as- 
meniniai motyvai šitokiu .metu neturėtų imti viršų. Jis paprašė 
mus paaiškinti, kad esate Kortegvai vėl reikalingas. Vadovaujant 
komunistams iš išorės, kalnų bandolerOs vienijasi, ir jeigu nebus 
imtasi priemonių, netrukus šalis gali paskęsti dar viename kruvi- 
name pilietiniame kare. E] Presidente yra pasiruošęs pasiūlyti 
jums svarbų ambasadoriaus su plačiais įgaliojimais postą, be to, 
paskirti jus atstovu prie Jungtinių Tautų. Jis laiko, kad tiktai jūs 
galite užbėgti už akių katastrofai, kuri gręsia mūsų kraštui. 

Daksas įdėmiai jų klausėsi. Tylėdamas pakėlė prie lūpų kavos 
puodelį ir vėl padėjo jį ant lėkštelės. 

— E] Presidente — vienintelis žmogus, galintis užbėgti karui 
už akių, — pasakė jis ramiai.— Jeigu jis būtų leidęs liaudžiai lais- 
vai išsirinkti savo atstovus, kaip kažkada buvo žadėjęs, iki to 
nebūtų priėję. 

— E] Presidente įgaliojo jums pranešti, kad rinkimai įvyks, 
kai tik padėtis šalyje stabilizuosis. 

— Tą patį jis žadėjo ir mano tėvui beveik prieš trisdešimt 
metų. 

— Dabar būtų neišmintinga rengti rinkimus, sinjore. Komu- 
nistai be kovos perimtų valdžią.— Jis žvilgtelėjo į savo kom- 
panjoną.— Sutinku su jumis, sinjore, kad rinkimus reikėjo su- 
rengti prieš daugelį metų. Bet šiuo metu jie tik dar labiau ati- 
tolintų laisvę. 

Daksas pažiūrėjo sau į rankas. 

— Man labai gaila, ponai. Per tą laiką, kuris praslinko e] Pre- 
sidente atleidus mane nuo tarnavimo savo kraštui, man pavyko 
susikurti naują gyvenimą. Manau, mudviem su žmona reikėtų 
tęsti jį. 

— Tėvynė — aukščiau už visas aplinkybes, asmenines ar ki- 
tokias, — paskubėjo atsakyti Prietas. 

— Mano meilė Kortegvai nesumažėjo. Kartojuų, mano moty- 
vai grynai asmeniški. 

— Tokiu atveju jūs nepaliekate mums kitos išeities, — tarė 
Hojosas.— Didžiai apgailestaudami, turime jums įteikti šitai.— Jis 
siekė vidinėn švarko kišenėn. 

Jam už nugaros Daksas pastebėjo atsiveriant tarnų duris — 
pro jas su revolveriu rankoje tyliai žvelgė Riebusis Katinas. Ta- 
čiau tą pačią akimirką Hojosas ištraukė iš kišenės baltą voką ir 
įštiesė jį Daksui. Šis nepastebimai linktelėjo. Durys prieš Riebųjį 
Katiną vėl tvliai užsivėrė. Daksas paėmė voką. 

— Kas čia? 

— Atidarykite ir pamatysite. 

Daksas atplėšė voką, ir jam į delną iškrito keliolika nuotrau- 
kų. Jų buvo koks tuzinas, su Sju Ene ir kažkokiu vyriškiu vienas 
už kitą. beprotiškesnėse nuogose pozose. Jis pakėlė akis. 

— Atleiskite, sinjore,— tarė Hojosas. Abu vyriškiai vengė jo 
žvilgsnio.— Jos padarytos praeitą savaitę Atlantoje su infra- 
raudonųjų spindulių fotoaparatu. Matyt, jūsų žmona ne taip au- 
kštai vertina jūsų santuoką kaip jūs pats. 

Daksas vėl pažiūrėjo į nuotraukas. Akimirką pajuto kylantį 
pyktį, tačiau tuoj atlyžo. Kai prašneko, jo veidas liko nepasikei- 
tęs. 

— Atleiskite ir man, ponai. Jūs bereikalingai vargote. Mano 
pozicija lieka nepasikeitusi. 

Hojosas žiojosi atsakyti, bet vyresnysis užbėgo jam už akių. 

— Iki šios savaitės pabaigos mes būsime Majamyje, savo vieš- 
butyje,— tarė jis— Jeigu persigalvotumėte, paskambinkite. 

Juodu nusilenkė, ir įėjęs Riebusis Katinas nulydėjo abu iki 
durų. Jiems išėjus, Daksas dar minutėlę žiūrėjo pavymui, paskiau 
nuslinko į kampą prie nedidelio kontorinio staliuko ir sumetė į 
stalčių nuotraukas. Tylomis užrakinęs, įsidėjo raktą kišenėn. Rie- 

biajam Katinui sugrįžus į kambarį, jis vis dar ten rymojo. 
— Pusryčiausi? 
Daksas papurtė galvą. 
— Ne, dėkui. Aš ne alkanas. 


Kai jam paskambino, Daksas sėdėjo terasoje ir stebėjo saulė- 
lydį. Tarnaitė atnešė telefoną ir įjungė jį į rozetę. Jis pakėlė ra- 
gelį. 

— Tu, branguti? 

— Taip. 

— Baisiai gaila, branguti,— kalbėjo Sju Enė uždususi,— bet 
paskutinę akimirką netikėtai atsirado šiokių tokių reikalų! tad 
turiu pasilikti. 

— Kur gi ne,— pastebėjo jis sausai. 

— Ką tu pasakei? 

— Nieko. 

— Grįšiu rytoj pietums. 

— (Gerai! 

— Branguti, ką tu veiki? Atrodai toks tolimas. 

— Sėdžiu terasoje. Galbūt vėliau eisiu papietauti į klubą. 

— Taip ir padaryk,— sutiko Sju Enė.— Tai kur kas geriau, 
nei tūnoti vienutėliam tame 'dideliame sąvartyne. Na, iki. 

— Iki, — minutėlę Daksas žvelgė į telefoną, paskiau įėjo vidun 
persirengti, 

Daksas stovėjo prie baro vienas, kai prie jo priėjo 
Haris Ouvensas. Kaip visados šis buvo apygirtis. 

— Daksai, seni, — apsidžiaugė jis, džiaugsmingai užplodamas 
jam per petį. — Ką čia veikiate? 

Daksas nusišypsojo. Haris jam patiko, buvo vienas iš nekenks- 
mingų girtuoklių. 

— Sju Enė Atlantoje, tad nutariau užeiti papietauti. 

— Puiku, prisidėkite prie mudviejų su Seme. Mūsų virėja ėmė 
ir išėjo. Po minutėlės Semė atsiras čia. Ji užsilaikė žinote kur.— 
Pasigręžęs į barą, Haris pasiėmė martinį, Kurį barmenas mašina- 
liai buvo pastatęs prie jo. 

—- Pastaruoju metu retokai jus mačiau, Daksai. 

— Gulinėjau šen bei ten. 

— „Gulinėjau“ — gerai pasakyta! — Haris prunkštelėjo, ištuš- 
tindamas taurę ir siekdamas kitos, nė nepasižiūrėjęs, ar ji ten 
yra. Pasirodo, ji buvo, ir Haris vėl ją pasiėmė. 

Prie jų priėjo Naivuolė Semė ilgais, beveik iki pečių krintan- 
Čiais, raudonais plaukais. 

— Daksai,— nusišypsojo ji.— Kur Sju Enė? 

Pirmiau nei jis suskubo, atsakė Haris: 

— Daksas pietauja su mumis. Sju Enė Atlantoje. 

— Ak, puiku. Ką tik susitikau Meri Džeinę ir pakviečiau pri- 
sidėti prie mūsų. Rolfas vėl Vašingtone. | 

Rolfas — tai Meri Džeinės vyras, mokesčių juriskonsultas, di- 
džiąją savo laiko dalį praleidžiantis išvykose. 

Priėjo ir Meri Džeinė. Naivuolė Semė pasigręžė į ją. 

— Brangute, man pavyko surasti tau pietums nuostabiausią 
partnerį! 

Meri Džeinė pažvelgė į Daksą. 

— Tai netikėtumas! — tarė ji sarkastiškai.— Kur Sju Enė? 

— Atlantoje,— Daksui šis klausimas jau ėmė įkyrėti. Atrodė, 
vien jį ir tegirdi, atėjęs į klubą.— Gal sėdamės? Aš išalkau. 

Kai padavė desertą Haris vos laikėsi ant kojų. Daksas vieną 
sykį jau buvo šokęs su Seme, tad dabar atsistojęs pakvietė Meri 
Džeinę. Einant juodviems į šokių aikštelę, orkestras užgrojo sam- 
bą. 

Meri Džeinė pasirodė miklių kojų. 

— Tu labai gerai šoki sambą. 

— Kodėl man nešokti? — šyptelėjo Daksas.— Ten, iš kur esu 
kilęs, tai kone tautinis šokis. Tu taip pat labai gerai šoki. 

Meri Džeinė pakėlė į jį akis: 

— Tai bent sutapimas — vos tik Sju Enė išvyko, tau prireikė 
ateiti Čia. 

— Ką nori tuo pasakyti? 

— Puikiai žinai, ką noriu pasakyti, — atšovė ji kandžiai. — Ma- 
čiau, kaip tu spoksai į Naivuolę Semę. 

Pats nesuvokdamas kodėl, Daksas vis labiau irzo. 

— Yra į ką pažiūrėti, — pasakė, žinodamas, kad tai Meri Džei.. 
nę dar labiau užsiutins. 

— Tu spoksotum į kiekvieną moterį, kurios iškirptė iki pat 
bambos, — šaltai atkirto Meri Džeinė. 

Daksas nuleido žvilgsnį į išsišovusias po suknele mažutes krū- 
tis, paskiau vėl pažiūrėjo jai į veidą: 

— Nežinau, tai nuo daug ko priklauso. 

Pajuto savo rankose ją įsitempiant ir sumaišant šokio žingsnį. 

— Manau, visa tai suplanavai sąmoningai. Taip ir Sju Enei 
atrodys, kai papasakosiu. 

— Labai prašom. Patikės tavimi tiek pat, kiek ir paskutiniuoju 
melu. 

Meri Džeinė piktai išsiplėšė iš jo rankų ir sugrįžo prie staliu- 
ko. 

— Tau vėlus metas. Turbūt eisiu namo. 
—  aip greitai? — nusistebėjo Naivuolė Semė, guviomis aki- 
„s pastebėdama Meri Džeinės pyktį — Muniau, dar kiek pasė- 
išgersime. 
dėkui. 

— ;arvešiu tave namo, — Mandagiai pasisiūlė Daksas. 

— Nesivargink,— atsakė ji lediniu tonu.— Aš su savo auto- 
mobiliu. 

— Kas užėjo? — stebėjosi Seme, nulydėdama ją akimis. 

— Ji. 

— Dabar man nesakykite,— suč.audė Semė, pridėdama pirštą 

"ie lūpų.— Pasakysite šokių aikštelėje. Juk žinote, kaip mėgstu 
rumbą. 

Jo apglėbta gašliai prisispaudė, krutėdama visu kūnu. Su nie- 
kuo anksčiau jam nebuvo tekę šokti rumbos taip susiglaudus. Pro 
ploną suknelę smelkėsi jos kūno šiluma. Prie pat savęs pajuto 
rangantis jos šlaunis ir kažkaip savaime sureagavo. 

Pusiau šypsodamasi, pakėlė į jį akis: 

— Jau buvau ėmusi galvoti, kad visos istorijos, kurias esu 
apie jus girdėjusi — netiesa. 

Daksas jai taip pat atsakė šypsena ir priglaudė prie savęs taip, 
jog ir norėdama nebūtų įstengusi nuo jo atsiplėšti. 

— O aš pradedu tikėti, kad visos istorijos, kurias esu girdė- 
jęs apie jus — tiesa. 

Semė pažvelgė jam į akis: 

— Na, tai ką darysime? Vien tik šnekėsimės apie taiė 

Daksas per petį žvilgtelėjo į staliuką. Haris vėl prisipylė tau- 
relę. 

— Dar po kelių minučių jam nutruks filmas, — beširdiškai pa- 
stebėjo ji. 

— Tuomet aš parvešiu jus abu namo. 

— Ne, turiu geresnį sumanymą. Po kokio pusvalandžio susi- 
tiksime jūsų elinge. 

— Aš būsiu ten. 

Daksas nulydėjo ją prie staliuko ir stebėjo, kaip pasiima ska- 
rą ir piniginę. 


liūlia lovytėn. 


Sykį jam pasirodė, kad lauke išgirdo kažkokį garsą, ir, išėjęs 
ant tiltelic 3rsuko aplink elingą, tačiau nieko neužtiko. Sugrįžęs 
vidun, žvilg:elėjo į laikrodį. Praėjo beveik valanda. Ko gero, 
Semė nepasirodys. Vėl išėjo laukan ir prisėdo ant suolo, žvelg- 
„Jams“ į vandenį. Ban, »mis šokinėjo gelsvi Floridos mėnulio at- 
vai! s užsirūkė. 

— Uždek ir man,— nuskambėjo jam už nugaros Semės balsas. 

Tylėdamas Daksas padavė savąją cigaretę ir kitą užsidegė sau. 

— Jau buvau benustojąs vilties. 

Cigarėtės žybsny ji šyptelėjo. 

— Turėjau paguldyti savąjį linksmuolį. Kartais tai būna ne- 
lengva. 

Daksas pasitraukė, praleisdamas ją pirma savęs durų link. 
Išgirdo čiūžtelint metalinį užtrauktuko garsą, ir jam nespėjus nė 
mirktelėti, ji stovėjo tarpduryje nuoga. 

— Ar visi lotynų amerikiečiai tiek daug šneka, ruošdamiesi 
tapti mMeilužiais? 

Praėjo maždaug valanda. Juodu rūkė, sugulę ant didžiulės so- 
fos, kai staiga atsivėrė durys. Keiktelėjęs Daksas atsisėdo, o Semė 
šoko graibytis ko nors prisidengti, bet tuo metu abu pateko į 
kišeninio prožektoriaus šviesos pluoštą. Daksas prisidengė akis, 
stengdamasis įžiūrėti, kas šviečia. Atpažino Meri Džeinę tik tada, 
kai ši prašneko: 

— Matyt, vis dar manai, kad patikėsiu atsitiktiniu jūsų susi- 
tikimu? 

— Nekvailiok, Meri Džeine,— sudraudė jis šiurkščiai. — Už- 
gesink šviesą, po šimts, kol dar neprikėlei kaimynų. 

Ji nusijuokė. 

— O reikėtų prikelti. — Ji įsistebeilijo į juos.— Manai, Sju 
Enė nepatikės, kai jai papasakosiu? 

— Užgesink šviesą, — pakartojo, žehgdamas prie jos. 

Nuleidusi prožektorių, Meri Džeinė kiek atsitraukė. 

— Na, na! — nusišaipė ji. — Dabar jis nebe toks didelis, ką? — 
besitraukiant jos balsas vis silpnėjo. Nors dar laikė atsukusi į jį 
šviesą, tačiau nugara atsirėmė į sieną, ir trauktis nebebuvo kur. 
Ištiesęs ranką, Daksas atėmė prožektorių. 

Numetė jį į kampą ir atplėšė ją nuo sienos. 

— Tave tik vienas dalykas patenkintų, taip? — paklausė jis 
piktai. 

Išplėstomis akimis Meri Džeinė spoksojo į jo veidą. Pabandė 
ištrūkti ir rankomis suduoti jam per skruostą. 

— Paleisk! 

Daksas nutvėrė jos rankas ir suspaudė. Staigiu judesiu dryks- 
telėjo suknelę, apnuogindamas mažutes baltas krūtis. Pastūmęs 
ant grindų, apsižergė ją abiem keliais. 

— Prilaikyk jai rankas! — šiurkščiai paliepė Semei.— Žinau, 
ko jai reikia, kad tylėtų! 


Kitos nuotraukos atėjo po dviejų dienų, per pusryčius. Vokas 
buvo adresuotas Sju Enei. Ši atplėšė jį, ir fotografijos pažiro ant 


stalo. Tik žvilgtelėjusi, Sju Enė supykusi metė jas Daksui. 

— Tad štai ką tu darai, vos spėjus man nusisukti! 

Jis pažvelgė į nuotraukas. Buvo jose visi trys — Naivuolė Se- 
mė, Meri Džeinė ir jis. Matyt, fotografuota tuo pačiu aparatu. El 
Presidente nepraleido progos. 

Daksas pakėlė akis į Sju Enę. 

— Pirmiau nei pykusi,— tarė jis ramiai, — verčiau gal žvilgte- 
lėtum į šitas. 

Sju Enė stebėjo jį nueinant prie mažojo staliuko, išsiimant iš 
kišenės raktą ir atrakinant stalčių. Sugrįžo prie jos nešinas voku, 
labai panašiu į gulintį prieš ją. 

Išsiėmusi nuotraukas, Sju Enė tylėdama pažiūrėjo. Vėl pakėlė 
akis į jį, tačiau jau be pykčio: 

— Touchė!. Kada gavai šitas? 

— Tą dieną, kai negrįžai iš Atlantos; vieną dieną anksčiau 
nei padarytos tosios. 

— Ak,— tarė ji.-- Matyt, aš ne tokia susitvardanti, kokia mė- 
giau save laikyti. Įdomu kas jas padarė? 

— Aš žinau —e! Presidente. Jam nesvarbu, kas atsitiks su 
mano ar kieno nors kito gyvenimu, svarbu kad sugrįžiau pas jį. 

— Suprantu,— atsakė ji susimąsčiusi.— Vadinasi, kai mano 
nuotraukos pasirodė ncvciksmingos, jis nusprendė, kad tavosios 
suveiks. 

— Taip. 

Sju Enė minutėlę tylėjo. 

— Ką ketini daryti? 

Jų akys susidūrė. 

— Žinoma, aš grįžtu. 

— Po viso to, ką jis tau yra padaręs? 

— Taip. Ne dėl jo ir ne per jį. Dėl daugelio kitų priežasčių. 
Dėl savo šalies, savo motinos, savo sesers, savo tėvo. Dėl to, kad 
112 nebūtų žuvę veltui. 

Sju Enė įdėmiai į jį pažiūrėjo: 

— Tu nori skyrybų? 

— Pati viską atlik. Aš neturiu laiko. 

— Mano advokatas, kaip paprastai, paruoš susitarimą. 

— Aš nieko nereikalauju. Man jo nereikia. 

— Ar pasiliksi mano dovanas? Man būtų malonu. 

Kaip sau nori. 
Tylomis juodu žvelgė vienas į kitą. 
Na, turbūt daugiau nėra ką sakyti. 
Turbūt ne.—- Daksas apsisuko ir nuėjo durų link, tačiau jos 
pašauktas stabtelėjo ir atsigręžė.— Ką, Sju Ene? 

Ji pakėlė galvą nuo dviejų nuotraukų, kurias laikė rankoje: 

— Žinai, — tare,-- aš jose geriau išėjusi už jas abi. 


Pataikylta [Drunc | 


Šešta knyga 


POLITIKA 


SMURTAS 


| — Man tai nepatinka, — pasakiau, įsukęs automobi- 
lį į siaurą purviną keliuką.— Dabar jau turėtume girdėti šunis. 

— Jis laiko šunis? — paklausė mergina. 

Žvilgtelėjau į ją. Jaunas veidas atrodė visiškai nenuovokus. 

— Šunis, kates, ožkas, kiaules, vištas — viską, ką tik nori. Jei- 
gu gyventų Floridoje, šalia plento galėtų pasistatyti ženklą ,„Gy- 
vulių ferma". 

Namas vis dar slėpėsi už kalvos. 

— Galbūt jis nebelaiko gyvulių, — pastebėjo ji.— Seniai besi 
čia buvęs. 

Aš linktelėjau — seniai, prieš penkerius ar šešerius metus. 

— Ne, jeigu negirdėti šuns, vadinasi, Martinesas miręs. Tai 
jis man padovanojo tą vienintelį šunytį, kurį turėjau vaikystėje, 
mažutį gelsvai mėšlinos spalvos mišrūną. 

Pasiekėme kalvos viršūnę, ir pro virpantį karštį atsivėrė vaiz- 
das į nedideliame slėnyje stūksančią trobelę. 

— Žiūrėk, — parodė Riebusis Katinas. 

Nukreipiau žvilgsnį ten, kur rodė jo pirštai. Aukštai danguje 
keliami oro srautų virš namo tingiai suko ratus du kondorai. Man 
bestebint, dar vienas nevikriai pakilo nuo žemės iš už namo. 

Tylėjau, pakol automobilis sustojo priešais vartus. Dalis me- 
dinės tvoros buvo išversta, o už kelių žingsnių nuo jos tysojo 
šuo, sudaužyta kaukole ir aplinkui po žemę ištiškusiomis smege- 
nimis. 

Išjungiau motorą ir likau sustingęs sėdėti. Ore tvyrojo mirties 
tvaikas. Tai viena, kas buvo nepasikeitę, kas niekada nepasikeis — 
tasai ypatingas tvaikas ir ramybė, lydintys Ja ViOlencia !. 

Pajutau plaukus sau ant galvos stojantis piestu. Atsigręžiau — 
Riebusis Katinas ant užpakalinės sėdynės jautė tą patį. Rankoje 
jau laikė paruošęs revolverį. Jo veidas buvo sudrėkes nuo pra- 
kaito. 

Vėl pasisukau į merginą. 

— Palauk automobilyje, kol mudu nuėję apsidairysime, kas 
nutiko. 

Pro saulės įdegimą buvo pablyškusi, tačiau papurtė galvą. 

— Eisiu kartu su jumis,— pasakė ji— Nė už ką nepasiliksiu 
čia viena. 


'! Prievaitą (isp.). 


Žvilgtelėjau į užpakalinio vaizdo veidrodėlį. Riebusis Katinas 
nežymiai linktelėjo. Išlipęs iš automobilio, palaikė merginai dure- 
les. Aš nuėjau pirmas takučiu trobelės link. 

Pusiau praviros durys kabojo ant sulaužytų vyrių. Iš vidaus 
nesigirdėjo nė garso. Pamojau Riebiajam Katinui ir tuo pat metu 
stumtelėjau merginą už savęs, prie sienos. Staigiu kojos spyriu 
Riebusis Katinas iki galo atlapojo duris ir puolė vidun, 0 aš — 
jam įkandin. 

Vos patekęs vieno kambario pirkelės vidun, atsigręžiau sulai- 
kyti merginą. Tačiau pavėlavau. Ji sustojo ant slenksčio išblyš- 
kusi ir sustingusi iš siaubo, išplėstomis akimis žvelgdama čia į 
begalvį Martineso lavoną, čia į išsišiepusią nukirstą galvą, pa- 
dėtą ant mažo medinio stalelio, ir atsuktą veidu į duris. 

Skubiai žengtelėjau jai priešais ir nuo tarpdurio vėl išstūmiau 
laukan. Ji glebnai apsisuko. Būgštaudamas, kad tuoj nualps, su- 
griebiau, ir, pasvirusi nuo manęs, ji ėmė žiaukčioti. 

-— Užsimerk ir giliai alsuok,— pasakiau, laikydamas ją už pe- 
čių. Vis dėlto narsi mergina. Nors prireikė keletos minučių, ta- 
čiau susitvardė. 

Riebusis Katinas išėjo į kiemą, laikydamas rankoje popieriaus 
skiautę. 

— Viryklė dar šilta. Jie siautėjo čia šį rytą, prieš mūms at- 
važiuojant. 

Paėmiau popierėlį ir perskaičiau, kas jame buvo pieštukų pa- 
keverzota: 


TOKS LIKIMAS VISŲ, KURIE TARNAUS MUSŲ LIAUDIES 
IŠDAVIKAMS. EL CONDOR 


Sulanksčiau ir įsidėjau popiergalį kišenėn. Prisiminiau vaiki- 
nuką, pabėgusį tą naktį, kai nužudė jo tėvą. Dabar šis vardas 
priklausė jam, kaip ir jį lydintys smurtas bei mirtis. Ir dar kai 
kas, ko jo tėvas niekados neturėjo — pagalba iš užsienio. Jis bu- 
vo apmokytas politinių ir partizaninio karo metodų. 

Tačiau ginklai liko tie patys kaip visada — smurtas, teroras 
ir mirtis. Sugrįžęs į Kortegvą, mačiau daug ką pasikeitus, tačiau 
šitai tarytum visai nesikeičia — Ia ViOlencia nuolat su mumis. 

Pažvelgiau į merginą: 

— Tau jau geriau? 

Ji be žodžių linktelėjo. 

— Grįžk į automobilį ir atsisėdusi palauk mūsų. 

Nuėjusi atgal prie automobilio, ji įlipo vidun ir atsisėdo ant 
priekinės sėdynės. Atsigręžiau į Riebųjį Katiną: 

— Įdomu, kodėl jie neatėjo pas mus? Buvome ne toliau kaip 
už dešimties mylių. 

Riebusis Katinas beaistriu veidu pažvelgė į mane. 

2 Gal jie šito nežinojo. 

— Žinojo,— atsakiau.— Tą raštelį paliko mums. Žinojo, kad 
nepasirodžius Martinesui leisimės jo ieškoti. 

Riebusis Katinas truktelėjo pečiais. 

— Galbūt jie įtarė spąstus. 

Aš linktelėjau. Tikriausiai taip ir bus. Tai pirmas sykis, kai 
atvykau į savo asiendą be kareivių palydos, kuri, e] Presidente 
primygtinai reikalaujant, už miesto ribų visada turėdavo mane 
lydėti. 

— Apsidairykime, gal kur rasime kastuvą,— tariau.— Nors 
palaidosime senuką, kad suopiai ir šakalai prie jo neprieitų. 

Už trobos ožkos, avys, kiaulės ir vištos — visi gyvuliai buvo 
išskersti savo garduose. Net senasis pilkas mulas,. kuriuo Marti- 
nesas jodinėdavo, gulėjo aptvare negyvas. Palingavau galvą. 
Štai ir visas skirtumas. Seniau gyvulius būndoJeros būtų išsivedę 
su savimi. Dabar gi ne — vien grynas niokojimas. 

Suradome kastuvus ir įnikome kasti. Kai baigėme, saulė jau 
leidosi. Užmečiau ant kapo paskutinį kastuvą žemės ir ėmiau 
trempti, paskiau pažvelgiau į dangų. Dešimt ar dvylika didelių 
paukščių sklandė ore virš galvų. 

— Dabar eime,— pasakiau.— Nenoriu, kad naktį mus netikė- 
tai užkluptų kelyje. 

Riebusis Katinas linktelėjo, numetė ant žemės kastuvą ir dirs- 
telėjo į pirkią. 

— Padegsime? 

Pakračiau galvą. 

— Ne, jie pamatys dūmus ir, supratę, kad mes čia, užgrius 
pasitikrinti. — Numečiau savo -kastuvą.— Vargšas senukas,— ir 
žvilgtelėjau į Riebųjį Katiną.— Niekas iš esmės nesikeičia, ką? 

Šis nutaisė grimasą. 

— Tik pasaulis svetur. 

Aš linktelėjau. Supratau, ką jis turėjo omenyje. Kitiems žmo- 
nėms karas ir taika — tik diskusijų tema. Mirties kančia nieka- 
dos neprasiskverbdavo į pasitarimų menes, jų nepasiekdavo nei 
jos kvapai, nei siaubas. Paprasčiausiai ten skambėdavo švarūs, 
sterilūs žodžiai, užrašomi į magnetofono juostas ar popieriuje. 

Riebusis Katinas nusekė paskui mane į automobilį ir įsiropštė 
ant užpakalinės sėdynės. Aš įsėdau greta merginos. Pažvelgė į 
mane plačiomis akimis. Jaučiau ją virpant staiga nusileidusių su- 
temų vėsoje. 

Užvedęs motorą, žvilgtelėjau į kuro rodyklę — benzino buvo 
mažiau kaip ketvirtis bako. Atsigręžiau į Riebųjį Katiną: 

— Ar užteks benzino sugrįžti į miestą? 

Šis linktelėjo. 

— Bagažinėje dar turime du kanistrus po dešimt galonų 


— Geriau dabar iškart pripildyk baką,— pasakiau.— Nenoriu 
naktį sustoti kelyje. 

Iki Kuratū buvo per tris šimtus mylių. Padaviau Riebiajam 
Katinui bagažinės raktus ir šis nuėjo už mašinos. Pasisukau į 
merginą — ji vis dar virpėjo. Užmečiau jai ant pečių savo švar- 
ką. 

— Dėkui. 

Nieko neatsakiau. 

— Mes negrįšime į tavo asiendą? 

Papurčiau galvą: 

— Ne, būndoleros čia pat. 

Minutėlę ji tylėjo. 

— Neįsivaizdavau, kad šitaip galėtų būti. 

Užsirūkiau cigarrillo, 

— Niekas neįsivaizduoja. 

— Mano tėvas kalbėjo... 

Pertraukiau ją. 

— Tavo tėvas! — tariau piktai.— Ką jis žino? Jis kilęs ne iš 
šių kalnų, visą laiką gyveno universiteto paunksnėje. Visa tai jam 
tik abstrakti teorija. Ką jis nutuokia apie mirties tvaiką? 

Ji stipriau susisiautė Mano švarku. 

— Ginklai, — tarė bemaž sau pačiai,-—- nebuvo skirti šitam. 

— Ginklai skirti žudymui, — atkirtau šiurkščiai.— Gal jiems at- 
rodė — sienoms papuošti? | 

— Jis tokių dalykų neišmano,— atkakliai spyrėsi ji.— Jie jam 
žadėjo... 

— Jie? — pertraukiau vėl.— Kas jie? Bandoleros? Komunis- 
tai? Tie garbingieji žmonės, kuriais tikėjo kartų kartos? Tavo 
tėvas kvailys, naivuolis. 

— Tai e] Presidente kaltė! — atkirto ji piktai. — Jis pirmasis 
sulaužė Žodį! 

— Tavo tėvas buvo įsivėlęs į sąmokslą nužudyti e! Presidente. 
Kai nepavyko, jis paspruko, gelbėdamas savo kailį. Dabar, sau- 
giai įsitaisęs kitoje šalyje, siunčia ginklus, kad būtų atlikta tai, 
ko jis neįstengė. Jam nesvarbu, kiek dėl to žus nekaltų — tokių 
kaip Martinesas. 

— Tai demokratija, — tarė ji. — Mano tėvas tiki demokratija. 

— Kaip ir visi kiti. Per šį žodį padaryta tiek pat nusikaltimų, 
kiek ir per meilę. Kažkaip visados tai susieina į viena. Demokra- 
tija vienu metu keliose pusėse, kaip ir Dievas. 

— O tu manei, kad e! Presidente teisus, kad galima nematyti 
jo valdžios korupcijos? 

Išsiėmiau iš burnos cigaretę. 

— Ne, negalima. Bet esi per jauna, kad atsimintum, kas buvo 
prieš jį. Jis — tai paprasčiausiai vienas žingsnis į priekį. Dar daug 
ką reikia padaryti. Tiktai ne šitokiu būdu. 

Nusisukusi ji pažiūrėjo į tylų namą. 

— Tu tuo tiki? 

— Taip,— atsakiau paprastai. 

— Manai, jeigu ginklų antplūdis baigsis, pasibaigs ir tai? 

— Jeigu liausis plūdę ginklai, bus gera pradžia. 

Pamačiau ją ištiesiant po mano švarku pečius. Pasisuko, žvilgs- 
niu ieškodama mano akių. 

— Ar galiu tavimi tikėti? 

Aš tylėjau. Atsakymą ji turi susirasti pati. 

— Tu neišduosi mano tėvo? Arba manęs? 

Į tai atsakyti galėjau: 

— Ne. 

Akimirką tylėjo paskiau giliai atsiduso: 

— Rytoj rytą, Kuratū uoste... Su rytiniu potvyniu ten įplauks 
laivas... 

Štai proga, kurios ieškojau visą mėnesį, kai tik parvykau 
gimtinėn. Galbūt dabar surasiu kelią iš melų ir apgaulių labirin- 
to, rezgamo apie Mane kiekvieno, su kuriuo tik tekdavo kalbėti — 
pradedant pačiu e!.Presidente... 

Galbūt man pasiseks atrasti tą tiesą, kuri išslydo mano tėvui. 

Beatričė Elizabeta Gajanos. Tokia buvo jos pavardė. 
Bet šito nežinojau, kai pirmą kartą pamačiau ją, Majamio aero- 
uoste. Laukiau lėktuvo skristi tėvynėn, o ji stovėjo prie kasos 
langelio. 

Man pirmiausiai į akį krito tai, kaip išdidžiai ji laikė iškėlusi 
galvą. Nors lotynų amerikietė, tačiau atrodė aukšta, juodi :* var- 
nos plunksnos plaukai viršugalvyje buvo surišti į šinioną. Liekna, 
tačiau gana gundančių formų, ji kėlė nuojautą nuostabaus 
kūno, slypinčio po plona juodo šifono vasarine suknele. Ameri- 
kiečio skoniui jos krūtinė būtų gal kiek didoka, pilvas virš ban- 
guojančio šlaunų išlinkimo — kiek apvalokas, tačiau per kartų 
kartas toks grožis buvo laikomas klasikiniu. Bet mane galiausiai 
patraukė jos akys. Tamsių, vešlių, išlinkusių antakių ir blakstienų 
įrėmintos, jos atrodė tokios žalios, kokių dar nebuvau regėjęs. 

Pajutusi mane spoksant, ji nusisuko, pademonstruodama tokią 
panieką, kokią tik ilgi metai, praleisti duenjos globoje, galėjo 
įskiepyti. Šyptelėjau pats sau. Jau labai seniai buvau matęs tokią 
savotišką veido išraišką. 

Ji kažką pasakė vyriškiui prie kasos langelio, ir šis nenoro- 
mis atsisuko pažiūrėti į mane. Iš jo akių supratau, kad mane at- 

pažino — atsigręžęs į ją, suskato kažką greitai kalbėti, ir dabar 
ji vėl į mane įsistebeilijo. Vos susilaikiau nenusišypsojęs. Paži- 
nojau tokį žvilgsnį. Beveik galėjau atspėti, ką jos visos galvoja: 
kodėl jis toks geras gaidys? Nei itin aukštas, nei labai jau gra- 
žus, O vis tiek — šitiek moterų, šitiek visko apie jį pasakojama. 
Įdomu, kodėl? 

Mačiau, kaip jos žvilgsnis pasidarė mąslus. Šį sykį nesuval- 
džiau šypsenos. Mano pulsas padažnėjo. Šis karštis, atsiradęs su. 
mano pirmąja pažinta moterimi, — tarsi iššūkis, kuriam nepajėg- 
davau atsispirti. Žvilgsnis tarytum klausė — ar tu tikrai vyras? 

Pamatai moterį. Užsigeidi jos. Niekas pasaulyje nebesvarbu, 
pakol jos nepaimi. Nei valgai, nei miegi — esi pasmerktas pra- 
gariškoms kančioms, iki jų nenumalšini. 

Leidausi artyn ir pamačiau pasikeičiant žvilgsnį. Akimirką pa- 
sirodė, kad jos akyse šmėkštelėjo baimė, tačiau tuo metu kažkas 
palietė mano ranką, ir aš atsisukau. 

Už manęs stovėjo Hojosas ir Prietas. 

— Buenos dias, seAOres,— mandagiai pasisveikinau. 

— Koks sutapimas, sinjore,— tarė Hojosas.— Aš grįžtu į Kor- 
tegvą tuo pačiu lėktuvu. 

— Iš tikrųjų, koks sutapimas, — atsakiau, tačiau mano sarkaz- 
mas jo nepaveikė. El Presidente galėjo tiek nesivarginti — juk 
buvau davęs žodį, kad grįšiu. Be to, nekantravau kuo greičiau 
prieiti prie merginos, 

Dabar atsiliepė Prietas, vyresnysis iš juodviejų. 

— O aš keliauju į Niujorką paruošti konsulatą, iki jūs atvyk- 
site. Manau, jiems ten bus itin malonu jus pamatyti, kai pasiro- 
dysite, baigęs konsultacijas su e! Presidente. 

— Gracias,— atsakiau. 

Tuo tarpu prie mūsų priėjo fotografas ir reporteris, prieš mMa- 
no akis žybtelėjo blyksė. 

— Sinjore Ksenosai,— paklausė reporteris, — kokie jūsų toles- 
ni planai, mis Deli padavus ištuokos pareiškimą? 

— Grįžtu tėvynėn, kiek paatostogausiu. 

— O paskiau? 

— Paskiau? — liūdnai šyptelėjau.— Tiesą ' sakant, daug apie 
tai negalvojau. Turbūt vėl imsiuos darbo. 

Reporteris išsišiepė. 

— Sunkus gyvenimas. 

Aš nusijuokiau. 

— Kas tiesa, tai tiesa, jis nelengvėja. 

— Jūs dar grįšite į Majamį? 

— Tikiuosi, — atsakiau.— Majamis — malonus miestas. 

— Dėkoju jums, sinjore Ksenosai. 

Reporteris pasišalino, fotografas nusekė jam iš paskos. Apsi- 

gręžęs ėmiau dairytis Merginos, tačiau ji buvo dingusi. Prietas v2] 
palietė petį. 

— Atleiskite, sinjore,— pasakė jis skubiai.— Turiu Majamyje 
užbaigti neatidėliotiną reikalą. a 

Aš linktelėjau. | 

— Vūya con Dios,— pasakė jis, jau toldamas išėjimo link. 

— AdioOs,— šūktelėjau jam pavymui. 

Per garsiakalbius paskelbė mūsiškį reisą. Pamojau Riebiajam 
Katinui, kuris atsirėmęs į koloną stebėjo mus, ir visi patraukėme 
įlaipinimo aikštelės link. Pradėjęs leistis laiptais žemyn, išvydau 
ją vėl — stovėjo turistinės klasės eilutėje. 

Pakėlusi akis, išvydo mane ir išdidžiai nusuko galvą. Jau. sto- 
vėdamas laiptų apačinje, šyptėlėjau sau. Šito taip pat galima bu- 
vo tikėtis. 

— Kuriam laikui turėsime išsiskirti sinjore,— tarė Hojosas. 

— Betgi maniau, kad grįžtame tuo pačiu reisu? 

— Taip ir yra, ekscelencija,— nusišypsojo jis— Tačiau toks 
nesvarbus asmuo kaip aš keliauja turistine klase. 

— Tad susitiksime Kortegvoje. 

— Dievui padedant. 

Mudu su Riebiuoju Katinu nuėjome į pirmosios klasės sekci- 
ją. Kyštelėjau pareigūnui įlaipinimo talonus, ir šis pamojo mums, 
kad praeitume. Prisijungęs prie kitų laukiančiųjų, pažiūrėjau per 
aptvarą turistinės sekcijos pusėn. Mergina buvo įsikniaubusi į 
žurnalą, tačiau neabejojau, kad jautė mano žvilgsnį. 

Užmečiau akį į už jos stovintį vyriškį. Juk tai Hojosas! Umai 
kažkas mane pastūmėjo apsikeistt su juo bilietais, ir nė nespėjęs 
gerai suvokti, ką darau, jau mojau jam. 

Priėjo prie mus skiriančios tvorelės sutrikusiu veidu. 

— Ar nesutiktumėte apsimainyti su manimi bilietais, sinjo- 
re? — paklausiau. 

— Bet kodėl, ekscelencija? Turistinė klasė nė per pusę nėra 
tiek patogi kaip pirmoji. 

Šyptelėjęs parodžiau jam akimis merginą. Pasekęs mano žvil- 
gsnį, supratingai pažvelgė į mane. 

— Žinoma, ekscelencija,— suskubo pasakyti — Aš jūsų pas- 
laugoms. 

Mudu apsikeitėme bilietais, ir jis išėjo per vartelius. Aš savęs 
tiek nevarginau — tiesiog peržengiau mus skiriančią tvorelę. 

— Taip negalima, — šūktelėjo pareigūnas.— Čia turistinė kla- 
sė. 

— Įvyko klaida,— nusišypsojęs pakišau jam Hojoso bilietą. 

Šis apžiūrėjo mano bilietą ir mostelėjęs leido praeiti. Atsisto- 
jau į eilutę už merginos. Ji smalsiai dirstelėjo atgal. 

— Ar vykstate į Kuratū? 

Ji neatsakė. 

— Vous parlez francgais? 

Ji papurtė galvą. 

— Ne. 

— Capite italiano? 

— Ne, 

— SpIechen Sie deutch? 

Vėl papurtė galvą, bet šį sykį tarytum vos pastebimai šypte- 
lėdama. 

— Na,— galiausiai pasakiau ispaniškai, juokais nuduodamas 
neviltį, — jeigu jūs nekalbate ispaniškai, tuomet aš, matyt, laukiu 
ne to lėktuvo. 

Ji nusijuokė. 

— Jūs laukiate to, kurio reikia, mMisteri Ksenosai,— ji kalbėjo 
angliškai visai be akcento.— Tiktai ne toje klasėje. Jums čia ne 
vieta su paprastais žmonėmis. 

Nusišypsojau jai. 

— Šitaip neteisinga. Jūs žinote Mano pavardę, aš jūsų — ne. 

Jos akyse šmėstelėjo keista išraiška. 

— Gajanos, — tarė ji. — Beatričė Elizabeta Gajanos. 

Pažvelgiau į ją. Atrodė, lyg kažko lauktų. 

— Aš turėjau jus pažinti? — paklausiau. — Ar buvome susi- 
tikę? 

Papurčiusi galvą, pažiūrėjo man į akis. 

— Jūs pažinojote mano tėvą daktarą Chosė Gajanosą. 

— Ak. 

Taip, aš pažinojau jos tėvą. Jis buvo švietimo ministras, o 
vėliau specialusis e] Presidente patarėjas. Taip pat jis buvo įsi- 
vėlęs į sąmokslą nužudyti e] Presidente, tačiau tai nepavyko. Jam 
vienam iš visos nevykusių sąmokslininkų grupės pasisekė pabėg- 
ti; visus kitus pastatė prie sienos ir sušaudė. Ėjo gandai, kad 
Gajanosas slapstosi kažkur Niujorke ir vis dar dalyvauja sąmoks- 
le nuversti Kortegvos valdžią. 

— Taip, aš pažinojau jūsų tėvą, — atsakiau, susitikdamas su ja 
akimis.— Man jis pasirodė labai malonus žmogus. 

—. Galbūt dabar vis dėlto norėtumėte sugrįžti į pirmą klasę? 

Aš nusišypsojau. 

— Kodėl? 

— Dėl Senojo Lapino,— atsakė ji, mostelėdama tvorelės link. 

— Senojo Lapino? — paklausiau ir, pažvelgęs ta kryptimi, iš- 
vydau Hojosą, skaitantį laikraštį. 

— Turite omeny Hojosą? 

— Tai mes jį taip vadiname,— paaiškino ji.— Jis — slaptosios 
policijos šefas. Apie tai bus pranešta e! Presidente. 

— Kas man rūpi, — atsakiau.— Vidaus politika manęs neliečia, 
o jeigu ir liestų — nesvarbu, vis tiek likčiau su jumis. 

Jos akių žalsvuma patamsėjo, lyg tų grynuolių smaragdų, ku- 
rie randami mūsų kasyklose. 

— Kodėl? 

„— Man reikėjo sužinoti, ar jūs taip pat nuostabiai kvepiate 

kaip atrodote,— pasakiau.— Ir pasirodo, kad taip. 

Mums nusileidus, policijos buvo visur, nes pats el 

Presidente atvyko manęs pasitikti. Stiuardesė, atidariusi duris tarp 
turistinės ir pirmosios klasės salono, priėjo prie manęs. 

— Sinjore Ksenosai, ar nemalonėtumėte išlipti iš lėktuvo pro 
pirmosios klasės išėjimą? 

Linktelėjęs pasisukau į Beatričę: 

— Eisite su manimi? 

Ši papurtė galvą. 

— Tai būtų nepatogu visiems. 

— Ar pamatysiu jus vėl? Kur galėčiau jums paskambinti? 

— Aš pati jums paskambinsiu. 

— -Kada? 

— Po dienos ar dviejų, — tarė ji. — Jūs būsite užsiėmęs. 

— Ne vėliau kaip rytoj — atsakiau.— Aš nebūsiu toks užsiė- 
męs. 

— Tad rytoj, — ji ištiesė ranką.— Vūya cOn Dios, 

Pabučiavau jos ranką. 

— Hasta maAaūna.! 

Nusekiau paskui stiuardesę į pirmosios klasės saloną. Riebusis 
Katinas ir Hojosas laukė manęs. 

— Ar malonu buvo skristi? — paklausė Hojosas šypsodamasis. 

— Labai malonu, ačiū jums,—ir nuėjau prie atvirų salono 
durų. Sumirksėjau nuo skaisčios saulės. Paskiau išvydau atriedant 
ir sustojant netoli išlaipinimo laiptelių e] Presidente juodąjį limu- 
ziną. Kareivis, apibėgęs aplink, atidarė dureles. 

Kai. nusileidau laiptais, e! Presidente išlipo iš mašinos ir iš- 
skėstomis rankomis priėjo prie manęs. 

— Mano sūnau,— tarė, jausmingai mane apkabindamas.— Ži- 
nojau, kad manęs neapvilsi. 


Iki greito susitikimo (isp.). 

— Ekscelencija. 

Savo ruožtu apkabinau jį, o tuo tarpu mus apspitę fotografai 
spragsėjo aparatais iš visų pusių. Mane staiga apstulbino to žmo- 
gaus menkumas ir gležnumas, kurį pajutau po uniforma. Pažvel- 
giau jam į veidą — jo akyse spindėjo ašaros. Pastebėjau raukš- 
les, kurių tame veide nebuvau matęs anksčiau, o jo antakiai, ka- 
daise juodi it smala, pražilę sidabru. Iš vidaus mane užliejo liū- 
desys. Regis, tik vakar palikau Kortegvą, ir tada jis atrodė toks 
jaunas, toks stiprus. O dabar — tikras senis! 

— Eime į automobilį, — tarė jis, paimdamas mane už paran- 
kės.— Čia kaitina saulė. 

Nusekiau jį į vėsų, su kondicionuotu oru limuziną. Pavargęs, 
sunkiai alsuodamas, jis susmuko sėdynėn, ir aš sėdėjau tylus, 
laukdamas jį prašnekant. El Presidente pamojo šoferiui, ir auto- 
mobilis pajudėjo. Pažvelgiau pro langą atgal. Kiti keleiviai, su- 
laikyti, kol nusileisiu laiptais, jau buvo pradėję lipti iš lėktuvo. 
Merginos nepamačiau. 

— Nesirūpink,— pasakė e! Presidente, klaidingai mane supra- 
tęs, — tavo bagažas bus nugabentas į viešbutį. Rezervavau tau 
geriausią numerį. 

— Ačiū. 

— Bet pirmiausia mums reikia apie daug ką pakalbėti. Manau, 
kad galėtume vieni pavalgyti ankstyvus pietus rūmuose, kur 
mums niekas netrukdys. 

— Kaip jūs pageidaujate. 

Jis staiga nusišypsojo ir uždėjo ranką man ant peties. 

— Na, na, nebūk toks oficialus. Praeitą kartą toks nebuvai. 

Aš taip pat nusišypsojau. 

— Kiek prisimenu, nei vienas iš mudviejų nebuvome. 

Jis nusijuokė. 

— Kas praėjo — pamiršta. Mudu vėl kartu — štąi kas svar- 
biausia. 

Kai pro aerouosto vartus sukome į autostradą, vėl pažvelgiau 
pro langą. Kiek tik galėjau užmatyti, kas trisdešimt metrų iš abie- 
jų jos pusių stovėjo policininkai su paruoštais lengvaisiais auto- 
matais. 

— Mes gerai saugomi. 

— Tai būtina,— atsakė jis.— Būndoleros vis įžūlėja. Per pra- 
eitą mėnesį tris kartus kėsinosi į mane, tačiau, laimė, jiems ne- 
pavyko. 

Tylomis pažiūrėjau į jį. Matyt, kažkas iš tikrųjų negerai, 
jeigu bandoOleros išdrįsta net prisiartinti prie miesto. Paprastai jie 
laikydavosi kalnuose. 

Jis nujautė, ką galvoju. 

— Tai nebe tie bandolėros, sų kuriais mes kadaise turėdavom 
reikalą, — pastebėjo jis.— Šitie visai kitokie. Dabar tai apmokyta 
armija, vadovaujama komunistų paruoštų guerri]]eros — tokių kaip 
el COndor. 

— El Condor? Betgi jis... 

— Taip, senasis miręs, —, greitai atsakė el Presidente,— bet ši- 
tas — jo sūnus. Jis perėmė tėvo vardą. 

— Norite pasakyti, kad berniukas... 

E] Presidente linktelėjo. 

— Jis nebe berniukas. Išėjo specialų apmokymą Rytų Euro- 
pos mokyklose. Kartą jau laikėme jį kalėjime, tačiau amnesta- 
vome maždaug tuo metu, kai tuokeisi su Ampara. Po to jis su- 
būrė partizanų armiją, suvienydamas visus bandoleros į laisvais 
ryšiais susaistytą federaciją. 

— Ar tai ne tas pats, ką jūs kadaise buvote padaręs? — pa- 
klausiau. 

— Tam tikra prasme taip, bet šis yra suorganizavęs net dar 
geriau. Gauna pagalbos iš užsienio, kurios mes niekados nesu- 
laukdavome. Jie turi pinigų ir šautuvų. 

— Ar ginklų įvežimas nenutrauktas? 

— Iš visų dalykų, kuriuos privalu padaryti, šitas, ko gero, 
svarbiausias. Jeigu ginklų srautas sustos, jo federacija savaime 
išiIS. 

— Ginklai atkeliauja jūra, — pastebėjau aš. 

— Mano pusbrolis — uosto muitinės viršininkas. Jis dievago- 
jasi, kad šito negali būti. 

Nieko jam neatsakiau. Kaip visada, niekas nesako teisybės. 
Pažvelgiau pro langą. Jau pasiekėme miesto pakraščius. Šiandien 
buvo turgaus diena, ir kelkraščiu pasktii savo vežimus žingsnia- 
vo valstiečiai. Pamažu ir tylėdami jie kėblino į namus. Pažiūrėjau 
į juos atidžiau. 

Kažkas labai negera. Paprastai po turgaus cūmpesinos esti lai- 
mingi — dainuoja ir juokiasi, skimbčioja kišenėse monetomis, di- 
džiuodamiesi savo apsukrumuų, sugebėję ištuštinti miestelėnų 
pinigines. Man bežiūrint, vienas jų tylomis nusispjovė įkandin 
automobilio. 

Pasisukau į €] Presidente. Jis taip pat šitai matė. Jo veidas pa- 
balo ir persikreipė. 

— Tie nuodai jau ėmė smelktis ir į paprastą liaudį. 

— Vis tiek ką nors reikia daryti. 

— Ką? — užklausė .jis.— Visų į kalėjimą nesukiši. Kiekvienas 
dėl visų savo bėdų kaltina mane. Dievaži, padariau viską, ką ga- 
lėjau dėl savo liaudies. | 

Žvelgiau į jį su nuostaba. Jis tikrai tuo tikėjo. Nebuvo kas 
sakyti. Gal kai ginklų srautas nutrūks, viskas aprims, ir žmonės 

paklus proto balsui. Bėgant laikui, pagalvojau, gal net ir e! Pre- 
sidente paklus. 

Tikriausiai kaulai šiame sename kūne jau pavargo, taip ilgai 
tempdami valdžios naštą. 


— Tad sugrįžai? — blausiai apšviestame kambaryje Amparos 
balsas nuskambėjo sarkastiškai. 

— Taip,— atsakiau, — sugrįžau. 

— Kaip jis ir buvo sakęs, — tarė ji su panieka.— It šunytis 
paršliaužei pas savo šeimininką. 

Užuot atsakęs, žengiau kambario gilumon ir, atsistojęs prieš 
kėdę, ant kurios sėdėjo, pažvelgiau. į ją. Jos akys buvo tamsios 
ir spindinčios, išblyškęs liesas veidas atrodė lyg metų metais ne- 
matęs saulės. Paklausė manęs, karčiai kryptelėjusi lūpomis: 

— Ko tu taip žiūri? 

— Norėjau į tave pažiūrėti, — pasakiau.— Juk seniai matėmės. 

Ampara nusisuko. 

— Nežiūrėk į mane šitaip. Nemėgstu. 

— (Gerai,— atsisėdau į kėdę netoli jos.— Man pasakė, kad tu 


sirgai. 
— Ką dar tau sakė? 
— Nieko. 
— Nieko? — jos balsas nuskambėjo skeptiškai. 
— Nieko. 


Valandėlę tylėjo. 

— Aš nesirgau,— pagaliau prašnekė.— Jis tik prasimanė tokią 
istoriją. Nepritaria tam, ką darau, todėl draudžia viešai rodytis. 

Nepratariau nė žodžio. 

— Nemaniau, kad jis leis tau ateiti manęs aplankyti. 

— Kodėl? 

Ji vėl pažiūrėjo į mane ir nusigręžė. Prašneko bespalviu bal- 
su: 

— Aš apsirikau — jis dar apsukrėsnis, supranta, kad geriau 
mane pamatyti. Tau išvydus kaip atrodau, tarp mūsų nieko dau- 
giau neliks. 

— Nesvarbu, kaip tu atrodai, tačiau viskas tarp mudviejų se- 
niai baigta. Kai pamėginome susigrąžinti tai, kas pradingo su 
mūsų vaikyste, viskas pakrypo ne taip. 

Ampara siekė cigaretės. Prikišau jai žiebtuvėlį. Po kambarį 
pasklido aitrokas tabako aromatas. Žiūrėdama į mane, ji lėtai iš- 
pūtė dūmus pro praviras lūpas. 

— Vargšelis tu, Daksai — nesisekė tau su žmonomis, ką? 

Neatsakiau jai. 

— Tai todėl, kad leidai joms tave rinktis. Kitą kartą išsirink 
pats. ' 

Aš vis tylėjau. 

— Bet tik ne tą Gajanosų merginą,— pareiškė ji netikėtai, — 
per ją žūsi! 

Išpūčiau akis. 

— Iš kur tu apie ją žinai? 

Ampara nusijuokė. 

— Visiems žinoma viskas, ką tu veiki. Šitame mieste nėra 
paslapčių. E] Presidente kruopščiai seka kiekvieno gyvenimą. 

— Bet iš kur tu žinai? — spyriausi aš. 

— Turiu draugų slaptojoje policijoje, — nusijuokė ji — Ar tu 
patenkintas savo viešbučio numeriu? 

— Taip,— atsakiau, — tai pats ištaigingiausias numeris. 

— Kur gi ne. Jis suprojektuotas specialiai svarbiems e! Pre- 
sidente svečiams. 

— Jeigu mėgini man ką pasakyti, — tariau sunerimęs, — tai 
drožk tiesiai. Liaukis kalbėjusi užuominomis it vaikas. 

— Tu pats vaikas, — pasikėlusi nuo kėdės, ji nuėjo prie ko- 
modos ir atidarė vieną stalčių.— Eikš, kai ką parodysiu. 

Priėjau ir pažvelgiau vidun. Stalčiuje buvo įmontuotas mag- 
netofonas. 

— Klausykis,— tarė ji, nuspausdama mygtuką. 

Netrukus iš garsiakalbio nuaidėjo telefono skambutis, paskiau 
kažkas trakštelėjo, ir vyriškas balsas atsiliepė „Alio“. 

Tik po akimirkos supratau, kad tai mano paties balsas. Visi 
manome, kad mūsų balsai skamba kitaip negu iš tikrųjų. 

Tuojau pat išgirdau merginos balsą: 

— Sinjoras Ksenosas? 

— Taip. 

— Beatričė Gajanos. Buvau pažadėjusi paskambinti. 

— Aš laukiau visą rytą... 

Ampara spustelėjo jungiklį, ir juosta sustojo. Ji pažvelgė į 
mane. 

—- Tau nebūtina toliau klausytis. Pats žinai, ką kalbėjote. 

Sugrįžusi prie kėdės, ji atsisėdo. 

— Net telefonai sekami. Jeigu būtų koks nors būdas regist- 
ruoti tavo mintis, jis turėtų ir jų kopiją. 

— Bet kaip tu gavai juostelę? 

— Paprastai,— ji nusijuokė.— Jis pats man ją davė — kad įro- 
dytų tai, ką pati seniai buvau supratusi. Bet jis nenorėjo ri- 
zikuoti. 

Susimąstęs pažvelgiau į ją. 

— Kodėl man visa tai pasakoji? 

Ampara piktai užspaudė į peleninę cigaretę. 

— Todėl, kad man tavęs gaila. Todėl, kad jis tavimi pasinau- 
dos, kaip pasinaudoja kiekvienu, o kai tapsi jam nebereikalin- 
gas — numes į šalį. Ža 


— Žinau. 

— Tu žinojai ir vis tiek sugrįžai? 

— Taip, visados tai žinojau, dar net prieš savo tėvo mirtį. 
Mano tėvas irgi tai suprato, tačiau neėmė į galvą. Svarbiausia 
jam buvo nauda, kurią gali duoti. Daug tokių žmonių kaip tavo 
tėvas, jis ne vienintelis. Jie irgi reikalingi, o kai ateina laikas, 
išnyksta, nusinešdami su savimi blogį. Išliks tik tai, ką jie nuvei- 
kė gero. 

— Tu tikrai tiki tuo? 

— Taip, kaip ir tuo, kad Kortegva kada nors bus laisva, iš 
tikrųjų laisva. 

Ampara nusijuokė, tačiau jos juokas buvo nelinksmas, pilnas 
abejingos niūrios pašaipos. 

— Tu toks pats begalinis kvailys kaip ir kiti. Negi nematai, 
kad čia ir glūdi jo stiprybės paslaptis — garsiai neištartuose pa- 
žaduose, kurių niekados netesės. 

Aš neatsakiau, ir Ampara priėjusi pažvelgė man į veidą. Jos 
veidas degė tokiu įtūžiu, kokio dar nebuvau matęs. 

— Kol jis gyvas, Kortegva niekad nebus laisva. Per ilgai jis 
vaidino Dievą, kad dabar liautųsi. 

Aš tebetylėjau. 

Ampara nusisuko ir pasiėmė kitą cigaretę. Žvelgė man į akis, 
kol palaikiau jai žiebtuvėlį. 

— Jeigu tu iš tikrųjų trokšti Kortegvai laisvės, tai vieninte- 
lis būdas jai pasiekti — nužudyti jį! 

Įrėmiau į ją akis. Jos veide neatsispindėjo nė šešėlio jausmo. 
Papurčiau galvą. 

— Ne,— tariau,— ne toks kelias į laisvę. Šitaip visados dary- 
davome, o liaudis vis tiek nelaisva. Šį sykį laisvės troškimas turi 
kilti iš jos. 

— Liaudis, — atsakė ji su panieka, — galvoja taip, kaip jai lie- 
piama. 

— Ne visada. Pakankamai esu matęs pasaulio, kad šitai žino- 
čiau. Kada nors ir čia viskas pasikeis. 

— Kai tai įvyks, visi mes būsime mirę,— atkirto ji nueida- 
ma. Stabtelėjusi prie komodos, uždarė stalčių ir žvilgtelėjo į ma- 
ne.— Išskyrus mano tėvą. Jis gyvens amžinai! 

Aš neatsakiau. 

Ampara giliai užsitraukė cigaretės ir iš lėto išpūtė dūmus. 

— El Presidente buvo teisus. Visada jis teisus, — tarė ji be- 
veik pašnabždomis.— Tu pernelyg panašus į savo tėvą! 

— Tai leitenantas Žiraldas,— pristatė €] Presidente.— 
Skiriu jį asmeniškai atsakingu už tavo saugumą, kol tu čia. 

Jaunasis karys šauniai atidavė pagarbą. 

— A su servicio, excelencia. 

— Dėkoju jums, leitenante.— Atsigręžiau į el Presidente— 
Kvailokai jaučiuosi. Ar tai išties būtina? 

El Presidente linktelėjo. 

— Ypač jeigu tu užsispyrei vykti į savo asiendą kalnuose. 
Tame rajone būndOleros itin aktyvūs. 

— Turiu ten nuvykti. Jau labai seniai esu lankęs savo tėvų 
kapus. 

— Tuomet Žiraldas su savo vyrais lydės tave,— jo tonas bu- 
vo kategoriškas, neleidžiantis prieštarauti. Vėl pasisuko į kariš- 
kį: — Tegul jūsų žmonės pasiruošia, leitenante. 

Šis dar kartą energingai atidavęs pagarbą, pasišalino. 

— Tu mateisi su Ampara? 

— Taip. 

Jo veide pasirodė keista išraiška, kurios neįstengiau suprasti. 

— Ir kokia ji tau pasirodė? 

— Ampara pasikeitusi, — atsargiai atsakiau. 

Jis linktelėjo. 

— Ampara labai serga. 

— Nepasakyčiau. Ji visai gerai atrodė. 

— Ne fiziškai,— tarė jis tyliai — o štai Čia.— Jis patapšnojo 
pirštu sau per kaktą. 

Aš tylėjau. 

— Tikriausiai ji užsiminė, kad turi mane nužudyti? — pasitei- 
ravo jis nerūpestingu tonu. 

— Kažką panašaus sakė. 

— Ar tai neįrodo, kad ji nesveiko proto? — pro tramdomą bal- 
są veržėsi pyktis.— Trokšta nužudyti savo tėvą. 

— Taip.— Ką kita galėjau atsakyti? — Ar jums nekilo mintis 
parodyti ją daktarui? 

— Ką daktaras padarytų? — užklausė jis su kartėliu.— Ji lieps- 
noja neapykanta man. 

"— Užsienyje yra daktarų, susidūrusių su tokiais atvejais. 

— Ne,— tarė jis,— ji turi likti čia. Nežinia, ką iškrėstų, jeigu 
manęs nebūtų šalia. Yra žmonių, kurie galėtų pasinaudoti jos 
liga.— Ūmai jis pakeitė temą: — Ar kalbėjaisi su Amerikos 
konsulu? 

— Dar ne, man paskirtas susitikimas su juo šią popietę. 

— Gerai,— pasakė jis.— Po susitikimo pranešk man, kaip jis 
į tai Žiūri. 

— Dvidešimt milijonų dolerių, — nutebo jis, atsilošdamas kė- 
dėje, 

— Nevaizduokite tokio apstulbusio, Džordžai. Palyginti su tuo, 
ką esate davę kitiems — tai mažmožis. Ir tai tik paskola, ne do- 
vana. Dar daugiau iššvaistėte Truchiljui ir Batistai, jau nekalbant 
apie kitus. 

— Žinau, žinau. Bet tuomet mes puikiai suvokėme, su kuo 
turime reikalą. 

— Suprantu,— atšoviau sarkastiškai.— Jei mažiau būtų rūpė- 
ję, su kuo turite reikalą, ko gero, ir anų liaudies neapykanta 
jums būtų ne tokia didelė. 

Džordžas Boldvinas žvilgtelėjo į mane. 

— Nenoriu leistis į politinius ginčus. 

— Aš nesiginčiju. Skolininkųi nedera ginčytis su savo banki- 
ninku. 

— Ak, bičiuli, jūs kalbate be užuolankų. 

— Padėtis pernelyg rimta“ neapibrėžtiems pašnekesiams,— pa- 
sakiau.— Netvirtinu, kad senio viskas padaryta teisingai. Tačiau 
savo kraštui jis nuveikė daugiau už bet ką kitą. Ir neužmirškite, 
kad visa tai atliko be oficialios Amerikos vyriausybės pagalbos. 
Dabar ši problema ne tik mūsų — ji liečia visą Lotynų Ameri- 
ką ir jus pačius. Patinka jums tai ar ne, bet Lotynų Amerikoje 
komunistai pasiryžę likti. Ir tik per savo neišmanymą leistu- 
mėte jiems įsigalėti. k 

Boldvino,veidas surimtėjo. 

— Ką čia pasakojate? — jis siekė cigaretės.— Negi ir jūs pra- 
dedate tikėti tauškalais, kad xomunistai po kiekviena lova? 

— Ne,— atsakiau, — tačiau jie gudrūs. Yra susidėję su įvai- 
riomis grupuotėmis. Kada nors ir jūs galite pasijusti beremią 
vieną iš jų. Deja, jau būsite atidavę kraštą į jų rankas. 

— Netikiu. Mes žinome, kurie yra komunistai. 

— Iš tikrųjų? — užklausiau.— Galbūt. O jeigu jie gerai užsi- 
maskavę? Ar sugebėsite pastebėti gerai pasislėpųsius pogrindyje? 

Jis tylėjo. | 

— Tai tik vienas būdas jiems paimti valdžią į savo rankas, — 
pasakiau.— Bet yra dar ir kitas, netgi lengvesnis. Amerikos pa- 
galba teikiama užtikrinti bet kurios Lotynų Amerikos vyriausy- 
bės stabilumą. Nutraukite ar sulaikykite šią pagalbą, ir toji vy- 
riausybė kris. Ir kai taip atsitiks, tą šalį užleisite komunistams. 

Džordžas Boldvinas karčiai nusišypsojo. 

— Vadinasi, ar mes teiksime paramą, ar jos neteiksime, mus 
vis tiek keiks. 

— Iš dalies — taip. 

— Ir ar mums patinka, ar nepatinka, turime remti tuos nė 

dviejų skatikų nevertus diktatorius? 

— Ne visiškai, — pasakiau, — už savo pagalbą galite gauti ver- 
tingų nuolaidų. Pavyzdžiui, tokių, kokias mes pasiryžę jums pa- 
daryti. 

— Mes jau turėjome el Presidente nuolaidų pavyzdžių,— pa- 
reiškė Boldvinas,— jis ne iš tokių, kurie itin laikosi žodžio. 

— Šį sykį jam teks. Jo galas jau netoli, ir jis trokšta, kad jį 
prisimintų pagarbiai. 

Džordžas atrodė susimąstęs. 

— Ko gero, jis jau per toli nuėjęs, kad būtų galima jam pa- 
dėti. 

— Aš prašau ne dėl jo,— pasakiau — o dėl Kortegvos. 

Džordžas tylėjo, atidžiai mane stebėdamas. 

— Kiekvieną dieną, — pridūriau,— į mūsų šalį patenka vis dau- 
giau ginklų. Ne tik šautuvų, bet ir stambesnės ginkluotės — mi- 
nosvaidžių ir lengvųjų patrankų. Tik laiko klausimas, kada jie 
bus panaudoti. Ir ginklai siunčiami ne iš. jūsų šalies, o iš už Ge- 
ležinės uždangos. Jeigu revoliucija nugalės, kam liaudis bus dė- 
kinga — jums ar tiems, kurie jai padėjo? 

Džordžas giliai atsiduso. 

— Aš perduosiu jūsų žodžius. Tačiau pats supraskite, nieko 
negaliu prižadėti. 

— Suprantu.— Aš atsistojau — Dėkui, kad išklausėte. 

Jis ištiesė ranką. " 

— Jeigu kokį vakarą būtumėte laisvas, paskambinkite. Galbūt 
kartu papietautume. | 

— Pasistengsiu,— atsakiau. 

Bet palikęs vėsų, su kondicionuotu oru kabinetą ir patekęs į 
svilinantį gatvės karštį, stovėdamas prie ambasados, žinojau, kad 
šito nepadarysiu. Taip pat žinojau, kad amerikiečiai laikysis sa- 
vo įprastos taktikos. Kad ir kokie būtų motyvai, jie stengsis ne- 
kišti nagų. Ir neploninti savo piniginės. 

Pasižiūrėjau į laikrodį — kelios minutės po keturių. Kaip tik 
baigėsi siesta. Gatvėse vėl ėmė kauptis žmonių. Grįžti į rūmus 
buvo dar per anksti. Be penktos valandos e! Presidente nepasi- 
rodys savo kabinete. 

Neturėdamas ką veikti, lengvu žingsniu leidausi nuo kalvos 
uosto link pro turgų, kur prekiautojai ką tik pradėjo atidengi- 
nėti savo popietines prekes. Uodžiau tropinių vaisių aromatus ir 
klausiausi klegesio moterų, pro savo menkų būdelių langus vi- 
liojančių pirkėjus. Stebėjau, kaip basi ir apdriskę vaikai nardo 
tarp prekystalių, įsitraukę į savo slaptus, mano seniai pamirštus 
žaidimus. 

Iš vienos moteriškės nusipirkęs mango ledų, prisėdau ant tų 
pačių akmeninių laiptų su vaizdu į uostą, kur prieš daugelį metų 

dar Mažas berniukas sėdėdavau, gardžiuodamasis panašia lipnia 
koše. Pažvelgiau tolyn į vandenis. Uoste stovėjo tik du laivai, o 
tolumoje, kitoje uosto pusėje, galėjau įžiūrėti palei krantą rūdi- 
jančius, neseniai apleistus naftos gręžimo bokštus. 

Saulė jau krypo vakarop, šešėliai dryko vis ilgesni, ir mano 
uoslę pasiekė kepamos žuvies kvapai — Žvejai pradėjo gamintis 
sau valgį iš to, ko nepavyko parduoti Kuratū. Kadaise atrodė, 
kad tai pats didžiausias pasaulio miestas. 

Vėl pasižiūrėjau į laikrodį: jau beveik penkios. Atsistojau ir 
pasukau atgal miesto link. Kelią perkirto prekiautojas loterijos 
bilietais — nešėsi juos suvarstytus ant virvutės, nerūpestingai pa- 
sikabinęs ant rankos. Viena atkarpa nupleveno ant žemės tiesiai 
man po kojomis, bet šis, nė nežvilgtelėjęs atgal, keliavo toliau. 

Nusišypsojau. Niekas nesikeičia. Taip pat ir triukai, kuriais 
naudojosi brukdami savo bilietus, kai dar buvau. vaikas. Jeigu tik 
atkreiptum jų dėmesį į pamestus popierėlius, tuoj šoktų įtikinėti, 
esą pati sėkmės deivė siunčia tau ženklą, kad šitie bilietai lai- 
mingi, tavo seniai išsvajotieji. Nesvarbu, reikia tau tų bilietų ar 
ne — seks iš paskos kelis kvartalus, įkyriai tvirtindami, kad pra- 
leidi didžiausią savo gyvenime progą. 

Bilietų pardavėjas paėjėjo kelis žingsnius ir nepajėgė atsis- 
pirti pagundai — sustojęs atsigręžė. Išsišiepęs peržengiau bilietus. 
Jo veidas pajuodo iš pykčio ir, man priėjus, sužaižaravo nuožmio- 
mis akimis. Sugriebęs už rankos, tylom parodė į žemę. 

— Nair kas? — truktelėjau pečiais.— Jie jūsų. | 

— Pakelkite,— sušvokštė jis.— Ten jums laiškas! 

Dar kartą metęs į jį žvilgsnį, sugrįžau ir pakėliau bilietus. Ant 
vieno jų buvo pieštuku pakeverzota: 


PARSIDAVĖLI, KOL DAR NEVĖLU, IŠVAŽIUOK, KORTEG- 
VOJE MANO TĖVO IŠDAVIKAS SUSILAUKS TIK MIRTIES. 


EL CONDOR 


Staigiai apsisukau, bet tasai žmogus jau buvo dingęs. Piktai 
suglamžęs, įsigrūdau bilietus į kišenę. Taip man bestovint ir be- 
stebint minią, pavojaus nuojauta netikėtai tapo visai reali. Kone. 
kiekvienas iš jų galėjo būti bandOJeros agentas. 

Giliai atsikvėpęs, nusprendžiau daugiau niekad nebevaikščioti 
vienas be Riebiojo Katino, be apsaugos iš užnugario. Greitai 
jie sužinojo, kad sugrįžau. 

Į turgaus aikštę įsuko tuščias, keleivių besidairantis taksi. 
Pašaukiau jį ir, lengviau atsidusęs, įsėdau vidun. Dabar supratau, 
kodėl el Presidente buvo griebęsis, tokių atsargumo priemonių. 
Man paaiškėjo, kodėl jis taip jautėsi. Kaip gera bus parvažiuoti 
į savo namus, sugrįžti į kalnus. Ten nors nerūpės, ar nestovi tau 
kas už nugaros. 

Pažvelgiau pro automobilio langą ten, kur rodė Rie- 
busis Katinas. Iš kamino tingiai rangėsi lengvas dūmelis. 

— Ar kas nors name gyvena? — paklausė leitenantas Žiraldas. 

Papurčiau galvą. ; 

— Ne, jis uždarytas nuo tada, kai pirmą kartą išvykau iš Kor- 
tegvos. 

— Sustabdykite trumpam automobilį. 

Išlipęs Žiraldas nuėjo atgal prie džipo, važiavusio mums iš 
paskos. Užpakalinio vaizdo veidrodėlyje mačiau, kaip jis kalba- 
si su kareiviais. Išvydau šiuos nusikabinant šautuvus, o leitenan- 
tas netrukus sugrįžo prie Mūsų automobilio ir atsisėdo greta. 

— Dabar galime judėti, tačiau tegul jie įvažiuoja į kiemą pir- 
mi. 

— Tikriausiai nieko baisaus. 

— Tikriausiai. Bet kam rizikuoti? 

Džipas, įvažiavęs į kiemą, sustojo pirma mūsų. Mes jam iš 
paskos sustabdėme automobilį priešais priebutį. Tylūs sėdėjome 
ir žvelgėme į uždaras paradines duris. 

Po valandėlės išlipau iš automobilio. 

— Kvailystė. Jeigu būndoleros ten slėptųsi, jau būtų atidengę 
į Mus ugnį. 

Leidausi kopti laiptais aukštyn ir vos tik pasiekiau jų viršų, 
paradinės durys ėmė vertis. Visas įsitempiau. Už savęs išgirdau 
kareivių sambrūzdį ir veržių tapnojimą laiptais. Neatsigręždamas 
jaučiau, kad Riebusis Katinas čia pat už manęs. 

— Bienvenido a su cūsa, Sefor Xenos.! 

Balsas, nuskambėjęs iš tamsoko tarpdurio, man pasirodė gir- 
dėtas, tačiau tik po akimirkos atpažinau žmogų, kuris kalbėjo. 

— Martinesai! 

Senukas išėjo laukan, ir mudu apsikabinome. 

— Ak, senor,— atsiduso jis.— Kaip gera vėl jus išvysti! 

— Miartinesai! — nusišypsojau jam. Senukas gyveno mūsų val- 
dų pakraštyje, gal už kokių dešimties mylių nuo asiendos, laikė 
pasiklydusius gyvulius, mito vien. daržovėmis, nes gailėjosi žu- 
dyti savo viščiukus, ir buvo tasai campesino, kuris vaikystėje man 
padovanojo mažą šunytį. 

— Kai išgirdau jus sugrįžus, supratau: netrukus parvyksite į 
namus, — tarė jis.— Nenorėjau, kad rastumėte juos šaltus ir tuš- 
čius, tad užkūriau ugnį ir atgabenau šio to pavalgyti. 

Jutau savo akis prisitvenkiant ašarų. 

— Ačiū tau, Martinesai. 


' Sveiki atvykę į savo namus, senjore Ksenosai (isp.). 

Atsigręžiau į kareivius. Šie vėl lipo į džipą. Pamojau leite- 
nantui. 

— Martinesas — senas bičiulis. 

— Aptvarkiau ir išvaliau kiek galėjau, sinjore,— toliau kal- 
bėjo senukas, mums sueinant vidun.— Turėdamas daugiau laiko, 
būčiau suradęs kokią nors moteriškę, kad viską sutvarkytų. 

— Jūs puikiai susidorojote, drauguži. Esu jums dėkingas. 

— Ir taip dar neatsilyginau už tai, ką jūsų tėvas yra dėl 
manęs padaręs. 

Prieš daugelį metų mano tėvas leido Martinesui įsikraustyti 
į seną lūšnelę cukrašvendrių plantacijos pakraštyje ir gyventi 
joje kiek panorės. 

Atsidėkodamas šis kartą per savaitę apsilankydavo pas mus 
su keliais viščiukais, o kartais ir paršiuku nešinas. Tačiau jie vi- 
sad būdavo gyvi. La Perla gaudavo juos papjauti, nes senukas 
buvo pernelyg gailestingas. 

— Kaip jums sekėsi, drauguži? 

— Gerai sekėsi, 

— Ar nebuvo jokių nesklandumų? — paklausiau.— Girdėjau 
šnekant apie būndoJeros, 

— Ką jie iš manęs gautų? — paklausė Martinesas, skėstelėda- 
mas rankomis.— Aš nieko neturiu. Jie manęs netrukdo. 

— Ar matėte kada juos? 

— Aš nieko nematau,— atsakė, — tik savo savo draugus gy- 
vulėlius, gyvenančius kartu su manimi. Mes visi laimingi drauge. | 

Žvilgtelėjau į leitenantą Žiraldą. Jo veidas neišdavė jokių 
jausmų. Kaip ir aš, jis puikiai žinojo, kad jeigu senukas ir būtų 
matęs būndoleros vos prieš dešimt minučių, jis vis tiek nepasa- 
kytų. 

— Ar leisite mano žmonėms pasistatyti kieme palapinę, sin- 
jore? — mandagiai pasiteiravo Žiraldas, 

— Žinoma, leitenante, 

— Liepsiu jiems, kad pastatytų palapinę ir man. 

— Ne, leitenante,— užprotestavau.— Jokių būdu. Jūs apsis- 
tosite drauge su manimi name. 

— Jūs labai malonus. 

— Einu atnešti maistą, — pasakė Riebusis Katinas, ir Martine- 
sas nuskubėjo jam iš paskos. 

Stebėjau juodu išeinant pro duris. 

— Kaip jūs manote, ekscelencija,— paklausė Žiraldas,— ar se- 
nis juos Matė? 

Atsigręžiau į jį. 

— Be abejo, jis juos matė, leitenante. Bet kaip jums atrodo, 
kodėl jam sekasi taip ilgai išsilaikyti — vienišam ir beginkliui? 
Todėl, kad moka laikyti liežuvį už dantų. 

Pabudau nuo pažįstamo besišnekučiuojančių paukščiukų čirš- 
kėjimo medyje už mano lango. Kurį laiką gulėjau pusiau atsi- 
merkęs, pusiau snūduriuodamas ir vėl pasijutau mažu berniuku. 

Pažvelgiau į lubas. Dabar jos buvo pageltusios ir sueižėjusios, 
bet prisiminiau tuos laikus, kai spindėjo baltumu, o aš gulėdavau 
lovoje ir, žvelgdamas į jas aukštyn, užsimiršdavau. Labai karšto- 
mis naktimis įsivaizduodavau spindintį sniegą kalnų viršūnėse 
ir, pajutęs jų vėsą, užmigdavau. 

Šitaip gulėdamas, vėl girdėjau namų garsus kaip ir anksčiau. 
Anapus durų praeinančių basakojų tarnaičių šnabždesį, šaižų La 
Perlos balsą, sklindantį iš virtuvės, vežimų girgždėsį ir arklių 
žvengimą, mano šunyčiui lojant ir viauksint jiems įkandin. 

Vėl girdėjau savo seserį — kaip teliuškųojasi jos pilamas iš 
ąsočio į dubenį vanduo, kaip prausdamasi tyliai niūniuoja savo 
melodingų balsu. Taip pat girdėjau praskubančios pro mano du- 
ris Motinos lengvus žingsnius ir sunkesnę tėvo eigastį. Kiekvieną 
akimirką bemaž tikėjausi išgirsiąs ją paklausiant La Perlos, kaip 
paprastai tatai darydavo įeidama į virtuvę: „,„Ar Daksas dar ne- 
atėjo?" 

Prisiminiau, kaip ji šiek tiek susierzindavo, jei manęs neuž- 
tikdavo. „Tai berniūkštis! — sakydavo mano tėvui,— kada nors, 
kai bus vedęs ir turės savo vaikų, supras, kaip svarbu pradėti 
dieną anksti.“ Ir kaip tėvas pralinksmintas, nusijuokdavo: „Jis 
dar bemaž kūdikis, o tu jau. įsivaizduoji ji vedusį ir apsikrovusį 
vaikais!" 

Šyptelėjau pats sau, sušildytas prisiminimų. Vedęs ir apsikro- 
vęs vaikais. Kaip būtų motina sukrėsta, jeigu žinotų, kas iš tik- 
rųjų su manimi atsitiko. Įdomu, ką jinai pasakytų. Tikriausiai 
nieko. Galų gale ji visados rasdavo, kaip mane pateisinti. Niekad 
nebūdavau kaltas. Dabar gi man atrodė kitaip. Turiu silpnybę, 
kuri mano tėvui niekados nepasireiškė. Tėvas iš tikrųjų sugebėjo 
mylėti. Visi žmonės tai jautė, tačiau tik viena mano motina pa- 
tyrė. Jam niekados neegzistavo kita moteris. 

Apie save šito nepasakyčiau. Aš — savo strėnų auka. Vos pa- 
matau moterį, pajuntu jos kvapą, paragauju — ir to užtenka, kad 
pakeistų anksčiau turėtąją. O perspektyvoje šmėkščiojanti 
kita mano godulį tik dar labiau sužadindavo. Kažkodėl niekados 
nesu patyręs tokios jautrios, švelnios meilės, kokia tėvas mylėjo 
motiną. Galbūt paprasčiausiai šito nesugebėjau. 

Manoji meilė buvo kitokia — kūniška, įsakmi, reikalaujanti. 
Kad ww būdavau su moterimi, patenkindavau tiek ją, tiek save, 
pasotindavau mūsų pojūčius iki visiško išsekimo, tačiau kai visa 
tai pasibaigdavo, vėl jausdavausi vienišas. Taip pat ir jinai. Ta- 
rytum mudu abu sielos gelmėse suvokdavome, kad nieko daugiau 
jai negaliu duoti. 

Galbūt šitas „daugiau“ buvo tai, ko Karolina manyje ir ieško- 
jo, tačiau nesurado. O gal tai buvo kūdikis, kurio Žizelė nuola- 
tos troško, bet aš nenorėjau jai duoti. Ir netgi santykiams su to- 
mis dviem, labiausiai panašiomis į mane, išpažįstančiomis tuos pa- 
čius kūniškus instinktus ir nieko daugiau — su Ampara ir Sju 
Ene — kažko trūko. Gal taip atsitiko todėl, kad visi trys buvome 
pernelyg panašūs, reikalaujantys tiktai to, ką turėjome vienas 
kitam duoti. 

Buvome it svetimi, trumpam susitikę pakeleiviai, apsimainan- 
tys mandagiais juokeliais, suteikiantys vienas kitam smulkių pa- 
togumų, nes. kelionė netrukus pasibaigs. Po to, pažvelgę vienas 
kitam į akis, neužtiksime jose jokio: pažinties ženklo. Naktis pra- 
ėjo, ii mes vėl vieni. Kiekvienas iš mūsų suvokia, kad vėl laukia 
kelionė per skaudžiai baltą dienos šviesą, beieškant kito klajū- 
no, tokio pat svetimo, su kuriuo galėtume prastumti ateinančią 
naktį ir nereiktų pažvelgti į save išaušiančio ryto vaiskybėje. 

Staiga mano ausis užliejo tyla. Klausiausi, tačiau paukščių 
čiulbesys medyje nutilo. Išlipęs iš lovos, pažiūrėjau pro langą. 
Kitoje kiemo pusėje prie stulpo šlapinosi kareivis. Kitas atsiklau- 
pęs priešais palapinę kūrė laužą. 

"Man už nugaros į duris kažkas pasibeldė. Iš pradžių silpnai, 
ir aš vos išgirdau, nes vis dar buvau paskendęs mintyse. Tačiau 
antrą kartą sudunksėjo stipriau. 

— Oulėn es? 

— Aš. 

Atidariau duris — jose stovėjo Riebusis Katinas. 

— Ant vyryklės jau, paruošti kumpis, !Ortillas ir pupelės. Bel- 
džiausi dar anksčiau, bet manęs negirdėjai, — suniurzgėjo jis. 

Nusišypsojau jam. 

— Mąsčiau apie namus, kokie jie buvo anksčiau. 

Riebusis Katinas įdėmiai mane nužvelgė protingomis ir skvar- 
biomis akimis. . 

— Žmogui kartais naudinga pasiklausyti savo šeimos dvasių. 

Smalsiai pažvelgiau į jį. 

— Kodėl? 

— Aš taip pat klausiausi jūsiškių dvasių, — atsakė jis rimtai. 

— Tr ką jos tau pasakė? — paklausiau, pusiau šypsodamasis. 

— Kad per ilgai gyvena tokiuose tuščiuose namuose. Jos nori, 
kad tu parvežtum į namus moterį — tada jos galėtų šį būstą 
ramiai palikti. 

Ir Riebusis Katinas, staiga apsisukęs, nuėjo koridoriumi. Ste- 
bėjau jį leidžiantis laiptais ir, uždaręs duris, dar tebegirdėjau 
sunkius žingsnius. Sugrįžęs prie lovos, atsisėdau ir siekiau batų. 

Gal ir taip, Niekad nesu. parvežęs į namus moters, 
išskyrus Amparą tą vienintelį sykį. Tačiau ir nebuvau sutikęs 

tokios, kuri pamiltų šią vietą taip kaip aš. Staiga man toptelėjo 
į galvą, ir aš nusikeikiau, kad nepagalvojau apie tai anksčiau. 
Viena. Viena atsirastų. Beatričė. Ją išvydęs, beveik iš karto pa- 
jutau: mes iš vieno pasaulio, tos pačios vietos, to paties laiko. 
Nebuvo man taip nei su viena kita. 

Galbūt vis dėlto dar gali išsipildyti mano motinos svajonės. 

— Rengiu nedidelius pietus, — pasakė €] Presiden- 

1€.— Atsivesk ką nors, jei nori. 

— Pakviesiu Amparą,— atsakiau pareigingai. 

— Ne, Amparos nereikia. 

Aš nepaklausiau kodėl. Jeigu jis nenori, kad ji ateitų, vadi- 
nasi, jos ir nebus. 

— Atsivesk Gajanosų inerginą, jeigu tau patinka, — tarė jis 
netikėtai. 

— Aš maniau... 

Bet e/ Presidente pertraukė mane. 

— Aš su vaikais nekovoju. Tik su jos tėvu esu susivaidijęs. 

Tylėjau. Visa tai labai keista. Jutau, jog jis nori, kad Beat- 
ričė dalyvautų pobūvyje. 

— Girdėjau, dažnai su ja mataisi. Tai tiesa? 

— Taip, — atsakiau. 

— Tad atsivesk ją, — jo tonas buvo kategoriškas ir nuskam- 
bėjo kaip įsakymas. 


— Kaip aš atrodau? — nervingai paklausė Beatričė, kai Riebu- 
sis Katinas įsuko automobilį į rūmų teritoriją. 

Aš nusišypsojau. 

— Būsi ten pati gražiausia. 

Automobiliui sustojus, kareivis atidarė dureles. Išlipau pirmas 
ir padaviau ranką Beatričei. Ilga tamsi suknelė tobulai pabrėžė 
jos sultingą figūrą. 

Liokajui: pranešus apie mus, šyptelėjau ją padrąsindamas, ta- 
čiau, Mums žengiant į svetainę, jutau jos ranką neramiai įsitem- 
piant. Staiga visi nuščiuvo ir sužiuro į mus. Matyt, svečius lygiai 
kaip ir mane domino, kokį priėmimą e! Presidente surengs savo 
svarbiausio priešo dukteriai. 

E! Presidente vilkėjo paprasta mėlyna uniforma be medalių. 
Kai ėjo per kambarį prie mūsų, jo akys ir žingsniai buvo kaip 
visada jaunatviški. Paėmęs Beatričės ranką, prispaudė prie lūpų, 
o jinai tūptelėjo. 

— Jūs dabar netgi dailesnė, negu buvote vaikystėje,— pasa- 
kė jis šypsodamasis. 

— Ačiū, ekscelencija. 

Salės kampe užgrojo nedidelis orkestrėlis. 

— Jūs pačiu laiku,— pastebėjo el Presidente ir senamadiškai 
mandagiai nusilenkė man.— Ar leisi man sušokti su ja šį vienin- 
telį šokį? 

Linktelėjau, ir jis nusivedė Beatričę šokių aikštelės link. Ste- 
bėjau juos iš lėto tolstant valso sūkuryje, paskiau apsisukęs nu- 
ėjau prie bufeto. 

— Prašau viskio su soda. 

— Kas girdėti, Daksai? — Atsigręžęs šalia savęs išvydau Džor- 
džą Boldviną.— Tiesiog negaliu patikėti savo akimis. Senis šoka 
su savo aršiausio priešo dukra? 

Žvilgtelėjęs į jį, patraukiau pečiais. 

— Jis vaidijasi su jos tėvu, o ne su ja. 

— Man tai skamba kaip citata,— suktai atsakė Džordžas. 

Pakėliau savo taurę. 

— Taip ir yra. 

— Kas už to slypi? 

— Nežinau,— prisipažinau atvirai. — Galbūt jis nori pasirodyti 
ne tokiu pabaisa, kokiu jį laiko. 

Džordžas nusišypsojo. 

— Ne tik tai. Čia kažin kas daugiau. Ar kada nors jis kiek 
ėmė į galvą, kokiu žmonės jį laiko? 

Nuo didžiųjų laiptų nuaidėjo juokas, ir visi sužiuro. Jų vir- 
šuje, apsirengusi baltą suknele, stovėjo Ampara ir šiek tiek svy- 
ruodama žvelgė į mus. Jaunas kariškis, iš uniformos — kapito- 
nas, pamėgino paimti ją už parankės, tačiau ši piktai jo nusikratė. 
Muzika nutilo. 

— Teęskite, tęskite, nesustokite,— šūktelėjo ji, netvirtu žings- 
niu žengdama laiptais.— Aš vis dėlto nusprendžiau ateiti į priė- 
mimą. 

Užmečiau akį į šokių aikštelę ir pastebėjau e! Presidente 
su nenumaldomu pykčiu stebeilijantis į Amparą. Išvydau šalia jo 
Beatričę, pablyškusią ir išsigandusią, ir man kilo noras prieiti 
prie jos. Užuot tai padaręs, pasukau laiptų link. 

— Ampara,— tariau, paimdamas ją už rankos ir prilaikyda- 
mas. Pasilenkęs pabučiavau jai riešą.— Kaip malonu vėl tave ma- 
tyti. 

— Daksai,— atsakė Ampara neryžtingai. Jos akys buvo tam- 
sios, smarkiai išplėstais vyzdžiais.— Daksai. 

Muzika vėl užgrojo, ir nusivedžiau ją į šokių aikštelę. Laikiau 
ją arti priglaudęs prie savęs, kad neklupinėtų. Šoko pastirusi, 

nerangiai, atrodė išglebusi, be koordinacijos. Nuvargusi padėjo 
galvą man ant krūtinės ir užsimerkė. 

— Daksai,— sušnibždėjo staiga suvirpėdama.— Aš bijau, / 

— Be reikalo, — nuraminau ją.— Dabar tu saugi. 

— Ne, — ji vėl sušnabždėjo.— Man nereikėjo ateiti. Jis man 
neleido. 

— Bet dabar tu čia, ir viskas bus gerai. Pamatysi.— Muzika 
nutilo, ir aš išsivedžiau ją iš aikštelės.— Eime, atnešiu išgerti. 

Ampara stipriai įsikibo man į parankę. 

— Ne,— pasakė kone isteriškai, — nepalik manęs. 

Pasekiau jos žvilgsnį. El Presidente ėjo prie mūsų, vesdama- 
sis Beatričę už parankės. Jo veidas atrodė bereikšmis. 

— Pūpd,— Amparos balsas buvo it mergytės, trokštančios pri- 
tarimo. 

El Presidente nieko nepasakė, tik pasilenkė ir pabučiavo /Am- 
parą į skruostą. 

— Aš norėjau ateiti, PaPd,— pakartojo vis dar tuo pačiu ma- 
Žžos mergytės tonu. 

Tėvas ilgokai 'ją stebėjo, paskui lėtai linktelėjo ir žvilgtelė- 
jo į Beatričę, po to į mane. 

— Jūs mums atleisite? 

Mudu su Beatriče nusilenkėme. | 

— Eime, Ampara,— pakvietė valdingai ir apsisuko eiti. Tary- 
tum užhipnotizuota Ampara nusekė tėvui iš paskos, tačiau šis ne- 
tikėtai sugrįžo prie Beatričės. 

— Vos neužmiršau jums padėkoti už malonumą, kurį paty- 
riau, šokdamas šu jumis, senjorita. 

Beatričė tūptelėjo. 

Apsigręžęs e] Presidente šį sykį paėmė Amparą už parankės 
ir nusivedė į salės kampą. Svečiai supratingai pasislinko toliau, 
kad juodu galėtų šnekėtis netrukdomi. Vis dar išblyškusi Beat- 
ričė pažvelgė į mane. 

— Mergina nesveikuoja,— tarė ji su savotiška užuojauta. 

— Taip,— atsakiau, stebėdamas juodu. Tačiau tai buvo dau- 
giau negu nesveikavimas. Atpažinau tą specifinę ligotumo atmai- 
ną. Pernelyg dažnai buvau ją matęs bėgančių nuo tikrovės aky- 
se. Ampara -— narkomanė, heroino auka. 

Dabar supratau, kodėl jos kambarys skendėjo prieblandoje — 
kad nepamatyčiau adatų žymių ant jos rankos. 

E] Presidente ramiai pasišnekėjo su Ampara, ir ši tarytum nu- 
rimo. Kai suėjome į valgomąjį, ji laikėsi įsikibusi jo parankės. 
Ją pasodino į šeimininkės vietą stalo gale. Nervingumas buvo 
praėjęs, ir Ampara atrodė visai normali. Ilgi šviesūs plaukai ir 
balta suknelė su.rankovėmis bemaž iki pirštų galų tik dar labiau 
paryškino pirmykštį laukinį jos grožį. 

Begeriant kavą, e! Presidente atsistojo ir atsikrenkštė. Už sta- 
lo visi nuščiuvo ir nukreipė akis į jį. Jis maloningai nusišypsojo. 

— Manau, jūs visi stebitės, kodėl suruošiau šiuos pietus, nors 
taip ilgai nesu rengęs jokių priėmimų.— Ir, nelaukdamas atsako, 
paaiškino.— Šie pietūs — mano ištikimo ir seno bičiulio, tokio pat 
artimo bičiulio ir patrioto sūnaus, garbei. Man malonu pranešti 
jums apie jo ekscelencijos senjoro Diogeno Aleksandro Ksenoso 
paskyrimą užsienio reikalų ministru ir atstovu Jungtinių Tautų 
Organizacijoje. 

Svečiams suskatus ploti, pajutau Beatričę šiltai spustelint man 
alkūnę. Visų akys nukrypo į mane, bet aš likau sėdėti, nes el 
Presidente pakėlė ranką: 

— Tai, kad nusprendžiau paskirti į šiuos du svarbiausius pos- 
tus tą patį Žmogų, rodo mano pagarbą jam. Taip pat įrodo mano 
dėmesį Jungtinėms Tautoms. 

Nuskambėjo plojimai, ir e! Presidente vėl pakėlė ranką: 

— Šiais neramiais Kortegvai ir pasauliui laikais mums nėra 
nieko svarbiau, kaip įrodyti nuoširdų taikos ir vienybės mūsų 
šalyje troškimą. Siekdamas dar labiau sutvirtinti santarvę, vi- 
siems, kurie nesutinka su mūsų politika, skelbiu visišką neribo- 
jamą jokiomis išlygomis politinę amnestiją. Kviečiu tokius prie- 
šininkus atvykti ir dalyvauti laisvuose rinkimuose, kurie bus su- 
rengti artimiausiu laiku. Kartu, norėdamas nuraminti abejojan- 
čius šiuo mano kreipimusi, atsisakau Politinio teismo Vyriausiojo 
teisėjo posto ir savo įgaliojimus perduodų, jo ekscelencijai sen- 
jorui Ksenosui. 

Vėl nuaidėjo plojmai. Pastebėjau, kad iš savo „vietos netoli el 
Presidente Džordžas Boldvinas skeptiškai žvelgia į mane, ir nu- 
jaučiau, ką jis galvoja — kad aš apie tai iš anksto žinojau. 

Plojimams nutilus, e] Presidente kalbėjo toliau: 

— Pakartoju savo kvietimą,— viršum ilgo stalo pažvelgė į 
mane, bet aš beveik neabejojau, kad šie žodžiai buvo skirti vien 
Beatričei.— Visi, kurie siekiate suskaldyti mūsų šalį kalbomis ar 
ginklais, veikiantys vietoje ar užsienyje, ateikite ir pasirodykite. 
Pasitikėkite ne manimi, bet sinjoru Ksenosu. Darbuokimės visi 
drauge kaip tikri patriotai mūsų mylimosios tėvynės šlovingesnės 
ateities labui. 

Jis atsisėdo, ir šį sykį nugriaudėjo išties kurtinantys aplodis- 
mentai. Vienas po kito visi pasisuko į mane. El Presidente ma- 
loningai šypsojosi. Jis davė man ženklą, ir aš atsistojau. Už stalo 
įsiviešpatavo dėmesinga tyla. Pažvelgiau jiems į veidus ir su- 
pratau, kad mano žodžius rytoj skaitys ar jų klausysis visas pa- 
saulis. 

Ėmiau kalbėti iš lėto, rūpestingai rinkdamas žodžius: 

— Nedaug ką galiu pasakyti — tik tai, kad lenkiu galvą už 

Šią taip netikėtai ir dosniai suteiktą garbę.— Supliauškėjo skysti 
plojimai. kurie tuoj išblėso.— Vis dėlto viena noriu pridurti — 
jūs visi buvote duotojo pažado liudininkai. 

Stabtelėjau ir nužvelgiau kiekvieną, sėdėjusį už stalo. Mano 
akims sustojus ties e] Presidente, visi pagarbiai pritilo. Jo veidas 
atrodė it kaukė, tačiau akys spindėjo, o lūpose žaidė lengvutė 
ironija. Įdėmiai nužvelgęs jį, baigiau: | 

— Padarysiu viską, kas nuo manęs priklausys, kad šis paža- 
das būtų ištesėtas. 

Atsisėdau, bet svečiai buvo pernelyg nustebę, kad plotų, kol 
patsai e! Presidente neparodė jiems pavyzdžio. Staiga gretimame 
kambaryje vėl užgrojo muzika, ir el Presidente pakilo nuo stalo. 
Kiti taip pat atsistojo, ir visi nusekėme paskui jį į svetainę. 

Džordžas Boldvinas priėjo prie manęs sveikinusių žmonių ei-. 
lutės gale. Netrukus likome vieni, ir jis pažvelgė į mane su jam 
būdinga pašaipa: 

— Ar senis išties kalbėjo rimtai? 

— Jūs jį girdėjote, — atsakiau išsisukdamas. 

— Aš girdėjau jus, — atrėmė jis.— Jūs kalbėjote rimtai. 

Aš tylėjau. 

— Jeigu jiš kalbėjo nerimtai, tai dabar už jūsų gyvybę ne- 
duočiau nė dviejų centų. 

Vis dar tylėjau, žvelgdamas į jį. 

— Tai senas šunsnukis! — tarė Džordžas, nenoromis sužavė- 
tas.— Jam vėl pasisekė. Iki šio vakaro irgi nebūčiau statęs nė 
dviejų centų už Kortegvos šansus gauti Amerikos paskolą. Bet 
dabar esu tikras, kad Vašingtonas kitaip pažiūrės į visą šį rei- 
kalą. 


Sėdėjome ant užpakalinės sėdynės ir tylėjome, kol 
Riebusis Katinas tamsiomis gatvėmis vežė mus link Beatričės na- 
mų. Užsidegęs ploną cigarą, pažvelgiau pro langą. Namai šalia 
universiteto, kur kadaise profesoriavo jos tėvas, atrodė labiau 
pasiturintys. Jinai tebegyveno name, kuriame gimė. Tai nebuvo 
didelė rezidencija, tačiau namas stovėjo gan atokiai nuo gatvės, 
paslėptas gėlėmis apaugusios medinės tvoros. 

Automobiliui sustojus, išlipau ir prilaikiau Beatričės ranką. 

— Palydėsiu jus iki durų. 

Beatričė nieko neatsakė, tik nuskubėjo prie vartukų. Pasikė- 
liau paskui ją laiptais į nedidelį prieangį, ir tada ji atsigręžė. Pa- 
ėmęs už rankos, pasilenkiau ją pabučiuoti. 

Ji nusuko veidą. 

— Ne, 

Pažvelgiau į ją. Blausioje šviesoje, krentančioje pro langą už 
jos nugaros, žalios akys atrodė dar tamsesnės. 

— Daugiau nebegaliu su jumis matytis,— tarė ji— Išėjo 
taip, kaip mane įspėjo: pasinaudodamį jumis, spendžia spąstus ir 
man, ir Mano tėvui. 

— Įspėjo? — paklausiau.— Kas įspėjo? 

Beatričė nežiūrėjo į mane. 

— Draugai. 

— Draugai? Ar tie, kurie nori panaudoti jus su tėvu savo 
tikslams? 

— Nesvarbu,— spyrėsi ji.— Nesiginčysiu su jumis apie politi- 
ką. 

— Gerai,— suėmiau ją už žasto ir šiurkščiai prisitraukiau prie 
savęs. Jutau, kaip ji pastiro, tačiau nesipriešino.— Ne politi- 
niai ginčai mane traukia prie jūsų. 

— Paleiskite,— paprašė ji, vos krutindama lūpas. 

Pabučiavau ir akimirką pasirodė, kad į ją plūsta šiluma, ta- 
čiau, įsirėmusi į Mano lūpas, sušnibždėjo: 

— Paleiskite. Aš ne iš tų jūsų kekšių. 

Paleidau ją. Žvelgė į mane plačiai atvertomis akimis. 

— Jūsų draugai gerai pasidarbavo, — tariau su kartėliu— Jie 
įsakinėja jums ne tik politikoje, bet ir meilėje. 

-— Mano draugai iš širdies linki gero,— atsakė ji netvirtai. 
— Apie jus visi žino. Jie nenori, kad būčiau nuskriausta. 

— Ekscelencija! Saugokitės! — iš automobilio atskriejo įspė- 
jantis Riebiojo Katino šūksnis. 

Pajutęs krūmuose šalia namo kažką sujudant, žaibiškai apsi- 
sukau, ir staigiai ištiesęs ranką, visa jėga bloškiau Beatričę že- 
mėn greta savęs. Išgirdau duslų revolverio kostelėjimą ir tolstan- 
čius žingsnius, nes Riebusis Katinas pro vartelius jau lėkė vidun. 

Atsistojau ir puoliau paskui Riebųjį Katiną į krūmus. Šis ūmai 
sustojo ir pasisuko į mane: 

— Veltui vargstame, tamsoje jų nerasime. 

Pažvelgiau į pievutę už namo. 

— Laimė, kad suskubau tave įspėti. 

Atsigręžiau. 

— Taip, ačiū. Matyt, išgelbėjai man gyvybę. 

— Kaip negerai, — iškilmingai tarė Riebusis Katinas, bet kartu 
lyg šypsodamasis.— Jie užklupo kaip tik tada, kai pradėjo dary- 
tis įdomu. 

Nužvelgiau jį, paskiau apsisukau ir sugrįžau prie Beatričės. 
Ši jau bandė sėstis, tad padėjau pasikelti. Jos puikioji tamsi suk- 
nelė buvo suniokota. 

— Jūs sveika? 

Beatričė linktelėjo. 

— Aš... regis, taip,-— ji pažvelgė į mane.—- Kas tai buvo? 

— Kas gi kitas? — užklausiau sarkastiškai — Jūsų draugai, iš 
širdies tik gero linkintys, mėgino mane nužudyti. Jeigu atsitik- 
tinai būtų kliudę jus, bet abejonės, labai apgailestautų. 

Beatričės akys prisipildė ašarų. 

— Nežinau nė ką galvoti. 

Durys už mūsų prasivėrė, ir kažkokia moteriškė sų Chalatu, 
matyt, tarnaitė, iškišo galvą laukan. 

— Kas tai? Kas atsitiko? 

— Nieko. Tuojau ateisiu. Grįžkite į lovą. 

Durys užsidarė, ir Beatričė vėl atsisuko į mane. 

— Daksai,— tarė ji, siekdama mano rankos. 

UŪmai pyktelėjau ir apsimečiau nepastebįs jos judesio. 

— Atleiskite, aš apsirikau. Mano pasaulyje tik vaikai nežino, 
ką galvoti. Jiems reikia pasakyti. Bet vyrai ir moterys galvoja 
patys. | 

Ir apsigręžęs nuėjau prie automobilio. Riebusis Katinas jau sė- 
dėjo priekyje. 

— Važiuojame,— sušvokščiau, ir automobilis šovė pirmyn. Kai 
pasukome už kampo, išgirdau jį tyliai kikenant. 

— Kas tau taip juokinga, kvaily? 

— Nesu tavęs tokio matęs. 

Nieko neatsakiau, tik spustelėjau automobilį kitame posūkyje, 
piktai sužvigindamas stabdžiais. 

— Tu it vaikas, negavęs saldainio. 

— Užsičiaupk! — šūktelėjau. 

Riebusis Katinas minutėlę tylėjo, paskiau vėl tyliai, tarytum 
pats sau, prašneko: 

— Taip, bet supranti, ji kaip tik toji: 

Vogčiomis paskersakiavau į Riebųjį Katiną: 

— Ką? 

Šis, staiga surimtėjęs; žvilgtelėjo į. mane: 

— Ji kaip tik toji, kurią parsiveši namo ir išlaisvinsi asien- 
dą nuo savo šeimos dvasių. 


Kitą rytą nuo septintos valandos pradėjo skambėti telefonas. 
Skambino iš viso pasaulio. Laikraščių ir telegrafo tarnybos ne- 
snaudė. Pirmašis atsiliepė Džeremis Hedlis iš Niujorko. 

— Daksai, ar jus sveikinti, ar užjausti? Ką tai reiškia? 

— Tik tą, ką girdėjote. 

— Sklinda gandai, kad €/ Presidente ketina pasitraukti ir per- 
duoti vadžias jums. 

— Tai netiesa— atsakiau. — Nieko apie tai nepasakyta ir ne- 
bus pasakyta. E! Presidente tik pranešė, kad artimiausiu laiku bus 
surengti rinkimai. Apie įpėdinystę jis nieko neminėjo. 

— Taip pat sklinda gandai, kad daktaras Gajanosas jau Kor- 
tegvoje. 

— Nieko negirdėjau apie tai. Kiek žinau, jis vis dar tremtyje. 

— Be to, kalbama, kad jūs dažnai matotės su jo dukterimi ir 
kad padėsite susitaikyti Gajanosui ir e! Presidente. 

Aš nutilau. Gandai. Kartais man atrodydavo, kad pasaulis su- 
sideda iš dviejų dalykų — žmonių ir gandų. Nežinojau, kurių yra 
daugiau. 

— Matausi su jo dukterimi, — atsakiau, — tačiau politinių rei- 
kalų mudu neaptarinėjame. 

— Na, na, Daksai, — abejojo Džeremis,— nejaugi manote, kad 
tuo patikėsiu? Kaip galite išvengti politikos su jūsų režimo ar- 
šiausio priešininko dukra? 

— Labai paprastai, Džeremi,— pasakiau, — ir jūs geriausiai iš 
visų turėtumėte tai žinoti. Kada man reikėjo kitokių motyvų nei 
moters grožis? 

Išgirdau jį nusijuokiant. 

— Jau imu jaustis geriau, seni. Bijojau, jog pernelyg surim- 
tėjot. Sėkmės. 

Padėjau ragelį, ir telefonas kone iškart vėl ėmė skambėti. Šį 


jautėsi šioks toks nerimas. 

— Hole pilna laikraštininkų ir. fotografų, ekscelencija. Ką 
jiems pasakyti? 

Minutėlę mąsčiau. 

— Nuveskite juos į valgomąjį ir duokite pusryčių. Užrašykite 
tai mano sąskaiton. Pasakykite, kad nusiskutęs ir apsirengęs, nu- 
sileisiu pas juos. 

Vėl padėjau ragelį, tačiau nespėjau rankos nė atitraukti, kai 
telefonas vėl suskambo. 

— Taip? 

— Čia Marselis, — atsiliepė pažįstamas balsas. 

— Sveikinu. 

— Dėkui, 

— Aš žinau, kad jūsų tėvas šiuo momentu itin didžiuotųsi,— 
sklandžiai kalbėjo Marselis. 

— Taip, dėkui, — atsakiau stebėdamasis, kodėl Marselis pas- 
kambino. Jis ne iš tokių, kurie gaišta laiką mandagumams. 

— Kada ketinate atvykti į Niujorką? Mums būtina išsiaiškinti 
nemažai svarbių dalykų. 

— Nežinau. El Presidente dar nepasakė plano. 

Įdomu, ką Marselis turi omenyje? 

— Ar kas nors svarbaus, neatidėliotina? 

— Ne,— neryžtingai atsakė jis, bet netrukus balsas sutvirtė- 
jo.— Ar prisimenate tą televizijos dalykėlį, kurį turiu įširengęs? 
Kaip jums atrodo, ar nereikėtų tokio ir jums? 

Supratau, ką jis stengėsi man pasakyti — kad žino, jog mūsų 
pokalbio klausomasi. 

— Ne,— atsakiau,— nemanau. Neabejoju, kad jie čia kažką 
panašaus turi. 

— Taip ir žinojau. Ką gi, praneškite, kada išsiruošite į Niujor- 
ką, pasistengsiu susisiekti su jumis. 

— (Gerai. 

— Ir prašau pasveikinti nuo manęs e! Presidente, Pareikškite 
jam mano pagarbą ir paramą. 

Tik padėjau ragelį, ir telefonas vėl ėmė skambėti. Nekreipda- 
mas daugiau į jį dėmesio, išlipau iš lovos ir pasukau link vonios 
kambario, bet tuo metu pro duris įžengė Riebusis Katinas. 

— Pasakyk jiems, kad kol kas neatsakau į jokius telefono 
skambučius. Tegul užrašo, ką būtina man perduoti. 

Linktelėjęs Riebusis Katinas priėjo prie telefono. Jau buvau 
beveik vonios kambaryje, kai jis mane pašaukė: 

— El Presidente. 

Paėmiau iš jo rankos telefono ragelį. 

— Taip, ekscelencija? 

Senio balsas buvo giedras ir džiugus: 

— Ar gerai naktį pailsėjai? 

— Taip, ekscelencija. 

— Ką tu veiki? 

— Ruošiuosi lįsti po dušu,— atsakiau, — o paskiau susitiksiu 
apačioje su laikraštininkais. Turbūt derėtų su jais pasimatyti? 

— Taip, tai vienas iš valstybinės tarnybos nemalonumų. Jie 
niekad neduoda ramybės, — jis lengvai nusijuokė.— Kai baigsi, 
gal atvyktum pas mane į rūmus? Labai norėčiau, kad čia su kai 
kuo susitiktum. , 

— Atvyksiu, kai tik būsiu laisvas, ekscelencija.— Tačiau ma- 
no smalsumas paėmė viršų.— Ar kas nors svarbaus? 

— Kaip į tai žiūrėsi. Tavo vietoje laikyčiau, kad itin svarbu. 
Bet aš — tai ne tu. Ir mudu apie daug ką skirtingai galvojame. 
Bus įdomu pamatyti, kaip tu sureaguosi jį išvydęs. 

— Jį? : 

Laidu atskriejo jo patenkintas krizenimas. 

— Taip, žmogų, kuris praeitą naktį mėgino tave nužudyti. Šį 
rytą mes jį sugavome. 

Tai buvo žmogus, kurį pirmą kartą pamačiau kartu 
su Beatriče prie kasos langelio Majamio aerouoste. Tačiau „dabar, 
kai tarp dviejų kareivių kluptelėjo vidun, jis atrodė nebe taip 

dabitiškai ir tvarkingai. Po abiejomis akimis juodavo mėlynės, 
o ant skruostų ir apie burną matėsi sukepęs kraujas. 

— Ar pažįsti jį? — el Presidente suktai pažiūrėjo į mane.— Esi 
kada nors anksčiau jį matęs? 

Vyriškis pakėlė galvą ir baugščiai pažvelgė į mane. 

— Ne,— atsakiau,— nesu jo niekad matęs.— Kam dar painioti 
į šį reikalą Beatričę. 

— Tad aš tau pasakysių kas jis, — tarė €! Presidente.— Jis — 
tos mMergincs dėdė, Gajanoso brolis. 

Ūmai visas to vakarykščio išpuolio (beprasmiškumas mane įsiu- 
tino. Vienu žingsniu atsidūriau prie jo.. 

— Kvaily! — šūktelėjau.— Kodėl? 

Šis neatsakė. 

— Jeigu ir būtumėt mane užmušęs, kokia iš to nauda? — šau- 
kiau.— Negi nesuvokėt, kad bet kuri iš tų dviejų kulkų galėjo 
nužudyti ir Beatričę? 

Bemaž nepastebimai jo žvilgsnis pasikeitė. 

— Aš apie tai pagalvojau, — atsakė jis tyliu išvargintu balsu, — 
ir todėl jūs šiandien gyvas. Paskutinę akimirką kryptelėjau gink- 
lą. 

Išpūčiau akis. 

El Presidente nusijuokė. 

— Ir tu juo tiki? 

Aš neatsakiau. 

— Mergina tikriausiai išvien su juo. Štai kodėl jis rezga šią 
pasakaitę. " 

— Ne! Beatričė apie tai nieko nežinojo! Ji net nenumanė, 
kad aš vėl Kortegvoje! 

— Nutilk! — užriaumojo e! Presidente. Šoktelėjęs prieš mane, 
jis atsivėdėjęs kirto Beatričės dėdei per veidą. Šio -galva lošte- 
lėjo atgal, ir jis vos neparkrito. El Presidente smogė jam dar kartą. 

— Kur iškraunami ginklai? — paklausė jis. 

— Aš nieko nežinau apie ginklus. 

— Meluoji! — šį sykį e! Presidente su įniršiu spyrė keliu jam 
į tarpkojį. 

Šis susirietė dvilinkas, vos neparkrito ir išsižiojo iš skausmo. 

— Aš nieko nežinau — pakartojo jis.— Jeigu žinočiau, negi 
„jūsų policija nebūtų išaiškinusi šito anksčiau? 

E; Presidente nudelbė žvilgsnį, kuriame atsispindėjo panieka, 
Jis atsigręžė į Mane: 

— Ir štai tokie kirminai įsivaizduoja, jog jie pakankamai stip- 
rūs valdyti kraštą. 

Aš neatsakiau. 

E! Presidente sugrįžo prie rašomojo stalo ir nuspaudė vidinio 
ryšio mygtuką: 

— Pakvieskite Hojosą ir Prietą. 

Jis žvilgtelėjo mano pusėn: 

— Jeigu ne tuodu, šis niekingas puvėsis būtų ištrūkęs. Jie 
sekė jį nuo pat išsilaipinimo į krantą. 

Abu vyriškiai įžengė į kambarį ir bereikšmiais veidais susto- 
jo priešais e! Presidente rašomąjį stalą. 

— Ką jūs dar sužinojote? 

Atsakė Hojosas: 

— Nieko, ekscelencija. Mažajame laivelyje nebuvo ginklų. Jis 
išsilaipino vienas. 

— Ar jis susižinojo su mergina? 

— Ne, ekscelencija. Kai pirmą kartą ten nuėjo, jos nebuvo 
namie. Tuomet pasislėpė krūmuose ir laukė jos sugrįžtant. 

— Kodėl jūs tada jo nesuėmėte? — paklausiau. 

— Mes laukėme manydami, kad jis nori perduoti jai Žinią 
apie ginklus. Nesitikėjome, kad bandys jus nužudyti. 

Vėl pažvelgiau į Beatričės dėdę. Jo veidas buvo išblyškęs ir 
iškreiptas skausmo. 

— Kodėl mėginote mane nužudyti? 

Jo akys atlaikė mano žvilgsnį. 

— Mano dukterėčia — padori mergina. Įsivaizdavau, ką nori- 
te jai padaryti. 

— Vadinasi, tai ne politinis sąmokslas? 

Jis papurtė galvą: 

— Ne, tik dėl jos. Ji mano brolio vienturtė. [spėjau ją dėl 
jūsų reputacijos, bet mano patarimo nepaklausė. 

— Visa tai nesąmonė! — užriaumojo e] Presidente.— Paskutinį 
sykį klausiu — kur iškraunami ginklai? 

— Jau sakiau, kad nežinau. 

— Melagi! — e! Presidente balsas užkimo iš pykčio.— Ko grį- 
žai, jei ne dėl ginklų? 

Beatričės dėdė išsprogino akis. 

— Kur kitur galėjau vykti? Kortegva — mano tėvynė. 

El Presidente akimirką liepsnojančiomis akimis žvelgė į jį, 
paskiau pasisuko į Hojosą: 

— Nugabenkite jį į Eskobarą. Žinote; ką su juo daryti. 

— Si, excelenciū.— Pasisukęs Hojosas jau norėjo išsivesti 
suimtąjį iš kabineto. 

— Ne! | 

Žinojau, kas tai yra Eskobaras. Tai kalėjimas pasmerktiesiems 
myriop. Visi smalsiai sužiuro į mane, o el Presidente — dar smal- 
siau. 

— Paleiskite jį! 

— Paleisti? — el Presidente apstulbo.— Juk šis žmogus norėjo 
tave nužudyti. 


— Paleiskite jį — pakartojau. 

— Kvaily! — šūktelėjo e! Presidente.— Jis dar kartą pamėgins. 
Pažįstu tokius. 

Aš neatsakiau. 

— Tu pernelyg ilgai buvai užsienyje, užmiršai, ką reiškia gy- 
venti čia. 

Pažvelgiau į e! Presidente, prisimindamas labai seniai jo pa- 
sakytus žodžius, kai dar buvau berniukas ir šokau prie kito žudi- 
ko gerklės: ,,Neverta jį žudyti, sūnau, — tada jis pasakė, — tu jau 
nebe džiunglėse". 

— Nejaugi mes taip greitai sugrįžome į džiungles? — paklau- 
siau. El Presidente stebėilijos į mane, bet mačiau, jog jis ne- 
prisimena.— Praeitą vakarą jūs paskyrėte mane vadovauti Politi- 
niam teismui. Perdavėte man visą jo kompetenciją. 

Jis iš lėto linktelėjo. 

— Tad aš imuosi visos atsakomybės. Esu numatęs šiam suim- 
tajam kai ką-svarbesnio už mirtį. — Pažvelgiau į jį. — Perduokite 
savo broliui štai ką. 

Suimtasis įtariai į mane pažiūrėjo. 

— Šios dienos laikraščiuose jūs perskaitysite, kad visiems po- 
litiniams kaliniams ir pabėgėliams garantuojama visiška amnes- 
tija. Jūs ten rasite ir tai, kad dabar aš vadovauju Politiniam teis- 
mui. Pakviečiau visus nepritariančius mums atvykti ir išspręsti 
nesutarimus laisvuose rinkimuose. Perduokite savo broliui, kad 
tai liečia ir jį, ir visus kortegviečius. 

Beatričės dėdė prunkštelėjo. 

— Tai tik dar vienas triukas. Mes žinome, kas atsitiko po kitų 
amnestijų. 

— Vadinasi, tai neblogas triukas, jeigu leis jums palikti šį 
kambarį gyvam ir laisvam. 

Jis mindžikavo ir nervingai vedžiojo žvilgsnį nuo vieno prie 
kito, tarytum nežinotų, kuo tikėti. 

Galop prašneko e! Presidente. Jo balsas dvelkė pasibjaurėji- 
mu: 

— Išveskite tą kirminą. Melskime Dievą, kad jisai liktų 'dė- 
kingas už tokį atlaidumą. “ 

— Jūs turite omenyje — paleisti jį? — Hojosas atrodė sukrės- 
tas.— Kaip niekur nieko? 

— Girdėjote, ką pasakė jo ekscelencija, — tarė e! Presiden- 
(€,— suimtasis laisvas. 

Hojosas tyliai apsisuko ir paliko kabinetą, stumdamas prieš 
save Beatričės dėdę. Prietas nusekė jiems iš paskos. Tarp mudvie- 
„jų stojo tyla. Ilgai spoksojome vienas į kitą, galop e! Presidente 
nusišypsojo. Dar po akimirkos jis pratrūko kvatotis. " 

Aš išsigandau. 

— Ko jūs juokiatės? 

— Iki šiol, — jis gaudė kvapą,— buvau įsitikinęs, kad tų, ją 
turėjai. Gi dabar pamačiau, jog tau sekėsi ne geriau už kitus. 

Aš tylėjau. 

Jo juokas prislopo iki krizenimo. 

— Gražu. 

— Kas gražu? 

— Tai, ką suplanavai,— jis nusišypsojo.— Lenkiu prieš tave 
galvą. Didžiuočiausi, jei toks subtilus ir gudrus sumanymas man 
pačiam būtų toptelėjęs. 

— Taip? — troškau sužinoti, kuo gi pasirodžiau esąs toks su- 
manus. 

— Paleidęs jos dėdę, laimi pasitikėjimą, o laimėjęs merginos 
pasitikėjimą — laimi ir ją pačią. Kai atsidursi jos viduje, įduos 
mums į rankas ir savo tėvą.— Jis suktai į mane pažiūrėjo. — Ar 
esi sutikęs moterį, kuri dulkinama sugebėtų tylėti? 

Praslinko dvi savaitės, o aš vis dar neturėjau jokios 
žinios iš Beatričės. Keletą kartų buvau besiekiąs telefono, bet 
susilaikydavau. Kai ji apsispręs, pati padiktuos sąlygas. 

Tačiau tai nebuvo ramios savaitės. Visas dienas ir daugelį 
naktų praleidau rūmų kabinete, kurį man paskyrė e] Presidente. 
Ant stalo tysojo išsamus krašto ekonomikos vaizdas — visos sche- 
mos ir analizės, tik baigtos rengti atitinkamų departamentų. Ne- 
trukus visa tai įgavo vientisą pavidalą. 

Vieną naktį, kai sėdėjau savo kabinete, studijuodamas galuti- 
ne suvestinę, pas mane atėjo el Presidente. Prisiartinęs prie ra- 
šomojo stalo, pažvelgė man per petį. 

— Kaip tau atrodo? 

Pakėliau galvą. 

— Jeigu ekonomistų pateikti skaičiai teisingi, mes turime 
šansą. 

— Turime šansą, jeigu mus finansuos. Ar dar nesulaukei ži- 
nios iš savo bičiulio? 

Suprantu, kad jis turi omenyje Boldviną. 

— Ne. 

— Ko jie gaišta? 

— Nežinau. 

— Gal tau reikėtų nuvykti į Niujorką nelaukiant, kol jie pa- 
kvies. 


253 


— Amerikiečiai savotiški žmonės, — pastebėjau.— Jie nemėgs- 
ta, kai ateini prašyti pinigų nekviestas. 

— Tu vyksi ne į Vašingtoną, — atsakė jis,— bet į Niujorką. 
Tam turi teisę — šiaip ar taip, tu mūsų delegacijos Jungtinių 
Tautų Organizacijoje vadovas. Būdamas ten, galbūt galėsi dar- 
buotis ir kita linkme. 

— Gal tai ir nebloga idėja,— pažvelgiau į senį su pagarba. 
Nepraeidavo nė diena, kad, pats to nenorėdamas, vis labiau juo 
nesižavėčiau. Jis buvo senas, bet anaiptol ne kvailas. 

— Tai geriau, negu sėdinėti čia nieko neveikiant. Kada gali 
išvykti? 

— Antradienį arba trečiadienį, — atsakiau.— Per savaitgalį no- 
rėšiau sutvarkyti kai kuriuos asmeninius reikalus. ' 

Jis nusišypsojo. 

— Tu dar nesulaukei žinios iš tos merginos? 

Papurčiau galvą. 

E] Presidente filosofiškai truktelėjo pečiais. 

— Ir nieko iš josios tėvo? 

— Nieko. 

— Nė vienas jų nepriims pasiūlymo, — tarė jis su panieka.— 
Tai kirminai, biją dienos šviesos. 

Aš neatsakiau. Ar verta jam priminti, kad dvi paskutinės 
amnestijos baigėsi visų patikliųjų mirtimi? Kas dabar patikės, 
kad šita bus kitokia? 

El Presidente padėjo ranką man ant peties ir lengvai patapš- 
nojo. 

— Tu pamatysi. Reikėjo dėdę nugalabyti, kol tai buvo įma- 
noma. Tik šitaip jie supranta. 

Jis pasuko durų link, tačiau vėl atsigręžė. 

— Sėkmės tau su mergina, 

Jam užveriant duris, -linktelėjau. Nebuvo prasmės aiškinti, kad 
Betričė mano planuose visai neegzistavo. Daug ką turėjau pada- 
ryti per šitą savaitgalį ir norėjau tai atlikti vienas. 

Ketinau kurį laiką praleisti savo asiendoje, prisimindamas 
saviškius. Prireiks kokių dviejų dienų, kol sutvarkysiu nedideles 
kapinaites. Pagaliau jos vėl taps tvarkingos ir švarios, apsodintos 
gėlėmis — tokios, kokias mano motina, aš žinojau, norėtų matyti. 


Išgirdau burzgiant automobilį, dar jam neišnirus iš už posūkio 
kalvos viršūnėje. Padėjau kastuvą ir atsitiesiau. Nuėjau prie se- 
nos geležinės tvorelės ir paėmiau atremtą į ją šautuvą. Atitraukęs 
spyną, įvariau šovinį ir ėmiau laukti. Iš čia viskas matėsi kur kas 
geriau negu nuo namo fasado, o atvykėliai manęs negalėjo pas- 
tebėti. 

Martinesas maždaug prieš valandą iškeliavo į savo lūšnelę, 
o Riebiojo Katino laukiau tik rytoj. Mudu atvažiavome' penkta- 
dienį drauge, bet aš iškart išsiunčiau jį atgal į miestą, kad mane 
užmaskuotų. Jeigu iš mūsų viešbučio numerio niekas neatsilieptų, 
manęs tuoj pat pasigestų ir netruktų susivokti, kur esu išvykęs. 
Bematant atgriūtų kareiviai, nes leitenantas Žiraldas nelinkęs ri- 
zikuoti savo laipsniu už aplaidumą vykdant pareigas. 

Stebėjau automobilį sustojant kalvos viršūnėje ir du kartus 
pyptelint, kaip buvome sutarę sū Riebiuoju Katinu. Kai pajudėjo 
žemyn, iškračiau iš lizdo delnan šovinį ir vėl grąžinau į šautuvo 
magaziną. Po to, laisvai paguldęs ginklą ant sulenktos rankos, iš 
lėto pasukau namų link. Su kiekvienu žingsniu gėlė raumenis. 
Jau, seniai buvau šitaip dirbęs. Tačiau jaučiausi smagiai, ir ka- 
pinaitės vėl atrodė taip, kaip jas prisimindavau. 

Sustojęs ant fasado laiptelių, smalsiai stebėjau artėjantį auto- 
mobilį. Matyt, atsitiko kažkas svarbaus, jei Riebusis Katinas grįž- 
ta visa diena anksčiau. Automobiliui įsukus į kiemą, pastebėjau 
greta jo priekyje dar kažką sėdint. | 

Iš automobilio išlipo Beatričė. Minutėlę stovėjo, spoksodama į 
mane. Turbūt atrodžiau baisiai — iki juosmens nuogas, purvinas, 
su šautuvu rankose. Nespėjau prasižioti, kai ji greitai prašneko: 

—- Nepykite,— tarė.— Tai aš priverčiau Riebųjį Katiną mane 
atgabenti. 

Buvau pernelyg nustebęs, kad ką nors atsakyčiau. 

— Perskaičiau laikraščiuose, kad antradienį išvykstate į Niu- 
jorką. Norėjau iki tol pasimatyti. Penktadienį du kartus skambi- 
nau į viešbutį, tačiau niekas neatsiliepė. Pagaliau šį rytą susisie- 
kiau su Riebiuoju Katinu. Jis spyriojosi, bet kai pasišoviau pas 
jus važiuoti viena, jis šiaip taip nusileido. 

Tebestovėjau ant laiptų. 

— Galėjote palaukti, — pasakiau.— Pirmadienį būčiau sugrįžęs 
į Kuratū. 

Pažvelgė į mane žaliomis it miško lapija akimis. 

— Žinau, — atsakė ji staiga virptelėjusiu balsu, — bet negalė- 
jau ilgiau laukti. Ir taip jau beveik per ilgai laukiau. 

Nulipau laiptais žemyn. Ankštomis, aptempusiomis šlaunis kel- 
nėmis ji atrodė lieknesnė nei vaizdavausi. Vyriški marškiniai su 
atlapa apykakle ir atraitotomis rankovėmis darė ją panašią į ma- 
žą mergaitę, apsivilkusią savo brolio rūbais. Tiktai dailūs krūtų 
iškilimai niekad neleistų suklysti. Sustojau priešais ją. 

— Ko jūs laukėte? 

Ji atrėmė mano žvilgsnį kone iššaukiančiai. 

— Jūsų skambučio,— atsakė ji.— Paskui prisiminiau, ką man 
buvote sakęs. Tiktai vaikams nurodoma, ką jie turi galvoti. Vyrai 
ir moterys galvoja patys. 

— Ir ką jūs galvojote? 

Mačiau, kaip nuo marškinių- apykaklės jos veido link slenka 
lengvas raudonis. 

— Aš galvoju...— akimirką ji svyravo. Nuleido akis ir tuoj 
pat vėl jas pakėlė.— Aš galvoju — man atrodo, kad esu jus pa- 
milusi. 

Ir ji atsidūrė mano glėbyje. 


Prikišau degtuką prie cigaro ir stebėjau, kaip persilenkusi per 
galerijos turėklus, ji žvelgė į naktinį dangų. Atsisuko į mane, 
rankos mostelėjimu užgesinau degtuką. 

— Dabar suprantu, kodėl mėgsti-šią vietą. Čia taip gražu, jau- 
tiesi, tarytum visame pasaulyje gyventum vienui vienas, 

Nusišypsojau jai. 

— Ne vien todėl,— atsakiau ramiai — Tai mano namai. Gi- 
miau kambaryje laiptų viršuje. Mano motina, tėvas ir sesuo ilsisi 
už namo, minkštoje žemėje. Čia mano šaknys. 

Atsisėdusi priešais, ji paėmė mano ranką. 

— Mano tėvas pažinojo taviškį. Jo. nuomone, jis išties buvo 
didis žmogus. 

Nukreipiau žvilgsnį į šalį nakties glūdumon. Girdėjau, kaip 
lengvas vėjelis šiurena laukų žolę. 

— Mano tėvas...— tariau ir nutilau. Kaip žodžiais gali išsakyti 
jo gerumą, šilumą ir meilę? Vėl atsukau į ją akis.— Mano tėvas 
buvo vyras, tikras vyras. Mokėdavo pateisinti šiame pasaulyje 
kiekvieną, tik ne save. 

— Tu irgi toks. 

Įrėmiau žvilgsnį į Beatričę ir tuoj pat atsistojau. 

— Laikas miegoti. Mes, ūkininkai, turime keltis su saule. 

Beatričė neryžtingai "pakilo. Mačiau jos nervingumą ir nusi- 
šypsojau. Ji vaikiškesnė, negu pati tą suvokia. 

— Tau paskyriau sesers kambarį, — pasakiau.— Riebusis Kati- 
nas jį sutvarkė. 


Gulėjau išsitiesęs lovoje ir patamsyje klausiausi, kaip ji savo 
kambaryje niūniuoja, paskiau kliūsteli iš ąsočio vandenį. Šį sykį 
garsai buvo realūs, nesusapnuoti. Klausiausi atidžiai. Riebusis Ka- 
tinas teisus — namuose daugiau nebesigirdėjo jokių garsų. Dva- 
sios išlaisvintos. 

Nusišypsojau ir, pasivertęs ant šono, užsimerkiau. Netrukus 
niūniavimas liovėsi, ėmiau snūduriuoti, tačiau netikėtai knioste- 
lėjau — kažkas buvo mano kambaryje. Pasiverčiau ir ranka pri- 
siliečiau pilnos, stangrios jos krūties. Pro plonus naktinius marš- 
kinius jutau pabrinkusį spenelį. 

Tyliai prašneko: 

— Mane įspėjo dėl tavęs. O ar tave kada nors panašiai įspėjo 
dėl merginos? Manai, čia atvažiavau pabūti vienumoje? 

Jos ugnis nusruvo per mano ranką ir uždegė kūną. Jutau, kaip 
sutvirtėjo ir įsitempė mano raumenys. Prisitraukiau ją prie savęs 
ir pabučiavau taip stipriai, kad ji vos neriktelėjo. Jai šis kartas 
buvo pirmasis, tam tikra prasme — pirmasis ir man. Geresnis, ne- 
gu kada nors anksčiau, geresnis, negu buvau apie tai svajojęs. 

Šį vienintelį sykį moteris man sušuko pačiame skausmo, kan- 
"čios ir malonumo kvaitulyje: 

— Palik man kūdikį, myHmasis! Pripildyk mane savo vaikais! 

Pabudau pirmajam auksiniam saulės spinduliui įsmi- 
gus pro langą. Pasisukau iš lėto, sulaikęs alsavimą, kad nepaža- 
dinčiau Beatričės. Ji gulėjo pusiau ant šono, pusiau ant nugaros, 
plona lengva anklodė pynėsi apie jos kojas. Spindintys ilgi juodi 
plaukai driekėsi ant baltos pagalvės. Gulėjo užsimerkusi, pro 
miegus slapta šypsenėle kiek išlinkusiomis lūpomis. 
pieno venų dryželiai vingiavo link spenelių, pūpsančių tamsios it 
išsirpusi slyva aureolės viduryje. Mano akys nuslydo žemyn dai- 
liu liauno liemens išlinkimu, pilvu iki mažutės drėgnos giraitės 
ant josios Veneros kalnelio ir toliau link tiesių stiprių šlaunų iš- 
kilumo. 

— Ar aš graži? — paklausė ji tyliai, 

— Labai graži, — linktelėjau. 

Ji pamažu užsimerkė. 

— Ar aš... ar aš elgiausi priderančiai? 

— Buvai nuostabi, — ramiai atsakiau. Ir ji išties buvo nuostabi. 

— Iš pradžių bijojau,— sukuždėjo ji. — Ne dėl savęs, bet dėl 
tavęs. Juk kas nors galėjo išeiti ne taip. Esu girdėjusi panašių 
istorijų. Na, supranti — pasitaiko, kad mergina viską sugadina. 
Norėjau pasirodyti nepriekatštingai, kad viskas būtų sklandu. 

— Taip ir buvo. 

Beatričė atsimerkė. ir pažvelgė į mane. 

— Ar tu išties tą. galvojai, ką pasakei naktį? — ji kiek stab-- 
telėjo ir greitai pridūrė: — Ne, gali neatsakyti. Būčiau neteisinga, 
versdama tave meluoti. 

— Paprastai į tokius intymius klausimus neatsakinėju,— nu- 
sišysojau jai.— Tačiau į šitą norėčiau atsakyti, 

Ji pažiūrėjo į mane didelėmis akimis. 

— Tikrai taip galvojau, ką pasakiau naktį — myliu tave. 

Beatričė pamažu nusišypsojo ir vėl užsimerkė. 

— Ir aš myliu tave, — tarė, ištiesdama ranką ir prisilytėdama. 
Vis dar užsimerkusi pasilenkė žemyn ir pabučiavo mane. 

Paskiau atsimerkė ir pakėlė akis, vis dar neatitraukdama lūpų. 

— Jis toksai gražus, — sukuždėjo,— toksai kietas ir tvirtas. 
Niekados neįsivaizdavaų, kad jis visą laiką toks bus. 

Nusijuokiau, Bet greičiau būčiau nusižudęs nei ją apvylęs. 


— Štai ir viskas, — pasakiau, įleisdamas į duobutę paskutinę 
gėlę ir sumindamas -apie ją žemę. Atsitiesiau ir pažvelgiau į Be- 
atričę. 

Ji pašitraukė nuo tvoros, į kurią stovėjo atsirėmusi, ir priėjusi 
pabučiavo mane. 

— Kitą kartą ir aš padėsiu. Šį sykį, aš suprantu, viską atlikti 
turėjai pats. 

— Seniai privalėjau tai padaryti. 

— Tu nekaltas — juk nebuvai namie.— Atsiklaupė prie mano 
sesers kapo.— Tokia jaunutė,— tarė tyliai, — tik trylikos metų. 
Kaip ji mirė? 

Įsmeigiau į ją akis. 

— Atsigrūdo iš kalnų bandojeros,— pasakiau įsitempęs.— Jie 
nužudė ją, mano motinią ir La Perlą — mūsų virėją. 

— Tavo tėvo nebuvo? 

Papurčiau galvą. 

— Už dvylikos mylių yra miestelis. Jis buvo išvykęs ten. 

— O tu? 

— Slėpiausi rūsyje už dėžės, kur mane nustūmė sesuo. 

— Tad tu matei... 

— Viską. Ir nieko negalėjau padaryti. Kai jie galop užtiko 
mane, išbėgau į kelią. Laimė, tuo metu mano tėvas jau artinosi 
prie asiendos su generolu ir kareiviais. 

— Su generolu? 

Linktelėjau. 

— El Presidente. Bet tai buvo labai seniai, prieš jam paimant 
valdžią. 

Beatričė atsistojo, jos akyse pamačiau ašaras. 

— Vargšas Daksas,— ji sukuždėjo.— Kaip turėjai tuomet išsi- 
gąsti. 

— Iš dalies taip blogai neatrodė, — pasakiau.— Buvau per jau- 
nas suprasti, kas išties atsitiko. Bet tėvas po šito pasikeitė. Ak, 
jis ir toliau gyveno. Dirbo. Rūpinosi manimi. Tačiau iš jo gyve- 
nimo kažkas nesugrąžinamai pasitraukė. 


Beatričė žengė artyn ir švelniai prisispaudė lūpomis prie ma- 
nųjų. Pajutau jos ašarų skonį. 

— Kada nors,— ji sukuždėjo,— šie namai vėl atgis ir prisipil- 
dys vaikų — tavo vaikų — krykštavimo. Tuomet ir prisiminimai 
nebebus tokie skaudūs. 

Už savęs išgirdau artėjančius žingsnius. Atsisukau — tai buvo 
Riebusis Katinas. | 

— Jau po pirmos, — tarė jis,— o Martineso vis dar nėra. 

— Kas nors jį bus užlaikęs. Ar priešpiečiams turime ko val- 
gyti? 

— Taip, jeigu jums tiks tai, ką valgėte šį rytą. 

Šyptelėjusi, Beatričė nusijuokė. 

— Tiks. Mums patinka tortillas su pupelėmis. 

Jis sugrįžo į namą, o aš, susirinkęs įrankius — kastuvą, kaup- 
tuką ir grėblį — užsimečiau juos ant peties. 

— Ar tu paneši šautuvą? 

— Taip,— atsakė ji, paimdama jį vamzdžiu į save. 

— Ne šitaip.— Pataisiau jos rankoje šautuvą.— Visada vamz?- 
dį laikyk nukreipusi nuo savęs ir žemyn. 

— Nemėgstu ginklų. Visad jų nemėgau,— Beatričė pažiūrėjo: 
į mane.— Nesuprantu, kodėl jis tau čia reikalingas. Per mylių my- 
lias aplink nieko nėra. | 

— Ar matai tą aukštą žolę? — paklausiau, parodydamas jai. 

Beatričė linktelėjo. 

— Šimtas vyrų joje galėtų slėptis, o tu nematytum, kol tavęs 
neužkluptų. 

— O jeigu jie ten ir būtų, — tarė ji, — ką laimėtų, užpuldami 
mus? 

— (OO ką jie laimėjo, užpuolę mano motiną ir seserį? — savo 
ruožtu šaltai paklausiau. 

Beatričė neatsakė. 

— Vienintelis jų ramstis — ginklai. Su ginklais jaučiasi galingi 
ir su kiekviena diena jų įsigyja vis daugiau. 

— Kai kuriems ginklai reikalingi gynybai. 

— Nuo ko? 

— Nuo vyriausybės kareivių teroro, — atsikirto ji iššaukiančiai. - 

Pažvelgiau į ją. 

— Aš geriau pažįstu kareivius, — pasakiau ramiai.— Nežinau 
nė vieno, kuris išties mėgtų kautis. Jie visai laimingi, slampinė- 
dami po savo šiltus barakus, ir niekad nekištų nosies į laukus, 
kur gali nukentėti. 

Priėjome- prie namų. Padėjęs įrankius, paėmiau iš jos šautuvą. 

— Ne, žmonėms ginklai reikalingi kariavimui. Jeigu įsteng- 
tume sustabdyti ginklų srautą; galbūt pasisektų užbėgti už akių 
mūsų laukiančiam kraujo praliejimui. Žinoma, jeigu jau ne per 
vėlu. 

Tylomis priartėjome prie paradinių durų. Riebusis Katinas lau- 
kė mūsų galerijoje. Tylėjo, kol Beatričė nepasišalino nusiprausti, 
po to pamojo man. 

— Žiūrėk,— padavė karišką binoklį ir parodė Martineso pir- 
kelės kryptimi. 

Prisidėjęs binoklį prie akių, apžvelgiau horizontą. 

— Nieko nematau. 

— Žiūrėk į dangų, tiesiai virš tos vietos, kur stovi namas. 

Vėl pažvelgiau ir išvydau juos — tris kondorus, tingiai sklan- 
dančius ore. Padėjau į šalį binoklį. 

— Na, tai kas? — užklausiau.— Laukuose, matyt, guli koks 
nugaišęs gyvulys. Daraisi it sena boba. 

— Man tai nepatinka, — spyrėsi Riebusis Katinas. 

Įsmeigiau į jį akis. Pakankamai ilgai jį pažinojau, kad abejo- 
čiau jo nuojauta. Daugeliu atžvilgių jis buvo panašus į girių žvė- 
rį. Iš anksto užuosdavo pavojų. 

— Gerai,— galop sutikau,— nuvyksime ten po priešpiečių.— 
Okay? 

Jis pažvelgė į mane pašaipiai — taip darydavo visada, kai į 
ispanišką šneką įterpdavau kokį anglišką žodį. Galiausiai jis link- 
telėjo: 

— D'accord.! 


a 

— Nenoriu iš čia išvažiuoti. — sušnabždėjo Beatričė, kai Rie- 
busis Katinas krovė į automobilį daiktus.— Čia taip ramu, tyku 
ir gražu.— Pasisukusi staiga priglaudė galvą prie mano krūti- 
nės.— Pažadėk man, Daksai, kad kada nors čia sugrįšime! 

— Mudu sugrįšime. 

Bet taip kalbėjomės prieš nuvykdami prie Martineso namų ir 
atrasdami minėtus žiaurumus. O dabar, kai naktį švilpėme miesto 
link, ji sėdėjo šalia manęs ir virpėjo. Kažin, ar norės dar kada 
grįžti į asiendą. 

Žvilgtelėjau į ją. Sėdėjo nuo šalčio įsisupusi į automobilio 
gūnią, įsmeigusi akis prieš save. Įdomu, apie ką ji galvojo, ką 
jautė. O labiausiai už viską mane domino, ar ji nesigaili atvažia- 
vusi pas mane. Tačiau ji nešnekėjo, o aš neverčiau. Beatričė ir 
taip daug per šią dieną patyrė. 

Beveik ketvirtą valandą ryto pagaliau sustabdžiau automobilį 
prie jos namų. Išlipęs nulydėjau iki paradinių durų. 

Ji atsigręžė. 

— Tu būsi atsargus, taip? a 

Linktelėjau. Suprantu, kad ketino paklausti dar kažko, vienok 
persigalvojo. 


! Sutinku (pranc.). 

— Nesirūpink,— tariau.— Pernelyg tave myliu, kad nesisaugo- 
čiau. 

Staiga ji apsivijo mane rankomis ir pravirko: 

— Daksai! Daksai| — kūkčiojo dusliai.— Viskas neteko pras- 
mės. Nežinau nė ką galvoti. 

— Tu pasielgei teisingai. Ginklų įvežimą būtina sustabdyti. Ir 
niekas šito nesužinos. 

Beatričė ilgai žiūrėjo man į akis. Pamažu liovėsi verkusi. 

— Tikiu tavimi. Galbūt todėl, kad esu moteris ir tave myliu. 
Bet aš tikiu tavimi. 

Pabučiavau ją. 

— Eik vidun ir miegok,— pasakiau švelniai, — tu pavargai. 

Ji linktelėjo. 

— Daksai, užmiršau tau padėkoti. 

— Už ką? 

— Už savo dėdę. Jis man viską papasakojo. 

— Tavo dėdė kvailys, — pasakiau šiurkščiai. — Galėjo tave nu- 
šauti. Be to, jam reikėjo pagalvoti ir apie tai, kad jį sugaus. 

— Tu nesupranti. Jis dievina mano tėvą, o kadangi jo čia nė- 
ra, tai jis stengiasi mane globoti.— Beatričė nusijuokė, ir man pa- 
lengvėjo.— O iš tikrųjų beveik visą laiką aš turiu jį globoti. 

— Na, neleisk jam daugiau įsivelti į jokius nemalcnumus. 

Ji uždėjo ranką ant mano peties. 

— O toji amnestija ar šį sykį ne triukas? 

— Tai ne triukas. 

Beatričė akimirką žvelgė man į akis, paskiau pasistiebusi grei- 
tai pabučiavo. 

— Labanakt. 

Laivo triumas buvo tamsus ir nuo mašinų alyvos 
bakų pritvinkęs slogios smarvės. 

— Ar čia esama šviesos? 

Kapitonas linktelėjo ir pamojo savo kišeniniu prožektoriumi. 
Jūrininkas pasuko jungiklį, ir dvi lemputės užsižiebė liguista 
gelsva šviesa. Nedidelis triumas buvo vžkrautas sunkiomis me- 
dinėmis dėžėmis. Pasigręžiau į leitenantą Žiraldą. 

— Lyg panašu. 

— Atidarykite dėžę, — įsakė Žiraldas. 

Du kareiviai nutraukė žemyn vieną dėžę ir mačetėmis ėmė 
plėšti jos viršų. Stebėjau kapitoną. Braškant plėšiamoms lentoms, 
jo veidas išliko bejausmis. 


— Ginklai! — plieniniame triume šaižiai nuaidėjo kareivio bal-. 
sas. 
Kapitono veidas nepasikeitė. Pasisukau ir pažiūrėjau į ati- 
darytą dėžę. Spindėjo plona apsaugine alyvos plėvele sutepti au- 
tomatai. Paėmiau vieną ir ėmiau žiūrinėti. Ženklai buvo smulkūs, 
tačiau ryškiai įrėžti. Net nesistengta jų užmaskuoti. KUPPEN FAR- 
BEN GESELLSCHAFT e. g. Žinojau, ką tos mažosios raidės reiš- 
kia — Rytų Vokietija. Tai senasis ginklų fabrikas rusų zonoje. 
Jie paliko tą patį pavadinimą, kadangi kai kuriose pasaulio vie- 
tose jis vis dar įkvėpdavo pagarbą. Kas gi žinos, kad šitą kom- 
paniją valdo visiškai kita administracija, negu likusiąją Vaka- 
ruose ir išmestą iš ginklų gamybos verslo. 

Mestelėjau šautuvą kareiviui. 

— Atidarykite kitas dėžes. 

Pasisukau į kapitoną. 

— Jūs turite jų pakrovimo sąskaitas? 

— Žinoma. Tąi dalis krovinio į .kitą mūsų paskirties uostą. 

— Suprantu. Gal galėčiau jas: pamatyti? 

Pirmą kartą kapitono veidas nežymiai pasikeitė. Akies kampu- 
čiu paskersavo į muitinės inspektorių, tylomis stovintį greta. 

— Aš jų neturiu. 

— O kas jas turi, kapitone? 

Jis neatsakė. 

— Nagi, kapitone, — tarlau,— kažkas privalo jas turėti. 

Šis atsakė sunkiai prisiversdamas: 

— Man regis, jos per klaidą galėjo Įsimaišyti tarp kitų są8- 
kaitų. | 

— Norlte pasakyti, kad sąskaitos muitinėje? 

Jis nenoromis linktelėjo, 

Kreipiausi į muitinės inspektorių: 

— Ar jūs jas matėte? 

Vyriškio akys buvo baugščios, 

— Ne, ekscelencija,— jis sumikčiojo— Mums neleidžiama ti- 
krinti tokių sąskaitų. Jog nukreipiamos pačiam vyriausiajam Ins- 
pektoriui, 

Atslsukau į Žiraldą: 

— Palikite pusę savo vyrų čia. Kitus paslimkite Ir eikite su 
manimi. 

— Si, excelencia! — pirmą sykį pastebėjau jaunojo leitenanto 
akyse vis didėjančią pagarbą. Kai šį rytą šeštą valandą atėjau 
pas jį į. kareivines, to neparodė, Jis protestavo prieš šitokį reidą, 
esą vienintelė jo pareiga — saugoti mane, 

— Tad jūsų pareiga aiški, — pasakiau, — jūs turėsite mane ly- 
dėti Ir saugoti. 

Minutėlę jis spoksojo į mane, 


262 


— Privalau tai suderinti su savo vyresnybe. 

— Leitenante, jūs nedeėrinsite su niekuo! — ištariau sarkastiš- 
kai.— Jūsų. instrukcijos labai aiškios. Kaip atrodys, jėigu aš pa- 
sakysiu e] Presidente, kad nusižengėte joms? Kad aš ką tik su- 
grįžau po dviejų dienų kalnuose, o jūs tuo tarpu dykinėjote ka- 
reivinėse? —- 

Žiraldas kiek pagalvojo, bet netruko šuvokti, kuri iš dviejų 
blogybių mažesnė. Net jeigu jo sprendimas lydėti mane pasiro- 
dytų neteisingas, tatai bent nekainuotų jam laipsnio. O jeigu e! 
Presidente sužinotų, kad kalnuose buvau vienas, tai jis vargu 
išsipirktų vien laipsniu. 

Jis prikėlė savo vyrus, ir, sulipę į du džipus, jie nusekė pas- 
kui mano automobilį į uostą. Laivas jau buvo prišvartuotas prie 
krantinės. Stovėdamas ant jos, pilkoje ryto -prieblandoje žvelgiau 
į tokstiebį, ant kurio plevėsavo vėliava su ryškiai raudona ir 
žalia Kampiono linijų emblema. Tai ir bus vienas iš jo laivų, 
pamaniau, kopdamas trapu. | 

Dabar, kai aptikome ginklus, Žiraldo elgesys pasikeitė. Įsa- 
kinėjo be jokių dvejonių. Vėl kreipiausi į kapitoną ir mokesčių 
inspektorių: 

— Gal malonėtumėte nueiti drauge su manimi į vyriausiojo 
Muitinės inspektoriaus kontorą? 

Nelaukdamas atsakymo, plieniniais laiptukais pasikėliau į at- 
virą denį. Po triumo smarvės šiltas gaivus jūros oras tiesiog kve- 
pėjo. Įtraukiau oro pilna krūtine. | 

Deniu atskubėjo Riebusis Katinas. 

-— Ką tik atvyko el Presidente! 

Išpūčiau akis, 

— Čional? | 

=— SI, Jis doke, laukia taves. 

Atsakyti nė nereikėjo - Riebusis Katinas Ir taip suprato, ką 
aMiekas Kur tik mieste nepajudėčiau, e/ Presidente tuoj pat su- 
Ino, 

Nuseklau paskui Riebųjį Katiną prie trapo Ir pažvelgiau že- 
myn, El Presidente, apsuptas kareivių, stovėjo šalia savo didžiojo 
juodo limuzino, Kilstelėjęs galvą, pamatė mane Ir pamojavo. At- 
sakiau į jo pasveikinimą Ir nusileidau trapu. Kareiviai prasiskyrė, 

— Ką tu radai? 

Prieš atsakydamas, trumpai dėbtelėjau į e! Presidente, 

— Ką Ir tikėjausi rasti. Ginklus, Komunistų ginklus. Tokius 
pačius, koklus atėmėte kalnuose iš bandoleros, 

B] Presidente minutėlę goksojo į mane, paskiau pasisuko į šalį: 

— Hojosai! 

Policininkas tuoj pat išdygo iš už automobilio. Pirmą sykį iš- 
Vydau jį su uniforma. Ant jo pečių švytėjo auksiniai pulkininko 
Pusmėnuliai. 

— Si, excelencia! 

— Pulkininke, nukreipkite į laivą būrį kareivių konfiskuoti 
ginklus. 

— Nebereikia, ekscelencija,— pasakiau greitai. — Leitenanto 
Žiraldo vyrai jau saugo juos. 

— Su tavimi Žiraldas? Puiku. 

— Aš einu į vyriausiojo inspektoriaus kontorą. Man, pasakė, 
kad pakrovimo sąskaitos pas jį. 

— Eisiu su tavimi, — nuožmiai tarstelėjo e! Presidente.— Regis, 
mano pusbrolis turės daug ką paaiškinti. 

Laivo kapitonas ir muitinės inspektorius patraukė pirma mū- 
sų, kai mes doku pasukome muitinės pastato link. E! Presidente 
konfidencialiai. paėmė mane už parankės jir pritildė balsą: 

— Kaip tu sužinojai apie ginklus? Iš merginos? 

— Ne, iš Martineso, to seno valstiečio, gyvenančio netoli ma- 
no asiendos. Būndoleros jį kankino už tai, kad draugavo su ma- 
nimi, po to, palaikę negyvu, paliko. Jis nugirdo juos šnekant. 

Melas buvo patogus. Norint jį nuneigti, tektų senuką iškasti 
iš po žemės, kas dėl to varginsis? 

— Martinesas? Ar tas žmogus, kuris laikė gyvulius? 

Išverčiau į €! Presidente akis. Jis nesiliauja mane stebinęs. 
Paskutinį kartą jis matė Martinesą ne mažiau kaip prieš trisde- 
šimt metų, ir vis dėlto iškart jį prisiminė. 

— Taip. 

— Neįsivaizdavau jį esant gyvą,— burBtelėjo susimąstęs e! 
Prėsidente.— Mes gaudavome iš jo viščiukų. Turbūt dabar labai 
senas? 

Priėjome muitinės barako duris, ir Hojosas šoko į priekį jų 
atidaryti, paskiau, pasitraukęs į šoną, praleido vidun mudu su 
e] Presidente. Du klerkai išsigandę kilstelėjo galvas nuo savo ra- 
šomųjų stalų. 

— Ar mano pusbrolis viduje? 

— Aš... aš nežinau, — nervingai pralemeno vienas iš jų, pusiau 
pasikeldamas nuo kėdės.— Aš pažiūrėsiu, jūsų ekscelencija. 

— Aš pats pažiūrėsiu! | 

Klerkas vėl susmuko į kėdę, o el Presidente prasibrovė pro. jį 
į kabinetą. Pro atviras duris pamačiau, kaip vyresnysis inspekto- 
rius pašoko ir išsitempė, atiduodamas pagarbą. 

— Ten, tame laive ginklai! — užriaumojo e! Presidente. 

Vyresnysis inspektorius staiga išblyško. 

— Ekscelencija, aš nežinojau, patikėkite manimi. 

— Melagi! Išdavike! Pakrovimo sąskaitos čia, tavo kabinete, 
duokš man jas! — valdingai ištiesęs ranką e! Presidente žengė 
rašomojo stalo link. 

Aš taip pat įėjau į kabinetą, Hojosas — šalia manęs, o tuo me- 
tu vyresnysis inspektorius tarsi pametęs galvą, stengėsi atitraukti 
rašomojo stalo stalčių. Pagaliau jis atsidarė, ir inspektorius ranka 
paniro jo vidun. Blykstelėjo metalas, ir prie pat mano ausies 
nugriaudėjo šūvis. Kulkos smūgis nubloškė vyresnįjį inspektorių 
atatupstą prie sienos. Akimirką jis taip kybojo, paskiau nuos- 
tabą jo akyse pamažu ėmė keisti nebūtis, ir Žmogus nerangiai 
sukniubo ant grindų. 

Grįžtelėjau į Hojosą. Stovėjo su teberūkstančiu revolveriu 
rankoje, kiek įtempęs savo plonas lūpas. 

— Aš pamačiau revolverį! 

Užuot atsakęs, nuėjau prie rašomojo stalo ir, peržengęs negy- 
vėlį, įkišau ranką į stalčių. Ištraukiau popierius, susegtus dideie 
metaline sąvarža. 

— Štai jo revolveris, — tariau ramiai. 

Pastebėjau Hojosą ir e] Presidente žaibiškai susižvalgant ir su- 
pratau, kad visai nesvarbu, ką tasai žmogus ketino daryti. Jis 
jau buvo pasmerktas dar prieš mums įžengiant į kabinetą. Nu- 
leidau akis į popierius ir greitai juos perverčiau. Tačiau pakro- 
vimo sąskaitos, jeigu išvis kada tokios egzistavo, buvo dingusios. 

Šalia ginklų, matyt, buvo dar kažkas, ko aš neturėjau atskleisti. 

— Mano pusbrolis,— iarė el Presidente.— Mano pa- 
ties kūnas ir kraujas. 

Dėbtelėjau virš rašomojo stalo į jį — nors ant rankovės ir 
juodavo gedulo raištis, neatrodė labiau apgailestaująs negu va- 
kar muitinėje. Aš tylėjau. 

— Tu buvai teisus, — pritarė, — ginklai patekdavo laivais. Nie- 
kada nebūčiau tuo patikėjęs. Paskyriau savo paties giminaitį at- 
sakingu už uostą. Jeigu negalėjau pasitikėti juo, tad kuo apskri- 
tai tikėti? 

Vėl neturėjau ką atsakyti, tačiau viena žinojau: iš tikrųjų jis 
nepasitiki niekuo, išskyrus save patį. 

— Įsakiau prižiūrėti uostą Hojosui,— jis kalbėjo toliau.— Da- 
bar jį kontroliuos armija. 

— Kas ištiko muitininkus? — paklausiau. 

— Jie kalėjime. Visi jie ėjo išvien su juo. 

— Jūs radote įrodymų? 

— Aš radau ginklus, — atkirto jis.— Kokių dar reikia įrody- 
mų? Be jų žinios ginklai negalėjo būti iškraunami iš laivo. 

— O kapitonas? Kas su juo? 

— Mes jį paleisime. Ką gi kita daryti? Negi duosi jam pas- 
kambinti į Amerikos ambasadą ir sukelti didžiulį skandalą tokiu 
laiku, kai mes stengiamės pasiskolinti dvidešimt milijonų dole- 
rių? 

Šis jo pareiškimas turėjo savotiškos logikos. Šiuo metu tikrai 
negalime veltis į tokius nemalonumus. Atsistojęs nuėjau prie 
lango. 

Laivas tebestovėjo uoste. Jeigu tai nebūtų buvęs Kampiono 
laivas, plaukiojantis su mūsų vėliava, galėtume uždrausti įplaukti: 
visai flotilei. Bet kaipgi uždarysi uostą laivams, plaukiojantiems 
su mūsų pačių vėliava? Ginklai vis tiek) plūs vidun. Reikia su- 
galvoti kokį kitą būdą. 

El Presidente priėjo prie lango ir atsistojo greta, 

— Visados nėra taip paprasta. 

Pasisukęs dirstelėjau į jį. 

— Kai buvau jaunas, maniau žinąs visus atsakymus. Vė- 
liau, patekęs į palacia, supratau, kad greitų ir lengvų at- 
sakymų nėra. Mažiausi dalykai geba išaugti iki neįveikiamų pro- 
blemų. Ir visą laiką Žmonės tave spiria — daryk tą, daryk aną. 
Iš pradžių vienaip, paskiau kitaip; ir būna momentų, kai norėtum 
atsiimti žodžius, kažkada ištartus per nežinojimą. Niekas to ne- 
supranta, kol pats neatsisėda į vienišą ir nepatikimą valdžios kė- 
dę. Tik tada žmogus įsitikini, kiek iš tikrųjų mažai teišmanai. 

— Nuvykęs į Niujorką, pasikalbėsiu su Kampionu. Galbūt jis 
žinos, kaip užkirsti kelią ginklams į jo laivus. 

— Gali pasikalbėti, — bur4elėjo seniokas,— tačiau tai ne- 
padės. Kaip Kampionas galės sukontroliuoti kiekvieną! krovinių 
pervežimo užsakymą. Turėtų tikrinti kiekvieną triumą, kiekvieną 
konteinerį. O jeigu šitaip ir elgtųsi, ar ilgai išsilaikytų? 

— Aš vis tiek su juo pasitarsiu. 

— Pradedu manyti, kad tėra vienintelis būdas išspręsti šią 
problemą — nusivesti į kalnus armiją ir vieną sykį išvalyti juos 
nuo tų prakeiktų bandoleros, išžudyti juos visus. 

— Tai ne išeitis, — užginčijau.— Tektų žudyti ir moteris, ir 
vaikus, o šito daryti negalima. Jeigu tai ir būtų vienintelis kelias, 
pasaulis pasibaisėjęs nusigręžtų nuo mūsų. 

— Žinau, Amerikiečiai apkaltintų mus diktatoryste, o sovie- 
tai pavadintų amerikietiškojo imperializmo atšaka.— E] Presiden- 
te giliai atsiduso.— Nelengva-man. Sėdžiu čia surištomis ranko- 
mis, o kiekvieną dieną dar keli žmonės nužudomi arba šukirši- 
nami prieš mane. O aš galiu tik gintis, jokiu būdu ne pulti. Tai 
Karas be išeities. 

— Amnestija... 

Jis įsispitrijo į Mane: 

— Amnestija niekalas! Ar atėjo nors vienas bandolero arba 
revoliucionierius? Ne, ir neateis niekad. Tu turi su tuo susifaikyti. 

— Ji įsigaliojo tik prieš dvi savaites, — tariau.— Jie vis dar 
svaIsto. 

E] Presidente pasitraukė nuo manęs ir sugrįžo prie rašomojo 
stalo. Prabilo sausu tonu: 

— Jeigu nori ir toliau save apgaudinėti —.prašau. Aš verčiau 
žiūrėsiu realiai. — Jis sunkiai atsisėdo į kėdę.— Paimkime kad ir 
tą niekingą kirminą, kurį tu paleidai. Ar sulaukei kokios nors 
žinios iš jo? Arba iš jo brolio, to bailaus išdaviko? Ar, pagaliau, 
iš merginos? 

Nieko neatsakiau. Negalėjau e] Presidente atskleisti, iš, kur 
sužinojau apie ginklus. 

Man tai buvo įrodymas, kad amnestija mažų mažiausia bus 
svarstoma ir vertinama. Atsistojau prieš jo rašomąjį stalą. 

— Jūs neatšaukiate savo pasiūlymo? 

— Man ir nereikia jo atšaukti— atsakė e! Presidente su panie- 
ka.— Nėra reikalo atsisakyti viešo pasiūlymo, kai asmeniškai esi 
įsitikinęs, kad jo niekad nepriims. Šitaip nors atsakomybę už ne- 
pavykusią amnestiją galima bus suversti ant jų galvų.— Jis stai- 
ga pakeitė toną.— O kaip mergina? Kokie tavo planai? 

— Nežinau. Negalvojau. 

— Tad verčiau pagalvok. Man regis, susipažinęs su ja, tu pa- 
sikeitei. 

— Ką turite omenyje? 

— Tu Kortegvoje jau beveik mėnuo,— tarstelėjo jis su lūpų 
kampučiuose virptelėjusia šypsenėle,— ir dar nepasitaikė nieko 
panašaus į skandalą. Nė vienas tėvas ar vyras neatbėgo skųstis! 


Kai įėjau į kambarį, portjeros kaip paprastai buvo užtrauktos. 

— Ampara, aš rytoj išvykstu. Atėjau atsisveikinti, 

Ji pakėlė galvą nuo rašomojo stalo. Jos balsas skambėjo ne- 
jaukiai, tarsi sklistų labai iš tolo. 

— Labai miela iš tavęs tai girdėti. Juk, tiesą sakant, galėjai ir 
nesivarginti. 

— Pats to norėjau,— ištariau, prieidamas prie jos.— Ar, ne- 
galėčiau tau kuo padėti? 

— Man? — nustebo ji.— Kodėl nori man padėti? 

— Dėl priežasčių, kurių daugumą žinai. Bet svarbiausia, kad 
nesmagu tave tokią matyti, 

Ampara blėstelėjo tiesiai Man į akis. Jos žvilgsnis buvo ramus 
ir atsainus, tarsi kalbėtume apie kokį kitą asmenį. 

— Tu turi galvoje narkotikus? 

— Taip. Supranti, yra tokių vietų, kur tau galėtų padėti. Pa- 


gydytų tave. 
267 


— Nuo ko mane gydytumei, Daksai? Nuo vienintelės ramy- 
bės, kurią pažinau? 

— Bet tai netikra ramybė, Ampara, tu pati žinai. Tai tik 
iliuzija. 

Vėl Ampara ramiai pakėlė į mane akis. 

— Ar tu norėtum, kad vėl sugrįžtų ankstesni laikai? Kankin: 
tis, gyvenanti nuolatinėje baimėje, nuolatos beprotiškai geisti 
dalykų, kurių niekad negali turėti? Ne, ačiū. Nesvarbu, kad tai 
tik iliuzija. Leisk man ją turėti, Daksai. 

— Bet tu tik iš dalies gyveni. 

— Gyventi iš dalies geriau, negu išvis numirti. — Ji nuleido 
akis. į rašomąjį stalą priešais save ir pakėlė kažkokį laišką. — Štai, 
pažiūrėk, Daksai. Ar žinai, ką aš veikiau? 

Papurčiau galvą. 

— Stengiausi parašyti užuojautos laišką. Dvi dienas bandžiau 
parašyti savo giminaičio šeimai ir paaiškinti jiems, kaip man 
gaila, jog jis turėjo žūti per mano garbėtrošką tėvą. 

Amparos tonas ėmė darytis kiek isteriškas. 

— Ar tu žinai, kiek kartų man teko rašyti šeimoms žmonių, 
kuriuos nužudė mano tėvas? Negaliu nė suskaičiuoti, kiek jų 
daug. 

— Tai buvo nelaimingas atsitiktinumas, — pasakiau.— Tavo tė- 
vo kaltinti negalima. 

— Tai nebuvo atsitiktinumas. Vienintelis atsitiktinumas — kad 
tu sužinojai tai, ko tau nederėjo žinoti. Nuo to momento mano 
giminaitis buvo pasmerktas. Praeitą vakarą ėjau į jo namus. Iš- 
vydau jo našlę juodais rūbais ir vaikučius išplėstomis akimis, 
dar gerai nesuvokiančius, kad tėtis juos paliko amžinai. Negalė- 
jau įžengti į tuos namus viską žinodama. Tad sugrįžau namo ir 
pradėjau rašyti šį laišką. 

Ampara piktai suglamžė popieriaus lapą ir išmetė į šiukšlių 
krepšį. Paėmė cigaretę ir drebančiais pirštais užsirūkė. Po kelių 
akimirkų pirštų drebulys liovėsi, ir ji vėl dirstelėjo į mane. Kai 
prašneko, jos balsas buvo ledinis ir abejingas. 

— Kaip tu gali būti toks kvailas, Daksai? Visi atsakymai, ku- 
rių ieškai, — tavo paties rankose. Nužudyk: jį, Daksai, ir visa tai 
baigsis. Pradedu manyti, kad jis netgi laukia to. Jis su šituo su- 
tiktų. 


Tą patį vakrą stovėjau prie Beatričės namų slėnksčio, o tar- 
naitė man aiškino, kad ji su savo dėde išvykusi. Ne, ji nežinanti, 
kur jie išvykę. 

Tiktai kitą rytą, man atėjus į e] Presidente kabinetą atsisvei- 
kinti, jis išsitarė, kad juodu vakardienos lėktuvo reisu išskrido į 
Majamį. 

— Šis vizitas griežtai neoficialus, — įspėjo Džeremus, 
kai išlipome iš automobilio.— Jeigu kas paklaustų, senatorius 
neigs, kada nors su jumis kalbėjęsis. 

— Suprantu — linktelėjau.— Esu dėkingas, kad kas nors išvis 
teikiasi su manimi šnekėtis.— Ir tai buvo teisybė. Džordžo Bold- 
vino lūkesčiai nepasitvirtino — iš Vašingtono nesulaukėme jokios 
oficialios reakcijos. 

Tris savaites lūkuriavau, paskiau ėmė slėgti vidinė įtampa. 
Naujienos iš tėvynės buvo nekokios. Vienas kalnų kaimelis vi- 
siškai perėjo bandOleros žinion. Jiems išvaryti prireikė pusės di- 
vizijos kareivių, o kai šie iš tenai išvyko, paskui save nepaliko 
nieko. Žuvo visi gyventojai -— penkiasdešimt septyni asmenys — 
vyrai, Moterys ir vaikai. 

Įvykio mastai buvo tokie stambūs, kad net e! Presidente ne- 
pajėgė jo nuslėpti, ir laikraščiai mirgėte mirgėjo smulkmenomis. 
Nepaisant jų noro nušviesti visą istoriją objektyviai, ji nuskam- 
bėjo taip, lyg dėl jos būtų kalta vyriausybė, o būndoleros — tarsi 
kokie romantiški didžiai iškraipytos amerikietiškos praeities per- 
sonažai. Komunistinė spauda ir daugelis Europos laikraščių buvo 
Kur kas kategoriškesni — rėksmingai kaltino €! Presidente, kad 
kaimelio sunaikinimas — tai represijos aktas prieš liaudies suki- 
limą. Keli komunistinio bloko nariai net grasino iškelsią šį klau- 
simą Jungtinėse Tautose. 

Žinoma, jie to nepadarė, tačiau šios kalbos ir grasinimai mums 
neišėjo į gera. Amerikoje ėmė žiūrėti į e] Presidente kaip į dar 
vieną Peroną, Batistą ar Truchilją, o amerikiečių politikai, visad 
itin jautrūs savo rinkėjų nuotaikoms, dėl mūsų net piršto nedrįso 
pajudinti. 

Tik gavęs šifruotą telegramą iš e! Presidente, nutariau paban- 
dyti reikalą paspartinti. Būndoleros beveik tris dienas laikė su- 
kaustę armiją minosvaidžių įr patrankų ugnimi, ir mūsų nuostoliai 
pranoko oficialiuose pranešimuose minimus. Buvo panašu, kad 
priešas paprasčiausiai užims dar vieną kaimelį, ir vėl viskas pa- 
sikartos iš naujo. Dargi neaišku, ar mūsų armijai pavyks juos iš- 
stumti. 

Nors sykį buvau pasirengęs pasinaudoti senio pranešimu ne- 
svarstydamas. Mačiau, kaip beprasmiškai jie nuniokojo Martine- 
so sodybą. Nukėlęs telefono ragelį, paskambinau į Vašingtoną 
Džeremiui ir perskaičiau jam +! Presidente pranešimą. | 

Kai baigiau, kitamė laido gale kurį laiką buvo tylu. Paskiau 
jis paklausė: 

— Ar kam nors iš mūsų vyriausybės narių visa tai parodėte? 

— Kam galėčiau parodyti? — paklausiau.— Mes ir taip jų aky- 
se pasmerkti. Juk Boldvinas turėjo atsiųsti raportą, bet aš vis 
tiek nesulaukiau nė žodžio. 

Džeremis vėl prašneko, šį sykį nerūpestingu balsu: 

— Ar jūs prisimenate mūsų senąjį namą Iškyšulyje? 

— Žinoma.— Savo pirmąją vasarą Jungtinėse Valstijose buvau 
ten praleidęs savaitgalį — Nežinojau, kad jūs dar jį turite, 

— Jis vis dar priklauso mūsų šeimai. Retkarčiais nuvykstu 
ten, jei tik pasiseka atitrūkti nuo reikalų. Ketinu ten būti Ir šį 
savaitgalį. Jeigu pajėgsite iškęsti ramybę, ar nesutiktumėte prisi- 
dėti prie manęs? 

— Mielai,— Džeremis, matyt, kažką turėjo omenyje, šiaip n»- 
būtų Mane kvietes, 

— Gerai. Užvažiuosiu jus pasiimti iš konsulato. Mes turbūt 
vyksime automobiliu, 

— Galime pasirinkti geresnį būdą — nuskristi ten. 

— Nežinojau, kad turite lėktuvą, 

-— Neskaitote savo paties laikraščių — pasaklau ramiai.— Sju 
Enė skyrybų sutartyje pasirodė labai dosni, 

Iki ten nenukakome. Džeremis neišsitarė, kad susitiksime su 
senatoriumi, Paprastai šiuo metų laiku Iškyšulys esti gana tuš- 
čias, ir senatorius pats atidarė duris. Buvo nerūpestingai apsi- 
rengęs: megztiniu, laisvomis kelnėmis ir teniso batukais. 

— Sveiki,— pasitiko ištiesdamas ranką.— Seniai norėjau su 
jumis susipažinti, Vis neturėjau progos padėkoti jums už pastan- 
gas dėl mano brolio. | 

Akių kampučiu dėbtelėjau į Džeremį ir įžvelgiau jo veide 
nežymiai įsitempiant raukšlės. Keista, dėl brolio mirties jis kaž- 
kodėl kaltino save. Jam atrodė, kad privalėjo imtis didesnių at- 
sargumo priemonių, tačiau aš puikiai žinojau, kokios jo buvo ga- 
limybės. 

— Padariau, ką galėjau, — pasakiau. 

Nusekėme paskui senatorių į nedidelę studiją. Namuose buvo 
tylu, Rodės, nieko arti nėra. 

— Išgersite? 

— Ačiū, aš ne, — atsisakiau. 

Sutaises škotiško viskio su vandeniu Džeremiui Ir sau, |is at- 
sisėdo priešais mane, 

— Džeremis jau turbūt jus įspėjo, kad šis vizitas visiškai ne- 
oficialus. Nežinau, kaip galėčiau jums padėti, tikriausiai niekaip. 
Tačiau norėčiau jus išklausyti kaip draugas. 

Vėl pažvelgiau į Džeremį. 

— Papasakokite jam viską,— paragino šis. 

Taip Ir padariau. Nuo pat pradžios, nieko nepraleisdamas. Pra- 
dėjau trumpa Kortegvos Istorija ir papasakojau jam, kas buvo 

prieš el Prėsidenie perimant valdžią. Paskiau apsakiau, kas įvyko 
Kortegvoje po to, Jis klausėsi ramiai, atidžiai, pertraukdamas tik 
vienu kitu pasitikslinančiu klausimu. Kai baigiau pasakoti, buvo 
praslinkę bemaž dv! valandos, 

— Ko gero, per ilgai kalbėjau. 

— Visai ne,— atsakė senatorius.— Man buvo be galo įdomu, 

— Dabar aš išgerčiau. 

„Atsistojęs jis sutaisė mums visiems trims gėrimų, ir vėl grįž- 
telėjo į mane: 

— Tai sakote, kad visados būdavę bandoleros, tačiau dabar 
juos remia komunistai? Jūs tuo įsitikinęs? Visi, kurie prašo mūsų 
pagalbos, sako tą patį. 

— Aš pats Mačiau ginklus, — tariau.— Laikiau juos savo ran- 
kose. Jie pagaminti senajame fon Kupeno ginklų fabrike Rytų 
Vokietijoje, 

Senatorius pamažu linktelėjo, 

—'Esu šiokių tokių šnekų apiė tai girdėjęs. Jie tariamai ga- 
mina tik žemės ūkio techniką.— Jis siekė cigaretės, tačiau pas- 
kiau pakeitė ją cigaru, kurį įsidėjo į burną neužsidegdamas.— 
Žinote, jūsų prezidentas irgi anaiptol ne tobulybė, Pats kone ban- 
ditas. 


— O kuris prezidentas tobulybė? — atrėmiau.— Koks būtų ty- 
ras ir doras jūsiškis, patys pripažinsite jį vien kaip neblogą ge- 
nerolą.! 

Senatoriaus akis sutraukė vos pastebimos linksmos raukšlelės. 
Mačiau, kad jam mano žodžiai patiko, nors jų ir nepakomentavo, 
tik prikišo sau prie cigaro degtuką. 

— Šitiek Ir aš galiu pasakyti apie mūsiškį, — pridūriau.— Pa- 
galiau, kai e] Presidente nusileido iš kalnų, jis atstovavo vien tik 
Kortegvos liaudžiai. Neturėjo jokios užsienio paramos, netgi Ame- 
rikos. Buvote pernelyg susisaistę su ankstesne vyriausybe, kad 
suteiktumėte jam kokią nors paspirtį. Ką jis yra nuveikęs — nu- 
veikė pats, padedant tik kortegviečiams. 

— Ar jūs įsitikinęs, kad šiandien jis reprezentuoja daugumos 
kortegviečių valią? — ūmai užklausė senatorius. 

Prieš atsakydamas, minutėlę žvelgiau į jį. 

— Nežinau. Ir rimtai abejoju, ar kas nors iš mano tėvynainių 
sugebėtų jums į tai atsakyti. Jis pažadėjo rinkimus, kad žmonės 
galėtų nuspręsti, tačiau rinkimai tik su vienu kandidatu būtų 
farsas. O iki šiol neapsireiškė joks kitas kandidatas. 

—- Ar jums teko girdėti apie žmogų pavarde Gajanosas? — už- 
klausė suktai senatorius, 


| Turimas omenyje. prezidentas Eizenhaueris, 

— Daktarą Gajanosą žinau, nors asmeniškai jo nepažįstu — 
Akies kampučiu išvydau Džeremį dirstelint į Mane ir nusišypso- 
jau.— Tačiau pažįstu jo dukterį. 

— Aš nepažįstu nei daktaro Gajanoso, nei jo dukters, — rimtai 
pasakė senatorius, — tačiau yra keletas mano kolegų kongresme- 
nų, kurie, atrodo, tiki jo perspėjimu. esą amnestija ir rinkimų pa- 
siūlymas — tik triukas įvilioti jį į šalį, paskui areštuoti ar nu- 
žudyti. 

Pirmą sykį bemaž nesusivaldžiau. 

— Mažiau kaip prieš dvi savaites nedideliame kaimelyje žu- 
vo penkiasdešimt septyni vyrai, moterys ir. vaikai. Galbūt juos 
nužudė būndoleros, galbūt — kareiviai; tai priklauso nuo to, ko- 
kius laikraščius skaitote. Bet man neturi reikšmės, kas juos nužu- 
dė. Svarbiausia — kad jie mirę, ir už jų mirtį atsakingi Žmonės, 
remia netgi būndoleros ginklais ir pinigais. Kareivius pasiuntė ne 
tam, kad užpultų kaimelį su moterimis ir vaikais. Juos pasiuntė 
vaduoti nuo būndoleros. Pernelyg ilgai mano kraštas buvo valdo- 
mas žmonių, užgrobusių valdžią kraujo praliejimu. Jeigu dak- 
tarui Gajanosui rūpi tas, ką jis skelbia, tegul pasirodo ir iškelia 
savo kandidatūrą prezidento rinkimams. Pasaulis greitai pamatys, 
ar tai iš tikrųjų triukas. Tačiau bijau, kad ir Gajanosas nė kiek 
ne geresnis už kitus. Kur kas saugiau užgrobti valdžią jėga, ne- 
gu pralaimėti per rinkimus. 

— Arba rizikuoti gyvybe, — pastebėjo senatorius. 

Įrėmiau į jį akis. | 

— Ypač jo gyvybe. Ar ji kuo nors vertesnė už kitas? 

Senatorius susimąstęs stebeilijo į mane minutėlę, paskiau vėl 
prašneko jau švelnesniu balsu: 

— Pasaulis pilnas bailių, reikalaujančių, kad didvyriai žūtų 
už juos. Ž 

Netrukus pakilau. 

— Atleiskite, kad sutrukdžiau jus ilgiau nei ketinau. Dėkoju 
jums, kad mane išklausėte. 

— Ne, tai aš turėčiau jums dėkoti, — paprieštaravo senatorius, 
pakildamas nuo kėdės.— Aš daug sužinojau. Bet, kaip jau sakiau, 
nežinau, ką galiu padaryti. 

— Jūs klausėtės, ir tai jau daug reiškia. Daugiau, negu bet 
kas iš jūsų vyriausybės teikėsi padaryti. 

Mes nuėjome prie durų. 

— Norėčiau vėl su jumis pasimatyti; — pasiūlė senatorius.— 
Viešoje kompanijoje, kad taptume draugais. 

— Ir aš to norėčiau. 

— Ar primtumėte mano sesers pakvietimą pietums, jeigu jis 
jums būtų atsiųstas? 

— Su malonumu. 

jantį mažą berniūkštį— Ji būtų mane nudėjusi, jeigu jūs būtu- 
mėte atsisakęs. Trūks plyš ji trokšta susipažinti su jumis. 

Tai nutiko pirmadienio vakarą, man sugrįžus iš Iš- 
kyšulio. Džeremis vėl išvyko į Vašingtoną, kur naujienų agentū- 
ra buzro paskyrusi jam būstinę, o aš praleidau ilgą sekinančią 
dieną, dalyvaudamas visokių nereikšmingų JT komitetų posė- 
džiuose. Buvo jau po vienuoliktos, kai pakėliau galvą nuo ra- 
šomojo stalo konsulate. Jaučiausi sudirgęs ir žinojau, kad neuž- 
migsiu. Staiga toptelėjo, kad dar nepietavau. 

Prie įėjimo į „El Maroką“ patsai Džonas Perona, atkabinęs 
aksominę virvę, praleido mane iš minios vidun. Sveikindamasis 
jis garsiai atsiduso. 

Nusišypsojau jam. 

— Atrodote ne itin laimingas. 

— Kas gi tokioje vietoje gali jaustis laimingas? — jis nužvel- 
gė perpildytas patalpas.— Problemos, vienos problemos. Ką tik 
pasiguodžiau savo sūnui, kad nors jūs šį vakarą nepasirodytu- 
mėte, ir štai jūs čia. 

Išsišiepiau. 

— Kodėl būtent aš? 

Jo lūpas ištempė nenatūrali šypsena. 

— Visos jūsų buvusios žmonos šiandien yra čia, be to, dar 
trys ar keturios jūsų senosios draugužės. 

Aš nusijuokiau. 

— Gal pageidautumėte, kad pasiūlyčiau joms eiti kur nors ki- 
tur? 

Akimirką jis žvelgė į mane nesuprasdamas, kad juokauju, 
paskiau papurtė galvą: 

— Ne, tik šiandien tokia spūstis. Atrodo, kad visi, kas tik 
Niujorke, būtų čia susirinkę. Ko gero, iš viso pasaulio. 

Nusekiau jam iš paskos tarp staliukų link tuščio minkšta- 
suolio pasienyje. Jis nedaug perdėjo. Vieną staliuką buvo užė- 
męs Ali Kchanas su savo kompanija, prie kito sėdėjo Amosas 
Abidžanas, buvęs Marselio uošvis. Aristotelis ir Tina Onasis 
buvo įsitaisę savo įprastoje vietoje su Rubiu ir jo naująja žmona; 
jaunute prancūze. Kino pasaulio sferoms atstovavo Semas Spy- 
gelis ir Darilis Zanukas, užėmę atskirus staliukus, o dar prie 
vieno tarptautinio garso advokatas Polis Gitlinas postringavo 
savo dviem mėgstamiausiom temom — apie savo svorį ir tokius 

svarbius literatūrinius dalykus kaip honorariniai procentai ir kino 
filmų gamybos: atlyginiinai: Jo kantrioji žmona Zelda klausėsi ir 
laukė progos įterpti kokį žodelį. 

Atsisėdau, bet, nė nespėjus ką nors užsakyti, vynininkas pas- 
tatė prieš mane butelį šampano, atidarė jį ir pripildė taurę. Klau- 
siamai žvilgtelėjau į Peroną: 

— Gerkite šį vakarą šampaną, — pasiūlė šis.— Mes pernelyg 
perkrauti, kad įstengtume pateikti ką kita, 

— Labai nekultūringa. Bė to, aš alkanas. 

— Liepsiu kelneriui priimti iš jūsų užsakymą.— Perona tran- 
kiai suplojo delnais ir nuskubėjo šalin. 

Prie manęs išdygo kelneris, 

— Oui, monsieur? | 

Užsisakiau susmulkintų žaliųjų salotų su aliejumi Ir actu, rau- 
donųjų ikrų su padažu ir storą bifšteksą, vidutiniškai apkepintą, 
su prancūziškai keptomis bulvėmis. Atsilošiau, užsirūkiau cigarą 
ir apsidairiau po salę. | 

Vieną akimirką norėjau susigrąžinti Peroną ir pareikšti jam, 
kad jis nebuvo ganėtinai tikslus, Pastebėjau Karoliną ir Sju Enę, 
bet netikėjau, kad čia galėtų būti Ampara, ir jos iš tikrųjų ne- 
buvo, Kelneris atnešė salotas, ir aš ėmiau valgyti. 

Kai jas baigiau, tiesiog virš mano staliuko suskambo balsas: 

— Negaliu patikėti savo akimis. Matyt; daug, kas pasikeitė. 
Jūs valgote vienas? 

Būčiau pažinęs šitą gergždžiantį balsą bet kur. Atsistojau. 

— Irma Andersen! | 

— Daksai, mielas vaikine,— tarė ji, ištiesdama ranką. 

Pabučiavau ją abejodamas, ar šitie stori trumpi pirštai kada 
nors buvo jauni. | 

— Dirbau iki vėlumos ir trumpam užsukau pavakarieniauti. 
Gal prisėstumėte prie manęs nors taurei šampano? 

— Jokio vyno — suprantate, laikaus!i dietos, Bet valandžiukę 
pasėdėsiu su jumis. 

Kelneris atskubėjo patraukti jai kėde. 

— Pasakykite man,— tarė Irma įsitaisydama,— ką jūs veikia- 
te? Maniau, kad dažniau jus matysiu, jei jūs vėl Niujorke, 

— Buvo visokių problemų. 

— Suprantu. Baisu, kas dabar ten pas jus dedasi. Žmonės šne- 
ka, kad greit bus revoliucija. 

— Žmonės mėgsta šnekėti, — pastebėjau.— Nebus jokios re- 
voliucijos. 


— Tad dar blogiau. Jeigu ne tos šnekos, atsirastų proga at- 
gaivinti turizmą. Žmonės dairosi naujų vietų. Seni dalykai jiems 
nusibosta. 

Pažvelgiau į Irmą spėliodamas. Tai sukta sena ragana, ir jeigu 
ji kalba, vadinasi, ne vien sau. 

— Jeigu sakote, kad nebus jokios revoliucijos ir .netrukus 
viskas nurims, jums būtina nauja reklaminė programa. 

Dabar supratau, kur Irma lenkia. Pritardamas linktelėjau: 

— Jūs visiškai teisi. Tačiau kas kitas, jeigu ne jūs, galėtų 
veiksmingai suorganizuoti tokią kampaniją? Niekas. O jūs per- 
„helyg užsiėmust. 

Ji pašaipiai į mane dėbtelėjo Ir pritildė balsą: 

— Atvirai šnėkant,— tarė ji, — aš dalrausi ko norš naujo. Da- 
bar, kai Sergejus taip. gerai įsitaisęs, ima rastis daugiau laisvo 
laiko, 

— Puiku! Tarkime, aš rytoj Jums paskambinsiu? Susitiksime 
ir pasišnekėsime aple tai. 

— Būtinai, vaikine,—'tarė Irma atsistodama.— Ak, heje, ar 
žinote, kad šį vakarą čia yra Karolina de Koin Ir Sju Enė Deli? 

— Žinau, aš jas mačiau. 

— Ir Medė Šneider, ir Didi Lester, Ir... — Irma būtų dar tęsusi, 
bet aš kilstelėjau ranką. | 

— Galite toliau nevardinti, Mačiau jas visas, 

— Jr jūs vis tiek valgote vienas? 

— Nesigailėkite manęs, — nusijuokiau. — Kartais mėgstu valgy- 
ti vienas, 

Tačiau, kaip netrukus pasirodė, neilgai tebuvau vienas. Dan- 
ja Farkaš užsuko čionai po spektaklio, ir aš pakviečiau ją prisėsti 
šalia, Galbūt todėl, kad jau nebesėdėjau: vienas, priėjo Ir kitos. 
Pirmiausia Sju Enė, nes jai buvo smalsu, ar tarp manęs ir Danjos 
kas nors nesirezga. Paskiau išdygo Didi Lester, būtinai turėdavusi 
sukelti 'sceną, jei arti būdavo Sju Enė, O vėliau prisiartino Ka- 
rolina, lydima Medės Šnaider, kuri nemėgdavo likti nuošalyje. 

Ūmai pajutau, kad prie staliuko įsiviešpatavo nejauki tyla. 
Jos žvelgė viena į kitą ir, matyt, ėmė stebėtis, kurių velnių čio- 
nai susirinko. Atskubėjo Perona, lydimas dviejų kelnerių, nešan- 
čių po butelį šampano. Jis susirūpinęs pasilenkė prie manęs: 

— Tikiuosi, nebus jokių nesklandumų, — sušnabždėjo tėatra- 
liškai, kad visi galėtų nugirsti. 

Staiga garsiai nusikvatojau. Tai nuostabu — pasijutau it Ma- 
roko sultonas. 

— Nesirūpinkite, nesklandumų nebus,— užtikrinau jį — Damos 
nutarė surengti improvizuotą klasės susitikimą. 

Pliūptelėjo juokas, įtampa už stalo išnyko, lr, mums: taip šne- 
kantis bei juokaujant, visi kiti restorane sugrįžo prie savo įprastų 
užsiėmimų — vėl suskato apkalbinėti Ir apžiūrinėti vieni kitus.“ 

Buvo jau antra valanda nakties, kai mudu su Danja palikomė 
restoraną. 

— Kaip juokinga,— tarė ji šypsodamasi.— Visos žvalgėsi vie. 
na į kitą, smalsaudamos, kas kiekvienos galvoje. 

— Gal ir linksma, bet kasdien šitaip nenorėčiau. Tai labai var- 
gina. 

Ji nusijuokė. 

— Užeinam pas mane, išlenksime nakčiai po taurelę. Padės 
tau nusiraminti. 

— Gerai, bet tik kelioms minutėms. Rytoj labai užimta diena. 

Tik po penktos valandos palikau jos apartamentus, žvelgda- 
mas į save lifto veidrodyje. Atrodžiau apgailėtinai. Šone ant kak- 
lo raudonavo du įdrėskimai, o ausyse vis dar skambėjo josios 
malonumo aimanos ir Cypavimai. Liūdnai pažiūrėjau į save. Ga- 
vau daugiau, nei mano buvo derėta. 

Išleisdamas gatvėn, durininkas tylomis mane nužvelgė. Nesi- 
matė jokio taksi. Nepastebėjau automobilio, sustojusio šalia ma- 
nęs, kol neišgirdau pašaukiant: 

— Daksai! 

— Beatričė! — išpūčiau akis. 

Ji sėdėjo greta vairuotojo, jos tamsiai žalių akių žvilgsnis 
atrodė įskaudintas. 

— Sekiojom iš paskos visą naktį, — prašneko ji,— laukdami 
nors akimirkos, kada būsi vienas! 

Niujorke nuostabu tai, kad bet kuriuo dienos ar 
nakties metu rasi kur prisiglausti. Penktą valandą ryto, jeigu esi 
rytinėje Manheteno pusėje, tokia vieta yra Riubenso restoranė- 
lis, kur gausi visko — pradedant kavos puodeliu ir baigiant kom- 
pleksiniais valgiais. 

Kai mudu su Beatriče įėjome, radome jį beveik tuščią. Sėdėjo 
tik keletas. naktinių užsibuvėlių — rytiniai lankytojai dar nebu- 
vo atsikėlę. Nuobodžiaujantis padavėjas nė kiek nenustebo, iš- 
vydęs mano smokingą. Jis prie to buvo įpratęs — tokiu laiku tai 
visai normalus reiškinys. 

— Ką užsakysite? 

— Kavos, — paprašiau.— Daug. Stiprios ir juodos. 

Žvilgtelėjau į Beatričę. 

— Aš taip pat atsigersiu kavos. 

Linktelėjęs padavėjas pasišalino. Siekiau jos rankos, bet laikė 
ją savo stalo pusėje. 

— Tau išvykus, labai susirūpinau,— tariau.— Galvojau apie 
tave kasdien. 

Beatričė pažvelgė vis dar pilnomis nuoskaudos akimis. 

— Tavo kaklas apdraskytas ir apykaklė ištepta krauju. 

— Pasakysiu savo kirpėjui,— tariau lengvu tonu,— kad kitą 
kartą jis būtų atidesnis. 

Beatričė nesišypsojo. 

— Man tai neatrodo juokinga. 

— Kodėl nepasakei, kad išvyksti? 

Ji neatsakė, iki padavėjas neatnešė kavos. 

— Ne taip jau labai tau rūpėjo. 

Siurbtelėjau geroką gurkšnį. Nuslinkęs žemyn, jos karštis su- 
šildė skrandį. Pasijutau geriau. 

— Nenoriu barnių. Be to, ne dėl jų pagaliau nusprendei mane 
pamatyti. 

Beatričė nudūrė akis į puodelį. Galbūt negarbingai prasita- 
riau, tačiau tai buvo tiesa. Ji vėl pakėlė akis. 

— Mano tėvas netiki tuo, ką jam perdaviau. Sako, kad visa 
tai tik triukas. 

— Tavo tėvas! — pratrūkau.— Turbūt ir penkiasdešimt septy- 
ni negyvi cūmpesinOs iš Matancos — triukas? 

Ji tylėjo. 

Prisiminiau, ką vakar senatorius sakė apie pasaulį, pilną bai- 
lių, reikalaujančių, kad didvyriai žūtų už juos. 

— Ką tu pasakei? 

Nejutau, kad tai ištariau pusbalsiu. Vėl pakartojau, dar kelis 
žodžius pridėdamas nuo savęs. 

— Tavo tėvas lyg generolas sėdi sau saugiai per mylių mylias 
nuo mūšio lauko ir yra ramus, kad nesusiteps jo įsakymu besi- 
liejančiu krauju. Jeigu tavo tėvas išties atstovauja liaudies valiai, 
tegul. pasirodo ir iškelia savo kandidatūrą prieš e] Presidente. O 
gal jis bijo pralaimėti, kad nebūtų demaskuotas kaip šarlatanas? 

Beatričė įtempė lūpas. 

— Jis pasirodytų, jeigu tikėtų e] Presidente žodžiu dėl amnes- 
tijos! — atkirto ji piktai. 

— El Presidente tesės žodį! — aš taip pat užviriau; šį kartą 
viskas vyksta kitaip.— Turės tesėti, nes pasižadėjo prieš visą pa- 
saulį. Negi manai, kad dabar jis galėtų atsiimti savo žodžius? 

Beatričė pervėrė mane akimis. 

— Tu išties tiki tuo? 

— Taip,— ir aš nutilau. 

Po kelių minučių Beatričė prašneko: 

— Ar tu sutiktum pasimatyti su mano tėvu ir pasikalbėti? 

— Taip, bet kuriuo metu. 

— Be jokių papildomų sąlygų, ir tu ateisi vienas? 

— Taip. 

— Aš pakalbėsiu su juo. 

Ji atsistojo, ir aš buvau besikeliąs, tačiau ji mostelėjo pasilikti 
savo vietoje. 

— Neik su manimi. 

— Beatriče,— siekiau jos rankos. 

Ji vėl neprisileido manęs artyn. 

— Ne. Aš padariau vieną klaidą — maniau, kad mudu iš vie- 
no pasaulio, tačiau jie pasirodė teisūs. Dabar tai matau. 

— Beatriče, aš paaiškinsiu... 

— Nereikia! — atsakė ji virpančiu balsu ir apsisukusi išsku- 
bėjo iš restorano. 

Stebėjau Beatričę nutolstant ir viduje jaučiau gėlą. Atsistojau 
ir pro didžiulius langus išvydau ją įsėdant į automobilį ir nuva- 
žiuojant. 

Prisiartino padavėjas. 

— Viskas, sere? 

— Taip. 

Tik vėl išėjęs į dulsvą rytmečio šviesą, prisiminiau nepaklau- 
ses, kada mudu vėl susitiksime. 


Per telefoną Marselio balsas nuskambėjo konfidencialiai: 

— Turiu jums žinių, kurių prašėte. 

— Gerai. 

— Taigi,— pertraukė jis skubiai, nes nepasitikėjo telefonais.— 
Kada jūs ateisite ir mudu tai aptarsime? 

Pažvelgiau į kalendorių su laikrodžiu ant savo rašomojo stalo. 

— Šį vakarą aš susitaręs vakarienei: Ar galėčiau užeiti po 
jos? 

— Puiku. Maždaug kurjuo laiku? 

— Vidurnaktį nebus per vėlu? 

— Ne. Pasakysiu savo žmogui, kad jūs laukiamas. 

Susimąstęs padėjau į vietą telefono ragelį. Kažkodėl nesitikė- 
jau, kad Marselis suteiks informaciją, kurios prašiau. Nei apie 
ginklus, nei apie tai, iš kur randasi pinigai jiems apmokėti. 

Į duris pasibeldė. 

— Prašom,— šūktelėjau. 

Į kambarį įžengė Prietas su laikraščiu rankoje. 

— Ar matėte? 

Sekdamas jo pirštu, nuleidau akis. žemyn. Vidiniuose „Herald 
Tribune“ puslapiuose buvo užsimetusi žinutė: 


KALBĖS KORTEGVIETIS 


Dr. Čhozė Gajanosas, buvęs Kortegvos universiteto rektorius 
bei vienu metu šios šalies viceprezidentas, dabar gyvenantis pas 
mus tremtyje, šį vakarą kalbės Kolumbijos universitete tema ,„De- 
mokratinės valdžios būtinybė Kortegvoje". 

Pažvelgiau į Prietą. Praėjo jau daugiau kaip savaitė po pasi- 
matymo su Beatriče. Tai bųvo pirma netiesiogiai sulaukta žinia 
apie ją. | 

-— Ką darysime? — paklausė Prietas. 

— Nieko, | 

— Nieko? — apstulbo Prietas.— Jūs leisite, kad jis sėtų savo 
melą tokioje viešoje vietoje? 

Atsilošiau kėdėje. 

— Čia ne Kortegva. Visi turi teisę kalbėti, kas jiems. patinka. 

— E] Presidente tam nepritars. Daugiau kaip dvejus metus 
ieškojome šito žmogaus. O dabar jis drįsta pasirodyti viešai su 
savo prasimanytais kaltinimais. 

— Man nė kiek nerūpi, po šimts, kam e] Presidente pritars 
ar nepritars! 

Tikriausiai net Prietas suprato, kad tai pirmasis žingsnis, ku- 
riuo siekiama išbandyti amnestijos nuoširdumą. Manyje ėmė žieb- 
tis pirmieji silpni pagarbos Gajanosui atšvaitai. Net čia kalbėti 
reikėjo nemažai drąsos. 

— Bet...— Prietas stengėsi protestuoti. 

— Aš atsakysiu už tai,— griežtai nukirtau.— Laikykitės nuo 
jo atokiai! Nedrįskite jam sukliudyti! 

Prietas spoksojo minutėlė į mane. 

— Si, excelencia,— paniuręs žengė iš kambario. 

— Prietai! — pašaukiau -jį atgal. Kalbėjau šaltu balsu.— At- 
minkite, ką pasakiau. Jeigu sužinosiu, kad jūs ar kuris iš jūsų 
žmonių sukinėjotės netoli jo, pasirūpinsiu, kad būtumėte nešlo- 
vingai išsiųstas namo! 

Prietas sučiaupė lūpas, tačiau nieko neatsakė. 

— Šupratote? 

— Si, excelencia, 

Palaukiau, iki jis paliks kabinetą, ir, pakėlęs telefono ragelį, 
paskambinau Riebiajam Katinui, kad šis nusileistų iš savo buto 
žemyn. Nors ir kaip norėčiau, negalėčiau dalyvauti Gajanoso 
paskaitoje. Kas galiojo Prietui, galiojo ir man. Vien mano pa- 
sirodymas galėtų būti palaikytas kišimusi. 

Tačiau niekas nekliudo ten nuvykti Riebiajam Katinui. Kaž- 
kaip.jaučiau, kad Gajanosas tikisi pamatyti pasiuntinį, ir, ko gero, 
jam labai svarbu, kokį Žmogų pasirinksiu. O .Riebusis Katinas 
buvo pats tinkamiausias dėl kelių priežasčių. 

Jo jokiu būdu nepavadinsi politine figūra — visiems buvo ge- 
rai žinoma, kad. mūsų ryšys grynai asmeniškas. Gi aš galėjau 
pasikliauti Riebiuoju Katinu, kad viską perpasakos teisingai, be 
jokio išankstinio nusistatymo ar iškraipymų — vien tai, ką Ga- 
janosas pasakys. Tikriausiai to paties troško ir Gajanosas. Paga- 
liau — 0 tai irgi ne mažiau svarbu — Riebusis Katinas praneš, ar 
Prietas laikėsi duotojo žodžio, 

Senatoriaus sesuo pasitiko mane prie durų. 

— Aš Edė Smit,— pasisakė šypsodamasi — Džiaugiuosi, kad 
jūs teikėtės ateiti. Tai mano vyras Džekas. 

Aukštas, stambaus sudėjimo vyriškis jai už nugaros nusišyp- 
sojo. 

— Be galo malonu susipažinti su jumis, misteri Ksenosai,— 
tarė su vos vos juntama vidurio vakarų tarme. 

— Ir man malonu, misteri Smitai. 

— Eime į saloną, — jo žmona paėmė mane už parankės, — pa- 
sivaišinsime gėrimais. 

Salone stoviniavo šeši ar septyni žmonės, visus juos pažino- 
jau, išskyrus jauną senatoriaus žmoną, tamsią dailią moterį, sė- 
dinčią fotelyje. Ji buvo pastebimai nėščia. 

— Man regis, vieninteliai, kurių jūs nepažįstate — tai mano 
brolis ir jo Žmona. Sutvarkykime tai, ir pobūvis, galės prasidėti. 

Misis Smit šauniai išmanė politiką. Puikiai nutuokė, kaip turi 
elgtis. 

Paspaudėme su senatoriumi vienas kitam rankas, tarytum su- 
sitiktume pirmą sykį, ir aš, nusilenkęs jo žmonai, sugrįžau prie 
kirų svečių. 

Man prisiartinus, Žizelė priekaištingai į mane dėbtelėjo: 

— Ir tau negėda? — papriekaištavo prancūziškai — Vis susi- 
tinkame kieno nors namuose. Tu taip dažnai neatsiliepdavai į 
mūsų kvietimus pietums, jog lioviausi tau juos siuntusi. 

Pabučiavau jai ranką ir žvilgtelėjau į Sergejų. Buvo šiek tiek 
priaugęs svorio, tačiau atrodė labai dailiai. 

— Siųsk ir toliau,— atsakiau.— Dievaži, jeigu taip tęsis, ne- 
gali žinoti, kada man prireiks gerai papietauti. 

Sergejus surimtėjo. 

— Laikraščiuose naujienos ne kokios. 

Aš linktelėjau. 

— Tai rimta, drauguži, labai rimta. 

Žizelės balse nuskambėjo susirūpinimas. 

— Bet tau negręsia joks pavojus, taip? 

— Iš kur? — nusišypsojau jai. — Aš juk čia. 

— Bet jeigu tave pašauks į tėvynę... 

Sergejus ją pertraukė: 

— Tau nėra ko rūpintis, brangioji. Daksas moka apsigin- 
ti. — Jis pasisuko į mane.— Mudu dažnai tave prisimename. La- 
bai dėl tavęs nerimaujame. 

— Žinau.— Tikėjau Sergejumi — pakankamai daug nutekėjo 
vandens, kad atskirtume tikruosius draugus. Pamačiau Žizelę įlei- 

džiant savo plaštaką Sergejui į delną, o šį raminančiai ją spuste- 
lint. Akimirką mane suėmė pavydas. 

— Judu gerai atrodote. O kaip Anastazija? 

— Kad tu ją pamatytum! — atsakė Žizelė su motinišku išdidu- 
mu, Sergejui nespėjus nė prasižioti. Tačiau ji tuoj pat nusijuo- 
kė.— O gal ir nereikia. Ji darosi labai graži mergina. 

Priėjo Džeremis. 

Tačiau prie mūsų išdygusi senatoriaus sesuo paėmė mane ir 
Džeremį už parankių. 

— Viena iš šeimininkės privilegijų, — pareiškė ji linksmai, — 
ta, kad gali pasirinkti sau pietų partneriais du vienintelius čia 
esančius viengungius. 

Visi nusijuokė, ir mes perėjome į valgomąjį. Keletą sykių pa- 
sijutau stebįs Žizelę su Sergejumi, ir kiekvieną kartą turėjau pri- 
siversti nukreipti žvilgsnį, kad tai nebūtų pernelyg matoma. Jie 
labai artimi, nuoširdūs vienas kitam. 

Į juos pažiūrėjęs, įsivaizduodavau save su Beatriče. Mudu irgi 
galėtume šitaip sutarti. Jaučiau tą. Jeigu tik mums pasitaikytų 
galimybė. 

Po pietų senatorius prisigretino kambario kampe. 

— Aš neužmiršau nedidelio mūsų pokalbio, savo ruožtu irgi 
tylomis pasirankiojau šiokios tokios informacijos. 

— Tad eime,— jis nusišypsojo, — palikime šiuos jaunus žmo- 
nes savo stichijoje. 

Senatoriui išėjus, svečiai taip pat ėmė skirstytis. Aš išėjau 
kartu su Žizele ir Sergejumi. Automobilis su šoferiu laukė jų prie 
pat durų, ir juodu pasiūlė užvažiuoti pas juos dar kiek išgerti. 
Tačiau aš papurčiau galvą. 

— Ne, dėkui, turiu pasimatymą. 

— Tu, vyruti, nė kiek nepasikeitęs. 

Aš nusijuokiau. 

— Norėčiau palikti tau šią iliuziją, tačiau tai dalykinis pa- 
simatymMas: man reikia pamatyti Marselį. 

— Kalbama, kad jis niekad nepalieka savo namų, — pastebėjo 
Žizelė. 

— Tai tiesa,— pritarė Sergejus, man net nespėjus atsakyti. — 
Nuėjau kartą pasimatyti su juo. Namas taip kruopščiai saugomas, 
lyg koks bankas. 

— Tu mateisi su juo? — pasidomėjau. Sergejus ir Marselis, 
regis, niekad artimai nebendravo. 

— Tai buvo prieš keletą metų, vos man čia atvykus, — paailš- 
kino Sezgejus.— Pažįsti tą nenaudėlį — norėjo įpiršti man kaž- 
kokios savo kompanijos dalį. 

— Ar tu ją nupirkai? 

— Žinoma,— Sergejus šypsojosi. — Nemėgstu Marselio, bet pi- 
nigus kalti jis moka. Net nežinojau; ką toji kompanija veikia, o 
jis padarė mane jos prezidentu, ir reguliariai kas tris mėnesius 
gaunu du tūkstančius penkis šimtus dolerių dividentų. 

Žizelė pažvelgė į mane. 

— Prisimenu tuos laikus Teksase...— tačiau, dirstelėjusi į Ser- 
gejų, nutilo. 

Pasižiūrėjau į laikrodį. 

— Na, aš eisiu. 

Pabučiavau Žizelę į skruostą. Sergejus paspaudė man ranką. 

— Atrodai pavargęs ir sunykęs, — įspėjo jis,— pasistenk su- 
lėtinti tempus. 

— Pabandysiu, kai baigsis visas tas jovalas. 

— Ir užeik, kai tik pasitaikys pirmas laisvas vakaras,— pa- 
kvietė Žizelė. 

— Pasistengsiu. 

Stebėjau juos įsėdant į didžiulį „Rols Roisą“ su auksine karū- 
na -ant durelių. Nuvažiuodami juodu man pamojavo, Ir aš leidau- 
si vakarų kryptimi, Iki Park Aveniu, kur gyveno Marselis, tebu- 
vo keli kvartalai, tad nukakau ten vieną ar dvi minutes per 
anksti. 

Man įsukant iš už kampo, Iš namo Išėjo kažkoks vyriškis. 
Kai užlipęs laiptukais spaudžiau skambutį, Jis įšoko į taksi, Pa- 
žvelgiau pavymui nuvažiuojančiam automobiliui. To žmogaus po- 
vyzą man pasirodė pažįstama, tačiau tansoje. neįstengiau įžiūrėti 
jo veido, 

Virš galvos užsižiebė lemputė, Ir supratau, kad llokajus ty- 
rinėja mane vidinės televizijos ekrane. Šviesa užgeso, Ir. durys 1š 
lėto atsivėrė, 

-— Įeikitę, mister9 Ksenosai,-- pakvietė Hokajus,— Misteris 
Kampionas jūsų laukia. . 

Nusekiau pasku! jį vidun. Jis palydėjo mane iki privataus 
lifto į Marselio apartamentus ir palaikė. jo duris, 

— Prašom nuspausti mygtuką, 

Durys užsidarė, Ir liftas pajudėjo. Išlipau Marselio aukšte, 
Man“ įžengiant į saloną, Marselis pasirodė svečių kambario du- 
ryse, 

— Daksai! — šūktelėjo jis.— Kaip gera jus vėl matyti, Išger- 
site? 

Linktelėjau, ir mudu nuėjome prie baro. Marselis. paėmė bu- 
telį škotiškojo viskio Ir užpylė ant ledo gabalėlių. Pakėliau tau- 

— O jūs? 

Marselis papurtė galvą. 

— Daktaras užgynė — kenkia mano skrandžio opai. 

— Į sveikatą,— kilstelėjau ir išlenkiau.— Tikiuosi, kitko jis 
jums neužgynė? 

Marselis nusijuokė. 

— Ne, tik gėrimus.— Jis spustelėjo po baru mygtuką.— Pa- 
žiūrėkite. | 

Įbedžiau akis į televizoriaus ekraną. Šį sykį svečių kambary- 
je tebuvo viena mergina. Visiškai nuogutėlė gulėjo. ant lovos, o 
greta ant naktinio staliuko stovėjo šampano butelis. Ji pasisuko, 
siekdama cigaretės, ir Marselis nuspaudė išjungiklį. 

— Nebloga, ką? 

Aš linktelėjau. 

— Ji nauja. Pasiėmiau tik prieš kelias dienas. Po kurio laiko 
jos visos įgrysta. Visos trokšta tik vieno — pinigų. 

Nieko neatsakiau. Ir ko gi jis tikisi — romantikos? 

— Kekšės! — šūktelėjo Marselis ūmai supykęs.— Aš turbūt 
irgi išgersiu. Tie sumauti daktarai vis tiek neišmano. 

Laukiau, kol jis įsipils. 

— Nenoriu jūsų užlaikyti. 

Marselis pažvelgė į mane. 

— Ar gavote kokių nors žinių iš e] Presidente? 

— Ne, Atrodo, kol kas viskas ramu, | 

— Kaip manote, ar jls sugebės išlaikyti savo kontrolę? 

— Manau, taip,— atsakiau.-- Ypač, jei mes surasime ginklų 
šaltinį Ir jį užtvenksime. 

Marselis suprato užuominą. 

== Turlu tuos dokumentus, kurių prašėte,-- priėjo prie rašo- 
mojo stalo Ir, išėmęs Iš stalčiaus kažkoklus popierius, atnešė man, 

Pažvelgiau Į juos. Važtaraščiai aiškiai užpildyti fiktyvios kom- 
panijos vardu ir iš jų. tikriausiai jokios naudos, tačiau krovinio 
apmokėjimo sąskaita buvo tikra. Atverčiau kitą sąskaitos pusę. 
Ant Jos buvo užrašytas kvito numeris, kieno vardu sąskaita Ir 
banko pavadinimas. 

Pavardė, kurios vardu buvo išrašyta sąskaita, man nieko ne- 
sakė, tačiau banką žinojau, „C. I, K." Giliai atsikvėpiau, Sužino- 
jau daugiau negu tikėjausi. Tai buvo vienas Iš de Koinų bankų. 

— Ar jums ką nors tai sako? — smalsiai paklausė Marselis, 

— Nedaug, — atsakiau Išsisuklnėdamas Ir susikišau popierius 
į klšenę,— tačiau žvilgtelėsiu į juos rytą. Gal prieisiu kokią 1š- 
vadą. 

— Linkiu, kad jums geriau pasisektų nei man,— pasakė Mar- 
sells.--—- Aš nieko nesužinojau. Pats suprantate, velniai rautų, ko- 
kie tie šveicarų bankai, 

— Dutosiu jums žinią. Tikiuosi, kad visi jūsų kapitonai tikrina 
savo krovinius. Nenorėčiau, kad e! Presidente dar kartą aptiktų 
ginklus, įvežamus jūsų laivais. 

— Jie visi įspėti, — skubiai atsakė Marselis, — ir, manau, bus 
atsargūs. Tačiau, ką gali žinoti. Retkarčiais jie mėgsta užsidirbti 
papildomą dolerį. 

— Jūsų labui tikiuosi, kad jie susilaikys. Dar viena tokia 
siunta ir senis, dėja, atšauks jūsų licenziją. 

— Stengiuosi kaip įmanau. 

Smalsiai pažvelgiau į Marselį. Šį, regis, grasinimas nesutrikdė, 
nors, netekęs licenzijos, negalėtų dangstyti laivų Kortegvos vė- 
liava ir, ko gero, būtų išstumtas iš verslo. Paskiau nusprendžiau, 
kad jis, matyt, viską kontroliuoja ir todėl nesijaudina. 

— Na, tuomet eisiu,— pasakiau.— Jeigu per ilgai užlaikysiu, 
jūsų draugužė užmigs. 

Pastačiau taurelę ant stalo ir staiga man toptelėjo, kas tasai 
žmogus, kurį mačiau išeinantį iš Marselio namų. Tai Prietas. Pe- 
leninėj gulėjo pusiau surūkytas vienas iš mano cigarų. Prisimi- 
niau prieš porą dienų davęs kelis Prietui, nes šiam patiko jų 
aromatas. Palinkėjau Marseliui labos nakties ir, nusileidęs žemyn, 
susistabdžiau .taksi. Atsilošiau sėdynėje. Prietas. Įdomu, koks jo 
ryšys su Marseliu? Niekaip negalėjau suprasti. Bet galų gale vie- 
ną dalyką sužinojau — Prietas nenuėjo į susitikimą su Gajanosu. 

Riebusis Katinas manęs laukė. 

— Na, kaip viskas praėjo?-— paklausiau. 

Šis padavė pluoštą spausdintų lapelių. 

— Čia surašyta,— burbtelėjo.— Jis jau buvo viską paruošęs 
spaudai. 

Nepažvelgiau į popierius. 

— Kas dar tenai buvo? 

— Prieto aš nemačiau. 

Tylėjau. 

— Ak,— pridūrė jis prisiminęs, — mačiau merginą. 

— Ar ji. tave matė? 

Jis maktelėjo galva. 

— Ar ji ką nors tau pasakė? 

— Taip, — linktelėjo su pašaipia šypsenėle,— bet aš nesupran- 
tu. Kažką apie susitikimą su tavim rytoj vidurnaktį pas Riuben- 
są. Aš nieko nepažįstu tokia pavarde, o tu? 

— Daksai, tai mano tėvas. 

Lieso veido išblyškęs vyriškis su pilku nublukusiu megztiniu 
pakilo iš už seno medinio stalo ir ištiesė man ranką. Ji buvo 
plona ir vaiski it popierius, tačiau drauge ir tvirta. 

284 


— Daktare Gajanosai. 

— Sinjore: Ksenosai. 

Kalbėjo nelanksčiomis lūpomis, tarytum jaustų kažkokią įtam- 
pą. Pažvelgė į kitus vyrus kambaryje, tylomis mus stebinčius. 

— Jūs jau pažįstami su mano broliu — tarė jis— Antrasis 
džentelmenas geras draugas, kuriuo visiškai pasitikiu. 

Aš linktelėjau. Nesunku buvo suprasti, kodėl jis nepasakė jo 
vardo. Tačiau ne daug ko nustojau, nes iškart jį atpažinau. Tai 
Albertas Mendosa, buvęs armijos karininkas, su kuriuo kadaise 
susipažinau viename priėmime. Įdomu, ar jis nutuokė, kad jį at- 
pažinau? 

Kurį laiką nejaukiai stovėjome, paskiau Gajanosas kreipėsi į 
kitus: 

— Jūs mums atleisite? Norėčiau pasikalbėti su sinjoru Kse- 
nosu akis į akį. 

Mendosa neryžtingai pažvelgė į mus. 

— Galite būti ramūs, — skubiai pasakė Gajanosas.— Esu tikras, 
kad sinjoras Ksenosas neketina padaryti man nieko bloga. 

— Gal ir ne,— niūriu balsu burbtelėjo Mendosa, — tačiau au- 
tomobilis galėjo būti sekamas. Aš nepasitikiu. Prietu. 

— Automobilio niekas nesekė, esu tuo įsitikinęs,— įsiterpė 
Gajanoso brolis. 

— Iš kur jūs žinote? — paklausė Mendosa.— Juk jūs vaira- 
vote. 

Nepratariau nė žodžio, nes ir nebuvo prasmės. Beatričei rei- 
kalaujant, leidau užrišti sau akis. Net nežinojau, kur dabar esame. 

— Mūsų nesekė,— kategoriškai pareiškė Beatričė.— Visą ke- 
lią žiūrėjau pro užpakalinį langą. 

Mendosa, metęs į mane dar vieną niūrų žvilgsnį, tylomis pa- 
liko kambarį. Juo pasekė Beatričė su dėde. Durims paskui juos 
užsivėrus, daktaras Gajanosas grįžtelėjo į mane: 

— Prisėsite? 

— Dėkui, — atsisėdau ant kėdės priešais: jį. 

— Pažinojau jūsų tėvą, — tarė jis.— Tai didis žmogus ir tikras 
patriotas. 

— Ačiū jums. 

Jis vėl prisėdo ant savo kėdės. 

— Kaip ir jūsų tėvas, iš pradžių ir aš buvau e! Presidente pa- 
viliotas. Tačiau vėliau juo nusivyliau.— Jis žiurstelėjo į savo plo- 
nas baltas rankas.— Niekaip neįstengiau perprasti, kodėl jūsų 
tėvas nestojo opozicijon prieš e! Presidente. 

Pažvelgiau jam į akis. 

— Jis laikė, jog Kortegvoje ir taip pralieta daug kraujo. Ne- 
norėjo naujų žudynių. Buvo įsitikinęs, kad šalį pirmiausia reikia 
atstatyti. Šiam tikslui jis ir buvo atsidavęs. 

— Mes. irgi, — greitai įsiterpė Gajanosas.— Bet netrukus. net 
patiems kvailiausiems paaiškėjo, kad visa mūsų veikla tik įtvirti- 
na el Presidente valdžią. Visus nuopelnus jis prisiskirdavo sau. 

— Nematau čia nieko blogo,— pasakiau.— Kiek teko stebėti 
pasaulio valstybės galvų, jie visi elgiasi lygiai taip pat. Štai ką 
man „pasakykite, daktare. Kas būtų buvę L jei neturėtu- 
me e] Presidente? k 

Gajanosas neatsakė. 

— Šiandien, visi mūsiškiai vaikai "iki keturiolikos metų lanko 
mokyklas. Prieš e] Presidentė ateinant į valdžią, tik turtingieji 
turėjo tokią galimybę. Šiandien keturiasdešimt penki procentai 
mūsų gyventojų yra raštingi, o „prieš tai — tik kokie: trys pro- 
Centai... 

Gajanosas pakėlė ranką. 

— Statistiką aš žinau, — tarė jis pavargusiu: balsu, — bet ji nė- 
pateisina korupcijos ir asmeninių turtų, kuriuos e! Presidente su- 
sikrovė. liaudies sąskaita. 

— Sutinku. Bet net ir Čia esama pažangos palyginti su pra- 
eitimi, kai visiškai nieko nenutekėdavo žemyn, 

Siekiau kišenėn cigaretės ir pamačiau jį krūptelint. 

— Ar galiu užsirūkyti? " 5 

Jis atsileido. 

— Be abejo. 

Prisidegiau cigaretę. 

— Tačiau visa ši diskusija apie praeitį nieko neįrodo. Mums 
turi rūpėti ateitis. Man regis, tokią išvadą priėjo. ir e] Presidente, 

— Kodėl nei iš šio, nei iš to dabar, o ne anksčiau? — užklau- 
sė Gajanosas.— Praeityje, rodos, jam terūpėjo išsaugoti savo 
valdžią. | 

— Negaliu į tai atsakyti — turėčiau įsiskverbti į jo mintis ir 
žinoti, ką jis galvoja. Asmeniškai man atrodo, kad jis pradeda 
įsisąmoninti savo mirtingumą, „Norėtų, kad jį prisimintų kaip didį 
geradarį.. Ž 

Gajanosas minutėlę tylėjo. 

— Aš tuo netikiu,— pareiškė jis tiesiai. — Man atrodo; jis 
įbaugintas. Įbaugintas liaudies rūstybės, jos linkimo prie guerril- 
leros, atviros revoliucijos grėsmės. | 

 — Jeigu jūs iš tikrųjų taip manote, daktare Gajanosai, tai 
klystate, E! „Presidente — vienas iš nedaugelio man pažįstamų 
žmonių, kuris nežino, kas yra baimė. Be to, jis išmintingas Ir su: 
manus, geba protrauti. Jam aišku, kad jūsų vadinami guerrilje- 
r0s — tie patys būndolerOs, kurių egzistencijos esmė daugelį metų 
buvo plėšikavimas, prievartavimas Ir žudymas. Jis taip pat supran- 
ta, kad komunistai juos panaudoja savo politiniams tikslams. Bet 
padėtis nestabili, ir daugelis jų gali nereikalingai žūti dėl to, kas 
aka pasiekiama taikiomis priemonėmis, 


Gajanosas minutėlę mane stebėjo. 

— Kalbate labai panašiai, kaip jūsų tėvas. 

Aš nusišypsojau. 

— Nebūčiaų jo sūnus, jei taip nekalbėčiau. 

— Tad jūs manote, kad e! Presidente nuoširdžiai siūlo rinki- 
mus ir amnestiją? 

— Manau. Kodėl jis turėtų trokšti kraujo? Juk supranta, kad 
neramumai stabdo šalies progresą. Jeigu ne bandoleros, vien tu- 
rizmas galėtų padidinti mūsų metines nacionalines pajamas pen- 
kiasdešimčia milijonų dolerių. | 

— Ar rinkimų data jau paskirta? 

Papurčiau galvą. 

— Kuriems galams? Niekas nepasirodė ir neiškėlė savęs nuo 
opozicijos. Rinkimai su vieninteliu kandidatu būtų tik farsas. 

— Kokios garantijos užtikrins opozicijos saugumą? 

— Kokių jūs reikalautumėte? 

Jis įsispitrijo į mane. 

— Laisvų kelionių po šalį, kur tik panorėsiu, nevaržomo pri- 
ėjimo prie spaudos ir radijo, teisės turėti apsaugą iš savo parink- 
tų Žmonių, net jeigu jie būtų užsieniečiai, rinkimų stebėtojų iš 
nesuinteresuotų šalių, pavyzdžiui, Jungtinių Tautų ar Amerikos 
Valstybių organizacijos. 

— Man šios sąlygos atrodo pagrįstos,-— tariau.— Perduosiu jas 
el Presidente. O dabar, ar galiu savo ruožtu paprašyti ir jus kai: 
ko? | 

Jis įtariai linktelėjo. 

— Ar pasižadate užtikrinti, kad savo veiklą sustabdys nele- 
gali vyriausybės opozicija? | 

— Negaliu duoti tokios garantijos, ir jūs tai žinote. Mano ry-- 
šiai su kitomis grupuotėmis netvirti ir, geriausiu atveju, subtilūs. 
Tačiau štai ką pasakysiu: mano grupuotė opozicinę veiklą nu- 
trauks, pasistengsiu paveikti ir kitus. 

— Dėkoju jums. Tą ir norėjau išgirsti. 

— Aš irgi trokštu, kad daugiau nebesilietų kraujas. 

Atsistojau. 

— Mūsų šalies labui tikėkimės, kad daugiau šito nebus. 

Aplenkęs stalą, Gajanosas nuėjo prie durų. Prieš atidarydamas, 
pažvelgė į mane: 
 — Dar nepadėkojau už savo brolį. Jis karšto būdo ir kartais 
iškrečia kvailysčių. 

— Beatričė man jau sakė, — tariau,— bet padariau tik tai, ką 
laikiau teisinga. | | 

Akimirką pasirodė, kad Gajanosas lyg norėtų dar kažką pa- 
sakyti, tačiau persigalvojo ir atidarė duris. 

— Įeikite,— pakvietė jis— Mudu su sinjoru Ksenošu baigė- 
me, 

Jis atsisuko į mane ir tarė bemaž apgailestaudamas: 

— Tikiuosi, jūs neprieštarausite, jeigu vėl užrišime jums akis? 

Papurčiau galvą. 

Beatričė prisiartino prie manęs su juodu audeklu rankoje, Pa- 
silenkiau, kad jai būtų lengviau. Ir tuo pat metu per jos petį 
sugavau Mendosos žvilgsnį. Staiga supratau, kodėl jis toks atšiau- 
rus man, Motyvai ne vien politiniai. Jis irgi įsimylėjęs Beatričę. 

Kai man nuėmė raištį, vėl buvome priešais Riubenso resto- 
ranėlį. Žvelgiau į Beatričę mirksėdamas. 

— Ar neužeitume išgerti puodelio kavos? 

Minutėlę ji žiūrėjo man į akis, paskiau papurtė galvą. 

— Manau, man geriausia bus grįžti. 

Siekiau jos rankos. Leido ją paimti, tačiau neatsakė į spuste- 
lėjimą. 

— Turiu tave pamatyti,— pasakiau — Vieną, ne šitaip. 

Ji neatsakė. 

— Beatriče, aš išties aną naktį kalbėjau nuoširdžiai. Aš nejuo- 
kavau. 

— Aš... aš visai tavęs nesuprantu, — ji ištraukė ranką ir nu- 
sisuko.— Tu jau eik. 

Tylomis pradėjau ropštis iš automobilio. 

— Daksai, ar mano tėvas bus saugus? — paklausė ji.— Tu iš- 
ties ne šiaip pažadėjai? 

— Taip, Beatriče, išties.. 

— Jeigu... jeigu jam kas atsitiktų, — tarė ji kimiai, — nesiliau- 
siu save kaltinusi. 

— Nieko jam neatsitiks. 

Dar po minutėlės sekiau akimis automobilį įsukant į Medison 
Aveniu. Pirmą sykį pasijutau prislėgtas ir netekęs drąsos. Tary- 
tum apie mane tvenktųsi kažkoks neaiškus artėjančios pražūties 
nujautimas. Piktai papurčiau galvą. Kodėl turėčiau taip jaustis? 

Įėjęs į restoraną, užsisakiau viskio. Deginantis gėrimas nusly- 
do žemyn, ir nuotaika lyg pasitaisė. Netrukus prisiminsiu savo 
žodžius ir stebėsiuos, kaip galėjau būti toks kvailas, prižadėda- 
mas, ko nevaliosiu tęsėti. 


18 


El Presidente klausėsi tylėdamas, kol per telefoną 
pasakojau apie savo susitikimą su dr. Gajanosu. Išvardijau iškel- 
tas sąlygas, o kai pacitavau paskutiniąją dė] neutralių -stebėtojų, 
minutėlę spengė tyla, Galop laidais atskriejo e! Presidente riau- 
mojimas: 

— Tai kalės vaikas! Reikalauja visko, išskyrus, kad už jį dar 
ir balsuočiau. 

Neišlaikiau nesusijuokęs. 

— Susidariau įspūdį, kad jis ir šito būtų paprašęs, jeigu ti- 
kėtų, jog už jį balsuosite. 

— Kaip tau atrodo, jeigu sutiksiu, ar jis sugrįš? 

— Manau, kad taip. 

— Man šitai nepatinka. Jeigu nusileisime dėl neutralių ste- 
bėtojų, prisipažinsime esą neteisus. 

— Koks skirtumas? — paklausiau.— Juk jūs netinite, kad jis 
laimės, ar net Jūsų pergalė ganėtinai aiškiai parodytų, kad esate 
liaudies daugumos pageidaujamas. 

— Tas tiesa. Gerai, sutinku su jo sąlygomis, tik dar pridedu 
vieną savo. Jį neturi nieko bendra su juo, liečia tik tave. 

— Kokią? 

— Kad tu dalyvausi rinkimuose išvien su manimi kaip mano 
pasiūlytas kandidatas į viceprezidento postą. Jau gana seniai apie 
tai galvoju. Aš gyvensiu ne amžinai. Noriu būti tikras, kad val- 
džia liks gerose rankose. 

Šito nesitikėjau. Vis dėlto turėjau pripažinti, kad senis ma- 
ne apšovė. Turėsiu eiti išvien su juo, ir jis sėkmingai mane, kaip 
būsimąjį opozicijos kandidatą, eliminuos, nukišdamas į savo už- 
nugatrį. 

— Kodėl tu delsi? — paklausė jis griežtai. 

— Esu nustebintas ir priblokštas tokios garbės. Bet ar jūs įsi- 
tikinęs, kad elgiatės teisingai? Galiu būti jums tik kliūtis. Krašte 
daugelis Mane smerkia. 

Smulkiau aiškinti nereikėjo. Pats nutuokė ne blogiau už ma- 
ne. Nebūdavo sekmadienio, kad iš vienos ar kitos sakyklos ma- 
nęs neplūstų kaip ištvirkėlio ir plevėsos. 

— Jeigu man dėl to galvos neskauda,— atrėmė e! Presiden- 
1e,— tai kodėl ją turėtų skaudėti tau? 

— Jūsų ekscelencija, man malonu ir didelė garbė priimti jūsų 
kilnų pasiūlymą. 

— Puiku,— jo balso įtampa nuslūgo.— Gali informuoti tą iš- 
daviką, kad jo sąlygos priimamos. Rinkimų data — Velykų sek- 
madienis. 

— Dėkui, jūsų ekscelencija, informuosiu. 

— Padaryk tai. Sulaukęs tavo žinios, paskelbsiu spaudoje,— 
jis patenkintas sukrizeno.— Tu gerai atlikai savo darbą, nors aš 
nė kiek neabejojau, kad tavo rankose mergina suminkštės it vaš- 
kas. 


Padėjau telefono ragelį susikrimtęs. Visi šitaip supras. Pirmasis 
Lotynų Amerikos meilužis. Nuvijau apmaudą ir vėl siekiau tele- 
fono paskambinti Gajanosui. Deja, tik dabar prisiminiau, kad ne- 

žinau, kaip su juo susisiekti, kol jis pats neužmegs su manimi 
ryšio. Pažvelgiau į stalo kalendorių. 

Šiandien sausio aštuntoji. Verčiau pasiskubintų duoti žinią, 
nes rinkimai baigsis, jam nė nenutuokiant, kad buvo kandidatas. 


Ketvirtą valandą sugrįžau į konsulatą prie savo rašomojo stalo 
po vieno iš nesibaigiančių JT posėdžių. Negalėdamas ištverti, 
išsmukau per patį jo vidurį. Ant stalo radau raštelį, kad pas- 
kambinčiau senatoriui. Pakėliau telefono ragelį. 

Jo sekretorė iškart mane sujungė. 

— Man regis, turiu jums kai kurių gerų naujienų, — prakalbo 
jis.-— Po kiek laiko galėtumėte atvykti pas mane? 

Žvilgtelėjau į laikrodį. 

— Dar suspėčiau į lėktuvą, išskrendantį šeštą. Ar jums nebus 
per vėlu? 

— Ne,— atsakė jis, — puiku. Iki aštuntos valandos atsirasite. 
Važiuokite tiesiog pas mane į namus, papietausime. 

Be manęs ir senatoriaus buvo dar trys. Jo žmona prie mūsų 
neprisidėjo, tik išlenkė taurelę ir nuėjo viršun atsigulti. Kai su- 
sėdome, apmečiau akimis stalą. Senatorius, matyt, turėjo man pa- 
sakyti kažką svarbaus, kitaip šitie Žmonės čia nesėdėtų. Mano 
dešinėje buvo įsitaisęs Valstybės sekretoriaus padėjėjas Lotynų 
Amerikos reikalams, o priešais mus šalia vienas kito sėdėjo Kong- 
reso ir Senato užsienio reikalų komitetų pirmininkai. 

— Lukterėsime pietų pabaigos ar pradedame kartu su sriu- 
ba? — užklausė senatorius.— Aš ne prieš, kad aptarinėtume rei- 
kalus valgydami. 

— Kaip jums patogiau, džentelmenai, — pasakiau. 

— Tad pradėkime dabar,— tarė senatorius, sėdintis priešais 
mane. 

— Su čia esančiais džentelmenais keletą kartų svarstėme pa- 
dėtį Kortegvoje,— pradėjo senatorius.— Smulkiai jiems nupasa- 
kojau mūsų pokalbį. Jie labai susidomėjo, lygiai kaip ir aš. Ta- 
čiau mes priėjome išvadą, kad reikėtų išsiaiškinti kai kuržuos 
klausimus. i 

— Prašau nesivaržyti ir klausti, ko tik pageidaujate. 

Per dvidešimt minučių atlaikiau tikrą kryžminę klausimų ugnį. 
Buvau smarkiai nustebintas, kad šie žmonės kur kas geriau infor- 
muoti, nei aš Maniau. Pro jų akis praslydo labai nedaug įvykių, 
kurie dėjosi Kortegvoje per pastaruosius dvidešimt penkeris me- 
tus. 

Pagaliau visi atsikvėpėme, jausdami retą savitarpio sYpratimą, 
koks ne itin dažnai pasitaiko panašiuose susitikimuose. Jie klau- 
sinėjo su brutaloku atvirumu, o aš atsakinėjau su skausmingu 
tiesumu. Minutėlę senatorius smaksojo į mane, paskiau apmetė 

akimis visus sėdinčiuosius už stalo, tarytum klaustų jų leidimo 
tęsti toliau. Šie vienas po kito linktelėjo, ir jis vėl kreipėsi į ma- 
ne: 

— Kaip jums žinoma,— vėl jis prašneko, — į prašymą dėl dvi- 
dešimties milijonų dolerių paskolos jau kurį laiką nėra jokio 
atsako. 

Aš linktelėjau. 

— Iš dalies taip atsitiko todėl, kad tiksliai nežinojome, kaip 
pasielgti. Mes suvokiame komunistinę grėsmę jūsų šaliai ir no- 
rėtume padėti su ja kovoti. Antra vertus, žinome, kad dabartinei 
vyriausybei būdinga korupcija ir politinis terorizmas. Atvirai 
šnekant, daugelyje valstybinių sferų jūsų valdžia laikoma klasiš- 
ku fašizmo pavyzdžiu, o jūsų prezidentas — ne geresniu už bet 
kurį kitą diktatorių. 

— Tokiems prieštaravimams slegiant mūsų galvoseną, supras- 
kite pats, buvo sunku ką nors nuspręsti. Tačiau pritariant ir ki- 
tiems, sėdintiems už šio stalo, surizikuosiu štai ką pasiūlyti. 

Dirstelėjau į jį. Senatoriaus akys buvo giedrios ir rimtos. 

— Mes sutiksime suteikti Kortegvai paskolą, jeigu bus iš- 
pildyta tokia sąlyga: valstybės labui jūsiškis prezidentas turi pa- 
sitraukti ir užleisti vietą jums; tokiu atveju nebus kliūčių tikėtis 
Jungtinių Valstijų paramos. 

Tylėjau. Iš lėto apžvelgiau stalą. Visi smalsiai mane sekė. Ga- 
lop radau reikiamus žodžius. 

— Kalbėdamas savo vardu, džentelmenai, dėkoju jums už pa- 
sitikėjimą ir palankumą. Tačiau, kalbėdamas savo šalies vardu, 
didžiai piktinuosi manymu, jog pinigai duoda jums teisę kištis 
į mūsų vidaus reikalus. Ir pagaliau, kalbėdamas savo prezidento 
vardu, negaliu pasakyti, kaip jis pasielgtų, tačiau pamėginsiu 
jums nušviesti, kaip jis pasielgė šį rytą. 

Vyrai sukluso — instinktas, patirtis jiems iškart pakuždėjo, 
kad čia pat spąstai. 

— Šį rytą priėmiau savo prezidento pasiūlymą dalyvauti rin- 
kimuose Velykų sekmadienį, kaip jo iškeltas kandidatas į vice- 
prezidento postą. El Presidente varžovas bus dr. Gajanosas. Dr. 
Gajanosas ir mūsų prezidentas susitarė dėl kai kurių rinkimų as- 
pektų,-iš kurių. svarbiausias — kad rinkimuose dalyvautų stebėto- 
jai iš Jungtinių Tautų ar Amerikos Valstybių organizacijos. 

Senatorius priekaištingai pašnairavo: 

— To jūs nepasakėte telefonu. 

— Nesuteikėte man progos. 

Jis surimtėjo: 

— Kaip jums atrodo, ar Gajanosas turi šansų laimėti? 

Papurčiau galvą: 

— Pas jus sakoma — tiek pat, kiek sniego pragare. 

— Politikoje negali garantuoti, — pastebėjo -kongresmenas įš 
priešingos stalo pusės. 

— Jeigų laimėtų Gajanosas, nežinau, ar man tai patiktų — 
pedantišku tonu įsijungė ir Valstybės sekretoriaus padėjėjas.— 
Jis pernelyg artimas komunistams. Pavyzdžiui, Mendosa, regis, 
turi asmeninį Kremliaus raktą. 

Savo nuostabos neparodžiau. Šito nežinojau. Tačiau dabar pa- 
aiškėjo ryšys tarp Gajanoso ir e] COndor. Iki šiol man nesisekė 
juodviejų susieti. 

— Šis klausimas grynai akademinis, — pasakiau.— E! Presiden- 
te laimės. 

— Ir jūs būsite viceprezidentas? 

— Taip. 

Senatorius vėl apžvelgė stalą. 

— Ką jūs pasakysite, džentelmenai? 

Aš atsistojau. 

— Jeigu jūs, džentelmenai, pageidaujate pasikalbėti konfiden- 
Cialiai, galiu išeiti iš kambario. 

Senatorius mostelėjo sėstis į vietą. 

— Mes kalbėjomės atvirai, — pasakė jis, — nematau reikalo ir 
dabar ką nors slėpti. 

Atsiliepė Valstybės sekretoriaus padėjėjas: 

— Sinjoro Ksenoso nurodytu pagrindu sutikčiau. 

Likusieji taip pat pritarė. 

— Puiku, tad mes sutarėme,— apibendrino senatorius ir grįž- 
telėjo į mane.— Jūs galite tikėtis mūsų paramos, kai tik praneši- 
mas apie rinkimus bus oficialiai patvirtintas. 

Giliai atsikvėpiau. Pirmą sykį pastarąsias dienas pajutau, kad 
žengta į priekį. Tačiau kitą rytą viskas nudardėjo velniop. Sva- 
jonė sudužo, kai, pakėlęs nuo savo rašomojo stalo telefono ragėlį, 
išgirdau tylų Beatričės balsą. 

Vos pajėgiau nuslopinti susijaudinimą. 

— Džiaugiuosi, kad paskambinai,— žodžiai birte biro.— Pasa- 
kyk tėvui, kad kalbėjausi su e/ Presidente ir šis sutiko su visomis 
jo sąlygomis. 

Ji neatsakė. 

— Beatriče, tu supratai? 

Vėl keista tyla. 

— Beatriče. 

Šį sykį ji mane nutraukė. Jos balsas buvo keistai įsitempęs. 

— Ar tu šį rytą neskaitei laikraščių ir neklauseį radijo? 

— Ne, vakar iki vėlumos buvau Vašingtone ir grįždamas vį- 
są kelią išmiegojau traukinyje. Tik šią minutę atsisėdauų prie ra- 
šomojo stalo. Net neturėjau laiko pasikeisti marškinius. 

Jos balsas virptelėjęs nurimo įr atvėso: 

— Nori pasakyti, kad net dabar nieko nežinai? 

— Apie ką?— paklausiau piktai. — Liaukis kalbėjusi mįslėmis 
it vaikas. 

Jos tonas vis dar buvo ledinis: 

— Apie antrą valandą nakties mano tėvas išėjo laukan kvėp- 
telti gryno oro. Kaip paprastai, su juo buvo Mendosa. Pro šalį 
pralėkė automobilis. Iš jo pasipylė šūviai. Mendosai kulka patai- 
kė į ranką. Nepraėjus nė valandai, mano tėvas mirė pakeliui į 
ligoninę greitosios pagalbos automobilyje. 

Staiga jos balsas užlūžo, ledinė ramybė išnyko: 

— Daksai, tu juk buvai prižadėjęs! Tu prisiekei, kad jam nie- 
ko neatsitiks, kad jis bus saugus! 

— Beatriče, aš nežinojau. Prašau, patikėk manimi, aš nežino- 
jau! 

Labiau už viską pasaulyje troškau, kad ji patikėtų. 

— Kur tu esi? Turiu tave pamatyti. 

— Kam, Daksai? — užklausė ji staiga išsiėmusi.— Kad dar me- 
luotum? Kad vėl žadėtum, ko neketinį tesėti? Daugiau neištver- 
čiau. 

— Beatriče...— bet telefono ragelis mano rankoje nutilo. Spok- 
sojau į jį Minutėlę, paskiau trenkiau į vietą. Pakilęs nuo kėdės, 
nuskubėjau prie durų. 

— Pasakykite Prietui, kad ateitų pas mane! — piktai šūktelė- 
jau ir užtrenkiau duris. Buvau beveik sugrįžęs prie rašomojo sta- 
lo, kai telefonas vėl suskambo. Pakėliau ragelį. 

— Taip? 

Išgirdau baugštų sekretorės balsą: 

— Maniau, kad jūs žinote, sere. Sinjoras Prietas šį rytą de- 
vintos valandos reisu išskrido į Kortegvą. 

Lėtai susmukau į kėdę. Man ėmė tvinkčioti smilkiniuose. Ta- 
rytum kažkas replėmis spaudė galvą. Žlugo. Viskas žlugo. Visas 
darbas, visos viltys perniek. Palinkau virš rašomojo stalo, pa- 
remdamas geliančius smilkinius rankomis; nepaisydamas siaubin- 
go skausmo, stengiausi galvoti. Galvoti. Privalėjau galvoti. 

Kažkokiu būdu Prietui pasisekė sužinoti, kur slėpėsi Gaja- 
nosas. Ir galėjo jis tai padaryti tik per mane. Nežinau, kaip jam 
pavyko, tačiau neabejojau jo sugebėjimais. Prisiminiau, ką su 
Hojosu jis man iškrėtė Floridoje. Privalėjau tai suprasti ir pasi- 
stengti išsiųsti jį namo, kol nesuspėjo atlikti savo juodo darbo. 

Bet ne. Dėjausi protingesniu už visus. Buvau įsitikinęs, kad 
viskas klostysis tiksliai pagal mano planą ir Prietas neišdrįs ne- 
paklusti. Ką gi, pasirodžiau ne tik neapsukrus, bet ir kvailas. Ap- 
sukrus buvo e! Presidente. Pasiuntė Prietą atlikti tai, ko — jis ži- 
nojo — neatlikčiau aš. 

Staiga ėmė pykinti, ir vos suskubau į vonios kambarį. Stovė- 
jau žiaukčiodamas, kol viduriuose nieko neliko. Tuomet nusi- 
prausiau veidą ir sugrįžau prie rašomojo stalo. Vėl susmukau į 
kėdę ir giliai įkvėpiau oro. 

Per priekaištų ir apgailestavimo antplūdį beveik pamiršau, 
kad pats svarbiausias dalykas vis dar neatliktas. 

Ginklų srautą būtina sustabdyti. 

— Senatorius tiesiog verda, — sutraškėjo per telefo- 
ną Džeremio balsas.— Jam atrodo, kad jūs juo pasinaudojote ir 
apmulkinote. Jis to nemėgsta. 

Klausiausi nuvargęs. Jau buvau išsekęs nuo pasiaiškinimų. 
Ir taip jų niekas neklauso. O jeigu ir klauso, manimi netiki. Visi 
iš anksto buvo nusistatę prieš. Vienu momentu net troškau, kad 
neegzistuotų diplomatinė neliečiamybė. Tuomet visi galėtų atvi- 
rai parodyti, ką galvoja. 

Dabar gi jie iš tikrųjų nieko negali man padaryti. Jeigu ne- 
noriu, net nebūtina į klausimą atsakinėti. Gali galvoti, kas jiems 
patinka. Diplomatinės neliečiamybės skydas buvo patogus tiek 
jiems, tiek man. 

— Jūs perdavėte jam tai, ką pasakiau vakar? 

— Taip. 

Taigi. Ir jis ne kitoks. 

— Jei tuo laiku, kai visa tai atsitiko, nebūtumėte buvęs se- 
natoriaus namuose...— užsikirto Džeremis.— Bet kadangi ten sve- 
čiavotės, jam atrodo, kad pasinaudojote juo dėl alibi. 

Atsakinėti nebuvo prasmės. 

— Savaime suprantama, dabar paskolos nėra ko tikėtis, — to- 
liau tauškėjo Džeremis. 

— Žinau. 

Įėjusi sekretorė padėjo ant rašomojo stalo portfelį. 

— Automobilis į aerouostą jau laukia,— sušnabždėjo ji. 

— Kokie jūsų planai? — smalsavo Džeremis. 

Staiga pasijutau pavargęs ir nepasitikįs kitais žmonėmis. Vis- 
vien mano planai neįsikūnija, tad neturėčiau pykti ant žmonių, 
laikančių mane melagiu. 

— Dabar norių suspėti į Paryžiaus lėktuvą. 

— Paryžius? — nustebęs pakartojo Džeremjs.— Ar išprotėjote? 
Juk žinote, ką visi pagalvos. 

— Man visai nesvarbu, ką kiti pagalvos. 

Ež Elgiatės neišmintingai. Kalbate, tarytum jums daugiau nie- 
kas nerūpėtų. 

— Man ir nerūpi, — išrėžiau tiesiai. 

Džeremis mMinutėlę tylėjo. 

— Aš tuo netikiu, pažįstu jus. Kodėl vykstate į Paryžių? 

— Pasidulkinti! — mečiau įniršęs.— Kurių velnių dar vyksta- 
ma į Paryžių? 

Ir piktai nutrenkiau ragelį. Bet tuojau pasigailėjau taip pa- 
daręs. Neturėjau teisės išlieti pyktį ant Džeremio. Jis mano pu- 
sėje — bent jau kalba su manimi. 

Norėjau vėl pakelti ragelį, paskambinti jam ir atsiprašyti, bet 
tuo momentu pro duris vidun galvą kyštelėjo sekretorė: 

— Vairuotojas sako, kad tik paskubėję suspėsite į lėktuvą. 

Sugriebęs portfelį, puoliau link durų. Užteks laiko paskam- 
binti Džeremiui sugrįžus. 


Buvo keista matyti Robertą jo tėvo kabinete, sėdintį barono 
krėsle už ornamentuoto rašomojo stalo. Tačiau po akimirkos ne- 
beatrodė keista; tarytum jis visad ten būtų sėdėjęs. Pagaliau tam 
ir buvo gimęs. 

— Tu žinai įstatymus, — tarė jis — o Šveicarijos valdžia šiuo 
požiūriu labai griežta. Už tokią informaciją galima prarasti licen- 
ziją. 

— Įstatymus aš žinau, — pasakiau, įrėmęs į jį žvilgsnį. — Todėl 
ir atėjau pas tave. 

Robertas sutrikęs tylėjo. Nemygau jo. Pats žino, kokie buvome 
artimi. 

— Kaip laikosi Denisonda, vaikučiai? 

Robertas žybtelėjo šypsena. 

— Su manimi tik pradėk. Esu tipiškas tėvas. 

Savo ruožtu nusišypsojau ir aš. 

— Tad, kiek suprantu, viskas gerai? 

Jis linktelėjo. 

— Tu niekad nesužinosi, ką visa tai reiškia, kol pats neturėsi 
vaikų. 

Pradžioje Sergejus, dabar Robertas. Abu jie kažką turi bend- 
ro — atsakomybės, savo šaknų pojūtį. O aš pats lyg tas medis 
su nukirsta viršūne, kad daugiau neaugtų. 

— Pavydžiu tau, — nuoširdžiai pasiguodžiau. 

Robertas pažvelgė į mane nustebęs. 

— Iš tavo lūpų tai gana keistai skamba. 

— Žinau. Aš juk taip linksmai gyvenu. Plevėsa iš reaktyvinio 
lainerio. 

— Nenorėjau tavęs užgauti, Daksai, 

— Suprantu,— pasakiau. — Aš pats kaltas, — pasidariau irz- 
lus. Siekiau cigaretės.— Regis, kur tik nepasisukčiau, visur 
patenku į aklavietę. 

Robertas stebėjo mane užsirūkant. 

— Kaip manai, kas toliau bus? 

— Nežinau. Bet jeigu ginklų srautas nesustos, žus daug ne- 
kaltų. 

Robertas nunėrė akis į rašomąjį stalą. 

— Suprask, aš nesistengiu ginti jokių savo interesų. 

Linktelėjau. Galėjo to nė nesakyti. Dalyvavau jam pervedant 
savąsias Kortegvos investicijas jų giminaičiams anglams. 

— Elgiuosi taip todėl, kad man užkrauta atsakomybė, — kalbėjo 
jis. — Nuo manęs priklauso daug žmonių. 

Atsistojau. 

— Suprantu. Ir aš tą patį jaučiu, tik nuo manęs priklauso jų 
gyvenimas, o.ne pragyvenimas, 

Jis nieko neatsakė. 

— Šiaip ar taip, dėkui, — pasakiau.— Negaišinsiu tavo laiko. 

— Ką ketini daryti? 

Šį sykį atsakiau anaiptol nešmaikštaudamas: 

— Ką daugiau beveikti, kai neturi nieko geresnio — turbūt 
pasidairysiu merginos. 


Marlena fon Kupen. Aną dieną perskaičiau Irmos Andersen 
skiltyje, — o gal girdėjau ką Nors apie tai paminint,— kad ji gy- 
vena Paryžiuje. Nors ir mažai šansų, vis tiek geriau negu nie- 
ko. Tikėtina, kad ji dar palaiko pakankamai draugiškus santykius 
su žmonėmis, galinčiais AS reikiamą informaciją iš Rytų 
Vokietijos. Vis dėlto ji kažkada priklausė fon Kupenams. 

Vienas mano bičiulis laikraštininkas davė jos telefono numerį. 
Skambinau ištisą popietę ir vis niekas neatsiliepė, kol pagaliau 
penktą valandą susisiekiau su ja. Jos balsas skambėjo kimiai, 
tarsi neseniai būtų pakirdusi iš miego. 

— Alio? 

— Marlena? 

— Taip. Kas kalba? 

— Diogenas Ksenosas. 

— Kas? 

— Daksas. 

— Daksas? — pakartojo, ir jos balsas ėmė skambėti kiek sar- 
kastiškai.— Nejaugi tasai Daksas? 

— Taip. 

— Kam turiu būti dėkinga už šį skambutį? 

— Nugirdau, kad jūs Paryžiuje,— ėmiau aiškinti, — ir nuta- 
riau sužinoti, ar jūs šį vakarą laisva, kad drauge papietautume? 

— Esu susitarusi,— tačiau ją pagavo smalsumas.— Ar ne per 
vėlokai skambinate? 22 

Atėjo Metas parodyti visą savo žavesį. 

— Skambinau jums ištisą popietę. Kai. niekas neatsiliepė, pa- 
maniau, jūs išėjusi. 

— Jūs pažįstate mane seniai,— tarė ji.— Kodėl dabar nei iš 
šio, nei iš to taip staiga? 

Kai klausi atvirai; sulauki neatviro atsakymo. 

— Jūs gi draugavote su mano bičiuliu. 

— Kiek esu girdėjusi, tai niekad jūsų nesulaikydavo. 

— Džeremis — itin artimas draugas. Bet patį pirmąjį kartą, 
kai tą naktį jus pamačiau Sen Tropezo viloje, tariau sau: kada 
nors. 

Marlenos balse išgirdau pasitenkinimo gaidelę ir supratau — 
turiu ją. 

— Kaip jau minėjau, šiandien susitarusi. O rytoj? 

— Kada nors —tai šiandien, aš jau ir taip gana laukiau,— 
ėmiau mygti.— Kodėl jums neatšaukus savo susitarimo? Nežinau, 
kur būsiu rytoj. 

Marlena minutėlę svyravo. 

-— Aš nežinau...— bet staiga jos tonas sušvelnėjo, pasidarė 
nuolaidus.— Gerai. 

Padėjau telefono ragelį ir atsilošiau kėdėje. 

Buvo jau trečia valanda nakties, kai taksi sustojo 
ties jos namais Klebero alėjoje. Minutėlę mudu sėdėjome, pas- 
kiau ji metė į mane smalsų žvilgsnį: 

— Ar nenorėtumėte užeiti pas mane? 

— Taip, dėkoju, — atsakiau bemaž oficialiai. — Mielai. 

Užmokėjau vairuotojui, ir mudu išlipome. Tylomis perėjome 
trijų eilių alėją pėstiesiems ir įsukome į nedidelę šalųtinę gatve- 
lę, prigrūstą nakčiai pastatytų automobilių. Gatvės buvo tamsios 
ir blizgėjo nuo ką tik pasibaigusio vėlyvo sausio lietaus, prie ko- 
jų lipo įmirkę rudens lapai. 

Sustojome prie namo durų, ir ji ėmė raustis mažame rankinu- 
ke rakto. Pagaliau tylėdama padavė jį man. Atrakinau, ir mudu 
įėjome vidun. Liftu pasikėlėme į trečią aukštą, ir tuo pačiu raktu 
atrakinau jos buto duris. 

Mudviems įžengus į saloną, ji atsisuko į mane: 

— Išgersite? 

Linktelėjau, ir ji parodė nedidelį kilnojamąjį bariuką. 

— Rasite ten visko. Aš tuoj sugrįšiu. 

Jinai+nuėjo į kitą kambarį, o aš įsipyliau sau brendžio. Siurb- 
telėjau kiek ir atsisėdau ant sofos. Kažkas ne taip. Kažką su- 
gadinau. Bemaž piktas stebėjausi, kas, po šimts, su manimi da- 
rOsi. 

Mairiena sugrįžo į saloną. Vakarinę suknelę buvo pakeitusi 
juoda aksomine namų šeimininkės pižama su trumpu bolero švar- 
kučiu, beveik susisiekiančiu su laisvų hareminio tipo kelnių vir- 
šumi. Jai judant, iš po rūbo švysteldavo švelnaus šviesaus kūno 
tarpelis. Juoda spalva labai dailiai pritiko prie josios šviesių 
plaukų ir žydrų šiaurietiškų akių. 

— Trės jolie !. 

Marlena neatsakė, tik įsipylė sau brendžio ir atsisėdo priešais 
mane. Pakėlė taurelę. 

— Į sveikatą. 

— Į sveikatą. 

Abu kiek nugėrėme. Marlena pastatė taurelę ir įdėmiai pa- 
žvelgė man į akis: 

— Aš nepykstu, — pasakė ji ramiai — bet kodėl jūs man pas- 
kambinote? 

Žiūrėjau į ją tylėdamas. Ir pats savęs šito klausinėjau. Iš pat 
pradžių šis sumanymas buvo kvailas. 

— Netiesa, ką jūs sakėte telefonu, — tarė ji. — Nesu kūdikis. 
Matau, kada vyras suinteresuotas. 

Šit kas. Neaišku, ko aš pats tikėjausi. Galbūt naiviai įsivaiz- 
davau, kad rasiu tą pačią išsigandusią merginą, kokia prieš sep- 
tyneris metus atvyko į mano vilą Sen Tropeze. Tačiau tai nebe 
ta mergina. Dabar moteris, subrendusi, susitvardanti, daugeliu 
atžvilgių visai kita asmenybė nei tikėjausi. Ji buvo prityrusi gal 
net daugiau už mane. 

— Atleiskite,— tarstelėjau sutrikęs.— Turiu rūpesčių ir, matyt, 
nesugebėjau jų išmesti iš galvos. 

— Žinau,— atsakė Marlena.— Aš skaitau laikraščius, — ji vėl 
nugėrė brendžio.— Bet ne tik tai, ar ne? Juntami simptomai vy- 
ro, kuris, kaip pasakytų amerikiečiai, liepsnoja meile. 

— Ir tai tiesa. 

— Taip ir maniau. Pažįstu šiuos požymius, pati esu tai pa- 
tyrusi. Taigi jūs nusprendėte, kad geriausias vaistas — kita mo- 
teris, o kadangi esate Paryžiuje, tai prisiminėte mane.— Jos akyse 
šmėstelėjo keista užuojauta.— Tačiau nieko neišėjo, taip? 

— Ne, neišėjo. 

— Suprantu. Ir aš taip, jaučiausi palikta Džeremio. Nežino- 
jau, kaip save įveikti. Buvau išties jį įsimylėjusi. O juk, iš pat 


! Labai gražu (pranc.). 

pradžių galėjau suprasti, kad tai neįmanoma. Pirmiausia politinė 
veikla, paskiau jo šeima. Bet visą laiką svarbiausia kliūtimi bu- 
vau aš pati. Esu vokietė, o kai kuriems žmonėms karas niekad 
nesibaigs. 

Ji kalbėjo pusiau analizuodama save: 

— Kai ištekėjau, buvau dar vaikas, neturėjau nė aštuonioli- 
kos. Fricas man atrodė herojus, apie kokį visad svajojau — 
aukštas, dailus ir turtingas. Nė neįsivaizdavau, koks jis iš tik- 
rųjų. Nieko nežinojau apie jo „berniukus“ ir liguistumą, dėl 
kurio, norėdamas pasiekti nors lengviausią orgazmą, turėdavo 
užduoti skausmą. Tad nenuostabu, kad Džeremį iškart įsimylė- 
jau. Jis atrodė paprastas, tiesus ir nesudėtingas. Jam rūpėjo tik 
viena. Pirmą sykį pajutau savo, kaip moters, galią, taip pat ir 
savo reikmes. 

Marlena pažvelgė į mane: 

— Keistai skamba? Iš tikrųjų iki tol nebuvau jų patyrusi. 
Už nesėkmes su Fricu visad kaltinau save. Laikiau save nenor- 
malia — man jis gana dažnai tą tvirtindavo. 

Kažkokia ramybė apgaubė mus, ir toje tyloje atsistojusi Mar- 
lena vėl pripildė taureles brendžio. Iš lauko retkarčiais atsklis- 
davo silpni aplink netoli esančią Triumfo Arką žiedu judančio 
transporto garsai. 

— Ar ir jums panašiai? 

— Ne,— atsakiau, — tiktai galutinis rezultatas toks pats. 

Marlenos akys mane tyrė: 

— Ar ji jus myli? 

— Manau, kad taip. 

— Tad ji kvaila! — karštai pareiškė Marlena.— Dėl kokios 
priežasties ji neateina pas jus? 

— Skaitėte laikraščius, — pasakiau.— Jos tėvo pavardė Gaja- 
nosas. 

— Ak, štai kas. 

— Taip, ir iš dalies dėl to jums paskambinau. Kontrabanda 
įvežami į mano šalį šautuvai siunčiami iš buvusiųjų fon Kupeno 
fabrikų Rytų Vokietijoje. Jeigu šis jų antplūdis nesiliaus, kils 
karas ir žus daug nekaltų žmonių. Mėginu kaip nors sustabdyti. 
Bet man nepasiseks, kol nesužinosiu, kas moka už ginklus. Jeigu 
atskleisčiau, ko gero, pavyktų sustabdyti ginklų srautą. Tikė- 
jausi, galbūt jūs ką nors pažįstate, kas galėtų suteikti tokią in- 
formaciją. 

— Aš nežinau,— Marlena dvejojo,— tai buvo labai seniai. 

— Būčiau dėkingas ir už pačią menkiausią informaciją, — man 
grįžo viltis.— Per savo gyvenimą pakankamai prisižiūrėjau karo. 

— Aš taip pat,— atsakė ji tyliai. — Buvau dar visai mažytė, 
kai bombonešiai užskrido virš Berlyno. 

Aš tylėjau. 

Marlenos žvilgsnis apniuko ir tapo mąslus. 

— Kadaise būta tokio žmogaus, šveicaro, pavarde Braunšvei- 
geris. Jis gyveno Ciuriche“ ir, prisimenu, keletą kartų su Fricu 
buvau jį sutikusi. Žinoma, oficialiai mes neturėjome nieko bendro 
su fabrikais Rytų Vokietijoje. Tačiau jis žinojo, kas tenai dedasi, 
ir reguliariai pateikdavo Fricui ataskaitas. 

Ėmiau šiek tiek jaudintis. 

— Kaip manote, ar jis su manimi kalbėtų? 

— Nežinau,— truktelėjo pečius.— Aš net nesu tikra, ar jis 
dar gyvas. 

— Verta pabandyti. Koks jo adresas? 

— Aš neprisimenu, Daksai. Visa tai vykdavo labai slapta. Esu- 
įsitikinusi, kad jo pavardės nėra nė vienoje telefonų knygoje. 
Bet aš prisimenu tą namą. Virš jo langų yra keisti stogeliai. Ma- 
nau, aš jį surasčiau. 

— Po šio vakaro neturiu jokios teisės jūsų prašyti, tačiau ar 
nesutiktumėte vykti drauge su manimi į Ciurichą ir pabandyti jį 
surasti? 

— Jūs turite teisę, — pasakė Marlena, pažvelgdama į mane.— 
Jeigu ne jūs, niekad nebūčiau išsivadavusi nuo Frico. 

— Ačiū jums, — padėkojau ir atsistojau.— Paskambinsiu ry- 
toj, kai užsakysiu lėktuve vietas. 

Marlena pakilo nuo kėdės ir, priėjusi artyn, pažvelgė man į 
veidą: 

— Šiandien -- tai jau rytoj, nors iki rytojaus dar labai toli. 
Mudu abu netekę iliuzijų, sugniuždyti ir vieniši. 

Kai ji šitai pasakė, staiga joje išvydau tai, ką ir savyje taip 
dažnai regėdavau: vienišumą, skausmingą poreikį prisilytėti, ben- 
drauti, kartais pratrūkstantį potraukį kitai žmogiškajai būtybei, 
nakties tamsos baimę. O gal tai buvo jos moteriškas aromatas, 
sklindanti šiluma, kūno spindesys, kurio nepajėgė paslėpti net 
aksomas. Padėjau savo taurelę su brendžiu ir suėmiau ją į glėbį. 

Ji buvo stipri, stipresnė negu kada nors galėjau įsivaizduoti. 
Tačiau pasinaudojau josios jėga, o ji — manąja, kol galop gu- 
lėjome vienas kito glėbyje visiškai išsisėmę. Savo šilumos gau- 
biami, jautėmės saugūs it du naktį įmigę žvėrys. 

Kol tą namą suradome, sugaišome tris dienas. Tris 
dienas važinėjome pirmyn ir atgal gatvėmis — apžiūrėjome pla- 
čius bulvarus, išnaršėme“ šalutines gatveles. Kaip ir kiekvienas 
pasaulio miestas Ciurichas keitėsi. Senieji orientyrai buvo išny- 

kę, jų vietoje stūksojo nauji statiniai. Galop tą pastatą aptikome 
per gryną atsitiktinumą. 

Vakarėjo, ir jau buvo beužslenkanti nakties žvarba. Marlenos 
veidas atrodė pavargęs nuo įtampos. Pasilenkęs į priekį, pabel- 
džiau į stiklą, skiriantį mus nuo šoferio. 

— Parvežkite kuo greičiau mus į viešbutį. 

Atsilošiau sėdynėje ir užsirūkiau. Tai tas pats, kaip ieškoti 
adatos šieno kupetoje. Užsimerkiau, kad kelias minutes pailsėtų 
akys, ir staiga ji įsikibo man į ranką. 

— Štai ten! — sušuko Marlena susijaudinusi.— Toji gatvė — 
be abejo, jos mums ir reikia. 

Vėl pasilenkiau į priekį ir patapšnojau stiklan. Vairuotojas 
sustojo prie šaligatvio. Grįžtelėjau į ją: 

— Tu tikra? 

Marlena žvelgė pro užpakalinį langą. 

— Nežinau,— tarė dvejodama.— Man taip pasirodė. 

Nuovargis kaip mat išgaravo. 

— Įsitikinkime,— atsakiau, atidarydamas dureles,— eime, ap- 
sidairysime. 

Šoferis išlipęs apėjo aplink automobilį. 

— Palaukite mūsų čia,— paprašiau jo, paimdamas Marleną už 
parankės. 

Mudu sugrįžome prie kampo ir pažvelgėme į gatvelę. Kadai- 
se ši jos atkarpa gyveno geresnes dienas, o dabar atrodė skirta 
vien turistiniams pensionams. 

— Kaip tau atrodo? 

Marlenos veide atsispindėjo susijaudinimas. 

— Bijau ką nors sakyti, bet labai panašu. Man regis, namas 
buvo kiek atokiau už kitus patrauktas nuo šaligatvio. Ir antai 
pažiūrėk — kvartalo viduryje vieno namo nematyti, jį užstoja 
kiti. 

Marlena leidosi greitai kaukšėti gatve. Nusekiau jai iš pas- 
kos ir, sustoję prie to namo fasado, sužiurome. Taip, tai tas pats 
namas — pilko akmens, su keistais, kone trikampės skrybėlės 
formos stogeliais. 

— Užeikime. 

Vėl paėmiau ją už parankės, ir pasukome prie paradinio įėji- 
mo. Paspaudžiau skambutį, ir tuoj pat duris atidarė sena moteriš- 
kė su išblukusia kambarinės uniforma. 

— Ja? 

— Ponas Braunšveigeris? 

Ji įtariai pažvelgė į mus. 

— Kas prašo? 

Marlenos balsas suskambo valdingai, kaip vokiečių aukštuo- 
menė pratusi kreiptis į savo tarnus: 

— Frūų Marlena von Kuppen,— atsakė ji lediniu tonu. 

Taigi fon Kupenų pavardė viską nusvėrė. Nedaug trūko, kad 
senė parkristų paslika iš.nuolankumo. Be perstojo atsiprašinėda- 
ma, kad privertė laukti, ji įvedė mus į nedidelį laukiamąjį ir 
išbėgo pakviesti šeimininko. 

Išgirdęs koridoriuje už durų sunkius žingsnius, pasitraukiau 
į patį tamsiausią kampą. Durys atsidarė, ir vidun įžengė Braunš- 
veigeris, stambus, tvirtai sudėtas vyriškis, bebaigiantis šeštąją 
dešimtį. 

— Frūu vOn Kuppen,— tarė jis, šauniai sutrenkęs kulnimis ir 
pasilenkdamas pabučiuoti jai ranką — kaip malonu jus vėl ma- 
tyti. Jaučiuosi pagerbtas, kad teikėtės mane prisiminti. 

— Herr Braunšveigeri. 

Kiek bukoka jo šypsena dingo man žengtelėjus iš kampo į 
priekį. 

— Pone Braunšveigeri, leiskite pristatyti jo ekscelenciją poną 
Ksenosą, Kortegvos ambasadorių prie Jungtinių Tautų. 

— Jūsų ekscelencija,— tarė jis sukaustytai, sumušdamas kul- 
nimis ir nusilenkdamas. 


— Pone Braunšveigeri. 

Jis pažvelgė į Marleną. 

— Nenumanau,— pareiškė jis, — koks šio vizito tikslas. 

— Ambasadorius Ksenosas paaiškins tai kur kas geriau nei 
aš, — pasakė Marlena. Pastebėjau, kad ji pabrėžė mano titulą. 
Padarė tai sąmoningai, nes šis žmogus, Matyt, jautė pagarbą ti- 
tulams. 

— Pone Braunšveigeri,— atsiliepiau aš,— Man reikia aptarti 
su jumis kai kuriuos svarbius dalykus. Ar kalbėsimės stovėdami 
čia, šitame nepatogiame kambarėlyje? 

Arogantiškas tonas paveikė. 

— Žinoma ne, jūsų ekscelencija. Prašom, pasikelkime į mano 
kabinetą. 

Nusekėm paskui Braunšveigerį laiptais į viršų. Kambarys bu- 
vo didelis, senamadiškas, apstatytas masyviais mediniais senojo 
teutoniško stiliaus baldais, nedideliame, į sieną įleistame židi- 
nyje liepsnojo ugnis. Jis palydėjo mus iki krėslų ir pats nuėjęs 
atsisėdo už savo rašomojo stalo. Kreipėsi į mane bemaž nuže- 
mintu tonu: 

— Taigi, kuo galiu būti jums naudingas? 

Įrėmiau į jį akis. 

— Aš noriu sužinoti, kas moka už ginklus, kuriuos fon Kupe- 
no fabrikas Rytų Vokietijoje siunčia į mano šalį. 

Braunšveigeris dėbtelėjo į mane, paskiau į Marleną, ir galop 
vėl akimis sugrįžo prie manęs. 

— Bus įvykusi kažkokia klaida,— prakalbo jis.— Kiek supran- 
tu, šis fabrikas gamina tik žemės ūkio padargus. Be to, aš nieko 
ir nežinočiau apie jų operacijas. Praslinko daug metų, kai nebe- 
turiu jokių ryšių su fon Kupenų fabriku. 

Savo ruožtu ir aš įbedžiau į jį žvilgsnį. 

— Kiek metų, pone Braunšveigeri? 

Jis neatsakė. 

— Prieš karą? Ar po jo? 

— Nesuprantu, kodėl tamstai tai turėtų rūpėti? — atrėmė jis 
pasipūtęs ir atsistojo.— Nematau prasmės tęsti šį pokalbį. 

Likau sėdėti savo krėsle, nutaisęs kuo grėsmingesnį balsą: 

— Jungtinėse Tautose mums prieinama informacija, kuri ne 
visada pateikiama plačiajai visuomenei ar net kai kurioms suin- 
teresuotosioms vyriausybėms, pone Braunšveigeri. Mes viską ži- 
nome apie jūsų, ankstesniuosius ryšius su fon Kupenų fabriku. 
Mes taip pat daug žinome ir apie jūsų dabartinius kontaktus. 

Siekiau cigaretės ir lėtai ją užsidegiau, palikdamas jam laiko 
sugromuliuoti tai, ką pasakiau. Įsispitrijęs į jo akis, atsainiai iš- 
pūčiau dūmus. 

— Po tiek metų mes nelinkę kapstytis praeityje ar sukelti 
kokių nors nepatogumų žmonėms, anksčiau turėjusiems ryšių su 
fon Kupenu. Ypač tokiems žmonėms, kurie bendradarbiaus su 
mumis. 


Laimė, Braunšveigeris užkibo ant jauko. | 

— Kaip buvęs gamyklos direktorius — jūs tai turėtumėte su- 
prasti — aš jokiu būdu nebuvau atsakingas už kompanijos poli- 
tiką. Aš atsakiau tik už gamybą. 

— Tačiau jūs buvote nacių partijos narys, — ramiai pastebė- 
jau. Tai buvo pamatuota prielaida, kadangi tokios tarnybos ne- 
atitekdavo žmonėms, nepriklausiusiems šiai partijai.— Išties labai 
įtakingas narys, tad galėjote numanyti, kokiems tikslams skirta 
jūsų produkcija. 

Braunšveigeris išblyško. Tiek jis, tiek aš gerai žinojome, kad 
į karo pabaigą jo vadovaujamas fabrikas pateikdavo devynias- 
dešimt procentų nuodingųjų dujų, skirtų Dachau ir Osvencimo 
koncentracijos stovykloms. 

— Aš nieko nežinojau, — pralemeno jis.— Buvau tik įsakymus 
vykdantis tarnautojas. 

— Tai skamba gana motyvuotai, bet, žinoma, jūs suvokiate, 
kad lygiai taip pat teisindavosi kiekvienas kaltinamasis Niur- 
nbergo tribunolo procesuose. 

— Aš Šveicarijos pilietis, — atrėžė Braunšveigeris.— Mane gi- 
na Šveicarijos įstatymai. 

Įsmeigiau į jį žvilgsnį: 


— Kaip manote, ar ilgai vyriausybė jus gins, kai sužinos, kad 
buvote parsidavęs naciams? 

— Jie nieko nedarė tiems, kurie padėjo sąjungininkams! 

— Žinau— atsakiau kantriai, — bet jūs padarėte rimtą klai- 
dą — pasirinkote ne tą pusę — pralaimėjusiųjų pusę. 

Braunšveigeris paskersakiavo į mane. Nusiėmė akinius ir vėl 
juos užsidėjo. 

— Tai neįmanoma. Net norėdamas suteikti jums tokią infor- 
maciją, negalėčiau prie jos prieiti. 

— Ką gi, gaila, pone Braunšveigeri,— atsidusau pakildamas.— 
Jūs, be abejo, suprantate, kad mes galime priversti jus paliudy- 
tiė — grįžtelėjau į Marleną.— Eime, frau fon Kupen,— kreipiau- 
si oficialiai, — ilgiau čia Mums pasilikti nėra prasmės. 

— Minutėlę, jūsų ekscelencija! 

Vėl atsisukau į poną Braunšveigerį. 

— Jeigu man pasisektų gauti informaciją, ar tasaij reikalas 
būtų...— jo žodžiai nutrūko. 

— Bus pamirštas, — užtikrinau.— Niekas niekad nesužinos.— 
Tai nebuvo visiškai tikslu. Sutikčiau kirsti lažybų, kad niekas nie- 
kad neįstengtų įrodyti tai, ką man. intuityviai pavyko atspėti. 

Ponas Braunšveigeris vėl nusiėmė. akinius ir energingai pa- 
šluostė juos nosine. 

— Tai bus nelengva. Gali užtrukti kelias dienas. 

— Šiandien antradienis, — atsakiau.— Mano personalas instruk- 
tuotas turimą medžiagą apie jus paskelbti penktadienio rytą, jei- 
gu nesulauks iš manęs kitokių nurodymų. 

— Jūs gausite trokštamą informaciją vėliausiai ketvirtadienio 
vakarą. 

— Aš apsistojęs „(Grand Hotelyje“,— pasakiau ir pažvelgiau 
į Marleną.— Eime, ponia fon Kupen. 

Mums išeinant pro duris, Braunšveigeris vis dar stovėjo pa- 
garbiai išsitempęs. 


Ketvirtadienio rytą Marlena žvelgė man per petį, kol skaičiau 
raportą, kurį Braunšveigeris atsiuntė per specialų pasiuntinį. Pa- 
Žiūrėjo į Mane sutrikusi. 

— Ką tai reiškia? 

— Tai reiškia, kad mudu grįžtame į Paryžių, — pasakiau pa- 
niuręs. Jeigu aš spėjau teisingai, tuomet net Robertas neišdrįs 
slėpti informaciją, kurią iki šio] man buvo atsakęs. 

Kai išlipome iš lėktuvo Orlio aerouoste, spauda 
mus užpuolė it vilkų gauja. Prancūzų laikraščiai, pasižymintys 
uosle skandalams, darbavosi išsijuosę. Blyksės žybsėjo tiesiog 
mums į akis. Vienas reporterių mosikavo laikraščio antrašte. Tai 
buvo ,„„France-Soir“, ir didžiulės juodos raidės driekėsi per visą 
pirmojo puslapio viršų. Tai tipiška prancūzams — perskaitytum 
per visą kvartalą. 

PLEVĖSA-DIPLOMATAS ŠVEICARIŠKOJE IDILĖJE SU 
BUVUSIĄJA FON KUPENŲ PAVELDETOJA! 

Paėmiau Marleną už parankės ir ėmiau brautis pro mibią. La- 
biau pykau ant sąvęs neį ant jų. Turėjau nujausti, kas mūsų 
lauks. Ir šiaip jau sunku, o tokia reklama gyvenimo nepalengvins. 

Pagaliau, kai jau beveik pasiekėme automobilį, vienas atkak- 
lus reporteris tiesiog pastojo mums kelią: 

— Ar ketinate su madam ton Kupen susituokti? 

Grėsmingai žvelgiau į jį, nieko neatsakydamas. 

— Tai kodėl jūs buvote išvykę į Šveicariją? 

— Sutaisyti savo laikrodį, idiote! — atrėžiau, šiurkščiai nu- 
stumdamas jį šalin. 

Marlena įlipo į automobilį, aš — jai iš paskos. 

Mums pajudėjus, Riebusis Katinas atsigręžė nuo priekinės sė- 
dynės greta vairuotojo. 

—- Turiu tau telegramą. 

Paėmęs iš jo mėlyną voką, atplėšiau. Ją buvo nesunku pers- 
kaityti — e! Presidente net nepasirūpino užšifruoti teksto mūsų 
paprastuoju kodu: 


KĄ VEIKI EUROPOJE TAŠKAS GRĮŽK Į NIUJORKĄ TAŠKAS 
DABAR NE METAS KELTI UNA PARANDA TAŠKAS 

Una parandū. Mūsų krašte tai turėjo savotišką prasmę — nu- 
trūktgalviškas pokylis, orgija. Piktai suglamžiau telegramą. 

Marlena dirstelėjo į mane plačiomis akimis: 

— Prastos naujienos? 

— Ne,— atsakiau trumpai.— Tik e! Presidente ne geresnis 
už kitus. Jis irgi mano, kad aš ūžiau. 

Jos akys linksmai žybtelėjo. 

— Tikiuosi, kad ir nebuvo jau taip nuobodu. 

Pažvelgiau į ją ir nusišypsojau. 

— Ne, buvo visai neblogai. 

— Ir man taip atrodo,— nusijuokė Marlena.— Bijau, kad sa- 
vaitę nepajėgsiu vaikščioti. 


Regis, Robertas nustebo, išgirdęs per telefoną mano balsą. 
— Maniau, kad tu Šveicarijoje. 

Matyt, ir jis skaito laikraščius. 

— Buvau ten,— atsakiau. — Norėčiau kuo greičiau pasimatyti 
su tavimi. 

Robertas minutelę delsė. 

— Šiandien aš labai užsiėmęs. 

— Tai labai svarbu, — būtinai turėjau pasimatyti su juo šian- 
dien. Jau penktadienis, o rytoj Šveicarijos bankai uždaryti. 

Jis kiek patylėjo. 

— Esu susitaręs susitikti su savo tėvu per priešpiečius ,„Kri- 
jone“ Gal prisidėtum prie mūsų? Žinau, kad jam bus malonu 
tave pamatyti. 

— Aš ateisiu. 


— Jūs puikiai atrodote, mesjė. 

Baronas, tas senas realistas, gudriai į mane pažiūrėjo. 

— Esate malonus, taip sakydamas, tačiau iš tikrųjų aš senstu. 

Juodu su sūnumi keistai susižvalgė. Užmečiau akį į Robertą. 
Šis atrodė neramus, tarsi sutrikęs. 

— Tėvą kamuoja sopuliai ir diegliai,-- tarė jis.— Bandžiau jį 
įtikinti, kad tai tik normalūs amžiaus simptomai. 

"Baronas nusijuokė: 

— Iš kur tau žinoti? Juk metų našta — Mano. 

Kelneris atnešė kavą, ir baronas atsargiai pakėlė puodelį. 

— Ką tik gavau laišką nuo Karolinos. Ji užsiminė, kad matėsi 
su jumis prieš porą savaičių Niujorke. 

— Mes drauge išgėrėme „El Maroke“ 

— Ak, „El Marokas“,— baronas nusišypsojo.— Tai tarytum 
klubas, kuriame gali kiekvieną susitikti. Betgi, jei judu turitė 
aptarti kokius reikalus nesivaržykite. Nors ir nebeužsiimu akty- 
via veikla, tačiau man vis tik labai įdomu. 

— Dėkoju jums. 

Aš išties buvau dėkingas. Priešpiečiai jau beveik ėjo į pabai- 
gą, ir atrodė, kad Robertas nė neketina sutcikti man progą pra- 
dėti kalbą. Ne itin patenkintas jis tarė: 

— Jeigu vis apie tą patį, tuomet, deja, vėl turėsiu atsakyti 
neigiamai. Tu turi suprasti mūsų padėtį. 

— Aš tavęs neverčiau pirma, Robertai, atsakiau, ir never- 
siu dabar. Tačiau ar negalėtum iš naujo įvertinti savo Nusista- 
tymą? 

Robertas užsispyręs tylėjo. 

Mus smalsiai stebėjo baronas. Jausdamas didėjančią įtampą, 
išsiėmė ploną cigarą ir užsirūkė. 

Visai nenutuokiu, kokia problma iškilo tarp judviejų. 

Be abejo, man nepritiko apie tai pasakyti. 

Robertas pažvelgė į tėvą. 

— Daksas paprašė jam suteikti tam tikrą konfidencialią ir 
(draudžiamą informaciją, susijusią su mūsų banku Šveicarijoje. 
Aš atsisakiau. 

— Robertas visiškai teisus, — jis ramiai patvirtino— Tai reg- 
lamentuojama ne tik įstatymų, bet ir profesinės etikos. 

— Aš suprantu, mesjė. Bet ši informacija man nepaprastai 
svarbi. 

— Ar tckia jau svarbi, kad prašytumėt draugą išduoti jam 
patikėtą paslaptį? 

— Ne tik,— atsakiau.— Ji tokia svarbi, kad net draugystės 
(dėl jos galėtum išsižadėti. 

Baronas kiek patylėjo, paskiau pasisuko į Robertą: 

— Ar seniai pažisti Daksą? 

Robertas nustebęs pažiūrėjo į tėvą. 

— Tu pats ne blogiau už mane žinai. 

— Ar kada nors anksčiau Daksas kreipėsi į tave su tokiu 
prašymu? 

Robertas papurtė galvą. 

— Su bet kokiu prašymu? 

— Ne. 

— Ar tau kada nors reikėjo jo pagalbos? 

Baronas kalbėjo švelniai, tačiau Robertas ėmė jaustis nesma- 
gial. 

— Tu pats žinai, jog taip. 

— Aš daug ką prisimenu. Kaip karo metais Daksas nė nepra- 
šytas atskubėjo į pagalbą tau ir tavo seseriai. Taip pat prisime- 
nu, kaip jis padėjo mums, kai turėjome kai kurių sunkumų su 
savo pusbroliu. Tuomet jis nesvyravo. 

— Tai buvo kas kita,— spyrėsi Robertas.-—-- Mes neprašėme jo 
išduoti pasitikėjimą. 

— Nejaugi? — užklausė baronas ironiškai.— Jeigu teisingai 
prisimenu, mes paprašėme dėl mūsų meluoti. Kai vienas žmo- 
gus meluoja kitam, nesvarbu kokiais sumetimais, tai laikau pa- 
sitikėjimo išdavimu. O tu ne? 

— Ne! — karštai atrėžė Robertas.— Tai buvo finansinis san- 
dėris. Susiklosčiusiomįs aplinkybėmis mes veikėme normaliai. 

— (Galbūt normaliai, bet ar moraliai? 

— Moralė čia niekuo dėta! — atkirto Robertas, piktai žvelg- 
damas į tėvą.— Tu irgi geras, pamokslaudamas apie moralę. 


Baronas nusišypsojo. 

—- Be abejo, ne; aš pirmas pasirengęs pripažinti, kad ne vis- 
kas, ką dariau, buvo etiška. Ir galbūt pirmas pasirengęs sutikti, 
kad vėl galėčiau taip pasielgti. Bet veikiau suvokdamas, ką da- 
rąs. Nemėgindavau savęs apgaudinėti kaip tu. 

Robertas tylėjo, išpūtęs akis. 

Baronas dirstelėjo į mane: 

— Gailiuosi, Daksai, kad negaliu jums pagelbėti. Manau, pa- 
kankamai mane pažįstate ir tikite, kad neatsisakyčiau suteikti 
jums bet kokių žinių. 

— Tikiu jumis, mesjė. 

Baronas atsistojo. 

— O dabar turiu eiti. Ne, nesikelkite. Viso labo, Daksai. 

— Viso labo, mesjė. 

Baronas pažiūrėjo į Robertą: 

— Sūnau,— tarė jis švelniai, — už seną kvailį tėra blogiau tik 
viena — jaunas kvailys, kuriam atrodo, kad viską moka. O tu tu- 
ri išmokti klausytis. 

— Aš klausiausi,— trumpai atkirto Robertas,— ir mano atsa- 
kymas lieka toks pats! 

— Tad klausydamasis ne viską išgirdai. Aš aiškiai girdėjau 
Daksą sakant, kad tavęs nevers, jei iš naujo įvertinsi savo nu- 
sistatymą. Kiek Daksą pažįstu, galiu padaryti tik vieną išvadą — 
jis turi priemonių, kaip išgauti iš tavęs tą informaciją, nori tu 
ar nenori ją suteikti. 

Robertas metė skubų žvilgsnį į mane ir vėl pažiūrėjo į tėvą 
parausdamas. 

Baronas švelniai uždėjo ranką jam ant peties. 

— Sūnau, atsižvelgiant į tai, kiek tu, tai yra mes, esame sko- 
lingi Daksui, gal būtų paprasčiau šiek tiek nusižengti savo va- 
dinamajai etikai? Suteikęs draugui tai, ko jam būtinai reikia, ne- 
paversi Dakso savo priešininku. 

Mudu tylomis stebėjome baroną spraudžiantis tarp staliukų 
išėjimo link, paskiau pažvelgėme vienas į kitą. 

— Pasitraukęs nuo reikalų, tėvas suminkštėjo ir pasidarė sen- 
timentalus, —-dirbtinai nusijuokė Robertas.— Tai tipiška senesnio 
amžiaus liga. 

Nuo jo žodžių ūmai užsiplieskiau. Kaip žmogus gali likti nieko 
nepasimokęs? 

— Per kitas kelias minutes ir tu šiek tiek pasensi,— pasakiau 
grėsmingai. 

— Baik, Daksai!-— nusijuokė jis.— Gal ši vaidyba ir suklaidin- 
tų mano tėvą, bet tik ne mane. Aš ne toks kvailas. 

— Taip? — užklausiau įnirtęs.— Tad ar viskas tau žinoma apie 
kompaniją, pavadintą ,,De Koino krovinių pervežimai '? 

— Be abejo; ji buvo įsteigta tam, kad būtų patogiau jūra 
pervežti krovinius į Kortegvą. Tai numatyta ir pirmykštėje mūsų 
sutartyje dėl investicijų. Bet tu tą žinai ne prasčiau už mane. 
Tavo paties tėvas, kaip Kortegvos atstovas, pasirašė tuos doku- 
mentus. 

— Ar toji kompanija vis dar priklauso bankui? 

— Ne. 

— Tad kam ji priklauso? 

Roberto lūpas vėl iškreipė prisiverstina šypsena. 

— Negaliu to pasakyti. Daug metų mažai ką tenuveikdama, 
kompanija pasidarė mums nenaudinga, tad pardavėme ją, su 
naujais savininkais sutarę palikti tą patį pavadinimą ir būti 
oficialiais jos laiduotojais. Pagal Šveicarijos įstatymus tai visiškai 
teisėta ir ne kartą praktikuota. 

— Tad viešai jūs tebelaikomi savininkais, atsakingais už kom- 
panijos veiklą? 

— Taip,— tačiau Roberto veide atsirado rūpesčio raukšlelių.— 
Be kita ko, tai įprastas reiškinys — visiems žinoma gudrybė. 

Pasmaksojau į Robertą, leisdamas jo rūpesčiui dar padidėti, ir 
tik po kurio laiko tariau: 

— Kaip suprantu, tu žinai ir apie dabartinę kompanijos veik- 
lą? 

— Šiek tiek nutuokiu,— atsargiai atsakė Robertas. 

Išsitraukiau Braunšveigerio parūpintus popierius ir numečiau 
ant stalo. Mitrumu tai prilygo spyriui į tarpukojį. 

— Tad reiktų suprasti, de Koino bankas be jokių išlygų su- 
tinka būti krovininės laivybos agentu, pervežant amuniciją ir 
ginklus, pagamintus Rytų Vokietijoje, buvusiame fon Kupeno 
fabrike? 

Robertas staiga išblyško. 

— Ką... ką nori tuo pasakyti? 

— Perskaityk šiuos popierius. 

Robertas paėmė į rankas kontrakto, sudaryto tarp Rytų Vo- 
kietijos vyriausybės ir „De Koino krovinių -pervežimo kompani- 
jos“ — akcinės bendrovės Šveicarijoje, santrauką. Kai pakėlė gal- 
vą, jo kaktą mušė prakaito lašai, burna prasivėrė ir apskritai 
jis atrodė kaip ligonis. 

Nė kiek jo nesigailėjau. Robertas už savo kvailumą šito nu- 
sipelnė. Baronas teisus — geriau būtume susitarę draugiškai. Be 
viso kito, vien šio demaskavimo užtektų de: Koino bankui su- 
žlugdyti. Mums abiems buvo aiškų, kad banko pasiteisinimais 
niekas nepatikėtų. 

— Ne toks jau tu apsukrus, Robertai, kaip įsivaizdavai,— pa- 
sakiau ramiai.— Tave apmovė. 

Dar tą patį vakarą iš Šveicarijos buvo parsiųsdintos bylos, ir 
mudu su Robertu praleidome pusę nakties jo kontoroje, jas per- 
žiūrinėdami. Kai pagaliau palikau jį nešinas portfelių, prikimštu 
popierių, turėjau savo rankose visą išties negražią pašvinkusią 
istoriją. Mat jos centrinė figūra buvo Marselis, it aštuonkojis į 
visas puses išleidęs savo šlykščius čiuptuvus. 

Rytą paskambinau Marlenai pasakyti sudie. 

— Tu išvyksti? 

— Aš jau aerouoste. 

— Man nemalonu dėl tų laikraštinių istorijų, Daksai. Tikiuo- 
si, kad jinai nepatikės jomis. 
 — Tai nebeturi reikšmės, — atsakiau ir tikrai taip galvojau. 
Pernelyg jau didelė praraja buvo atsivėrusi tarp manęs ir Be- 
atričės.— Kaip ten būtų, Marlena, tai ne tavo kaltė. 

— Daksai, juk buvo gera, taip? — paklausė ji nedrąsiai. — 
Turiu omenyje — tarp mudviejų? 

— Taip, Marlena. 

Minutėlę ji delsė ir prašneko taip tyliai, jog vos girdėjau: 

— Auf wiedersehen — sudie, Daksai. Saugok save. 

— Lik sveika, Marlena. 

Konsulato laukiamajame užtikau leitenantą Žiraldą. 
Sustojau, o jis pašokęs išsitempė, atiduodamas pagarbą. 

— Jūsų ekscelencija! 

— Leitenante Žiraldai — ištiesiau jam ranką.— Tai netikėtu- 
mas matyti jus Niujorke! 

Jis oficialiai paspaudė mano ranką. 

— Man irgi, — pasakė jis— Korėjos karo metu Amerikos ka- 
rinių oro pajėgų buvau apmokytas pilotu. Dabar štai nei iš šio, 
nei iš to atsiuntė pasitobulinti. 

— Pasitobulinti? — nusišypsojau.— Betgi mes neturime lėktu- 
vų. 

— Žinau, — atsakė Žiraldas.— Štai todėl mane ir atsiuntė Čia. 

— Eime į mano kabinetą.— Žiraldas nusekė paskui mane vi- 
dun, ir aš uždariau duris.— Vadinasi, jūs pilotas. 

— Taip, bet tik vienmotorio propelerinio lėktuvo. Mane čia 
atsiuntė mokytis skraidyti reaktyviniais. 

— Reaktyviniais? — El Presidente kupinas didžiulių vilčių. Tik 
neaišku, kaip jas įgyvendins. Atsisėdau už rašomojo stalo.— Kaip 
reikalai namie? 

— Tokie patys, — Žiraldas neryžtingai į mane pažiūrėjo.— Nie- 
ko gero; būndoleros įžūlėja. Užpuolė dar kelis kaimelius, nors 
apie tai laikraščiuose ir neskelbiama. Man regis, kaip tik todėl 
mane ir pasiuntė čia. Kalbama, kad kovai su jais kažkokiu būdu 
įsigysime reaktyvinių lėktuvų. 

— O ginklai? 

— Nežinau; uostą prižiūri Hojosas, todėl mes nieko nežino- 
me. Negirdėjome, kad būtų perimta daugiau siuntų. 

Aš tylėjau. Jei nuojauta manęs neapgauna, ginklai vis dar 
įvežami — vien Hojoso neužtenka. 

— Kuratū atrodo it karinė stovykla,— pridūrė Žiraldas.— Vi- 
sur pilna kareivių. Gyventojai tykūs ir įsitempę, tarytum kokios 
nelaimės lauktų. Vakarais po aštuntos valandos niekas nekiša 
nosies į gatves. Sakytum, vaiduoklių miestas. 

— Gal netrukus reikalai pagerės, — pastebėjau. 

— Tikiuosi,— atsakė Žiraldas nuoširdžiai, — baisu šitaip gy- 
venti. Pradedame jaustis, lyg sukišti į vieną milžinišką kalėjimą. 


Sergejus buvo išraudęs ir piktas. 

— Užmušiu tą kalės vaiką! 

Pažvelgiau pro jo kabineto langą laukan. Vėlyvos popietės 
saulė akinančiai atsispindėjo nuo baltų aukštai iškilusių pastatų. 
Man perštėjo akis, ir vokai buvo sunkūs. Lenkė į miegą. Niekad 
kaip reikiant nepailsi per tuos ilgus naktinius skridimus. 

— Koks aš kvailys! — vis dar siuto Sergejus.— Kiekvieną sy- 
kį, kai toks sukčius tau siūlo ką nors už dyką — saugokis. Ga- 
lėjau suprasti, kad tai spąstai. 

Pavargęs vėl atsisukau į kambarį. 

— Tu gobšavai, Sergejau. Dar nepradėjus kalbos, jis jau tu- 
rėjo tave savo rankose. 

— Kas tokio, jei mėgini užsidirbti kelis atliekamus dolerius? — 
paklausė, Sergejus gindamasis.— Mokesčiai tiesiog neduoda gy- 
venti. Todėl ir pervedinėji mažumėlę Šveicarijon; visi taip daro. 

Apžvelgiau prašmatnų kabinetą. Pagalvojau apie Sergejaus 
sudvigubintą butą Penktojoje Aveniu ir ištaigingus namus Ko- 
nektikute. Prisiminiau juodąjį ,„Rols Roisą“ su auksine karūna ant 
durelių. 

— Kai nieko neturėjai, nereikėjo mokėti ir mokesčių. 

Matyt, Sergejus suprato, ką galvoju, nes jo akys susiaurėjo. 

— Tu kvailas,— pridūriau.— Taip rizikuoti dėl tokio nieko, už 
kelis sumautus dolerius atsiduoti į šio vagišiaus rankas. 

Nepasakiau Sergejui nieko naujo, tačiau jis vis vien gynėsi: 

— Ne aš vienintelis toks. 

Ką gi, Sergejaus valia pasiguosti. Jis buvo teisus — per savo 
gobšumą ir Robertas įkliuvo į tuos: pačius žabangus, ir tik vienas 
Dievas bei Marselis žino, kiek tokių daugiau. 

Kiek palūkėjęs, Sergejus paklausė: 

— Ką man dabar daryti? 

— Tau nieko nereikia daryti. Darysiu aš. 

Sergejus kuo mieliausiai sutiko. 

Vėl mintyse perkračiau visą šį reikalą. Marselis nupirko iš 


311 


Roberto Kompaniją Sergejaus vardu, paaiškindamas, kad ji rei- 
kalinga pervežti Sergejaus prekėms iš Prancūzijos į Jungtines 
Valstijas. O Robertas, žinodamas apie Sergejaus sėkmę ir įsivaiz- 
duodamas didžiulius pervežtinų medžiagų kiekius, leidosi į šį san- 
dėrį nedvejodamas. 

Tuomet Marselis atsisuko į kitą pusę ir pasiūlė Sergejui įsi- 
gyti nedidelę dalį „,„De Koino krovinių pervežimų kompanijos“. 
Pardavė jam penkis procentus praktiškai už dyką. Sergejui de 
Koino pavardė atrodė tikrumo garantija, o kai Marselis dar 
papasakojo apie Roberto sutikimą skirti Sergejų prezidentu, šis 
pasijuto maloniai paglostytas. Niekas nebūtų įstengęs jį atkal- 
bėti. Sergejaus gaunami dividentai ir De Koino Banko uždirbti 
komisiniai patenkino abi puses ir nustelbė apdairumą. 

Tiesą sakant, kaltinau tik save, kad anksčiau visko neatsklei- 
džiau. Nuo pat tada, kai pirmą kartą išgirdau apie ginklus, kaž- 
kuriame mano smegeninės kamputyje slypėjo įtarimas. Galbūt 
pasąmonė: priminė nugirstas istorijas apie Marselio įsigytus pir- 
muosius kelis laivus, pardavinėjant ginklus Rytuose. Jis žinojo 
apie nepaprastai didelius ginklų prekybos pelnus. Deja, pasiro- 
džiau mulkis kaip ir kiti. 

Pažvelgiau virš rašomojo stalo į Sergejų. 

— Ar kaip kompanijos prezidentas tu pasirašinėdavai popie- 
rius? 

— Taip. 

— Turi juos? 

Sergejus papurtė galvą. 

— Ne, visi dokumentai pas Marselį. Jis teigė, kad taip būsią 
saugiau. 

— Tad ką tu turi? 

— Tik savo akcijų sertifikatus. 

— Duokš juos. 

Sergejus surinko telefono numerį. 

— Gal malonėtumėte atnešti raudonąjį aplanką iš mano as- 
meninės kartotekos? 

Po minutėlės vidun įžengė jo sekretorė. 

— Ar šį pageidavote, jūsų šviesybe? 

Žvilgtelėjau į ją netikėdamas, ar ji išties rimtai kalba. Kal- 
bėjo visai rimtai. 

— Taip, dėkui. 

Apsisukusi išėjo. Neištvėriau nenusišypsojęs: 

— Oho, vyruti,— tariau,— pagaliau savo -pasiekei, jūsų švie- 
sybe su karališka subine. 

Sergejūi dar užteko padorumo parausti. 

— Tai neblogai padeda bizniui— Jis surado sertifikatus ir 
pastūmėjo juos man.— Štai. 

Atidžiai juos apžiūrėjau. Tai buvo įprasti spausdinti blan- 
kai — žali, su paauksuotais oranžinės spalvos ornamentais. Vir- 
šuje puikavosi kompanijos pavadinimas, taip pat mašinėle įmuš- 
tas pajų skaičius, kurį liudijo kiekvienas sertifikatas. Pačiojė apa- 
čioje, abiejuose kampuose vinguriavo du legalūs parašai. Vie- 
nas, žinoma, Sergejaus — kaip kompanijos prezidento. Pažvelgiau 
į antrąjį, tikėdamasis išvysti Marselio, tačiau apsirikau. Kur jis 
tau rodys savo pavardę, turėdamas tokį savisaugos instinktą! 

Bet aptikta pavardė viską paaiškino dargi geriau, logiškai su- 
siedama ginklus, band0leros ir daktaro Gajanoso grupuotę. Mat 
kitas parašas buvo Alberto Mendosos — kaip kompanijos sekre- 
toriaus. 


Telefonas skambėjo tarytum labai toli. Vargais negalais pa- 
kirdau iš miego ir nukėliau ragelį. 

— Taip? 

Iš apačios skambino vienas konsulato klerkų. 

— Turiu tuos duomenis, kurių, jūsų ekscelencija, reikalavote. 

Sėdėjau ant lovos krašto it ūkuose, stengdamasis prisiminti, 
ko buvau prašęs. Klerkas, matyt, suvokė mano savijautą, nes tuo- 
jau pat pridūrė: 

— Apie Albertą Mendosą, jūsų ekscelencija. 

— Ak taip,— burbtelėjau jau visai išsibudinęs.— Gal malonė- 
tumėte atnešti į mano butą? 

Padėjau ragelį ir pažvelgiau į laikrodį. Beveik vidurnaktis. 
Prisiminiau, kad grįžęs iš Sergejaus į konsulatą paprašiau klerką 
surinkti žinias apie Mendosą. Po to pakilau laiptais, pasiryžęs 
lįsti po dušu. Bet nutariau pirma kelioms minutėms prigulti ant 
lovos. Tiek teprisiminiau iki telefono skambučio. 

Burna atrodė tartum. prikimšta šiaudų, susilamdę drabužiai 
lipo prie kūno. Atsistojęs pasirąžiau. Išgirdęs tylų beldimą, nu- 
ėjau prie durų, pakeliui atsiseginėdamas marškinius. 

Už durų išgirdau Riebiojo Katino balsą: 

— Atėjo sinjoras Peresas. 

— Tegul užeina. 

Durys atsivėrė, ir žemas pražilęs klerkas įžengė vidun. 

— Įeikite, Peresai, — pakviečiau.— Jūs labai malonus, kad pa- 
aukojote dėl manęs vakarą. 

— Džiaugiuosi būdamas naudingas, jūsų ekscelencija.— Kler- 
kas įteikė man popieriaus lapą.— Štai tie duomenys, ekscelenci- 
ja. 

— Dėkoju jums, Peresai. 

— Ar, jūsų ekscelencija, dar ko nors pageidautų? 

— Ne, dėkui. Ir taip daug nuveikėte. Labos nakties. 

— Labanakt, jūsų ekscelencija. 

Padėjau lapą ant komodos ir nusirenginėdamas ėmiau jį skai- 


tyti. 
Albertas Mendosa: 


Tėvai: 


Išsilavinimas: 


Karjera: 


Kiti duomenys: 


34 metų amžiaus, gimęs 1921 m. 
liepos 28 d. Kuratū. 

Pedras Mendosa, pirklys; Dolo- 
resa, mergautinė pavardė Gar- 
sija. 

Kuratū jėzuitų mokykla, baigta 
1939 m. su pagyrimu; Meksikos 
universitetas, ekonomikos ir po- 
litikos mokslų fakultetas, baig- 
tas 1943 m. su pagyrimu; Ko- 
lumbijos universitetas Bogoto- 
je, politikos mokslų magistra- 
tas 1944 m. 

1944 m. liepos mėn. paskirtas į 
armiją leitenantu. 1945 m. lap- 
kričio 10 d. teistas karo teis- 
mo; kaltinimas: komunistinės 
literatūros platinimas ir mėgi- 
nimas organizuoti komunistinius 
kadrus daliniuose. Nuosprendis: 
kaltas. Nuteistas dešimčiai metų 
sunkiųjų darbų kalėjimo; pa- 
leistas 1950 metais, ryšium su 
visuotine politine amnestija. 
1950 m. išvyko iš Kortegvos į 
Europą. Veikla ir judėjimas ne- 
žinomi iki 1954 m. rugsėjo, kol 
neužmezgė ryšių su Gajanosu. 
Apie jo asmeninį gyvenimą nie- 
ko nežinoma. 


Atsisėdęs ant lovos, nusiavau batus. Regis, tai galutinai viską 
paaiškina. El Presidente buvo teisus visą laiką tvirtindamas, kad 
Gajanosą rėmė komunistai. Pagalvojau apie Beatričę, ir man pa- 
sidarė negera. Mudu neturime jokių šansų, kai tiek aplinkybių 
prieš mus. Nestebina ir jos įsitikinimas, kad prikišau nagus prie 


tėvo mirties. 


Garsiai nusikeikiau ir staiga išlakstė visi miegai. Nevalia da- 
bar gultis. Vėl pažiūrėjau į laikrodį. Marselis dar nemiegos; an- 
ksčiau trečios jis niekad nenueina miegoti. Dar ne per vėlu tam, 


ką privalau padaryti. 

Kai. atidarė duris, Marselis jau buvo apygirtis. Sto- 
vėjo savo buto hole šiek tiek svyruodamas į šonus ir šypsoda- 
masis. Vos neužvirto ant manęs, rankomis įsitverdamas man į 
atlapus. 

— Daksai, vyruti, skaičiau apie jus laikraščiuose. 

Sugriebiau jį už alkūnės, kad neparkristų. 

— Aš irgi kai ką skaitinėjau. 

Sarkazmas Marselio nepasiekė. 

— Žinote,— tarė jis, įsimėklindamas į mane it apuokas,— jau 
norėjau jūsų išsižadėti. Maniau, pasidarėte pernelyg doras. Da- 
bar matau klydęs. 

— Be abejo, — nuraminau jį. 

— Atėjote pačiu laiku. Pas mane mažytis pobūvis, bet jau 
pradėjo darytis nuobodoka. Eime, 

Sugriebęs už rankos, jis kone -tempte įsitempė mane į saloną. 
Kambarį gaubė prietema. Viršutinės šviesos buvo užgesintos, ir 
tik kampuose blausiai spingsojo sieninės lempos. Ant sofos sė- 
dėjo dvi moterys, kurių veidus bemaž visai slėpė prieblanda. 

— Man regis, merginas tu pažįsti. — Marselio balse suskam- 
bėjo keistai piktdžiugiška intonacija.— Bete, pasisveikink su Dak- 
su, 

Arčiau sėdinti mergina pakėlė galvą: 

— Sveiki. 

Atpažinau didžiakrūtę blondinę. Buvau sutikęs ją Čia anks- 
čiau. 

— Sveika, Bete. 

— Ko sėdi kaip kvaiša,— Marselis ją šiurkščiai subarė.— Su- 
taisyk Daksui išgerti. 

Betė tylomis pasikėlė ir nuėjo prie baro. Antroji mergina sė- 
dėjo nejudėdama, pusiau nusukusi veidą. 

— Tu gi pažįsti Daksą,— sarkastiškai pastebėjo Marselis.— Ar 
tu visada šitaip pasisveikini su senu bičiuliu? 

Moteris pakėlė galvą, ilgi juodi plaukai atidengė jos veidą. 

— Danijai | 

— Taigi, Danja,— įžūliai pamėgdžiojo Marselis.— Nesitikėjai 
ją čia užtikti, ką? 

Aš neatsakiau. 

— Tik ne Danją Farkaš,— toliau vogravo Marselis, kiek vel- 
damas žodžius.— Ji gi tokia nepriklausoma, tokia įžymybė, 

Aš vis tylėjau. 

— Šūdniekiai| — staiga pratrūko Marselis.— Jos skylė tokia 
pat plati kaip ir kitų! 

Betė sugrįžo nuo baro, abiejose rankose laikydama po taure- 
lę su gėrimu. Marselis pasiėmė vieną, o kitą padavė man. Betė 
vėl nuėjo prie baro atnešti išgerti Danjai ir sau. 

— Nagi, Marseli,— tarė ji — pobūvis kiek apsnūdęs. Uždėk 
kokios muzikos — bus linksmiau. 

— Ne, man nesinori! — Marselis išlenkė pusę taurelės ir at- 
sidrėbė ant sofos šalia Danjos. 

— Nebūk tokia oficiali. — tarė jis.— Juk tu tarp bičiulių — 
ir ėmė grabalioti prie jos suknelės viršaus. Ši tylomis nustūmė 
jo ranką. 

Betė nuspaudė patefono mygtuką, ir kambarį užliejo muzika. 
Iš po suknelės sprūstančiomis krūtimis ji pasilenkė virš Marselio: 

— Na, eikš, pašoksime. 

Net aš mačiau, kad jai gaila Danjos. 

Marselis piktai išmušė jai iš rankos taurelę, ir ta, nulėkusi per 
visą kambarį, ištiško skeveldromis į sieną. 

— Išjunk tą prakeiktą aparatą,— šūktelėjo jis.— Sakiau, kad 
man nėsinori! 

Betės akys žybtelėjo neapykanta. Jei turėtų drąsos, būtų jį 
užmušusi. Vis dėlto muzika liovėsi. 

— Dabar tu ne scenoje prieš publiką, — šaltai pareiškė Marse- 
lis, vėl pasisukęs į Danją.-— Nėra ko vaidinti. Nei prieš mane, 
nei prieš Daksą. Mes abu žinome, kokia tu, abu esame miegoję 
su tavimi. Manai nežinojau? — jis prajuko.— Aš viską žinau. Tą 
naktį, iš ,El Maroko“ parvežęs namo, jis iš tavęs išėjo tik penktą 
ryto. 

Nieko nepratardama, Danja atsistojo. 

— Daksai, ar nepalydėtum manęs namo? 

— Daksai, ar nepalydėtum manęs namo? — pamėgdžiojo Mar- 
selis.— Labai prašom! — riktelėjo jis staiga.— Sako, kad tu turi 
nuostabų daikčiuką. Turbūt jinai geidžia padulkinama. Bet tik 
veltui sugaiši laiką, Daksai, tai tas pat, kaip kišt savo gaidį mar- 
murinėn statulon. Ji nieko nedaro, tik guli! 

Marselis dirstelėjo į ją, paskiau vėl į mane. 

— Jinai tokia pat kekšė kaip ir visos kitos. Ar žinai, kodėl 
Čia atėjo? — jis nelaukė atsakant.— Mat vis dar tikisi apvesdinti 
mane už savęs. Ji jau sensta, praranda balsą, tad bijo, kad jam 
visai pranykus nieko nebeliks! 

Marselis nusikvatojo ir toliau lemeno klastingu, kandžiu bal- 
su: 

— Bet aš ne toks kvailas, ką? Kam man vesti, jei galiu rink- 
tis visas pasaulio mergas? Danja visad bus po ranka, kol turėšiu 
kiek pinigų. 

Danja stovėjo išblyškusi. 

— Daksai, prašau.. 

Ir man jau užteko. 

— Eime, Danija. 

— Pirmyn,— šūktelėjo Marselis.— Manai, nežinau, ką tu vei- 
kei Šveicarijoje? Damų šaunuolis, tobuliausias pasaulio meilužis! 
Fel — ir jis nusispjovė ant grindų man po kojų.— Visas tavo pro- 
tas — tame gale! 

Mano kantrybė trūko. Sugriebęs Marselį už pažastų, pakėliau 
nuo sofos aukštyn. 

— Tu, maža gliti išpera, turėčiau tave nudėti| 

Marselis baugščiai įsispoksojo man į akis. 

— Neišdrįstum! 

Pradėjau jį it šunytį purtyti, tačiau ant peties pajutau Dan- 
jos ranką. 

— Daksai! Daksai! Prašau tave, liaukis! 

Piktai nusviedžiau Marselį atgal ant sofos. Šis liko gulėti, su- 
kniubęs prie atkaltės. 

— Matai, aš teisus! Tu'tik mergišius! Net man ką nors pada- 
ryti tavo blauzdos per skystos! — Marselis atgavo kvapą, jo bal- 
sas pasidarė ramesnis.— Prieš daugelį metų man atrodė, kad tu 
turi ryžto, Daksai. Bet jei ir turėjai, dabar jo nebėra. Iššvaistei jį. 

Žvelgiau į jį įniršęs, neslėpdamas paniekos. 

— Nekušlink į mane šitaip. Esu matęs šį žvilgsnį ir anksčiau. 
Jautiesi absoliučiai teisus ir šventas, bet nederėtų tokių dėtis, 
tu visad nueidavai lengviausiu keliu. Sekdavai paskui savo kotą 
ir apsimesdavai, kad tau nepageidaujami dalykai išvis neegzis- 
tuoja. Visą gyvenimą tik Žaidei, niekuo rimtai neužsiėmei. Tu iš- 
laikytinis, Daksai,— buvai išlaikomas e] Presidente, savo žmonų, 
net manęs. Jau beveik metas praregėti, koks iš tikro esi. Tu, 
Daksai,— lėkštas parazitas, dailiai apsirengęs suteneris. 

Marselis giliai atsikvėpė. 

— Ką nors sužinojai, Šveicarijoje? Na, ir kaip toliau pasielg- 
sit Niekaip, nes nieko negali padaryti, nesunaikindamas savęs ir 
visų savo draugų. 

Dėbtelėjau į Marselį. Pirmą sykį mane nupurtė baimė. Šis žmo- 
gus nenormalus, pamišėlis. 

Marselis pakėlė taurelę, ir jo balsas aprimo: 

— Tu tikiesi sustabdyti ginklų srautą, Daksai? Ar žinai, kam 
priklauso tos kompanijos dalis? El Presidente. Manai, man būtų 
pavykę be jo pagalbos? Jis geidė pinigų, ir menki neramumai jo 
negąsdino. Jie padės suvienyti šalį, sakė jis, tačiau dabar išsiplėtė 
labiau, negu jis galėjo numanyti. Ką gi, manęs ta; nejaudina, 
Daksai. Kuri pusė laimėtų, aš vis tiek neprakišiu! 

Man pasidarė šleikštu, nes supratau, kad jis šneka teisybę. 
Atsisukau į Danją: 

— Eime, 

— Palauk,— pašaukė Marselis— aš dar nebaigiau. — Pasirau- 
sęs kišenėje, ištraukė raktą.— Padulkinęs ją, sugrįžk.— Jis svie- 
dė man raktą.— Mes dar turime kai ką sutvarkyti. 

Sugavau raktą ir įsidėjau kišenėn. 

— Ir tu išeik! — staiga suspigo Marselis Betei.— Tu man 
šlykšti, atsibodai! 

Su taurele rankoje Marselis nusekė mus iki lifto. 

Paskutiniai jo žodžiai buvo tokie: 

— Sugrįžk, Daksai, ir jeigu aš miegosiu, luktelk, kol atsibu- 
siu! 

Atvažiavo liftas. Liokajui išleidžiant mus į gatvę, pasakiau jam: 

— Aš dar sugrįšiu.— Ir tikrai taip ketinau padaryti. Vieninte- 
lis būdas nukenksminti tokį žmogų kaip Marselis — chirurginis. 
Jei vėžio neliesi, jis sunaikins viską aplink save; išeitis tik vie- 
na — jį išpjauti. Aš nusprendžiau: Marselis privalo mirti. Nieko 
kito nelieka. 

— Man taksi nereikia, — perspėjo Betė, kai atsidūrė- 
me lauke.— Gyvenu kitoje gatvės pusėje. Marseliui patinka tu- 
rėti mane netoliese. Na, labanakt. 

Stebėjome Betę nubėgant skersai gatvę į daugiabučio namo 
vestibiulį. Privažiavo taksi, ir aš atidariau dureles. Danja įsėdo. 
Atsirėmė į mane, ir pajutau, kaip virpa jos kūnas po šermuonė- 
lių apsiaustu. Ji pravirko — be jokio garso, tik tampoma vidinio 
kūkčiojimo. 

— Nusiramink,— pasakiau.— Tau nereikės ten grįžti. 

Danja paskersakiavo į mane. Neįžvelgiau jos akių išraiškos — 
buvo per tamsu. 

— O, kad tai būtų tiesa. 

Išpūčiau akis. 

— Nejaugi ir tu? 

Ji linktelėjo. 

— Bet ką jis galėjo tau padaryti? 

— Viską, — atsakė ji.— Vienintelis išties reikšmingas dalykas, 
kurį turiu — tai mano kontraktas sų įrašų studija. O dabar ši 
įrašų kompanija priklauso jam. 

— Kada apie tai sužinojai? 

—.Šį vakarą; todėl ir buvau pas jį. Marselis paskambino prieš 
pat man išeinant ir pareiškė norįs apie tai pasišnekėti. Jis tiesiog 
pasiuto, kai mėginau pasiteisinti nuovargiu. Pagrasino, kad jei 

iškart po spektaklio nepasirodysiu, daugiau niekad neįrašysiu jo- 
kios plokštelės, kol savo rankose turės kontraktą. 

— Ar ilgai jis dar galios? 

— Ilgokai, — atsakė ji.— Septyneris metus. 

— Bet jis vis tiek privalo tau mokėti. 

— Tik minimumą. Didžiąją pinigų dalį gaunu iš pelno, par- 
davus plokšteles. Be to, Marselis gali sutrukdyti patekti į bet 

lrį pasaulio operos teatrą. Net ir norėdami, jie negalėtų manęs 
žangažuoti. 

— Ar kontraktas dėl įrašų turi ką bendro su tavo tiesiogi- 
niu darbu? 

— Labai daug ką,— atsakė ji.— Dauguma operos teatrų sa- 
vo finansinį deficitą išlygina įrašinėdami operos spektaklius. Pre- 
kyba tokiomis plokštelėmis ir teisė transliuoti jas per radiją 
duoda nemažai pajamų. Įrašų kompanijos, su kuriomis sudaryti 
mūsų kontraktai, paprastai tam neprieštarauja, nes dažniausiai ne- 
susijusios su įrašymu. Tai visus patenkina. Bet jei Marselis ne- 
sutiktų, kuris gi operos teatras mane samdytų? 

— Septyneri metai — ne toks ilgas laiko tarpas, — pastebėjau. 

Danja pažvelgė į mane. 

— Man ilgas. Esu ne mergaitė, turiu daugiau nei trisdešimt. 
Per šį laiką prarasiu balsą. O jeigu jis ir išliks, kas man duos 
darbo? Atsiras naujų, jaunesnių dainininkių. Niekas net nepri- 
simins Danjos Farkaš. 

Kai taksi sustojo, ji tebevirpėjo. 

— Labai tavęs prašau, ar nepasikeltum pas mane? Viena ne- 
ištversiu. | 

Minutėlę tylomis žvelgiau į ją, paskui užmokėjau vairuotojui. 
Prie savo buto durų Danja atsisuko į mane. Jos akys tebebuvo 
paraudusios. 

— Išgersi puodelį kavos? 

Aš linktelėjau. 

Įėjau į saloną, o ji išskubėjo virtuvėn. Patefonas buvo. atda- 
ras, tad pažvelgiau į uždėtą ant disko plokštelę. Tai buvo jos pąs- 
kutinioji. Perskaičiau etiketę: DANJA FARKAŠS DAINUOJA KAR- 
MENI! 


Nuspaudžiau mygtuką — po akimirkos kambarį užpildė nuos- 
tabiai sodrus balsas. Trumpam užsimerkiau. Puikesnės operos 10- 
tynų amerikiečiui nė nesukurtum, kaip nerastum geresnės Karmen 
vaidmens atlikėjos. Dainuodama Danja buvo tikra Karmen. 

Ji grįžo į saloną nešina padėklu. 

— Tikiuosi, nesupyksi už kavą be nuosėdų. 

Patraukiau pečiais. 

— Koks skirtumas, kad tik būtų karšta. 

— Ji karšta, — Danja pastatė padėklą ant mažo stalelio.— Įsi- 
pilk, aš tuoj sugrįšiu. 

Kai Danja grįžo, gėriau jau antrą puodelį ir klausiausi antro- 
sios ilgai grojančios plokštelės pusės. Buvo persirengusi ilga na- 
mų šeimininkės suknele. Tylomis įsipylusi kavos, siurbtelėjo ge- 
rą gurkšnį, ir jos veidas tarytum atgavo spalvą. 

— Marselis sakė, kad teko paplušėti, kol paėmė į savo ran- 
kas tą kompaniją. 

Nieko neatsakiau. 

— Kadaise Marseliui nebuvau abejinga, išties nebuvau. Jis 
gi nieko nemyli, tik save patį. Mes jam reikalingi tam, kad tar- 
nautume. 

Plokštelė baigėsi. Minutėlę dar sėdėjau, muzika tebeskambėjo 
ausyse, pagaliau pakilau. 

— Turiu eiti. 

— Tu grįši pas jį? 

Linktelėjau. 

Danja atsistojusi priėjo ir priglaudė galvą prie mano krūti- 
nės. 

— Vargšeli Daksai, — sukuždėjo,— jis turi tave savo rankose 
kaip ir mus visus. 

— Jis nieko neturi,— atsakiau šiurkščiai, — nieko! Nė vieno! 
Ir gana greitai tai sužinos. 

Danjos žvilgsnis akimirkai susirado mano akis. Man regis, ji 
intuityviai jautė, ką buvau sumanęs. 

— Nedaryk to, Daksai, — pasakė ji tyliai. — Jis šito nevertas. 

Nieko neatsakęs, pasukau durų link. Kai jas atidariau, Danja 
mane sulaikė: 

— Aš ne tokia, Daksai, juk ne? Ne tokia kaip jis sakė — it 
pagalys? 

Tas niekšelis išties sugeba užgauti jautrią vietą. Neklysdamas 
aptiko didžiausių Danjos abejonių sritį. Papurčiau galvą ir pasi- 
lenkiau pabučiuoti jos skruostą. 

— Ne, tu visai ne tokia, — sukuždėjau.— Be to, ką toksai vy- 
ras išmano apie moteris? Jei neturėtų šitiek pinigų, vaikščiotų 
nusitvėręs savo galą kumštyje! 

Man beužtaisinėjant revolverį, į kambarį įėjo Riebusis Kati- 
nas. Greitai sumirksėjo akimis, ir jo miegai kaip mat išsilakstė. 

— Ką ruošiesi daryti? 

Atlaužiau vamzdį į vietą ir pasukau šovinio lizdą. Išgirdau jį 
tyliai ir ritmiškai suspragsint. 

— Tą, ką reikėjo jau seniai padaryti. 

— Kampioną? 

Linktėlėjau. 

Kiek padvejojęs, Riebusis Katinas prisiartino prie manęs. 

— Verčiau palik man. Turiu daugiau patirties. 

— Ne,— burbtelėjau, įleisdamas revolverį švarko kišenėn. 

— Gali negražiai baigtis — tau arba Kortegvai. Ir taip jau ga- 
na kalbų dėl Gajanoso. 

— Tad kalbų daugiau nebus, — atkirtau.— Be to, man lengviau 
pavyktų įtikinti policiją, kad tai buvo nelaimingas atsitikimas. 
Kas išdrįs suabejoti paaiškinimu, kad mums apžiūrinėjant revol- 
verį, šis iššovė. 

Riebusis Katinas skeptiškai pašnairavo į mane. 

— Galų gale, — tariau,— aš ambasadorius ar ne? 

Kiek palūkėjęs, Riebusis Katinas patraukė pečiais. 

— Si, excelencia,— jo akys žybtelėjo vos pastebima pajuoka, 
tačiau aš mačiau, kad jis manimi patenkintas.— Bet, ekscelenci- 
ja, ar tu prisimeni, kaip su šituo dalykėliu elgtis? 

— Prisimenu, — atrėžiau. 

— Tad būk atsargus,— jis atidarė duris.— Neperšauk savęs. 


Praslinkus beveik trims valandoms po to, kai palikau Marselį, 
nekalbus rytiečių kilmės liokajus vėl įleido mane vidun. Nors jau 
buvo kelios minutės po ketvirtos ryto, atrodė iki šiol nemiegojęs. 

— Aš turiu raktą nuo lifto, — pasakiau. 

Liokajus linktelėjo: 

— Misteris Kampionas man minėjo. Neužmirškite išlipęs vėl 
užrakinti. 

Linktelėjau ir aš. Marselio salonas buvo atdaras. 

Užrakinau paskui save lifto duris ir įžengiau į kambarį. Švie- 
sos tebedegė, bet jame nieko nebuvo. Pamačiau. Marselio mie- 
gamojo duris praviras, tad žvilgtelėjau vidun, nustelbdamas no- 
rą jį pašaukti. Argi rodysi mandagumą žmogui, kūrį pasiryžai 
nudėti. Kambarys skendėjo tamsoje. Uždegiau šviesą. Lova buvo 
tuščia, joje nemiegota. Nuėjau į tualeto kambarį, paskui į vonią. 
Ir ten nieko neaptikau. 

Sugrįžau svetainėn ir pamėginau atidaryti svečių kambario 
duris. Jos buvo užrakintos iš vidaus. Arba Marselis išsikvietė 
kokią kitą merginą ir užsidarė ten su ja, arba užmigo, užsiraki- 
nęs dėl iprasto paranojiškumo. Šiaip ar taip, nesiruošiau laukti. 
Garsiai pabeldžiau į duris ir šūktelėjau: 

— Marseli! 

Kiek luktelėjes, vėl pašaukiau. Ir vėl niekas neatsiliepė. Apsi- 
gręžęs iš lėto nuėjau prie baro ir prisipyliau taurelę. Dabar nors 
žinau, kad jis vienas. Jeigu kas nors būtų su juo, atsilieptų. Tik- 
riausiai ten įėjęs, neteko sąmonės. 

Siurbtelėjau iš taurelės ir pažvelgiau į panelį už baro. Staiga 

prisiminiau vidinės televizijos sistemą. Įėjęs už baro, susiradau 
mygtuką ir nuspaudžiau. 

Panelis tylomis pasislinko. Dar minutėlę užtruko, kol nušvito 
ekranas. Pirmiausiai pažvelgiau į lovą — ji buvo tuščia. Ir tada 
išvydau Marselį. Pamažu atsidusau. Kažkas mane aplenkė — Mar- 
selis jau buvo negyvas. 

Gulėjo ant pilvo šalia lovos, keistai atlošta galva, išsprogusio- 
mis akimis, iš burnos karojo ištinęs storas liežuvis. Jis buvo 
vienmarškinis, atlapa apykakle, ir juoda šilkinė virvutė, apvy- 
niota jam apie kaklą, tęsėsi toliau link surištų už nugaros rankų, 
o nuo ten — prie kulkšnių. Iš užpakalio ji buvo taip. stipriai su- 
traukta, jog jo kūnas atrodė it įtemptas lankas. 

Stebeilijausi minutėlę, užmiršęs savo taurelę. Tokio žiauriai 
paprasto ir švariai atlikto darbo nebuvau regėjęs. Jį įvykdęs žmo- 
gus išties profesionalas, ir nė kiek neabejojau, kad, žudikui pa- 
liekant kambarį, Marselis dar buvo gyvas. Tačiau tik kelias aki- 
mirkas. Paskiau jis turėjo pats save pribaigti, kai mėgino išsi- 
laisvinti ir dar labiau užveržė savo niekingą kaklą juoda šilko 
virvute. 

Vėl nugėriau iš taurelės ir siektelėjau telefono ant baro. Nu- 
spaudžiau mygtuką su užrašu „liokajus“. 

— Taip, misteri Kampionai? — rytietiškas balsas per telefoną 
atrodė keistai šnypščiantis. 

— Kalba ne misteris Kampionas, o Ksenosas. Ar man nesant 
buvo kas nors atėjęs pasimatyti su misteriu Kampionu? 

Balse pasigirdo šiokia tokia dvejonė: 

— Kiek žinau, ne, sere. Jums su damomis išėjus, pro paradi- 
nes duris nieko neįleidau. 

Pažvelgiau į televizoriaus ekraną. 

— Tad patarčiau paskambinti policijai. Misteris Kampionas, 
atrodo, negyvas. 

Pamažu padėjau telefono ragelį ir užsidegiau cigaretę. Atsi- 
sėdęs užsirūkiau, ir, siurbčiodamas iš taurelės, laukiau policijos. 
Prisiminiau vieno kadaise mano pažinoto bankų plėšiko Vilio 
Stetono žodžius. Jis parašė knygą apie save ir vienu metu buvo 
pobūvių numylėtinis. 

— Nėra nė vieno žmogaus rankų sutverto seifo, rūsio, banko 
ar kalėjimo, kurio kitas Žmogus nesugebėtų išlaužti, jeigu tik la- 
bai panorėtų. 

Niūriai svarsčiau, ką Marselis būtų atsakęs į šituos žodžius. 
Tikriausiai nieko. Jam atrodė, kad jis vienintelis viską permato. 
Nelinksmai nusišypsojau pats sau. 

Kažin, kokia dabar jam nauda iš visų pinigų ir pinklių? 

Marselio nužudymas pasižymėjo visais klasikiniais 
elementais, kokius mėgsta laikraščiai, ir pastarieji maksimaliai tą 
išnaudojo. Gerai saugomas namas, neprieinami apartamentai, už- 
rakintas kambarys ir auka — vienas turtingiausių, nekenčiamiau- 
sių pasaulio žmonių. Be to, buvo užsimenama apie tarptautines 
finansines machinacijas ir viskas iliustruojama šimtais dailių mo- 
terų ir brangių, telefonu iškviečiamų prostitučių nuotraukų. Kiek- 
viena diena laikraščiams buvo it šventė — turėjo visa, ko pap- 
rastai reikia, išskyrus viena, — kas žmogžudys? 

Kapitonas iš žmogžudysčių tyrimo skyriaus, vieną vėlyvą po- 
pietę, sėdėdamas mano kabinete, labai gerai pasakė. Tuo laiku 
mes jau jautėmės įt seni pažįstami — po nužudymo nepraeidavo 
nė diena, kad nepasimatytume. 

— Misteri Ksenosai,— tarė jis, iškratydamas pypkę į peleni- 
nę ant mano rašomojo stalo,— užtruks metų metai, kol užbaigsi- 
me šitą tyrimą. Net ir tuomet žinosime ne daugiau negu dabar. 
Ne todėl, kad mums stigtų įtariamųjų. Galėčiau išvardyti bent 
penkiasdešimt asmenų, turėjusių rimtų motyvų jį nužudyti, 

Nusišypsojau pats sau. Šis faraonas nekvailas — paprasčiau- 
siai pernelyg mandagus ir nesako, jog tarp jų esu ir aš. 

— Nuolatos sugrįžtame į jo butą. Kaskart iš naujo, skersai 
išilgai viską patikriname ir negalima išsiaiškinti, kaip žudikas 
galėjo patekti į namus, juo labiau užlipti viršun. 

— Vis dėlto kažkas tai padarė, — pastebėjau. 

Policininkas linktelėjo. 

— Taip, kažkas. Tik ne tarnai. Senas anekdotas apie liokajų 
čia netinka. Visi jie turi nesugriaunamus alibi. 

Kapitonas atsistojo. 

— Ką gi, pasinaudojau jūsų laiku kiek tinkamas, — jis šypte- 
lėjęs ištiesė ranką.— Metams baigiantis, išeinu į pensiją, misteri 
Ksenosai. Tikiuosi, kad neteks vėl su jumis susitikti. 

Paspaudžiau jo ranką, klausiamai kilstelėdamas antakius. 

— Norėjau pasakyti — bent panašiomis aplinkybėmis. Per pa- 
staruosius du mėnesius dukart susitikome, ir abu sykius dėl žmo- 
gžudystės. 

Staiga prisiminiau: be abejo — juk jis mane apklausinėjo po 
Gajanoso nužudymo. Pakračiau jo ranką nusijuokdamas: 

— Palaukite, kapitone, ar tik nenorite pasakyti, kad pavojin- 
ga bet kuri pažintis su manimi? 

— Aš neturėjau to omenyje,— suskubo atsakyti. — Ak, jūs 
žinote, apie ką galvojau. 

— Nesiaiškinkite, kapitone, — nuraminau.— Aš suprantu.— Be- 
je, ar nepadarytumėte man paslaugos? 

— Jeigu tik sugebėsiu. 

— Norėčiau susisiekti su Gajanoso dukra. Ar kartais neži- 
note, kur ją galėčiau surasti? 

Jis atrodė nustebęs. 

— Nejaugi nežinote? 

Pakračiau galvą. 

— Kitą dieną, kai atidavėme lavoną, su savo dėde išgabeno 
jį tėvynėn palaidoti. 

— Į Kortegvą? 

Kapitonas linktelėjo. 

— Taip. Todėl ir maniau, jog žinote. Jūsų ambasada tvarkė 
būtinus dokumentus. 

Viskas aišku — tuo metu buvau Europoje. 

— Ar žmogus, pavarde Mendosa, taip pat išvyko su jais? 

— Regis, jis įsėdo į tą patį lėktuvą, tačiau pakeliui turėjo 
nusileisti Majamyje, tad galėjo ten išlipti. Aš patikrinsiu, jeigu 
pageidaujate. 

— Ne, dėkui, kapitone. Tai ne taip svarbu. 

Kapitonas išėjo iš kabineto, palikęs mane susimąsčiusį. Keista, 
kad apie tai nebuvau nieko girdėjęs. Iš Kortegvos turėjo ateiti 
kokia nors žinia. Mendosa ne iš tokių, kurį Hojosas pražiūrėtų. 
Paskambinau, kad atneštų keleivių, praėjusią savaitę atvykusių 
ir išvykusių per Kuratū aerouostą, sąrašų kopijas. Beatričė ir jos 
dėdė buvo užregistruoti, tačiau neaptikau jokios pavardės, pana- 
šios į Mendosą. Iš lėto sulanksčiau popieriaus lapus. Nors jis ir 
nebuvo įtrauktas į sąrašus, neabejojau, kad Mendosa Kortegvoje. 
Mane apėmė negera nuojauta. Vienu momentu net ketinau siųsti 
telegramą, bet tuoj persigalvojau. Aš — ne slaptoji policija. Te- 
gu Hojosas su Prietu užsiiminėja savo nešvariu darbu. 


Revoliucija kilo tik bemaž už dviejų mėnesių. Pirmosios žinios 
apie maištą mane pasiekė Velykų sekmadienio rytą — tą pačią 
dieną, kuri iš pradžių buvo numatyta rinkimams. Buvau pas Dan- 
ją. Sėdėjome lovoje ir pusryčiavome. Ji siekė televizoriaus dis- 
tancinio valdymo. 

— Tu ne prieš, jei įjungsiu vidudienio žinias? 

— Ar turiu dėl jų apsirengti? 

Danja nusijuokė ir paspaudė mygtuką. Po akimirkos ekranas 
nušvito. Kaip paprastai, rodė muilo reklamą. Netrukus vienas dai- 
lios išvaizdos niekadėjas, toks tipiškas televizijai, pranešė: 

— O dabar, ledi ir džentelmenai, iš CBS studijos Niujorke — 
naujienos! 

Vaizdas ekrane pamažu susiliejo ir pasirodė sėdinčio už ra- 
šomojo stalo rimto vyriškio veidas. Jo apyriebė fizionomija, ge- 
rokai atsikišusi nosis, vešlūs. ūsai ir kiek išsprogintos akys turėjo 

įkvėpti pasitikėjimo: šis Žmogus išmano, ką šneka, nors jūs ir 
žinote, kad skaito kitų parašytą tekstą. 

Atkandęs sumuštinio, stebėjau toliau. 

— Labas rytas, ledi ir džentelmenai, — sklandžiai liejosi į kam- 
barį jo orus balsas.— Aš Valteris Džonsonas. CBS naujienų laida. 
Pirmasis pranešimas. Gauti nauji duomenys apie mūšius Korteg- 
voje. 

Suskubau akių kampučiu dėbtelėti į Danją. Jos akys buvo 
išsiplėtusios, baugščios. 

— Mūšiai kalnuose tarp vyriausybės dalinių ir guerrilleros 
vyko visą naktį. Sukilėliai užėmė dar du miestelius ir skelbiasi 
vyriausybės pajėgoms padarę didelių nuostolių. Pagal pareiški- 
mus, gautus iš jų kilnojamosios radijo stoties karo veiksmų vie- 
tose, jie yra vos už šešiasdešimties mylių nuo sostinės Kuratū ir 
visiškai kontroliuoja šiaurinę šalies dalį. 

— Maištininkų pajėgos pietuose, sustiprintos iš reguliariosios 
armijos masiškai dezertyruojančiais kariais, žygiuoja į šiaurę ir 
nori susijungti su anapus Kuratū sukoncentruotais stipriais suki- 
lėlių būriais. 

— Kuratū paskelbta komendato valanda. Gatvės tuščios, ta- 
čiau kartais girdisi šūvių protrūkiai, ypač uosto rajone, kur dis- 
lokuota kariuomenė, siekiant apsaugoti miesto jūrines prieigas. 
Šaudoma kone į kiekvieną pastebėtą judantį daiktą. 

— Šį rytą prezidentas de Kordoba per radiją keletą kartų 
karštai ragino gyventojus išlaikyti rimtį. Be to, jis prašė atsakin- 
gus pareigūnus ir armiją išlikti lojaliais vyriausybei ir tvirtai 
bei ryžtingai priešintis, kaip jis sakė — aš cituoju — „komunistų 
vilionėms bei pažadams Pietuose ir būndoleros nusikaltimams bei 
prievartai Šiaurėje“. Prezidentas de Kordoba kylantį karą pava- 
dino ne revoliucija, bet pirmąja atvira komunistine invazija į 
Lotynų Ameriką. Jis teigė — aš vėl cituoju — kad visa tai „„supla- 
nuota, surežisuota, vadovaujama ir remiama žmonių bei jėgų iš 
užsienio“. Jis pareiškė ketinąs perimti tiesioginį vadovavimą ar- 
mijai ir padaryti atitinkamus pertvarkymus, kad vyriausybė to- 
liau funkcionuotų. Jis žada — aš vėl cituoju — nenurimti, kol „„ne- 
išstums banditų už šalies ribų ir į vandenyną, kuriuo jie atvyko". 

Kamera pasisuko kitu rakursu, ir komentatorius pakėlė popie- 
riaus lakštą. ; 

— Vašingtone Valstybės Departamentas paskelbė planą dėl 
Kortegvoje esančių Amerikos piliečių saugumo ir evakuacijos, 
jeigu iškiltų tokia būtinybė. 

Atidėjęs į šalį vieną popieriaus lakštą, jis paėmė kitą. 

— „Panamerikos Avialinijos“ praneša, kad laikinai atšaukia- 
mi reisai į Kuratū, kol nepaaiškės padėtis. Kasdieninių reisų su 
nurodytais punktais „Niujorkas — Majamis — Kuratū — Bogota“ 

tvarkaraštis dabar skamba šitaip: ,, Niujorkas — Majamis — Bogo- 
ta;“ 

Kamera vėl pasisuko, ir šį sykį žinių komentatorius šnekėjo 
be rašto: 

— Susisiekti su Kortegvos ambasadoriumi čia, Niujorke, ne- 
pavyko. Nuo pat ankstyvo ryto Kortegvos konsulato durys spau- 
dai uždaros. Nieko nežinoma, ar sinjoras Ksenosas, pats nese- 
niai minėtas naujienų laidose, yra mieste, ar išvykęs. 

— O dabar kitos žinios. Pas mus, Niujorke, Velykinis para- 
das... 

Pasigirdo spragtelėjimas, ir vaizdas pranyko. Kai Danja atsi- 
suko, buvau jau iššokęs iš lovos ir pusiau apsirengęs. 

— Ką visa tai reiškia? — paklausė ji. 

Sagstydamasis marškinius, stabtelėjau ir nustebęs įsispitrijau 
į ją. Ką reiškia? Tūkstantis minčių švystelėjo galvoje. Galbūt 
Marselis buvo teisus. Kas man davė teisę leisti naktis toli nuo 
konsulato, kai širdies gilumoje bet kuriuo momentu tikėjausi 
sprogimo? Neverta klausinėti savęs, kur meno protas — Marselis 
labai aiškiai apie tai pasakė. 

Pajutau kaltę, ėmiau suvokti asmenišką tragediją ir praradi- 
mą, ko nejaučiau nuo pat tėvo mirties. Staiga patyriau man į 
akis plūstelėjusių ašarų graužatį ir karštį. 

— Ką tai reiškia? — pakartojo Danja. 

— Tai reiškia, — atsakiau prislėgtas, — kad visa, ką aš dariau... 
ką stengiausi daryti... man nepavyko, 

Kai pasiekiau konsulatą, buvo ne laikas sau prie- 
kaištauti. Skyniausi kelią pro reporterių minią, be perstojo trum- 
pai nukirsdamas „be komentarų“, ir man šiaip taip pasisekė pra- 
sibrauti vidun. Riebusis Katinas su vienu iš klerkų turėjo įsiremti 
į duris, kol jas patikimai užrakino. 

— Paskambinkite policijai, — įsakiau.— Paprašykite atlaisvinti 
įėjimą, — pasisukau į Riebųjį Katiną.— Eime su manimi, 

Sekretorė su palengvėjimu pažvelgė į mane: 

— Daug sykių skambino, — pasakė ji.— E] Presidente vis mė- 
gino ir mėgino su jumis susisiekti. Taip pat iš Vašingtono Val- 
stybės Departamento... 

— Atnėškite sąrašą į kabinetą, — glaustai paliepiau. Įėjome 
su Riebiuoju Katinu vidun ir, uždaręs paskui save duris, atsisu- 
kau į jį: 

— Ar reikalai tokie prasti, kaip teigia televizija? 

Riebusis Katinas patraukė pečiais: 

— Ouiėn sūbe?!' Tokiu metu niekas nesako teisybės. Bet 
nieko gero, tai neabejotina. 

Aš linktelėjau. 

— Ar Žiraldas vis dar čia sukinėjasi? 

— Taip, jis viršuje klausosi radijo. 

— Paprašyk jį, kad nusileistų žemyn. 

Riebusis Katinas išėjo iš kambario, o aš paėmiau iš sekreto- 
rės skambinusiųjų telefonu sąrašą. 

— Sujunkite mane su e! Presidente,— paliepiau, dar nė ne- 
pažvelgęs į lapą. 

— Gerai, ekscelencija. 

Atsisėdau ir ėmiau studijuoti sąrašą. Atrodė, tarsi pasaulis pir- 
mą sykį staiga būtų sužinojęs apie Kortegvą. Skambino iš visur — 
iš Jungtinių Tautų, iš įvairių valstybių konsulatų ir iš laikraščių 
redakcijų. Skambinta ne tik iš Valstybės Departamento, bet ir 
senatoriaus bei tų dviejų kongresmenų, su kuriais anąsyk 
pietavau Vašingtone. 

Sučirškė telefonas, ir nukėliau ragelį. 

El Presidente tonas buvo šiurkštus ir piktas: 

— Velniai rautų, kur tu buvai? — užsipuolė jis.— Kiaurą nak- 
tį skambinau tau! 

Neturėjau kuo pasiteisinti, tad tylėjau. 

— Jei būtum čia, įsakyčiau tave sušaudyti! — rėkė jis. 

Na, gal jau pakaks. Šitokios kalbos nieko neduos. 

— Sušaudysite kitą savaitę, — pasakiau niūriai. — Žinoma, jei- 
gu dar nebūsime nušalinti. Kokia iš tikrųjų dabar padėtis? 

E] Presidente minutėlę tylėjo, paskiau mano žodžiai pasiekė 
jo sąmonę. Balsas aprimo: 

— Kebloka, bet manau atsilaikyti, jeigu likusi armija bus 
mums lojali. 

— O ar ji bus? 

— Nežinau,— atsakė, ir pirmą kartą išgirdau jo balse nuovar- 
gį — Vieni, kuriais pasitikėjau ir maniau, kad liks ištikimi man 
iki mirties — Vakesas, Pardas, Moskera — jau pervedė savo da- 
linius sukilėlių pusėn. Kiti, kuriais abejojau,— tokie kaip Zulu- 
aga ir Tulija — vis dar su manimi. Dabar viskas priklauso nuo to, 
ar ilgai man pasiseks išlaikyti jų tikėjimą mūsų pergale. 

— O ar mes ją pasieksime? | 

— Jeigu sulauksime pagalbos, ir jeigu mums pasiseks pakan- 
kamai ilgai išsilaikyti. Jaučiu, maištininkai pasiryžę pulti dabar, 

nes žino, jog ginklų siuntos nutrauktos. Jeigu delstų, jų atsargos 
išsektų. Vadinasi, dabar arba niekad. 

Kokia nuostabi ironija, — pagalvojau. Marselio mirtis lėmė vi- 
siškai priešingą rezultatą negu planavau. 

— Kokios pagalbos jums reikia? 

— Bet kokios. Prašyk visų — Jungtinių Tautų, Jungtinių Val- 
stijų, visų, kas tik klausys. Mums reikia žmonių, ginklų, pinigų — 
bet ko, kuo tik sušelptų. Dabar jau turėtų suprasti, kad mūsų 
neparėmus, valdžia atiteks komunistams. 

— Gali paklausti, kas tie komunistai, — pastebėjau.— Vien į ko- 
liones įtariamMai žiūrima. 

— Po valandos per teleksą gausi sąrašą. El Condor, Mendosa... 

— Mendosa prasismelkė? 

— Taip, nusiskuto ūsus ir praėjo pro mūsų policiją it nema- 
tomasis. Jie pernelyg užsispoksojo į tavo merginą. 

— O kaip mergina — viskas gerai? 

— Ji saugi, — atsakė trumpai.— Kaip ten pas jus reaguojama? 
Ar galime tikėtis kokios paramos? 

— Nežinau. Dar per anksti ką nors pasakyti. Susilaukiau dau- 
giau telefono skambučių, negu pajėgiu atsakyti. 

— Tad veik toliau. 

— Laikraščiai reikalauja oficialaus pareiškimo. 

— Ar jie išspausdino mano kalbas? 

— Taip. Girdėjau jų ištraukas ir per televiziją. 

— Tad kol kas jie turi visa, kas būtina jiems žinoti, — paten- 
kintas pasakė e] Presidente.— Duosiu žinią, kai reikės padaryti 
kitus pareiškimus. 

Padėjau telefono ragelį, ir netrukus į mano kabinetą įžengė 
Riebusis Katinas su Žiraldu. 

— Kokie reikalai? — pasiteiravo Riebusis Katinas. 

— Kol kas padėtis kontroliuojama. 

— Bueno. 

— Jūs norėjote mane matyti, ekscelencija? — paklausė Žiral- 
das. 

— Taip. Esate minėjęs, kad jus išmokė skraidyti nedideliais 
lėktuvais. Ar sugebėtumėte valdyti dvimotorį „„Bičkraftą“? 

— Taip, sinjore. 

— Gerai, — tariau pažvelgdamas į Riebųjį Katiną.— Važiuok 
su juo į aerouostą, ir tegul jis pamėgina skristi mano lėktuvu. 
Jeigu sugebės valdyti, judu nuskraidinsite jį į Floridą. 

— Aš sugebėsiu, sinjore. 

— Puiku. Nuskraidinkite jį į Brouardo aerouostą Fort Lau- 
derdeilyje, tuoj už Majamio. Nusileidę pačiame Majamyje, at- 

kreiptumėte į save nereikalingą dėmesį. Kai būsit ten, paskam- 
binkite. Galbūt man skubiai prireiks patekti Kortegvon. „Pan- 
amerika“ nutraukė savo reisus. 

— Klausau, sinjore,— atsakė Žiraldas ir apsisukęs išėjo iš ka- 
bineto. 

— Būsi kvailas, jei dabar ten vyksi,— be užuolankų pareiškė 
Riebusis Katinas.— Vis tiek nieko nepadarysi. 

— Dabar ir neketinu vykti. Tik noriu, kad lėktuvas būtų pa- 
ruoštas, jei prireiktų vykti. 

— Tad būtum dar kvailesnis. Geriausia pasilikti čia. Tik leis- 
tumeis užmušamas. 

Galbūt jis teisus. Bet kitaip pasielgti negaliu. Per ilgai nuo 
visko šalinausi. 

— Mano tėvas vyktų, — pasakiau. 

Riebusis Katinas minutėlę smaksojo į mane tylėdamas. Būdavo, 
neįstengdavau atspėti jo minčių, taip buvo ir šį kartą. Pagaliau 
vis dar beaistriu veidu patraukė pečiais: 

— Tebūnie, jeigu taip nori. 

Sekiau akimis Riebųjį Katiną, kol durys užsivėrė, po to dirs- 
telėjau į skambinusiųjų sąrašą. Telefonu paprašiau sekretorės, kad 
pradėtų su jais sujunginėti. Kiekvienas pašnekovas reiškė užuo- 
jautą, bet niekas nesiūlė kokios nors konkrečios pagalbos. Visi 
tik stebėjo ir laukė. 

Jungtinių Tautų Organizacijos sekretorius buvo labai manda- 
gus, bet atsakė konkrečiai: tai ne Saugumo Tarybos reikalas. 
Jungtinės Tautos mano, jog tai vidaus konfliktas, ir neturi teisės 
kištis į jokios valstybės reikalus. Bet, jo nuomone, galbūt ga- 
lėčiau kreiptis į Generalinę Asamblėją, jėigu tik pavyktų su- 
sitarti su nariais, kurių pranešimai įtraukti į rytojaus posėdžio 
darbotvarkę, ir jie atsisakytų žodžio. Tai ir viskas, kas nuo jo 
priklauso; daugiau nieko negalįs prižadėti. 

Valstybės Departamentas tenorėjo pasiteirauti, kaip numatyta 
užtikrinti Kortegvoje esančių Amerikos piliečių saugumą. Netoli 
pakrantės jie turėjo dislokavę vieną eskadrinį minininką, pasiruo- 
šusį išgabenti šiuos amerikiečius. Aš užtikrinau, kad ėmėmės visų 
įmanomų atsargumo priemonių, ir pažadėjau pasikonsultuoti su 
Valstybės Departamentu, jeigu prireiks griebtis papildomų veiks- 
mų. 

Visos Lotynų Amerikos šalys reiškė užuojautą, bet ir jas kan- 
kino panašios bėdos. O Europai buvo tik smalsu, kiek ji gali 
būti įtraukta į šį didžiųjų valstybių žaidimą; europiečiai į tai žiū- 
rėjo kaip į paprasčiausią Rytų ir Vakarų kovą dėl įtakos sferų. 
Nors ir jaučiau jų palankumą, tačiau suvokiau, kad, esant reika- 
lui, jie pripažintų ir maištininkus. Viena tik tikra — jie nepagei- 
dauja įsivelti į jokį konfliktą. Besivystančioms Afrikos ir Azijos 

šalims musų atvejis buvo pažįstamas ir priminė lygiai tas pačias 
problemas, dėl kurių ir jos vargo. Pagaliau pagal sąrašą atėjo 
ir senatoriaus eilė. Jis iškart griebė jautį už ragų. 

— Norėčiau rytoj pasimatyti su jumis. Ar negalėtumėte at- 
vykti pas mane? 

— Deja, labai gaila, bet rytoj po pietų tikiuosi kreiptis į Jung- 
tinių Tautų Generalinę Asamblėją. 

Senatorius kiek padvejojo: 

— Ar jūs jau kalbėjotės su kuriuo nors iš tų dviejų kongres- 
menų? 

— Ne, dar neturėjau laiko atsakyti į visus skambučius. 

— Jums ir nebūtina,— pasakė jis.— Mes rytoj atvažiuosime į 
Niujorką. Kaip manote, ar jums nepasisektų nepastebėtam nusi- 
gauti į Mano sesers namus? 

— Pamėginsiu. 

— Kuriuo laiku? 

— Pasistenkite kuo anksčiau iš ryto, — pasiūliau.— Mažiau šan- 
sų, kad reporteriai bus atsikėlę. 

—- O jeigu šeštą pusryčiams? 

— Gerai, aš atvyksiu,— ir, padėjęs ragelį, susimąsčiau. Įdomu, 
ką senatorius turi omenyje? Ką jis galėtų padaryti, kai jo vy- 
riausybė kuo šalčiausiai mane atstūmė? Greitų atsakymų neradau, 
tad vėl pakėliau telefono ragelį. Man belaukiant kito pokalbio, į 
kambarį įžengė Riebusis Katinas. 

— Kodėl privalau vykti su Žiraldu? Tu gi žinai, kad apie lėk- 
tuvus nieko nenutuokiu. 

— Bet galėtum ten prižiūrėti. 

Riebusis Katinas kiek patylėjo. 

— Tu juo nepasitiki? 

— Nežinau,— atsakiau.— Tačiau kam rizikuoti? Šis lėktuvas — 
vienintelis kelias namo, jei prireiktų. Tad nenorėčiau, kad su 
juo kas atsitiktų. 

— Ką man daryti, jeigu jis sumanys ore griebtis sabotažo? 

Niūriai pabalinau akis. 

— Melstis, — burbtelėjau, ir tuo tarpu telefonas vėl suskam- 
bėjo.— Vaūya con Dios. 

Man pavyko nepastebėtam išsmukti pro konsulato 
rūsio duris ir per skersgatvį pasiekti kito gyvenamojo namo prie- 
angį. Nuo ten tebuvo kelios minutės kelio iki senatoriaus se- 
sers buto, tad nužingsniavau iki Medison Aveniu ir pamojau tak- 
si. 

Naktį du kartus kalbėjausi su €/ Presidente. Žinios nedžiugi- 
no. Šiaurėje būndoleros pasistūmėjo iki keturiasdešimties mylių 
nuo Kuratū it užėmė vieną miestą. E! Presidente nusiuntė savo 
rezervinius dalinius į Santą Klarą, įsakęs kautis iki pasku- 
tinio kraujo lašo. O Santa Klara tebuvo aštuoniolika mylių nuo 
Kuratū, tuoj pat už aerouosto. 

Dezertyravusius pulkus Pietuose sustabdė, matyt, daugiau su- 
maištis negu koks pasipriešinimas. Keletas pulkininkų jau ki- 
virčijosi, tačiau, nepaisant šito, vyriausybei lojalūs daliniai Žy- 
mėsnių laimėjimų nebuvo pasiekę. Tiesa, sutrukdė maištininkams 
apeiti Kuratū ir susijungti su savo draugais Šiaurėje. Jeigu jiems 
tai pavyktų, karą galima būtų laikyti baigtu. 

Vidun įleido senatoriaus sesuo. Jos veidas spinduliavo rimtį. 
Kaip ir jos brolis, negaišo laiko mandagumams. 

— Jie laukia valgomajame. 

Senatorius sėdėjo stalo gale, kiti šalia jo. Tarp jų nesitikėjau 
išvysti Džordžą Boldviną iš Amerikos konsulato. Kuratū. Įdomu, 
kaip jis čia atsirado? 

Į šį klausimą netrukus sulaukiau atsakymo. Visą pastarąją 
savaitę jis buvojo Vašingtone ir teikė jiems naujausią informa- 
ciją. 

— Mes jau seniai tikėjomės kažko panašaus, — tarė jis,— bet 
nė vienas nežinojome, kada tai įvyks. 

— Jūs leisite? — paklausiau, siekdamas kavinuko. Senatorius 
linktelėjo, ir aš, prisipylęs puodelį, maktelėjau didelį gurkšnį ka- 
vos.— Džentelmenai, jūs norėjote mane pamatyti. Štai aš Čia. 

— Mes visi mManome,— ryžtingai pradėjo senatorius, — kad bu- 
vome neteisūs. Ir galbūt dėl to padarėme pražūtingą klaidą. 

Pažvelgiau į jį: 

— Kaip jūs priėjote tokią išvadą? 

Senatorius žvilgtelėjo į Boldviną ir vėl į mane. 

— Mės visi manėme, kad jūs įsivėlęs į daktaro Gajanoso nu- 
žudymą. Praeitą savaitę atvykęs Boldvinas išaiškino mums, kad 
klydome. 

— Tai tiesa,— įsiterpė Boldvinas.— Iš gautų patikimų šaltinių 
sužinojome, kad jį nužudė Mendosa. 

— Mendosa? 

— Taip. Matyt, Mendosa suprato, kad, Gajanosui priėmus jū- 
sų pasiūlymą, jo paties įtaka ir galia greitai išnyktų. Gal, net 
būtų demaskuotas kaip komunistas, susijęs su ginklų siuntimų į 
šalį. Taigi Mendosa patvarkė, kad Gajanosą nušautų. Jis numatė: 
kaltės šešėlis kris ant jūsų arba e] Presidente. Jį, parkritusį ant 
žemės, sužeidė į ranką rikošetavusi kulka. 

— Kas jums tai pasakė? — pasmalsavau. 

— Mes turime savų informacijos šaltinių. O Niujorke jie ge- 
resni už jūsiškius. 

Dėl to nesiginčijau. Kokia ironija — Beatričė, kaltindama ma- 
ne dėl savo tėvo mirties, padėjo pasprukti tikrajam žudikui. Vėl 
pasisukau į senatorių: 

— Tad tuo geriau. Esu didžiai dėkingas, kad pakeitėte savo 
nuomonę. | 

Tačiau jie suprato, kad nutylėjau kažką svarbaus. Ką jie ke- 
tina daryti? Atsakyti ryžosi pats senatorius: 

— Visi mes, taip pat ir Džordžas, ketiname pasiūlyti nedel- 
siant apsvarstyti paskolos Kortegvai klausimą. 

Tvirtai pažvelgiau į jį: 

— Dėkoju jums. Aš neįgaliotas atsisakyti, tačiau asmeniš- 
kai man atrodo, kad jūsų vyriausybė kaip paprastai vėluoja ir 
vargu ar tai pagelbės. 

Senatorius dėbtelėjo į mane: 

— Kuo galėtume jums padėti? 

Mūsų akys susidūrė. 

— Paprašyti savo vyriausybę, kad nusiųstų ten savo kariuo- 
menę atstatyti tvarką. Ne pratęsti e! Presidente valdymą, bet su- 
teikti liaudžiai galimybę pačiai išsirinkti vyriausybę teisinguose 
rinkimuose. į 

Senatorius atrodė apstulbęs. 

— Jūs gi žinote, kad šito daryti negalime! Visas pasaulis kri- 
tikuotų už kišimąsi. 

Tylėdamas baigiau gerti kavą. 

— Džentelmenai, paklauskite savęs, ar visus tuos metus nesi- 
kišote? Nieko nedarydami, nepripažindami mūsų vyriausybės tol, 
kol iš esmės tapo neįmanoma jos nepaisyti, pasiūlydami paskolą 
tik su sąlyga, kad aš užgrobčiau valdžią. Ar jums neatrodo, kad 
tai ir yra kišimasis? O gal tik išmintinga politika? 

Nelaukdamas, kol atsakys, atsistojau. 

— Man atrodo, džentelmenai, kad didžiosios mūsų pasaulio 
valstybės — drauge ir jūs, kaip Rusija bei Kinija — nuolatos ki- 
šasi į mažesniųjų kaimynų reikalus. Nepaisant jūsų paskatų tau- 
rumo, kurias pagarbiai pripažįstu, visa kita laikaų. kišimusi. 

Minutėlę jie sėdėjo tylūs. Paskiau Džordžas pakėlė galvą: 

— Kokia padėtis šį rytą? 

— Ne kokia, — atsakiau.— Vyriausybės daliniai laiko pozicijas 
Santa Klaroje, tuoj už aerouosto. Aštuoniolika mylių į pietus — 
Kuratū. Dėkoju jums, džentelmenai, už dėmesį. 

Senatorius nulydėjo mane iki durų. 

— Apgailestauju, Daksai, bet tai, ko prašote, neįmanoma, ir 
pats tą suprantate, Mes neišdrįstume pasiųsti pajėgų į jūsų šalį 

net jos vyriausybei paprašius. Visas pasaulis pasmerktų mus už 
imperialistinius veiksmus. 

— Vieną gražią dieną jūs tai padarysite,— pasakiau, žvelgda- 
mas tiesiai į jį — Turėsite pripažinti atsakomybę už savo įtakos 
sferą. Kol kas nenorite to padaryti, galbūt nenorėsite ir kitą kar- 
tą. Bet kai viena kuri šalis atiteks komunistams, būsite priversti. 

— Tikiuosi, kad to neįvyks,— rimtai atsakė senatorius.— Ne- 
norėčiau, kad Man tektų šitaip nuspręsti. 

— Viena iš valdžios pareigų — priiminėti sprendimus. 

Jis sutriko. 

— Aš padariau klaidą, Daksai. Atleiskite man. 

— Mano tėvas kartą pasakė, kad nuo klaidų prasideda patir- 
tis, o nuo patirties — išmintis. 

Mudu tylomis paspaudėme rankas, ir aš sugrįžau į konsulato 
maišatį. Parėjęs radau ant stalo raštelį. Lėktuvas laimingai pa- 
siekė Floridą. 


Po mano kalbos supliauškėjo skysti mandagūs plojimai, tačiau 
jie, atrodo, sklido daugiau iš viršutinių publikai skirtų galerijų, 
o ne iš parteryje susirinkusių delegatų. Pamažu nulipau nuo pa- 
kylos ir ilgu praėjimu tarp eilių nužingsniavau prie savo staliu- 
ko. Už savęs išgirdau ryžtingai trinktelint pirmininkaujančiojo 
plaktuką, skelbiantį posėdžio pabaigą. 

Sėsdamasis į vietą, nesižvalgiau į šalis. Anaiptol netroškau trik- 
dyti nė vieno delegato, tartum ieškodamas jų pritarimo. Daugelis 
jų jau slinko išėjimo link į didįjį fojė. Vietoj įprasto klegesio, 
dabar tvyrojo keista tyla. Kartais tai vienas, tai kitas stabtelėda- 
vo prie mano staliuko ir sumurmėdavo kokį malonų žodelį. Ta- 
čiau daugelis ėjo pro šalį tylūs, vengdami mano žvilgsnio. Pa- 
vargęs susmukau į krėslą. Jokios naudos, viskas veltui. Man vėl 
nepasisekė. 

Ką galėjau pasakyti šiems jau ir taip daug žinantiems žmo- 
nėms, kad jie pakeistų savo išankstinį nusistatymą? Nemoku berti 
sklandžių frazių ir uždegti iškalba. Pusę laiko tariau žodžius, 
kurie Man pačiam skambėjo neįtikinančiai. Iš lėto ėmiau rankio- 
tis popierius ir dėlioti į portfelį. 

Šią popietę, prieš man ateinant į Asamblėją, žinios vėl buvo 
ne kokios. Tiesa, jas pavyko sužinoti daugiausiai iš radijo ir te- 
levizijos santraukų. Visą dieną nepasisekė susisiekti su el! Presi- 
dente, Prieš pat išeinant iš konsulato, informacijos šaltiniai pra- 
nešė apie sunkius mūšius prie Santa Klaros ir vyriausybės pajė- 
gų atsitraukimą. 

— Kalba buvo gera, — išgirdau kažkieno balsą. 

Pakėliau galvą. Greta stovėjo Džeremis Hedlis. Jo akys sklei- 
dė užuojautą. 

— Jūs ją girdėjote? 

Džeremis linktelėjo: 

— Kiekvieną žodį. Buvau galerijoje. Kalbėjote išties gerai. 

— Tačiau nepakankamai gerai, — pamojau į besiskirstančius 
delegatus.— Atrodo, jiems nepadariau įspūdžio. 

— Jie prislėgti — tarė jis.— Pirmą sykį matau juos skirstan- 
tis tokius tylius. Tarp jų nėra nė vieno, kuriam širdies gilumoje 
nebūtų gėda. 

Karčiai nusijuokiau. 

— Laimė, kad taip būtų. Rytoj jie viską pamirš. Iš mano kal- 
bos tiek ir teliks — keli tūkstančiai žodžių, palaidotų tarp kitų, 
jau sukrautų į archyvus. 

— Jūs klystate,— ramiai tarė Džeremis.— Ir po daugelio me- 
tų Žmonės prisimins, ką šiandien čia pasakėte. 

— Tačiau šiandien neprisimena, o Kortegvai svarbiausia — ši 
diena. Rytojaus gali nebūti. 

Baigiau krauti į portfelį paskutinius popierius ir, ryžtingų 
spragtelėjimu jį užtrenkęs, atsistojau. Abu drauge pasukome į 
praėjimą. 

— Ką dabar ketinate veikti? 

Stabelėjęs pažvelgiau į jį: 

— Grįžtu namo. 

— Į Kortegvą? 

— Taip, atlikau čia visa, ką galėjau. Dabar nėra kur kitur 
pasidėti, 

— Ten gali būti pavojinga. 

Nieko neatsakiau. 

— Ką gero ten nuveiksite? — paklausė susirūpinęs.— Juk jau 
beveik viskas baigta. 

— (Galbūt. Bet žinau viena — negaliu pasilikti čia ar dar kur 
kitur. Nepakelčiau savigraužos, kad šį vienintelį sykį gal nepa- 
dariau visko, ką galėjau. 

Jo akyse išvydau savotišką pagarbą. 

— Kuo dažniau tariuosi jus pažįstąs, tuo darotės didesne 
mįsle, 

Nieko neatsakiau, tik apsidairiau po ištuštėjusią salę. Kiek 
daug čia buvo gimę vilčių, tiek pat jų palaidota — kaip ir mano- 
sios. 

Panašios mintys sukosi, matyt, ir Džeremio galvoje, nes jo 
veidas tebebuvo liūdnas. Ištiesė ranką, ir aš ją paspaudžiau. 

— Jūsų paties žodžiais tariant, Daksai,—- pasakė jis nuošir- 
džiai — vaya con Dios, 

Jau buvo maždaug ketvirta valanda ryto ir dar vi- 
sai tamsu, kai sukomės virš Kortegvos krantų. Kiek daugiau nei 
prieš keturias valandas išskridome iš Panamos miesto. Pažiūrė- 
jau žemyn, akimis stengdamasis perskrosti tamsą, bet nieko ne- 
galėjau įžvelgti. Šiandien jokių šviesų nesimatė. 

Užmečiau akį į kuro rodyklę. Rodė kiek mažiau pusės, o 
atsarginis bakas dar buvo nepaliestas. Patenkintas linktelėjau — 
prireikus, mums pakaktų benzino grįžti atgal. 

— Įjunkite radiją, — paliepiau Žiraldui.— Gal pavyks ką iš- 
girsti. 

Šis linktelėjo — valdymo prietaisų apšviestas jo veidas atrodė 
keistai žalsvas. Ištiesęs ranką, pasuko jungiklį Kabiną užliejo 
sambos melodija. 

— Pataikėte Braziliją. 

Žiraldas ėmė slankioti skalės rodyklę. Sustojo ties 120 mega- 
hercų atžyma. 

— Štai Kuratū,— pasakė jis.— Jie tyli. 

Minutėlę palaukiau. Paprastai Kuratū transliuoja laidas ištisą 
naktį. Tačiau radijas tylėjo. 

— Patikrinkite karišką ir 'policijos bangas. 

Žiraldas greitai sukaliojo skalės rodyklę. Iš pradžių pabandė 
vieną, paskiau kitą. Vis nieko. 

— Jeigu galėčiau nors kiek pasišviesti, — tariau, — pamėgin- 
čiau nusileisti kokiame nors lauke. Bet dabar nieko neįžiūriu. 

— Galite kiek pasisukinėti.— pastebėjo Žiraldas.— Netrukus 
išauš. 

— Ne, negalime švaistyti kurą. Turime pasilikti atsargą, kad 
užtektų grįžti atgal. 

— Tad ką ketini daryti? — užklausė Riebusis Katinas man už 
nugaros. 

Aš kiek pagalvojau. 

— Pamėginkite nustatyti aerouosto bangą. 

— O jeigu Santa Klara krito? Tuomet aerouostas tikriausiai 
jų rankose. 

— Mes to nežinome,— atsakiau.— Paaiškės nusileidus. Neiš- 
jungsiu motorų, ir jeigu kas nors pasirodys įtartina, spruksime 
atgal. 

— Švenčiausioji Mergele! — sumurmėjo Riebusis Katinas. 

Pakreipiau lėktuvą į šiaurę, vandenyno link. Sausumon pa- 
suksime tik pačiu paskutiniuoju momentu. 

— Nustatykite aviacinę bangą. 

Pasilenkęs į priekį, Žiraldas pasuko skalę. 

— Paruošta. 

Po trijų Minučių pasukau į vakarus, sausumos link. Balsas iš 
radijo imtuvo nuskambėjo kabinoje it griausmas. Kalbėjo ang- 
liškai, tačiau jo intonacija atrodė itin nervinga. Akcentas Luvo 
toks ryškus, jog beveik nieko nesupratome. 

— Leiskite, aš atsakysiu,— tariau paskubom. Mano angliška 
tartis buvo pakankamai gera, kad įtikintų — bent per radiją ar 
telefoną — eilinį kortegvietį, jog kalba su užsieniečiu. 

Nuspaudžiau mikrofono mygtuką: 

— Čia privatus lėktuvas, Jungtinių Valstijų registracijos nu- 
meris C 310395, prašome leisti nutūpti Kuratū aerouoste. Instruk- 
tuokite dėl nusileidimo. Baigiau. 

Balsas tebeskambėjo nervingai: 

— Malonėkite pakartoti savo duomenis. 

Vėl, šį sykį lėčiau, išdėsčiau savo prašymą. 

Sekundę buvo tylu, paskiau paklausė: 

— Kiek lėktuve žmonių? Prašome nurodyti. lankymosi tikslą. 

— Skrenda trys žmonės — pilotas, jo padėjėjas ir keleivis. 
Lėktuvas nusamdytas Amerikos žinių agentūros. 

Šį kartą teko laukti kone visą minutę. 

— Esate mūsų radiolokątoriaus ekrane maždaug per penkias 
mylias į vakarus ir tris į pietus nuo aerouosto, skrendate šiau- 
rės kryptimi. Laikykitės šio kurso, kol neduosime signalo pasukti 
į pietus ir užimti nusileidimo poziciją. Patvirtinkite priėmimą ir 
pakartokite instrukciją. Baigau. 

Patvirtinau ir pakartojau. 

— Kaip tau atrodo? — užklausė Riebusis Katinas. 

— Skamba gėrai,— atsakiau, — nebent armija būtų perėjus su- 
"kilėlių pusėn.— Pakoregavau greitį, ir tuo metu radijas vėl pra- 
bilo.— Šiaip ar taip, po kelių minučių viską sužinosime. 

Jie užžiebė mums tik minimumą būtinų nusileidimui šviesų. 
Vos lėktuvo ratai palietė žemę, jos užgeso, tad nuvairavome link 
menkai apšviesto aerouosto pastato, pasikliaudami savo žibintais. 

— Ar ką nors matote? — pasiteiravo Riebusis Katinas. 

— Kol kas ne,— atsakė Žiraldas. 

Po minutėlės pasiekėme pakrovimo platformą. Lėtai apsukau 
lėktuvą aplink ir palikau motorus dirbti, kad prireikus galėtume 
pasprukti tuo pačiu keliu, kuriuo atvažiavome. 

Staiga iš visų pusių bėgte pasipylė kareiviai ir bematant lėk- 
tuvą apsupo. Jų buvo koks keturiasdešimt, visi su šautuvais. 

— Jie savi ar priešo? — Riebusis Katinas atrodė suglumęs. 

Pažvelgiau mūsų žibintų šviesos pluošto kryptimi. Link mūsų 
pompastiškai žingsniavo kresnas vyriškis kapitono uniforma. Stai- 
ga nusijuokęs, išjungiau variklius. 

— Savil 

— Iš kur žinai? 

— Žiūrėk! — parodžiau jam. 

Neįmanoma apsirikti: šis žmogus — Prietas. Visas švytintis, 
su karininko uniforma. Šyptelėjau. Niekad nemaniau, kad kada 
nors džiaugsiuos, vėl matydamas Prietą. 


— Kaip reikalai? — paklausiau, kai suėjome į stotį. 

Vienintelė lempa ant Prieto rašomojo stalo vos spinksėjo. Jis 
įpylė mums kavos. 

— Mūšiai prie Santa Klaros tebevyksta. 

Pakėlęs puodelį, su dėkingumu atsigėriau kavos. 

— Mes girdėjome, kad Santa Klara jau paimta. 

— Ne, maištininkai maždaug per mylią nuo miesto. Apsikasę 
jie laukia prisijungiant pajėgas iš Pietų. 

Lauke pasigirdo triukšmas, pokštelėjo šūvis, kažkas sušuko. 
Ir vėl stojo tyla. Klausiamai pažvelgiau 4 Prietą. 

— Žmonės čia nervingi,— šyptelėjo jis.— Šauna į visa, kas 
juda, net į šešėlius. Ir tik po to klausia. 

— Ar kas nors iš maištininkų mėgino čia prasibrauti? 

— Nedaugelis,— atsakė Prietas.— Ir visi jie negyvi.— Jis s1e- 
kė cigaretės. Pamačiau, kad jo pirštai šiek tiek virpa. 

— Mes pastebėjome jus savo lokatoriumi maždaug už pen- 
kiasdešimties mylių. Taip ir pamanėme, kad tai jūs, tačiau pako! 
nepranešėte savo duomenų, nebuvome tikri. 

— Jūs manęs laukėte? 

— (Gavome žinią iš Niujorko, kad jūs jau išvykęs. Tai €! Pre- 
sidente davė mintį, kad jūs, ko gero, atvyksite savuoju lėktuvu. 
Šiandien jis įsakė, kad jūsų lauktų automobilis. 

Baigiau gerti kavą ir padėjau puodelį. 

— (Gerai,— pasakiau.— Aš pasiruošęs. 

Prietas iš lėto pasikėlė. 

— Jūs pamanėte, jog aš nužudžiau Gajanosą, taip? 

Pažvelgiau į jį ir tylomis linktelėjau. 

— Apsirikote. Tokiu atveju būčiau pasirūpinęs likviduoti ir 
Mendosą. Jis kur kas svarbesnis. 


Paliepiau Žiraldui likti prie lėktuvo, iki gaus iš manęs toli- 
mesnius nurodymus, ir mudu su Riebiuoju Katinu, įsėdę į kariš- 
ką džipą, nurūkome miesto link. Tai buvo šešiavietis modelis; 
aš ir Riebusis Katinas įsitaisėme ant vidurinių sėdynių, šoferis su 
vienu kareiviu užėmė priekines. Du kitį kareiviai sėdėjo užpa- 
kalyje mūsų, ir visi jie, išskyrus šoferį, laikė paruošę šautuvus. 

Važiavome be šviesų, kol iki miesto liko mylia. Stebėjausi, 
kaip vairuotojas mato, bet kelias jam, matyt, buvo žinomas. Kai 

galop įjungė šviesas, praktiškai mums jų nebereikėjo. Rytuose 
jau brėško. 

Du sykius — prieš pat miestą ir įvažiuojant į jį — kelią pas- 
tojo užkardos. Abu kartus kareiviai, tik Žvilgtelėję vidun, pa- 
mojo važiuoti toliau. Matyt, buvo perspėti apie mano atvykimą. 
Į Palacio de] Presidente kiemą automobilis įsuko jau išaušus. 
Išsiropštėme ir įėjome vidun. 

Prie durų laukė kariškis kapitono laipsniu. 

— Sinjore Ksenosai,— kreipėsi jis, pamojęs sargybai mus pra- 
leisti, — e/ Presidentę prašė nedelsiant jus atvesti. 

Nusekiau paskui jį prezidento kabineto link, Kapitonas man- 
dagiai pasibeldė į duris, tačiau nelaukė atsakant — atidarė jas ir 
pasitraukė į šalį. 

E] Presidente stovėjo susispietusių apie jo rašomąjį stalą ka- 
rininkų grupės centre. Pakėlė galvą ir nušvito šypsena. Skubiai 
apėjo stalą ir pasitikdamas plačiai išskėtė rankas mane apkabinti. 

— Daksai, mano berniuk,— šūktelėjo jis šiltai. — Džiaugiuosi, 
kad atsiradai laiku, į pačią pabaigą! | 

Sustingau apmiręs iš nuostabos, jusdamas jo bučinius ant sa- 
vo skruostų. Nesitikėjau tokį jį rasti — džiugų, beveik linksmą. 

Žmogui nedera šitaip elgtis prieš savo laidotuves. 

Stovėjau greta el Presidente, žvelgdamas į išskleis- 
tą ant stalo žemėlapį. Visas jis mirgėjo skirtingų spalvų kryžiu-: 
kais ir paukščiukais. Nieko nesupratau, kol e! Presidente man ne- 
paaiškino: 

— Vienintelis jų šansas — laimėti greitai. Paskubėti. Per tris 
dienas, na, daugiausiai per keturias, o po to — paf| — e] Presį- 
dente spragtelėjo pirštais. — Išnyks kaip šis garsas! 

Pasigirdo pritariantis susibūrusių karininkų murmesys. 

— Aš tai iškart supratau, — kalbėjo jis patenkintas,— jie gi 
turėjo šitiek ginklų, šitiek amunicijos. Būtų šaunu, jeigu jie ir 
toliau tik epizodiškai puldinėtų, bet šito toli gražu nepakanka 
karui. Aš tučtuojau sumojau — reikia atsitraukti nuo kalnų. Leis- 
ti jiems ištęsti savo komunikacijas ir išeikvoti amuniciją. Tegul 
jie įsivaizduoja, kad neva. laimi — šitaip pervertins savo rezer- 
vus. Neturi sunkvežimių, tik kelis automobilius ir vien arklius bei 
asilus,— €] Presidente nusijuokė.— Tu tik pagalvok — arkliai ir 
asilai šiame amžiuje! 

Karininkai mums už nugarų nusijuokė tarsi koks choras ir 
tuojau pat nutilo vėl jam prabilus: 


338 


— Priė Santa Klaros mes juos sulaikėme — taip arti miesto, 
jog jie savaime pagalvojo turį šansų laimėti. Stabtelėjo ten ir 
išsikvietė išdavikų Pietuose pastiprinimą, kad padėtų jiems stum- 
tis Kuratū link. Tačiau Pietų išdavikai teturėjo vienintelį būdą 
ateiti jiems į pagalbą: kadangi kelias į Šiaurę atkirstas mums išti- 
kimų dalinių, jiems teko pasistūmėti į vakarus ir apeiti mus per 
pusiasalį. Vakar ryte jie pajudėjo. Sutemus visi trys divizionai 
drauge su kai kuriais maištininkais jau buvo pusiasalyje. Tuomet 
mes kontratakavome — du šarvuočių ir trys pėstininkų pulkai 
juos atkirto. Kelio atgal neliko — galėjo trauktis tik viena kryp- 
timi — į vandenyną! 

El Presidente triumfališkai pažvelgė į mane: 

— Išdavikai pulkininkai iškart suprato patekę į spąstus, iš 
"kurių Nėra vilties pasprukti. Jau ankstų rytą iš kovos lauko man 
pranešė, jog jie prašą kapituliacijos sąlygų. Dabar, seniai pasi- 
baigus laukto pastiprinimo terminui, bandOleros prie Santa Kla- 
ros patys suvokia persitempę. Žvalgyba praneša, kad kai kurie 
jau ima žvalgytis atgal. Bet jiems taip pat paruoštas siurprizas. 
Du šarvuočių pulkai, permesti iš vakarų, atkirto nuo jų kalnus. 
Juos sukapos į gabaliukus! 

-— Betgi žinios, — tariau,— buvo kaip viena blogos — visos tei- 
gė juos laimint. 

— Taip ir buvo, — atsakė e] Presidente nusišypsodamas,— iš 
pradžių. Ėmęsis iš savo plano, aš uždraudžiau skelbti bet kokius 
paneigimus. Tik vienas žodis apie galimą mūsų pergalę — ir jie, 
ko gero, būtų suspėję pasitraukti ir išvengti spąstų. Aš buvau 
tvirtai nutaręs — šį sykį jie neištrūks. Tegul kartą visam laikui 
sužino, kad aš — valdžia, kad aš — Kortegva! 

El Presidente minutėlę spitrijo į mane tylėdamas, paskiau 
pasisuko į kitus: 

— Kol kas viskas, ponai. 

Kai paskui juos užsivėrė durys, jis vėl prašneko, padaręs ju- 
desį lyg norėtų nusispjauti ant grindų. 

— Tai begėdžiai bailiai!l Mano, jog aš nežinau, kad prieš tai 
jie lūkuriavo, norėdami pažiūrėti, kuri pusė turi geresnius šan- 
sus laimėti! 

Pažvelgiau į senį. Metai tarsi nusirito nuo jo pečių. Atrodė 
toks pat jaunas ir pilnas jėgų kaip kadaise. Tik laukimas išsekin- 
davo jo energiją. 

— Tų vienintelis, kuriuo neabejojau,— tarė.— Žinojau — at- 
vyksi ir stosi greta manęs, kad ir kas atsitiktų. Man nė nereikėjo 
sakyti, kad tu jau keliauji. Jaučiau tai. 

Aš tylėjau. 

Nuėjęs atsisėdo į krėslą. 

— Tikriausiai tu po kelionės pavargęs. Eik į mano kambarius, 
išsimaudyk ir pailsėk. Kai atsikelsi, turėsi jau paruoštą uniformą. 

— Uniformą? 

— Taip, juk tebesi armijos pulkininkas. Be to, turiu tau už- 
duotį. Esu čia pernelyg užsiėmęs, kad galėčiau išvykti. Nuspren- 
džiau pasiųsti tave, kaip savo atstovą, į Pietus sutvarkyti tų iš- 
davikų kapituliaciją. 

— Į Pietus? — pakartojau. 

— Taip. Mat Šiaurėjė bandoleros kapituliacijos tegu nė ne- 
sitiki — visus juos ištraiškysiu! 


Buvo dešimta valanda kitos dienos ryto. Lietus įnirtingai ka- 
pojo žemę aplink valstiečio trobą, kurioje laukiau sukilusiųjų ka- 
rininkų. Pro langą mačiau laukuose keletą avių ir vieną ožką — 
rupšnojo sau žolę ir nepaisė pliaupiančio ant jų vandens. 

Pulkininkas Tulija sugrįžo nuo atdarų durų. 

— Jie ateina. 

Atsikėliau nuo kėdės ir pasisukau veidu į duris, o jis, apėjęs 
stalą, atsistojo šalia šiek tiek už manęs. Išgirdau žvangtelint šau- 
tuvus — tai sargybiniai atidavė pagarbą — paskiau durys atsivė- 
rė, ir jie suėjo vidun. Jų uniformos buvo permirkusios ir purvi- 
nos, veidai įkritusiais skruostais ir išsekę. Sustojo prie pat durų ir 
sužiuro į mus. 

Pažinojau tuos žmones. Pulkininkas Tulija taip pat tikriausiai 
juos pažinojo daugelį metų, vadino vienas kitą vardais, neabe- 
jojau, kad jis net draugavo su jų šeimomis. Tačiau visi stovėjo- 
me tylėdami. Formalumai turi būti išlaikyti. 

Jaunas Tulijos štabo kapitonas oficialiai pristatė: 

— Pulkininkas Vakesas, pulkininkas Pardas,— jis trumpai stab- 
telėjo.— Pulkininkas Ksenosas, pulkininkas Tulija. 

Abu karininkai žengtelėjo į priekį ir atidavė pagarbą. Mes 
atsakėme tuo pačiu. Jaunasis kapitonas uždarė duris. 

— Malonėkite sėstis, ponai, — parodžiau į kėdes prie stalo ir 
pamojau Riebiajam Katinui, stovėjusiam kampe už mūsų.— Gal 
lieptum paduoti kavos? 

Riebusis Katinas linktelėjo ir buvo beišeinąs, bet, staiga pri- 
siminęs, apsisuko aplink ir nevikriai atidavė pagarbą, kone iš- 
ardydamas savo per ankštos kariškos palaidinukės siūles. Užslė- 
pęs šypsnį, atsakiau jam ir vėl grįžtelėjau į kitus. 

— Jūs dviese, ponai, — tariau.— Kiek žinau, turėtų būti tre- 
čias. Regis, pulkininkas Moskera? 

Abu pulkininkai greitomis susižvalgė. 

— Pulkininkas Moskera šį rytą bevalydamas revolverį, atsi- 
tiktinai nusišovė, — oficialiai pareiškė Vakesas. 

Žvilgtelėjau į Tuliją. Mudu žinojome, ką tai reiškia. Tai joks 
atsitiktinumas — paprasčiausiai armijoje šitaip vadinama savižu- 
dybė. 

Riebusis Katinas sugrįžo į kambarį, nešinas keturiais garuo- 
jančiais skardiniais puodeliais tirštos juodos kortegviškos ka- 
vos. Stebėjau tuodu pulkininkus pakeliant prie lūpų puodelius ir 
truputėlį nugeriant. Jų veidai šiek tiek atgavo spalvą. 

— Tad gal pereisime prie reikalo, ponai? — pasiūliau. 

Juodu linktelėjo. | 

Atidaręs portfelį, išėmiau mašinėle atspausdintus lapus ir pa- 
dėjau ant stalo. 

— Man regis, ponai, jau esate susipažinę su šio dokumento 
projektu, įteiktu jums praėjusią naktį. Ar viską supratote ir su- 
tinkate su jame išdėstytomis sąlygomis? 

— Dėl vienos sąlygos, jūsų ckscelencija, norėčiau padiskutuo- 
ti, — pastebėjo Vakesas. 

— Dėstykite. 

— Tai šeštasis punktas, aptariantis individualias bausmės su- 
dėčiai pagal laipsnį, atsakomybę ir kaltumą, nustatomą karo teis- 
mo. 

— Taip, pulkininke. Jūsų klausimas? 

— Tai ne klausimas, — atsakė šis.— Mudu su pulkininku Par- 
du sutinkame su bausmėmis. Tačiau, mūsų nuomone, jos turi 
liesti tik mus. Žemiau mūsų esantys karininkai ir eiliniai tik vyk- 
dė savo pareigą. Jie geri kariai, išmokyti be ginčų paklusti savo 
viršininkams. Išties jie nė kiek neatsakingi už tai, kas įvyko. 

— Tai tiesa,— įsiterpė antrasis pulkininkas.— Negalite bausti 
visus vien už tai, kad juos suklaidino. 

— Mes to ir nesiekiame, ponai,— atrėmiau.— Jūsų žmonės 
kaltinamį sukilimu bei maištų prieš vyriausybę. Neabejoju, kad 
jie žinojo, į ką šaudo, ir vis tiek taikėsi į savo draugus. 

Pulkininkas nieko neatsakė. 

— Aš suformulavau šeštąjį punktą kuo išsamiau ir aiškiau, — 
kalbėjau toliau — Nepelnyto griežtumo ir neteisybės galima ir 
reikia išvengti, kiek tai žmogiškai įmanoma. Atkreipiu jūsų dė- 
mesį į žodžius „individualias bausmes sudėčiai“. Tai reiškia, kad 
nebus masiško teismo, kai žmogus nubaudžiamas už savo draugų 
nuodėmes. Kiekvienas bus teisiamas atskirai. 

— Aš meldžiu amnestijos savo žŽmonėms...— Vakeso balsas pa- 
lūžo. 

Pažvelgiau į jį su užuojauta. 

— Man gaila, pulkininke, tačiau neturiu galios pakeisti šias 
sąlygas. Jas perskaitė ir patvirtino. pats e] Presidente. 

Kiek padvejojęs, Pardas paėmė plunksną. 

-— Aš pasirašysiu. 

Po minutėlės pasirašė ir Vakesas, paskiau Tulija Ir pagaliau 
aš, Visi atsistojome, 


— Jūs tr Jūsų Žmonės pasiduosite pulkininkui Tulijai,— pasa- 
klau.— Vėliau jls pateiks tolimesnių instrukcijų. 
— SI, Coronel,— abu atidavė pagarbą. 


Aš jiems atsakiau. Apsisukdamas elti, pulkininkas Vakesas 
stabtelėjo ties manimi: 
— Atleiskite už ašaras, ekscelencija. 


Pažvelgiau į jo liūdną pavargusį veidą: 
— Jūsų ašaros tik tiekia jums garbę, pone. 


Vakesas vėl apsisuko ir nuėjo durų link. Pietuose karas pa- 
sibaigė. 

Tačiau Šiaurėje karas dar tęsėsi. Bandoleros — tai 
ne kareiviai, nesikauna pagal karybos taisykles. Jiems karas — 
ne šachmatų žaidimas, kur pasiduodama, jei padėtis tampa be- 
viltiška. Jiems karas — iki mirties. Nesiliaus žudę, kol jų pačių 
neužmus. 


Ir jie žūdavo. Šimtais. Tačiau žūdami ir patys žudydavo ne tik 
kareivius, bet ir visus, sutiktus kelyje. Jie slinko per kraštą it 
maras, ir it maras buvo užkrečiamas jų žiaurumas. Mūsų karei- 
viai darėsi beširdžiai ir abejingi. Praėjo ne tiek daug dienų, Ir jie 
nuožmumu ne ką tenusileido priešui. Mūsiškiai irgi pradėjo nai- 
kinti visa, kas pasimaišydavo-jų kelyje, medžiojant priešininkus. 


Kelius užplūdo cūmpesinos, moterys ir vaikai, bėgantys iš 
pradžių viena kryptimi, paskiau — kita, patys nežinodami, nei 
kas jų priešas, nei kurioj pusėj saugesnė užuoglauda. Pasakojį- 
mai, pasiekdavę Kuratū drauge su pabėgėliais, buvo tokie sukre- 
čiantys, jog nesinorėjo tikėti. 


Žudynės ir prievartavimai pavirto įprastu reiškiriiu, mirtis ir 
kankinimai — gyvenimo kasdienybe, Neteisėtai elgėsi tiek karei- 
viai, tiek būndoOleros. Tarp šių dviejų pusių atsidūrę kaimai bu- 
vo nušluojami nuo žemės 'paviršiaus karo vardan. Bandoleros 
taip elgėsi iš baimės, kad kaimiečiai nenurodytų armijai slėptu- 
vių, o armija — kad cūmpėesinos nesuteiktų prieglobsčio būndo- 
leros, Bejėgiams cūmpesinos likdavo tik mirtis, kadangi jei jų 
neužmušdavo kareiviai, tą padarydavo bandoJeros, 


Su kiekvienu kareivių užmuštu būndolero mažų mažiausiai 
dar vienas prasmukdavo pro jų gretas. Armija be atvangos mynė 

jiems ant kulnų. Sulig kiekviena diena karas darėsi vls žiaures- 
nis, vis labiau neįtikėtinas. Tai jau buvo nebe kova. Tai buvo mMa- 
sinis naikinimas. 

Vieną rytą eJ Presidente paprašė jį paskraidinti virš mūšių 
laukų. Norėjo savo akimis pamatyti, kas dedasi frontuose, Skais- 
čiai nušviesti saulės skridome virš pačios nyklausios teritorijos, 
kokią žmogui yra tekę matyti. Žemė buvo išdeginta. Daugelyje 
vietų žiemos derlius dar smilko laukuose, voliojosi negyvi Ir pū- 
vantys gyvuliai, Ištisi kaimai buvo paleisti plėniais, o išlikę pas- 
tatai stūksojo tylūs ir vieniši. Niekur nesimatė gyvybės požymių. 


Retkarčiais išvysdavome keliais slenkant kokį armijos sunk- 
vežimį ar kareivių būrį kėblinant šiaurės Jink. Išskyrus juos, pa- 
sitaikydavo tik pakrikos pabėgėlių grupelės — sulinkę po -savo 
naštomis, jie slinko į Kuratū, ieškodami prieglobsčio. Tik pasie- 
kę kalnus, netoli mano asiendos tapome tikro karo liudininkais. 


Išvydome visą pulką, puolantį nedidelę gyvenvietę. Apgulę 
patrankomis ir minosvaidžiais, jie be gailesčio siuntė sviedinį po 
sviedinio į mažutį kaimelį. Kažin, ar galėjo kas gyvas išlikti to- 
kiam pragare. Žvilgtelėjau į e] Presidente —- įdomu, kaip jis re- 
aguoja į tai? 

Jis žvelgė žemyn beaistriu veidu. Lėtu skrydžiu apsukau didelį 
ratą. Tuo metu apačioje mūsų iš vieno namo išpuolė du vyrai su 
šautuvais. Paskui juos pasirodė moteris, tempdama mažą vaiką. 
Pasisukusi ji nubėgo tarp namų. Vyrai, matyt, stengėsi pridengti 
jos pasitraukimą. Visiems keturiems beveik pavyko pasiekti kai- 
melio pakraštį, tačiau ten abu vyrai krito paklrsti pašėlusios kryž- 
minės ugnies. Moteris su vaiku pasiekė paskutinį pastatą Ir su- 
smuko ant žemės. 


Vėl pakreipiau lėktuvą Ir pažvelgiau per jo kraštą, Lėtai ir 
atsargiai kareiviai artinosi prie savo aukų. Į juos niekas nešaudė, 
Visa grupė susispietė apie Moterį su vaiku, klūpančius šalia na- 
mo Išgąstingai pakeltomis galvomis, 

Vienas kareivių pamojo jai. Ji Iš lėto pakilo ant kojų Ir keis- 
tu judesiu nusipurtė sijoną. Karelvis vėl mostelėjo, tr || paėmė 
vaiką už rankos. Niūktelėjo belaisvę šautuvo vamzdžiu, ir ši klup- 
telėjusi nudūlino mažos pirkelės durų link. Gestu paragino ją 
vidun. Moteris delsė. Jis grėsmingai pakėlė šautuvą. Metusi pas- 
kutinį žvilgsnį atgal, ji stumtelėjo priešais save valką Ir žengė 
trobon pati. Tuojau pat kareivis su keliais savo bendrais sugužė- 
jo paskui. 

Vėl pašnairavau į e] Presidente — sėdėjo kietai sučiaupęs 10- 
pas, spindinčiomis akimis. Kilstelėjęs galvą, pamatė mano žvilgs- 


1į. Ilgokai spitrijomės vienas kitam į akis, kol jo veidas vėl at- 
sipalaldavo. 

— Aš juos pamokysiu,— tarė jis šiurkščiai, — pamokysiu tuos, 
bandoleros ir jų pagalbininkus campesinos. Daug vandens nute- 
kės, kol jie vėl užsimanys kariauti. 

— Jeigu tas vaikas išgyvens, — pastebėjau, — jis neapkęs val- 
džios visą gyvenimą. Jei tai berniukas, kiek paūgėjęs jis taip pat 
išeis į kalnus. 

E] Presidente žinojo, ką turiu omenyje. Visados šitaip būdavo. 
Vaikai, kurie kažkokiu būdų išgyvendavo /a Violenciū, likdavo 
įbauginti, vidujai palūžę ir nešiojantys savyje prievartos sėklas. 

— Tai karas, — burbtelėjo e! Presidente abejingai — ir nieko 
nepadarysi. 

— Betgi jie kareiviai, ne žvėrys! Kur karininkai, turintys juos 
prižiūrėti? Negi jūs norite, kad jie būtų tokie pat kaip būndole- 
IOS? 

El Presidente minutėlę dėbsojo į mane. 

— Taip, jie kareiviai, bet kartu ir vyrai. Vyrai, pritvinę per- 
galės jausmo bei mirties baimės ir staiga suvokę, kiek mažai jų 
gyvybė tereiškia. 

Aš neatsakiau — neturėjau ką atsakyti. 

— Galime grįžti. 

Linktelėjau ir, pakreipęs lėktuvą šonu, ėmiau sukti kairėn, 
tačiau pagautas užuojautos nusprendžiau praskristi virš savo 
asiendos. Iki jos tebuvo dešimt minučių skridimo. Nusileidau 
maždaug į tūkstančio pėdų aukštį. Nieko nebuvo likę — tik. kele- 
tas sudegusių ir apanglėjusių rąstgalių ir pamatų akmenys. Net 
tvartai buvo sudeginti. 

Atsilaikė tik kapinės — jų maži balti antkapiai stūksojo it ma- 
ži švyturėliai išdegusiuose laukuose. Užmečiau akį į e] Presiden- 
te. Šis smaksojo pro langą, tačiau abejoju, ar įsivaizdavo, kur 
esame. Jo veidas buvo bejausmis. 

Pakeičiau kursą Kuratū link. Jaučiau keistą sunkumą krūti- 
nėje. Staiga pirmą kartą per šias kelias audringas dienas, galbūt 
pirmą kartą man parvykus tėvynėn, prisiminiau Beatričę. 

Kažkaip palengvėjo. Džiaugiausi nepavėlavęs ją ten nusivež- 
ti. Taip pat džiaugiausi, kad ji išvadavo Mano šeimos dvasias, ir 
joms neteks pamatyti sudegintų savo namų. 

Sustabdžiau lėktuvą ir išjungiau motorus prie pat e! Presiden- 
te didžiojo juodo limuzino, kuris aerodrome laukė mūsų. Prieš 
išlipdamas, jis grįžtelėjo į mane: 

— Žiūrėk, kad lėktuvas būtų paruoštas. Rytoj tu vėl iš- 
skrendi į Niujorką. 

Aš linktelėjau. 

— Noriu šį vakarą pasišnekėti su tavimi. Vienu du. Reikia 
daug ką aptarti. Manau, dabar amerikiečiai suteiks mums tą pas- 

kolą. Ateisi pas mane į apartamentus apie vienuoliktą. Paprašysi 
įleisti. Jeigu manęs nerasi, palauksi. 

— Taip, ekscelencija. 

E] Presidente atstūmė kabinos dureles ir vėl atsigręžė į mane: 

— Bėje,— tarsi prisiminė,— šį sykį vyksi ne tik kaip mūsų 
ambasadorius, bet ir kaip Kortegvos viceprezidentas. Apie tai 
paskelbta per radiją vidurdienio žiniose, maždaug tuo laiku, kai 
skridome virš tavo asiendos. 

Buvau taip apstulbintas, jog nepratariau nė žodžio. 

Šyptelėjęs e! Presidente pamojo ranka ir nuėjo. Stebėjau jo 
automobilį pajudant iš vietos ir nuburzgiant pro vartus; tuomet 
vėl įjungiau variklius ir nuvairavau lėktuvą į angarą. 

Niujorkas, pagalvojau. Gera būtų vėl sugrįžti į Niujorką. Ma- 
nęs niekas čia nebelaiko. Išskyrus viena — Beatričę. Neketinu ke- 
liauti atgal vienas. Šį sykį. ji grįš drauge su manimi. Kaip mano 
žmona. 

Mano visuomeninės padėties permaina išryškėjo tuoj 
pat, vos tik angare išlipau iš lėktuvo. Žiraldas, iki šiol jau pri- 
pratęs prie mano draugijos ir ėmęs nesirūpinti savo uniforma 
bei manieromis, reikšdamas pagarbą, tiesiog sustingo, jo unifor- 
ma buvo kruopščiai išvalyta. Du mechanikai už jo nugaros taip 
pat stovėjo išsitempę. Net Riebusis Katinas, paprastai atsainus, 
laikėsi kiek tiesiau, nors iš jo akių mačiau, kad taip elgiasi dau- 
giau dėl jų negu dėl manęs. 

— Leįtenante... 

— Si, excelencia! — atsiliepė Žiraldas, man dar nespėjus pa- 
baigti. 

Teks priprasti kalbėti greičiau, kad savo įsakymų nereikėtų 
išskirti į dvi dalis. 

— Prašau pasirūpinti, kad lėktuvas būtų apžiūrėtas ir ati- 
džiai patikrintas. 

— Si, excelencia! 

Pažvelgiau į jį: 

— Aš dar nebaigiau, — tariau švelniai. 

— Perdone,! excelencia! 

Neištvėriau nenusišypsojęs. 

— Pripildykite bakus ir laikykitės netoliese. Netrukus mes 
grįšime į Niujorką. 

— Si, excelencia! — Žiraldas energingai atidavė pagarbą ir 
nedrąsiai pažvelgė į mane.— Leiskite pasveikinti jūsų ekscelenciją 


! Atleiskite (isp.). 

ir palinkėti kuo geriausios kloties naujajame poste, taip pat ga- 
rantuoti visišką savo ištikimybę. 

— Bėkoju, Žiraldai. 

Jis vėl atidavė pagarbą, ir šį sykį jam atsakiau. Eidamas iš 
angaro, vis tebegirdėjau jį įsakinėjant mechanikams. Žiraldas jau 
įsivaizdavo save viceprezidento svitos žmogumi. 

Akies kampučiu mačiau kiek atsilikusį Riebųjį Katiną, ku- 
ris žengė greta vis ta pačia neįprasta laikysena, jam taip netin- 
kančia ir varžančia. 

— Verčiau atsipalaiduotum,— šnabžtelėjau pusbalsiu, — nes dar 
perlūši pusiau. 

Kone akimirksniu jis pasikeitė — krūtinė subliūško, pilvas vėl 
išsišovė. 

— Ačiū Dievui! — sumurmėjo jis dėkingai.— Jau buvau pra- 
dedąs manyti, kad visą gyvenimą reiks taip vaikščioti! 

Du kareiviai, atvežę mane, stovėjo pasitempę šalia džipo. Visi 
atidavinėjo pagarbą. Aš atsakinėjau, kareiviai vėl ją atidavinėjo, 
kol neįsėdau į automobilį. Nušvilpėme miesto link. 

— Kaip ten reikalai? — šnibžtelėjo Riebusis Katinas, pasinau- 
dodamas į veidus švilpiančiu, žodžius nustelbiančiu vėju, 

— Negražūs,— atsakiau.— Prireiks daugelio metų, kol atsigau- 
sime.— Kiek patylėjęs pridūriau: — Asienda sugriauta, likę tik 
pelenai. 

— Tu ją atstatysi. 

Papurčiau galvą: 

— Ne, Kitą namą — taip, bet tik ne tokį patį. — Ėmiau suvok- 
ti praradimą. Tarsi su juo būtų dingusi dalis mano gyvenimo. 

Riebusis Katinas suprato mano jausmus, nes pakeitė temą: 

— Kai paskelbė tą naujieną per radiją, buvau kontroliniame 
bokšte. Visi svarstė, ką tai galėtų reikšti, 

Aš neatsakiau, 

— Daugelis mano, kad senis pagaliau ketina pasitraukti Ir per- 
leisti valdžią tau. Jie be paliovos man tai kartojo. 

— Ką tu jiems atsakei? 

— Ką gi galėjau atsakyti? — jausmingai paklausė Riebusis Ka- 
tinas.— Parodyti, kad buvau apkvailintas ir nieko nežinojau? Kad 
man tai toks pat netikėtumas kaip ir jiems? 

Išgirdau jo balse silpną priekaištą. 

— Ir man tai buvo netikėta, — pasakiau. 

Riebusis Katinas pažiūrėjo į mane ir nusprendė, kad aš ne- 
meluoju. Priekaišto šešėlis pranyko iš jo akių. 

Netrukus patyriau, kad mano naujoji padėtis turi ir kai kurių 
privalumų. Pralėkėme pro kontrolės punktus nė karto nesustab- 
dyti ir pasiekęs Palūcio de] Presidente sužinojau, kad manė 
perkraustė iš mažo kabinetėlio, kuriame buvau įkurdintas tą die- 

ną, kai atvykau. Dabar turėjau didelius apartamentus su keliais 
kabinetais greta paties e/ Presidente kambarių. 

Kol į juos patekau, gavau praeiti pro ištisą koridorių žmonių, 
linkinčių Man geriausios kloties ir reiškiančių savo neblėstančią 
ištikimybę. Lengviau atsikvėpęs, uždariau kabineto duris. Apė- 
jau rašomąjį stalą ir atsisėdau į krėslą. Atsilošęs pasisukaliojau 
į šonus, mėgindamas jo patogumą. 

— Atrodo, lyg būtum čia sėdėjęs Visą gyvenimą, — pastebėjo 
Riebusis Katinas. 

Mečiau į jį žvilgsnį: 

— Tik vėl nepradėk. 

Riebusis Katinas neatsakė. 

— Nueik į mūsų apartūmiento ir atnešk mano kostiumą. No- 
riu išsinerti iš šitos uniformos, — staiga pasijutau su ja nesmagiai. 

Linktelėjęs Riebusis Katinas išėjo. Netrukus susilaukiau ir pir- 
mojo oficialaus lankytojo. Tai buvo pulkininkas Tulija. 

— Man nemalonu trukdyti jūsų ekscelenciją, tačiau turiu 
švarbių dokumentų, ant kurių būtinas jūsų parašas. 

Šis aukštas santūrus kariškis kažkuo man patiko. Neturėjo 
nė kiek lotynų amerikiečiams būdingo ekspansyvumo, apsimes- 
tinio ineilikavimo ar pataikavimo vyresnybei. Jis net neužsiminė 
apie mano naująjį paskyrimą. 

— Mano parašas? 

— Taip. Kaip viceprezidento. 

— Kokie tai dokumentai? 

Išėmes iš portfelio, jis įteikė juos man, 

— Įsakymas dėl mirties bausmės Pardui ir Vakesui,— pasakė 
jis trumpai. 

Dirstelėjau į jį nustebęs. 

— Aš nebuvau informuotas apie karo teismą. 

— Jo ir nebuvo, ekscelencija,— Tulijos veidas atrodė bejaus- 
mis.— Jie pasmerkti myriop el Presidente įsakymu. 

Išpūčiau akis. Abu žinojome, kad šitai prieštarauja šeštajam 
kapituliacijos sutarties punktui. Jame numatyta, kad nė vienas 
Žmogus negali būti pasmerktas be teismo, 

— Tad kodėl e] Presidente nepasirašė mirties nuosprendžio 
pats? 

— Pagal mūsų krašto konstituciją,— atsakė jis,— išdavystės 
atvejais galutinai patvirtinti bausmę turi viceprezidentas. Laiko- 
ma, kad visą valdžią turintis prezidentas gali būti šališkas. Tik 
nesant viceprezidento, tokie įgaliojimai tenka pačiam preziden- 
tui, — kiek stabtelėjęs, Tulija reikšmingai pridūrė— O dabar vi- 
ceprezidentas jūs. 


Tulijai nė nereikėjo šito priminti. Man pačiam ėmė aiškėti. 
Nuleidau akis į popierius. Jeigu e! Presidente patsai juos pasi- 

rašytų, visas pasaulis imtų šaukti, kad šitiems žmonėms atsakytos 
kapituliacijos sutartyje numatytos teisės. Tačiau jeigu pasirašy- 
čiau aš, prisiimdamas atsakomybę, šito neįvyktų. 

Pažvelgiau į Tuliją: 

— Jeigu tie žmonės stotų prieš karo teismą, kaip jums atrodo, 
koks būtų nuosprendis? 

— Negaliu numanyti, ką kiti nuspręstų. 

— Jeigu jūs sėdėtumėte tarp teisėjų, ar pripažintumėte juos 
kaltais? 

Tulija dvejojo tik minutėlę: 

— Ne, 

— Nepaisant to, kad jie vedė savo dalinius prieš vyriausybę? 

— Taip,— atsakė Tulija neabejodamas.— Matote, aš žinau su- 
sijusius su jų apsprendimu faktus. 

— Tiesa? 

Tulija linktelėjo. 

— Norėčiau išgirsti. 

Pirmą sykį pastebėjau Tulijos veide įtampą. Jo kakta išrasojo 
nuo prakaito. Staiga suvokiau, kiek jam reikėjo drąsos apie tai 
man užsiminti. Užtektų vieno žodžio, ir jis atsistotų šalia kitų 
prie sienos. 

— Sėskitės, pulkininke,— švelniai pasiūliau.— Esate su drau- 
gu. 

Tulija dėkingai susmuko į kėdę. Norėdamas, kad jis atsigautų 
išėmiau iš portsigaro ploną juodą cigarą ir pasiūliau. Šis papur- 
tė galvą, tad užsirūkiau pats ir atsilošęs krėsle ėmiau laukti. 

— Prasidėjus kovoms, mūšių zonoje buvo septyni pulkai. Sep- 
tyni pulkai — septyni pulkininkai, tarp jų ir jau miręs Moske- 
ra.— Tulija palinko į priekį. — Sukilėlių puolimas priminė klasiki- 
nę modernaus karo pradžią. Lygiai kaip ir vokiečių žaibiškas ka- 
ras prieš Lenkiją ar japonų ataka prieš Perl Harborą, užgriuvo 
jis iš nežinių, be jokio įspėjimo. Mus užklupo visiškai netikėtai. 

— Šiaurėje puolimas prasidėjo šeštadienio rytą. Iš pradžių į 
jį mažai kreipta dėmesio, nes Manyta, jog tai tik dar vienas būn- 
doleros reidas. Kol atsitokėjome, kad tai šis tas daugiau, mūšiai 
jau buvo prasidėję ir Pietuose. Pirmieji pranėšimai mus pasiekė, 
kai visi septyni pietavome mano štabe. Jūs nė neįsivaizduojate 
kilusio sąmyšio ir gandų. Naktį mus net pasiekė vienas praneši- 
mas, kad el Presidente nužudytas ir kad sukilėliai visiškai kont- 
roliuoja valdžią. 

Siektelėjęs kišenėn, Tulija išsitraukė cigaretę. 

— Kaip tik tuo metu išgirdome komunisto Mendosos ragini- 
mą prisijungti prie revoliucijos. Jis pažadėjo, kad Pietuose bū- 
sime sutikti kaip ginklo broliai. 

— Stovėjome visi septyni apie stalą, svarstydami tą kreipi- 
mąsi. Ryšiai su Kuratū buvo nutraukti, negalėjome susisiekti net 
per radiją. Užsienio naujienų agentūros skelbė prieštaringus pra- 
nešimus. Brazilija ir Kolumbija pranešė, kad vyriausybė jau kri- 
tusi ir kad nėra apie el Presidente jokių žinių. Nežinojome, ką 
daryti. 

— Tęsti kovą kritus vyriausybei, reikštų tik bereikalingas au- 
kas. Prisidėti prie sukilėlių, jei vyriausybė dar laikosi, reikštų 
palengvinti jų pergalę. Būtent Vakesas galiausiai pasiūlė šios di- 
lemos sprendimą. Vakesas, tasai minkštaširdis su saliamoniška 
galva. Ten pat vietoje suformavome chuntą. Sutarėme, kad trys 
silpniausi pulkai pereis sukilėlių pusėn ir visaip dels bei tęs lai- 
ką, iki padėtis išaiškės. 

Tulija užspaudė cigaretę. 

— Trys silpniausi pulkai — Pardo, Moskeros ir Vakeso. Jie 
sąmoningai nuvedė savo pulkus į pusiasalį, žinodami, kad ten 
pateks į spąstus. Mendosa tūžo ir keikė jų kvailumą, tačiau nie- 
ko negalėjo padaryti. Jau buvo per vėlu. 

Tulijos balse suskambėjo smalsumas: 

— Įdomu, ar Mendosa suprato, kad mes jį apmovėme? 

— Mendosa sugautas? 

— Taip, bet praėjusią naktį pabėgo. 

Tokie visad pasprunka —it graužikai, pernešantys marą. Pa- 
žvelgiau į dokumentus. 

— Tai tik pirmieji iš daugelio, kuriuos paprašys jus pasira- 
šyti, — staiga prabilo pulkininkas Tulija.— Visi tų pulkų karinin- 
kai iki leitenanto — taip pat pas: rkti. Mašininkės dirba viršva- 
landžius, rašydamos įsakymus dėl Gausmių vykdymo. 

— Visi karininkai? — pasitikslinau netikėdamas. 

— Taip, beveik šimtas. 

Vėl pažiūrėjau į dokumentus. Štai kokius žmones e! Presiden- 
te ketina nužudyti, tuo tarpu toksai tipas kaip Mendosa pasprun- 
ka į laisvę toliau skleisti savųjų nuodų. Iš lėto atsistojau. 

— Palikite šiuos dokumentus, pulkininke. Manau, atsižvelg- 
damas į jūsų liudijimus, e/ Presidente peržiūrės šį reikalą. 

Išlipau iš džipo priešais Beatričės namus. Langinės 
buvo uždarinėtos, namas atrodė negyvenamas. 
Apeikite aplinkui, — įsakiau dviems kareiviams. 
— Si, excelencia,— ir juodu nubėgo ristele. 
— Eime su manimi,— paliepiau Riebiajam Katinui ir užlipau 
laipteliais prie paradinių durų. Pasibeldžiau sunkiu žalvariniu 

plaktuku — garsas nuaidėjo per visą namą. Minutėlę palaukęs, 
vėl jį pakėliau. 

Jokio atsako. Nuojauta man kuždėjo, kad Mendosa turėtų atei- 
ti Čia. 

Riebusis Katinas pasitraukė nuo durų ir prisimerkęs klausia- 
mai dirstelėjo aukštyn. 

—- Čia nieko nėra, tarė jis.— Net langinės aklinai uždari- 
netos, 

Name aiškiai nebuvo jokios gyvos dvasios. Pradejome iš leto 
slinkti aplink, tikrindami langus. Visus slėpė langinės, išskyrus 
vieną nediduką langutį antrame aukšte, Spėjau jį sant vonio: 
kambario langu. 

Prasilenkėme su kareiviais, 

— Ar aptikote ką nors“ 

Šie papurtė galvas. Mudu su Riebiuoju Katinu tęsemė savo 
Žygį aplink namą. Mažasis langutis buvo vienintelis neuždaryto- 
mis langinėmis. Sustojęs užverčiau galvą. Nejaugi klystu? 

Riebusis Katinas pasekė mano žvilgsnį. 

— Aš galėčiau užlipti šituo medžiu ir įlįsti pro langą. 

Dėbtelėjau į Riebųjį Katiną ir nenoromis nusišypsojau. 

— Tu nejįlįstum pro tą langą net ir būdamas penkiasdešimt 
svarų lengvesnis. 

— Pasiųskime vieną karcivių. 

— Nc.— Jeigu Beatričė viduje, nenoriu rizikuoti, kad jai kas 
atsitiktų. — Aš pats užlipsiu. 

Be vargo pasiekiau žemiausiąją šaką ir ja prisitraukiau aukš- 
tyn. Iš lėto rangiausi viršun. Set nebuvo taip lengva kaip ka- 
(aise vaikystėje, Kol užsiropščiau, gerokai uždusau. 

Ištiesęs ranką, stumtelėjau. Langas atrodė užstrigęs. Nepaste- 
bėjau jokio užrakto, tad stipriai trenkiau kumščio kraštu į rėmą. 
Tas sudrebėjo ir kiek pasidavė. Atstūmiau iki galo aukštyn ir mė- 
ginau įsiskverbti. 

— Būk atsargus! — šūktelėjo Riebusis Katinas, 

Linktelėjau ir įllndau. Neklydau: tai vonios kambarys. Atsar- 
glai nuėjau Iki durų Ir sustingau klausydamasis. 

Namuose nesigirdėjo nė garso. 

— Beatriče! — pašaukiau: mano balsas nuskardėjo per kam- 
barius, 

Pamažu Išslinkau į koridorių. Jame pamačiau ketverias duris, 
Trejos tikriausiai miegamųjų. Vienintelės, dėl kurių neteko spė- 
loti, bolavo priešais laiptus. Nedidelis užtiesalas rodė ten. esant 
baltinių sandėliuką. 

Pirmiausiai patikrinau tolimesnįjį miegamąjį. Silpnas kvepalų 
aromatas liudijo kad tai Beatričės kambarys. Paskubom jį apžiū- 
rėjau. Drabužiai tebekabėjo spintose, komodos stalčiai net ne- 

paliesti. Jeigu ir išvykusi, tikriausiai neilgam. Viskas, atrodo, 
buvo savo vietose, net lagaminai spintoje. 

Antrasis kambarys, matyt, priklausė jos dėdei. Jis taip pat 
atrodė nepaliestas. Trečiajame, visų mMažiausiame, panašu, gyven- 
ta tarnaitės. Jis vienintelis buvo nesutvarkytas — lova nepaklota 
ir sujaukta, tartum joje ką tik miegota. Tačiau spintą, taip pat 
komodos stalči:'s radau tuščius. 

Giliai susimąstęs, sugrįžau į koridorių. Nieko nesupratau. Ko- 
dėl tarnaitės kambarys atrodo lyg ji būtų išvykusi, bet jos lova 
vienintelė, kurioje miegota? 

Buvau besileidžiąs laiptais žemyn, tačiau persigalvojau. Te- 
belaužydamas galvą dėl netvarkos tarnaitės kambaryje, atlapojau 
baltinių sandėliuko duris: Nuojauta manęs neapgavo, bet tai man 
vos nekainavo gyvybės. 

Mendosa išlėkė iš sandėliuko it patrankos sviedinys. Nutvė- 
riau jį, ir Mudu virtome, nudardėdami vienas per kitą laiptais 
žemyn. Žnektelėjome ant apatinio aukšto grindų, jis — virš ma- 
nęs. Mano galva plyšte plyšo, švokšdamas stengiausi atgauti kva- 
pą. Pamačiau žybtelint peilį ir iš paskutiniųjų stvėriau jo ranką. 
Įtempęs pečių raumenis, kovojau iš visų jėgų, mėgindamas ne- 
leisti užpuolikui jį panaudoti. 

— Riebusis Katine! — šūktelėjau.— Riebusis Katinel 

Mendosa stipriai užspaudė delnų man burną, kad vėl nesurik- 
čiau. Slėgis kiek sumažėjo, ir man pasisekė nulenkti jo ranką į 
šalį, toliau nuo savęs. Pasikėliau visu kūnu ir nuritau jį šalin. 

Bemaž abu kartu pašokome ant kojų. Jis vėl puolė mane su 
peiliu. Išsilenkiau švystelėjusių ašmenų. Už savęs išgirdau stipriai 
daužant „duris. Jis dirstelėjo į šoną ir tuoj pat vėl atsisuko, ne- 
spėjus man tuo pasinaudoti. 

— Mendosa, man tu nerūpi, — sušvokščiau.— Kur Beatričė? 

— Lyg pats nežinotum! -— atšovė jis ir vėl puolė. 

Dar sykį atšokau į šalį. 

— Kur Beatričė? 

Dabar Mendosa tarytum juokėsi. Išties jis pamlšęs. Įnirtęs 
pradėjo švalstytis pelliu, visą laiką be ryšio murmėdamas: 

— Jūs nelaimėsite! Kada nors prisikasime iki jūsų, jūsų visų! 
Jūs nelalmėsite| 

Vis stengiausi išvengti jo peilio, o jis staigiu šuoliu užklupo 
mane, Susidūrę abu vėl parvirtome ant grindų. Tačiau šį sykį 
buvau greitesnis. Nusiritau nuo jo į šalį lr iškart vėl pripuo „s 
prispaudžiau bekylančią ranką su pelliu jam prie šono, 

Tai buvo senas būndoleros naudojamas triukas. Primygau vie- 
na savo ranka Ir keliu jo Žąstą, prirakindamas kartu su peiliu 

prie grindų, ir, įrėmęs alkūnę į gerklę, žemiau Adomo obuolio, 
užguliau visu svoriu. 

Laisvąja ranka jis pašėlo draskyti man akis, bet aš nusukau 
galvą į šalį. Tuo pat metu vis didesniu svoriu spaudžiau alkūnę. 
Bemaž girdėjau, kaip traška jo gerklė. Be atvangos spaudžiau 
toliau, kol galop jo rankos nustojo judėti, o iš pastirusių akių ir 
liežuvio supratau, kad jis jau nebegyvas. 

Tik tuomet nusiritau į šalį ir, gaudydamas kvapą, atsiguliau 
aukštielninkas šalia jo. Trankymas į sunkias duris liovėsi. Po 
kelių sekundžių išgirdau pasisukantį raktą ir atsisėdau. 

Pirmasis vidun įpuolė Riebusis Katinas ir, peršokęs Mendosos 
lavoną, padėjo man atsistoti. 

— Tu sveikas? 

Linktelėjau grįžtelėdamas. 

Tarpduryje išvydau Hojosą, laikantį rankoje raktą. Šalia jo 
stovėjo Beatričė, didelėmis išgąstingocmis akimis. 

Nereikėjo man nė sakyti, kur Beatričė buvo — riešai tebebuvo 
surakinti antrankiais. E! Presidente mane užtikrino, kad ji saugi, 
ir nelabai pamelavo. Jinai buvo itin saugi — kalėjime. 


Beatričė susigūžusi sėdėjo sofos kamputyje ir teberaudojo. 
Pakėlęs galvą pamačiau, kad iš koridoriaus mus stebi Hojosas. 
Pakilęs nuo kėdės, uždariau duris ir vėl grįžau prie Beatričės. 
Sustojau ir pažvelgiau į ją. 

— Gana,— tariau šiurkščiai. 

Nustebinta griežto tono, ji pakėlė galvą. Tamsiai žalios akys 
buvo ppritvinkusios ašarų. 

— Užtektinai jau verkei, tu paprasčiausiai gailiesi savęs. pa- 
čios. Metas liautis. 

— Tu jį nužudei! Dabar, per kautynes žuvus ir dėdei, aš nieko 
nebeturiu. Likau vienut viena. 

— Tu buvai viena dar prieš man jį nužudant,— paaiškinau 
kantriai. — Žinok — tai jis liepė nužudyti tavo tėvą. 

— Netikiu tavimi! — Beatričės akys vėl ėmė pildytis ašarų. 

Šį sykį netekau kantrybės. Piktai tekštelėjau jai per veidą. 

— Liaukis! 

Smūgis išdžiovino jai ašaras, ir, pašokusi nuo sofos, puolė 
mane draskyti. 

— Nekenčiu tavęs! Nekenčiu! 

Sugriebiau jos rankas ir tvirtai suspaudžiau. Pro ploną švel- 
nią suknelę jutau jauno tvirto kūno šilumą. Pažvelgiau į piktas 
akis ir susijuokiau. Vos tik prisilietęs, iškart sureagavau. Žino- 
jau, kad ji šitai pajuto. 

UŪmai visa sustingo, nors akys tebeliko piktos. Bet tai buvo 
jau kitoks pyktis — jautėsi tarsi gavusi patvirtinimą kažko, ką 
visada žinojo. 

— Tu gyvulys. Dabar tikriausiai mane išprievartausi. 

— Reikėtų, — tariau.— Ko gero, šito tau trūksta labiausiai už 
viską. 

Ištrūko iš glėbio ir įsmeigė liepsnojantį žvilgsnį. Jos nuosta- 
biosios krūtys kilnojosi. 

— Aš noriu iš čia išvažiuoti, — pasakė ji tvardydamasi.— No- 
riu palikti Kortegvą. Tai ligotas kraštas. Visa jame ligota.— Ap- 
sigręžusi ji nuėjo ir sustojo prie lango, nugara į mane.— Jis per- 
nelyg mane išsunkė. Nieko negaliu duoti. Mano tėvas žuvo dėl 
jo, dėdė... 

— Aš tau jau sakiau — tavo dėdė kvailys, — pertraukiau ją.— 
Kas jam liepė prisidėti prie sukilėlių? Mendosa? 

Atsisukusi Beatričė įsispitrijo į mane. 

— Tu savimi didžiuojiesi, taip? Mažieji žmoneliai gavo pa- 
moką ir pastatyti į vietą. Dabar gali grįžti prie savo švelniųjų 
nuolankių moterų, kurios nieko iš tavęs nereikalauja. Nebereiks 
dėl mūsų sukti galvos — viskuo pasirūpins e! Presidente, e] Pre- 
sidente numatys viską, — jos balsas persisunkė sarkazmu.— Nu- 
matys kalėjimus arba sunaikinimą. 

— Užteks,— nutraukiau, staiga pajutęs nuovargį. 

— Užteks? Ir gali šitaip kalbėti, kai nekalto žmogaus kraujas 
dar nenudžiūvęs nuo tavo rankų? Žmogaus, kuris nenorėjo nie- 
ko kito, tik laisvės savo liaudžiai? 

— Ne, tai ne toks žmogus. Tai Žmogus, melavęs tau, tavo tė- 
vui, visiems. Žmogus, sėjęs nuodus, kur tik galėjęs. Žmogus, kal- 
tas ne tik dėl tavo tėvo mirties, bet ir dėl tūkstančių kitų žmo- 
nių mirties per pastarąsias kelias savaites. Štai koks tasai žmo- 
gus, apie kurį tu kalbi. Džiaugiuosi jį nužudęs! 

— Tu mėgaujiesi tuo,— atsakė Beatričė su panieka.— Man 
šleikštu į tave žiūrėti. 

Stovėjome išpūtę akis vienas į kitą, ir staiga jos veidas pasi- 
keitė. 

— Viešpatie, aš vemsiu! 

Ji puolė pro mane į virtuvę, o iš ten — pro užpakalines duris 
laukan. Išgirdau dreskiantį žiaugčiojimą ir nubėgęs užtikau ją 
nusilpusią, atsirėmusią galva į vėsias namo lentas. 

— Beatriče,— tariau, mėgindamas ją apkabinti. 

— Ne, Daksai,— sušvokštė ji kimiai.— Palik mane ramybėje. 

Tik dabar pastebėjau, kokia ji išblyškusi ir sunykusi. Po aki- 
mis juodavo šešėliai, kurių anksčiau nebuvau matęs. Atsisukusi 
į mane, ji lemeno tuo pačiu kimiu balsu: 

— Leisk gi man išvykti. Padėk man palikti Kortegvą, tik tiek 
taves teprašau. | 

Minutėlę tylėjau, bet vis tiek neįstengiau nuslopinti pykčio 
balse: 

— Susikrauk daiktus, jeigu taip nori. Pasirūpinsiu, kad būtum 
įsodinta į pirmąjį išvykstantį lėktuvą ar laivą. 

Sugrįžau vidun. Neperėjau nė svetainės, kai pyktis išgaravo 
ir ėmiau šypsotis. Įdomu, ką pasakys Beatričė pamačiusi, kad 
pirmasis išskrendantis lėktuvas — tai mano? 

Sugrįžęs į Palacio del Presidente, prieškambaryje 
radau manęs laukiantį pulkininką Tuliją. 

— Jūsų ekscelencija, drįsau palaukti, kol sugrįšite. 

— Aš dar neturėjau laiko aptarti to dalyko su e! Presidente. 

— Žinau. Jau girdėjau naujieną. Mendosa negyvas. El Presį- 
dente paskelbė apie tai maždaug prieš pusantros valandos. 

Aš linktelėjau. Hojosas gerai dirba. Įdomu, ar jis taip pat pa- 
sakė e] Presidente, kad liepiau paleisti Beatričę? 

— Mašininkės jau baigė savo darbą,— pasakė Tulija.— Pa- 
maniau, kad prieš kalbėdamiesi su juo galbūt norėsite žvilgtelėti 
ir į likusius mirties bausmės įsakymus. 

Atsisėdau, o Tulija atidarė portfelį ir padėjo ant stalo tvar- 
kingą krūvelę dokumentų. Paėmiau vieną nuo viršaus ir pradėjau 
skaityti. Pavardė man nieko nesakė, nebuvau net jos girdėjęs. 
Tačiau tai buvo jaunas žmogus, tik dvidešimt trejų metų, leite- 
nantas. 

Atidėjau į šalį įsakymą ir užsirūkiau cigaretę. Negalėjau ati- 
traukti akių nuo popierių šūsnies. Pirmą kartą patyriau, kad mir- 
tis gali būti suplanuota taip paprastai, taip nuasmenintai. Terei- 
kia mano parašo, ir kiekvienas šių popieriaus lapelių reikš ne- 
gyvėlį. 

Mano parašo, Giliai užsitraukiau ir pajutau, kaip aitrūs dūmai 
smelkiasi į plaučius. Įdomu, kiek dar visokiausių būdų mane iš- 
naudoti tūno e! Presidente galvoje? Man pasidarė šleikštu. Kiek 
dar žmonių turės mirti, kad jis išlaikytų valdžią? 

Prisiminiau niūrų pasitenkinimą jo balse aną rytą, kai pasu- 
kau lėktuvą į šalį nuo mažo kaimelio: „Aš juos pamokysiu",— 
pagrasė jis tada. „Daug vandens nutekės, kol jiems vėl užeis no- 
ras kariauti“. | 

Staiga atsakymas toptelėjo savaime, tarsi visada jį būčiau ne- 
šiojęsis, bet nedrįsęs pripažinti. Išmintis sena kaip pats laikas. 
Kažkoks anglas suformulavo ją sklandžia ir talpia fraze: „Valdžia 
linkusi gesti; absoliutinę valdžią lydi absoliutus pagedimas“. 

E] Presidente protingesnis nei maniau. Jis žinojo, kad pati 
didžiausia pagunda — valdžia, suteikianti teisę spręsti gyvybės 

ar mirties klausimą. Kokią dar didesnę valdžią žmogui galima 
duoti? Jis geriau už bet ką numanė, kad sykį pasirašęs šituos įsa- 
kymus, nepaisant kilniausių motyvų, aš susitapatinsiu su valdžia. 
Jei taip įvyktų, mane irgi paliestų neišvengiamas gedimas. 

Štai ko mano tėvas negalėjo ar nenorėjo matyti — kad vidu- 
rio nėra; pilka spalva neegzistuoja, yra. tik juoda ir balta. Ir ne- 
svarbu, kiek šiuo momentu laimėtum — vėliau daugiau prarastum. 
Pakėliau galvą. Pulkininkas Tulija mane įdėmiai sekė. 

Giliai atsidusau. Staiga pirmą kartą gyvenime pasijutau lais- 
vas, savarankiškas, priklausąs ne nuo tėvo atminimo, ne nuo e! 
Presidente, tik nuo savęs. Pirmą sykį žinojau, ką nuspręsti. 

— Pulkininke Tulija, kiek be jūsų dar yra vyresniojo rango 
karininkų? 

— Penki pulkininkai,— atsakė šis,— įskaitant Hojosą, slapto- 
sios policijos viršininką, ir Pardą su Vakesu, belaisvius. Vadinasi, 
faktiškai tik aš su Zuluaga; kiti dalyvauja kovos veiksmuose. 

— Ar galima būtų sušaukti karo teismą? 

— Jeigu pritrauktumeė Hojosą,— jo akys ėmė spindėti — jis 
suprato, kurlink taikau.— Tiesą sakant, reikalingi tik trys kari- 
ninkai, 

— O belaisviai? — paklausiau.— Ar jie taip pat Kuratū? 

Linktelėjęs jis kiek padvejojo: 

— Yra vienas keblumas — mums reikės karininko pirminin- 
kauti teismui. 

Atsistojau. 

— Tai jokia problema, pulkininke. Aš tebenešioju armijos uni- 
formą.— Pasižiūrėjau į laikrodį — Jau septynios. Kaip jums atro- 
do, ar surinksite visus per valandą? 


Pakilęs laiptais į savo kambarį, nusiskutau ir nusiprausiau 
po dušu. Kai be kelių minučių aštuntą nusileidau žemyn, jie visi 
jau buvo susirinkę, tik Hojosas tarp jų jautėsi nesmagiai. 

Ampėjęs savo rašomąjį stalą, atsisėdau. 

— Visi mes žinome, kodėl čia susirinkome, ponai, tad eikime 
prie reikalo. 

Tulija pasisuko į mane: 

— Pirmiausia teismas privalo išsirinkti pirmininką. 

Aš linktelėjau, ir tuoj pat buvau išrinktas. 

— Kita procedūra — pateikti kaltinimus suimtiesiems,— ženg- 
telėjęs į priekį, Tulija paklojo man ant stalo popieriaus lakštą. 

Jo būta labai kruopštaus — kažkokiu būdu suspėjo net tiksliai 
surašyti tai, ką man reikės pasakyti. 

— COronel Vakesai, šis karo teismas vykdomas remiantis ar- 
mijos statutu ir jūsų pasirašytojo kapituliacijos akto šeštuoju 
punktu... 

Dvi bylas išsprendėme per kelias minutes. Abu karininkus iš- 
teisinome dviem balsais prieš vieną. Hojosas, žinoma, balsavo 
prieš. Kaip pirmininkaujantis, atmečiau kaltinimus ir grąžinau 
abu — Vakesą ir Pardą — į pirmykštes pareigas su tokiu pat laips- 
niu ir alga, nepaskyręs jokios bausmės. 

Tulija greitai surašė trumpą teismo posėdžio protokolą, ir visi 
pasirašėme. Pasirašiau du kartus: pirmąkart kaip pirmininkaujan- 
tis, antrą — kaip viceprezidentas. 

Vakesas siektelėjo per stalą Mano rankos ir tvirtai ją paspau- 
dė: 

— Dėkoju jums. 

Hojosas iš lėto atsistojo. 

— O dabar, kai viską baigėme, ponai, grįžtu prie savo pa- 
reigų. 

— Ne! — nukirtau griežtai. 

Hojosas klausiamai pašnairavo į mane ir kambaryje ūmai visi 
nutilo. Jis apmetė žvilgsniu kitus ir vėl grįžtelėjo į mane: 

— Manęs laukia daug svarbių reikalų, — tarė bemaž švelniai. 

— Jie palauks. 

Nenorėjau, kad Hojosas pirma manęs praneštų e] Presidente 
apie įvykį. Tą turėjau padaryti pats. 

— Grįžkite į savo vietą ir palaukite su savo kolegomis kari- 
ninkais, kol aš informuosiu e] Presidente apie šio teismo ręzulta- 
tus. 

— Jūs neturite teisės mane sulaikyti, — užprotestavo jis.— Esu 
pavaldus tik e/ Presidente, 

— Kaip armijos karininkas, jūs pavaldus ir viceprezidentui. 

Hojosas minutėlę žvelgė į mane, paskiau truktelėjo pečiais ir 
sugrįžo į savo kėdę. 

— Klausau, ekscelencija. 

Jo tonas man pasirodė įtartinas, ir prireikė vos kelių minučių, 
kad kabinete aptikčiau slaptą pasiklausymo sistemą. Pakėliau vie- 
ną iš mažyčių mikrofonėlių. | 

Hojosas išblyško, tačiau neišspaudė nė garso. 

— Kodėl neperspėjote, kad kabinetas radiofikuotas? — paklau- 
siau.— Jei būtume žinoję, kad viskas įrašoma į magnetofono juos- 
tą, nereikėtų eikvoti laiko protokolui. 

Maždaug po valandos nuvykau į e! Presidente apar- 
tamentus. Tačiau tą valandą sugaišau ne veltui. 
Mane įleido tarnas. 
— E] Presidente laukia jūsų, ekscelencija, tačiau vienuoliktą 
valandą. 

— Tai itin skubu, — prabilau kuo autoritetingesniu tonu— Man 
būtina jį tučtuojau pamatyti. 

— Jis su Ja princesa. EI Presidente niekad neleidžia jo truk- 
dyti, kai būna pas ją. 

— Tuomet aš ateisiu po valandos. 

Apsisukau ir, nusileidęs laiptais, perėjau per kiemą nuo pre- 
zidento rezidencijos iki mažųjų rūmų, kur dabar gyveno Ampa- 
ra. Juos saugoję kareiviai, pamatę mane, pasitempė. 

— El Presidente mane iškvietė. 

— Si, excelenciū! — Abu atidavė pagarbą, ir vienas palaikė 
atidarytas duris. 

Žengiau vidun. Mažieji rūmai išliko nepasikeitę nuo to laiko, 
kai paskutinį kartą juose lankiausi. Tuomet buvau dar vaikas — 
tą dieną bomba nutraukė mano tėvui ranką. Dar geriau, jei ir 
Ampara dalyvaus mūsų susitikime,— tai liečia ir ją. Tykiai pasi- 
beldžiau į svetainės duris. 

Niekas neatsiliepė. 

Vėl pasibeldžiau, šį sykį kiek garsėliau. 

Jokio atsako. 

Nulenkiau rankeną ir įsliūkinau vidun. Tik viena lempa blau- 
siai apšvietė kambario kampą. Ištiesęs ranką, įjungiau visas švie- 
sas ir tuomet išgirdau kažkokius garsus, sklindančius iš mie- 
gamojo. Perėjau kambarį. Garsai girdėjosi aiškiau, ir aš atpažinau 
juos. Juk gyvenau susituokęs su Ampara. 

Tarnas tikriausiai apsiriko. O gal tyčia melavo — e] Presįden- 
te Čia nėra. Jau buvau beapsisukęs išeiti, kai kambarį suvirpino 
skausmingas klyksmas, persunktas tokios kančios ir siaubo, jog 
neišlaikęs puoliau prie durų ir įsiveržiau į miegamąjį. 

Atsidūriau beveik jo viduryje, pakol pagaliau įstengiau su- 
stoti. Apimtas šleikštulio, išsproginęs akis, apmiriau. Abu gulė- 
jo nuogi ant lovos — Ampara plačiai išskėtus kojas, e] Presiden- 
te — klūpomis tarp jų, prisirišęs sau apie juosmenį didžiulę juodą 
dirbtinę varpą. Rankoje jis laikė raitelio vytinį. 

Atsisukęs per petį, pažvelgė į mane: 

— Daksai, tu pačiu laiku, padėsi man ją nubausti! 

Jo balsas padėjo man atsitokėti. Prišokęs prie lovos, atitrau- 
kiau jį nuo Amparos. 

— Ar pakvaišote? — sušukau.— Jūs ją užmušite! 

Jis nulipo nuo lovos ir, piktai žvelgdamas į mane, atsistojo su 
begėdiškai kybančia dirbtine varpa. Žingtelėjes pasilenkiau virš 
lovos. Ampara pakėlė galvą. 

— Daksai,— sukuždėjo tyliai — kodėl tu taip padarei? Dabar 
jis supyks ir ant tavęs. 

Susidūriau su josios akimis — plačiai išsiplėtusiais vyzdžiais, 
apsiblaususiomis nuo heroino. Pamažu pakėlęs antklodę, užklojau 

ją. Kai vėl atsigręžiau, el Presidente jau buvo nusisegęs dirbtinę 
varpą — ji gulėjo numesta ant grindų. Jis pasiėmė kelnes. 

—- Daksai,-—- lyg niekur nieko tarė normaliausiu balsu,— ar 
pasirašei įsakymus? 

-— Ne, nėra ką pasirašyti. Karo teismas juos išteisino. 

-— Karo teismas? —e/ Presidente atsisuko, tebelaikydamas 
prieš save nukarusias kelnės. 

— Taip, — atsakiau.— Užtenka egzekucijų, žmonių naikinimo. 
Prieš valandą nusiunčiau įsakymą į mūšių vietas nutraukti ugnį. 
Armija dabar kausis tik užpulta, 

Jis netikėdamas išvertė akis. 

— Išdavike! — sukliko staiga, pamesdamas kelnes. Rankoje 
pamačiau revolverį, kurį, matyt, laikė kišenėje.— Išdavike| — 
sukliko jis vėl, nuspausdamas gaiduką. 

Sustingau tikėdamasis kulkos, bet daužiklio smaigalys trinkte- 
lėjo į tuščią kamerą. Mečiausi ant jo, kol nespėjo spustelti dar 
sykį, ir išmušiau iš rankos revolverį. Jis šoko ant manęs, šlykš- 
čiai keikdamasis, mosikuodamas išdžiūvusiomis rankomis, taiky- 
damasis pirštais įsikibti man į veidą arba akis. Mėginau jį su- 
laikyti, bet jo stumteltas ir užkliuvęs už kėdės, apvirtau. Jis puo- 
lė revolverio, ir mudu ėmėme raičiotis ant grindų. 

Staiga suvokiau, kad aplink mus šokinėja nuoga Ampara. 

— Užmušk jį, Daksai,— spygavo susijaudinusi, — užmušk jį! 

El Presidente pirštai siekė revolverio, o jo veidas tarsi grįžo 
iš mano vaikystės prisiminimų. Atrodė toks pat susikaupęs kaip 
tada, prilaikydamas man automatą. Bet anuomet buvau dar vai- 
kas ir nieko nesupratau apie žudymą — juo tikėjausi prikelti sa- 
vo Motiną ir seserį. 

Dabar išties supykęs smogiau į šį klastingą veidą. E! Presi- 
dente nukrito, trenkdamasis galva į grindis. Iš lėto atsistojau ir 
pakėliau nuo grindų revolverį. 

— Užmušk jį, Daksai! — sušnabždėjo Ampara man į ausį — 
Na, išnaudok progą, nudėk jį! 

Pažvelgiau į gulintį ant grindų e! Presidente, paskui į revol- 
verį savo rankoje. Tiek daug per šį žmogų žuvo žmonių. Tai, ko 
gero, būtų teisinga. 

— Na, Daksai! Na! Nal Nal 

Amparos balsas skambėjo mano ausyse it nešvankus giedoji- 
mas, Lėtai pakėliau revolverį, taikydamasis į jį. Jis atsimerkė, 
ir mudu ilgai goksojome vienas į kitą. 

Ampara pratrūko isteriškai kikenti. 

— Užmušk! Užmušk! Užmušk! 

Mano pirštas ant gaiduko įsitempė. 

— Ne, Daksai,— sušneko jis ramiai, žvelgdamas bebaimėmis 
akimis, — jeigu tu tai padarysi, niekuo nesiskirsi nuo manęs. 

Ūmai nuleidau ginklą. Pagunda atslūgo. Jutau Amparą kumė- 
čiu piktai man dunksint petį, Pavargęs nustūmiau ją šalin. 

— Grįžk į lovą, Ampara, 

Iškart nutilusi, ji nuslinko atgal. 

Pažvelgiau į €/ Presidente — šis mėgino atsistoti. Staiga išvy- 
dau jį tokį, koks jis buvo iš tikrųjų — išdžiūvęs, kretantis senis. 
Stovėdamas nuogas, išsišovusiais kaulais, jig tarsi senėjo mano 
akyse. Mašinaliai ištiesiau ranką jį prilaikyti. 

Dėkingai dėbtelėjęs, susmuko ant kėdės. 

— Baigta? — burbtelėjo veikiau konstatuodamas faktą nei 
klausdamas, 

— Taip. 

Jis minutėlę tylėjo. 

— Aš tave gerai išmokiau. Kas toliau? 

Paskersakiavau į Amparą. Ši sėdėjo ant lovos, rankomis apsi- 
kabinusi kelius, tr stebėjo mus. Jos akys atrodė kiek šviesesnės. 
Heroino poveikis, matyt, nyko. 

Grįžtelėjau į e! Presidente: 

— Tremtis. 

Jis linktelėjo susimąstęs: 

— Buvai man kaip sūnus. Kai mano sūnūs žuvo, jų vietą sa- 
vo širdyje užleidau tau. 

Aš neatsakiau. 

Jis pažvelgė į Amparą. 

— Kada mes išvykstame? 

— Tuojau pat, — nukirtau.— Kai tik apsirengsite, 

— Kur? — užklausė Ampara nuo lovos. 

— Iš pradžių — į Panamą. Po to — į Europą, kur pageidausi- 
te, Bet pirmiausia privalote pasirašyti šituos popierius. 

— Kokius popierius? 

— Kad atsisakote prezidento posto ir pasižadate visą gyve- 
nimą likti savanoriškoje tremtyje. 

— Paduok man plunksnakotį,-- jis pasirašė nė nežvilgtelėjęs 
į juos. 

— Palauksiu už durų, kol jūs apsirengsite,— pasakiau. 

Nuėjęs į svetainę, telefonu surinkau savo kabineto numerį. 
Atsiliepė Tulija. 

— Atsiųskite prie mažųjų rūmų automobilį, — paprašiau pa- 
vargęs.— Juodu pasirengę išvykti. 

Padėjau ragelį, ir staiga prisiminiau Beatričei duotą pažadą. 
Vėl nukėliau ragelį ir surinkau jos numerį: 

— Ar tu vis dar -pageidauji išvykti iš Kortegvos? 

— Taip, : 

— Tad po pusvalandžio būk pasiruošusi. Užvažiuosiu tavęs 
paimti. 

Apsisiautusi Chalatu, Ampara iškišo galvą iš miegamojo. 

— Tėvas norėtų naujos uniformos. Tu gi žinai, koks jis. Toji, 
kurią dabar nešioja, jau nešvari. 

Mostelėjau į telefoną. Ji surinko tėvo apartamentų numerį ir 
paprašė tarną atnešti švarią uniformą. Padėjusi ragelį, vėl pasuko 
į miegamąjį. 

— Ampara? 

Atsigręžusi ji pažvelgė į mane. 

— Kodėl tu leidai jam šitaip daryti? 

— Todėl, kad jis e! Presidente,— atsakė ji švelniai, — ir todėl, 
kad jis senas, be to, mano tėvas. Kas kitas padėtų jam išsaugoti 
savo iliuziją? 

Ji apsisuko ir sugrįžo į miegamąjį. 

Už lango išgirdau privažiuojant automobilį. 

Beatričei pasirodžius, paėmiau iš jos kelioninį krepšį 
ir užrakinau namo duris. Iš lėto nuėjome prie džipo. Kiti jau bu- 
vo išvykę į aerouostą. 

— Aš tau pažadėjau pirmąjį išskrendantį lėktuvą, — pasakiau, 
kai įsėdome į automobilį, — ir tęsiu žodį. Bet norėčiau, kad dar 
pagalvotum. Po kelių dienų vėl ims kursuoti reisiniai lėktuvai. 

— Ne,— atsakė ji, nežiūrėdama į mane.— Aš jau nuspren- 
džiau. 

— Užsispyrusi mergiotė. 

Ji pašnairavo į mane, nepratardama nė žodžio, ir visą kelią 
važiavome tylėdami. Tik mums prisiartinuš prie aerouosto, ji vėl 
prašneko: 

— Daksai, tu nesupranti, — tarė staiga.— Aš esu... 

— Ko nesuprantu? 

— Nieko. Paprasčiausiai negaliu čia pasilikti. Pernelyg daug 
prisiminimų. 

— Puiku, — atsakiau.— Gali neaiškinti. Tik prižadėk man vie- 
ną dalyką. 

— Ką? 

— Jeigu nuvyksi į Jungtines Valstijas, tegu mano bičiulis 
Džeremis Hedlis tave nuveda į Valstybės Departamentą. Ten pa- 
sakys tiesą apie tavo tėvo žūtį. 

Valandėlę tylėjo, o kai prašneko, jos balsą vos girdėjau. Įta- 
riau, kad ji slopino ašaras. 

— Aš tai padarysiu. 

Paskutinę minutę keleivių sąrašas pasipildė — prisidėjo Ho- 
josas. Lipant kitiems į lėktuvą, jis priėjo prie manes. 

— “Aš pakalbėjau su e/ Presidente. Jis neprieštarauja, kad jį 
lydėčiau, jeigu tik lėktuve atsirastų vietos. 

Klausiamai pažvelgiau į jį. 

— Esu pėr senas ieškotis naujų viršininkų, — paaiškino jis.— 
Ne vieta man čia likti. 

— Galite keliauti. 

— Dėkui jums, ekscelencija,— jis nuskubėjo prie lėktuvo. 

Pirmieji įlipo e! Presidente ir Ampara. Juodu su niekuo ne- 
sikalbėjo. Negalėjau įžiūrėti jo veido -- buvo pakėlęs milinės 
apykaklę — tačiau paskutinį momentą atsigręžė ir pažiūrėjo, tar- 
si ko ieškotų akimis, bet tuojau pat pradingo viduje. 

Paskui juos įlipo Hojosas. Šis nėrė aukštyn nė neatsigręžda- 
mas. Toliau sekė Beatričė. Ji apsisuko, priėjo prie manęs ir pa- 
sistiebusi skubiai pabučiavo į skruostą. 

— Ačiū tau, Daksai, — šnabžtelėjo ir nuskubėjo laiptukais au- 
kštyn. 

Stovėjau žvelgdamas jai pavymui. Staiga man palengvėjo. Jau- 
čiau, kad po kelių dienų, kai nuvyksiu paskui ją į Niujorką, 
mudviejų reikalai susitvarkys. 

Kabinos durelės užsivėrė, ir po akimirkos Žiraldas užvedęs 
pradėjo tikrinti motorus. Kritiškai klausiausi jų gausmo -- dirbo 
sklandžiai, it sviestu sutepti. Iškišęs pro langelį galvą Žiraldas 
parodė iškeltą nykštį. Pamojavau jam atsakydamas. 

— Išlaipinęs juos Panamoje, nepamiršk grįžti atgal! — sušu- 
kau, perrėkdamas variklių riaumojimą. 


tako link..Stebėjau, kaip lėktuvas užėmė starto padėtį; po signa- 
lo iš kontrolinio bokšto jis šovė asfalto juosta pirmyn ir pakilo 
į orą. Sekiau jį, pakol jo mirksintys raudoni ir žali žiburėliai 
pranyko tarp žvaigždžių. Atsisukau į kitus. 

Geriausiai apibūdino Vakesas: 

— Kartą, galbūt per penkiasdešimt ar šimtą metų, atsiranda 
toksai žmogus kaip -e! Presidente. Žmogus, kuriame telpa tiek 
gėrio ir blogio, jog beveik pranoksta paprastų mirtingųjų suvo- 
kimą. Toks jisai buvo, ir mes jo nepamiršime. Už tą gėra ir blo- 
ga, ką yra padaręs. Tačiau tragiška tai, kad jam tereikėjo tiek 
nedaug pastangų, ir visa būtų buvę gėra. Meldžių Dievą, kad 
mes niekad nebepamatytume panašių į jį. 


Ketvirtą valandą ryto vis dar tebedirbome mano kabinete. 
Tiek daug jau nuveikta. Patvirtintas įsakymas nutraukti ugnį ir 
sutarta dėl visuotinės amnestijos formuluotės. Ją turėjo paskelb- 


ti rytą: 

— Ponai,— pasakiau, — dabar šios chuntos pareiga išrinkti lai- 
kiną prezidentą, kuris valdytų jos vardu iki rinkimų. Kaip su- 
tarėme, balsuosiu tik tokiu atveju, jeigu balsai pasiskirstys po 
lygiai. Jūs turite keturis balsus. 

Atsistojo Tulija. 

— Aš išdrįsau pasitarti su vadais mūšių vietose. Visi sutinka, 
kad jūs esate tas asmuo, kuris turi perimti valdymą, kol bus ga- 
lima surengti rinkimus. | 

— Jaučiuosi pagerbtas, ponai, tačiau atsakau kaip ir anks- 
čiau — ne. Jūsų teikiama garbė didelė, tačiau pagunda dar dides- 
nė. Pernelyg ilgai mūsų krašte taip būdavo užgrobiama valdžia. 
Nors šį kartą parodykime, kad veikėme ne dėl asmeniškų pas- 
katų, o mūsų krašto gerovei. Iš tikrųjų esu jau svetimas. Per 
ilgai gyvenau svetur ir per mažai nutuokiu apie mūsų liaudies 
poreikius. Reikia žmogaus, kuris supranta ir myli Kortegvos liau- 
dį — visą liaudį, tiek cūmpesinos, tiek miestiečius. Tarp jūsų yra 
gerų žmonių. Išsirinkite vieną, ir aš laikysiu garbe tarnauti savo 
kraštui jam vadovaujant. 

Tulija žvilgtelėjo į kitus ir vėl į mane: 

— Nujausdami, kad jūs atsisakysite, mes numatėme kitą kan- 
didatą. 

Vakesas atsistojo. 

— Pulkininke Tulija,— tarė jis įžeisto žmogaus balsu,— jūs 
užmiršote atsiklausti manes. 

Kiti ėmė šypsotis. Šyptelėjo ir Tulija: 

— Jūs man atleisite, Sefžor Presidente? 


Patraukėme koridoriumi e! Presidente kabineto link, dabar 
jau nebe jo. Manau, laikui bėgant mes įprasime ir prie šito, Atl- 
dariau duris Ir pasitraukiau į šalį. 

— Rytoj rytą tai bus jūsų kabinetas, SeAOr Presidentė, 

Vakesas buvo bežengiąs, tačiau stabtelėjo. Stovėjo minutėlę, 
žvelgdamas vidun, paskiau grįžtelėjo į mane: 

— Rytoj rytą, — tarė jis ramiai, — bet šiąnakt — šiąnakt jis jū- 
sų. Jei ne jūs, rytojaus galėjo nebūti. 

Jis švelniai stumtelėjo mane pro duris. 

— Aš sugrįšiu Iš ryto,— mirktelėjo jis.— Labanakt, SeAor Pre- 
sidente. 

Vienas po kito palinkėję man labos nakties, jie nutolo korl- 
dorlumi. Sekiau juos akimis, Iki praėjo pro sargybą tolimajame 
jo gale, ir tuomet pasisukau į Riebųjį Katiną, kuris tyliai stovėjo 
atsirėmęs į sieną: 

— Įelsime? 

— Ne,— šis papurtė galvą. — Nujaučiu negera, 

— Ak, tos tavo nuojautos! — nusijuokiau ir įžengiau į kabi- 
netą. 

Apėjęs rašomąjį stalą, atsisėdau į krėslą. Jame žmogus jautėsi 
didelis, stiprus ir galingas. Atsilošiau, susikišdamas rankas į ki- 
šenes. Vienoje užčiuopiau e! Presidente revolverį ir išsitraukęs 
sviedžiau jį Riebiajam Katinui. 

Šis mikliai jį sugavo. 

— Kur tu jį gavai? 

— E] Presidente norėjo mane nudėti, tačiau jis neiššovė. 

Riebiojo Katino veidu šmėstelėjo šešėlis. 

— Šiandien jau du sykius išvengei mirties. Trečias kartas ne- 
meluos. Na, eime iš čia. 

Aš nusijuokiau. 

— Eisiu, tik dar išgersiu puodelį kavos. Ten, už tavęs virtu- 
vėlė; eik, sutaisyk mums kavinuką. 

Riebusis Katinas neryžtingai dėbtelėjo į mane: 

— Nenorėčiau palikti Čia tavė vieną. 

— Kas gali atsitikti, kol išvirs kava? — užklausiau.— Žiūrėk, 
jau švinta. 

Riebusis Katinas vis tiek nejudėjo. 

Atsistojęs nuėmiau nuo sienos mačetę, kurią buvo pakabinęs 
el Presidente, ir pasidėjau ant stalo priešais save. 

— Be to, turiu šitą. 

Riebusis Katinas pakratė galvą ir, netaręs nė žodžio, pasuko 
virtuvėlėn. Išgirdau negarslai barkštelint puodus ir sušniokščiant 
iš krano paleistą vandenį. Pakilau nuo krėslo ir ėmiau žingsniuoti 
po kabinetą. Jis dar buvo pilnas daiktų, primenančių e! Presiden- 
te. Kur tik nesisukau, visur badė akis jo atvaizdai — medaliai, 
medalionai, ornamentai, puodeliai, išgraviruoti jo vardai. Į kam- 
barį ėmė skverbtis pilka ryto brėkšma. Priėjęs prie lango, pa- 
žvelgiau į miestą. Netolį uosto pradėjo gesti gatvių žibintai. Ne- 
trukus už kalnų rytuose nušvis pirmieji saulės spinduliai, 

Plačiai atvėriau stiklines duris ir išėjau į sodą pakvėpuoti ryt- 
mečio oru, 

Žingsniuodamas takeliu sienos link, mėgavausi malonia gai- 
va. Troškau pažvelgti rytų pusėn, į kalnus, ir pasitikti pirmąjį 
tekančios saulės spindulį. Ir staiga Išgirdau už savęs silpną gar- 
są. Buvau beatsisukąs, bet netikėtai patekau į plieninį gniaužtą -— 
sulenkta ranka Iš užpakalio apsivijo mano kaklą Ir timptelėjo 
atgal. Vos vos išsilaikiau ant kojų. Šiurkštus balsas sušvokštė 
į ausį: 

— Nė garso, arba tu žuvęs! | 

Mėginau apsisukti, bet ranka mane laikė It kūdikį. Vėl išgir- 
dau tą patį balsą prie ausies: 

— Kur e] Presidente? 

Spaudimas kiek atlėgo, kad galėčiau atsakyti. 

— Jis išvyko. Ištremtas. 

Ranka vėl suveržė tvirčiau. 

— Meluoji! 

Už manęs suskambo kitas balsas. 

— Nesvarbu, bus gerai ir šitas. 

Kai vyriškis atsistojo prieky, išsproginau akis — bjauresnio 
tipo nebuvau matęs. Iššieptoje burnoje juodavo plieniniai dan- 
tys, dešinioji ranka buvo deformuota, o kitos rankos išlinkime 
gulėjo nerūpestingai įspraustas dvivamzdis šautuvas. 

— Ar pažįsti mane? 

Pakračiau galvą. 

— Prisimink vaikinuką, kurio tėvą įkalbėjai nusileisti iš kal- 
nų, kad jį nužudytų. 

Jis pratrūko kvatotis, išvydęs padidėjusias mano akis. 

— Taip, e! Condor. Aš niekad nepamiršau tavo veido, tad kaip 
tu galėjai pamiršti manąjį? 

Nieko neatsakiau. Būčiau negalėjęs net norėdamas — ranka 
man apie gerklę vos leido alsuoti. 

— Paleisk jį. 

Mano kaklą spaudusi ranka iškart atsileido ir nubloškė prie 
sienos. Kluptelėjau ir vos neparkritau, bet šiaip taip pavyko at- 
sisukti. Antrasis vyriškis buvo vyresnis, kresnas ir tvirtai sudė- 
tas. Už diržo turėjo užsikišęs du revolverius. 


— Koks jausmas patekus į spąstus, kaip kitados mano tėvui? — 
paklausė e] Condor, 

Aš tylėjau. 

— Prisiekiu, šį sykį negrįšiu į kalnuą be savo tėvo žudikų 
kraujo! 

Vis dar nepratariau nė žodžio. Įtempiau raumenis, ruošdama- 
sis sprukti. Atidžiai stengiausi nustatyti atstumą tarp mūsų. Jis 
stovėjo Mažų mažiausia už aštuonių pėdų. 

— Žmogžudy! — suspigo e! Condor.— Tu mirsi! 

Šokau prie jo ir tuo momentu išvydau plykstelint šautuvo 
vamzdį. Iš pradžių pasirodė, jog jis prašovė, tačiau kitą akimir- 
ką parkritau ant žemės. Žvelgdamas su nuostaba aukštyn, su- 
pratau, kad vis dėlto jo neprašauta. Bet keisčiausia, kad nejutau 
skausmo. Visados manydavau, kad turi skaudėti. 

Viskas tarsi sulėtėjo, net e] Condor šypsena, kai jis vėl pa- 
kėlė ginklą. Ir tada atsitiko keistas dalykas. Kažkas blykstelėjo, 
ir ranka, laikiusi šautuvą, tartum atšoko jam nuo peties ir tingiai 
nusklendė oru. Pamačiau e! COndor išsižiojant ir, pliūptelėjus 
kraujui, išgirdau jo klyksmą. Vėl žybtelėjo blyksnis, ir klyksmas 
nutrūko. 

Išgirdau šūvius ir, pasukęs galvą, suskaičiavau juos — trys, 
keturi, penki, šeši. Riebiojo Katino veidas buvo baisus. Jis nenu- 
maldomai artinosi prie e] Condor, it medkirtys kirvį dviem ran- 
kom aukštai iškėlęs kruviną mačetę. 

Antrasis baūndolero iš paskutiniųjų graibstėsi už diržo revol- 
verio, tačiau nepajėgė suvaldyti virpančių pirštų. Klykdamas jis 
apsisuko ir leidosi bėgti. Bet nenulėkė nė keturių žingsnių, kai 
Riebusis 'Katinas sviedė jam įkandin mačetę. Jis smigo priekiu 
ant kažkokių krūmokšnių ir pradingo iš akių. 

Pasukau galvą į Riebųjį Katiną — šis žengtelėjo mano pusėn, 
tačiau lyg užkliuvo ir parkrito ant žemės vos per kelias pėdas nuo 
manęs. 

— Riebusis Katine! — pašaukiau, bet mano balsas buvo labai 
silpnas. 

Iš pradžių pamaniau, kad jis neišgirdo, tačiau paskiau pakė- 
lė galvą ir įsistebeilijo į mane. Pamažu, sukaupęs visas jėgas, jis 
ėmė slinkti artyn — risdamasis, remdamasis alkūnėmis, įsikibda- 
mas pirštais. Kraujas pliaupė jam iš burnos ir kaklo. 

Išplėstomis akimis spoksojau į jį apstulbęs iš nuostabos — Rie- 
busis Katinas miršta! Negalėjau tuo patikėti. Kas nori, tik ne 
Riebusis Katinas. Jis gi negali numirti, jis — nepažeidžiamas. 

— Riebusis Katine, atleisk,— norėjau paprašyti, bet negalė- 
jau išspausti žodžio. 

Dabar mudviejų veidai bemaž lietėsi, ir kybojome drauge ant 
besisukančios žemės, žvelgdami vienas kitam į akis. 

Pajutau slenkant savimi poliarinį šaltį. 

— Riebusis Katine, man. šalta,—:sukuždėjau. Net būdamas 
vaikas, nekenčiau šalčio. Mėgau saulę. 

Vis dėlto iš už kalnų kylanti saulė šį kartą manęs nesušildė. 
Ryški skaudi šviesa tik žlibino ir trukdė matyti. Šaltis stiprėjo 
ir vis slinko aukštyn. 

— Riebusis Katine, man baisu,— sušnibždėjau. Primerkiau nuo 
saulės akis, kad įžvelgčiau jo veidą. 

Riebusis Katinas pakėlė galvą ir jo akyse suspindo žvilgsnis, 
kokio dar nebuvau regėjęs. Jame vienu metu švietė visokeriopos 
meilės jausmai — draugo, tėvo, sūnaus. Prislinkęs uždengė savo 
ranka manąją. Tvirtai įsikibau jam į pirštus. 

— Laikykis mano rankos, vaikuti, — išstenėjo jis kimiai, bet 
drauge švelniai, — ir aš saugiai pervesiu tave per kalnus. 

POST SCRIPTUM 


Išėjęs pro besisukančias muitinės duris, jis rado Hildebrantą, 
savo šoferį, jau laukiantį. 

— Automobilis čia pat, — tarė šis, paimdamas iš jo lagaminą.— 
Ar atskridote be sutrikimų, sere? 

Džeremis linktelėjo: 

— Be jokių sutrikimų. 

Susėdę į didžiulį limuziną, juodu nėrė į naktį. Tokiu metu 
eismas buvo nedidelis, ir jis nė nepajuto, kai automobilis jau 
lėkė pro spalvingus Pasaulinės parodos žiburius Triboro tilto 
prieigų link, 

— Sužinojęs, kad jūsų lėktuvas vėluos, paskambinau misis 
Hedli. 

— Dėkui, Arti, 

Nuo tilto jie nusileido į bemaž tuščią Ist Riverio alėją, ir, 
prašvilpę komercine miesto dalimi, įsuko į Šešiasdešimt Trečiąją 
gatvę. Pravažiavęs dar kelis kvartalus, automobilis sustojo ra- 
mioje, medžiais apsodintoje gatvelėje tuoj į rytus nuo Centrinio 
parko. 

Ji jau laukė prie durų. Perkirtęs šaligatvį link pilko gyve- 
namojo namo laiptelių, jis pasikėlė vidun ir uždarė paskui save 
duris. Apkabino ją, ir juodu taip minutėlę stovėjo, prigludę vie- 
nas prie kito, tylėdami. 

Jinai pajuto jo nuovargį ir kelionės maudulį. Ir šį tą dau- 
giau — keistą, svetimą jo prigimčiai dvasinį sustingimą. Pabučia- 
vo jį švelniai, raminančiai, ir, paėmusi už rankos, nusivedė į 
svetainę. | 

—-- Šiandien tarnams išeiginė,— tarė ji.— Aš sutaisiau sumuš- 
tinių ir kavos; jie virtuvėje. 

— Bus gerai,— atsakė Džeremis.— Iš tikrųjų aš ne alkanas, 

Jinai pažvelgė jam į akis. 

— Kaip ten buvo? 

— Gana siaubinga,— jo veide įsirėžė niūrios, anksčiau jai ne- 
matytos, raukšlės.— Nesitikėjau, kad galėtų būti panašiai. 

Ji linktelėjo. 

— Ar dar kas nors atvyko? 

Džeremis papurtė galvą: 

— Tik aš vienas. 

Ji tylėjo, stebėdama jį. 

— Nehūtų taip blogai, jei dar kas nors būtų atėjęs. Betgi aš 
vienintelis. O visad tiek daug žmonių dalyvaudavo... 

— Kol kas apie tai nekalbėkime,— paprašė paskubom pris- 

pausdama jam prie lūpų pirštą.— Eik, nusiprausk. Užvalgęs pa- 
sijusi geriau. 

Pasikėlęs aukštyn, Džeremis nuėjo į vonios kambarį. Po kele- 
tos minučių kyštelėjo galvą į vaikų kambarius. Pirmiausia į mer- 
gaičių, nes jų kambarys buvo arčiausiai. 

Juodvi miegojo tvirtai užmerktomis akimis. Jo auksaplaukės 
mergytės. Nusišypsojo pats sau. Niekas jų neprikeltų, net žemės 
drebėjimas — joms tik treji ir penkeri metukai. 

Berniukas buvo kitoks — miegodavo budriai, ir mažiausias 
krebždesys jį prikeldavo. Štai ir dabar, jam įžengus į kambarį, 
berniukas sujudėjo ir atsisėdo lovoje. 

— Tėtis? — sučiauškėjo devynmečio balseliu. 

— Taip, Daksai. 

— Kokiu lėktuvu šį sykį parskridai? 

— ,„„707"-uoju,— atsakė jis, priėjęs prie lovos krašto. Pasilen- 
kė ir pabučiavo berniuką į kaktą.— Na, dabar jau miegok. 

— Taip, tėti, — tarė berniukas, vėl atsiguldamas.— Labanakt. 

— Labanakt, sūnau, — švelniai pašnabždėjo Džeremis ir išėjo 
iš kambario. 

Nusileidęs žemyn, rado ją laukiančią prie laiptų. Tylomis nu- 
sekė paskui ją į kambarėlį pusryčių, tuoj šalia virtuvės. Stalas 
jau buvo padengtas sumuštiniais, kava ir pyragu. 

Netikėtai pajuto alkį. Atsisėdęs kibo į valgį. Įsitaisiusi prie- 
šais, pripylė jam puodelį kavos. Sutvarkęs sumuštinį, jis pakėlė 
puodelį. 

— Išalkau,— prisipažino, 

Ji nusišypsojo. 

Džeremis siurbtelėjo karštos kavos. Jo žvilgsnis vėl apsiniau- 
kė, 

— Niekas neatėjo. 

— Labai mažai kas ateina, — pastebėjo ji, — net ir geresnėmis 
aplinkybėmis. Dešimt metų — nemažas tarpas, kad galima būtų 
prisiminti. 

— Kažin, ar mes kada nors sužinosime, kas iš tikrųjų įvyko 
tą paskutiniąją dieną, — mąstė jis. 

— Niekada,— atsakė ji — Po kelių mėnesių jie visi žuvo. Iš- 
skyrus Vakesą. 

— Tu manai, jis juos nužudė? 

— Taip, — jos tonas buvo kategoriškas— Daksui žuvus, jis 
suprato, kad chunta iširs. Kas gį daugiau galėtų būti jos sąžine? 
Paaiškėjo, kad Vakesas ne geresnis už e! Presidente. 

— Kalbama apie revoliuciją. 

— Džeremi, man tai nerūpi, — jos balse suskambo irzli gaide- 
lė— Aš jau tau sakiau — man tai nerūpi. Seniai atsiribojau nuo 

tų Žmonių — jų galvose vien tik mirtis ir niokojimas. Daugiau 
nieko nenoriu apie tai girdėti. 

— Gerai jau, gerai, — nuramino jis.— Bet vis dar prisimenu, 
kaip iš JT rūmų galerijos klausiausi paskutiniosios jo kalbos. Tuo- 
met jis norėjo visam pasauliui priminti sąžinę. „Tegul tarp jūsų 
neatsiranda nė vieno, kuris padėtų vienam žmogui kariauti prieš 
kitą, savo brolį.“ 

Ji tylėdama tebežiūrėjo į jį. 

Džeremis įkišo ranką į kišenę ir išsitraukė žiedą. 

— Štai ką jie man davė,— tarė ištiesdamas jai— Tiesą sa- 
kant, išprovokavo jį nupirkti. 

Paėmusi žiedą, apžiūrėjo. 

— Man visados buvo įdomu, kas ant jo įrašyta. 

— Tai studijų žiedas. Daksas. studijavo Harvarde vienoje gru- 
pėje su Džimu. Mes jį padovanojome, kai jam teko išvykti ne- 
baigus universiteto. 

Ji tebetyrinėjo žiedą. 

— Beatriče, ten viršuje, berniuko kambaryje, vėl pamaniau 
apie jo panašumą į tėvą. Reiktų jam pasakyti. 

— Berniukas žino tik vieną tėvą, ir to pakanka. 

— Jis labai juo didžiuotųsi. 

— Sūnus didžiuojasi tavimi, — atsakė ji. 

— Berniukas auga, — neatlyžo Džeremis.— Kas bus, jei pats 
sužinos? 

— Aš sutinku rizikuoti, 

— Ar tai garbinga prieš jo tėvą? 

— Ne,— atkirto ji dygiai.— Bet jo tėvas miręs ir garbingu- 
mas jam neturi reikšmės, — staiga atsistojusi, nuskubėjo į virtu- 
vę. Iš už stalo matė, kaip atidarė krosnies šiukšlėms deginti 
dureles ir įmetė ten žiedą. Džeremis išgirdo nuskimbčiojant jį 
žemyn. 

— Kodėl tu taip padarei? — paklausė, kai ji sugrįžo prie sta- 
lo. 

— Dabar jo tikrai nėra, — išspaudė nervingai. — Liko tik sva- 
jonė, kokių visi jaunystėje turėjome. 

Džeremis ketino atsakyti, bet, išvydęs priplūdusias ašarų sma- 
ragdines jos akis, atsistojo ir tvirtai priglaudė moterį prie savęs. 
Pajuto jos virpulį, o sūrios ašaros suvilgė jo lūpas. 

Ji klydo. Ir jis žinojo, kad ji pati tai supranta. 

Ten, viršuje, visados liks berniukas. 

Nuotykinė knygos dvasia atitinka XX a. pabaigos avantiū- | 
ristiškai nusiteikusio žmogaus pasaulėjautą: romantinį Tėvy- 
nės patriotizmą pakeitė šaltas apskaičiavimas, kai brolžudiškų 
karų išsekintai tautai gali labiau pagelbėti ne ginklu, o suki- | 
"nėdamasis įtakingų pasaulio žmonių sluoksniuose, dalyvauda- | 
mas jų intrigose dėl valdžios ir turto, netgi „seksualiai kovo- | 
damas“ su populiariomis ir įtakingomis moterimis... 2 

